În martie 1917, Nicolae al II-lea, ultimul tar al întregii Rusii, a 
abdicat, iar dinastia care a domnit asupra unui imperiu vreme de 300 
de ani a fost îndepărtată de la putere de Revoluţie. Robert Service 
examinează ultimul an al domniei lui Nicolae al II-lea și lunile scurse 
între momentul abdicării și moartea sa tragică survenită la 
Ekaterinburg în iulie 1918. 

Bazându-se pe surse istorice neexaminate până în prezent, 
inclusiv pe propriile jurnale ale tarului și consemnări ale conversatiilor 
acestuia, precum și pe mărturii ale anchetelor oficiale, Service aruncă o 
lumină nouă asupra acestei domnii zbuciumate, oferind un portret 
fascinant al unui personaj istoric prea puțin pregătit să facă față 
turbulentelor care zguduiau la acea vreme Rusia si Europa. Lucrarea 
oferă totodată un tablou complex și aprofundat al noilor realități 
sociale, economice și politice rezultate în urma Revoluţiei din 
Februarie și preluării puterii de către bolșevici în octombrie 1917, 
precum și o cronică a începuturilor republicii sovietelor conduse de 
Lenin. 

Cuvinte demultumire 

Sotiei mele, Adele Biagi, care a citit prima formă completă a 
cártii, i se cuvin multumirile si dragostea mea. Istoria ultimului dintre 
tarii rusi constituie pentru mine un domeniu nou de cercetare, iar 
comentariile Adelei au fost, ca intotdeauna, de o inestimabilá valoare. 
Alte persoane care au examinat prima versiune a manuscrisului au fost 
Semion Lyandres, Simon Sebag Montefiore si lan Thatcher. Semion mi- 
a impártásit din cunostintele sale despre Revolutia din Februarie 
1917; Sebag m-a consiliat asupra întregii dinastii Romanov, precum si 
în privința problemei nationale în Rusia; lan mi-a oferit sfaturi 
prețioase despre aspecte generale legate de interpretarea probelor în 
instanță. Le rămân îndatorat pentru bunăvoința de a-și fi răpit din 
timpul consacrat propriilor proiecte. 

De asemenea, le sunt recunoscător următoarelor persoane: 
Katya Andreyev, pentru ajutorul privind terminologia Bisericii 
Ortodoxe Ruse; Richard Clogg, pentru sfaturile despre originile 
studiilor ruse referitoare la istoria bizantină; Paul Gregory, pentru 
sugestii de lectură despre istoria Siberiei; Lena Katz, care mi-a explicat 
istoria lingvistică a evreilor din Rusia; Norman Naimark, care mi-a 
clarificat unele aspecte ale istoriei evreilor în perioada revoluţiei; 
Robert Sells, pentru ajutorul său, într-o primă etapă a documentării, 
privind diversele probleme medicale ale Romanovilor; Nick Walshaw, 
care mi-a pus la dispoziţie, din arhiva familiei sale, tăieturi din ziare 
privind acțiunile navale britanice în Marea Neagră; Andrei Zorin, 
pentru discuțiile noastre despre legislația imperială rusă şi tradiţiile 
legate de abdicare şi succesiune. Linda Bernard, Lyalya Kharitonova, 
Carol Leadenham, Anatole Shmelev și Lora Soroka de la Hoover 
Institution Archives mi-au acordat cu abnegatie sprijinul lor, ori de 
câte ori am avut nedumeriri; aș vrea să le mulțumesc, de asemenea, 
Mariei Quinonez și lui Terry Gammon, de la Hoover Institution Library, 
pentru promptitudinea cu care mi-au pus la dispoziţie cărți rare si 
microfilme; iar la Biblioteca Rusă de la St Antony's College, Richard 
Ramage a descoperit cu entuziasm date care îmi lipseau. Agentul meu 
literar, David Godwin, a fost o inepuizabilă sursă de încurajare pe tot 
parcursul proiectului; iar Georgina Morley, redactor la Editura 
Macmillan, a îmbunătăţit cu dăruire manuscrisul final. 


Hoover Institution, sub patronajul directorilor John Raisian si 
Tom Gilligan, precum si al sefului arhivelor, Eric Wakin, au sustinut 
substantial munca mea de cercetare; totodatá, apreciez profund 
sponsorizarea oferită de Sarah Scaife Foundation. Multumirile mele i 
se cuvin, de asemenea, lui Andrew Romanov, nepot al marii ducese 
Kseniia Aleksandrovna, care a permis accesul la documentele familiei 
din Hoover Institution Archives. 

Pentru a înlesni lectura cărții, m-am referit la Nikolai al II-lea in 
varianta onomastică Nicolae și am folosit modalitatea convențională 
de redare a numelor pentru alte persoane bine-cunoscute, ca de pildă 
Kerensky1(şi nu Kerenski). În rest, este folosită o variantă modificată a 
sistemului de transliteratie adoptat de Library of Congress2. Până în 
ianuarie 1918, rușii au folosit calendarul iulian, care era cu 
treisprezece zile în urma calendarului gregorian. Pentru a evita orice 
confuzie, am schimbat toate datele, acolo unde era necesar, conform 
calendarului gregorian. Exceptiile de la această regulă apar în Notele 
de la sfârșitul cărţii: în situaţia în care cineva a continuat să folosească 
sistemul calendarului iulian în jurnalul său personal, chiar și după 
schimbarea oficială, am lăsat intactă referința si am adăugat 
abrevierea SV (de la „stil vechi”) - Nicolae, in mod special, era un 
tradiționalist căruia îi displăcea orice modificare a modului de 
înregistrare a timpului. Toate traducerile din limba rusă îmi aparțin. 
Am inclus, de asemenea, hărţi ale rețelelor de căi ferate, care, aşa cum 
vom descoperi, sunt instrumente utile pentru a înțelege evenimentele 
din timpul Revoluţiei din Februarie 1917, dar şi pentru a explica de ce 
comisarul lakovlev l-a dus pe Nicolae, împreună cu familia sa, pe un 
itinerar atât de straniu în aprilie 1918, înainte de a ajunge la 
Ekaterinburg. 

Manuscrisul final al volumului a fost redactat într-o perioadă 
când familia noastră a cunoscut o expansiune explozivă si energică; în 


! în ediţia în limba engleză, dar Nicolae al II-lea, respectiv Kerenski în textul 
traducerii în limba română a cărții. (N.t.) 

? Precizările autorului se referă la textul cărții în limba engleză. Pentru prezenta 
traducere, s-au folosit normele de transliteratie a alfabetului rusesc în limba 
română stabilite de Academia Română, în cazul titlurilor lucrărilor menţionate în 
„Note“ si în „Bibliografie“, s-a păstrat ortografierea aleasă de autor. (N.t.) 


calitate de bunic, le-am dedicat cartea nepotilor nostri Lara, Dylan, 
Joely si Keira. 

Robert Service septembrie2016 

Introducere 

Tarul Nicolae al II-lea este o figurá controversatá a istoriei 
secolului XX. 

Admiratorii îi iau apărarea, prezentándu-l ca un sot si un tată 
iubitor, care a făcut tot ce i-a stat în putință pentru Rusia împotriva 
valului de revoluționari răuvoitori, care l-au detronat în timpul 
Revoluţiei din Februarie 1917 si l-au ucis, împreună cu familia sa, în 
anul următor. Detractorii îl descriu într-o manieră foarte diferită; 
pentru ei, Nicolae al II-lea a fost un tiran reactionar si încăpățânat, care 
prin acțiunile lui a destabilizat ţara şi a zădărnicit oportunităţile ce ar 
fi putut conduce la evitarea catastrofei din deceniile ulterioare. În 
opinia mea, este greșit să preferăm o ipostază în detrimentul celeilalte. 
Adevărul este cá Nicolae al II-lea a întrunit concomitent ambele 
categorii de trăsături, fiind un om și un conducător complex și 
contradictoriu. 

Mi-am propus ca în această carte să îl studiez pe Nicolae în cele 
şaisprezece luni care au urmat după căderea sa de la putere. În tot acel 
răstimp, Nicolae s-a aflat în detenţie la Tarskoe Selo, Tobolsk și, în 
final, la Ekaterinburg, cu slabe speranţe de a fi eliberat. I se întâmplase 
arareori să spună ce gândea în fata miniștrilor şi, îndeobște, se stiuse 
despre el că una zicea şi alta făcea. Totuși, după abdicarea sa forțată, a 
pierdut motivaţia de a lăsa o impresie înșelătoare, în afară de situaţiile 
când încerca să mai aline îngrijorările soţiei și ale copiilor, în timp ce 
se aflau cu toţii în stare de arest. Sunt părți din această poveste care au 
fost spuse de multe ori, de obicei insistându-se în mod justificat asupra 
sinistrei execuţii a familiei într-o pivniță din Ural în iulie 1918 si, 
adesea, susținându-se incorect cá un membru al familiei, sau mai multi 
chiar, ar fi scăpat de la locul măcelului. Am ajuns să cred că o parte 
dintre cititorii de limbă engleză manifestă o tendință aproape 
sociopată de a crede că un pluton de execuţie, format din comuniști 
disciplinati si bine înarmaţi, într-o pivniţă închisă, ar fi fost capabil de 
o asemenea uluitoare incompetentá. Cu toate acestea, se cuvine ca 
probele, deși multe dintre ele au fost accesibile de multă vreme, să fie 


supuse unei examinári scrupuloase, ceea ce eu má voi strádui sá fac 
aici. 

Ín 1917, s-a discutat mult despre posibilitatea ca Nicolae, pentru 
siguranta propriei persoane, sá fie trimis in exil in Regatul Unit al Marii 
Britanii. Dar, chiar dacá várul sáu George al V-lea nu ar fi respins ideea, 
cât de realistă ar fi putut să fie această soluție în contextul obstacolelor 
politice existente pe atunci în Rusia? Și cum rămâne cu misterele care 
persistă despre ultima călătorie cu peripeții a lui Nicolae, de la Tobolsk 
la Ekaterinburg, în aprilie 1918? 

Deși moartea lui Nicolae și a familiei lui în 17 iulie 1918 necesită 
incontestabil o analiză actualizată în lumina documentelor noi și vechi 
existente, se cuvine ca lunile precedente să fie studiate, de asemenea, 
cu atenţie. Privat de libertate, Nicolae a avut răgazul să reflecteze la 
perioada sa de domnie începând cu anul 1894. Cu toate acestea, este 
surprinzător să constatăm cât de rar s-a întâmplat ca însemnările lui 
zilnice şi conversațiile consemnate să fi fost folosite pentru a putea 
deslusi mai bine modul lui de a gândi. Pe lângă ceea ce scria în jurnalul 
său și ceea ce le spunea celorlalți, mai există o sursă care îndeobşte a 
fost trecută cu vederea, și anume lunga listă a operelor istorice și 
literare pe care Nicolae le-a citit așteptând să treacă perioada acelei 
inactivitáti silite. De-a lungul vieţii lui, au existat dispute privind 
scopurile lui politice, iar alegerea cărților ne pune la dispoziţie o 
oglindă a meditatiilor sale personale. Luate laolaltă, jurnalul sáu, 
comentariile orale și lecturile sale în cele șaisprezece luni dinaintea 
morţii ne oferă șansa unică de a examina dacă Nicolae avea cumva 
regrete în privința deciziilor luate când se aflase la putere. Toate 
aceste materiale ne spun exact ce fel de conducător își dorise să fie şi, 
de asemenea, ne dau posibilitatea să descoperim dacă, așa cum au 
pretins unii autori, a fost cu adevărat un autocrat convins şi un 
antisemit înverşunat, care făcea concesii politice doar când era 
constrâns. 

Totodată, documentele menţionate pot pune în lumină 
gândurile lui Nicolae despre situația revoluționară din 1917 - 1918, 
precum si viziunea sa despre perspectivele Rusiei. Nicolae încerca să 
înțeleagă nişte circumstanţe care îi scăpau de sub control și care erau 
supuse unor prefaceri imprevizibile. În afara anturajului său, au existat 
trei indivizi cu care a avut schimburi de idei. Unul dintre aceștia a fost 


1 


Aleksandr Kerenski, care ráspundea de supravegherea lui in numele 
Guvernului Provizoriu aflat la conducere între Revolutiile din 
Februarie si Octombrie 1917. Alti doi oameni au avut, totusi, discutii 
mai apropiate cu fostul tar, însă cronica lor rămâne încă de scris. 
Aceștia au fost Vasili Pankratov si Vasili lakovlev. Pankratov (socialist 
revoluționar) si lakovlev (bolşevic) au fost succesiv reprezentanții 
oficiali care au răspuns de detentia familiei Romanov în Tobolsk. Oare 
conversațiile lor cu fostul împărat al întregii Rusii au contribuit cât de 
cât la elucidarea supozitiilor lui? 

Cartea va releva, de asemenea, climatul politic, economic și 
social din jurul locurilor de detenţie a Romanovilor. Și acesta este tot 
un aspect care a fost tratat doar superficial în lucrările de istorie. 
Bolşevicii din Tobolsk și, respectiv, Ekaterinburg aveau propriile lor 
opinii despre cum să rezolve chestiunea familiei Romanov, iar relaţiile 
dintre ei și puterea sovietică erau tensionate. Tobolsk era un oraș 
invadat de membri ai Gărzilor Roșii din alte regiuni, care urmăreau să 
corecteze ceea ce ei considerau a fi eşecul lui Lenin de a garanta 
captivitatea fermă a familiei; Ekaterinburg avea o conducere bolșevică, 
incluzând câțiva oficiali care doreau să îl omoare pe Nicolae, cu sau 
fără aprobarea lui Lenin. 

Decizia finală a fost de a se trece la execuţia nu doar a fostului 
tar, ci si a tuturor membrilor familiei sale pe care sovieticii îi țineau 
prizonieri. După anii 1990, anchetatorii ruşi au extins baza 
documentară pentru o investigație menită să demonstreze cine a dat 
ordinele și de ce. Sper să coroborez aceste surse cu cele pe care le-am 
descoperit la Moscova şi în California, pentru a putea stabili cu precizie 
de ce asasinatele au avut loc în acel moment, în acel loc şi în acel mod. 
Corespondenta prin telegraf dintre Moscova și Ekaterinburg a fost 
examinată adesea, însă nu este suficientă în sine pentru a lămuri ce s-a 
întâmplat. Or, intenția mea este să cercetez întregul context militar şi 
de securitate atât de la Ekaterinburg, cât si - la fel de important - de la 
Moscova, în săptămânile imediat precedente execuțiilor. Relaţiile 
Moscovei cu Berlinul constituie, de asemenea, un factor de care trebuie 
să se țină seama. Abia atunci, cred eu, va fi posibil să se determine 
gradul posibilei implicări a lui Lenin - rolul pe care el l-a jucat a fost 
obiectul unor intense controverse şi speculaţii în Rusia ultimelor trei 
decenii. lată, așadar, întrebările care stau la baza acestui volum. 


Cercetările pentru cartea de față au început atunci când am dat 
întâmplător peste niște documente excepționale referitoare la ultimele 
luni din viaţa lui Nicolae al II-lea. În vara lui 2013, studiam în Arhivele 
Institutului Hoover, asa cum o fac cu regularitate de câțiva ani deja, 
când directoarea adjunctă Linda Bernard m-a întrebat dacă nu m-ar 
interesa niște atestări despre Romanovi păstrate în seiful arhivelor. 
Acestea includeau documentele de abdicare a lui Nicolae al II-lea. În 
anul următor, Lora Soroka, care coordonează Russian Archives Project, 
a menționat nişte acte catalogate recent - Agnes M. Diterikhs 
Collection -, de la ancheta antibolșevică din 1918 - 1920 privind 
uciderea Romanovilor. În acel moment, am descoperit că Institutul 
Hoover deținea, de asemenea, și o cutie care fusese cândva botezată 
„The file on the Tsar” - care a stat la baza afirmațiilor, mult timp 
necontestate, potrivit cărora o persoană sau mai multe din familia lui 
Nicolae ar fi scăpat de la Ekaterinburg, ceea ce reprezintă exact opusul 
a ceea ce documentele scot la iveală. Deși aceste izvoare istorice 
constituie esența cercetărilor mele, am identificat deopotrivă un 
număr foarte mare de noi materiale despre alți membri ai familiei 
Romanov. 

Din gândurile și experienţele lui Nicolae din perioada de după 
Revoluţia din Februarie 1917, putem afla multe despre ceea ce s-a 
întâmplat în Rusia în primele două decenii ale secolului XX. în ultimele 
şaisprezece luni de viaţă, acest fost conducător modest, neadecvat si 
rigid a îndurat tragedii personale într-o ţară împinsă la catastrofa, nu 
în ultimul rând și din cauza lui. A fost scutit să mai afle cele mai mari 
grozăvii ale terorii în masă care a urmat, doar fiindcă a fost executat în 
primul an al Revoluţiei din Octombrie. Însă pentru el, ceea ce aflase 
deja, chiar si din spatele ușilor închise ale locurilor intemnitárii sale, 
era deja mai mult decât suficient. 

Tar al întregii Rusii 

În 1916, o grandioasă ceremonie a avut loc la Irkutsk, un 
important oras siberian situat la sud de lacul Baikal, într-o perioadă 
când Marele Război secera necruţător atâtea vieți omenești pe Frontul 
de Est si de Vest in Europa. Scopul manifestatiei era să ridice moralul 
populaţiei în acea regiune îndepărtată a Imperiului Rus. Trecuseră 
douăzeci si cinci de ani de când Nicolae al II-lea vizitase Siberia, pe 

vremea cánd era doar mostenitorul tronului Romanovilor si isi incheia 
călătoria prin lume care îl purtase de la Viena si Trieste până în Grecia, 
Egipt, India, China si Japonia.1 Pentru a comemora acea vizitá, 
guvernatorul-general Aleksandr Pilt a tinut un discurs marcant in fata 
demnitarilor siberieni, in care slávea vitejia forțelor imperiale: „La o 
recentă întrevedere cu împăratul si Autocratul nostru, acesta a avut 
bunătatea să-mi spună: «De îndată ce războiul se va termina, îmi voi 
aduna familia si vom veni ca oaspeţi ai vostri la Irkutsk»”. Asistenţa a 
salutat anunţul cu urale entuziaste. Era bine cunoscut faptul că niciun 
împărat nu venise vreodată în Siberia de când această regiune fusese 
cucerită de negustori şi trupe rusești la sfârşitul veacului al XVI-lea. 
Siberienii, de la vlădică până la opincă, se simțeau nesimpatizati si 
neglijati, iar locuitorii loiali aşteptau cu nerăbdare vizita ţarului 
Nicolae împreună cu familia sa.2 

Nimeni nu ar fi putut să stie că, după niciun an, împăratul avea 
să revină în Siberia, nu ca Suveran şi Tar al întregii Rusii, ci în stare de 
arest, cu apelativul Cetăţeanul Romanov. Cel care poruncise ca mii de 
prizonieri politici să fie surghiuniti în Siberia, condamnaţi la muncă 
silnică şi temniță grea, avea el însuși să fie transportat în detenţie la 
Tobolsk. Înlăturat de la domnie în Revoluţia din Februarie 1917, el si 
familia sa aveau să fie ținuți captivi sub strictă supraveghere în acel 
orășel din vestul Siberiei, unde, printr-o ironie a sorții, exista una 
dintre cele mai mari închisori din imperiu, desi Romanovii au fost 
crutati de neplăcerile de a fi întemnițați acolo, fiind în schimb 
sechestrati în reşedinţa guvernatorului guberniei. Bolșevicii au 
răsturnat Guvernul Provizoriu în timpul Revoluţiei din Octombrie 
1917, iar după câteva luni au transferat familia imperială la 
Ekaterinburg, centrul lor de putere din Ural, în timp ce deliberau ce 
era de făcut cu ei. În iulie 1918, s-a luat decizia de a-i ucide pe toti. Dusi 
într-o pivniță, au fost împușcați brutal împreună cu doctorul, servitorii 
şi unul dintre câinii lor de companie. 

Scund și zvelt, Nicolae urmașe la tron în 1894 după tatăl său, 
Aleksandru al III-lea, un colos de om, puternic ca un urs. Nicolae, care 
mostenise paloarea mamei sale, daneza Maria Fiodorovna (născută 
Dagmar), pierdea rumeneala din obraji, pe care o căpăta vara, pe 
măsură ce toamna îşi reintra in drepturi.3 Nu participa la prea multe 
activități recreative, în afară de a merge la vânătoare iarna si de a 

impusca fazani toamna, insá a considerat de cuviintá sá renunte la 
aceste preocupări în vreme de rázboi.4 

Exista o latură ascetică a personalităţii lui Nicolae, omul care 
chiar şi în nopţile de iarnă lăsa fereastra deschisă. Îi plăcea să respire 
aer curat în orice anotimp şi își petrecea cel puțin două ceasuri zilnic 
făcând mișcare sub cerul liber - patru ceasuri, dacă avea ocazia.5 Nu i 
se părea deloc anormal să iasă din palatele lui fără vreun palton pe el, 
în cele mai geroase zile din decembrie. împăratul, blajin din fire, era 
tare ca piatra.6 Nu-l interesa luxul. În vestimentaţie civilă, purta 
același costum de haine pe care îl avea de când era burlac. Pantalonii 
stăteau cam lábártati pe el, iar ghetele din picioare erau scofâlcite. Ca 
mâncare, prefera bucatele rusești simple, cum ar fi supa de sfeclă roşie, 
supa de varză si pásatul - bucătăria rafinată în stil european nu era pe 
placul lui. Nu era un băutor de felul său, iar când era servit cu 
şampanie la banchete, inghitea doar câteva sorbituri din politeţe față 
de convivii săi; lua sticle din pivnita de vinuri a Palatului Aleksandru şi 
i le oferea comandantului gărzii sale, cu remarca: „Știi, eu nu beau”. Un 
martor ocular susținea că, la o cină cu familia, Nicolae bea de obicei un 
pahar de slibovitá veche, urmat de un pahar cu vin de Madeira. Desi 
alții mentionau diferite băuturi, toti conveneau cá era un om de o 
cumpătare neobișnuită în cantitățile pe care le consuma.7 

Tradiţia era importantă pentru el. Dintre strămoşii săi, îl blama 
pe Petru cel Mare, fiindcă întrerupsese cursul firesc al dezvoltării 
istorice a Rusiei. Îi displăcea capitala Sankt-Petersburg, pe care o 
considera în dezacord cu datinile Cnezatului Moscovei de odinioară. În 
opinia lui Nicolae, orașul fusese fondat „doar pe vise'.8 Mostenirea 
culturală rusă din veacurile anterioare domniei țarului Petru era pe 
placul lui. Conformándu-se acelor tradiţii, purta adesea o rubascá roșie 
peste pantaloni. Le poruncea celor din anturajul său să se abțină să 
folosească cuvinte de origine străină, pe care le tăia cu o linie când le 
găsea în rapoartele primite de la miniștrii şi generalii lui. Avea chiar în 
vedere un proiect menit să înlocuiască ținuta oficială la curtea 
imperială cu o vestimentaţie care să semene mai mult cu ceea ce purta 
lumea în timpul domniei ţarului Aleksei, fiul lui Mihail I, întemeietorul 
dinastiei Romanov la începutul veacului al XVII-lea.9 Se considera un 
rus neaoș. Adora muzica lui Ceaikovski.10 După un concert la Livadia 
al cântăreţei Nadejda Plevitkaia, a exclamat înflăcărat: „Întotdeauna 

am fost de párere cá nimeni nu ar putea fi mai rus decát mine. 
Cântecele tale mi-au demonstrat că má înşelam. Îţi sunt recunoscător 
din adâncul inimii mele pentru acest sentiment". 11 

Deşi era un creștin cucernic, Nicolae detesta liturghiile lungi și 
faptul că trebuia să îngenuncheze în biserică.12 Credinţa lui religioasă 
se întemeia pe anumite idei, pe care până și unele persoane din 
anturajul său le considerau nu mai mult decât niște superstiții - 
slăbiciunea lui pentru așa-zisul „preacuvios” Grigori Rasputin, ale cărui 
orgii de beţie şi promiscuitáti în serie au provocat un scandal public, 
era considerată drept o dovadă a excentricitátii lui. Nikolai Bazili, 
reprezentantul oficial al Ministerului Afacerilor Externe la înaltul 
Comandament al Cartierului General, avea să relateze: „|Nicolae al II- 
lea] s-a născut de ziua Sfântului lov si avea convingerea că soarta îl 
osândea pentru asta. Credea că el trebuia să plătească pentru strămoşii 
lui a căror sarcină fusese cu mult mai uşoară”. 13 

Deşi puţini oameni se temeau de el, Nicolae inspira respect şi 
avea o ,prezentá" care descuraja pe oricine ar fi vrut să-l contrazică.14 
Sydney Gibbes, care a fost preceptorul copiilor lui Nicolae, ne-a lăsat 
această descriere: „De obicei, era foarte demn si rezervat, desi avea un 
stil fermecător de a se destinde cu cei pe care îi agrea și în care avea 
încredere. Cu toate că era doar de statură mijlocie, arăta din cap până- 
n picioare ca un împărat. Avea gusturi simple, exact ca un gentleman 
de la ţară. Detesta intrigile si toate felurile de prefăcătorie si 
fátárnicie". 15 Desigur, ţarul îi asculta cu atenţie pe toti miniștrii săi 
importanti si manifesta aversiune pentru orice dezacord fățiș. Dar 
Gibbes era un admirator plin de candoare. De fapt, Nicolae era de-a 
dreptul duplicitar prin modul în care le lăsa oamenilor impresia că ar fi 
fost de acord cu sfaturile lor. Astfel, îi dezamágea pe multi atunci când 
proceda exact invers decât ceea ce păruse să promită. Era tar de peste 
două decenii, domnind mai mult decât rămăseseră în funcţie oricare 
dintre foştii lui miniștri. Lunga sa domnie îi conferise o încredere 
neîntemeiată în propria judecată. Urmărea să numească în fruntea 
Consiliului de Miniștri figuri publice obediente, iar când unul dintre 
prim-ministrii săi, Piotr Stolîpin, a început să manifeste opinii 
conservatoare independente, Nicolae a încetat să mai aibă încredere în 
el - Stolîpin ştiuse că steaua sa politică apunea, deja cu câţiva ani 
înainte să fie asasinat în 1911. Tensiunile dintre împărat și premier 

erau tot mai dese, iar Nicolae se descotorosea de cei care refuzau sá se 
supuná regulilor stabilite de el. 

La încoronarea sa, în 1896, a depus jurământul de a-şi păstra 
puterile autocratice si i-a îndemnat pe cei care îl criticau să renunţe la 
orice „vise nesăbuite” de democratizare. În adolescenţă, îl avusese ca 
preceptor pe ultraconservatorul Konstantin Pobedonostev, sub 
îndrumarea căruia s-a pătruns de principiile absolutismului, învățând 
cultul dinastiei, al măreției militare si al datinilor religioase oficiale. De 
la acestea, nu s-a abătut niciodată în mod semnificativ. 

Tumultul revoluționar a fost la un pas de a distruge Imperiul 
Rus în 1905, când aproape toate categoriile sociale, din vârful ierarhiei 
până la baza acesteia, au cerut vehement schimbarea. Muncitorii au 
intrat în grevă şi, ghidaţi de militanti revoluționari, şi-au ales propriile 
consilii („soviete”) pentru a-și apăra interesele. Mulţi țărani au recurs 
la violență împotriva moşierilor. Polonezii, georgienii şi unele popoare 
din părțile limitrofe ale imperiului s-au răzvrătit. Au avut loc răscoale 
in flota de pe Marea Neagră si printre soldaţii care reveneau în țară, 
după înfrângerile suferite în războiul care continua cu Japonia în 
Extremul Orient. În octombrie 1905, Nicolae a dat o proclamație, prin 
care promitea reforme fundamentale. În anul următor, cu 
consimțământul său, a fost aleasă Duma de Stat, în condiţii ce stipulau 
legalizarea partidelor politice şi relaxarea restricțiilor cenzurii. Dar, 
când Duma a refuzat să-i susțină politicile, el şi Stolîpin au modificat 
regulile electorale, astfel încât adunarea legislativă rezultată în urma 
alegerilor să nu mai fie atât de recalcitrantă. Chiar dacă această 
lovitură contra mișcării pentru democraţie în Rusia nu a reușit să 
înăbuşe vocile celor care aveau păreri diferite în Duma, Nicolae s-a 
deprins să conducă imperiul în pofida criticilor continue. 

Actiona întotdeauna ca un conducător care credea că avea 
mereu dreptate. Făcea față oprobriului public, gásindu-si refugiu în 
sentimentele afectuoase ale familiei sale. Soţia lui, Alexandra, născută 
prințesa Alix de Hesse, crescută în Anglia, la Curtea bunicii ei, regina 
Victoria, susținea înclinația lui de a guverna fără consultarea voinţei 
populare. Între ei a existat o relație strânsă, bazată pe valori 
împărtășite de amândoi si pe o puternică atracție sexuală.16 Alexandra 
îl încuraja în hotărârea lui de a se lipsi de sfaturi, atunci când acestea 
păreau să îi prejudicieze rangul şi autoritatea imperială. Îl povátuia să 

manifeste severitate față de cei care refuzau să îl susțină: „Fii Petru cel 
Mare, Ioan (i.e. Ivan) cel Groaznic, împăratul Pavel - zdrobeste-i pe toti 
cu forta ta". 17 Cátiva membri ai familiei Romanov extinse erau 
oripilati de incápátànarea lui de a nu accepta compromisuri, iar mama 
lui Nicolae considera cá Alexandra exercita o influentá nepotrivitá si 
nefastă în această direcție. Rasputin era doar unul dintre indivizii pe 
care societatea cultivată şi stilată socotea că ţarul ar fi trebuit să îi 
alunge de la Curtea imperială. Dar Nicolae mergea pe drumul său, iar 
cei perspicace au observat cum criticii vehementi ai turbulentului 
„preacuvios” riscau să fie excluși din anturajul împăratului.18 Bătrânul 
conte Vladimir Frederiks, ministrul Curţii care slujise atât sub 
Aleksandru al II-lea, cât și sub Aleksandru al III-lea, a fost unul dintre 
puţinii care au scăpat nepedepsiti, dar nu si fără avertismentul sec de a 
nu se mai amesteca în politică: „Aceasta, i-a spus Nicolae, este treaba 
mea". 19 Faptul că Biserica Ortodoxă Rusă a luat atitudine împotriva 
lui Rasputin nu l-a impresionat pe împărat, pe care îl interesau mai 
mult tradiţiile religiozitátii păstrate în popor. În ochii împăratului, 
Rasputin întruchipa esenţa înțelepciunii si a bunátátii naţiunii ruse. 


Nicolae era un creştin evlavios si un patriot cu înclinații 
militare, care venera Armata Rusă si dorea să lase Rusia mai puternică 
şi mai înfloritoare decât fusese atunci când venise el la tron. 
Naționalismul era o trăsătură de caracter dobândită încă din copilărie. 
Îi dispretuise dintotdeauna pe germani, chiar dacă se însurase cu o 
prințesă de origine germană.20 Nicolae împărtășea, de asemenea, ura 
tatălui său față de evrei, pe care îi acuza că urmăreau să dizolve 
legăturile care îi țineau laolaltă pe ruşii de rând. Nicolae credea că 
forte evreieşti malefice se aflaseră în spatele agitatiei revoluționare 
din 1905 - 1906, iar atunci când au început să apară organizații 
naționaliste reacționare, el le-a dat girul său. Preşedintele Consiliului 
de Miniştri, Stolîpin, era îngrozit de modul cum Uniunea Poporului Rus 
şi o altă organizație cu un nume similar instigau la dezordine cu 
pogromurile lor în regiunile de la hotarele vestice ale imperiului.21 

Desi îl asigura pe Stolîpin de sprijinul sáu, Nicolae refuza să 
accepte sentintele judecătorești împotriva celor acuzați de excese 
violente. Membrii Uniunii Poporului Rus erau precursorii fascismului 
din prima jumătate a secolului XX. Nicolae a acceptat bucuros 

legitimatia de membru al acestui partid, declarând: „Povara puterii 
primite de Noi în Kremlinul Moscovei o vom purta Noi înşine, și 
suntem convinși că poporul rus Ne va ajuta. Vom da seama pentru 
autoritatea Noastră în fața lui Dumnezeu”. 22 Alexandra îi încuraja 
înclinațiile, considerând că din asemenea organizații făceau parte 
,supusii vigurosi, chibzuiti si devotați” ai soţului ei. „Vocea lor este a 
Rusiei, îl asigura ea, si nu cea a societăţii sau a Dumei”. 23 Nicolae nu 
era unicul monarh din vremea sa care să fi avut înclinații politice 
retrograde si o soție animată de convingeri dogmatice si ignorantă. Si 
nici nu se plasa pe o poziţie neobișnuită în epocă dacă era prea puțin 
familiarizat cu marea cultură a elitei naţiunii lui. Nicolae îi evita pe 
intelectuali și se bizuia cu încredere pe convingerea că el înțelegea cu 
adevărat poporul rus. Când întâlnea țărani în pelerinajele lui religioase 
frecvente, simțea cu tărie că, dacă aceștia ar fi putut să fie feriti de 
propaganda străină nocivă, totul ar fi fost bine în Rusia. Nu îi trecea 
prin minte că ar fi fost posibil ca țărănimea rusă să nutrească 
resentimente autentice împotriva orânduirii sociale pe care o 
impuseseră strămoşii lui. Trăia si se complácea în universul de idei al 
unui conservatorism extrem. 

Cu toate acestea, Nicolae era un om mai complex decât părea. În 
ciuda dispretului său față de alegeri şi față de majoritatea politicienilor 
din Duma, nu era obsedat de puterea absolută - în această privinţă, era 
mai liberal în gândire decât soția sa, pe care o adora. l-a explicat acest 
lucru lui Pierre Gilliard, preceptorul fiului său: „Am jurat când am 
urcat pe tron să păstrez intactă forma de guvernare pe care am primit- 
o de la tatăl meu şi să o predau mai departe ca atare succesorului meu. 
Nimic nu va putea să mă abată de la jurământul meu; succesorul meu 
singur va putea să o modifice, atunci când va urca el pe tron". 24 
Aceasta nu a fost o idee trecătoare. Înainte de Marele Război, îi spusese 
Sophiei Buxhoeveden: „Aleksei va avea toată libertatea. Va putea să 
abroge ceea ce nu este necesar. Eu pregătesc calea pentru el”. 25 

Dar cât timp a fost împărat, și-a respectat jurământul de la 
încoronare cum a putut el mai bine. Sub aspectul de om molatic, se 
ascundea un caracter dárz şi încăpățânat. Supușii loiali si 
revoluționarii deopotrivă vedeau doar latura lui  inflexibilă. 
Monarhistii admirau în el ţarul puternic, care îi înfrunta pe cei dornici 
să submineze cele mai alese tradiţii ale imperiului, și sărbătoriseră cu 


1 


mare entuziasm tricentenarul dinastiei Romanov. Revolutionarii 
vedeau în el autocratul poreclit Nicolae cel Sângeros sau Călăul 
Nicolae. Între aceşti doi poli de opinie, erau milioanele de supuși care 
doreau schimbarea, dar se temeau de haosul pe care revoluţia l-ar fi 
dezlántuit. După experienţa tulburărilor sociale și a revoltei din 1905 - 
1906, multi dintre aceștia, speriaţi, adoptaserá o atitudine de 
pasivitate politică. În același timp, exista sentimentul larg răspândit că, 
pur si simplu, lucrurile nu mai puteau continua aşa cum erau. 
Eşaloanelor educate ale imperiului le era rușine cu Rusia, prin 
comparație cu celelalte mari puteri ale lumii - iar din acest motiv 
Nicolae era blamat pentru insistența de a-și păstra maximum de 
putere personală și responsabilitate. Atmosfera devenise insuportabilă 
cu mult înainte de izbucnirea Marelui Război în 1914. 

La marele cartier general 

Din anul 1915, când Frontul de Est s-a stabilizat, forțele armate 
ruseşti şi-au fixat marele cartier general, cunoscut drept Stavka, în 
apropiere, la Moghilev. Amplasat pe malul stâng al Naprului, orașul 
comunicase de decenii cu Kiev prin vapoare fluviale şi, în plus, exista 
acolo o gară feroviară, situată la aproximativ un kilometru și jumătate 
spre sud-est. Însă traficul comercial rămânea la un nivel scăzut, chiar şi 
în condiții de pace. Moghilev era un loc unde puţine lucruri se 
întâmplau pe timpul zilei, iar seara chiar si mai puține. Deşi capitală de 
gubernie, Moghilev era incontestabil un târg sordid. Cu toate că 
majoritatea celor 50.000 de locuitori erau ruși, existase acolo de multă 
vreme o comunitate evreiască importantă.l Viaţa îşi urma cursul, 
exact cum se desfăşurase de secole. În Moghilev, sistemul de transport 
modern nu evoluase dincolo de stadiul tramvaielor trase de patru cai. 
La Hotel Bristol se servea vin, dar nu și vodcă, după ce intrase în 
vigoare, în 1914, o lege a prohibitiei, care era programată să se aplice 
până la încheierea războiului. Cu toate acestea, orașul continua să aibă 
probleme cu huliganii. Prezenţa împăratului nu a putut spori prea mult 
capacitatea poliţiei şi a armatei de a menține legea si ordinea. Pe timp 
de pace, Rusia a fost întotdeauna afectată de dispute. Pe timp de 
război, devenea din ce in ce mai puțin guvernabilă.2 

La ora zece în fiecare dimineaţă, Nicolae venea pe jos de la Casa 
Guvernatorului, o clădire din secolul al XIX-lea, cu două etaje, până la 

sediul intendentei militare, unde primea verbal raportul zilei, de la 
seful Statului-Major General, Mihail Alekseev. Dupá ce acesta ii dádea 
explicatii despre cele mai recente planuri, Nicolae se intorcea la Casa 
Guvernatorului, unde se ocupa de corespondenţa sosită de la miniştrii 
din Petrograd (cum fusese redenumit Sankt-Petersburg, ca să nu mai 
sune atât de germanic) sau îi primea pe atasatii militari stráini.3 

La amiază, Nicolae intra în sufragerie pentru a-i saluta pe cei 
aproximativ douăzeci şi cinci de ofiţeri selectaţi, care primiseră o carte 
de vizită unde scria: „Sunteţi invitat mâine la mic dejun cu Majestatea 
Sa". Cu zâmbetul pe buze, Nicolae dădea mâna cu fiecare dintre 
oaspeţii săi şi, avându-l pe Alekseev de-a dreapta lui, asculta opiniile 
lor despre veștile de pe front. Se serveau două feluri de mâncare 
simple, iar după masă Nicolae mai zăbovea pentru a discuta cu 
indivizii pe care îi alesese. Urma apoi o pauză de un ceas sau două. 
Acesta era răgazul când, de obicei, Nicolae făcea o plimbare pe jos cu 
un membru al suitei sale, în timp ce personalul Marelui Stat-Major se 
întorcea la muncă. Supeul începea la ora şase, când din nou Nicolae 
prezida ceremonia. Când masa se încheia, împăratul anunța: 
„Domnilor, aveţi permisiunea să fumati". El fusese cel care lansase 
moda folosirii unui tigaret. De cele mai multe ori, stingea în scrumierá 
prima ţigară - un semn de nervozitate, fiindcă imediat își aprindea și 
fuma cea de-a doua țigară. În fiecare seară, exista un film sau un 
spectacol muzical, la care Nicolae participa împreună cu fiul său. O 
fanfară militară interpreta marșul regimentului Preobrajenski, în timp 
ce împăratul se instala în loja guvernatorului si făcea conversații 
curtenitoare cu soțiile personalului din Stavka.4 

Desi se simţea bine în mijlocul bărbaţilor din forțele armate 
imperiale, Nicolae trebuia să rămână la curent cu treburile statului în 
restul țării. Pe lângă chestiunile militare, fusese preocupat întotdeauna 
de politica externă si exercita un control personal asupra deciziilor de 
primă importanță din acest domeniu. Din capitală, Ministerul 
Afacerilor Externe îl informa cu regularitate despre schimbările 
survenite privind situația Rusiei în relaţiile internaționale. Nicolae 
aştepta, de asemenea, ca președintele Consiliului de Miniștri și 
ministrul afacerilor interne să îi aducă la cunoștință noutăți ce puteau 
afecta securitatea politică. 


În alte chestiuni, prefera să urmeze strategia politică fixată deja, 
şi nu să o elaboreze el însuși. Piotr Stolîpin izbutise să îl convingă că, 
pentru a evita ca tulburările revoluţionare să se mai repete, era 
necesară aplicarea unei noi politici agrare, care să stimuleze apariția 
unei clase de fermieri ridicați din rândurile țăranilor. Stolipin 
argumenta că tradiția  obştilor țărănimii ruse  subsuma 
responsabilitatea individuală. De asemenea, Stolîpin punea accent pe 
mândria națională a rușilor, în detrimentul celorlalte popoare ale 
imperiului - iar cei doi bărbaţi erau la unison sub acest aspect, chiar 
dacă Nicolae nu lua nicio iniţiativă. În privința altor domenii ale 
treburilor guvernamentale, împăratul era şi mai puţin activ chiar. Anii 
antebelici au reprezentat o perioadă când industria își revenea de pe 
urma evenimentelor aproape revoluționare din 1905 - 1906. Nicolae 
lăsa pe seama miniștrilor procesul de supervizare, făcându-şi datoria 
de a citi rapoartele, dar necontribuind prea mult la discuţii. După 
izbucnirea Marelui Război, s-a adeverit destul de repede că Rusia 
trebuia neapărat să amelioreze coordonarea capacităţii de producție. 
Asta a condus la înființarea unor așa-zise comitete pentru industria de 
război, din care făceau parte atât industriași, cât și forţele lor de 
muncă. A rezultat o dezbatere publică, mai zgomotoasă decât şi-ar fi 
dorit autocratul Nicolae, însă împăratul s-a conformat tendinței 
generale. În realitate, nici nu avea altă opţiune, dacă voia victoria pe 
Frontul de Răsărit. 

Nicolae simțea totuși că începea să nu-i mai poată stăpâni pe 
politicienii din Petrograd. împărăteasa îl ţinea la curent cum putea ea 
mai bine, fornizându-i informaţii şi atrăgându-i atenţia asupra a ceea 
ce ea considera drept alocutiuni si activităţi nefaste în Duma. 
împăratul rezerva cele mai puternice ministere pentru niște oameni 
leali, pe care să poată conta. La izbucnirea ostilităților, îşi luase asupra 
sa povara unui prim-ministru în persoana lui Ivan Goremikin, un om 
bătrân si incompetent, care îşi dădea seama perfect că nu era capabil 
să înţeleagă cerințele unei guvernări moderne. În 1916, când 
Goremikin a insistat cu succes să fie eliberat din funcţie și pensionat, 
Nicolae l-a înlocuit cu Boris Stürmer, un birocrat mai tânăr, dar anost, 
de care s-a descotorosit însă în favoarea lui Aleksandr Trepov, un om 
cu nimic mai dinamic. Acest carusel de numiri și concedieri de sus 
până jos în Consiliul de Miniștri a cauzat haos în administraţia civilă, 

iar Nicolae si-a dat seama de dificultátile tot mai mari, generate astfel 
în asigurarea aprovizionării cu alimente în orașe si în cadrul forțelor 
armate.  Dezorganizarea avea consecințe semnificative asupra 
producţiei industriale. Nicolae a respins sugestiile celor care spuneau 
că următorul preşedinte al Consiliului de Miniștri trebuia să fie un om 
în care conducătorii Dumei să poată avea încredere. În schimb, l-a 
numit pe contele Nikolai Golitin, care nu era nici el mai dornic de a 
prelua postul decât fusese Goremikin la timpul lui. 

Lui Nicolae nu i-a trecut niciodată prin minte că se întâmpla 
pesemne ceva extraordinar de grav, dacă nu mai găsea pe nimeni care 
să dorească să preia conducerea guvernului său. Dezbaterile din Duma 
frizau critica fátisá la adresa lui. Liderul liberal Pavel Miliukov era ferm 
hotărât să revendice formarea unui cabinet, pe care el și aliații lui 
politici să-l poată alege, iar când a denunţat haosu Fși corupţia la 
vârful puterii în noiembrie 1916, a întrebat în mod repetat: „Se cheamă 
aceasta stupiditate, sau se cheamă trădare?” 5 Dar Nicolae aproape că 
nici nu dădea atenţie unor asemenea interpelări. Principala sa 
preocupare continua să fie armata, iar în momentele când operaţiunile 
militare dădeau greș, le vorbea cu tristețe comandanților din Marele 
Cartier General. Voia să-i asigure că era dedicat cu trup și suflet 
misiunii de a-i zdrobi pe germani, aşa cum erau și ei. Când a aflat că 
devenea din ce în ce mai anevoios să se trimită provizii pe front, a 
spus: „Nu mai pot închide ochii noaptea când mă gândesc că soldaţii ar 
putea pieri de foame”. Oamenii observau „ochii lui tristi, chipul lui 
frământat, îngândurat'.6 

Anii de război apăsau atât de greu asupra lui, încât a ajuns să 
arate bolnávicios de slab. Confidenta soţiei lui, baroana Sophie 
Buxhoeveden, se întreba dacă nu cumva împăratul suferea de o boală 
de rinichi. Când a ridicat această problemă într-o discuţie cu doctorul 
Evgheni Botkin, acesta i-a mărturisit: „Inima lui nu este în regulă. Îi 
dau iod Majestății Sale, dar asta rămâne între mine și dumneata”. 7 

Îl deprimaserá înfrângerile de pe front in 1915, când armatele 
germane pustiiseră teritoriul polonez al Rusiei, însă în vara lui 1916 
rușii au înregistrat în sfârşit o victorie substanţială, în sectorul austro- 
ungar al frontului, când generalul Aleksei Brusilov a experimentat 
folosirea unor formaţiuni ale trupelor de soc. Izbánzile lui Brusilov i-au 
constrâns pe nemți să aducă trupe de pe Frontul de Vest, iar Rusia a 

incetat sá mai apará drept una dintre cele mai slabe verigi ale Aliatilor. 
Nicolae se simţea îmbărbătat. Întotdeauna voia să facă tot ceea ce-i 
stătea în putință pentru a susține efortul de război, iar plăcerea de a se 
afla în compania soldaţilor, care îşi puneau viaţa în primejdie luptând, 
era pentru el inconfundabilă. Nimeni la Stavka nu avea niciun dubiu în 
privinţa sentimentelor lui sincere. Deși se simțea cel mai fericit om 
când se afla singur cu familia lui, Nicolae era dornic să isi 
îndeplinească ceea ce el considera a fi îndatorirea lui dinastică în 
preajma frontului. Inconvenientul evident era faptul că, prin pregătirea 
militară, competențele lui nu erau mai mari decât cele ale unui ofițer 
mediocru din regimentul de gardă. Nu avea cunoștințele necesare 
pentru a se ocupa de chestiunile operaționale și strategice, si stia acest 
lucru - lăsând asemenea treburi strict în seama lui Alekseev.8 > 

Principala lui contribuţie, aşa cum o vedea el, era să acționeze 
drept un galion emblematic pentru efortul de război imperial, 
oferindu-le totodată încurajări părintești comandanților militari, 
inclusiv celor care, ca Alekseev, erau mult mai în vârstă decât el. 
Demnitatea simplă si grija infocatá pentru toti soldaţii si ofițerii „lui” 
impresionau întregul Stat-Major General. 

Se înțelegea bine cu Alekseev, care era comandantul Statului- 
Major General din 1915, când Nicolae s-a mutat la Stavka si a renunțat 
la serviciile marelui duce Nikolai Nikolaievici, vărul său de-al doilea, pe 
care l-a numit vicerege al Caucazului.9 Pentru Alekseev, aceasta a fost 
o şansă de a reorganiza înaltul Comandament militar după dorinţa sa. 
l-a înlăturat pe aristocrați și a umplut statul-major cu tehnicieni 
competenţi ca el. Până la începutul lui 1917, concentrase șapte 
generali si optzeci şi șapte de ofițeri, ca personal de bază pentru 
administrarea masináriei de război de la Moghilev. Tuturor li se cerea 
să doarmă, să mănânce şi să se gândească la efortul de război al Rusiei. 
Printre lucrurile pe care Alekseev le-a adus la Stavka nu se număra şi o 
bibliotecă. Membrilor Statului-Major General, în afara momentelor 
când întrerupeau ședințele pentru masă, nu li se îngăduiau momente 
de distracție în timpul zilei de lucru.10 Alekseev le inspira respect și 
venerație subordonatilor săi, lucrând la biroul lui ore în şir, fără vreo 
pauzá.11 La fel ca împăratul, nici el nu agrea luxul, preferând 
simplitatea în vestimentaţie şi alimentaţie, însă după crize de pietre la 
vezica urinară şi diverse migrene, ajungea aproape la extenuare. 

Respingea orice sfaturi de a se menaja. Înaintarea lui Bruşilov pe 
Frontul de Est l-a convins că Germania și Austro-Ungaria puteau fi 
învinse. Alekseev era o pildă de credință si abnegatie. Războiul 
continua acum pentru a fi cástigat.12 

Cu toate acestea, pe nestiute, lealitatea lui Alekseev față de 
suveranul său se năruise treptat, generalul ajungând chiar să discute în 
secret cu diverși politicieni, care urmăreau să transfere tronul în 
favoarea unui Romanov mai puţin reactionar.13 Animat de aceste idei, 
a încercat să îl convingă pe Nicolae că era în interesul său și al 
intregiitári să găsească o soluţie de compromis cu liderii Dumei. Când 
îi prezenta împăratului raportul privind operaţiunile militare, 
Alekseev profita de ocazie pentru a descrie si înrăutățirea situației 
politice generale. Nicolae asculta, dar rămânea de neclintit.14 Se 
induiosa întotdeauna când vorbea cu generali care serviseră sub arme 
în timpul veneratului său tată, Aleksandru al III-lea, iar unul dintre 
aceştia - Kaufman-Turkestaüski, care era membru al Consiliului de 
Stat - a adus în discuţie opinii similare celor exprimate de Alekseev. 
Rezultatul a fost același: Nicolae se împotrivea cu încăpățânare 
propunerii de a-i lăsa pe conducătorii Dumei să-i dirijeze politica, deşi 
nu se opunea soluţiei de a numi niște miniștri care să poată îmbunătăți 
relațiile dintre Duma de Stat și guvern.15 Nici membrii familiei 
Romanov nu au avut mai multă trecere în fata lui. Marele duce Dmitri 
Pavlovici, tânăr si înfocat, a avut parte de un refuz categoric, atunci 
când l-a implorat pe Nicolae să își schimbe strategia. Nici chiar mama 
lui Nicolae, Maria Fiodorovna, nu l-a înduplecat să renunţe la 
atitudinea sa fermă. Amabil şi binevoitor cum părea, Nicolae reacționa 
totuși de parcă si așa făcuse deja prea multe concesii, când acceptase 
înființarea Dumei în 1906. Mintea lui era opacă la orice sugestii si 
nimeni din Stavka nu s-a mai încumetat să ridice problema, deși 
aproape toti erau de acord cu Alekseev.16 

Chiar dacă împăratul cochetase vreodată cu ideea de a numi un 
guvern „care să răspundă în fata Dumei”, cu siguranţă nu a mai avut 
nicidecum o asemenea intenție după decembrie 1916, când, în urma 
unei conspirații din care făceau parte aristocrați, persoane din înalta 
societate şi politicieni, Rasputin a fost asasinat. Nicolae si Alexandra au 
fost ingroziti. Ajunseseră să îl îndrăgească mult pe Rasputin, singura 
persoană care putea să îl linisteascá pe fiul lor Aleksei, moștenitorul 

tronului care suferea de hemofilie, atunci când boala se acutiza - 
doctorii se dovediseră neputincioşi adesea în momentele critice ale 
maladiei. Rasputin le-a spus că doar rugăciunile familiei puteau avea 
un efect benefic asupra lui Aleksei.17 însă, în timpul războiului, 
notorietatea lui Rasputin continuase să crească. Umblau zvonuri că 
profitase de plecarea lui Nicolae la Moghilev, pentru a avea o aventură 
amoroasă chiar cu Alexandra. Se știa că lua mită pentru a interveni în 
numirea unor miniștri. Avea consideraţii personale în materie de 
politică externă şi îl avertizase pe împărat să nu intre într-o alianță 
contra Germaniei şi Austro-Ungariei. În cadrul Dumei de Stat și în alte 
cercuri publice, se opina că nu ar fi fost exclus ca Rasputin să 
promoveze cauza Germaniei la curtea imperială și să caute să-l 
convingă pe împărat că era de dorit să încheie o pace separată cu 
Germania. Cuplul imperial știa ce se zvonea despre el, însă se 
încăpățâna să ignore toate bârfele, asa că, atunci când cadavrul lui 
Rasputin a fost scos din gheața de pe braţul fluvial Malaia Nevka, în 
centrul Petrogradului, Alexandra si Nicolae au fost sfásiati de durere. 

=> 

Doi dintre complotiști, prințul Feliks lusupov si deputatul 
ultrareactionar din Duma, Vladimir Purișkevici, sperau să împiedice 
demersurile care se zvonea că s-ar fi întreprins la Curte pentru 
retragerea din război. În cercurile politice mai largi, vestea mortii lui 
Rasputin a dat naştere speranței că Nicolae avea să se trezească la 
realitate si să accepte un compromis cu liberalii si conservatorii din 
Duma. În realitate, asasinatul, privându-l pe Nicolae de singura 
persoană capabilă să aline suferința tareviciului Aleksei, nu a făcut 
decât să Îi înăsprească si mai mult decizia fermă de a continua pe calea 
pe care o alesese dintotdeauna. Reforma era ceva de neconceput 
pentru el. 

3 

Revoluția din Februarie 

La începutul lui 1917, părea foarte posibil ca noi tulburări să 
reapară în Petrograd. Muncitorii nutreau nemulțumiri mai vechi în 
privința condițiilor de trai, care se inráutátiserá in timpul războiului. 
Deşi salariile crescuseră odată cu dezvoltarea producției de armament, 
veniturile obținute prin muncă nu puteau ține pasul cu inflația de 
nestăvilit. Condițiile de locuit, sistemul de canalizare si asistența 

medicală s-au deteriorat. În decembrie 1915 şi, din nou, în decembrie 
1916, s-a produs un val de greve pe care poliția politică le-a 
dezamorsat cu dificultate. Deşi diverşi activiști revoluționari erau 
arestaţi cu regularitate, doleantele muncitorilor rămâneau stringente. 

Insatisfactia persista în Duma de Stat, unde dezamăgirile s-au 
intensificat când Nicolae a refuzat să ajungă la un compromis, după 
uciderea lui Rasputin. La Curte, cuplul imperial nu voia să audă 
menţionat explicit numele preacuviosului ucis: toată acea nenorocire li 
se părea cumplit de dureroasá.1 Totuși, politicienii conservatori si 
liberali doreau măsuri concrete. Ținând seama de intransigenta 
împăratului, se discuta din ce în ce mai mult despre posibilitatea unei 
lovituri de stat. În 27 februarie 1917, Duma de Stat şi-a reluat lucrările 
în plen si, aşa cum a descoperit Aleksandr Protopopov, ministru al 
afacerilor interne, în scurt timp au fost luate în considerare planuri de 
răzvrătire. Ceea ce sporea imprevizibilul situaţiei era faptul că 
reîncepuse escaladarea mişcării greviste în fabricile de armament, care 
erau cruciale pentru şansele de izbândă ale armatei pe Frontul de Est, 
într-un moment când germanii pregăteau o nouă ofensivă. Mai mult 
chiar, muncitoarele din fabricile de textile, care produceau mantale 
groase pentru soldati, erau furioase din cauza deteriorării 
aprovizionării cu alimente. Nicolae se afla cu Alexandra la Tarskoe Selo 
şi primea avertizări de la Departamentul de Poliție, cu privire la 
înrăutățirea rapidă a situației. Cuplul imperial privea cu scepticism 
aceste informări, convins că serviciile de securitate încercau să-l 
sperie2, ceea ce nu era întru totul o fabulatie. Serviciile secrete de 
pretutindeni încearcă să justifice prerogativele şi resursele care le-au 
fost acordate, iar de aceea nu este ceva ieșit din comun dacă adesea ele 
exagerează amenințările împotriva statu-quo-ului. 

În consecinţă, Nicolae al II-lea nu vedea de ce să-și fi amânat 
întoarce - > 

rea la Moghilev, în 5 martie 1917.31-a spus Sophiei 
Buxhoeveden că un mesaj urgent de la Alekseev era motivul pentru 
plecarea lui: 

Insistasămăducimediat. Nu-mi  potimaginace  s-aîntâmplat, 
dinmomentcenuarecumsáfiecevaimportantínopiniamea, 
însăatelegrafiata  douaoarădejași  eposibilsáaibánevoie, într-adevăr, 
sădiscutecuminepersonal, 


fiindprobabilochestiunecenupoatefaceobiectulunuimesajscris, 
transmisprintr-un curieralarmatei. Ínoricecaz, 
plecacolopentrutreisaupatruzilesi peurmăvinînapoi. Omultime 
detámpenii s-au întâmplataici, cáttimpeuamfostplecat. 

Indignatá de aceastá másurá, Alexandra intentionase initial sá 
protesteze împotriva deplasării lui la Marele Cartier General, însă a 
renunțat să mai facă scandal, după ce a aflat cá Nicolae il informase 
deja pe Alekseev cá urma sá soseascá in scurt timp la Moghilev, or, in 
cazul acesta, nimic nu l-ar mai fi putut determina sá se rázgándeascá.4 
Alexandra era supărată din cauza deciziei lui, dar nu a încercat să-l 
oprească. Nicolae era un om încăpățânat, iar atunci când hotăra să facă 
un lucru, arareori mai putea fi abătut din drumul său. 

Atât Nicolae, cât şi Alexandra subestimau drastic pericolele 
politice ce se intensificau. Alexandra era îngrijorată de sănătatea 
copiilor, care se îmbolnăviseră de pojar. Protopopov a telefonat la 
palat si l-a informat pe valetul țarului, Andrei Volkov, despre mișcările 
de stradă care aveau loc în Petrograd. Alexandra a refuzat să accepte 
că situaţia era critică, spunându-i lui Volkov: „Nu, nu e așa. Nu se poate 
să aibă loc o revoluţie in Rusia. Cazacii nu se vor răzvrăti”. 5 Dar îşi 
făcea iluzii. La trei zile după plecarea lui Nicolae, s-a tras cu arme de 
foc lângă Palatul Aleksandru, iar aprovizionarea cu apă a clădirii a fost 
întreruptă.6 Chiar dacă detașamentele de cazaci ar fi rămas devotatet 
arului, alte trupe se arătau deja ostile la adresa monarhiei. 

Grevele si manifestatiile au împânzit în ziua următoare toate 
cartierele capitalei, iar garnizoanele militare reușeau anevoios să mai 
țină mulțimile sub control. Organizațiile clandestine de revoluționari - 
socialişti revoluționari (SR-i sau eseri), mensevici şi bolşevici - vedeau 
o nouă oportunitate de a destabiliza orânduirea politică si începeau să 
ceară răsturnarea monarhiei. În 7 martie 1917, muncitorii de la fabrica 
de armament Putilov s-au alăturat grevei generale și a devenit evident 
că unele trupe ale armatei treceau de partea manifestantilor. Nicolae a 
poruncit arestarea imediată a conducătorilor revoltei, ceea ce 
constituia reacția lui obișnuită fată de revendicările mișcării 
muncitorești, însă comandanții garnizoanelor şi politia nu au putut să 
înăbuşe insurgenta maselor, nici în sectorul industrial, nici în rândurile 
armatei. Interzicerea manifestatiilor s-a dovedit o măsură imposibil de 
aplicat. Petrograd devenise un oraș de neguvernat, iar trupele trimise 

pe strázi pentru a reprima actiunile muncitorilor s-au aláturat in 
schimb protestelor si le-au sprijinit cu arma în mână. Politicienii din 
Duma de Stat s-au întrunit cu ușile închise pentru a discuta despre 
modalitatea de abordare a crizei. Regiment după regiment, soldații s- 
au întors împotriva monarhiei. Comandanții care se străduiau să 
menţină ordinea erau ignorati; unii au fost chiar linșaţi. Toate 
nemulțumirile care se acumulaseră după mișcarea revoluţionară din 
1905 - 1906 au ieșit înapoi la suprafaţă. 

Vorbind cu ofițerii din corpul de gardă al Palatului Aleksandru, 
împărăteasa spunea că insurgenții erau niște nătărăi, care în scurt 
timp vor regreta faptele lor si se vor potoli. Când rapoartele au devenit 
din ce în ce mai deprimante, Alexandra a exclamat: „Pentru numele lui 
Dumnezeu, nu vrem vărsare de sânge din cauza noastră!” 7 Pe un ton 
si mai dramatic, le-a spus gărzilor: „Să nu repetati coșmarul din timpul 
Revoluţiei Franceze, apărând scara de marmură a palatului!” 8 S-a 
speriat când a auzit impuscáturi afară în parc, așteptându-se la tot ce 
putea fi mai rău: în realitate, focurile de armă erau de la trupele 
garnizoanei, care împuşcau lebedele negre de pe heleșteu. Tot la fel, au 
omorât nişte capre şi gazele care pășteau. Nu exista riscul comiterii 
unor acte de violență împotriva familiei imperiale, însă Alexandra a 
interpretat totul ca pe un semn al nenorocirilor ce aveau să vină, 
declarând: „A început!” 9 Deşi suporta situaţia cu stoicism, servitorii 
observau că plângea când rămânea singură. Tenacitatea ei era oricum 
excepțională și era întărită de religiozitatea ei. Când camerista Maria 
Tutelberg a încercat să o consoleze, împărăteasa a replicat: „Pătimirile 
noastre nu sunt nimic. Uită-te la patimile Mântuitorului nostru și cum 
a pătimit el pentru noi. Dacă acest lucru este necesar pentru Rusia, noi 
suntem gata să ne jertfim viaţa cu totul”. 10 

Din reședința lui de la Gatcina, marele duce Mihail, fratele mai 
mic al împăratului, i-a telefonat președintelui Dumei, Mihail 
Rodzianko, în 10 martie 1917, disperat de situația din Petrograd. 
Rodzianko nu a putut să-i ofere motive de a se linişti. Cei doi au stabilit 
să se întâlnească în capitală pentru o discuţie cu martori, unde 
Rodzianko a spus pe şleau ce măsuri trebuiau luate de urgenţă: l-a 
sfătuit pe Mihail să îi telegrafieze fratelui său şi să-i spună că stătea pe 
marginea unui abis. Nicolae trebuia să accepte stabilirea Alexandrei la 
palatul lui din Livadia, pe malul Mării Negre, astfel încât lumea să 


1 


poatá vedea cá impáráteasa nu mai influenta politica statului. Ín 
același timp, împăratul trebuia să permită Dumei de Stat să anunte 
intenţia de a forma un „guvern responsabil".11 

Rodzianko i-a scris lui Nicolae, implorându-l să demită actualul 
guvern şi să numească un altul, avertizându-l că, dacă Protopopov 
rămânea în funcţie, aveau să fie tulburări sociale în stradă. Golitin, 
preşedintele Consiliului de Ministri, îl susținea cu abnegatie pe 
Rodzianko, iar amándoi il indemnau insistent pe impárat sá admitá 
gravitatea situatiei. Trebuia de urgentá sá fie format un cabinet, care 
sá poatá primi un larg sprijin politic, propunerea fiind ca printul Lvov 
sau Rodzianko însuşi să conducă acest nou executiv. Marele duce 
Mihail l-a sunat pe Alekseev pe linia telefonică directă, rugându-l 
stăruitor să îl contacteze pe Golitin și să îi ceară același lucru lui 
Nicolae. Desi Alekseev era bolnav si avea febră, a găsit puterea să se 
ridice din pat şi să ceară o audienţă, cu prilejul căreia a pledat pe lângă 
Nicolae în sensul celor cerute de Rodzianko si Golitin.12 Nicolae l-a 
ascultat până la capăt, dar a refuzat să isi schimbe poziţia: căpătase 
convingerea că oamenii urmăreau să îl mintă sau că se minteau 
singuri. A lăsat fără răspuns telegrama de la Rodzianko. I-a scris totuşi 
lui Golitin, declarând tăios că o schimbare de guvern era nepotrivită în 
situaţia curentă.13 

Reactiona la problemele dificile ale politicii de stat așa cum 
făcuse întotdeauna. Pe timp de război, în plus, avea si mai puțină 
toleranţă față de amenințările revoluţionarilor, decât in mod normal. 
De fiecare dată, considera că represiunea rapidă era cea mai bună 
opţiune. Deşi comunica în mod regulat cu Petrogradul prin intermediul 
telegramelor, miniștrii săi nu l-au prevenit la timp în legătură cu 
adevărata amploare a revoltei. Nicolae considera de la sine înțeles 
faptul că trupele sale leale aveau să înăbușe mişcarea insurgenților, în 
timp ce el se concentra asupra planurilor lui Alekseev pentru Frontul 
de Est. Din păcate, împăratul pierduse orice contact cu realitățile 
momentului. În 12 martie, Nicolae a prorogat sesiunea Dumei de Stat, 
sperând să poată astfel domoli situația politică din Petrograd. Dar 
conducătorii partidelor politice parlamentare au refuzat să rămână 
nişte observatori pasivi. În după-amiaza zilei de 12 martie, au format 
un Comitet Provizoriu sub preşedinţia lui Rodzianko, cu intenţia de a 
interveni în desfășurarea evenimentelor, indiferent de ordinele lui 

Nicolae. Diversi militanti socialisti au intrat in actiune in aceeasi zi. 
Captánd spiritul manifestatiilor de stradá, au dispus másuri pentru 
alegerea unui Soviet al Deputatilor Muncitorilor si Soldatilor din 
Petrograd, iar în aceeași seară s-a înființat un Comitet Executiv. În 
condiţiile în care muncitorii si soldaţii nesocoteau cu sfruntate voința 
guvernului, situația generală semăna cu o revolutie.14 

Deşi se considera drept embrionul unui nou guvern, Comitetul 
Provizoriu şi-a dat seama că trebuia să obțină aprobarea din partea 
sovietului. Existența unei ,dualitáti a puterii” se contura tot mai 
pregnant, iar conducătorii socialiști ai sovietului erau ferm decisi să îşi 
menţină influența pe parcursul evenimentelor viitoare. 

4 

Abdicarea 

În noaptea de 13 - 14 martie 1917, Alekseev, aflat la Marele 
Cartier General, i-a trimis o telegramă generalului Ivanov, care urma să 
sosească la Tarskoe Selo în acea dimineaţă, cerându-i să insiste pentru 
o înțelegere între Nicolae și Duma de Stat, până nu avea să fie prea 
tárziu.1 

Ín cursul aceleiasi zile, Alekseev a mers si mai departe, dupá cea 
ajuns la concluzia cá era prea tárziu pentru Nicolae si cá impáratul 
trebuia sá se retragá de la putere. Cu toate remuscárile pentru ceea ce 
avea sá pará o lipsá de loialitate din partea lui, Alekseev nu vedea cum 
ar fi fost posibil totusi ca armata sá iasá victorioasá din rázboi, in 
condiţiile în care capitala era în fierbere. În timp ce Nicolae era în 
trenul imperial la Pskov, Alekseev a luat o măsură fără precedent, 
telegrafiindu-le comandanților militari de pe front, pentru a-i întreba 
dacă erau de acord cu el. Îşi exprima temerea cá militantii 
revoluționari puteau în orice clipă să saboteze întreaga rețea 
feroviară; prevedea un război civil, dacă nu se trecea la acțiuni 
drastice. Le promitea camarazilor săi comandanți să transmită aceste 
idei împăratului, dacă ei erau de acord. Răspunsurile lor prompte au 
fost cu asupra de măsură în favoarea propunerii. Alekseev i-a 
comunicat acest consens țarului în Pskov si, în nume personal, a făcut 
apel la patriotismul lui Nicolae, într-un moment când conducerea 
superioară a armatei își pierduse încrederea în el.2 Dacă Nicolae 
intentionase poate să se agate de putere, telegrama primită de la 
Alekseev i-a zdruncinat voința de a se împotrivi si l-a determinat să 

răspundă cá era dispus să facă orice sacrificiu necesar pentru binele 
Rusiei.3 

Chiar și aşa, împăratul nu ajunsese încă în punctul unei 
capitulări definitive, iar nimeni nu știa cum avea să procedeze în 
continuare. Înţelegând acest lucru, Alekseev i-a spus consilierului 
juridic Nikolai Bazili să întocmească o declaraţie ce ar fi urmat să fie 
semnată de tar, împuternicindu-l pe Rodzianko să alcătuiască un nou 
guvern.4 Știrile primite arătau însă că autoritățile pierduseră orice 
control în capitală. Alekseev, care nu se însănătoşise complet după 
gripa gravă de care suferise, a conchis că orice declarație publică de 
acest fel ar fi prea slabă. Nicolae, argumenta el, va trebui să se retragă 
complet. Dacă se agăța de tron, în ţară avea să fie haos. Nicolae trebuia 
să plece. 

În 15 martie 1917, la Pskov, prin intermediul unei depese de la 
Alekseev, împăratul a fost copleşit cu diverse sfaturi. Vărul țarului, 
Nikolai, îi spunea fără menajamente că trebuia să predea succesiunea 
la tron, probabil lui Aleksei. Cuvântul ,abdicare" nu era folosit. 
Generalul Bruşilov era oarecum mai puţin direct, spunând că Rusia se 
va nărui, dacă el nu renunţa la tron în favoarea lui Aleksei, cu Mihail ca 
regent. Rapiditatea, adăuga Brușilov, era esențială. Alekseev a transmis 
ambele mesaje, adăugând si unul din partea sa. Nu se încumeta să-i 
spună suveranului său ce să facă, însă sensul era suficient de clar: „Vă 
implor, fără de zăbavă să luaţi hotărârea cu care Bunul Dumnezeu Vă 
va insufleti". 5 Sublinia totodată cá el si camarazii săi comandanți 
militari considerau necesară abdicarea lui.6 Dacă până atunci Alekseev 
insistase cu gentilete ca împăratul să lucreze în tandem cu Duma, acum 
socotea cá nu exista altă soluţie decât renunțarea la tron - si pentru 
prima oară Alekseev își formula opiniile în fata lui Nicolae fără 
deferenta protocolară uzuală. Rusia se îneca în valul de insurgență 
politică. În numele eficienţei operaţiunilor militare pe Frontul de Est, 
se impunea cel puţin o schimbare la conducerea statului. 

Nicolae nu a opus nicio rezistență. Desi despre ministri nu avea 
o părere prea bună, iar pe majoritatea politicienilor îi dispretuia, iubea 
în schimb forțele armate şi pe comandanții lor superiori. O iubea, de 
asemenea, pe Alexandra, însă ea era în Tarskoe Selo, nu cu el. Au 
existat presupuneri că Rodzianko și ceilalți din capitală ar fi exagerat 
intensitatea tulburărilor din Petrograd, când îi scriau lui. Neîndoielnic, 

Rodzianko era exasperat de invariabilul refuz al lui Nicolae de a 
colabora cu Duma de Stat si, în secret, uneltea cum să-l înlăture de la 
putere. Chiar si asa, mesajele trimise de el la Stavka reflectau corect 
modul cum muncitorii si soldaţii acționau în capitală, iar acum 
Alekseev îi spunea lui Nicolae că, dacă era ca războiul să fie câștigat, 
trebuia el însuși să se retragă de la putere. Pentru un conducător care 
pretuia nespus izbânzile militare ale ţării lui, era un şoc aproape 
insuportabil. Uniunea Poporului Rus nu îi era de niciun folos, mai ales 
că oricum nu tinea legătura în mod regulat cu liderii organizaţiei. Cu 
membrii Statului-Major era în contact zilnic. Când Alekseev i-a 
dezvăluit consideratiile lui despre situația revoluționară, Nicolae nu 
mai avea resurse de rezistenţă politică sau emoţională. 

Totuşi, înainte de a face orice altceva, în acea după-amiază l-a 
chemat pe profesorul Serghei Fiodorov la el în vagon. Fiodorov, 
chirurg, se îngrijise de sănătatea lui Aleksei încă dinainte de război - în 
discuţii cu doctorul Botkin si pediatrul Rauhfos, propusese testarea 
unor proceduri mai drastice, în comparaţie cu ceilalți, care ar fi 
preferat un tratament mai prudent pentru tânărul pacient. Acest 
dezacord reflecta neputinta științei medicale în fata hemofâliei: 
doctorii experimentau mijloace terapeutice care adesea păreau să facă 
mai mult rău decât bine. Dar Fiodorov era un medic bine pregătit, 
caret mea să fie la curent cu cele mai noi teorii din medicina mondială; 
se pricepea, de asemenea, să explice metoda lui, pe un ton liniștitor și 
într-un limbaj pe înţelesul tuturor.7 În 1915, se mutase la Marele 
Cartier General, ca medic personal al lui Nicolae, primind propriul 
cupeu în unul dintre trenuri si comunicând în mod regulat cu șefii 
armatei si oficialitățile de la Curte. Devenise unul dintre oamenii de 
încredere din suita împăratului.8 Fiodorov nu a fost avertizat despre 
ce dorea Nicolae să discute cu el. Doctorului nu-i venea să-și creadă 
urechilor. Ţarul nu apela la vreun ministru sau la vreun general, ci la 
el, un simplu medic, pentru a dezbate cea mai crucială problemă a 
succesiunii la tron din istoria dinastiei. 

A devenit limpede că Nicolae considera de la sine înțeles faptul 
că Aleksei, în vârstă de doisprezece ani, ar continua să stea cu el. 
Fiodorov socotea că împăratul era naiv închipuindu-și asa ceva: 
„Majestatea Voastrá, presupuneti că Aleksei Nikolaevici va fi lăsat cu 
dumneavoastră, după abdicare?” Nicolae a răspuns: „De ce nu? Este un 

copil încă si, în mod firesc, se cuvine să rămână în sânul familiei, până 
va ajunge la maturitate. Între timp, Mihail Aleksandrovici va fi regent”. 
Fiodorov a replicat: „Nu, Majestatea Voastră, aşa ceva nu va fi posibil. 
Or, este evident din tot ceea ce se întâmplă că nu puteți nicidecum să 
contati pe acest lucru”. Vizibil tulburat, Nicolae a schimbat subiectul, 
trecând la problema medicală, si l-a întrebat: „Spune-mi sincer, Serghei 
Petrovici, dacă în opinia dumitale boala lui Aleksei este, într-adevăr, 
incurabilă”. Fiodorov a dat un răspuns tăios: „Majestatea Voastră, 
ştiinţa ne învaţă că această maladie este incurabilă, însă multi oameni 
trăiesc astfel până la o vârstă venerabilă, deși sănătatea lui Aleksei 
Nikolaevici va depinde mereu, de asemenea, de orice hazard”. Nicolae, 
vorbind aproape ca pentru sine, a spus încetișor: „Dacă aşa stau 
lucrurile, nu pot să mă despart de Aleksei. Ar fi ceva peste puterile 
mele... și, mai mult chiar, dacă starea lui de sănătate nu îi permite (să 
fie împărat), atunci voi avea dreptul să îl tin lângă mine". 9 

După ce Fiodorov a plecat, Nicolae a cumpănit opţiunile pe care 
le avea și, cu repeziciune, a luat o decizie istorică la fel de importantă: 
va transfera puterile sale imperiale nu lui Aleksei, ci fratelui său, 
Mihail.10 În felul acesta, măcar, dinastia Romanov își va păstra 
prerogativele. Mihail era ruda sa de sex bărbătesc cea mai apropiată, 
după Aleksei; se ştia, de asemenea, că avea retineri în privința modului 
în care Nicolae cârmuise imperiul. Acest argument ar contribui la o 
tranziție paşnică, lăsându-l pe Nicolae să se retragă discret din viața 
publică. Nicolae putea foarte bine să-și justifice decizia, argumentând 
că îl pregătise pe Mihail pentru tronul Rusiei, până ca Aleksei să fi 
venit pe lume. Prin urmare, Mihail era candidatul adecvat pentru 
tron.11 

Chiar dacá, sub aspect medical si genealogic, solutia avea logica 
ei, din punct de vedere legal nesocotea flagrant legea succesiunii la 
tron, introdusá de impáratul Pavel in 1796. Pavel o uráse pe mama sa, 
Ecaterina cea Mare, iar legislatia lui era o formá de rázbunare pentru 
tot ceea ce indurase din cauza ei. Stia cá fusese de coniventá cu ucigasii 
tatălui lui, care era soțul ei, Petru al III-lea. Pavel dorea ca, de-atunci 
inainte, niciodatá sá nu mai fie cu putintá ca o femeie ambitioasá sá 
acceadă la putere într-un asemenea mod. Până atunci, rămăsese la 
latitudinea tarului aflat în exerciţiul functiunii să isi desemneze 
urmaşul, care putea fi bărbat sau femeie. Pavel a schimbat tradiția 

dintr-o trăsătură de condei, stipulând că cel dintâi fiu născut al 
monarhului trebuia automat să urmeze la tron. Dacă monarhul nu avea 
vlăstare de sex bărbătesc, succesiunea trecea mai departe pe linia 
rudelor de sex bărbătesc, începând cu fratele cel mai mare ca vârstă. 
Dinastia putea continua în persoana unei împărătesc, doar în 
eventualitatea neverosimilă în care s-ar fi epuizat toți candidaţii 
bărbaţi. Fără să îşi dea seama, Pavel i-a privat pe urmașii săi de dreptul 
de a avea un cuvânt de spus asupra evenimentelor ulterioare, în cazul 
în care unul dintre ei ar fi decis să abdice. Un împărat putea pierde 
puterea murind sau abdicând, însă nu putea să își numească 
succesorul la domnie: doar textul legii stipula cine putea să ocupe 
tronul. 

Dar Nicolae, un autocrat prin educaţie, era acum un om disperat. 
El era ţarul. Și încă mai credea că putea obține tot ceea ce voia el. 
Proiectul actului de abdicare, pe care Bazili îl pregătise la cererea lui 
Alekseev, a fost transmis de la Moghilev la Pskov, cu puţin înainte de 7: 
30 p.m., în 15 martie 1917.12 în acel moment, Alekseev şi Bazili nu 
aveau habar de decizia lui Nicolae de a-l exclude pe fiul său de la 
succesiune; în ciorna lor, Aleksei apărea ca împărat și Mihail ca regent. 
Tensiunea creştea la Moghilev, în timp ce așteptau reacția de la Pskov. 
Un mic grup de oameni, din care făceau parte marele duce Serghei și 
Bazili, s-a adunat în încăperea ofițerului de serviciu, lângă telegraful 
Hughes din clădirea statului-major. Generalul Lukomski arunca o 
privire din când în când. După ce au fost instiintati de iminenta 
transmitere a unui mesaj pe la ora 13: 30, în 16 martie, grupul s-a 
strâns degrabă în jurul aparatului, dornic să receptioneze varianta 
finală a actului. Aproape în toate privintele, era identic cu textul pe 
care Bazili îl întocmise pentru Alekseev. Principala diferenţă, totuși, 
antrena consecinţe uriașe. Nicolae transmitea tronul nu fiului său, ci 
fratelui său, Mihail. Marele duce Serghei s-a prăbușit pe canapea; toti 
erau stupefiati.13 

Bazili, în mod special, ştia de la prelegerile de drept 
constituțional ale profesorului Nikolai Korkunov, la care participase în 
studenţie la Universitatea din Sankt-Petersburg, că abdicarea nu era 
menţionată nicăieri în întregul corpus de legi rusești, iar dacă un 
posibil împărat putea să refuze tronul, legislaţia nu stipula în schimb 
nimic despre modul in care un împărat putea să renunțe la domnie. 

Ceea ce se specifica limpede, totuși, era succesiunea automată a celui 
dintâi fiu născut al împăratului. Nicolae nu avea niciun drept să-l 
îndepărteze pe Aleksei de la moștenirea dinastică. Planul lui era întru 
totul ilegal.14 

Între timp, sub presiunea evenimentelor, Comitetul Provizoriu 
intrase în acțiune, iar în noaptea de 14 - 15 martie 1917 îi desemnase 
pe doi dintre membrii săi, Aleksandr Gucikov și Vasili Sulghin, să plece 
cu trenul la Pskov si să îi ceară lui Nicolae să abdice.15 Călătoria a 
durat șapte ore, fiind întreruptă frecvent de soldaţii care se 
îngrămădeau în fiecare gară de pe traseu. Gucikov și Sulghin au ajuns 
la destinaţie la ora 10 p.m., in 15 martie 1917.16 Până atunci, întregul 
climat politic se schimbase deja în Petrograd, deoarece Comitetul 
Provizoriu, întrunindu-se la începutul după-amiezii, a decis să facă 
front comun cu revoluția și a format un Guvern Provizoriu, cu 
Gheorghi Lvov ca ministru-preşedinte.17 Noul cabinet a decretat 
libertatea de exprimare, de organizare și de întrunire, angajându-se, 
totodată, să ţină alegeri pentru o Adunare Constituantă, în baza 
sufragiului universal pentru persoanele majore. Miniștrii considerau 
ca performanța Rusiei în Marele Război va beneficia de pe urma 
revoluției pe care ei o conduceau. Erau convinși că înlăturarea lui 
Nicolae le va permite să obţină sprijinul patriotic al populaţiei. Situaţia 
ar fi fost mult usuratá, desigur, dacă Nicolae putea fi convins să se 
retragă de la domnie fără să opună rezistență - iar acest aspect 
accentua importanţa misiunii pe care Gucikov și Sulghin o aveau de 
îndeplinit.18 

L-au anunțat pe generalul Nikolai Ruzski, comandantul 
sectorului nordic al Frontului de Est, că urmau să sosească la Pskov, 
fără să-i dea însă vreun indiciu despre ceea ce intenționau să îi spună 
împăratului.19 Drumul până acolo fusese obositor, iar Sulghin regreta 
jenat că nu își adusese ținuta protocolară de curtean. Nicolae a 
acceptat să îi primească, în ciuda orei înaintate. Contele Frederiks i-a 
poftit în vagonul imperial, împreună cu Ruzski. Musafirii de la 
Petrograd au fost surprinși de calmul său, de atitudinea lui cordială, 
când s-a așezat la másuta lui si i-a invitat să ia loc. Contele Kiril 
Nariskin a rămas să ia notițe în numele împăratului. Sulghin era cumva 
îngrijorat că Gucikov ar fi putut să strice armonia, aducând la lumină 
dispute din trecut. Nu avea de ce să fie neliniștit însă; Gucikov era 

nespus de curtenitor, desi abia dacá se uita la Nicolae, si asta nu 
neapárat din timiditate, ci mai degrabá din cauza obiceiului lui de a 
privi în jos, când trebuia să se concentreze.20 

Gucikov a vorbit deschis despre implicatiile rázvrátirii din 
garnizoane. Nicolae, i-a spus el, trebuia să înţeleagă cât de catastrofală 
ar fi situaţia, dacă el s-ar agăța de tron; trebuia să admită că totul era 
pierdut pentru el în Petrograd şi să înțeleagă că Moscova era deja 
cuprinsă de agitație. Nu exista un complot organizat, ci mai degrabă o 
mare mișcare anarhică a poporului. Gucikov a relatat că politicienii 
importanti din Duma de Stat infiintaserá un Comitet Provizoriu, pentru 
a stabiliza situaţia si a tine trupele sub control. Social-democratii, a 
cáror influentá politicá crescuse foarte mult, cereau o ,republicá 
socială”. Se dădea glas unor promisiuni de a transfera pământul în 
mâinile țărănimii, iar acest lucru putea să aibă curând un impact pe 
Frontul de Est. Dacă Nicolae voia să prevină un dezastru, trebuia să 
abdice în favoarea fiului său Aleksei, numindu-l regent pe marele duce 
Mihail. Gucikov a subliniat că vorbea în numele unui grup conţinând o 
majoritate favorabilă unei monarhii constituționale. L-a rugat pe 
Nicolae să privească realitatea în față: „Vedeţi, nu puteţi să vă bizuiti 
pe nimic, de fapt. Nu vă rămâne decât un lucru, şi anume să urmaţi 
sfatul pe care vi-l dám noi, iar sfatul nostru este că trebuie să abdicati 
de la tron". 21 

Când a sugerat că țarul va avea nevoie de timp, probabil, pentru 
a analiza această cerere, Nicolae l-a întrerupt politicos si a spus: „Nu 
este nevoie să mă mai gândesc la nimic. Am luat decizia să abdic de la 
tron. Până la ora trei, eram dispus să accept o abdicare în favoarea 
fiului meu, dar pe urmă am înţeles cá nu pot să mă despart de el". A 
urmat o scurtă tăcere, după care a adăugat calm: „Veţi înțelege, sper, 
acest lucru... De aceea, am decis să abdic în favoarea fratelui meu”. 22 

Declaraţia de intenţie a lui Nicolae i-a lăsat cu gura căscată pe 
Gucikov si Sulghin. Sosiseră acolo, aşteptându-se să aibă o ceartă pe 
tema abdicării, deși sperau să reușească prin persuasiune - fiind 
monarhiști, considerau că ştiau ce era cel mai bine pentru monarhie. 
Gucikov își amintea mai târziu că ştiuse că, dacă misiunea lui ar fi 
eşuat, avea să fie arestat și putea chiar să fie spânzurat, însă luase 
decizia să persevereze, deoarece în opinia lui regența era singura 
salvare a Rusiei.23 Știa că avea să fie dificil să-şi atingă obiectivul, în 

condiţiile în care spiritele erau încinse în capitală. Asa cum vedea el 
lucrurile, cel mai bun lucru ar fi fost să obţină documentele oficiale 
complete în toiul nopții și să anunţe Rusiei rezultatele, dimineaţă. 
Refuza să accepte că acest lucru echivala cu o lovitură de stat, însă el și 
simpatizantii lui intenționau negreșit să elimine tot ce era mai rău din 
echipa guvernamentală a lui Nicolae: îi avea în vedere pe „cei de-alde 
Stürmer, Golitin şi Protopopov".24 Nu voia ca Mihail să fie un regent 
puternic. Dimpotrivă, a optat pentru el, tocmai fiindcă îl considera 
„lipsit de voință”. Mihail, în ochii lui, era „o persoană pură si 
cumsecade".25 

Gucikov și-a explicat raționamentul astfel: „Ne-am gândit cá 
imaginea micutului Aleksei Nikolaevici ar fi un factor de îmbunare a 
spiritelor în transferul de putere'.26 Așa cum s-a exprimat ulterior, 
ideea era de a-l convinge pe Nicolae că aceasta era cea mai bună 
modalitate de a face tabula rasa în politică. Aleksei era „un băiat 
despre care era imposibil să spui ceva rău”, iar patosul furiei populare, 
care se revărsa pe străzile Retrogradului, s-ar fi domolit curând.27 
Gucikov încerca să se asigure că următorul împărat nu avea să exercite 
o putere reală, or, Aleksei ar fi avut rolul unui paratrăsnet menit să 
salveze Rusia de furtuna politică.28 Dar remarcile neașteptate ale lui 
Nicolae au aruncat în aer întregul scenariu. A urmat un moment de 
empatie reciprocă, când cei doi emisari din capitală au afirmat că 
înțelegeau importanța sentimentelor unui tată și nu voiau să îi ceară 
imposibilul. Şi-au exprimat acordul pentru propunerea neașteptată ca 
Mihail să urce pe tron.29 

Reacţia lor l-a consolat pe Nicolae, care a întrebat dacă puteau 
garanta că decizia lui va reinstaura calmul în țară. Au răspuns cá nu 
anticipau niciun fel de complicaţii, iar Sulghin i-a înmânat proiectul 
actului de abdicare. Urmau să plece la Petrograd peste un ceas si 
trebuiau să aducă înapoi cu ei documentul semnat. Nicolae a luat 
proiectul si a ieșit, revenind în vagon după douăzeci de minute. 
Gucikov și Șulghin au citit cu atenţie textul, pe care împăratul îl 
primise de la Bazili, aflat la Marele Cartier General. L-au acceptat în 
totalitate, doar că Șulghin a vrut să însereze mențiunea ca Mihail să 
guverneze „în concordanță și unitate completă cu reprezentanții 
poporului din instituţiile legislative”. Gucikov a adăugat că Nicolae mai 
trebuia să includă în actul abdicării sale un ordin de numire a lui 


Gheorghi Lvov ca presedinte al Consiliului de Ministri.30 Nicolae a 
consimţit şi s-a dus în compartimentul său, pentru a modifica textul. 
Gucikov a folosit prilejul ca să iasă din vagonul imperial si să îi anunţe 
pe cei adunaţi sub cerul liber: „Țar Batiuska(«Tarul, Tătucul Nostru») 
este întru totul de acord cu noi si va face tot ce trebuie făcut” Cei de 
față au ovationat. Gucikov s-a întors apoi în vagon, așteptând împreună 
cu Sulghin să revină împăratul.31 

Ulterior, avea să se spună cá Gucikov si Sulghin nici nu aveau 
idee, de fapt, ce acceptaserá atunci. Sulghin a protestat, argumentând: 
„Cât priveşte faptul că noi nu cunoșteam legile elementare, eu personal 
recunosc că nu știam mare lucru despre ele. Dar, desigur, nu într-o 
asemenea măsură, încât să nu fi ştiut că abdicarea în favoarea lui 
Mihail nu era in conformitate cu legea succesiunii (la tron)". 32 

La 11: 40 p.m., Nicolae a reapărut, ţinând în mână actul abdicării 
semnat. Fără vreo formalitate exagerată, i-a dat un exemplar lui 
Gucikov. Ca să nu se poată spune că ar fi acționat sub presiune, a 
antedatat actul, înscriind ora 3 p.m. a aceleiași zile.33 Gucikov si 
Sulghin au obținut ceea ce doreau.34 Potrivit lui Aleksandr Kerenski, 
important avocat şi activist socialist revoluționar, știrea a fost 
comunicată imediat în acea noapte, printr-o linie directă la Petrograd. 
Nicolae, de asemenea, i-a adresat o scrisoare prințului Gheorghi Lvov, 
incredintánd siguranța persoanei lui în mâinile sale.35 Acum totul se 
terminase. împăratul întregii Rusii cedase tronul fără luptă. Omul 
careâşi redobândise treptat puterile autocratice după revoluția din 
1905 - 1906 era redus acum la statutul de simplu cetățean. Încordarea 
care apăsase asupra lui începea să se risipească si, cu toate că era 
vlăguit, avea totodată si un straniu sentiment de usurare. La ora 1: 45 
a.m., în 16 martie 1917, a trimis următoarea telegramă fratelui său 
Mihail: „Petrograd. Ínáltimii Sale - Sper sá ne vedem curánd, Nicky". 36 
Era prima oará cánd cineva i se adresa cu acest titlu marelui duce. 

Niciun Romanov nu abdicase de la tron în cele trei veacuri de 
domnie a dinastiei. Asasinatele erau o altă chestiune. Petru al III-lea 
pierise în lovitura de palat din 1762, Pavel și el, în 1801. Un grup de 
terorişti l-au ucis pe Aleksandru al III-lea în 1881. Acest ultim incident 
lăsase urme adânci în memoria colectivă rusă; s-a petrecut în 1 martie, 
conform calendarului gregorian - sau 14 martie, în calendarul iulian. 
Răsuflând ușurat, Sulghin a remarcat cá Nicolae semnase actul 

abdicării sale in 15 martie, si nu în data tristei comemorări a acelui 
ultim asasinat.37 

Calmul lui Nicolae nu era impártásit la Stavka, cánd vestea a 
ajuns la Moghilev. Pentru generalul Alekseev, marele duce Serghei 
Mihailovici si Bazili era o loviturá teribilá. Nicolae respinsese 
propunerea lor pentru succesiunea la domnie.38 Marele duce Serghei 
s-a trántit disperat pe o canapea si a spus: „S-a sfârşit totul!” Modest, 
amabil si nepretentios, Mihail li se părerea tuturor din Stavka 
nepotrivit pentru a ocupa tronul imperial. Nimeni nu și-l putea 
imagina ca împărat. Alekseev repeta mereu că Aleksei si o regență ar fi 
fost o opțiune mai bună.39 însă Nicolae, si nu Alekseev, era cel care 
semnase documentele de abdicare. Alekseev nu putea decât să 
consilieze, să persuadeze şi să valorifice cât mai bine ceea ce împăratul 
decidea. Pentru a asigura buna desfășurare a evenimentelor în 
continuare, i-a dat ordin lui Bazili să-l întâlnească pe Nicolae înainte ca 
acesta să ajungă de la Pskov la Moghilev. Bazili s-a deplasat pe linia 
ferată la Orsa, unde a avut o discuţie cu împăratul în trenul imperial. 
Nicolae l-a uimit cu atitudinea sa impasibilă și liniștită, nelăsând să se 
întrevadă nimic din tensiunea întâmplărilor recente. Lunga sa domnie 
se sfârșea acum abrupt, dar cu toate acestea el părea să nu aibă nicio 
grijă pe lume.40 De la Orsa, Nicolae și-a continuat călătoria până la 
Moghilev, unde trenul a sosit la 8: 20 p.m. Militari de toate gradele îl 
așteptau pe peron. Înainte de a coborî din vagon, Nicolae l-a chemat 
înăuntru pe Alekseev. Lăsând frâu liber emotiei în cele din urmă, l-a 
îmbrățișat pe general.41 

Între timp, la Petrograd, istoria isi urma cursul imprevizibil. La 
amiază, în ziua de 16 martie 1917, un grup de miniștri din Guvernul 
Provizoriu și politicieni marcanţi din Duma de Stat s-au întâlnit cu 
Mihail, într-un apartament din Petrograd, pentru a discuta despre 
posibilitatea ca el să devină împărat. Gucikov şi Şulghin tocmai 
sosiseră de la Pskov, iar Rodzianko i-a poftit să participe la 
întrevedere. De asemenea, Rodzianko le-a cerut să nu facă publică 
vestea despre actul de abdicare semnat de Nicolae. Politicienii 
trebuiau să se pregătească pentru tot ceea ce putea aduce următoarea 
fază a situației de criză din Petrograd.42 

Printre cei prezenţi se aflau Rodzianko, Gucikov, Miliukov, 
Kerenski și industriasul liberal Aleksandr Konovalov, iar schimbul de 

opinii a fost impetuos. Era o incercare dureroasá pentru toti. Gucikov a 
insistat asupra ideii cá tara avea nevoie de un tar; s-a rugat de Mihail 
să accepte tronul de la fratele lui, cu angajamentul însă de a convoca o 
Adunare Constituantă. Si Miliukov dorea ca Mihail să preia tronul, însă 
a intrat într-o dispută scurtă şi vehementă cu Gucikov asupra Legii 
fundamentale. Acest lucru nu prevestea nimic bun pentru șansele 
Guvernului Provizoriu de a reglementa situația politică din capitală. 
Gucikov susținea că fiecare măsură luată de miniștri putea fi justificată 
în lumina crizei pe timp de război. Dar, în timp ce Gucikov şi Miliukov 
erau de acord că Mihail trebuia să devină ţar, Kerenski se opunea cu 
tărie ideii și îl îndemna pe Mihail să refuze tronul, ţinând seama de 
faptul că străzile erau pline de mii de muncitori si soldati furiosi, care 
manifestau împotriva monarhiei. A avertizat că exista pericolul unui 
război civil, dacă Mihail ar încerca să îi urmeze fratelui său la domnie. 
Pentru Kerenski, acesta era aspectul practic principal, mai mult decât 
orice principiu republican. A mai adăugat că Mihail şi-ar pune viaţa în 
pericol, dacă s-ar conforma dorinţei lui Nicolae.43 

Mihail i-a luat deoparte pe Rodzianko și Lvov, în timp ce ceilalți 
aşteptau cu înfrigurare. Gucikov se temea că Mihail voia poate să se 
consulte si cu soţia lui, o femeie ambițioasă, rămasă acasă la Gatcina, 
dar despre care multi bănuiau că și-ar fi dorit să ajungă împărăteasă. 
Pe chipurile celor adunaţi în salon se putea vedea încordarea. Când 
Gucikov a ieşit din încăpere ca să folosească telefonul, Kerenski a vrut 
să ştie cu cine intenționa să vorbească. Gucikov a replicat că voia doar 
să ia legătura cu soția lui. Kerenski era la fel de agitat ca toti ceilalți, 
însă a avut suficientă stăpânire de sine, încât să îi spună lui Mihail să 
nu vorbească la telefon cu nimeni. Mihail a obiectat, insistând că voia 
să vorbească doar cu soţia lui, însă că ar dori, totodată, un răgaz pentru 
a-şi consulta propria conștiință: a fost singura lui manifestare de 
intransigentá. Când a revenit în mijlocul adunării, a anunţat pe un ton 
ferm, dar îngrijorat, că intenţiona să renunţe la tron. Dezacordul dintre 
Kerenski și adepţii soluției monarhice devenea redundant. Gucikov a 
declarat că el nu mai putea consimti să facă parte din Guvernul 
Provizoriu si nu a revenit asupra hotărârii, până când Kerenski nu l-a 
rugat să rămână.44 

Mihail și-a semnat propriul act de „abdicare”, care ar fi trebuit, 
de fapt, să fie un act de renunțare, la începutul dupá-amiezii zilei de 


16 martie 1917. Documentul a fost dat publicitátii la scurt timp 
după aceea, simultan cu actul pe care fratele sáu Nicolae îl semnase 
deja. Mihail îi îndemna pe cetăţeni să se supună deciziilor noului 
Guvern Provizoriu; își exprima speranța că se vor organiza alegeri 
pentru formarea unei Adunări Constituante.45 Informaţiile despre 
cele întâmplate au ajuns incomplet la urechile Alexandrei. În jurul orei 
4 p. m, în 16 martie 1917, contele Pavel Benckendorff, mare maresal al 
Curtii, i-a relatat zvonul că soțul ei abdicase. Aproape că nu-i venea să 
creadă că Nicolae ar fi putut să ia o decizie atât de crucială într-o 
asemenea grabă. Nicolae știa doar cât de bolnav era fiul lor. Nu se 
putea să fi renunțat la domnie, lăsându-l pe Aleksei să îi urmeze la 
tron. Peste un ceas, au sosit buletinele informative de la Petrograd, 
clarificând ceea ce se întâmplase, iar Alexandra a aflat astfel că Nicolae 
transferase puterea - ori încercase să o facă - fratelui sáu Mihail.46 
Între timp, aceleași informaţii l-au bulversat pe Nicolae. Contase pe 
acordul lui Mihail de a prelua tronul. Pentru Nicolae, dinastia era o 
responsabilitate sacră. Dar refuza să îl blameze pe Mihail: „Nu pot să-i 
judec acțiunile, fără să cunosc împrejurările”. 47 Însă privea 
documentul emis de Mihail cu un dezgust intens, scriind în jurnalul 
său: „Dumnezeu stie cine l-a împins să ** i „48 

semneze o asemenea mizerie! 

Când generalul de divizie John Hanbury-Williams, şeful misiunii 
militare britanice, a fost chemat la întâlnirea cu împăratul la Moghilev, 
în 19 martie 1917, a observat o diferenţă în împrejurimile Marelui 
Cartier General. Afară, in fata porţilor erau doar nişte „pierde-vară”. 
Însă, barând accesul, stătea „o santinelă cu brasarda roșie a revoluţiei 
pe brat" Deja soldaţii semnalau cá ei erau adevărata putere în ţară. 
Santinela l-a oprit pe Hanbury-Williams să înainteze pe poteca 
noroioasă spre locul său de întâlnire, până când nu a apărut un 
aghiotant al împăratului, care să rezolve problema.49 Biroul 
împăratului vădea semnele sumbre ale vremurilor în schimbare. 
Pianul rămăsese, însă vazele cu flori fuseseră luate, iar fotografiile care 
împodobiseră cândva masa lui de lucru fuseseră împachetate. Nicolae 
stătea jos, în uniforma lui kaki. Istovit şi alb la față, avea cearcăne 
negre sub ochi, deși a izbutit să ofere un zâmbet amabil. Primise o 
scrisoare de la soția lui, prin intermediul unui ofițer, care simtise 
nevoia să ascundă plicul în tunică.50 


Moghilev, unde doar în urmă cu câteva zile oamenii își 
ovationau suveranul, trecea prin aceeaşi prefacere politică înregistrată 
la Petrograd si în restul Rusiei. Două drapele roșii uriașe fluturau acum 
de la ferestrele consiliului municipal.51 Localnicii umblau cu panglici 
roşii prinse pe haine. Poliţia nu se vedea nicăieri. Revoluţia 
triumfase.52» 

Tarskoe Selo 

În ceasurile lungi când Nicolae şi fratele său Mihail luau deciziile 
lor cruciale, împărăteasa Alexandra era imobilizată în Palatul 
Aleksandru din Tarskoe Selo. Astepta cu disperare să afle ce se 
întâmplă. Când veştile s-au înrăutățit pentru Romano-i, Rodzianko l-a 
sunat pe generalul de divizie Aleksei Resin, comandantul Regimentului 
de Infanterie și Gardă, sfătuind-o pe împărăteasă să părăsească Palatul 
Aleksandru, împreună cu toată familia. Când Resin a replicat că toti 
copiii erau bolnavi, Rodzianko a rămas inflexibil, spunând: „Când casa 
arde, scoţi copiii de-acolo”. Potrivit cameristei ei, Anna Demidova, când 
acest mesaj i-a fost transmis Alexandrei, inițial împărăteasa a 
consimţit, dar apoi s-a răzgândit, încăpățănându-se să nu plece din 
casa ei, care era palatul din Tarskoe Selo.1 Ulterior, Alexandra avea să- 
l] blameze pe Rodzianko pentru decizia lui Nicolae de a abdica. Implicit, 
rezulta că nu fusese nevoie de fapt ca Nicolae să se retragă de la 
domnie.2 Pentru o femeie care se învățase să ofere sfaturi politice 
soţului ei, erau momente de acută frustrare. Rusia intra într-o perioadă 
de criză revoluționară, iar pentru prima oară de când se căsătoriseră 
cuplul imperial nu avea posibilitatea să se destăinuie unul celuilalt. 
Nicolae renuntase la tron si singurul lui gând acum era să se întoarcă 
la ea, cát mai repede cu putinţă. 

Tarskoe Selo, cum denota chiar numele său („Satul Țarului”), 
începuse ca un loc de odihnă rural pentru familia domnitoare. În 
centrul așezării se afla Palatul Aleksandru, în care Nicolae și Alexandra 
optaseră să locuiască. După 1905, a devenit locul lor de refugiu 
permanent, în contrast cu tumultul capitalei. Clădirea semăna mai 
degrabă cu conacul de la țară al vreunui aristocrat britanic, decât cu 
celelalte reședințe grandioase ale Romanovilor, însă aici familia 
imperială se simţea cel mai confortabil. Pe timp de pace, puteau să 
locuiască acolo, de unde ajungeau în capitală în decurs de o oră, dacă 

situatia o impunea, iar parcurile si lacurile domeniului le ofereau un 
peisaj tihnit, care era pe gustul lor. Nicolae, un vânător pasionat, îşi 
etalase trofeele de vánátoare in holul de la intrare. Ín odáile ei, 
Alexandra se înconjura de fotografiile semnate ale unor monarhi 
actuali și decedați, printre care răposata regină Victoria și regele 
Eduard al VII-lea. Biroul lui Nicolae era mereu intesat de hărţile pe 
care le folosea, când studia planuri militare. Palatul conţinea, de 
asemenea, un tablou ínfátisánd-o în mărime naturală pe regina 
Victoria, precum și portretele oficiale, de tari, ale strămoşilor lui 
Nicolae: Nicolae I, Aleksandru al II-lea si Aleksandru al IIL - le-a.3 

De-a lungul veacurilor, imprejurimile se populaserá cu multe 
conace si cazármi. În realitate, a devenit un mare centru militar. A fost 
construitá o gará, care sá le dea Romanovilor posibilitatea de a cálátori 
ușor până la Palatul de Iarnă din capitală, iar de acolo mai departe. 
Dincolo de zonele locuite, se asterneau mlaștini si bălți, unde tántarii 
făceau viaţa un infern în lunile de vară, însă Romanovii se adăposteau 
în siguranță pe domeniul palatului.4 Cazărmile numărau peste 40.000 
de soldati.5 

Majoritatea populaţiei din Tarskoe Selo nu era formată, așadar, 
din locuitori permanenti, ci din recruți chemați sub arme pentru a 
garanta securitatea familiei, or, comportamentul lor față de familia 
Romanov s-a schimbat atunci când revoluţia s-a declanșat în 
apropiere, la Petrograd. Imediat, au fost raportate cazuri de celebrări 
politice, udate din belșug cu vodcă. În unele regimente, s-a cântat 
,Marseilleza", imnul Revoluţiei Franceze. La un moment dat, se vorbea 
chiar despre complotul de a trage canonade asupra Palatului 
Aleksandru. Unitatea de gardă a primit ordinul să ia măsuri de 
precauție împotriva unor astfel de agresiuni.6 împușcăturile sporadice 
au continuat totuși si toată lumea stia că situaţia era imprevizibilă.7 
Alexandra îndura totul cu mult curaj. În timp ce aștepta întoarcerea 
soţului ei, îi scria plină de compasiune - emoția fiind mai tare decât 
regulile gramaticale: „Tu, iubirea mea, îngerul meu drag, nici nu pot să 
mă gândesc prin ce-ai trecut si prin ce treci - îmi vine să înnebunesc. 
Oh, Dumnezeule: bineînţeles că vom compensa însutit toate suferințele 
tale". 8 în timp ce auzea vacarmul de afară, Alexandra își otelea inima 
şi se îmbărbăta. Soarta familiei nu mai era în mâinile Romanovilor. 


Măsurile adoptate de Guvernul Provizoriu în privința 
Romanovilor erau în vizorul Sovietului din Petrograd, care exercita 
presiuni grele si continue. Întrunindu-se în 16 martie 1917, Comitetul 
Executiv al sovietului ceruse „arestarea dinastiei Romanov” și îşi 
propusese să acționeze independent, dacă Guvernul Provizoriu ar fi 
refuzat să se conformeze. În acelaşi timp, Comitetul Executiv 
recunostea că Mihail Romanov nu era un pericol real şi putea fi scutit 
de închisoare, deși trebuia ținut sub supravegherea „armatei 
revoluționare” Cât despre marele duce Nikolai, acesta trebuie să fie 
rechemat din Caucaz si ținut sub strictă supraveghere in drum spre 
Petrograd. Totuși, exista o reținere în privinţa arestării Alexandrei şi a 
celorlalte persoane de sex feminin din familia Romanov: s-a hotărât 
aplicarea unui proces treptat, în conformitate cu modul în care fiecare 
femeie se comportase sub vechiul regim.9 Conducerea Sovietului 
rămânea fermă în decizia de a-l împiedica pe Nicolae să plece în exil în 
străinătate, iar Nikolai Ciheidze, unul dintre liderii menșevici din 
Soviet, a raportat cu satisfacție Comitetului Executiv că un ministru 
avertizase cabinetul că sovietul ar putea să-l aresteze pe Nicolae, dacă 
o asemenea concesie ar fi făcută.10 

Miniştrii urmăreau să reglementeze chestiunea în 20 martie, 
decretând că Nicolae si Alexandra trebuiau să rămână închiși la 
Tarskoe Selo pentru o lungă perioadă de timp, în speranţa cá problema 
monarhiei avea să dispară până la urmă de pe agenda publică.11 Însă, 
când Kerenski s-a prezentat la Sovietul din Moscova în aceeași zi, a 
trebuit din nou să audă interpelări cerând execuţia lui Nicolae. 
Kerenski a replicat că Guvernul Provizoriu nu va subscrie la un 
asemenea act, iar el însuși nu avea de gând să devină un Marat al 
Revoluţiei Ruse.12 

Între timp, cabinetul i-a ordonat generalului Alekseev să 
formeze o unitate pentru paza împăratului în călătoria sa de la 
Moghilev. Un grup de deputaţi din Duma aveau să fie trimiși acolo, 
pentru a superviza operatiunea.13 Alekseev a transmis un mesaj 
gărilor feroviare de pe traseu, repetând dispoziția guvernului de a 
garanta securitatea lui Nicolae în timpul călătoriei până la Palatul 
Aleksandru.14 Patru deputaţi ai Dumei - Aleksandr Bublikov, Vasili 
Versinin, Semion Gribunin si Saveli Kalinin - au plecat de la Tarskoe 
Selo spre Moghilev, însărcinaţi de guvern, la 11 p.m. În 20 martie 1917, 

sosind la Vitebsk, înainte de a continua mai departe până la Orsa. 
Bublikov și Verşinin au discutat cu mulțimea în gările prin care au 
trecut. Au ajuns la Moghilev în după-amiaza zilei de 21 martie, fiind 
ovationati în timp ce se deplasau cu mașina la Marele Cartier General, 
unde Bublikov a expus termenii misiunii sale, în fata generalului 
Alekseev. După o scurtă discuţie referitoare la aspectele practice ale 
operaţiunii, Alekseev i-a însoțit pe emisari la trenul imperial, pentru a- 
i comunica lui Nicolae cerințele guvernului. În acel moment, Nicolae 
stătea de vorbă cu mama sa, în trenul alăturat.15 A ieșit afară, după ce 
a făcut aranjamentele finale pentru plecare. Sarcina lui cea mai dificilă 
a fost să isi ia rămas-bun de la membrii Marelui Stat-Major. După 
discursul său, oamenii aveau lacrimi în ochi.16 Era ca şi cum niciunul 
dintre ofițeri nu putea crede ceea ce se întâmpla.17 Nicolae semnase, 
de asemenea, o proclamaţie de despărțire adresată forțelor armate, în 
care le dorea izbânda în lupta cu inamicul străin, însă Guvernul 
Provizoriu a refuzat publicarea documentului.18 

Doar unui singur ofițer din garda de corp a împăratului i s-a 
permis să îl însoțească la Tarskoe Selo, deoarece existau în continuare 
temeri privind o posibilă tentativă violentă de anulare a actului de 
abdicare.19 Nicolae devenise un cetățean particular, iar securitatea lui 
era acum de competența Guvernului Provizoriu. Cu motorul bine 
încălzit, locomotiva cu abur a plecat din Moghilev la ora 4: 50 p.m.20 
Trenul era compus din zece vagoane. Deputăţii din Duma călătoreau în 
ultimul vagon din spate. Un întreg vagon era rezervat suitei imperiale, 
din care făceau parte aristocrații Vasili Dolgorukov, Kiril Narîşkin si 
alții, precum şi profesorul Fiodorov. Cândva oameni cu influenţă, acum 
şedeau adunaţi laolaltă, discutând despre un viitor personal si politic 
incert. Autoritatea era exclusiv în mâinile lui Bublikov și ale colegilor 
lui din Duma, singurii în măsură să schimbe ruta sau să trimită și să 
primească telegrame. S-au oprit întâi în Orşa, apoi în Vitebsk. Membrii 
Dumei făceau de serviciu, pe rând. Când au pornit pe ultimul tronson 
al călătoriei, au transmis o telegramă, prin care cereau ca un grup de 
primire să fie pregătit în gara din Tarskoe Selo.21 

Generalul Lavr Kornilov fusese deja în vizită la Tarskoe Selo, în 
21 martie 1917, însoţit de colonelul Evgheni Kobâlinski.22 Cu o fundă 
roşie prinsă pe piept, nu exista niciun dubiu că nu ar fi fost de partea 
revoluţiei. Când a intrat în Palatul Aleksandru, servitorii i-au spus că 

impáráteasa era incá in pat, la care Kornilov a ripostat: , Comunicati-i 
că acum nu e vremea de dormit!" Abia atunci a dezvăluit cine era.23 
Alexandra i-a mai lăsat să aştepte zece minute, înainte de a-i primi în 
camera copiilor. Kornilov i s-a adresat cu formula „înălțimea Voastră” 
şi a vorbit despre „sarcina grea” pe care o primise pentru a anunța 
decizia guvernului de a pune sub arest familia imperială. De atunci 
înainte, orice solicitare trebuia adresată prin intermediul lui 
Kobáliüski. Romanovii puteau să își păstreze suita, însă cei care optau 
să rămână cu ei trebuiau să accepte aceleași condiţii de a fi închiși în 
palat. Kornilov a îndepărtat întregul corp de gardă, înlocuindu-l cu un 
regiment de pușcași, în care el considera că putea să aibă încredere.24 

L-a desemnat pe Kobâlinski să se ocupe de garnizoana dint 
arskoe Selo, cu Pavel Kotebu ca subaltern și comandant al Palatului 
Aleksandru.25» 

Kobáliüski fusese rănit pe front la începutul războiului si 
suferea încă din cauza unei infecţii la rinichi.26 Fusese pentru scurt 
timp sub tratament, în unul dintre sanatoriile amenajate in Tarskoe 
Selo, unde a fost transferat la un batalion de rezervisti (şi s-a 
însănătoşit îndeajuns, încât să se îndrăgostească de Klavdia Bittner, 
soră medicală şi profesoară).27 Camarazii săi ofiţeri îl apreciau ca pe 
un om „liniștit, calm si echilibrat".28 Kobâlinski ştia să fie discret în 
privinţa opiniilor lui politice, în schimb, Kotebu se comporta de parcă 
revoluţia nu ar fi avut loc. Gărzile observau conversațiile lui intense cu 
Anna Vărubova, despre care toată lumea știa că era confidenta 
Alexandrei. În scurt timp, Kornilov l-a înlocuit cu colonelul Pavel 
Korovicenko, un specialist în legislația militară, care era unul dintre 
colaboratorii lui Kerenski; cât despre Vărubova, aceasta a fost 
îndepărtată curând după aceea, în timpul unei vizite făcute de 
Kerenski personal. După ce, plângând, și-a luat rămas-bun de la 
împărăteasă, de față cu Kobâlinski si Korovicenko, Anna Várubova a 
fost dusă la închisoarea din Petrograd.29 

Romanovii aveau dreptul la viață privată în interiorul Palatului 
Aleksandru şi niciun soldat nu patrula prin camerele lor.30 Însă 
existau reguli privind modul în care familia trebuia să se comporte în 
afara zidurilor clădirii, iar în parc nu puteau ieși fără să fi anunţat în 
prealabil acest lucru.31 Toti cei care locuiau la Tarskoe Selo acceptau 
automat regimul de arest la domiciliu pe o perioadă nedeterminată. 

Celor care refuzau sá se supuná acestei másuri li se cerea sá 
páráseascá imediat palatul. Prea putini insá au fost cei care au plecat, 
deoarece lealitatea fatá de impárat si familia lui era un sentiment 
puternic. În curând, implicaţiile măsurilor initiale au devenit evidente. 
Cei care locuiau la palat puteau să se plimbe prin parc, dar doar la 
anumite ore și întotdeauna sub o supraveghere permanentă. Se putea 
întreține corespondenţă cu persoane din afară doar cu permisiunea 
noului comandant al palatului, Korovicenko.32 

Trenul a sosit în gara Tarskoe Selo la 11: 30 a.m., în 22 martie 
1917. Nicolae şi Dolgorukov încă mai credeau că puteau conta pe 
respectul public de care avuseseră parte până atunci. Îi aştepta însă o 
surpriză neplăcută.33 Contingentul militar obișnuit fusese înlocuit 
complet în urmă cu patru ceasuri - unii dintre ofițeri plănuiseră să 
scandeze urale pentru împărat, aşa cum dicta tradiţia, ceea ce noile 
autorități revoluţionare erau decise să preîntâmpine ferm.34 Din câte 
putea aprecia Nicolae, la comanda trupelor care așteptau pe peron nu 
se afla niciun general, ci doar subofiteri.35 A trecut cu vederea cumva 
rolul jucat de Kobâliiski.36 Când limuzina a oprit la porțile Palatului 
Aleksandru, unitatea de gardă s-a mișcat straniu de încet până să le 
deschidă. Nu era o întâmplare. Atât soldații, cât si ofițerii lor doreau să 
indice că vremurile se schimbaseră. Același comportament s-a repetat 
şi în interiorul palatului. Involuntar, Nicolae a salutat cu mâna la chipiu 
gărzile prezente. Pentru prima oară în viaţa lui, nimeni nu i-a răspuns 
în vreun fel la salut.37 

Cetăţeanul Romanov trebuia să înveţe regulile pe care alții le 
stabileau pentru el. Rusia devenise republică prin abdicarea lui, iar el 
pierduse înaltul statut pe care îl avusese prin naștere. Restul familiei 
sale a suferit aceeaşi transformare. Tot în data de 22 martie 1917, 
Guvernul Provizoriu a revocat numirea vărului lui Nicolae, marele 
duce Nikolai Nikolaevici, din funcția de comandant militar pe frontul 
din Caucaz. Acest lucru s-a petrecut de o manieră decentă. Un mesaj i-a 
fost telegrafiat înainte de sosirea sa la Moghilev, prin care i se cerea să 
își dea demisia. Lvov nu voia să îl demită direct. În schimb, a exercitat 
o presiune morală, afirmând că Guvernul Provizoriu nu putea fi 
indiferent la vocea poporului, care era complet împotriva ideii ca vreo 
persoană din Casa de Romanov să mai ocupe o poziție oficială.38 
Marele duce Nikolai a sosit la Marele Cartier General în 23 martie 


1917, inainte de a primi mesajul. Ín 24 martie 1917, s-a conformat 
solicitării lui Lvov si a transferat responsabilitátile funcţiei sale șefului 
Marelui-Stat Major, Alekseev.39 Astfel, niciuna dintre rudele fostului 
împărat nu mai deţinea vreo funcţie oficială semnificativă. Efectele 
Revoluţiei din Februarie 1917 se răsfrânseseră asupra rudelor și 
prietenilor familiei Romanov. 

Totul părea anapoda; lumea se schimbase și continua să se 
schimbe. Se întâmplase pentru prima oară ca detașamentul de gardă 
din jurul Palatului Aleksandru să nu salute sosirea lui. În schimb, 
Nicolae a trebuit să îl aștepte pe ofițerul de serviciu. Intenţia era să-l 
pună pe Nicolae într-o situație jenantă. Autorităţile din Tarskoe Selo 
dădeau astfel un semnal privind schimbările survenite: tarismul se 
năruise şi o nouă eră începuse în istoria Rusiei. Nu însemna că Nicolae 
avea să fie împiedicat să ajungă la soția şi copiii lui. Dimpotrivă, 
miniștrii urmăreau să-l țină închis între zidurile palatului, iar de îndată 
ce ofițerul de serviciu și-a făcut apariţia, a ordonat tare şi răspicat: 
„Deschideţi porțile pentru fostul suveran!” 40 (Formalismul verbal 
avea rolul să confirme că lucrurile se întorseseră cu susul în jos.) 
Nicolae a rămas demn, iar soldaţii nu au spus și nu au făcut nimic 
necuviincios, în timp ce intra în reşedinţă. Alexandra a fost prima care 
l-a întâmpinat în una dintre încăperile copiilor. Au zâmbit, s-au sărutat 
şi s-au îmbrățișat. Apoi au ieşit din cameră, ca să fie cu fiul şi fiicele 
lor.41 

Accesul in palat le era interzis persoanelor din afará, iar familia 
Romanov era supusá stárii de arest la domiciliu. Nicolae, sotia lui si 
vlástarele lor erau singurii Romanovi din reședință, iar niciuna dintre 
celelalte rude ale lui nu a primit permisiunea să îi viziteze. Mama lui 
Nicolae, împărăteasa văduvă Maria, a plecat de la Moghilev în același 
timp cu el, însă ea s-a îndreptat spre Kiev. Când a ajuns acolo, a 
anunțat că dorea să pornească spre sud, în Crimeea. A plecat cu o 
escortă militară redusă, în 5 aprilie 1917. A împărțit fotografii semnate 
membrilor gărzii ei personale, înainte ca acel detașament să se 
destrame.42 

Nicolae si familia sa apropiată s-au adaptat la noile împrejurări, 
însă un mic incident i-a tulburat sufletește. Îl înmormântaseră în 
linişte pe Rasputin în biserica de pe domeniul palatului. Când noile 
trupe au aflat acest lucru, au dezgropat sicriul şi au smuls capacul, ca 


1 


să vadă cadavrul. Lângă obrazul lui drept, au descoperit o icoană 
semnată de „Alexandra, Olga, Tatiana, Maria, Anastasia si Ania 
(sic) (Várubova)". S-a dat ordinul ca sicriul să fie mutat la gara din 
Sredniaia Rogatka, pentru a fi reînhumat în secret, undeva în 
apropiere.43 Lvov, preşedintele Consiliului de Miniştri, a 
contramandat personal acest plan si i-a dat instrucțiuni lui Kobâliński 
să predea sicriul şi ce era în el comisarului Kupciński, care a plecat să 
se vadă cu el. În ciuda încercărilor lui Kupciiski de a masca misiunea 
pe care o primise, zvonul a circulat repede si Kupciński a fost oprit de 
mulțime, înainte de a ajunge la Petrograd. După ce a izbucnit o 
încăierare între cei care voiau să pună mâna pe cadavru, Kupcinski a 
socotit cá era mai prudent să il incinereze, decât să își asume riscul de 
a-l vedea forat.44 

Un grup de studenti din apropiere şi nişte soldati s-au ocupat de 
transportarea cadavrului într-o pădure, unde au pregătit incinerarea 
lui pe rug. Câteva bătrâne care venerau memoria lui Rasputin au fost 
gonite de-acolo. Numai că nu s-a folosit suficient material inflamabil. 
Aproape imediat ce au aprins focul, gazul s-a terminat și flăcările nu au 
putut să-și facă efectul. Se adunaseră deja spectatori, unii dintre ei 
afirmând că aceasta era dovada că mortul fosese un sfânt. Studenţii au 
reclădit rugul, iar de data asta focul a prins, lăsând în urmă doar 
scheletul. Micul grup a decis să împrăștie oasele în poiană, însă 
bătrânele s-au apucat să le adune, cu gândul de a le pune la rama 
icoanelor. Când agitația a crescut, studenții, deja obosiţi, au strâns 
osemintele rămase, s-au întors la facultate și le-au aruncat într-un 
cuptor mare.45 Se dovedise că, mort, Rasputin era aproape la fel de 
indestructibil, cum fusese când era viu. Cu toate acestea, ştirea nu a 
fost adusă la cunoștința Romanovilor. Din moment ce ei nu mai 
contaupe scena politică, nu li se spunea nimic, în afară de ceea ce 
privea strict familia lor. Se chema că erau negresit prizonieri, chiar 
dacă termenul nu era folosit explicit. 

Viaţa de familie 

Nicolae şi Alexandra se adorau. Scrisorile pe care ea i le adresa 
vádeau o pasiune nestinsă chiar si după decenii de căsnicie, iar el, la 
rândul lui, nu se arăta mai puţin afectuos. Însă dependenţa lor 
reciprocă îl făcea să nu mai vadă slăbiciunile ei în rolul de consoartă a 

lui. Alexandra avea o semetie pe care împărătesele si reginele din alte 
párti ale lumii o echilibrau cu o dozá de ,teatralitate". Pur si simplu, nu 
putea să afișeze sentimente false sau să pretindă că se distra, când se 
simțea apatică sau nefericită. Incapacitatea de a simula o atitudine 
cordială față de persoanele din înalta societate i-a dăunat în ochii 
opiniei publice din Rusia.1 Arogantă si încăpățânată, le-a îndepărtat pe 
majoritatea rudelor lui Nicolae, inclusiv pe mama lui, Maria 
Fiodorovna. Alexandrei îi plăcea să rămână distantă. Se comporta 
întotdeauna ca şi cum ar fi fost sigură că de partea ei erau Dumnezeu şi 
bunul simţ. 


Toate astea nu ar fi contat atât de mult, dacă Imperiul Rus nu ar 
fi fost supus la supliciul unei crize profunde, pe care cei mai multi o 
considerau a fi din vina unui împărat prea slab pentru a se împotrivi 
sfaturilor politice ale unei soţii autoritare. Pe măsură ce dificultățile 
externe şi interne se acu 

mulau, la fel creștea si ura împotriva ei. Alexandra socotise 
dintotdeauna că era de datoria ei să confirme convingerea lui Nicolae 
de a nu se abate de la tradiţiile autocratice. Cu câteva zile înainte de 
evenimentele din februarie, Alexandra scria: „Dacă ai şti cu câtă 
înfocare mi-aş dori să te ajut să porti această povară! Eşti curajos si 
tenace - simt din tot sufletul meu și pătimesc cu tine, 
multmaimultdecât pot exprima în cuvinte”. Adáuga gândul mángáietor 
că răposatul Rasputin - „Prietenul nostru drag" - se ruga pentru el de 
pe cealaltă lume.2 Nicolae şi Alexandra erau cum nu s-ar fi putut mai 
diferiți ca temperament: ea era aprigă, în timp ce soţul ei era placid din 
fire. Ea se decidea rapid; el nu se grăbea să ia decizii. În fiecare seară, 
aveau un tâte-ă-tâte, când discutau despre chestiunile care îi 
frământau, însă niciodată nu vorbeau despre politică în prezența 
altora.3 Erau de acord aproape în toate privintele şi, chiar dacă ea îl 
influența în alegerea miniştrilor, nu există nicio dovadă că l-ar fi făcut 
să renunțe la vreo strategie agreată de el.4 

Dar ea și-a atras mai multe învinuiri decât i s-au adus lui 
vreodată. Kobâlinski, care în mod tipic pentru acele timpuri considera 
că un bărbat trebuie să își domine nevasta, susținea că „ea domnea în 
familie si îl subjuga pe suveran”. Nicolae nu se încumeta să ia vreo 
decizie importantă de ordin practic fără să nu se consulte cu ea, cel 

puțin după abdicare. Când era întrebat despre ceva, răspunsul lui 
invariabil era: „Ce părere are soția mea? Mă duc să o întreb”. 5 
Alexandra era o persoană căreia îi plăcea să se implice și care detesta 
lipsa de curaj. Una dintre expresiile ei preferate era: „Mai bine să faci 
greşeli, decât să nu iei decizii”. 6 Manifesta aversiune față de ostentatie 
şi lux, purtând îndeobște doar două șiraguri de perle. Era singurul 
rásfát pe care îl accepta.7 Era, prin opțiune, vegetariană - singura 
trăsătură pe care o împărtășea cu „ereticul” Lev Tolstoi.8 Când se 
supăra, se făcea roşie la fatá.9 De cele mai multe ori, avea o expresie 
chinuită, dar avea, totodată, capacitatea de a-i compătimi pe cei aflați 
în suferintá.10 De obicei, se comporta cu retinere, iar multi o 
considerau îngâmfată. Însă atunci când ceva îi stimula fantezia, avea 
un surâs care cucerea inimile celor din jur. Fiicele ei ştiau asta, mai 
bine decât persoanele din afara familiei; o numeau „Micul Soare".11 

Cuplul imperial conversa în mod obișnuit în engleză. Născută 
prințesă de Hesse în Germania imperială și botezată Alix, a rămas 
orfană de mamă la vârsta de șase ani si și-a petrecut o mare parte din 
lungile vacante cu bunica ei, regina Victoria a Regatului Unit al Marii 
Britanii. După Războiul cu Japonia din 1904 - 1905, a luat hotărârea să 
vorbească rusește la evenimentele oficiale, pentru a demonstra cât de 
devotată era țării ei adoptive, singura problemă fiind că vorbea cam 
lent, pronunţând cu grijă fiecare cuvânt.12 Urând întâlnirile cu înalta 
societate, s-a înconjurat de o serie de confidente, care erau la fel de 
nevricoase ca ea. Principala lor calitate care le recomanda la Curte era 
talentul de a i se supune mereu și de a împărtăși prejudecățile 
împărătesei. Cusutul era una dintre îndeletnicirile ei, iar în timpul 
războiului s-a ocupat de îngrijirea rănirilor la spitalul din Tarskoe Selo. 
Studia cu aviditate literatura religioasă. Ca recreere, cânta uneori la 
pian, la patru mâini, cu Sophie Buxhoeveden, care cu modestie spunea 
despre propria-i interpretare că Wagner, Grieg și Ceaikovski se 
răsuceau pesemne în mormânt auzind-o.13 

Alexandra stia - şi acesta era supliciul ei - că, prin fondul 
genetic moștenit, îi transmisese lui Aleksei, unicului lor moştenitor pe 
linie bărbătească, cumplita maladie a hemofiliei. Le spunea celor 
apropiaţi cá ea era o pasăre de rău augur.14 Unchiul ei, fratele si doi 
nepoti de-ai ei pieriseră prematur din cauza acestei boli. Știa că aceeași 
soartă putea să-l aştepte pe fiul ei. A fost unul dintre motivele pentru 

care s-a întors spre Dumnezeu.15 Nu putea niciodată să uite sau, 
probabil, nici să se ierte pentru starea lui Aleksei. Evgheni Botkin, unul 
dintre medicii familiei, i-a studiat discret pe Romanovi. Știința 
medicală din acea epocă determinase deja că sindromul sângerării 
fatale îi afecta doar pe băieţii care sufereau de hemofilie. Se credea, de 
asemenea, că şi femeile puteau avea simptome, care nu erau nicidecum 
plăcute. Se spunea că persoanele de sex feminin, din familiile care 
mosteneau boala de la o generaţie la alta, aveau o predispozitie spre 
isterie, după ce intrau la menopauză - iar Botkin a conchis că așa se 
explicau la Alexandra manifestările de habotnicie şi fervoare 
religioasă.16 Însă nu s-ar fi gândit niciodată să dea glas acestor 
consideraţii în fata ei sau a soțului ei. Botkin era devotat familiei 
imperiale si era mândru să îi slujească până la sfârșit, indiferent care 
ar fi putut să fie acel sfârşit. 

Alexandra avea înclinaţie pentru misticism și a găsit o resursă în 
vechile tradiții religioase ale Rusiei. După ce s-a convertit la 
creștinismul ortodox, s-a dedicat cu toată fiinţa noii ei credinte.17 Nu a 
regretat niciodată schimbarea făcută, declarând: „Protestantismul este 
atât de sec!” 18 

A continuat să vadă în Rasputin întruchiparea virtuţii şi a 
adevărului primordial al ortodoxiei. Când camerista ei, Maria 
Tutelberg, a formulat suspiciuni la adresa lui, a pus-o la punct. 
împărăteasa comenta: „Mântuitorul şi-a ales ucenicii nu dintre 
cărturari şi teologi, ci dintre nişte simpli pescari şi dulgheri. În 
Evanghelie scrie cá prin credință poti muta munții din loc". Arăta spre 
o imagine cu minunile lui Hristos şi exclamă: „Acesta este Dumnezeul 
cel viu astăzi. Cred că fiul meu se va ridica din nou. Știu că sunt socotită 
nebună din cauza credinţei mele. Însă negreşit toţi cei care au crezut în 
Dumnezeu au fost niște martiri". 19 Pioasă şi cucernicá, nu putea să nu 
observe că rugăciunile ei nu aduceau nicio ameliorare pentru 
sănătatea fiului ei. Episoadele de acutizare a bolii se repetau, băiatul 
riscând să moară în orice moment. Din acest motiv a devenit Rasputin 
atât de important pentru ea, asa cum avea să-și amintească Pierre 
Gilliard: 

Apoi, cândl-acunoscut peRasputin, afostconvinsăcă, 
dacăarapelalaelîntimpuluneicrizeaboliiluiAleksei Nikolaevici, 
băiatulartrăi. Fiuleiartrăi. AlekseiNikolaevici s-ar simţi cumvamaibine. 

Puteti numiastacoincidenţă, dacáüvreti, 
însămomentelecânderaucu Rasputin (bbsceniej și 
ameliorareaboliiluiAlekseiNikolaevicicoincideaucuadevărat. 

Alexandra credea cu tărie. Era singura speranță de care putea să 
se agate si îşi găsea alinarea în asta. Era convinsă că Rasputin fusese un 
sfânt în felul lui și un intermediar între ea și Dumnezeu.20» 

Fără Rasputin, se consacra cu toată ființa salvării fiului ei, cât 
putea ea de bine. 

Între Aleksei şi mama lui exista o relație strânsă. Gilliard avea 


să-şi 

amintească: 

Dacăseducealaeadedouăzecideoripezi, nuexistasănu-lsărute 
defiecaredată. Îmidădeamseamacă, 
defiecaredatăcândiispunealarevedere, setemeacănuaveasă-lmai 
vadăvreodată. Maimultchiar, 
aveamimpresiacăreligianuiiofereaceeaceaștepta 
ea(cándserugacufervoare): crizeleboliicontinuausăapară, 


cuamenintarea inerentápentruviata lui. Miracolulpecareiltotașteptase 
eanu s-aprodus niciodată.11 

Sánátatea lui Aleksei a rámas precará aproape pe tot parcursul 
anului. Dar, desi ,Prietenul nostru" murise, din fericire nu a apárut 
nicio crizá cu ráni sau hemoragie.22 

Aleksei încerca mereu să fie curajos. Adesea avea dureri 
cumplite în picioare, însă când era întrebat dacă suferea, de cele mai 
multe ori nega.23 Uneori, întreba chiar el: „Ce crezi, oare o să-mi 
treacă vreodată?” 24 Când se simţea suficient de apt, preceptorul lui, 
Gibbes, se juca „de-a prinselea" cu el.25 Lui Aleksei îi plăcea de 
asemenea să se joace cu soldații lui de jucărie şi se distra încercând să 
cânte la balalaică.26 Kobâlinski tinea minte că era un băiat deştept si 
vioi, care vorbea engleză și franceză. (Nu a fost pus niciodată să înveţe 
germana.) 27 Părinţii si surorile lui l-au poreclit Baby - un indiciu că 
nu își doreau să-l vadă maturizându-se prea repede -, iar el se 
obișnuise astfel să se considere doar un copil. Deși nu era lipsit de 
inteligență, nici nu era un elev precoce, iar preceptorii lui, Pierre 
Gilliard și Sydney Gibbes, trebuiau să îi facă pe plac şi să meargă cu el, 
atunci când voia să se joace în afara palatului. Amândoi însă, la fel ca 
Botkin, erau prea fermecări de relaţia lor cu familia Romanov, încât să 

fi simţit că se înjoseau cumva, si oricum se distrau de minune. Același 
lucru era valabil și în cazul unor băieţi, cum era Kolia Derevenko, fiul 
unuia dintre doctorii familiei, care era chemat să se joace cu el în 
timpul zilei. Toti membrii familiei Romanov și suita lor apreciau 
drágálásenia lui Aleksei. 

Nicolae a abdicat de la tron într-un moment când toate cele 
patru fiice ale lui, Olga, Tatiana, Maria şi Anastasia, zăceau în pat 
bolnave de pojar, de care se molipsiseră probabil de la Aleksei. În cazul 
Olgăi şi al Tatianei, boala se complicase cu o pleurezie.28 

Olga era o tânără modestă, care vorbea franceza, engleza şi 
germana. Îi plăcea să cânte şi avea un timbru plăcut de soprană. 
Desena frumos. Evita îmbrăcămintea fastuoasă.29 Lumea observase că 
Olga îl iubea pe tatăl ei mai mult decât pe mama ei.30 Tatiana semăna 
mai mult cu Alexandra si a fost întotdeauna apropiată de ea.31 
Categorică şi oarecum autoritară, ajuta la păstrarea ordinii în 
gospodărie, iar una dintre profesoarele ei avea să spună că, dacă 
împărăteasa ar fi fost scoasă din peisaj, Tatiana i-ar fi preluat cu 
ușurință rolul în familie.32 Maria era frumoasa familiei. Poreclită 
Maska,» avea talent la desen si era cea mai sociabilă dintre surori. 
Vorbea adesea cu membrii gărzii, aflând numele soțiilor lor, 
interesându-se câți copii aveau si cât de mult pământ. Robustă si 
mereu binevoitoare, le amintea unora de bunicul ei, Aleksandru al III- 
lea. Aleksei obișnuia să o strige: „Mașka, vino să mă duci în braţe!”, iar 
Maşka se conforma bucuroasă întotdeauna.33 Anastasia era scundă și 
bine clădită. Îi plăcea să descopere la oameni punctele lor vulnerabile 
şi nu pregeta niciodată să îi tachineze; avea totodată calitatea de a fi 
„hazlie din fire”.34 Numele ei de alint in familie era Svibzik3.35 > 

Membrii acestei familii fericite s-au trezit subit în niște 
circumstanţe la» care nu s-ar fi aşteptat niciodată. Totuşi, Romanovii 
au rămas optimiști. Doar Alexandrei îi venea greu să mai zâmbească. 
Mâhnită de ceea ce ea considera un complot pus la cale de politicieni 
de frunte, pentru a-l forța pe soțul ei să renunţe la tron, starea ei de 
spirit era adesea sumbră. Îi lipsea enorm activitatea ei la sanatoriile 
din Tarskoe Selo. Dar până şi ea înţelegea că trebuia să înfrunte cu 
bravură situația. De aceea, împreună cu fiicele ei a regăsit micile 


3 „Spiriduș.“ (N. red.) 


pláceri cotidiene care le apropiau: lectura, jocurile in casá si lucrul de 
máná. Aleksei se juca adesea cu soldatii lui de plumb si echipamentul 
militar de jucărie. Nicolae tăia cu fierástrául lemne pentru foc, ore în 
şir. Fără vechile lor responsabilități publice, căutau toti să profite din 
plin de timpul liber. Întreaga familie voia să-şi păstreze moralul 
ridicat, aşteptând să vadă ce avea să le aducă viitorul. 

7 

Guvernul provizoriu 

Guvernul Provizoriu nu simțea nicidecum impulsul de a trata cu 
asprime familia Romanov, iar Nicolae avea grijă să nu jeneze în niciun 
fel cabinetul. Cele două părți cooperau pentru a face cât mai suportabil 
regimul de arest la Tarskoe Selo. Cu toate acestea, printre ministri 
persista dorința de a verifica veridicitatea unor zvonuri potrivit cărora 
Nicolae sau Alexandra ar fi inițiat negocieri ilicite cu germanii, pe 
timpul războiului. În acest scop cabinetul a numit o Comisie Supremă 
şi Extraordinară de Investigaţii, formată din oameni cu experiență în 
anchete oficiale si juridice, cu misiunea de a stabili dacă vreun 
Romanov încercase cumva să scoată Rusia din război şi să semneze un 
acord de pace separat cu Germania. În cazul în care s-ar fi descoperit 
probe incriminatoare, era foarte posibil ca, în ultimă instanţă, cuplul 
imperial să fie acuzat de înaltă trădare.1 

Sovietul din Petrograd a trimis soldati la Tarskoe Selo, sub 
conducerea colonelului socialist revoluționar Serghei Mstistavski. 
Deplasarea lor s-a făcut cu vehicule blindate. Întrucât Mstistavski făcea 
parte din aripa de stânga a partidului, nu era exclus să apară acte de 
violenţă. îmbrăcat în uniforma sa militară, a fluturat o scrisoare de la 
Ciheidze, cerându-i lui Kobáliüski să îi acorde toată asistenţa. 
Mstistavski a pretins să se vadă cu Nicolae personal.2 Potrivit lui 
Kobâlinski, a solicitat de asemenea ca Nicolae să fie transferat în 
detenţie la Fortăreața Petru și Pavel din Petrograd.3 Când Kobâlinski l- 
a refuzat categoric, Mstistavski a exclamat: „Prea bine, colonele, să știi 
că va curge sânge acum, si în capul dumitale se va vărsa totul”. 
Kobáliüski a replicat: „Prea bine, asa să fie. Dacă se varsă, se varsă; dar 
eu tot nu îţi voi îndeplini cerința”. Când Mstistavski s-a îndepărtat 
morocános, Kobâliiski a presupus cá problema se încheiase. În 
realitate, Mstistavski s-a infiltrat în Palatul Aleksandru, convingându-l 
pe căpitanul de serviciu să îl lase în clădire, cu condiţia că avea doar să 

observe ce fácea impáratul, fárá sá-i vorbeascá. Mstistavski s-a intors 
la Petrograd, raportând cá  Romanovii erau supravegheați 
corespunzător.4 

Dintre toti miniștrii cabinetului, Kerenski a fost cel care s-a 
întâlnit cel mai mult cu Nicolae, după ce problemele familiei Romanov 
au trecut în sarcina Ministerului de Justiţie.5 Kerenski a avut prea 
multe chestiuni de rezolvat până în 3 aprilie, când în cele din urmă și-a 
găsit timp să meargă la Tsarkoe Selo si să discute cu fostul împărat. La 
prima lui întrevedere cu Nicolae, i s-a adresat cu numele „Nikolai 
Aleksandrovici”, ca şi cum ar fi fost doar un rus ca oricare altul. Însă 
Kerenski aluneca înapoi la „Majestatea Voastră”(Velicestvo), ori de câte 
ori uita să se mai controleze, împăratul le-a povestit acest lucru celor 
din suita lui; a fost unul dintre puținele aspecte amuzante pe care le-a 
remarcat în cursul conversatiei sale cu ministrul justitiei.6 Curtenii au 
fost mai puţin indulgenti si şi-au făcut o părere proastă despre el. 
Kerenski a venit îmbrăcat cu o rubascá si un sacou la două rânduri cam 
jerpelit, pe când ei erau învățați ca miniştrii să poarte întotdeauna frac, 
atunci când se prezentau la Curte, si de aceea nu puteau înțelege de ce 
o simplă revoluţie ar fi trebuit să schimbe acel protocol.7 Au mai 
observat, de asemenea, cu un aer abătut, că ministrul se deplasase lat 
arskoe Selo în limuzina împăratului, condusă de fostul lui şofer. lar 
lucrul acesta nu le-a picat deloc bine celor din palat.8 

Kerenski își îndeplinea îndatoririle cu asiduitate, discutând nu 
doar cu Nicolae, ci și cu Alexandra și Aleksei. Deşi i se dusese faima în 
toată Rusia pentru că atacase bastionul ţarismului, Kerenski socotea cá 
acum era important pentru el să ajungă să cunoască familia imperială, 
întrebându-i printre altele ce părere aveau despre ideea unui azil 
politic în Anglia; de asemenea, verifica personal măsurile de securitate 
în Palatul Aleksandru și în jurul acestuia.9 Așa a putut auzi de la un 
servitor din palat cum fosta împărăteasă si Anna Vărubova se 
apucaseră să ardă un vraf de documente în sobe. Alti servitori, când au 
fost întrebaţi, au confirmat întâmplarea. Înarmat cu această dovadă a 
capacității Alexandrei de a recurge la tertipuri, Kerenski a rechizitionat 
toate documentele personale si oficiale, pentru ca fosta împărăteasă să 
nu poată obstrucționa activitatea Comisiei Extraordinare de 
Investigatii.10 Totodată, a dispus măsuri pentru îndepărtarea 
Vărubovei din palat. Anna Vărubova era bolnavă la pat, în ziua vizitei 

lui, iar apariția ei în neglijeu l-a dezgustat pe ministru, care a 
considerat cá era o ființă lipsită de ruşine şi demnitate. Fără alte 
discutii, a ordonat arestarea ei, impreuná cu o altá confidentá de-a 
Alexandrei, Lili Dehn, trimițându-le pe amândouă la Fortăreaţa Petru 
şi Pavel.11 

Kerenski a revenit latarskoe Selo peste câteva zile, împreună cu 
colonelul Korovicenko, pe care l-a numit comandant al garnizoanei 
militare. Intentiona să îi izoleze complet pe Romanovi. Membrii suitei 
aveau să fie supuşi acelorași condiţii, spunându-li-se că puteau alege 
dacă voiau să rămână sau să plece. Palatul urma să fie rupt de lumea 
exterioară. Permisiunea lui Kerenski era necesară, înainte ca oricine 
dinăuntru să păşească afară pe domeniul palatului. A stabilit regula ca 
toată corespondenţa să fie supusă cenzurii.12 Kerenski urmărea cu 
atenţie activitatea Comisiei Extraordinare de Investigaţii şi a cerut 
dreptul ca secreterul conţinând scrisorile din trecut ale lui Nicolae să 
fie inspectat. Nicolae s-a conformat, însă a reținut o scrisoare, insistând 
că era strict personală. Când Korovicenko i-a smuls scrisoarea din 
mână, Nicolae și-a pierdut cumpătul, însă neputând să se 
împotrivească, a exclamat: „Bun, în acest caz nu mai e nevoie de mine. 
Mă duc să mă plimb”. 13 

Aleksandr Gucikov a fost un alt politician care și-a făcut drum la 
Tarskoe Selo. Fiind acum ministru al armatei si marinei, voia să se 
asigure că totul era în regulă cu garnizoana. A apărut neanuntat, iar 
întrevederea lui cu Nicolae a fost foarte diferită de cele dintr-o 
perioadă anterioară, inclusiv întâlnirea din tren, la Pskov, cu câteva 
săptămâni în urmă. De data asta, Gucikov nu era în postura celui venit 
să implore sau să ceară ceva și, aşa cum Nicolae a sesizat perfect, ar fi 
putut să facă greutăţi familiei, dacă ar fi vrut. Însă Nicolae a stăpânit 
situaţia, iar conversaţia a fost formală si amiabilă. Singura neplácere a 
apărut în timp ce Gucikov se pregătea să plece, când s-a văzut limpede 
că printre ofițerii din escorta lui se afla un individ violent, care s-a 
răstit urât la cei din suita Romanovilor: „Voi sunteți dușmanii noștri. 
Noi suntem dușmanii vostri. Voi toti aici sunteţi niște mercenari”. Nu 
era exclus să fi fost sub influenta alcoolului. Valetul» 

Vblkov i-a dat o ripostă caustică: „Dumneata, domnule, vă 
inselati în privința manierelor noastre”. Ceea ce echivala cu o sfidare 
sau o amenințare, însă oricum era un semn că membrii anturajului 

imperial considerau in continuare cá existau anumite modalități 
acceptabile în care lumea trebuie să li se adreseze. Gucikov s-a 
prefăcut cá nu auzise izbucnirea nervoasă din jurul lui si nici măcar nu 
a întors capul.14 

În iunie 1917, Kerenski, care îl înlocuise pe Gucikov la 
Ministerul de Război, a luat măsura de a-i separa fizic, unul de celălalt, 
pe împărat si pe împărăteasă. În felul acesta, demersurile Comisiei 
Extraordinare de Investigaţii erau usurate, în eventualitatea în care ar 
fi considerat necesar să îi interogheze. Kerenski l-a informat personal 
pe Nicolae, în timp ce lui Korovicenko i-a revenit misiunea ingrată de 
a-i spune Alexandrei. Ordinul le-a fost explicat, de asemenea, contelui 
Pavel Benckendorff și ducesei Elizaveta Narîșkina, care coordonaserá 
treburile zilnice la Curte. Dispozitia a fost aplicată cát mai decent cu 
putinţă, iar cuplul imperial avea permisiunea să mănânce împreună la 
cină, cu o singură condiţie: să accepte prezenţa lui Korovicenko la 
masă cu ei. În realitate, Comisia Extraordinară de Investigaţii nu a 
putut găsi niciun fel de dovadă că Nicolae ar fi uneltit pentru o pace 
separată cu Germania. Într-adevăr, Kaizerul Wilhelm al II-lea îi făcuse 
în scris o asemenea propunere, dar Nicolae poruncise unui funcționar 
să răspundă cá el nu avea nicio intenţie de a acţiona în vreun fel. 
Kerenski nu era la fel de sigur în privința comportamentului 
Alexandrei, suspiciunile lui fiind alimentate și de atitudinea cunoscută 
a lui Rasputin de a înclina spre o modalitate de a se pune capăt 
conflictului, însă, până la urmă, și de pe numele Alexandrei a fost 
îndepărtată orice pată, iar Kerenski a revocat ordinul de a-i tine 
despártiri pe cei doi soti.15 

Alexandra nu se asteptase niciodatá sá fie in termeni buni cu el, 
stiut fiind cá era unul dintre cei mai revolutionari ministri ai 
Guvernului Provizoriu. Ea il privea pe Kerenski cu o profundá 
suspiciune, iar el împărtășea ostilitatea larg răspândită în opinia 
publică, referitoare la rolul pe care ca îl jucase în politică înainte de 
Revoluţia din Februarie. Relaţia dintre ei ar fi putut rămâne încordată, 
însă după ținuta neglijentă în care apăruse prima oară la Palatul 
Aleksandru, Kerenski a început să vină îmbrăcat elegant, cu frac şi 
decoratii.16 Lucrul acesta a amuzat-o. Sesizând jena lui, o incita aerul 
de confuzie şi nesiguranţă pe care Kerenski îl avea în general.17 Când 
a cerut să discute cu ea în biroul lui Nicolae, Alexandra a trimis vorbă 


că prefera să îl primească pe Kerenski în camera ei. Kerenski nu a 
considerat că ar fi avut de ce să se opună si s-a conformat rugámintii 
ei. Spre surprinderea amândurora, s-au înțeles bine. Din spatele uşilor 
închise, valetul Volkov a auzit multe râsete. Volkov a întrebat-o despre 
asta pe Alexandra, după aceea. Alexandra a divulgat promisiunea lui 
Kerenski că familia nu avea să fie închisă în Fortăreața Petru şi Pavel. 
Mai mult chiar, ministrul făcuse si niște glume. Alexandra începea să îl 
agreeze, iar la un moment dat a si afirmat: „Kerenski nu pune nicio 
problemă. E un tip cumsecade. Se poate discuta cu el". 18 

Nicolae totuși nu putea pricepe incapacitatea guvernului de a 
conduce statul cu mai multă fermitate. „Cu siguranță, Kerenski poate 
opri această depravare, nu crezi?", întreba el. „Cum e posibil aşa ceva? 
Aleksandr Fiodorovici a fost pus acolo de popor. Poporul trebuie să se 
supună, și nu să o ia razna. Kerenski este preferatul soldaţilor”. 19 Dar, 
totodată, a aplaudat inițiativa lui Kerenski de a susține reluarea unor 
operaţiuni pe frontul de război, ceea ce era pe placul lui Nicolae. În 
sfârşit, apărea dovada că Guvernul Provizoriu nu renuntase la luptă. 
Nicolae a cerut permisiunea de a ţine o slujbă religioasă, cu rugăciuni 
pentru forțele armate ale Rusiei, la biserica din Tarskoe Selo.20 Era tot 
ce mai putea face după pierderea puterii. Tânjea să se identifice cut 
elurile militare ale tárii.21 Alexandra nu era la fel de reținută, când 
discutau despre cine purta cea mai mare răspundere pentru 
nenorocirea lor. Izbucnirile ei de furie îl agitau pe Nicolae, care a ajuns 
să-i spună să tacă din gură. Nu obisnuise să se poarte așa cu ea, nici în 
fata servitorilor, nici când erau singuri. În anii dinainte, când nu erau 
de acord unul cu celălalt, Nicolae preferase să ignore sfaturile ei. 
Această nouă bruschete denota la el o profundă amărăciune, fiindcă de 
felul lui vorbea calm si politicos.22 

Dar, de obicei, Nicolae îl exonera pe Kerenski de orice vină. Într- 
o zi, conversând cu Sophie Buxhoeveden, a zis: „El este o persoană care 
ar fi putut să-mi fie de folos; păcat că nu l-am cunoscut mai devreme”. 
23 Nu era însă la fel de îngăduitor în privința politicienilor care, în 
opinia lui, regizaseră prăbuşirea lui: 

Îl iertpeRodzianko, fiindcdelsi-aiubit tara. S-aamágitsingursi s- 
alásat păcălit, pentrucánueraunominteligentsi  sesupuneapreaușor 
influenţei anturajuluisáu. Însă, înfelullui, eraunomonestsi unpatriot. 
CâtdespreMiliukov,  dinnoucredcăși ^ elísi ^ iubeatara,  înfelullui, 

însăeraunomalpartidului, unsectar, 


iarpartidulpentruelaluatloculpatriei. Lucrândpentrupartidullui, 
alucratcontratárii lui. Gucikov, înfine, 
esteunomíncarenuamdelocíncredere, fiindcăestemânatdeambiţii; 
arficapabildeorice, pentruadobândiputerea. 
Nuapriceputniciodatăcăinteresulsăupropriunuaavutniciodatăolaturăca 

resáfiedictatádedragosteapentrutara sa. Totce-afácut el, 


afăcutpentruglorialuiGucikov.2 

Nu era prea multă ranchiună în tirada lui, doar o amărăciune 
pentru tumultul care de-atunci a zdruncinat Rusia. Singurul artizan al 
prăbușirii lui Nicolae, pe care el îl detesta cu adevărat, era Gucikov, şi îi 
plăcea să își aducă aminte cum refuzase să dea mâna cu el la una dintre 
întâlnirile lor mai vechi.25 

Nicolae era mâhnit în continuare de faptul că autorităţile nu 
consimteau să publice ultimul lui apel către armată, prin care le cerea 
ostaşilor să manifeste obedientá față de Guvernul Provizoriu. Însă o 
mustra pe Sophie Buxhoeveden, fiindcă nu își făcea semnul crucii, 
atunci când se rosteau rugăciuni pentru cabinet: „Guvernul Provizoriu 
este guvernul Rusiei. Se poate să nu-ți placă de prințul Lvov şi de 
colegii lui, însă trebuie să te rogi Bunului Dumnezeu să îi călăuzească 
în conducerea ţării”. 26 Mereu, omul datoriei. Mereu, patriot. 

Oferta britanică 

În urma abdicării lui Nicolae de la tron, atât fostul suveran, cât şi 
Guvernul Provizoriu au ajuns să ia în considerare eventualitatea de a 
trimite familia în exil, ca o modalitate de soluţionare a chestiunii 
Romanovilor. Prin tradiție, pentru locuitorii Rusiei exilarea avea două 
variante de bază. Majoritatea oamenilor care fugeau din imperiu, în 
timpul domniei lui Nicolae şi a tatălui său, plecau pentru a scăpa fie de 
condiţiile apăsătoare ale sărăciei, fie de urmărirea poliției secrete, 
Ohrana. Destinatiile lor preferate erau Elveţia, Franța, Germania, 
Statele Unite ale Americii si Anglia. „Coloniile” de emigranți erau 
puternice în toate aceste țări si au început să scadă ca mărime abia 
după Revoluţia din 1917. Guvernul Provizoriu ar fi putut alege această 
opţiune - iar pentru o vreme Anglia a constituit o variantă plauzibilă -, 
însă mai exista si o altă posibilitate. Dacă miniștrii doreau, autorităţile 
puteau trimite oameni în părțile îndepărtate ale imperiului. Acest 

sistem al ,surghiunului administrativ" existase de veacuri, ca un mod 
de a-i opri pe ráufácátori sá se amestece in treburile publice, si era 
folosit frecvent pentru a-i ostraciza pe indivizii ale cáror fárádelegi nu 
justificau de-a dreptul intemnitarea. 

Ín 15 martie 1917, la prima sa sedintá, Guvernul Provizoriu 
analiza deja posibilitatea de a-i exila pe Romanovi. Pavel Miliukov, 
ministrul afacerilor externe, a condus discutiile. Acesta a pledat pentru 
o reşedinţă în străinătate, pe motiv că ar fi fost dificil ca siguranța 
familiei să fie garantată în Rusia. Nu le-a luat mult timp miniștrilor să 
decidă cá nu era nevoie să fie trimiși în străinătate absolut toti 
membrii vastului clan al Romanovilor. „În schimb, s-au concentrat 
asupra lui Nicolae si Mihail, împreună cu familiile lor, pe considerentul 
că ar fi putut deveni o sursă de tulburări, dacă ar fi rămas în Petrograd 
sau prin apropiere. Fără a ajunge la o concluzie clară şi fermă, 
cabinetul a aprobat ideea de a-i evacua de la Tarskoe Selo. Propunerea 
lui Miliukov ca Romanovii să fie trimiși definitiv în străinătate a fost 
respinsă, deşi a rămas ca o alternativă la exilul intern. Miniștrii și-au 
propus să afle dacă Nicolae ar fi de acord să se mute altundeva în 
Rusia, acolo unde avea să decidă Guvernul Provizoriu; intenționau, de 
asemenea, să impună restricții asupra libertăţii lui de mişcare.1 

Nicolae avea în vedere o soluție asemănătoare celei la care se 
gândea Miliukov. Pierduse tronul si voia să se retragă de pe scena 
politică din Rusia. Imediat ce a ajuns înapoi la Moghilev, după ce 
abdicase în Pskov, a întocmit o notă prin care îşi declara dorinţa de a 
se stabili într-o altă țară. Cerea ca familia să fie lăsată să rămână la 
Tarskoe Selo, până când copiii se vor fi însănătoşit în urma pojarului, 
după care el si ai lui urmau să călătorească nestingheriti până în 
peninsula Murman (în prezent, Kola - N. red.) şi de acolo să se îmbarce 
pe un vas, cu care să părăsească țărmurile Rusiei. În acelaşi timp, 
solicita să i se garanteze că va putea să se întoarcă în Rusia, la sfârşitul 
Marelui Război, si să locuiască la palatul său de la Livadia, în Crimeea.2 

În 17 martie 1917, generalul Alekseev a transmis solicitările lui 
Nicolae - cu excepţia stipulării privind Livadia - președintelui 
Consiliului de Miniștri, Lvov, și ministrului Miliukov. Peste două zile, a 
primit o telegramă de aprobare de la Petrograd. Guvernul Provizoriu 
era de acord să-l lase să stea la Tarskoe Selo, până când avea să devină 
posibilă o deplasare pe coasta Mării Albe, de unde să plece pe un vas în 

stráinátate. Folosind aparatul Hughes (care permitea un schimb de 
mesaje scrise in timp real, prin intermediul telegrafului), Lvov si 
Gucikov au luat legátura cu Marele Cartier General, pentru a afla mai 
multe detalii despre intentiile impáratului. Voiau sá stie unde dorea 
acesta să meargă. Alekseev nu le-a putut da un răspuns, întrucât 
Nicolae încă se consulta cu mama lui şi cu verii săi de-al doilea, Serghei 
Mihailovici şi Aleksandr Mihailovici, despre aceeași chestiune. Opiniile 
lui au devenit clare mai târziu, în acea seară, când a cerut să discute cu 
Hanbury-Williams despre o posibilă călătorie. Nicolae agrea ideea, 
doar cu condiţia ca guvernul britanic să isi dea consimțământul si să 
accepte să ofere sprijinul Marinei Regale Britanice. Hanbury-Williams 
a telegrafiat imediat la Londra, susținând rugămintea împăratului.3 
Miliukov a aflat cu plăcere ca monarhul detronat era de acord cu 
el. Pericolele cu care Romanovii se confruntau încă nu dispăruseră, iar 
Guvernul Provizoriu nu avea deocamdată un control satisfăcător 
asupra situaţiei din capitală. În aceeași zi, a discutat cu ambasadorul 
Marii Britanii, al Franţei și al Italiei, informându-i despre posibilitatea 
unei decizii de a-i expulza pe Romanovi. Ambasadorul francez, Maurice 
Paleologue, a discutat din nou cu Miliukov a doua zi, subliniind 
necesitatea ca acest deziderat să devină una dintre prioritățile 
Guvernului Provizoriu. Atât Paleologue, cât și Miliukov aveau în minte 
precedentul sorții sângeroase a lui Ludovic al XVI-lea. Mai târziu, în 
acea după-amiază, Paleologue a trecut în revistă opţiunile cu Sir 
George Buchanan, la ambasada britanică. În timp ce luau ceaiul 
împreună, Lady Buchanan și-a exprimat şi ea îngrijorarea privind 
primejdia care îi pândea pe Romanovi, dacă erau nevoiți să rămână la 
Tarskoe Selo, situat la numai douăzeci și cinci de kilometri de 
Petrograd. Cei doi ambasadori au convenit că cea mai bună opțiune era 
ca un crucișător al Marinei Regale Britanice să îi preia din Murmansk.4 
În 21 martie 1917, Miliukov a luat iniţiativa de a-i cere lui 
Buchanan să accelereze procesul de decizie la Londra. A solicitat ca 
britanicii să promită cá, pe timpul exilului, Nicolae se va abtine să 
intervină în politica Rusiei, deşi nu a făcut din această cerință o 
condiţie de încheiere a acordului: dorinţa lui imediată era să aranjeze 
plecarea cát mai repede cu putintá.5 Atât regele, cât si cabinetul 
britanic s-au bucurat să poată oferi azil până la sfârşitul războiului. Ce 
îi interesa pe britanici în principal era de unde avea să vină susținerea 

financiară pentru Romanovi. Miliukov a oferit angajamentul cá 
Guvernul Provizoriu va asigura o alocatie generoasá, insá a cerut ca 
informaţia să rămână confidentialá.6 Banii aveau să fie o chestiune 
sensibilă în ambele ţări. În Rusia, era puţin probabil ca foştii supuşi ai 
lui Nicolae să aprobe în număr mare subvenţionarea sa; în Anglia, 
milioane de oameni vedeau în el un tiran, care ar fi trebuit deja 
înlăturat de la putere de mult timp. 

Nimic, în orice caz, nu se putea petrece în politica la vârf a 
Rusiei, fără aprobarea Sovietului din Petrograd. Când Comitetul 
Executiv a organizat o dezbatere în 22 martie 1917, furia s-a dezlántuit 
în fata posibilităţii ca lui Nicolae să i se permită să părăsească tara. 
Conducerea Sovietului dăduse deja instrucțiuni ca unități ale armatei 
să preia controlul la toate gările feroviare prin care trenul ar fi putut 
trece, iar când colonelul Mstistavski venise în vizită la Tarskoe Selo, cu 
două zile în urmă, avusese ordinul să îl aresteze pe Nicolae, dacă ar fi 
sesizat indicii ale unei tentative de a fi mutat de-acolo. Comitetul 
Executiv continua să manifeste fatis intenția 9 9 9 

de a rupe colaborarea cu Guvernul Provizoriu. Presiunea si-a 
atins efectul dorit, atunci când Kerenski, ministru al justiţiei, l-a 
asigurat pe Ciheidze că guvernul fusese de acord să renunţe la ideea de 
a-l trimite pe Nicolae în exil în Marea Britanie.7 Sovietul din Petrograd 
a dat o rezoluţie, argumentând că, dacă Nicolae ar pleca în străinătate, 
ar ajunge să aibă acces la fonduri care i-ar da posibilitatea să 
comploteze contra revoluţiei. A fost înființat un comitet, care avea 
sarcina să menţină presiunea asupra lui Lvov si asupra cabinetului. Era 
categoric exclus ca familia Romanov să părăsească Rusia. Secția 
militară a Sovietului a transmis telegrafic această interdicție la toate 
punctele de frontieră și pe toate liniile ferate. Nicolae, care revenise la 
Tarskoe Selo, trebuia reținut acolo pe o durată de timp necunoscută - 
iar secția militară îşi trimitea comisarii pentru a se asigura de 
respectarea acestor dispozitii.8 

Miliukov a fost contrariat de turnura evenimentelor, iar la 
următoarea sa întâlnire cu Paleologue, după ce şi-a exprimat 
satisfacția pentru atitudinea oficială britanică, l-a informat: „Din 
păcate, mă tem că e prea târziu”. 9 Kerenski îi convinsese pe membrii 
Guvernului Provizoriu că Sovietul din Petrograd avea să împiedice prin 
toate mijloacele plecarea Romanovilor.10 În 24 martie 1917, Miliukov 

a repetat acest verdict la ceremonia oficială de la Palatul Mariinski, 
care a ratificat recunoaşterea internațională a Guvernului 
Provizoriu.11 

Politicienii de la Londra si familia regală britanică nu aflaseră 
nimic despre ultimele evenimente politice din Petrograd. În 25 martie 
1917, Buchanan i-a înmânat lui Nicolae o telegramă personală de la 
regele George al V-lea. A doua zi, Miliukov i-a spus ambasadorului că 
asemenea comunicări nu mai erau acceptabile. Rusia trecuse printr-o 
revoluţie, iar Nicolae fusese forțat să abdice de la tron. Contactul direct 
dintre cei doi veri de sânge regesc era indezirabil, într-un moment 
când Guvernul Provizoriu avea dificultăți să păstreze Sovietul din 
Petrograd de partea sa și, oricum, familia imperială nu putea fi mutată 
până când fetele nu se însănătoșeau.12 Miliukov explicase deja că 
niciodată conducătorii Sovietului nu ar consimti la un asemenea plan. 
Ministrul justiției, Kerenski, acționa drept câinele de pază al Sovietului 
din Petrograd în interiorul cabinetului, astfel încât Miliukov, ca 
ministru al afacerilor externe, era nevoit să navigheze cu prudență 
prin aceste ape tulburi, dacă voia să mai aibă șansa de a promova 
cauza exilului în străinătate.13 Miliukov i-a explicat frustrările sale lui 
Nikolai Bazili, care servea drept ofițer de legătură al generalului 
Alekseev pe lângă Guvernul Provizoriu. Gucikov nu avea aceleași 
scrupule, formulând propunerea de a opri o vreme orice demers, 
urmând ca ulterior să fie organizată o călătorie cu trenul pentru 
Romanovi, fără vreo altă consultare.14 

Rămânea însă cert faptul că Sovietul din Petrograd se opunea 
implacabil plecării familiei în străinătate și că avea sprijinul necesar în 
garnizoane si în rândul muncitorilor feroviari, pentru a obține ceea ce 
dorea. Disponibilitatea lui George al V-lea de a oferi azil era o 
chestiune colaterală. Guvernul Provizoriu nu se încumeta să se opună 
conducerii Sovietului, în timp ce făcea eforturi de a-și impune 
autoritatea asupra ţării. Până când miniştrii nu dobândeau suficient 
control politic, conta prea puțin ce propuneau regele George sau 
premierul David Lloyd George. 

Kerenski a venit la secția soldaţilor din cadrul Sovietului din 
Petrograd, în 26 martie 1917, ca să calmeze spiritele asupra acestei 
chestiuni. I-a rugat pe membrii cărora li se adresa să creadă în el, fiind 
omul care luptase din răsputeri si de multă vreme împotriva 

monarhiei. A declarat cá nicio persoaná dintre cele retinute la Tarskoe 
Selo nu ar putea scăpa în libertate, fără consimțământul lui. Cu un abil 
artificiu retoric, le-a cerut soldaţilor ori să-l excludă din mijlocul lor, 
ori altminteri să îi acorde toată încrederea. Zvonurile despre 
atitudinea lui indulgentă față de Nicolae al II-lea i-au cauzat unele 
neplăceri. A recunoscut că marele duce Dmitri Pavlovici rămânea în 
libertate, însă a motivat această situaţie invocând rolul activ jucat de 
Dmitri Pavlovici în asasinarea lui Rasputin. Pentru Kerenski, într- 
adevăr, nu exista niciun dubiu că acest membru al familiei extinse a 
Romanovilor nu merita să fie recunoscut drept un dușman al 
ţarismului - şi nu vedea niciun motiv pentru ca acesta să nu continue 
să servească în Armata Rusă din îndepărtata Persie. Kerenski s-a 
arătat la fel de ferm în privința permisiunii ca generalul Ivanov să fie 
supus doar arestului la domiciliu. Ivanov era un om bolnav, pe care 
doctorii îl diagnosticaseră ca fiind în pragul mortii.15 

Însă Guvernul Provizoriu a continuat să susțină ideea unui exil 
în stră— 

Inátate. Prin urmare, nu este deloc surprinzător, dacă Nicolae si 
Alexandra erau derutati în privinţa viitorului lor. Rupti de canalele de 
informatie anterioare, se bizuiau pe ceea ce Kerenski le povestea în 
Palatul Aleksandru și pe ceea ce citeau în ziare. Pe măsură ce șocul 
evenimentelor prin care trecuseră scădea, au început să aibă unele 
îndoieli, pe care le împărtășeau celor de lângă ei. Ideea de a trăi la 
Londra ca monarhi detronati nu îi atrăgea, iar Alexandra i-a spus lui 
Pierre Gilliard că, dacă aveau într-adevăr să se mute în exil, ar prefera 
să trăiască în una dintre coloniile britanice sau în Norvegia.16 Sydney 
Gibbes i-a scris mătușii sale Hattie: „Soarta noastră este complet 
năruită și pare mai mult decât posibil să plec din Rusia și să mă întorc 
în Anglia cu «elevul» meu”. 17 Evident, Nicolae si Alexandra nu 
renuntaserá întru totul la ideea de a găsi un refugiu în Regatul Unit. 
Permisiunea de a călători nu era în mâinile lor, totuși. Nici chiar 
Guvernul Provizoriu nu putea garanta securitatea lor în călătoria spre 
nord, de la Tarskoe Selo. 

Reguli si obisnuinte 

Guvernul Provizoriu a intocmit un regulament detaliat pentru 
familia Romanov pe timpul captivitátii in Palatul Aleksandru. 

Romanovii erau obligati să stea în casă, in cea mai mare parte a 
timpului, si aveau voie să iasă pe balcon și într-o parte a parcului, doar 
între orele opt dimineaţa si șase seara. Numai două intrări mai puteau 
fi folosite, iar politia prerevolutionará a fost îndepărtată. (De fapt, 
polițiștii dispăruseră de la toate secțiile de poliție din Petrograd si de 
aiurea.) Toate liniile telefonice au fost tăiate, în afară de cea folosită de 
către comandantul palatului; telegraful a fost dezafectat. 
Corespondenta familiei era supusă unei inspecții regulate. Membrii 
suitei imperiale, care doreau să rămână în slujba familiei Romanov, 
puteau să stea, cu condiția expresă de a nu părăsi niciodată palatul. 
Când era chemat vreun doctor, un ofițer militar trebuia să fie de fatá.1 

Sydney Gibbes s-a întâmplat să fie plecat în capitală, în ziua 
când acest regim strict a fost introdus la palat. Soldaţii i-au barat calea, 
când s-a întors latarskoe Selo. Gibbes a apelat la ambasadorul britanic, 
Sir George Buchanan, cu rugămintea de a interveni pe lângă Guvernul 
Provizoriu. După multe tergiversări, a sosit o scrisoare de refuz, care 
era semnată de cinci ministri - iar Gibbes nu a mai avut acces în palat.2 
Cabinetul se temea, probabil, că Sydney Gibbes ar fi putut să acționeze 
ca intermediar între Nicolae şi autorităţile britanice, în acea perioadă 
când Guvernul Provizoriu urmărea să aibă controlul total asupra 
comunicărilor cu Londra. Nu toti cei din suita lui Nicolae s-au 
comportat la fel de leal ca Gibbes. Câţiva colaboratori de-ai 
suveranului au dispărut de la Curte după abdicare. În câteva zile, 
Nicolae s-a trezit abandonat de către contele Piotr Apraksin, contele 
Kiril Nariskin, contele Aleksandr Grabbe, aghiotantul Aleksandr 
Mordvinov și aghiotantul duce Nikolai Lichtenberg.3 Romanovii s-au 
învăţat cu rutina izolării și a inspectării la tot pasul. Persoanele care le 
scriau trebuiau să isi formuleze numele în clar, astfel încât, la nevoie, 
autoritățile să le poată da de urmă.4 Regulamentele instituite au fost 
transmise Sovietului din Petrograd, cu scopul de a asigura partidele 
revoluționare că fosta dinastie era sub o supraveghere atentă.5 

Desi palatul era izolat de restul localității Tarskoe Selo, 
zgomotul din cazărmi se auzea adesea. Pe tot parcursul lunilor martie 
şi aprilie 1917, au avut loc parade acompaniate de fanfare militare. 
Membrilor familiei le displăcea gălăgia, iar Nicolae era tracasat de 
nesfârşitele interpretări ale , Marseillezei" si ale , Marsului funebru”, de 
Chopin. Nervii lui au fost incordati la maximum, în ziua când noile 

autoritáti au sápat o groapá comuná in parcul palatului, in care sá fie 
inmormántati si comemorati oamenii care pieriserá in lupta pentru 
rásturnarea monarhiei in Revolutia din Februarie. Melodia lui Chopin 
li s-a intipárit atát de obsedant in minte Romanovilor, incát nu se 
puteau opri sá nu o fredoneze.6 Strict sub acest aspect, se poate spune 
că Romanovii au absorbit spiritul revoluţiei, în rest, din toate punctele 
de vedere, s-au ferit de el și l-au detestat, așa cum făcuseră 
întotdeauna. 

Informaţiile despre politică si război le găseau în presă. 
Kobáliüski asista la livrarea zilnică a unui pachet de ziare, printre care 
se aflau  Russkoeslovo,  Russkaiavolia, | Red,  Nevoievremea, 
Petrogradskilistok şi Petrogradskaiagazeta. Se primeau, de asemenea, 
ziare frantuzesti şi britanice. Red era organul oficial al Democraților 
Constitutionali (sau ,cádeti"), un partid liberal-stângist, si, desigur, 
reprezenta o publicaţie considerată abjectă de către cuplul imperial 
înainte de 1917. După revoluţie, ,cáderii^ migraseră cumva spre 
dreapta politică şi este de presupus că Nicolae nu-i mai socotea atât de 
dezgustători ca altă dată. Totuşi, nu simţea nevoia să ceară ziarele 
menșevicilor si ale eserilor, si cu atât mai puţin pe cele ale bolșevicilor. 
În mod evident, se gândea că știa deja destule despre ei. Se izola în 
universul lui de idei care îl slujiseră de când urcase pe tron, 
rezervându-şi curiozitatea pentru lucruri pe care le considera decente 
şi convenabile. Rigiditatea lui intelectuală era totală. 

Cu toate acestea, el și familia lui recunoșteau că trebuiau să se 
deprindă cu faptul că nu se mai aflau pe culmile puterii și ale 
prestigiului, ceea ce făcea ca rutina zilnică să fie una dintre consolările 
lor. Toţi, cu excepţia Alexandrei, se dădeau jos din pat devreme, iar 
Nicolae făcea o plimbare matinală înviorătoare împreună cu 
Dolgorukov, pentru a discuta ultimele evenimente. Îi plăcea să depună 
efort fizic, înainte de a intra înapoi în casă - una dintre îndeletnicirile 
lui preferate era să taie sau să spargă lemne pentru foc. Alexandra, 
suferindă şi nemaiavând voie acum să îngrijească soldaţii în sanatoriile 
din Tarskoe Selo, se concentra asupra brodatului. Așezată pe fotoliul ei 
toată ziua, îşi găsea alinarea lucrând cu mâinile - unele dintre darurile 
pe care le făcea altora aveau cusute pe ele versuri din rugăciuni.7 

Întreaga familie lua masa împreună la ora unu. După aceea, cei 
mici ieşeau afară să facă mișcare în grădină, înainte de a reveni la lecţii. 

Ceaiul urma la ora patru, dupá care uneori ieseau din nou afará, ca sá 
ia o gurá de aer. Cina era servitá la ora sapte.8 Nu existau dificultáti de 
ordin material si standardele culinare erau mentinute; familia pástra 
de asemenea un numár important de curteni si servitori. Desi se 
conformau regimului de viatá impus, arareori ratau vreun prilej de a 
se plánge de ceea ce nu le convenea - in mod previzibil, Alexandra era 
mereu cu gura mare. Prizonierii Romanov erau lăsați în pace în 
interiorul încăperilor lor din palat. Izolati de bunăvoie în afara înaltei 
societăți înainte de Revoluţia din Februarie, erau privați acum de 
contactul cu saloanele de spital unde Alexandra și fiicele ei îi 
îngrijiseră pe soldaţii răniți. Nicolae și Alexandra îi feriseră pe copiii 
lor de ceea ce ei considerau drept influenţe indezirabile, iar niciun fel 
de discuție nu avusese loc cu alte familii regale europene, înainte de 
1914, pentru a găsi pretendenți pentru vreuna dintre fete. Acum, 
războiul zădărnicise orice tentativă de a fi aranjată vreo căsătorie. 
Copiii erau protejați în interiorul unui perimetru afectiv. Olga, care era 
cea mai mare, avea deja douăzeci și unu de ani, însă ea, la fel ca 
surorile ei, era mai puțin matură decât alte tinere de vârsta ei. Ele si 
fratele lor nu cunoșteau alt mod de viaţă, fiind, totodată, în mod 
previzibil, imaturi. 

Exista respect reciproc între membrii familiei și colonelul 
Kobáliüski, care se înțelegea bine cu Nicolae, dar încetase să îi mai 
spună „Majestatea Voastră', adresându-i-se simplu cu „Nikolai 
Aleksandrovici".9 Trupele aflate sub comanda lui nu erau la fel de 
politicoase şi, adesea, apărea o atmosferă tensionată afară, în parc. 
Regimul de hrană al garnizoanei avea de suferit de pe urma 
deteriorării generale a aprovizionării cu alimente în nordul Rusiei. 
Soldaţii erau nervosi că trebuiau să mănânce linte, si nu pâine. Aceasta 
fusese o cauză a nemulțumirii în timpul Revoluţiei din Februarie. Și 
pentru că problema persista și sub Guvernul Provizoriu, mânia 
armatei se revărsa asupra familiei imperiale.10 

Într-o zi, un soldat a împușcat una dintre cele două cáprite care 
erau ținute în parcul palatului. Anna Várubova a crezut că omul tintise 
în ea şi s-a plâns. Nici soldaţii, nici ofițerii nu au dat atenţie reclamatiei: 
trecuseră zilele când, dacă un membru al suitei imperiale pocnea din 
degete, imediat obținea ceea ce dorea. A doua zi, a fost împușcată a 
doua caprá.11 Uneori, mai grav chiar, soldații lansau insulte la adresa 

Romanovilor. Unul dintre ei, zărindu-l pe Nicolae, a strigat spre 
camarazii săi: „Uite unde se duc banii noștri! Priviţi cum trăiesc ei!" 
Nicolae nu a încetat nicio clipă să încerce să fie în termeni buni cu 
oamenii pe care continua să-i considere ,ostasii" lui. Le dădea binete, 
fiecăruia în parte, cu un prietenos „zdravstruite'(„salut”). Volkov a fost 
martor la o întâlnire, când soldatul nu a răspuns la salut. Nicolae a 
presupus că omul era tare de urechi, probabil, și l-a salutat din nou mai 
tare. Însă soldatul a refuzat să răspundă. Din acel moment, Volkov s-a 
convins că toată garnizoana era în favoarea revoluției care răsturnase 
monarhia.12 

Periodic, generalul Kornilov înlocuia garda, pentru a păstra 
distanța dintre familie și paznicii lor. La plecarea unuia dintre 
regimente, Nicolae le-a spus la revedere și a întins brațul să dea mâna 
cu comandantul lor. O scenă jalnică a urmat. Ofițerul a făcut un pas 
înapoi, ca să nu fie atins de Nicolae, care a rămas cu mâna atârnând în 
aer. Nicolae a fost atât de bulversat, încât a păşit în față si, cu lacrimi în 
ochi, l-a ținut pe ofițer de umeri, în timp ce îl întreba: „Dragul meu, ce 
înseamnă chestia asta?" Răspunsul a fost tăios: „Eu vin din popor. Când 
poporul v-a întins mâna, n-aţi vrut să o luaţi. Acum, nici eu nu vreau să 
dau mâna cu dumneavoastră”. 13 

Cu toate acestea, valetul Volkov a detectat o îmbunate în 
comportamentul soldaţilor, când aceștia s-au obișnuit să-l vadă pe 
Nicolae muncind cu toporul și fierăstrăul în mână. Unii dintre ofiţerii 
lor cereau fotografii semnate cu membrii familiei Romanov. Volkov 
dădea curs unor asemenea rugáminti, pe care si familia le împlinea cu 
multă plăcere. Alti ofițeri erau mai ostili și refuzau să dea mâna cu 
Nicolae, când își începeau serviciul.14 Vechea Rusie se răsturna cu 
susul în jos. Bunăoară, exista o tradiție în armată de a oferi, de Paști, 
fiecărui comandant de regiment o jumătate de sticlă cu vin de masă. 
Soldaţii din Regimentul al 2-lea au obiectat când au fost omisi de la o 
asemenea mărinimie; au făcut atâta tărăboi, până când Kobâlinski a 
cedat şi le-a dat cincizeci de sticle de vin. Disciplina, deja subminată, s- 
a deteriorat şi mai mult - iar același regiment l-a mustrat pe unul 
dintre stegarii săi, fiindcă sărutase mâna împăratului. Așa ceva era 
năucitor şi dureros pentru împărat.15 

Nicolae nu era singurul Romanov care suferea din cauza 
comportamentului soldaţilor din garnizoană. În 10 iunie 1917, fiul său 

Aleksei se juca afará cu pusca lui de jucárie - de care era foarte 
mándru -, cánd trupele de gardá s-au speriat. Aleksei nu mánuia o 
armá de rázboi, ci un obiect in miniaturá, confectionat pentru el de o 
fabricá din Rusia, si cu toate cá arma de jucárie putea impusca, dacá 
era încărcată, Aleksei nu mai avea niciun glonţ. Prin educaţia primită, 
învățase că aparținea tradiției militare a ţării si, de aceea, îi plăcea să 
fluture cu pușca lui în jur, ca un soldat. Trupele erau de altă părere, 
susținând că băiatul mânuia o armă periculoasă. Când i s-a spus să 
pună pușca jos, Aleksei a izbucnit în lacrimi. Incidentul i-a fost raportat 
lui Kobâlinski, care a discutat cu Gilliard si cu guvernanta copiilor, 
Aleksandra Tegliova. Kobâlinski a simpatizat cu țareviciul, însă a 
considerat că era mai prudent să confáste mica puscá.16 

Incidentele de acest fel atátau flacăra ororii, pe care Nicolae o 
resimțea față de situația provocată de revoluţie în ţară. Cele mai 
cumplite temeri ale sale se adevereau. Îndeobşte, evita comentariile 
politice, chiar si în anturajul său. Era si mai precaut în corespondența 
sa, ştiind că tot ceea ce scria putea fi citit de autorităţi. Dar în una 
dintre scrisorile adresate mamei lui, Maria Fiodorovna, nu s-a mai 
putut stăpâni si a acuzat: „Cuvintele nu pot exprima ce crimă cumplită 
săvârşesc cei care corup armata!” 17 Alexandra refuza să se înfrâneze. 
În 10 iunie 1917, îi scria generalului Aleksandr Sâroboiarski, fost 
pacient de-al ei si erou de război, despre „Sodoma si Gomora din 
capitalá".18 Cu toată încrederea de sine a unei foste împărătesc, 
Alexandra adăuga: 


Psihologiamaseloresteunlucruteribil. Oameniinostri 
dinpoporsuntlipsiti | deculturá - | din  acestmotiv,  caniste oi, 
eimergcuturma. Dardacávorputeafiajutati mácarsáífnteleagá 
cáaufostpácáliti, totulsevamisca Íntr-odirectie diferită. 
Suntunpopordeoamenicapabili,  însăfoarteanoști și  nupricepnimic. 
Íntimpceoameniirdisuntpretutindenipusi pedistrugere, 
fiecaoameniibunisáfncercesdsalvezetara.19 

Despre vietile conducátorilor 

Nicolae îşi ferea gândurile láuntrice de cei din afara familiei, 
fiind bine cunoscut pentru reticenta lui, care a făcut ca până si jurnalul 
său intim să rămână o sursă parcimonioasă de dezvăluiri personale. 
Dar a existat o zonă a vieţii sale, unde a lăsat în urmă un șir de indicii. 

În Tarskoe Selo, fostul împărat a devenit un cititor avid. Verile in 
nordul Rusiei sunt renumite pentru „nopţile albe", când întunericul 
este de scurtă durată, în lungile ceasuri de lumină naturală, când nu 
tăia cu fierăstrăul sau nu spărgea cu toporul lemne de foc, Nicolae 
descoperea literatura, asupra căreia nu avusese timp să se aplece în 
anii dinainte, iar tipologia cărților alese de el pune în lumină 
încercarea fostului împărat de a desluși sensul evenimentelor 
extraordinare petrecute recent. 

Temele care îl frământau erau aceleași care îl preocupaseră 
întotdeauna: sentimentul datoriei, soarta, religia, ideea de națiune, 
măreția militară și autoritatea cârmuitorului. Nu avusese niciodată 
obiceiul să discute despre acestea cu miniștrii săi. Acum, desigur, 
oricum nu mai avea miniștri cu care să fi putut discuta, iar când 
atingea astfel de subiecte în conversațiile cu diverși curteni, ca de pildă 
Dolgorukov sau Gilliard, se comporta în continuare ca un împărat: nu 
urmărea un schimb sincer de opinii cu ei, iar ei nu simțeau dorința să 
pătrundă în sufletul lui. S-ar părea că Nicolae nu i se destăinuia nici 
chiar Alexandrei, care la rândul ei se cufunda în Biblie si broşuri 
religioase creștine. Nicolae era absolut convins că un lider trebuia să 
pară puternic în ochii celorlalți și să-şi păstreze demnitatea. S-ar părea 
că singurul mod pe care l-a găsit de a comunica spiritual cu alții era să 
citească operele autorilor preferați. „Interlocutorii” lui nu puteau 
riposta, ceea ce era exact ce îi convenea lui. Prin educaţia primită, 
învățase că a fi ţarul Rusiei însemna să nu dai socoteală nimănui. 
Nicolae era o fortăreață umană. 

Dar era o fortăreață cu inimă. Serile, își înveselea familia, 
citindu-le cu voce tare. A început cu povestiri de Anton Cehov.1 Apoi, a 
ales Valeafricii si CáineledinBaskerville, de Arthur Conan Doyle, 
personajul Sherlock Holmes placándu-le de multá vreme membrilor 
familiei Romanov.2 Diverse romane politiste scrise de alti autori erau, 
de asemenea, pe gusturile lor, inclusiv cártile lui Gaston Leroux, 
incepánd cu Misterulcamereigalbene? 

Ín lecturile personale, a dat curs pasiunii lui de-o viatá pentru 
istoria armatei imperiale, îndreptându-și atenția spre două lucrări, 
care apăruseră cu puțin timp înainte de izbucnirea Marelui Război: 
RossiianadunadiiohrazovanieBessarabskoioblasti, de LA. Kasso, si 
Rossiiadlearusskih, de AN. Kuropatkin.4 Kasso se concentra asupra 

Tratatului de la Bucuresti din 1812, care acordase Imperiului Rus ,cea 
mai buná bucatá a Moldovei" - in opinia lui Kasso, spre inestimabilul 
beneficiu al Sankt-Petersburgului.5 Ín vasta sa trilogie, Kuropatkin 
relata campaniile militare rusesti, incepánd din indepártatul trecut 
moscovit până în secolul XX, si argumenta cá în ultimele decenii se 
inregistrase un lamentabil esec de a urmári obiectivul ,Rusia pentru 
rusi". Kuropatkin infiera ponderea prea mare a patronilor de origine 
străină din industria rusă si, de asemenea, susținea cá evreii din 
imperiu exercitau o influenţă nefastă asupra interesului national. Într- 
o vehementă izbucnire antisemită, repeta o poveste despre o broşură 
găsită asupra cadavrului unui soldat evreu mort în Războiul Ruso- 
Japonez din 1904 - 1905. Kuropatkin cita așa-zisele instrucțiuni 
secrete ale unui rabin, care îi îndemna pe evrei să se infiltreze în 
cercurile puterii de pe tot cuprinsul Europei. Se presupunea că ar fi 
existat o conspirație a evreilor pentru a dobândi autoritatea prin 
controlul finanțelor, tratându-i pe creştini drept duşmanii lor si 
subminând țări întregi, prin instigarea la nemulțumiri în rândul clasei 
muncitoare.6 

Kasso era un conservator, un patriot şi un supus credincios al 
imperiului; Kuropatkin era un naționalist extremist si un rasist 
inversunat. lubea armata ,lui" și niciodată nu a încetat să se gândească 
la ea. Pentru el, ca întotdeauna, onoarea si măreţia ţării se aflau în 
mâinile forțelor ei armate. A continuat să susțină ideea că forțe 
alogene triumfătoare acționau împotriva binelui Rusiei lui preaiubite. 
Faptul că Nicolae a ales cărți scrise de Kasso si, respectiv, Kuropatkin 
în special, demonstrează direcția pe care o adoptau gândurile lui. 

Nicolae a citit de asemenea Istoriiavizantiiskoiimperii, de F.L. 
Uspenski, care scotea în evidenţa căile diferite pe care a evoluat istoria 
teritoriilor din Europa Apuseană şi Răsăriteană sub influenţa Bisericii 
Catolice si, respectiv, a Bisericii Ortodoxe. Cele mai bune capitole din 
cartea lui Uspenski relatează încercarea nefericită a împăratului 
roman lulian, în veacul al IV-lea, de a aboli creștinismul ca religie de 
stat consacrată.7 Lucrarea conţinea citate ample din eseul lui Iulian, 
intitulat Misopogpn(,Dispretuitorul bárbii").8 Uspenski nu se limita la 
evenimentele din Bizanţ, ci analiza primele manifestări ale ideii de 
națiune și ale specificului religios în Europa si Orientul Mijlociu, până 
la epoca invaziilor musulmane.9 Era, in mod esenţial, o continuare a 

tratatului scris de Edward Gibbon, Istoriadeclinuluisi aprábusirii 
ImperiuluiRoman, neexistând nimic de acest fel în operele istorice 
contemporane din întreaga lume. Nicolae, negresit o persoană fără 
efuziuni verbale, a considerat că era „o carte foarte interesantă”.10 

Dar, dacă am putea spune că Nicolae a avut totuși un autor 
preferat la Tarskoe Selo, acesta nu a fost Conan Doyle, Kuropatkin sau 
Uspenski, ci poetul si romancierul Dmitri Merejkovski. Zile în sir, a citit 
seria romanelor grupate sub titlul Hristosși Antihrist. Merejkovski era 
un reprezentant de seamă al simbolismului rus, un curent literar 
căruia îi aparțineau poeti ca Aleksandr Blok și Zinaida Gippius, soţia lui 
Merejkovski; romanele acestei trilogii ofereau o vie reconstituire a 
unor momente din istorie, din Roma veacului al IV-lea până în Rusia 
secolului al XIX-lea. Merejkovski era pasionat de tradiţiile religioase și 
sociale ale vechii Rusii. Teologia lui excentrică i-a creat necazuri cu 
Biserica Ortodoxă, într-o asemenea măsură, încât au existat voci care 
au cerut excomunicarea lui. Experienţa fierberii revoluționare din 
1905 - 1906 îl tulburase profund si, chiar dacă seria romanelor sale 
trecea de la o ţară la alta, în mijlocul preocupărilor lui rămâneau 
problemele curente ale Rusiei. Nicolae a citit fiecare roman în decurs 
de câteva zile. 

Primul, Moarteazeilor, îl avea drept personaj central pe 
împăratul roman lulian, care se autointitula Antihrist. lulian a domnit 
între 361 şi 363 d.Hr. şi a abolit decretul unchiului său vitreg, 
Constantin cel Mare, care desemnase creştinismul drept unică religie 
oficială a imperiului. Merejkovski înfățișa permanentele lupte interne 
din rândul creştinilor, un fenomen întâlnit pe scară largă în Rusia din 
secolul XX. Romanul îl descria pe lulian, care era dispus să poarte 
discuţii teologice cu membrii creştini ai familiei sale si cu anturajul 
său. lulian apare într-o lumină nicidecum nefavorabilă, însă este 
prezentat totodată ca un om încăpățânat si refractar la sfaturile bine 
intenționate. Viaţa si domnia lui se sfârșesc sângeros în luptele cu 
Imperiul Sasanid al perșilor, romanul încheindu-se astfel: „Noaptea și 
furtuna se apropiau, mână-n mână”. Merejkovski nu a lăsat să se 
înțeleagă limpede dacă îl considera pe lulian drept Antihristul autentic 
al atâtor veacuri de gândire teologică creștină. Principalul lui scop era 
să sublinieze imperfectiunea vieții pe pământ, chiar si în rândul 
creştinilor. Adevărul, pentru el, se afla doar la Dumnezeu. 


Nicolae consemna: jvm terminat de citit Iulian, care mi-a 
plăcut”. 11 Eroul celui de-al doilea volum, înviereazeilor, era Leonardo 
da Vinci.12 Unele dintre cele mai frumoase pasaje se ocupá de modul 
în care pictorul reflecta cum să redea chipul lui lisus Hristos. Romanul 
vorbește despre artiști, predicatori și gânditori din Renaștere, cum ar 
fi Savonarola şi Machiavelli, scoțând în evidenţă relaţia dintre omenire 
şi Dumnezeu. Dar în afara fragmentelor despre cugetările de pictor ale 
lui Leonardo, în mare parte romanul trenează. Cel mai incisiv capitol 
descrie un sabat al vrăjitoarelor - Merejkovski nu a fost niciodată omul 
care să lase ca evlavia religioasă să pună frâu unor fabulatii sordide. 
Cetatea Florenței este descrisă drept sălbatică, forfotitoare și 
indecentă. Înviereazeilor se încheie cu o profeție pedagogică potrivit 
căreia, după declinul Romei și al Bizanțului, Rusia va deveni Treia 
Romá".13 Merejkovski avea o latură propováduitoare. Afirma că doart 
ara sa avea potenţialul de a arăta Europei calea mântuirii, iar în 
viziunea sa milenaristă avea certitudinea că acest lucru rămânea 
adevărat în secolul XX. 

Nicolae s-a întors cu nesat spre Petrusi Aleksei, romanul final din 
trilogia Hristosși Antihrist)4 Subiectul viza unul dintre punctele de 
cotitură din istoria Rusiei moderne, domnia lui Petru cel Mare. 
Conţinutul era incendiar. În centrul romanului se află teribila relație 
dintre Petru si fiul său Aleksei. Petru este de o brutalitate extremă. Cel 
mai oribil abuz al său îl constituie tratamentul aplicat Bisericii, cu 
doctrinele şi practicile ei. Un contrast puternic apare prin comparaţie 
cu țareviciul Aleksei, care se înfățișează cititorului ca un om calm, 
studios si reverentios. Când între tată si fiu intervine o ruptură fatală, 
Aleksei îl numește Antihrist, aceasta fiind în mod evident și opinia lui 
Merejkovski despre Petru cel Mare. Cartea se încheie cu o prorocire: 

„Într-ozi  toatelucrurilesevorsfârşi  înRusiaprintr-ocumplita 
revolta, iarautocratia sevaprăbuși, fiindcámilioanedeoameniísi vorînălța 
glasurilespreDumnezeuîmpotrivaţarului”, scriadin 

Sankt-PetersburgunlocuitoralHanovrei, Weber, anunțând 
moarteatareviciului. 

Publicat cu cáteva luni inainte de miscarea revolutionará din 
1905, romanul PetrusiAleksei a ajuns sá fie vázut drept o profetie a 
tulburárilor ce aveau sá viná, iar popularitatea lui a continuat sá 
creascá. 


Ín jurnalul sáu, Nicolae comenta cá Petrusi Aleksei era un roman 
bine scris si că i-a lăsat o „impresie profundá".16 Profetia apocaliptică 
a prăbuşirii autocrației Romanovilor a atins pesemne o coardă 
sensibilă în sufletul său. La fel, probabil, și numele tareviciului. De fapt, 
Nicolae pare să fi avut o obsesie legată de unii dintre strămoşii săi, 
care au întâmpinat dificultăți în privinţa succesiunii la tron. Au fost 
mai multi asemenea tari, de la Petru cel Mare la începutul secolului al 
XVIII-lea până la Aleksandru I, care a domnit între 1801 si 1825. 
Cenzura oficială, oricât de strictă ar fi fost, se abtinea să le interzică 
scriitorilor să nu analizeze aspectele pro si contra din ocârmuirea 
monarhilor anteriori. În mod evident, Nicolae a găsit cumva o 
mângâiere în această literatură, în timpul propriei sale perioade de 
traumă sufletească. Însă, în timp ce Petru l-a ucis pe fiul său Aleksei, 
Nicolae preferase să renunţe la tron, decât să fie despărțit de copilul 
său. Nu se poate ca această sfásietoare diferență să îi fi scăpat lui 
Nicolae. Din informaţiile pe care le avem despre el, este foarte plauzibil 
ca Nicolae să fi împărtășit ostilitatea lui Merejkovski față de 
transformările impuse de Petru în Rusia: este de presupus că Nicolae 
regreta din tot sufletul tradițiile ruseşti, pe care strămoșul său le 
călcase în picioare. 

După ce a terminat seria Hristosși Antihrist, a ales romanul 
Aleksandrl, de Merejkovski. Prezentând portretul deloc măgulitor al 
unei cârmuiri autoritare, romanul sugerează că, aproape pe toată 
durata acelei domnii, tara a fost condusă cu brutalitate. Cartea le 
prezintă însă cu duiosie pe Elizaveta, soţia lui Aleksandru I, si pe Sofia, 
fiica lui cu amanta Maria Nariîşkina. Merejkovski a înfățișat familia 
Romanov într-o lumină blândă. Bunăoară, atunci când, în 1824, tânăra 
Sofia reflectează la ceea ce îl frământă pe tatăl ei: 

S-auitatdreptlachipullui. 
Avăzutcăsegândeasautocmaisegândiselaaltceva, cevapersonal-poate 
cevalafeldeteribilcalucrurilecareiseîntâmplauei. Darlaceoare? Brusc, si- 
aamintit: 11martieeracomemorareamortii  împăratuluiPavell. Stia 
cezifuseseaceastapentruel; | stia ^ căbuniculnumurisedemoartebună, 
cátatáleisegàndeamereulaacelmomentsi căilsfâșiase sufletește» 
chiardacániciodatánuvorbeacunimenidespreasta. Deşi nuștia totul 
despre aceleevenimente, puteafacepresupuneri. 


Decâteorinuvoisesăvorbeascăși săpună întrebări, 
însăniciodatănuîndrăznise.17 

Merejkovski scria de asemenea cu înţelegere despre complotul 
decembriștilor, care au încercat să introducă reforme radicale, când 
Aleksandru I a murit în 1825 și fratele sáu mai mic, Nicolae, i-a urmat 
la tron; îi considera niște oameni destoinici, care credeau că totul se 
inráutátise în Rusia. Unul dintre ei, poetul Kondrati Rileev, exclamă: 
„Copiii Rusiei au cucerit Parisul si au eliberat Europa: să ne rugăm lui 
Dumnezeu ca acești copii să elibereze Rusia!” 18 

Fascinatia resimţită de Nicolae față de vieţile țarilor din trecut a 
continuat pe toată durata verii. Nu acestea erau cărțile pe care le citea 
familiei lui seara; de asemenea, nu există niciun indiciu că ar fi discutat 
despre ele cu Alexandra, si cu atât mai puţin cu vreun membru al suitei 
lui. Însă voia să-şi pună ordine în idei, iar viziunile înfierbântate ale lui 
Merejkovski despre istoria Rusiei erau modul lui de a realiza acest 
lucru. Dar păstra totul pentru sine. 

Merejkovski nu era un admirator al lui Nicolae și în 1907 
scrisese un articol, care a putut fi publicat doar în Franţa: 

Credemcă, maidevremesaumaitârziu, 
vaveniglasultundtoralrevolutiei ruse, fncaretrámbita 
ArhangheluluivarăsunapestevechiulcimitiralEuropei, 
vestindínviereamortilor.19 

Merejkovski declara: 


InfamiliaRomanovilor, lafelcainfamiliaAtrizilor, 
unblestemmisterioscoboarádingeneratie îngeneraţie. Omorpesteadulter, 
sângepestenoroi - „actul  alcincileaaluneitragediijucatefntr-ocasá 


detolerantá" Petru își ucidefiul, Aleksandrulísi ucidetatăl, Ecaterinaall- 
aísi ucidesotul... UngerealuiDumnezeupefrunteaTarului s-atransformat 
într-un blestem, fnsemnulluiCain.'" 

Aceasta cruntă analiză punea implicit întrebarea dacă dinastia 
era aptă să cârmuiască Rusia. Nicolae însuși a căutat un răspuns în 
monografia istorică a lui N.K. Shilder despre împăratul Pavel, care a 
domnit din 1796 până la asasinarea sa, peste cinci ani.21 Adevăratul 
centru de interes al operei era domnia mamei lui Pavel, Ecaterina a Il- 
a, care a urcat pe tron în 1762. Ecaterina a devenit împărăteasă 
complotând la uciderea soțului ei, Petru al III-lea, care era tatăl lui 
Pavel. Shilder a efectuat cercetări referitoare la toti cei trei monarhi si 

a ajuns la concluzia cá doar Ecaterina merita cát de cát sá fie 
respectată, in ciuda metodelor abjecte folosite pentru a dobândi 
tronul. Dar, considerându-l pe Pavel un succesor nedemn al mamei 
sale, autorul oferea consolarea că măsurile fiului de a răsturna 
politicile ei au lăsat totuși intacte realizările ei fundamentale. Pavel, a 
decis el, nu a fost capabil să îndeplinească „îndatoririle sacre” ale 
monarhiei şi i-a tratat pe ruşii din popor ca pe niște sclavi. Aşadar, 
după asasinarea lui de către un grup de foști ofițeri militari 
inversunati, nimeni nu i-a jelit soarta - cum spunea sugestiv Shilder, 
Pavel „credea că își făurea o Curte de nepătruns, dar şi-a săpat doar 
propriul mormânt'.22 Volumul lasă să se înțeleagă că singurul lucru 
regretabil a fost că fiul şi moștenitorul la tron al lui Pavel, Aleksandru I, 
nu a fost nici el la înălțimea aşteptărilor populare, mai ales atunci când 
a dat armata pe mâinile sumbrului zbir Aleksei Arakceev, care a luat 
măsuri să transforme Rusia într-o tabără militară. Potrivit lui Shilder, 
astfel a apărut germenul Revoltei Decembristilor din 1825, conducând 
ulterior la umilinţa din Războiul Crimeii.23 

Nicolae, în stilul lui succint tipic, comenta: „Foarte interesant”. 
24 Nu există niciun indiciu că ar fi aprobat dorinţa lui Shilder privind 
înfăptuirea unui soi de reformă. Mai degrabă, era intrigat de saga 
conflictului dintre generaţii în familia dinastică și de implicaţiile 
politice aferente. Opiniile lui despre ceea ce trebuia sau putea să fie 
făcut în privința cârmuirii Rusiei rămâneau neschimbate. 

Când nu citea despre înaintașii săi, alegea cărți care abordau 
tema întemniţării, a salvării sau a evadării. Câteva dintre ele erau 
despre Revoluţia Franceză. În iarna 1917 - 1918, a Hesănul93, de 
Victor Hugo, un roman a cărui acțiune se desfășoară în timpul unei 
revolte regaliste împotriva Republicii, la sfârșitul anilor 1790.25 
Conducătorul rebelilor era marchizul de Lantenac, care debarcă de pe 
corabie în Bretania. La Paris, guvernul condus de Maximilien 
Robespierre îl trimite pe comandantul Gauvain împotriva lui.26 
Lantenac este prins, însă evadează și, cu toate că romancierul 
simpatizează negresit cu revoluţia, fiind contra lui Ludovic al XVI-lea, 
care fusese ghilotinat, Hugo creează cadrul propice pentru a-i prezenta 
pe Lantenac şi pe ceilalți regaliști într-o lumină favorabilă. Gauvain nu 
se conformează cu strictețe ordinelor guvernului şi înlesneşte cu bună 
ştiinţă fuga lui Lantenac din captivitate. În criza care urmează, 

autoritățile îl acuză pe Gauvain de trădare si îl execută.27 Dacă Nicolae 
admirase cu insufletire, poate, eroismul altruist al lui Lantenac, cu 
siguranță s-a simţit descumpănit de tabloul obiectivelor Revoluţiei, 
zugrăvit de Hugo. Nicolae însuși era o victimă a visurilor de libertate, 
egalitate si fraternitate. 

O altă carte care vorbea despre temniţă si traumele încarcerării 
era ConteledeMonte-Cristo, de Alexandre Dumas, a cărui acțiune se 
petrece în epoca post-napoleoniană. Personajul principal, Edmond 
Dantes, este condamnat pe nedrept la închisoare în Château d'If. După 
ce disperarea îl aduce aproape la sinucidere, reușește să comunice cu 
un prizonier muribund, care îi dezvăluie locul unde se afla ascunsă o 
imensă comoară, pe insula Monte-Cristo. Strecurându-se anevoios în 
cosciugul aceluiași prizonier, se lasă îngropat de viu, ca să poată evada 
din închisoare. După ce izbutește să iasă din sicriu, îşi recapătă 
libertatea, nestiut de nimeni. Prima lui sarcină este să descopere 
comoara și să își împlinească destinul. Apoi se întoarce în Franţa, ca să 
îi vâneze pe cei care îl târâseră în fața instanţei, și se răzbună pe ei 
printr-o serie de stratageme complicate, din care nu lipsesc deghizările 
şi alte tertipuri. Pe măsură ce Dantes ajunge să își mai domolească 
furia, adesea se abtine să își pedepsească letal posibilele victime. 
Romanul lui Dumas este un studiu despre maltratare, viclenie, 
fermitate si zădărnicia răzbunării... Este îndoielnic dacă Nicolae era 
dispus, la fel ca Dantes, să îşi ierte dușmanii sau chiar să treacă până la 
urmă cu vederea ceea ce el considera drept o nedreptate pe care i-o 
făcuseră. Era, poate, mai atras de portretul nobletei în condiţii de stres 
intens. Nicolae era ferm decis să îşi depășească necazurile cu stoicism. 

11 

Dilema lui Kerenski 

Guvernul Provizoriu a tipărit la repezeală o broşură subţire cu 
biografia lui Nicolae, publicată anonim, pentru a contracara orice 
tendință a opiniei publice de a și-l aminti într-o lumină mai caldă. 
Cartea cuprindea o lungă listă de învinuiri. Nicolae era înfățișat ca un 
om fără prea multă educaţie si arogant. Se spunea că pregătirea lui 
profesională se limitase la forțele armate, dar că pentru el serviciul 
militar activ constase doar în efortul de a-şi pune o uniformă. În 
consecință, Rusia fusese transformată într-o „cazarmă militară” în 
1905, iar Nicolae acceptase reforme politice, doar pentru a le anula în 

1907, printr-o revizuire unilateralá a legii electorale. Rechizitoriul 
impotriva lui continua cu acuzatia cá numise niste ticálosi in functia de 
ministri si îl ridicase la mare cinste pe „Grișka Rasputin, un aventurier 
ignorant, imputit şi betivan". Pamfletul se întreba de asemenea dacă 
Nicolae le îngăduise lui Rasputin și împărătesei să devină amanți. 
Textul descria cum Miliukov, Kerenski și Ciheidze luaseră cuvântul în 
Duma împotriva lui Nicolae. În broșură se afirma că suveranul 
pregătise „o întreagă generaţie de călăi” si era „tiranul tiranilor”. 
Singura surpriză era că, atunci când a căzut de la putere, nu și-a tras un 
glonţ în cap. În schimb, s-a apucat să planteze flori şi să se plimbe prin 
grădină, sub privirile pline de dispreț ale foştilor lui supuși.1 

Miniştrii cabinetului si liderii sovietelor se intreceau în graba de 
a îndepărta statuile şi însemnele dinastiei Romanov din locurile 
publice.2 Chiar si așa însă, bolşevicii si alții intretineau o polemică 
împotriva aşa-zisei indulgente a cabinetului față de Nicolae cel 
Sângeros, lăsând să apară zeci de articole și broşuri, care susțineau că 
fostul împărat și-ar fi dorit ca Rusia să devină o pradă uşoară în fata 
Germaniei.3 Kerenski simţea prea bine că puteau surveni mari 
probleme. A avut de suferit pentru frământările lui, fiind acuzat că ar 
cultiva idei contrarevolutionare. Bolșevicii şi-au infiltrat oameni 
printre soldaţii de la Tarskoe Selo si au încurajat o atmosferă 
paranoică. Chiar si nişte incidente minore puteau duce la escaladarea 
tensiunii. Când un vehicul motorizat a trecut peste marginea parcului, 
gardienii s-au alarmat, crezând că putea fi o tentativă de a-l scoate pe 
fostul împărat din locul de detenție. Garnizoana din Tarskoe Selo 
sprijinise Guvernul Provizoriu, iar ideea era că miniștrii ar fi putut 
plănui, să o folosească în locul soldaţilor turbulenti din Petrograd.4 

Kerenski fusese steaua în ascensiune a Guvernului Provizoriu 
chiar înainte de criza din aprilie, când ministrul afacerilor externe, 
Miliukov, a fost dat în vileag că trimisese telegrame celorlalte guverne 
Aliate, prin care reafirma angajamentele Rusiei privind telurile 
războiului, convenite cu Londra și Paris prin tratatele politice din 
1915. Acestea ar fi presupus ca Rusia să dobândească în final 
Dardanelele. Sovietul din Petrograd, condus de mensevici si eseri, 
oferise sprijin cabinetului - care se formase doar fiindcă sovietele din 
capitală si din alte părți își dăduseră consimțământul -, cu obligaţia ca 
miniștrii să menţină o serie întreagă de libertăți democratice si să se 

limiteze la o strategie militará defensivá. Initiativa lui Miliukov a 
distrus intelegerea mutualá dintre cabinet si Sovietul din Petrograd, 
ducánd la demonstratii de stradá impotriva ministrului de externe. De 
la întoarcerea lui Lenin din Elveţia, la începutul aceleiași luni, 
Comitetul Central Bolșevic urmărise să răstoarne Guvernul Provizoriu. 


Lenin, care îi acuza pe menșevici şi pe eseri de trădare politică 
în favoarea capitalismului, prin acceptarea existenţei cabinetului Lvov, 
a prezentat telegramele lui Miliukov drept o dovadă că miniștrii erau 
implicaţi într-o conspirație imperialistă cu Aliații occidentali, opusă 
intereselor de bază ale muncitorimii din Rusia si din străinătate. 


Criza politică s-a încheiat cu demisia lui Miliukov și a lui 
Gucikov, concomitent cu formarea unei noi coaliții de guvernare, care 
îi includea pe liderii mensevici şi eseri din Sovietul Petrograd, iar 
învățătura care s-a tras a fost că Rusia avea să fie supusă „puterii 
duale” exercitate de Guvernul Provizoriu şi de Soviet. Deşi Lvov 
rămânea președintele Consiliului de Miniștri, Kerenski era cel care, 
promovat la conducerea Ministerului de Război, avea cea mai mare 
influență în deciziile privind relaţiile internaționale şi operaţiunile 
militare. Liderul Partidului Socialist Revoluționar, Viktor Cernov, ca 
ministru al agriculturii, a dirijat politica agrară din ce în ce mai mult 
împotriva mosierimii; Irakli Tereteli si Matvei Skobelev, menșevici 
influenţi, au anulat restricțiile care mai rămâneau privind activitățile 
mişcării muncitoreşti. Kerenski a făcut presiuni pentru o nouă ofensivă 
în sectorul austro-ungar al Frontului de Est din Ucraina. 

Succesorul lui Miliukov la Ministerul Afacerilor Externe era 
Mihail Terescenko, membru al Partidului Progresist si prosper 
specialist în operaţii financiare, care a continuat cu planul de a-i 
trimite pe Romanovi în exil. Ideea inițială a unui voiaj pe mare de la 
Murmansk fusese abandonată, ținând seama că ar fi fost foarte posibil 
ca Sovietul din Petrograd să îi împiedice pe Romanovi să se deplaseze 
cu trenul spre nord, până la Marea Albă. Tereșcenko se întreba dacă nu 
ar fi fost mai bine ca familia Romanov să plece prin Finlanda, într-o 
primă etapă, ca apoi să traverseze Marea Nordului, îmbarcându-se 
dintr-un port scandinav. El și ambasadorul Buchanan au purtat discuţii 
despre această posibilitate.5 Nu era prea clar însă cum ar fi traversat 

Romanovii teritoriul finlandez. Desi Ducatul Finlandei se afla doar la 
cincizeci de kilometri de Petrograd, călătoria ar fi presupus totuși 
utilizarea unui tronson al reţelei feroviare rusești, aflată sub 
supravegherea şi controlul sovietelor. Dacă Murmansk era 
impracticabil, e greu de înțeles de ce orașul de la granița ruso- 
finlandeză, Terijoki, ar fi fost mai accesibil pentru scopul avut în 
vedere. Dar Tereşcenko încerca să fie optimist; moștenise o problemă 
spinoasă de la Miliukov şi spera să o scoată cumva la liman. 

Dorinţa britanicilor de a-i primi pe Romanovi a început să 
pălească după ce regele George al V-lea avusese timp să reflecteze la 
implicaţiile posibile pentru el si Casa de Windsor. Initial, intentionase 
să îi pună la dispoziţie vărului sáu Nicolae reședința regală de la 
Balmoral, dar au prevalat până la urmă alte considerente. La începutul 
lunii iunie, Buchanan a venit foarte bulversat la Tereşcenko. Cu lacrimi 
în ochi, i-a dat să citească o scrisoare, pe care o primise de la Sir 
Charles Harding, subsecretar permanent la Foreign Office. În primul 
rând, Harding retrăgea oferta de azil politic; întreba cum i s-ar fi putut 
cere lui George al V-lea să îl primească pe fostul tar, când până si 
Guvernul Provizoriu avea îndoieli privind angajamentul lui de a 
luptaâm potriva germanilor.6 Aceasta a înăbușit definitiv orice plan 
pentru un exil în străinătate, cu excepţia cazului când guvernul danez 
ar fi făcut o ofertă împărătesei văduve si fiicelor ei. Maria Fiodorovna a 
refuzat, pe motiv că marea ducesă Olga era gravidă. Asemenea 
majorității oamenilor, membrii familiei Romanov nu prea aveau idee 
de pericolul tot mai mare care le punea în pericol vietile.7 

Terescenko i-a informat pe Lvov si pe Kerenski despre refuzul 
britanicilor de a acorda azil politic familiei Romanov. Guvernul 
Provizoriu a înscris subiectul pe ordinea de zi, însă chestiunea era atât 
de delicată, încât discuţia a avut loc cu ușile închise, în absenţa unui 
secretar de şedinţă, în esenţă, miniștrii considerau că, dacă Romanovii 
nu puteau pleca în Marea Britanie, trebuiau măcar să fie mutaţi din 
Tarskoe Selo. Kerenski a fost însărcinat cu rezolvarea problemei, iar la 
început a avut în vedere să-l transfere pe Nicolae împreună cu familia 
lui la unul dintre domeniile rudelor lor, Mihail Aleksandrovici si 
Nikolai Mihailovici. Chibzuind mai bine, a abandonat ideea, înțelegând 
cât era de periculos să transporte familia prin teritorii unde muncitorii 
şi țăranii îi detestau pe Romanovi. La fel de primejdios ar fi fost şi să 

încerce să-i mute în Crimeea, unde împărăteasa văduvă isi stabilise 
resedinta.8 

Armatele rusești au obținut victorii pe Frontul de Est, până când 
nemții au adus de urgenţă întăriri din nord, iar Puterile Centrale au 
ocupat mai mult din teritoriul ucrainean decât se întâmplase până 
atunci; drept urmare, bolșevicii au organizat o manifestaţie împotriva 
întregului Guvern Provizoriu, cu toți miniştrii săi menşevici şi eseri. 
Urmărind să împiedice creşterea influenţei bolşevicilor, menșevicii şi 
eserii au luat parte la manifestaţie și au încercat să o transforme într-o 
acțiune de sustinere a politicii lor. Când vestea despre eșecul ofensivei 
militare din iunie 1917 a început să se răspândească de pe Frontul de 
Răsărit, bolşevicii au organizat o nouă manifestaţie 
antiguvernamentală. Înţelegând că această demonstraţie ar fi putut 
pregăti o posibilă lovitură de stat, cabinetul a interzis orice activitate 
politică pe străzile capitalei. Unitatea guvernului s-a destrămat, după 
ce miniștrii „cădeţi” au părăsit sala, în semn de protest împotriva 
concesiilor preconizate față de cererile de autodeterminare ale 
Ucrainei. La mijlocul lunii iulie 1917, Petrograd era în fierbere; în oraș, 
au fost aduse trupe loiale Guvernului Provizoriu, pentru a împrăștia 
manifestatia condusă de bolșevici. Au fost date publicității dosare care 
atestau că bolșevicii primiseră ajutor financiar de la germani. Au fost 
emise mandate de arestare pe numele lui Lenin și ale altor conducători 
bolșevici. 

Nicolae a aflat îngrozit despre criza politică din Petrograd, 
incredintánd jurnalului său următoarele rânduri, in 18 iulie 1917: 

Aplouattoatádimineata, | dar  s-aînseninat  înaintede2p.m.; 
spreseara, s-arăcorit. Mi-am  petrecutziuacadeobicei. ÍnPetrograd, 
aufostzilededezordine,  inclusivîmpușcături. Omultime | demarinarisi 
soldati ausositieridela Kronstadt, 
casámanifestezefmpotrivaGuv(emului)Provizoriu.  Confuzie totală! 
Darundesuntoameniicarearputeasăstăpâneascăaceastămișcare și 
sáopreascáineptia și vărsareadesânge? Sámánta 
întreguluirăuseaflăînPetrograd, si nupretutindeniîn Rusia? 

Nicolae continua să aibă convingerea că o cârmuire autoritară şi 
nişte măsuri represive puteau întotdeauna să neutralizeze protestele 
de stradă. De asemenea, în concepţia lui, Petrograd era sursa tuturor 
nenorocirilor din țară: nu i-a trecut prin minte niciodată că 

nemulțumirile, pe care le invocau manifestantii, erau împărtășite de un 
mare numár de oameni din gubernii. De fapt, criza revolutionará 
privea intreaga Rusie. 

Guvernul Provizoriu a supravietuit doar cu pretul demisiei lui 
Lvov si al promovárii lui Kerenski in functia de presedinte al 
Consiliului de Ministri. Kerenski a continuat politicile sociale si 
economice ale coalitiei anterioare, insá cabinetul sáu trebuia sá 
functioneze fárá participarea mensevicilor si a eserilor, care au 
preferat sá-si consolideze pozitia in soviete. Desi era si el un eser, 
Kerenski urmárea sá impuná autoritatea Guvernului Provizoriu asupra 
tuturor partidelor socialiste; de asemenea, a reintrodus pedeapsa cu 
moartea în forțele armate si a antamat discuţii cu generalul Kornilov, 
pe care l-a numit comandant suprem al armatei, referitoare la 
utilizarea trupelor pentru a instaura ordinea politică în capitală. 

Pe lângă numeroasele probleme uriașe pe care trebuia să le 
gestioneze, Kerenski nu-și putea permite să ignore chestiunea 
Romanovilor, deoarece refuzul categoric venit de la Londra, în privința 
planului de exil în străinătate, nu absolvea Guvernul Provizoriu de 
îndatorirea de a găsi o soluţie. Britanicii rămâneau aliaţii Rusiei, iar 
faptul că mulți oameni în Regatul Unit îl urau pe Nicolae, 
considerându-l un tiran sângeros, nu diminua protestele altora privind 
soarta familiei Romanov. Ziarele continuau să publice relatări și 
zvonuri despre condiţiile lor de detenţie. Kerenski, care avea nevoie cu 
disperare de sprijin financiar și de colaborări strategice cu Occidentul, 
trebuia să demonstreze cá Rusia era capabilă să mențină proceduri 
legale corecte, în timp ce continua lupta pentru victorie pe Frontul de 
Est. Devenise, fără să vrea, cerberul lui Nicolae si stia că el si cabinetul 
ar plăti scump, dacă familia Romanov ar fi pățit ceva îngrozitor. 
Recentul tumult din Petrograd a arătat că nu mai putea garanta 
siguranța familiei imperiale la Palatul Aleksandru. Dacă tulburările de 
stradă se reluau, vărsările de sânge puteau să se extindă până aproape 
de Tarskoe Selo. 

Ostilitatea populaţiei față de Nicolae rămânea larg răspândită şi 
intensă, or, lui Kerenski îi era clar că ar fi fost foarte ușor ca vreun 
detașament militar nedisciplinat să ia cu asalt Palatul Aleksandru. 

Kerenski a decis că trebuia să găsească un nou loc de detenție 
pentru ei. Familia extinsă a Romanovilor trăia liniștită în diferite părți 

ale tárii. Mihail, fratele lui Nicolae, se retrásese la Gatcina, resedinta sa 
din apropierea capitalei, dupá ce renuntase la tron, iar Guvernul 
Provizoriu l-a lásat in pace, pe motiv cá era inofensiv din punct de 
vedere politic. 

Mama lor, impáráteasa váduvá Maria Fiodorovna, a sperat sá 
rămână în Kiev, însă guvernului fi displácea ideea că vreun Romanov 
ar fi putut deveni un pivot pentru agitaţie într-un mare oraș, așa că s-a 
considerat că varianta cea mai bună pentru ea era să plece în sud, la 
Ai-Todor, în Crimeea, unde deţinea o reşedinţă. Marele duce Nikolai 
Nikolaevici s-a dus să locuiască în apropiere, după ce a pierdut postul 
de conducător militar, în Revoluţia din Februarie.10 Peninsula 
Crimeea se transforma într-un refugiu al Romanovilor, iar marele duce 
Mihail visa să se mute acolo după Paști. Ideea îi ridica moralul, aşa cum 
îi spunea mamei lui: „Cred că în Ai-Todor îţi va fi mai ușor să accepti 
tot ceea ce s-a întâmplat”. Dar, în același timp, o îndemna să se 
gândească serios să plece în exil si îi recomanda Danemarca drept o 
destinaţie potrivită.11 Între timp, Crimeea a devenit o bază pentru 
autointitulatul Partid 33 si alte grupări monarhiste active, care aveau 
acces la oficiul telegrafic din Ciaira. Dacă Nicolae s-ar fi mutat acolo, în 
mod inevitabil prezenţa lui ar fi animat si mai mult mișcarea 
monarhistá. Posibilitatea unor tulburári locale a fácut ca administratia 
din Sevastopol sá trimitá o comisie militará de investigatie la Ialta. Ca o 
consecintá, s-a decis ca Romanovii sá nu mai aibá acces la liniile 
telefonice si la telegraf. Agitatia țaristă a continuat însă, sub auspiciile 
aşa-numitului Comitet Central al Societăţii „înainte pentru Țară si 
Sfânta Rusie”, iar Crimeea a rămas o zonă în atenţia autoritátilor.12 

Decizia finală revenea însă Guvernului Provizoriu; vremea când 
Romanovii puteau să facă orice doreau apusese demult. Kerenski 
însuși trebuia să acționeze cu precauţie, şi nu avea nicidecum intenția 
de a-l lăsa pe Nicolae împreună cu familia sa să ajungă în străinătate, 
chiar si în improbabila eventualitate în care s-ar fi putut găsi soldati si 
lucrători la căile ferate loiali, care să-i transporte la Murmansk, de 
unde să se poată îmbarca pe un vapor britanic. Avea şi aşa destule 
probleme cu bolșevicii, care îl acuzau că era un Napoleon rus, dornic să 
trădeze cauza revoluționară. Or, bolşevicii ar fi profitat de prima 
ocazie ca să-l pedepsească pentru orice indulgență manifestată față de 
fosta dinastie domnitoare. În acelaşi timp, Kerenski nu-şi putea 

permite sá-i lase pe Nicolae, pe Alexandra si pe copiii lor sá se mute in 
Crimeea. Guvernul Provizoriu trebuia să rămână cerberul lor, iar Ai- 
Todor era mult prea departe de Petrograd, în acea perioadă când 
comunicațiile, transportul şi controlul administrativ începeau să nu 
mai funcționeze normal. Dar unde să-i trimită? 

12 

Strămutare la mare distanță 

În timp ce analiza aspectele geografice şi politice ale problemei, 
Kerenski s-a consultat cu V.N. Pignatti, comisarul guberniei Tobolsk, 
care a venit în capitală la o conferință a comisarilor din administraţia 
locală. Tobolsk era o localitate liniştită si retrasă din vestul Siberiei, 
unde tumultul din marile orașe nu se făcuse simţit prea mult. Orăşelul 
părea locul ideal pentru detentia fostei familii imperiale Romanov.1 
Totuși, înainte, Kerenski a luat măsura de precauţie de a-i trimite pe 
fostul deputat al Dumei, Vasili Versinin, si pe inginerul eser Pavel 
Makarov să inspecteze condiţiile la fața locului. Imediat ce a primit de 
la ei un raport încurajator, Kerenski a dat undă verde pentru mutarea 
familiei la Tobolsk.2 

Kerenski ştia că aveau să apară dificultăți în privința escortei 
militare care urma să-i ducă pe Romanovi la Tobolsk. Trupele din 
Tarskoe Selo nu aveau încredere în Kobâliiski, numindu-si în schimb 
propriul comisar - un sublocotenent armean pe nume Domodziant -, 
cu sarcina de a superviza modul în care Romanovii erau tratați. 
Kobáliüski, care îl considera un om necioplit, nu a putut face nimic 
pentru a anula decizia. Domodziant apărea tot timpul în parc, când 
familia imperială era acolo. De asemenea, a încercat prin diverse 
tertipuri să se infiltreze si în palat. 

Mai mult, era grosolan cu Romanovii și preluase precedentul 
camarazilor săi militari, refuzând să dea mâna cu Nicolae. Când 
preşedintele Sovietului l-a informat pe Kerenski despre numirea lui 
Domodziant, Kerenski a exclamat: „Da, ştiu. Dar cu siguranţă ati fi 
putut alege pe altcineva decât pe acest bădăran, idiot şi ticălos”. La fel 
ca Evgheni Kobâlinski. 

Kerenski nu putea să-l concedieze pe Domodziant. Latarskoe 
Selo puterea aparţinea Sovietului. Domodziant le-a spus soldaţilor să 
respingă încercările insistente ale împăratului de a vorbi cu ei când 
erau de gardă. Lucrul acesta l-a enervat pe Kobáliüski într-atât de 

mult, încât l-a rugat pe Nicolae să înceteze să mai salute vreun militar, 
iar Nicolae s-a supus solicitării. Kobâlinski si Nicolae erau intelesi 
asupra necesității de a lăsa impresia de calm în palat si în jurul 
acestuia.3 

Kerenski i-a cerut lui Kobáliüski să preia funcția de comandant 
militar în Tobolsk și a aranjat ca amândoi să stea de vorbă cu 
preşedintele Sovietului din Tarskoe Selo si cu liderul secției militare de 
acolo. După ce i-a pus pe toti să jure cá vor păstra tăcerea, Kerenski le- 
a dezvăluit că intenționa să îi mute pe Romanovi în săptămâna 
următoare, sub escorta lui Kobâliiski. Kerenski a discutat cu ceilalți 
doi indivizi separat: voia să se asigure că toate „organizaţiile 
democratice” locale continuau să sprijine Guvernul Provizoriu. Deși 
avea încredere că Evgheni Kobáliüski va respecta instrucțiunile 
întocmai, învățase din experienţa lui ca ministru că era preferabil să 
acționeze cu prudenţă - motiv pentru care a refuzat să-i spună, pentru 
moment, chiar si lui Kobâliiski unde erau trimişi Romanovii. Întregul 
plan era învăluit în mister. Pe măsură ce ziua plecării se apropia, 
Kerenski era dispus doar să-i avertizeze că toti trebuiau să aibă grijă 
să-şi ia cu ei haine groase.4 

Cu două zile înainte de plecare, Kerenski i-a ordonat lui 
Kobáliüski să aleagă ofițerii pentru călătorie. Kobâlinski știa că era o 
solicitare imposibil de pus în practică. Deşi, teoretic, putea selecta pe 
oricine din cele trei regimente de la Tarskoe Selo, trecuseră vremurile 
când ar fi putut opta pentru cine voia el. Niciun comandant de 
regiment nu mai putea să dea ordine trupelor lui. Puterea aparținea 
comitetelor de soldati. De aceea, Kobáliüski s-a gândit la un 
compromis. Dintre cei cinci ofițeri repartizați la fiecare companie, 
comitetele vor avea permisiunea să aleagă doi oameni.5 Membrii 
Comitetului de soldați din Regimentul 4 i-au spus că ei îl aleseseră deja 
pe sublocotenentul Dekoüski, liderul mișcării care se opusese 
desfășurării forţelor garnizoanei pe front; de asemenea, tot ei păreau 
să stie încotro aveau să călătorească Romanovii. În mod evident, 
dispuneau de surse confidentiale. Considerând că asta era prea de tot, 
Kobáliüski i-a cerut indignat lui Kerenski să aleagă între el și Dekonski. 
Kerenski şi-a ieșit din fire şi l-a scos de pe listă pe Dekonski, ceea ce a 
făcut însă ca multi soldati să refuze să intre în detașament. Or, din 


păcate, înlocuitorii lor, cel puţin in opinia lui Kobálitski, erau de 
calitate inferioará.6 

În timp ce Kobâliiski urma să aibă in subordine personalul 
militar, eserul Pavel Makarov a fost numit comisar din partea 
Guvernului Provizoriu; dar Kerenski nu voia să-l lase pe Kobâlinski 
nesupravegheat, si nici să-i permită doar lui Makarov să fie ochii si 
urechile lui. Prin urmare, l-a desemnat pe Verșinin să-i însoțească. 
Prezenţa lui Makarov l-a făcut să pufnească în râs pe contele Ilia 
Tatiscev, confidentul lui Nicolae, care s-a amuzat copios când a aflat cá 
Makarov era eser.7 Acesta a fost unicul moment de destindere, poate, 
în acele împrejurări altminteri sumbre (iar Tatișcev nu a explicat 
niciodată de ce i s-a părut totul atât de comic). Kerenski a confirmat că 
doctorul Botkin urma să-l însoțească pe Nicolae ca medic personal, în 
timp ce doctorul Vladimir Derevenko avea să servească drept medic 
pentru soldati.8 în această fază, a aflat si Kobâliiski că mergeau în 
orașul siberian Tobolsk, însă nu a avut voie să le spună membrilor 
familiei imperiale. Nicolae se arăta în mod deliberat plin de răbdare. 
Singura lui rugăminte a fost ca icoana Maicii Domnului să fie pusă în 
tren, astfel încât să o poată folosi la aniversarea zilei de naștere a lui 
Aleksei, însă până și această măruntă favoare a trebuit să fie supusă 
spre aprobare trupelor.9 

Kerenski i-a spus împăratului să se pregătească pentru călătoria 
spre un nou loc de reşedinţă si, cerându-i să înțeleagă cá era spre 
binele familiei lui, a adăugat: „Mă credeţi?” Nicolae a replicat: „Vă 
cred”. 10 în timp, se clădise o relație destul de cordială între Kerenski 
şi Nicolae, care i-a spus baroanei Buxhoeveden: ,Conceptiile lui 
politice, desigur, nu coincid cu ale mele. A fost întotdeauna un socialist 
şi nu a pretins că ar fi fost de vreo altă orientare, însă este patriot și 
iubeşte Rusia”. 11 

Chiar si asa însă, Kerenski era prudent în ceea ce îi spunea lui 
Nicolae şi prefera să nu îi dezvăluie destinația, de teamă ca informația 
să nu fie deconspirată duşmanilor monarhiei, care ar fi putut organiza 
un atac, (în mod evident, nu îl frământa nicidecum posibilitatea unei 
tentative de salvare din partea monarhistilor.) L-a asigurat pe Nicolae 
că nu existau motive de îngrijorare în ceea ce îl privea. Ca de obicei, 
Nicolae era răbdător: „Nu sunt îngrijorat. Avem încredere în dumneata. 
Dacă dumneata spui că trebuie să ne mutăm, înseamnă că e necesar. 

Avem încredere în dumneata”. 12 Nicolae se consola cu gândul cá, 
dupá ce vor fi avut loc alegerile pentru Adunarea Constituantá si 
situația politică se va fi calmat în ţară, va putea si el să se întoarcă la 
Tarskoe Selo sau să se stabilească altundeva, unde le-ar conveni poate 
mai mult.13 Cu trei sau patru zile înainte de plecare, Kerenski i-a 
sfătuit pe Romanovi să își ia mai multe haine groase cu ei, fiindcă nu 
suporta ideea ca membrii familiei să sufere de frig în vremea rece care 
îi aştepta la capătul călătoriei.14 Asa au ajuns la ipoteza că erau trimişi 
undeva în Siberia - si, firește, aveau dreptate. 

La recomandarea lui Kerenski, Nicolae a redus componența 
suitei sale si a eliberat din serviciu pe câțiva curteni importanti. 
Elizaveta Narískina, având o infecție la plămâni, era prea bolnavă 
pentru a rezista la o lungă călătorie. Bătrânul Pavel Benckendorff îl 
slujise credincios ani de zile, însă era suferind fizic, si nici soţia lui nu 
se simţea bine cu sănătatea. Nicolae a decis să-l înlocuiască pe 
Benckendorff cu Ilia Tatiscev. Invitaţia i-a fost transmisă lui Tatiscev 
prin Kerenski și Pavel Makarov: „Am rămas surprins: în fond, eu nu 
eram curtean. Dar dacă aceasta era dorința Suveranului, n-am mai stat 
pe gânduri, ştiind că era de datoria mea să îndeplinesc vrerea 
Suveranului meu". 15 Tatiscev nu stia că alegerea lui Nicolae se 
îndreptase initial către Kiril Narîşkin, însă după ce Narişkin ceruse un 
răgaz de douăzeci şi patru de ore ca să cumpănească propunerea, 
Nicolae luase hotărârea să găsească un om mai puţin ezitant. Tot ce-a 
vrut să afle Tatișcev a fost dacă ideea venise de la Nicolae sau de la 
Kerenski. Auzind că era din inițiativa lui Nicolae, a acceptat imediat.16 

Planul prevedea ca Romanovii să părăsească Tarskoe Selo în 
plină noapte, la ora unsprezece, în 13 august 1917. Kerenski s-a 
adresat contingentului militar format de Kobálitski. A vorbit cu 
patosul lui uzual: 


Ati avutsarcinadeapázifamiliaimperialaaici. Acum, 
trebuiesdpreluati pazaîn Tobolsk, 
undefamiliaimperialaestestrămutatăprintr-un 
decretalConsiliuluideMinistri. Tineti minte: nimeninuloveste 
unomcareestecăzutlapământ. Comportati-vd decent, si nuscandalos. 
AprovizionareasevafaceconformnormeidinPetrograd. Tutunulsi 


sápunulvisevorfurnizafiecáruiapersonal. Veţi firetribuiti cuosoldăzilnică. 


Kerenski, care avea atât de multe treburi, a refuzat să viziteze 
toate regimentele din care fuseseră selectați soldaţii. Unele dintre 
aceste regimente erau mai prost echipate în materie de uniforme decât 
altele, iar Kerenski a remarcat soldati care deveniseră neglijenti în 
privinţa tinutei lor si care păreau demoralizati. Regreta că Evgheni 
Kobáliüski nu fusese mai atent în această privință, iar mai târziu a 
afirmat că urmările situaţiei observate de el s-au văzut în lunile 
ulterioare plecării din Tarskoe Selo.17 

Mihail, fratele lui Nicolae, a sosit la palat ca să-şi ia rámas-bun 
de la ei. Auzise întâmplător despre plecarea plănuită și a venit imediat 
ca să vadă ce se întâmpla. Conform zvonurilor care circulau, Kerenski 
alesese ca destinație Kostroma.18 Când Kerenski a apărut la miezul 
nopții, a interzis ca Mihail să aibă o întâlnire cu fratele lui.19 Dar în 
scurt timp s-a imbunat si şi-a dat acordul, luându-și singura precauţie 
de a fi prezent în cameră împreună cu aghiotantul lui şi dând ordinul: 
,Vorbiti unul cu celălalt!” 20 Tareviciul, între timp, s-a postat în spatele 
ușii, ca să prindă ce își spuneau unchiul Mimi și tatăl lui.21 Conversatia 
a durat zece minute şi s-a referit în special la chestiuni legate de 
sănătate.22 Nicolae, mai târziu, i-a povestit despre asta Sophiei 
Buxhoeveden: 


Imagineazá-ti, KerenskitocmaisosisecuMisa. 
Eramatátdeemotionati, încâtnureușeam 
sáspunemnimicdinceaveampesuflet. Kerenski, acoperindu-si 
urechilecumâinile, ședea încapătulbirouluimeu. 


Fratelemeuaspusíncetisor: ,M-aiinteles". Nu amínteles acţiunile lui, 
darcesd-imai  fispusînmomentulacela?! Aşa  cáamzis: „Dumnezeu 
săteaibăînpază. „Ne-am îmbrăţișat.15 

Experienţa întâlnirii l-a convins în orice caz pe Mihail că avusese 
dreptate când, începând din martie, o îndemnase pe mama lui să plece 
în exil în străinătate: situația se inráutátea pentru Romanovi şi viitorul 
arăta sumbru.24 

Membrii familiei erau cuprinși de o mare nervozitate, iar 
doctorul Botkin a avut iniţiativa de a trece pe la fiecare cu o cutie de 
pastile, care să-i linisteascá.25 Suita s-a deplasat la gară, însă nimeni 
altcineva nu a mai venit de la Palatul Aleksandru în următoarele ore. 
Provizii pentru cinci zile au fost încărcate în tren, iar grupul care 
însoțea familia imperială a ghicit că destinația călătoriei era probabil 

Siberia.26 Primul semn cá urma să se întâmple ceva a apărut la ora 
şase dimineața, odată cu apariția unei limuzine, în care se aflau 
Kerenski si Kobálitski. Kobâlinski avea o bucată de hârtie pe care 
scria: ,Ascultati de ordinele colonelului Kobâliski, ca si cum ar fi 
ordinele mele. Aleksandr Kerenski”. 27 De asemenea, în posesia lui se 
afla o sumă de bani substanţială, pentru necesităţile şi întreţinerea 
familiei imperiale şi a suitei: Kerenski voia ca membrii familiei 
Romanov să trăiască în confort când ajungeau la destinatie.28 

Soldaţii unităţii stăteau cu pustile pregătite. În rest, gara era 
pustie, deoarece se luaseră măsuri pentru a păstra secretul despre 
plecarea Romanovilor. Kerenski s-a comportat absolut protocolar, de 
parcă Revoluţia din Februarie nici nu ar fi avut loc. Lui Nicolae i-a spus 
simplu: „La revedere, înălțimea Voastră”. Cum făcea întotdeauna, i-a 
sărutat mâna Alexandrei.29 insotind familia, în drum spre peron erau 
Dolgorukov, Benckendorff şi un grup de ofițeri devotați. Erau două 
trenuri, Romanovii fiind împreună în primul. Versinin s-a suit si el în 
acelaşi tren, pe post de ochi si urechi pentru Kerenski. De asemenea, 
prezent era si subofiterul Efimov de la garnizoana din Tarskoe Selo, 
deoarece Kerenski trebuia să se acopere împotriva oricărei suspiciuni 
că ar fi făcut ceva contrar intereselor revolutiei.30 Câte un 
compartiment era rezervat separat pentru fiecare Romanov, precum și 
pentru fiecare membru din suita lor; exista un vagon special pentru 
servirea mesei.31 Era deja lumină în 14 august, când locomotivele cu 
abur au fost gata de plecare. Ceasurile de așteptare se încheiaseră, iar 
Romanovii au început să se relaxeze si să viseze la tihna și liniştea pe 
care sperau să le găsească la destinație. 

Trenurile se îndreptau în direcția Perm, în munţii Ural. 
Locomotiva din față, într-o bizară tentativă de a trece neobservată, era 
drapată într-un steag japonez, ceea ce nu a făcut însă decât să sară și 
mai mult în ochi, atrăgând o atenție nedorită. Activisti din Uniunea 
Feroviarilor s-au suit în tren si au făcut tărăboi, până când Versinin le- 
a fluturat sub nas o hârtie cu ordinele lui Kerenski.32 Au existat opriri 
la mici gări de pe traseu, unde, în timpul zilei, Romanovii au avut voie 
să iasă din compartimentele lor ca să-şi dezmorteascá picioarele. Dar 
nicio oprire nu era permisă în orașele si localităţile mari.33 în timpul 
călătoriei, fosta împărăteasă a ţinut să mănânce singură cu țareviciul în 
cupeul ei.34 Ceilalți membri ai familiei erau mai dispuși să profite cât 

mai mult de acea experiență de viaţă în adâncul Rusiei, care era nouă 
pentru toti. Când Sydney Gibbes, în săptămânile următoare, i-a cerut 
Anastasiei să scrie o compunere în engleză, ea a povestit despre cum 
trenul a oprit la mijlocul călătoriei lângă o căsuţă, iar un băieţel a venit 
la vagonul Romanovilor si i-a cerut ei un ziar, dar spunându-i 
„unchiule”. Anastasia i-a răspuns frumos cá nu avea niciun ziar si i-a 
atras atenţia cá ea era o „mătuşică”, nu un ,unchi" Pe urmă, și-a amintit 
că era tunsă foarte scurt și nu mai arăta atât de feminină ca de obicei; 
întâmplarea a provocat un val de veselie printre soldaţii de-acolo.35 

În seara de 17 august, trenul a tras în gara Tiumen.36 Grupul 
familiei Romanov a coborât și a fost transferat, tot sub escortă, la două 
feriboturi, Rus si Kormilet. Rus fiind mai confortabil, familia imperială a 
fost transportată cu acest vas în josul râului până la Tobolsk. Navigând 
spre nord, feribotul a trecut prin dreptul satului Pokrovskoe, iar 
împărăteasa şi-a amintit cu nostalgie: „Acesta este locul unde a trăit 
Grigori Efimovici (Rasputin). Pe râu, aici, obişnuia el să prindă peşte, 
aducându-ne uneori și nouă la Tarskoe Selo”. 37 

În 19 august, când vaporul a ajuns lângă chei în oraşul Tobolsk, 
Makarov şi Verşinin l-au luat pe Aleksei Volkov, care făcea parte din 
suită, şi împreună s-au dus să inspecteze Casa Guvernatorului, care 
putea oferi spaţiul, confortul și izolarea pe care Kerenski dorea să le 
asigure pentru familia imperială. Înainte de Revoluţia din Februarie, 
acolo își avusese reședința Nikolai Ordovski-Tanaevski, în calitate de 
guvernator al guberniei. Vizavi se înălța un vast imobil de locuit, 
aparținând unui negustor pe nume Kornilov, aceasta fiind clădirea 
unde urmau să se cazeze majoritatea membrilor din suita 
Romanovilor.38 Makarov și tovarășii lui au constatat că nu se făcuse 
aproape niciun fel de pregătire pentru sosirea familiei Romanov şi că 
în Casa Guvernatorului era dezordine si mizerie. Volkov a cerut 
reamenajări substanţiale, înainte ca Romanovii să se mute acolo. 
Makarov şi Versinin au fost de acord, aşa că Romanovilor li s-a permis 
să rămână la bordul vaporului timp de o săptămână, până la încheierea 
lucrărilor.39 Locuitorii orașului se îmbulzeau pe chei, în speranţa de a 
zări celebritátile.40 Kerenski continua să urmărească de la distanță 
situația familiei Romanov. Le-a dat ordin lui Makarov si Verşinin să 
aibă grijă ca doamna de onoare Mărgărită Hritovo să nu se poată 


apropia de Casa Guvernatorului. De asemenea, si alti vizitatori din 
Petrograd trebuiau opriti la fel.41 

Autorităţile au dat dovadă de corectitudine administrativă, iar 
lui Nicolae i s-a cerut să semneze un afâdavit, prin care atesta că totul 
se desfásurase în mod adecvat, pe tot parcursul deplasării până la 
punctul de sosire în Tobolsk.42 Membrii familiei se puteau plimba fără 
să întâmpine restricţii, de la vas până în zona docurilor; excepţie 
făceau împărăteasa și Aleksei, care se simțeau slábiti si trebuiau să fie 
transportaţi până pe tárm.43 O limuzină i-a condus, apoi, pe Nicolae si 
pe fiica lui, Tatiana, în recunoaștere, la casa unde aveau să-și petreacă 
următoarele şase luni. Restul familiei a fost adus curând după aceea.44 

13 Destinatie Tobolsk 

Când Nicolae a verificat în jurnalele lui personale mai vechi, a 
constatat cu surprindere ca făcuse o vizită la Tobolsk în călătoria lui 
prin Siberia, în 1891. Rámásese în oraș doar câteva ceasuri şi nu-și mai 
amintea aproape nimic. Fusese în perioada - după cum a descoperit el 
din însemnările lui - când o flotilă franceză era ancorată în apele 
portului Kronstadt.1 

Fără să fi fost vreodată la Tobolsk, Kerenski știa că orașul avea 
avantajele unei capitale de gubernie, cu legături telegrafice bune, dar 
rămânând totodată o aşezare mică, liniștită și retrasă. Cu doar puţin 
peste 20.000 de locuitori, era genul de aşezare unde toti ştiau ce 
făceau vecinii lor. Tobolsk prezenta o atracție tocmai din cauză că era 
atât de departe de marile centre urbane. Trecută cu vederea atunci 
când a fost proiectată ruta Căii Ferate Transsiberiene, localitatea era 
situată la 240 de kilometri în nord față de cea mai apropiată gară, care 
era la Tiumen. Lucrul acesta era un avantaj incontestabil în ochii lui 
Kerenski, care tinea să elimine riscul unei tentative reușite de salvare. 
În timp ce în oraşele Ekaterinburg şi Celiabinsk populaţia crescuse şi 
industria se dezvoltase aproape imediat ce primele sine ale Căii Ferate 
Transsiberiene au fost montate la începutul anilor 1890, Tobolsk a 
rămas aproape același târg negustoresc, cum fusese pe vremea când 
Ermak si cazacii lui au început cucerirea Siberiei, în urmă cu trei 
veacuri. Marile schimbări în economie și cultură, care transformau 
regiunile cheie ale vechiului imperiu, nu se făceau simţite deocamdată 
acolo.2 


Pentru putinii stráini care cálátoreau la Tobolsk, orasul nu era 
nicidecum un loc pitoresc sau confortabil. Existau doar douá hoteluri 
decente. 

Strázile erau nepavate si sistemul de canalizare era primitiv; 
când ploua, oamenii trebuiau să folosească poteci din scânduri, ca să 
nu se afunde în noroi.3 Însă în stilul lui vetust, Tobolskul avea o 
oarecare splendoare, catedrala de aici înălțându-se cu mult deasupra 
străzilor cu prăvălii şi case de locuit. Mai existau încă peste douăzeci 
de alte biserici, cu ziduri curate, văruite în alb, și cupole aurite. 
Negustori și preoți forfoteau pretutindeni. Târgul tradițional de 
blănuri continua să se ţină anual, iar vânătorii își aduceau pieile de 
animale la piață, unde negustorii se tocmeau la pret. (Cu toate acestea, 
exista o concurenţă tot mai mare în Tiumen, situat la sud, iar Tiumen 
avea în plus avantajul de a fi la calea ferată.) Gubernia avea o populaţie 
stabilă, cu puţine contacte în lumea exterioară. Singurii nou-veniti erau 
cei 25.000 de țărani, care se strámutaserá din Rusia si Ucraina, cu 
prilejul proiectului lansat de premierul Piotr Stolîpin înainte de război, 
prin care fiecare dintre ei avea dreptul să defrișeze patruzeci de acri 
de pădure sau hátisuri, unde să înceapă să lucreze pământul, fără să 
plătească arendă mosierilor, aşa cum făcuseră în provinciile de unde 
plecaseră. Aceștia şi-au construit colibe și au început să vândă blănuri, 
nuci si produse artizanale, în timp ce se ocupau de gospodăriile lor 
agricole.4 

Nu exista niciun fel de industrie în provincie, deoarece nimeni 
nu descoperise încă vreunul dintre pretioasele minereuri care erau 
exploatate în minele din alte regiuni ale Siberiei. Agricultura era 
practicată aproape ca în veacurile dinainte. Exceptia semnificativă era 
o inovaţie în producţia de lactate. Prima fabrică de unt a fost înființată 
în 1894, iar până la începutul Marelui Război apăruseră deja alte 1200 
de asemenea unitáti.5 

Autorităţile locale reflectau ocazional cum să aducă lumea în 
orașul lor. Două dintre cele mai importante râuri ale Rusiei, Irtîş si 
Tobol, se întâlneau sub marea colină a orașului, de unde apele curgeau 
spre nord reunite în Irtîş extins, până ajungeau la Oceanul Arctic. 
Britanicii făcuseră muncă de pionierat, deschizând căi de negot în 
nordul Siberiei, începând din ultima parte a secolului al XIX-lea, iar 
vaporul Louisa sosise de la Hull în 1876, cu o încărcătură de fier, zahăr 


1 


şi ulei de măsline.6 Edilii Tobolskului speraserá că această inițiativă 
avea să pună capăt izolării orașului, permițând, totodată, dezvoltarea 
şi modernizarea economică a guberniei. Nimeni nu s-ar fi putut îndoi 
că pădurile provinciei nu ar face o concurenţă acerbă cherestelei 
suedeze pe piaţa internațională, dacă s-ar fi putut stabili mijloacele de 
transport necesare. Același lucru era posibil cu creșterea animalelor şi 
piscicultura. Zăcăminte de fier se găseau în părțile sudice, în jurul 
Tiumenului, iar perspectivele economice, pe termen lung, pentru 
vestul Siberiei păreau luminoase.7 

Din păcate pentru Tobolsk, guvernul imperial a ignorat 
rugámintile autorităţilor locale de a fi ajutate pentru a permite vaselor 
să navigheze în jos, dinspre nord, şi să lege astfel provincia de restul 
Europei. Prea puţine ambarcaţiuni, în afară de câteva vapoare 
norvegiene, coborau cu regularitate spre sud, până la Tobolsk, după 
călătoria vasului Louisa - transportul de mărfuri şi traficul de călători 
erau insuficiente, pentru a mai fi încurajat şi alte companii străine să 
repete acel precedent. Tobolsk rămânea aproape necunoscut lumii din 
afara Rusiei, iar negotul era în mod covârșitor regional sau cu alte 
oraşe ruseşti, deşi construirea Căii Ferate Transsiberiene a condus 
măcar la o creştere a circulaţiei de bunuri și oameni între Tobolsk si 
Tiumen. Totuși, apele curgătoare rămâneau cel mai rapid mod de 
transport, așa cum fuseseră de veacuri întregi. Cu toate acestea, 
condiţiile climatice pe un teritoriu la o latitudine atât de nordică făceau 
impracticabilă călătoria cu ambarcaţiuni din noiembrie până la 
sfârşitul lui aprilie, o perioadă în care apele se preschimbau în vaste 
plăci de gheață. Pe toată durata lungii ierni siberiene, Tobolsk era o 
aşezare izolată în námeti, unde nu se putea ajunge decât cu sania sau 
cu troica trasă de cai, pe malul nordic şi plin de hârtoape al Tobolului.8 

lernile lungi şi aspre coroborate cu izolarea geografică au făcut 
din oraş locul ideal pentru una dintre cele mai mari închisori din 
Imperiul Rus. În Penitenciarul Central din Tobolsk erau deţinuţi cei 
condamnaţi pentru activităţi revoluționare, iar după pierderea insulei 
Sahalin în Războiul Ruso-Japonez din 1904 - 1905, temnita s-a populat 
în plus cu prizonierii care au fost aduși din detenție de pe coasta 
Pacificului.9 închisoarea domina vizual piața centrală, alături de 
catedrala „cu cinci turle” si trezoreria locală. În interiorul 
penitenciarului, disciplina era extrem de strictă si pedepsele erau 


1 


severe. Foarte putini puscáriasi reuseau sá evadeze, din cauza 
numeroaselor ziduri inalte intermediare, care separau cládirile cu 
celule de zidurile albe exterioare.10 Regimul de detentie s-a inásprit la 
Penitenciarul Central din Tobolsk dupá criza revolutionará din 1905 - 
1906, iar directorul închisorii, Ivan Moghilev, a căpătat o sinistrá 
reputație pentru pedepsele pe care le aplica prizonierilor care îl sfidau 
în vreun fel. Norma erau loviturile de bici repetate. La un moment dat, 
după un protest colectiv, a condamnat șaisprezece oameni să fie 
spânzurați si îngropați în închisoare. Penitenciarul Central din Tobolsk 
a devenit notoriu chiar și pentru standardele de detenţie ţariste în 
deceniul dinaintea 

Revoluţiei din 1917, când protestele puscáriasilor au ajuns să fie 
cunoscute în afara zidurilor închisorii.11 

Orașul era totodată unul dintre locurile tradiționale pentru 
surghiunul administrativ.12 De fapt, multi dintre cei surghiuniti optau 
să rămână în Tobolsk, chiar si după ce termenul exilului lor se încheia. 
Multi polonezi fuseseră trimişi acolo, după reprimarea revoltei 
naţionale din 1867, iar în oraş continua să trăiască o minoritate 
poloneză substantialá.13 

Când Nicolae al II-lea a căzut de la putere, Guvernul Provizoriu a 
decretat amnistierea tuturor prizonierilor politici; de asemenea, au 
fost eliberați si infractorii de drept comun. Temnicerii locali și polițiștii 
au fugit din regiune, panicati. Au avut loc tulburări urbane, înainte ca 
în oraș să se reinstaureze calmul, revenindu-se la o situație mai stabilă. 
Toată lumea își amintea însă trecutul de penitenciar al localităţii, iar 
Kerenski a înțeles că, dacă Nicolae mergea la Tobolsk, ar fi părut cá 
primea exact ce merita pentru izolarea si detentia pe care le aplicase 
duşmanilor vechiului regim. lar asta ar fi fost ca un bonus politic 
pentru Kerenski, care nu-şi putea permite să pară că ar fi fost 
indulgent cu Romanovii. Oricum, nu exista nicio intenţie de a-i băga la 
închisoare, si cu atât mai puțin de a-i supune la muncă silnică. 
Dimpotrivă, ideea era de a-i tine în condiţii respectabile, chiar dacă nu 
la nivelul ambianţei selecte din Palatul Aleksandru. Și trebuiau să fie 
feriti de orice vătămare fizică. Acesta era motivul pentru care Tarskoe 
Selo nu mai corespundea ca loc de detenţie. Kerenski știa, din raportul 
făcut de Versinin și Makarov, că Tobolsk era un loc atipic de liniștit 
pentru un oraș rusesc în vara lui 1917. Singurul caz de comportament 

scandalos se înregistrase în anii anteriori, când Rasputin, luându-și un 
respiro din capitală, făcuse aici o vizită prelungită. S-a îmbătat crunt 
noapte de noapte şi a făcut avansuri lascive femeilor din localitate. A 
obținut, totodată, ca un inspector local să fie acceptat ca preot în 
Biserica Ortodoxă; şi a făcut chiar ca un pierde-vară din Tobolsk, pe 
nume Varnava, să fie promovat ca episcop.14 

Aceste incidente ajunseseră să pară cumva un fel de istorie 
străveche, iar liderii politici locali căutau să disocieze orașul de 
imaginea lui Rasputin. Administraţia urbană a continuat să 
funcționeze. Din punct de vedere economic, Tobolsk era rupt în mare 
parte de restul Rusiei, iar locuitorii de aici au avut mai puţin de suferit 
decât cei din Petrograd, Moscova și alte mari centre industriale, unde 
aprovizionarea cu alimente era deficitară. Fermierii își aduceau 
produsele la piaţă, trupele erau mai disciplinate decât în alte părți si 
legea era tratată cu respect. Fusese ales un soviet, însă bolșevicii erau 
o prezență neglijabilă, mişcarea muncitorească din oras fiind condusă 
de eseri si de mensevici. 

Guvernul Provizoriu avea motive temeinice să creadă cá făcuse 
o alegere bună, trimițându-i pe Romanovi la Tobolsk. Este adevărat că 
organizațiile muncitoreşti din afara Tobolskului nu aveau încredere în 
aranjamentele lui Kerenski. Deja în 18 august, când familia se afla la 
bordul vaporului care îi transporta de la Tiumen la Tobolsk, Sovietul 
din Ekaterinburg - nedominat încă de bolșevici - își exprima 
îngrijorarea în legătură cu această strămutare. Într-un mesaj adresat 
Comitetului Executiv Central al Congresului Sovietelor din Petrograd, 
liderii sovietului din Ekaterinburg raportau răspândirea unor zvonuri, 
potrivit cărora Romanovii s-ar fi îndreptat, de fapt, spre Harbin, 
dincolo de granița cu China. Acelaşi soviet a telegrafiat altor soviete 
din lungul Căii Ferate Transsiberiene, cerându-le să investigheze 
zvonurile si să ia măsurile de precauție pe care le considerau 
necesare.15 Conducerea socialistă din Ekaterinburg era, din fericire, 
informată greșit despre locul unde se afla familia şi despre direcția în 
care se îndrepta. Însă povestea avea să se repete mai târziu, când 
sovietele regionale, atât din vestul Siberiei, cât şi din Ural, au decis că 
Tobolsk nu putea fi lăsat să-și facă de cap şi au intervenit în interesele 
apărării revoluției. 


Kerenski ştia prea bine că organele mișcării muncitoreşti „din 
localități” erau capabile să preia treburile în mâinile lor si să 
nesocotească prerogativele guvernului său. Sovietul din Taritin, in 
regiunea Volgăi, s-a declarat republică independentă si a chemat alte 
orașe să sfideze cabinetul din Petrograd. Economia Rusiei era în 
cădere liberă, în condiţiile în care creditele bancare au secat, fabricile 
s-au închis și țăranii au refuzat să cedeze rezervele lor de grâne 
organismelor oficiale de colectare. Aparatul unei puteri de stat 
normale se descompunea. Poliţia nu mai exista, iar dezertările din 
forţele armate pe Frontul de Est se inmulteau. Kerenski rămânea fidel 
cauzei Aliaților; soarta lui era inextricabil legată de o înfrângere rapidă 
a Germaniei, chiar dacă victoria Aliaților avea să fie repurtată în nordul 
Franţei, şi nu în Polonia sau Ucraina. Pentru moment, spera că 
rezolvase măcar una dintre problemele sale, transportându-l pe 
Nicolae cu familia lui într-un oras de provincie îndepărtat din vestul 
Siberiei. 

14 

Reprezentantul plenipotențiar Pankratov 

După săptămâni de șovăieli, Kerenski l-a desemnat pe comisarul 
plenipotențiar care urma să preia răspunderea pentru familia 
imperială în Tobolsk. Alegerea lui căzuse asupra revoluționarului 
veteran Vasili Pankratov, pe care l-a convocat la o discuţie. Iniţial, 
Pankratov a refuzat, dar când i s-a vorbit de simţul datoriei, a cedat. 
Pankratov şi-a ales propriul adjunct - Aleksandr Nikolski, un eser care, 
la fel ca el, ispăşise o condamnare, surghiunit în Siberia.1 Ordinele lor 
erau să supravegheze „detașamentul cu destinaţie specială care avea 
rolul să îl păzească pe fostul împărat împreună cu familia lui”. Acest 
detașament, format din 337 de soldaţi şi şapte ofițeri, recrutaţi de 
Kobáliüski din Regimentele de puscasi 1, 2 si 4 ale corpului de gardă, 
ajunsese deja la Tobolsk. Pankratov trebuia să preia comanda de la 
Verşinin şi Makarov, cu sarcina de a-i trimite lui Kerenski, prin 
telegraf, un raport bisăptămânal.2 

Kerenski găsise o comoară de om, deși acest lucru nu a fost 
sesizat imediat de alţii, din moment ce Pankratov nu avea niciun fel de 
experiență militară, ci doar un trecut de profund devotament față de 
cauza revoluționară. Kobâlinski nu găsea însă motive să fie liniștit. 
Ceea ce îl îngrijora și mai mult era faptul că Pankratov, în tinereţe, 

omoráse un politist intr-o disputá legatá de o femeie.3 Adevárul nu 
avea nimic de-a face cu o rivalitate amoroasá. Ín realitate, pe vremea 
când era un tânăr activist politic, Pankratov căzuse în cursa poliţiei, 
care îi vâna pe membrii 

Vointei Poporului, o organizație responsabilă de asasinarea lui 
Aleksandru al II-lea, în 1881. Pankratov nu luase parte la uciderea 
țarului, însă se stia că simpatiza cu telurile conspirației, figurând de 
aceea pe lista cu cei care trebuiau arestaţi de urgență. Când, peste trei 
ani, poliţia a reușit să dea de urmele lui, a avut loc un incident cu 
impuscáturi sângeroase, un polițist fiind rănit fatal, cu un glonţ tras din 
arma lui Pankratov. Instanţa de judecată nu a manifestat niciun fel de 
clementá, condamnându-l pe Pankratov la paisprezece ani de detenţie 
în închisoarea fortăreței Shlisselburg, urmaţi de douăzeci si patru de 
ani de exil administrativ în Siberia. 

În închisoare, și-a făcut un scop din a-și completa golurile din 
educație. Deşi primise doar o instruire rudimentară, Pankratov era un 
autodidact zelos. Aptitudinile lui literare au înflorit şi, în scurt timp, 
contribuia cu articole scrise de mână la gazeta neoficială a deţinuţilor, 
sub pseudonimul Plebeul. Folosind experienţa din anii când lucra ca 
strungar la fabrica Semiannikov, a compus o denuntare acerbă a 
abuzurilor suferite de ucenici.4 Când şi-a ispăşit condamnarea în 
fortăreața Shlisselburg, Pankratov a fost trimis în surghiun la Viliuisk, 
în gubernia lakutsk, unde i s-a permis să se specializeze ca geolog, deşi 
avea statutul de ocnaș ucigaș. Odată cu răsturnarea dinastiei imperiale, 
a căpătat libertatea de a călători oriunde dorea, însă el ajunsese să 
iubească ținuturile Siberiei, cu gheața, zăpada, tundra și renii de-acolo, 
savurând viața în mijlocul naturii si senzaţia de descătușare aproape 
totală, după atâţia ani petrecuți în spatele gratiilor. Ajuns acum un om 
decent și obosit la vârsta lui, Pankratov visa încă să se împlinească pe 
plan personal, dar a fost de acord, cu o vizibilă aversiune, să îl 
supravegheze pe însuşi omul care oblăduise sistemul împotriva căruia 
el luptase atât de strasnic.5 

Acceptând postul, Pankratov a plecat din Petrograd spre 
Tobolsk, împreună cu Nikolski. Au luat trenul până la Tiumen și, apoi, 
au prins locuri pe un vapor până la Tobolsk, unde au coborât pe chei în 
14 septembrie 1917.6 Nimeni în Tobolsk, și cu atât mai puţin 
Romanovii, nu ştiau la ce să se aștepte. Gilliard l-a disprețuit pe 

Pankratov, ca fost ocnas, si a presupus că Kerenski urmărea să-l 
umilească pe împărat.7 Pankratov si Nikolski, la rândul lor, nu simțeau 
nevoia nici ei să intre în grațiile Romanovilor. Erau doi revoluționari 
veterani, care suferiseră din greu sub administraţia ţaristă, iar prima 
impresie pe care Pankratov i-a făcut-o lui Nicolae nu a fost dintre cele 
mai bune: „Pankratov, noul comisar al Guvernului Provizoriu, a sosit şi 
s-a instalat în casa suitei (noastre), împreună cu aghiotantul lui, care 
este un fel de caporal soios. (Pankratov) arată ca un muncitor sau ca 
un profesor nevoiaș. El se va ocupa de cenzurarea corespondenţei 
noastre”. 8 

Pankratov și Nikolski au început în stilul pe care intenționau să 
îl aplice în continuare, trecând la rechizitionarea încăperilor din casa 
situată peste drum de Romanovi, care aparținea familiei Kornilov din 
localitate. Romanovii se așteptaseră la tot ce putea fi mai rău și 
constatau că temerile lor se adevereau. Se deprinseseră cu un 
tratament curtenitor din partea lui Kobâlinski, dar se părea că noul 
comisar trimis de Kerenski nu avea decât să le distrugă existența. 

S-a dovedit că Pankratov avea o personalitate mult mai 
complexă decât anticipaseră ei; căci, deşi când vorbea cu servitorii 
familiei păstra o ţigară în colţul gurii ca soldaţii, cu împăratul făcea o 
excepție: tinea ţigara în mână pe durata conversatiei. Această mică 
diferență semnala dorința de a stabili o relaţie convenabilă cu 
Nicolae.9 Dar, în timp ce Pankratov era un om ponderat și afabil, 
Nikolski părea veşnic táfnos: „Cum naiba e posibil ca (membrii suitei) 
să vină şi să plece atât de nestingheriti?" Nikolski a dat ordin ca toti să 
fie fotografiati si să primească legitimatii, pe care să le prezinte la 
intrarea în casă.10 Mai mult chiar, a insistat ca Romanovii să furnizeze 
şi ei poze de identitate. Desi le plăcea să se fotografieze între ei, s-au 
revoltat auzind pretenţia lui Nikolski. Reacţia lui a fost tăioasă: 
„Odinioară noi am fost siliți să facem asta, iar acum a venit rândul lor”. 
11 L-a certat pe Aleksei, fiindcă trăgea cu ochiul printr-o spărtură din 
gardul grădinii, iar când Aleksei a obiectat, Nikolski nu a lăsat niciun 
dubiu că el era stăpânul acum si nu va tolera nicio presiune din partea 
unei familii, care nu mai avea drepturile strămoșilor ei. Vremurile se 
schimbaseră.12 

Romanovii nu-i găseau niciun merit lui Nikolski. Chiar si asa, 
însă, subestimau rolul pe care acesta l-a jucat în domolirea atmosferei 

generale din oras. Nikolski a avut abilitatea de a calma nervozitatea 
trupelor. Dupá ce bolsevicii au preluat puterea, a fost esential, de 
asemenea, ca Sovietul din Tobolsk sá fie impiedicat sá se amestece in 
treburile din Casa Guvernatorului, pentru ca Pankratov si Nikolski sá 
poată păstra controlul asupra situaţiei; or, Nikolski a fost cel care a 
ținut consultările necesare. Nikolski era mai diplomat decât ar fi putut 
bănui familia imperială.13 

După ce i-a spus lui Kobâliński să cheme la raport detașamentul 
de gardă, Pankratov a prezentat care erau ordinele de la Petrograd. A 
vorbit despre importanța unui comportament decent si a subliniat cá 
ei toti nu trebuiau să se considere drept niște justitiari mai presus de 
Nicolae al II-lea. Îndatoririle detașamentului, a anunţat el, aveau să 
dureze până la alegerea unei Adunări Constituante, singura abilitată să 
poată lua o decizie definitivă privind viitorul familiei Romanov.14 
Trupele s-au atașat de Pankratov si el, la rândul lui, de ele. Aproape 
majoritatea erau soldaţi cu experiență pe câmpul de luptă, nu doar cu 
o pregătire de garnizoană, pe timp de pace. Încartiruirea nu a fost 
initial posibilă, multi trebuind să locuiască în magaziile din port, însă 
au acceptat situația fără să se plângă. Pankratov s-a străduit din 
răsputeri să le asigure condiţiile de trai necesare. A organizat cursuri 
de şcolarizare pentru multi dintre ei, care nu trecuseră nici măcar prin 
clasele primare. Tinea prelegeri la Casa Poporului despre treburile 
publice, dar și despre ştiinţele naturii, geografie şi istorie culturală, în 
timp ce Nikolski le preda noțiuni de contabilitate.15 Pankratov şi 
Nikolski erau exponentii unei vechi tradiţii politice ruse, conform 
căreia revoluțiile erau sortite eșecului, dacă oamenii care le susțineau 
nu ştiau să citească si să scrie. Sarcinile transformării politice trebuiau 
să fie completate prin propásirea culturii. 

Această inițiativă a fost bine primită la început în rândul 
soldaţilor, însă în noiembrie deja apăruseră dificultăți, deoarece 
majoritatea participanţilor au abandonat cursurile, de îndată ce au 
considerat cá invátaserá suficient, pentru cât le trebuia lor să stie. 
Restul detașamentului îi lua în zeflemea pe cei care continuau să 
studieze geometria.16 

De asemenea, Pankratov a (n-ai trebuit să facă față unei 
probleme cumva neașteptate, atunci când Guvernul Provizoriu a 
aranjat să fie transportate la Tobolsk piese de mobilier, covoare si alte 

bunuri de la Tarskoe Selo.17 Tatiana Nikolaevna i-a scris Márgáritei 
Hritovo, în 17 octombrie 1917, despre cum covoarele făcuseră ca 
întreaga casă să pară mult mai primitoare.18 A apărut însă un 
inconvenient în legătură cu alte articole din lotul transportat. Unele 
cufere conțineau sticle cu vin scump. Cât au fost în tren, nu a existat 
nicio problemă, dar când unul dintre cufere a fost scăpat pe jos, în timp 
ce era încărcat pe vapor la Tiumen, iar sticlele dinăuntru s-au spart, 
toți au simţit mirosul de vin. Un soldat de la bordul vasului le-a 
povestit camarazilor lui. În oraș se înregistraseră deja tulburări, când 
soldaţii s-au năpustit într-o pivniţă cu vinuri si au dat iama printre 
sticle. Această nouă livrare neanuntatá de vinuri scumpe putea fi 
scânteia unor dezordini stradale. Spiritele se încingeau deja.19 

Pankratov a cerut îndrumări de la Guvernul Provizoriu. 
Detașamentul de gardă, a explicat el, era cuprins de agitație din cauza 
transportului de băutură, or, el se îndoia că premierul Kerenski ar fi 
putut să aprobe o asemenea livrare la Tobolsk. În mod special, 
Pankratov critica măsura de a fi fost expediate asemenea cantități de 
alcool, care de când sosiseră provocaseră deja scandaluri între ofițeri 
şi trupe.20 

În lipsa unor directive de la Petrograd, Pankratov a ordonat 
unor soldati să păzească lotul nedescărcat și l-a mustrat aspru pe cel 
care divulgase informaţia de pe vapor. Pornind din garnizoană, zvonul 
despre sosirea vinului s-a răspândit prin oras. Mulțimea incitată s-a 
adunat, protestând vehement: „Noi ne-am vărsat sângele pe front!" 
Pankratov a cerut să vină primarul si şeful miliției orășenești. 
Preşedintele Sovietului din Tobolsk, doctor Varnakov, şi-a făcut 
apariţia şi el. Pankratov a formulat cererea ca miliția să preia vinul 
spre a fi păstrat în siguranță. Șeful miliției a luat în derâdere 
propunerea, probabil fiindcă ştia că nu se putea bizui pe oamenii lui. O 
altă sugestie a lui Pankratov a fost să distribuie sticlele la spitalele 
locale. Când şi această idee a fost ridiculizată, a concluzionat că trebuia 
să se ocupe personal de rezolvarea problemei, folosind soldati din 
detașamentul de la Casa Guvernatorului. Mulțimea, totuși, a refuzat să 
se lase intimidată, iar Pankratov a simțit că violenta plutea în aer. Ştia 
că trebuia să aleagă „între anihilarea vinului și anihilarea oamenilor”. 
Soluţia lui a fost să-i ordone lui Nikolski să verse tot alcoolul în râu.21 


Trecătorii au fost ingroziti, văzând cum se prápádeau atâtea 
vinuri de soiuri alese. Oamenii strigau: „Uitaţi-vă câtă băutură bună 
este aruncată în Irtîș, pentru toanele unui comisar!” Unii pretindeau că, 
de fapt, livrarea fusese destinată în exclusivitate ofițerilor. S-a iscat o 
dispută pe această temă, iar mulțimea a cerut dovada instrucțiunilor 
de la Petrograd. S-au proferat ameninţări de a-l lua ostatic pe 
Kobáliüski și de a organiza un atac asupra Casei Guvernatorului. Dar 
Pankratov era de neînduplecat. Rămânând ferm pe poziţie, a insistat ca 
ordinul lui să fie pus în aplicare. Vinul care călătorise tot drumul de la 
Tarskoe Selo a fost înghițit de apele adânci si reci din vestul Siberiei. 
Furia mulțimii s-a domolit. Pankratov făcuse cum a vrut el.22 

Familia imperială nu aflase nimic despre această situație de 
criză, care atinsese acum punctul culminant.23 Dacă ar fi fost 
consultaţi, nu i-ar fi deranjat probabil prea mult irosirea vinului, ştiut 
fiind că erau mai degrabă abstinenti când venea vorba de alcool. 
Membrii suitei totuşi aveau o atitudine diferită. Vinurile albe și roşii de 
calitate reprezentau unul dintre puţinele privilegii care le mai 
rămâneau pe parcursul serviciului lor, așa că ştirea i-a umplut de 
stupoare. Încă o mică delectare se spulberase din viața lor. Atât de 
acerbă era antipatia lor față de Nikolski, încât imediat au presupus că 
el, si nu Pankratov, era răspunzător pentru acea decizie - or, Nikolski, 
în viziunea lor, actionase astfel din pură ráutate.24 Pankratov, între 
timp, rămânea incontestabil preferatul tuturor. Romanovii se 
invátaserá deja să aibă încredere în Kobâliński. Acum, Nicolae începea 
să simtă tot mai mult că se putea bizui și pe Pankratov, fiind mulțumit 
să constate cum Kobâlinski și Pankratov ajunseseră să conlucreze, fără 
frictiuni inutile. Pankratov era un om ponderat si receptiv la 
persuasiune. Deşi avea motive de ranchiună împotriva familiei 
imperiale, după anii pe care îi petrecuse în pușcărie, el se dovedea a fi 
un suflet nobil. 

Nicolae a profitat de atmosfera destinsă, pentru a cere ca 
Tatişcev să fie lăsat să i se alăture în Tobolsk. Kerenski și-a dat imediat 
consimțământul, >» * după ce a primit asigurările necesare de la 
Pankratov. Însă pe Kerenski l-a deranjat să descopere că şi Mărgărită 
Hritovo își croise drum în oras, la sfârşitul lunii august. Hritovo a intrat 
în legătură cu Anastasia Gendrikova, care era unul dintre dascălii 
copiilor, si cu doctorul Botkin, iar cu permisiunea lui Kobâlinski a 

putut să transmită cadouri pentru familia imperială, in principal 
dulciuri și icoane miniaturale. Dar, dintotdeauna o fire excesiv de 
nervoasă, Hritovo a început în scurt timp să susțină că, de fapt, 
Kobáliüski punea la cale miseleste o soartă cumplită pentru Romanovi. 
Izbucnirile ei isterice au împins autoritățile să îi perchezitioneze 
camera de la hotel, ceea ce a dus la arestarea ei. Hritovo a fost apoi 
deportată la Moscova.25 Tot în aceeași perioadă a apărut informaţia că 
zece monarhiști nenumiti plănuiau să sosească de la Piatigorsk, în 
nordul Caucazului, cu intenția de a intra în contact cu Nicolae. Nu 
încăpea îndoială că țelul lor final era să elibereze familia imperială. 
Deşi Kerenski a demarat o investigaţie, nu s-au înregistrat consecințe 
semnificative, deoarece grupul nu a ajuns niciodată la destinaţia 
propusă.26 

Kerenski era suficient de încrezător, încât să fie de acord cu 
rugămintea lui Nicolae de a avea permisiunea să facă o plimbare prin 
Tobolsk.27 Dar Pankratov, în mod neașteptat, a refuzat să se 
conformeze. Când Nicolae l-a întrebat dacă era îngrijorat de 
posibilitatea unei tentative de evadare, Pankratov a negat şi a explicat 
că el nu făcea decât să acționeze conform ordinelor guvernului. A mai 
menționat, totodată, înmulţirea zvonurilor care apăreau în presă. Avea 
Nicolae o relaţie amoroasă cu o altă femeie? Divortase de Alexandra? 
Voia să se călugărească? Zvonuri de acest fel împânzeau toată tara, 
ajungând până pe Frontul de Est, iar cei care urau monarhia voiau să 
pună capăt atitudinii de indulgență, cum o numeau ei, față de 
Romanovi - Pankratov trebuise să trimită telegrame ziarelor din 
Petrograd pentru a dezminti relatările false. Însă unele unități militare 
de pe front continuaserá să amenințe cu trimiterea unui contingent, 
pentru a-i ucide pe Romanovi și pe protectorul lor, Pankratov. La 
clubul muncitoresc din Tobolsk, de asemenea, existau voci care cereau 
ca Nicolae si Alexandra să fie tratați drept criminali şi să fie aruncați in 
închisoare. Pankratov cunoştea situaţia locală mai bine decât Guvernul 
Provizoriu, și de aceea a contramandat decizia lui Kerenski.28 

Nicolae, încurajat de Botkin si de Dolgorukov, a continuat să 
întrebe când avea să li se permită Romanovilor să facă o plimbare în 
afara perimetrului clădirii.29 Botkin i-a scris direct lui Kerenski. Spre 
sfârşitul lui septembrie, familia a avut motive de optimism, când 
doctorul a primit un răspuns, prin care se aproba o plimbare cu 

mașina până la periferia oraşului. Din nou, Pankratov s-a opus ideii. l-a 
explicat lui Nicolae că el nu putea garanta securitatea familiei; în 
același timp, i-a scris şi lui Kerenski, explicând că nu avea la dispoziție 
un automobil adecvat şi că, oricum, ar fi fost nevoie de prea multe birje 
cu cai pentru unitatea de gardă insotitoare.30 Dar Nicolae nu renunța 
la speranţă. O altă idee de-a lui era să vadă dacă Kerenski nu le-ar 
putea îngădui Romanovilor să se mute în apropiere, la mănăstirea 
Ivanovski, situată la câţiva kilometri de Tobolsk. Aleksei Volkov a fost 
trimis în inspecţie la fata locului. În discuţia pe care a avut-o cu stareta, 
a prezentat cerințele cotidiene ale familiei. Stareta a acceptat 
propunerea si a oferit o casă convenabilă în incinta mănăstirii. Apoi, 
Pankratov a venit şi el în vizită la mănăstire. Ideea nu-l atrăsese 
niciodată, aşa că planul a fost abandonat.31 

Romanovii s-au bucurat totuși când Pankratov a aprobat 
participarea lor la liturghie într-o biserică din Tobolsk, pentru prima 
oară în 14 octombrie 1917.32 Erau foarte emotionati toti si s-au trezit 
devreme ca să se pregătească. Planul prevedea ca membrii familiei să 
meargă pe jos până la Biserica Bunei-Vestiri, aflată în apropiere, însă 
în ultimul moment împărăteasa a cerut un scaun cu rotile, din cauza 
durerilor de picioare. Nicolae a vorbit incetisor în franceză cu fiicele si 
fiul lui, în timp ce se adunau în grădină. Erau entuziasmați la gândul că 
urmau să beneficieze de ceea ce lor li se părea acum un fel de libertate. 
Nu erau mai mult de 500 de metri, poate, până la biserică, iar soldaţii 
stăteau aliniati de gardă în lungul drumului. Splendoarea mantourilor 
din vulpi negre, cu care erau îmbrăcate fetele, i-a impresionat pe 
trecători. Oamenii au strigat să li se dea voie să participe la slujba din 
biserică. Pankratov a refuzat categoric. Membrii familiei Romanov 
puteau să ia parte la sfânta liturghie, doar dacă erau neinsotiti de 
persoane străine.33 Cu toate acestea, aşa cum i-a scris Nicolae surorii 
lui, Kseniia, exaltarea era intensă și, când Romanovii s-au apropiat de 
biserica, până si soldaţii au rupt rândurile și s-au adunat în jurul lor. 
Nicolae a avut senzaţia că erau ca o pradă înconjurată de vânători, însă 
s-a simţit, totodată, atât de îmbărbătat, încât îi venea să râdă.34 

În timp ce el şi ceilalţi se îndreptau înapoi spre casa lor de 
detenţie, preoţii au început să bată clopotele, în semn evident de 
susținere a Romanovilor. Deși Pankratov făcuse totul pentru a 
estompa însemnătatea momentului, părintele Aleksei Vasilev avea 

mijloacele lui de a împărtăși încântarea din sufletul sáu cu locuitorii 
Tobolskului, care simțeau la fel ca el.35 Lui Nicolae, i s-a ridicat 
moralul şi mai mult. Întotdeauna avusese credința că era mai popular 
decât susțineau dușmanii lui, iar experiența drumului parcurs pe jos 
de la biserică i-a întărit acest sentiment. 

În schimb, întâmplările acelei zile i-au provocat lui Pankratov 
gânduri mai dureroase. Privind cum servitorii o transportau pe 
Alexandra, în scaunul ei, peste treapta grădinii, nu s-a putut înfrâna să 
nu compare cât de diferite erau condiţiile ei de detenţie, față de cele de 
care el avusese parte în Fortăreața Petru și Pavel din Sankt- 
Petersburg. Celula lui din Turnul Trubetkoi fusese întunecoasă, umedă 
şi rece, iar ani de zile nu putuse să zărească cerul, decât prin cadrul cu 
gratii al unei ferestre îngheţate. În timp ce era mutat la închisoarea din 
Shlisselburg, fusese cuprins de o emoție profundă, când văzuse dintr- 
odată copaci, tufișuri, zăpadă și necuprinsul bolţii cerești. Își amintea 
cum mersese atunci ca în transă. Copacii păreau să îl escorteze, 
creându-i halucinanta senzaţie că ramurile lor erau nişte creaturi 
insufletite, curioase să îl cunoască. Mersese atunci anevoios, din cauza 
cátuselor de la glezne si de la încheieturile mâinilor. Desi Pankratov nu 
putea să uite niciodată anii lui de temniţă grea, și-a păstrat gândurile 
doar pentru sine în ziua aceea la Tobolsk, dar a avut mărinimia de a 
simți compasiune pentru viața pe care Romanovii trebuiau acum să o 
aibă.36 

15 

Revoluţia din Octombrie 

În timp ce Romanovii se adaptau circumstanțelor în Tobolsk, 
criza revoluţionară din alte părţi se acutiza. În Petrograd, persista o 
stare de tensiune continuă, ceea ce l-a făcut pe Kerenski să decidă că 
era esențial pentru Guvernul Provizoriu să își impună drastic 
autoritatea asupra sovietelor și asupra garnizoanelor militare. 

Cu acest scop în minte, a ajuns la un acord cu generalul 
Kornilov, pentru desfășurarea unor trupe de nădejde de pe Frontul de 
Est în capitală. Kornilov, care din iulie 1917 era comandantul suprem 
al armatei, devenise favoritul ofițerilor militari și ai dreptei politice. În 
Moscova, la sfârşitul lunii august, la Conferința de Stat a tuturor 
partidelor și organizaţiilor publice situate la dreapta esichierului 
politic față de bolșevici, a fost salutat ca un posibil dictator, singurul în 

másurá sá restabileascá ordinea. Kerenski nu se mai bucura de o largá 
popularitate, pe másurá ce dificultátile economice si militare sporeau. 
Sosind cu garda sa de corp, un ofițer din armată l-a întrebat de ce avea 
nevoie de o asemenea protecție. Când Kerenski și-a exprimat uimirea 
in fata acelei întrebări, ofițerul i-a ripostat cu impertinentá cá se 
obisnuia ca doar un cosciug sá fie atát de bine pázit.1 Mai mult, se 
povestea cá un colonel cazac l-ar fi luat în zeflemea, zicând: „Să nu 
credeţi, domnule ministru, cá nouă, cazacilor, ne este indiferent cine s- 
a instalat în Palatul de Iarnă, fie cá e vorba de Alexandra Fiodorovna cu 
un sceptru în mână, sau de Aleksandr Fiodorovici cu o seringá!" 
Aceasta era o aluzie la zvonul potrivit căruia Kerenski ar fi recurs la 
morfină ca să îşi calmeze mintea tulburată.2 Deși întâmplarea nu era 
probabil autentică, faptul că lumea răspândea această istorioară indica 
o scădere a popularității lui Kerenski. 

Kerenski şi-a păstrat totuși încrederea în Kornilov, până când 
schimburile de mesaje prin intermediul aparatului de telegrafie 
Hughes l-au împins să conchidă că, în realitate, Kornilov punea la cale 
o lovitură de stat, folosindu-se de trupele transferate de pe front. În 9 
septembrie 1917, l-a demis pe Kornilov din postul de comandant 
suprem și a anulat desfăşurarea forțelor armate în capitală. În acel 
moment, Kornilov s-a răzvrătit fățiș. Partidele socialiste, inclusiv 
bolșevicii, au prins din urmă trenurile care porniseră deja spre 
Petrograd si i-au convins pe soldati să se întoarcă la unităţile lor. 
Kornilov şi susținătorii lui militari au fost» > 

Íntemnitati în închisoarea din Bâhov. Acesta a negat că ar fi avut 
vreodată ambiţii dictatoriale, susținând că el a îndeplinit cu 
devotament ordinele lui Kerenski, până în momentul când a primit 
dispoziţie să stopeze deplasarea trupelor. Este incontestabil că, dacă 
generalul Kornilov ar fi sosit în forță la Petrograd, multi cádeti si 
membri ai aripii de dreapta l-ar fi îndemnat să își asume un rol politic. 
Mai mult chiar, victoria lui Kerenski asupra lui a avut rezultatul ciudat 
de a slăbi Guvernul Provizoriu. Fără sprijin de la soviete, Kerenski nu 
ar fi putut să întoarcă trenurile din drum, iar pe tot parcursul lunii, în 
continuare, autoritatea lui s-a diminuat, pe măsură ce menşevicii, 
eserii, ba până si bolșevicii şi-au consolidat poziţia în capitală. 

De săptămâni întregi, Nicolae fusese din ce în ce mai îngrijorat, 
aşa că a avut motive de bucurie când a aflat că generalul Kornilov 

plănuia să transporte forte militare în Petrograd si să îi suprime pe 
bolsevici.3 Numai că fostul împărat își făcea iluzii, dacă îşi imagina cá 
soarta lui urma să se schimbe în bine. Kornilov nu a făcut nicio 
încercare de a apăra cauza monarhistă. Dimpotrivă, avea să-și declare 
public convingerea că dinastia purta răspunderea pentru nenorocirile 
fatale care se abătuseră asupra Rusiei.4 în apelurile adresate 
poporului rus, Kornilov a subliniat primejdia nimicitoare, care pândea 
în prezent Patria, și a tras un semnal de alarmă privind incapacitatea 
Guvernului Provizoriu de a rezolva situatia.5 Nicolae putea măcar să 
fie de acord cu această parte din pledoaria lui Kornilov. 

În după-amiaza de 11 septembrie 1917, Nicolae a citit 
telegrame despre răzvrătirea lui Kornilov si îndepărtarea lui din postul 
de comandant suprem.6 Condiţiile de detenţie îi permiteau în 
continuare să aibă acces la știri, aşa cum arată și această însemnare 
din 18 septembrie din jurnalul lui: 

Telegramesosescaicidedouăoripezi; 
multesuntformulateatátdeneclar, încâtestedificilsăledaicrezare. 
Înmodevident, existaunmarehaosinPetrograd, iaríncomponenta 
guvernuluiseproduceo | noudschimbare.  Dincâtesepare,  nuaieșit 
nimicdinactiunea fntreprinsádegeneralulKornilov. 
Elímpreunácugeneraliisi ofiterii carel-au sustinut 
aufostínmarepartearestati, iarunitátile 
armateicareseíndreptausprePetrogradsuntfntoarseínapoi. 
Vremeaesteminunatá, foartecaldă.7 

Pentru următoarele săptămâni, aceasta a fost ultima oară când 
se referea la evenimentele din capitală, dând prioritate între timp 
acomodării familiei şi a anturajului său în Tobolsk. În rutina lui zilnică 
intrau acum cărţile pe care le citea si tăierea lemnelor cu fierăstrăul, 
iar serile se stráduia să-şi înveselească soția şi copiii. Însă asta nu 
însemna cá încetase să-i mai pese de soarta ţării. Îşi făcea griji 
necontenit pentru situația armatei și întotdeauna ziarele îi dădeau 
motive să fie pesimist. 

Aprovizionarea cu alimente în majoritatea localităților se 
inráutátea săptămânal, iar plutoanele militare pe care Kerenski le 
trimitea la țară ca să rechizitioneze grâne si legume nu reușeau să 
redreseze situaţia. Țăranii refuzau în număr tot mai mare să le achite 
mosierilor arenda pentru pământ; în regiunile rurale ale Rusiei, 

puterea era exercitatá in mare parte de pozemelnaiaobscina(obstile 
agricole) ale țărănimii, si nu de administraţia oficială. Între timp, 
condiţiile de viață în mediul urban se deteriorau puternic. 
Întreprinderile industriale au început să se închidă, pe măsură ce 
aprovizionarea cu materii prime si creditele financiare au încetat. 
Unele fabrici mari și-au închis porțile complet. Relaţiile încordate 
dintre patroni şi angajaţi fuseseră exacerbate prin efectele inflației 
violente. Chiar si acolo unde proprietarul unei unități industriale 
cedase presiunii sindicatului pentru a creşte salariile, muncitorii au 
suferit totuși un colaps al standardului lor de trai. Industriasul Pavel 
Riabuşinski pusese problema fără menajamente: „Se va ajunge ca 
degetul osos al foamei si al sărăciei nationale să-i insface de beregată 
pe aceşti falși prieteni ai poporului, pe aceşti membri ai diverselor 
comitete si soviete, dacă nu își vor băga mințile în cap”. 8 Acest gen de 
remarcă a fost pretextul pentru Partidul Bolsevic să pretindă cá 
întreaga elită de proprietari urmărea să aplice ,poporului" condiţii 
cumplite. La noile alegeri care au avut loc în soviete, în sindicate si în 
comitetele muncitoreşti din fabrici, bolșevicii au repurtat victorii, în 
detrimentul menșevicilor si al eserilor. Treptat, Partidul Bolsevic a 
dobândit conducerea în comitetele executive ale sovietelor. 

Pe măsură ce lumea a înţeles că era tot mai verosimil ca țăranii 
să pună mâna pe pământurile moşierilor, soldaţii de pe front si din 
garnizoane nu mai aveau astâmpăr. Ofițerii pierduseră de mult 
controlul asupra oamenilor din subordine, iar dezertările au devenit 
un fenomen de masă. Înaltul Comandament german a sesizat că avea 
şansa să străpungă prin liniile de apărare din lungul coastei baltice si 
să ocupe Riga. O linie de tranșee, care rămăsese aproape nemodificatá 
de la mijlocul anului 1915, a fost spartă, iar forțele armate ruse au 
pierdut din efectivele lor militare. Aliaţii occidentali au fost reticenti la 
cererea lui Kerenski pentru asistență financiară. Germania, Austro- 
Ungaria, Franța, Regatul Unit al Marii Britanii şi Statele Unite ale 
Americii considerau de la sine înțeles că, dacă o transformare politică 
semnificativă nu avea loc la Petrograd, Rusia era pe punctul de a suferi 
o înfrângere decisivă. 

Aceasta era chiar una dintre cererile lui Lenin la începutul 
Marelui Război, formulată cu argumentul cá internationalistii socialiști 
din ţările beligerante aveau datoria să încurajeze sfârșitul guvernelor 

lor imperialiste. La întoarcerea din Elveţia, obținuse sprijinul 
bolşevicilor, care urmăreau răsturnarea Guvernului Provizoriu şi 
instaurarea unei administrații socialiste bazate pe „puterea 
sovietelor”. O administrație de acest fel, susținea el, își va păstra 
sprijinul maselor retrăgând armata din război, trecând terenurile 
agricole în mâinile țărănimii, nationalizánd băncile și marile companii 
industriale, instituind „controlul muncitoresc” în fabrici şi mine, 
precum şi acordând dreptul la autodeterminare minorităților 
naționale. După ce a obţinut consimțământul partidului său, care își 
sporea rândurile, singura întrebare rămânea când şi cum să fie realizat 
proiectul lui revoluționar. Comitetul Central Bolsevic a respins ideea 
de a pune în aplicare recomandările trimise de el din locul unde se 
ascundea în Finlanda. Dornic să treacă la acțiune, Lenin s-a întors la 
Petrograd si, cu abilitate, a convins Comitetul Central să pună mâna pe 
putere cu prima ocazie ivită, iar Troțki, care devenise bolşevic doar din 
vară, a născocit o strategie pentru insurecție, care să coincidă cu 
deschiderea celui de-al doilea Congres al Sovietelor din întreaga Rusie. 

Ideea a fost pusă în practică în 7 noiembrie 1917 (sau 25 
octombrie, conform vechiului calendar), folosind trupele din 
garnizoane şi Gărzile Roșii supuse Sovietului din Petrograd. Kerenski a 
fugit din Palatul de Iarnă, iar Guvernul Provizoriu a încetat să mai 
existe. Sovietele au preluat puterea în stat. A fost ales noul Consiliu al 
Comisarilor Poporului - sau Sovnarkom -, cu Lenin ca președinte și 
Troțki în funcția de Comisar al Poporului pentru Afaceri Externe. Au 
fost emise decrete privind pacea si pământurile agricole. Sovietele de 
pretutindeni de pe teritoriul fostului Imperiu Rus au fost chemate să 
înlăture vechea administrație şi să îşi exercite propria autoritate 
guvernamentală. În mediul rural, unde deocamdată nu existau prea 
multe soviete, țăranilor li s-a spus să facă revoluția în felul lor și să îşi 
declare lealitatea față de Sovnarkom. Deşi bolşevicii ca partid nu erau 
majoritari la congres, mensevicii si socialiștii revoluționari le-au făcut 
o favoare, retrăgându-se de la lucrări, în semn de protest. S-au purtat 
discuţii pentru formarea unei coaliții de guvernare cu mensevicii si 
eserii. Lenin şi Troțki nu au putut opri Comitetul Central Bolsevic să nu 
exploreze această posibilitate, din moment ce, în mintea majorităţii 
bolșevicilor si a adepților lor, soluţia respectivă constituia, probabil, 


motivul pentru care fusese răsturnat guvernul lui Kerenski. Când 
discuţiile au eşuat, bolșevicii au rămas să guverneze singuri. 

Din ce în ce mai des își spuneau „comuniști, pentru a se 
diferenția de mensevici si de eseri, precum si pentru a sublinia 
obiectivul lor suprem de a întemeia o societate fără guvern, fără 
birocratie şi fără armată. Faptul că, pentru a înfăptui acest obiectiv, 
instituiau un regim dictatorial nu li se părea o contradicție. 
Convingerea acestor oameni era cá subtilitátile ideologice contau mai 
puţin decât acțiunea revoluţionară. Spre deosebire de mensevici si de 
eseri, bolşevicii erau încrezători că, atunci când Rusia devenea 
deschizătoare de drumuri, țările din Europa Centrală și Occidentală 
aveau să vină repede pe urmele ei. Bolșevicii preziceau un sfârşit rapid 
al Marelui Război, prin intervenţia revoluțiilor clasei muncitoare, care 
aveau să răstoarne orânduirea „burgheză”. În curând, considerau ei, 
muncitorii, şi nu clasa capitalistă, vor domina politica. Se preconiza că 
organizarea disciplinată si incontestabila pondere numerică aveau să 
devină un obstacol decisiv împotriva reuşitei unei contrarevolutii. Era 
de așteptat - cel puţin în viziunea bolşevicilor inflácárati - ca acea eră 
din istoria omenirii, prevăzută de Karl Marx și Friedrich Engels încă de 
la mijlocul secolului al XIX-lea, să devină în sfârșit realizabilă. Lenin si 
tovarăşii lui trăiau şi se hrăneau cu ideea că adevăratul comunism, atât 
de des luat în derâdere drept un vis utopic, urma să se înfăptuiască în 
practică; și majoritatea dintre ei presupuneau că acest lucru avea să se 
realizeze în timpul vieţii lor. 

Iniţial, jurnalul lui Nicolae și, respectiv, al Alexandrei nu au 
consemnat gravitatea evenimentelor extraordinare din capitală. În 
ziua când bolșevicii au pus mâna pe putere, Nicolae a tăiat lemne cu 
fierăstrăul si a avut un consult cu dentistul său, Serghei Kostritki, care 
urma să plece în Crimeea; a scris despre cât de mult îi plăcea să stea în 
aer liber: „Încă o zi excelentă, cu un ger uşor”. Alexandra nota 
temperatura (-6* Celsius) şi menţiona: „Soarele străluceşte pe cer". 9 

Dar preluarea puterii de către bolșevici la Petrograd a provocat 
confuzie în Tobolsk. Ziarele soseau din capitală doar sporadic, iar 
informaţiile pe care le prezentau erau contradictorii și depindeau 
covársitor de linia politică a fiecărei publicaţii. Pankratov si Kobâliński 
erau puşi într-o situație ingrată. Numiti în funcție de Kerenski, nu 
aveau niciun fel de legături cu noul guvern condus de Lenin și Troțki, 

iar Sovnarkom nu fácea nicio tentativá de a comunica totusi cu ei.10 in 
capitală, evenimentele se precipitau. Desi părăsise Palatul de larnă, 
Kerenski a reapărut peste câteva zile pe înălțimile Pulkovo, în fruntea 
unei forte armate formate din cazaci şi alti voluntari. Înlăturat din 
postul de presedinte-ministru al Consiliului de Miniștri, Kerenski 
urmărea să anuleze ceea ce înfăptuiseră Lenin și Troțki. Soldaţii si 
Gărzile Roşii loiale Sovnarkom-ului i-au pus pe fugă, iar Lenin a 
consolidat poziția la putere a bolșevicilor. Nicolae a renunţat să-și mai 
aştearnă pe hârtie gândurile despre această întorsătură a lucrurilor. 
Abia dacă pomenea de Revoluţia din Octombrie, făcând doar 
următoarea însemnare, după mai bine de două săptămâni: 

Aninsmult. Obunăbucatădetimp, nu s-aprimit 
niciunziardinPetrograd;  lafel, nicitelegrame.  Esterevoltător, într- 
operioadd  atâtdedificilă. ^ Fiicelenoastre s-au jucatcusăniileși 
ausăritdepeeleîntr-un mormandezăpadă. Lanouăseara, afostvecernia.11 

Timp de aproape patru săptămâni, și-a limitat comentariile din 
jurnal la chestiunile rutinei cotidiene: cărțile pe care le citea, 
îndeletnicirile pe care le avea afară în aer liber, scrisorile pe care le 
compunea și vremea care se inráutátea. 

Discuta însă cu membrii suitei lui despre groaza pe care o 
simțea. Aşa cum îşi amintea Sydney Gibbes: 

Deîndatăcelupteleauînceput(înPetrograd), 
Tobolskarámasruptdelumesi  niciunziarnuamaifostprimitmulttimpde- 
atunci încolo. Peurmá,  dintr-odatd,  asositunpachetmarecuziare, 
iarcumpliteledetaliialecelorîntâmplateauieșit laivealá. Nu-Imai 
vázusemniciodatápetmpáratatátdezdruncinat. Pemoment, 
afostincapabilsăspunăsausăfacăceva; 
nimeninuîndrăzneasărosteascăvreuncuvânt.12 

Guvernul Provizoriu nu se comportase cu o severitate excesivă, 
însă bolșevicii reprezentau o organizație politică înspăimântătoare şi 
versatilă. 

În 1 decembrie 1917, jurnalul lui Nicolae conţinea prima lui 
consemnare directă despre politica sovieticilor: 

S-aprimitincredibilastire cátreiparlamentariaiArmateiaV- 
arusești s-au  deplasatpentruoíintálnirecunemtii | dincolodeDvinsksi 
ausemnatcueiconditiile ^ unuiarmistitiu provizoriu.  Numi-aș fi 
imaginatniciodatăunasemeneacoșmar. Cumdesi-au permisticálosii ăștia 

debolsevici săaibătupeuldea-și 
puneînaplicarevisullorobsesivdeapropunesăîncheiepacecudușmanul, 
fărăsăconsulteopiniapoporului, într-un 
momentcándadversarulaocupatomarepartedinteritoriultárii 

Scria din tot sufletul si, din câte se pare, fără să-i fi trecut prin 
minte cá nici el, nici strámosii lui nu procedaserá altfel decát Lenin si 
Trotki, referitor la consultarea si respectarea dorintelor exprimate de 
popor. Gándirea lui functiona disociatá de cunoasterea de sine. 
Totodată, Nicolae nu sesiza cât de ilogic era să-i acuze pe bolșevici de 
păcatul de a pune în aplicare exact ceea ce recunoșteau de luni de zile 
că vor să facă: oprirea măcelului de pe Frontul de Est și schimbarea 
politicii internaționale prin puterea acțiunii şi a exemplului. Dar ceea 
ce bolșevicii omiteau să adauge era că, dacă pacea și „revoluţia 
socialistă europeană” nu aveau să decurgă de la sine din tratativele lor 
de încetare a ostilităţilor, nu le rămânea decât să pornească un „război 
revoluționar” în Europa Centrală. 

16 

Dispersarea Romanovilor 

Desi Nicolae si familia lui trăiau confortabil din fondurile 
furnizate de Guvernul Provizoriu, rudele lui se confruntau cu condiţii 
mai precare. Marele duce Gheorghi Mihailovici s-a retras la domeniul 
său finlandez de la Ritierve. Finlanda fusese o regiune autonomă, sub 
ocârmuire rusească, din 1809 si, chiar dacă în Helsinki si alte orașe s- 
au produs tulburări revoluționare când finlandezii au revendicat 
independenţa ţării, regiunile rurale erau destul de liniștite, oferindu-i 
lui Gheorghi Mihailovici iluzia unui refugiu, în care să poată scăpa de 
tumultul din Petrograd. 

Foarte repede, a simţit însă efectele colapsului economic 
general şi nu a mai putut să își administreze domeniul ca pe timpuri. 
Când datoriile bănești au crescut, a trebuit să îşi concedieze 
nenumáratii servitori, pentru a restabili un echilibru financiar. Regreta 
aceste măsuri, însă era cu conștiința curată, spunea el, fiindcă pur si 
simplu nu mai avea bani. Servitorii s-au întors în satele de unde erau 
de baștină, în speranța că vremurile de restriște aveau să treacă. 
Gheorghi a preferat să fie o prezenţă discretă. Considerase întotdeauna 
- la fel ca Nicolae în 1917 - că soluţia optimă ar fi să obțină un loc de 
refugiu în Anglia, iar pe parcursul câtorva luni a explorat cu prudență 


1 


posibilitátile. Fiica lui, Kseniia, locuia deja acolo, in Worthing, unde 
întâmplarea făcuse să fie prezentă la începutul războiului. Purtau o 
corespondență afectuoasá - Gheorghi exprimându-și cu patos 
îngrijorarea pentru soarta ei. În acelaşi timp, îi înfiera pe ,nemernicii" 
din guvernul britanic, care refuzau să-i acorde viză, rezervándu-si însă 
cel mai mare dispreţ pentru ambasadorul Buchanan, pe care îl acuza că 
zădărnicise cu răutate tentativa lui de a se folosi de serviciile unui 
diplomat norvegian amabil pentru a-și trimite scrisorile în Regatul 
Unit.1 

Ín 11 iulie 1917, marele duce Gheorghi Mihailovici fi oferea 
fiicei lui o analizá a problemelor Rusiei, pe un ton deopotrivá grosolan 
si ignorant: 


Jidaniiaudeclanșat revoluţia, iarrușii 
aucrezutcávorputeareparalucrurilecumtrebuie, darbinefnteles cán-au 
fostinstaresăleîndreptedeloc. Inprimulrând, fiindcăl-au 


dárámatdepetronpe,Unsul  luiDumnezeu”,  iardstaesteunpácatmare. 
Dumnezeu Atotputerniciivapedepsidesigurpetoţi cuasprimepentruasta, 
număîndoiescnicioclipă. AuuitatcompletdeDumnezeu, 
iarDumnezeutivapedepsipentruasta.1 

Aceasta era chintesenta viziunii familiei Romanov: antisemitism 
amestecat cu monarhism crestin, exprimat intr-un limbaj care imbina 
jargonul rasist cu grandilocventa pioasă. La scurt timp după Revoluţia 
din Februarie, într-o scrisoare adresată împărătesei văduve, marele 
duce Nikolai Mihailovici lega toate necazurile din ţară de oamenii din 
şcoli şi universități, iar pe evrei îi socotea cei mai vinovati.3 Cât despre 
marele duce Gheorghi Mihailovici, nimeni nu ar fi putut susține că ar fi 
fost cumva cel mai înțelept membru dintre rudele lui Nicolae, iar 
asupra lui tumultul revoluționar nu a avut nicidecum efectul de a-l face 
să reflecteze mai profund. Era ca o frunză în bătaia vântului și şi-ar fi 
dorit ca nişte rafale puternice să-l poarte direct la fiica lui, în 
Worthing.4 

La trei zile după ce bolşevicii au pus mâna pe putere la 
Petrograd, Gheorghi Mihailovici îi scria împărătesei văduve, în 
Crimeea, condamnând Revoluţia din Octombrie. Nota, incorect, că tatăl 
lui Kerenski l-ar fi înfiat pe Lenin în copilărie. (Kerenski senior fusese 
doar directorul gimnaziului unde învățase Lenin.) Continuându-și 
diatriba, susținea că cei doi evrei, Lenin și Troțki, conduceau noul 

regim „maximalist'. (Bunicul lui Lenin fusese un evreu renegat, dar 
Lenin a fost crescut în tradiţia Bisericii Ortodoxe Ruse.) Marele duce 
prezicea că „această escapadă nu va tine mult”, sperând cu ardoare să 
fie lichidată rapid, fiindcă era convins cá „evreii” - de data asta omitea 
să folosească termenul peiorativ - conduceau totul în Rusia din 
ordinele unei rețele active de agenţi germani. Sovnarkom nu era 
altceva decât un „guvern de trădători”. El nu se putea bizui decât pe 
generalul Aleksei Kaledin si pe generalul Lavr Kornilov, pentru a 
restaura ordinea în țară; auzise cá deja cazacii de pe Don l-ar fi 
proclamat pe Kaledin drept dictator, si vestea îl bucura. El, de altfel, 
ajunsese de multă vreme la concluzia că Kerenski era o nulitate. În 
opinia lui Gheorghi Mihailovici, Kerenski trădase Rusia încă din mai 
1917, când acceptase ca eserul Viktor Cernov să facă parte din cabinet 
ca ministru.5 

Nicolae îi scrisese din Tobolsk mamei lui, în 19 septembrie 
1917. Îi povestea cate ceva despre condiţiile haotice din capitală, 
înainte de plecarea familiei. Îi scria de asemenea despre călătoria spre 
Siberia. Dar nu mai știa nimic despre ce se întâmplase cu fratele său 
Mihail, de când se întâlniseră ultima oară la Palatul Aleksandru. 
Nicolae arareori se plângea de ceva, însă de data asta spunea că, până 
la reamenajarea Casei Guvernatorului, condiţiile de trai acolo fuseseră 
imposibile".6 

În 19 decembrie 1917, Kseniia îi scria fratelui ei Nicolae. În acel 
moment, Kseniia locuia împreună cu mama ei pe domeniul de la Ai- 
Todor, în Crimeea, sub supravegherea aceluiași Vasili Verşinin care 
fusese trimis de Kerenski să verifice condiţiile din Tobolsk. Kseniia 
spunea despre Verşinin că era „un om foarte drăguţ si amabil”. Însă, 
după ce bolșevicii puseseră mâna pe putere, Verşinin nu mai dispunea 
de aceeași autoritate ca până atunci şi trebuia să se subordoneze 
Sovietului din Sevastopol. Situaţia se schimbase radical. Kseniia era 
încântată că membrii gărzii lor fuseseră de acord să li se adreseze la 
persoana a doua singular si susținea cá unii dintre ei erau „simpatici”. 
Cât despre situaţia din ţară, sora lui Nicolae comenta: „Prin urmare, a 
fost declarat un armistițiu (pe Frontul de Est) ... Ceas de ceas, nimic nu 
devine mai simplu. Toţi primesc veşti îngrijorătoare despre 
proprietăţile lor; totul este confiscat, nimeni nu îndrăznește să 
crâcnească: vom ajunge cu toţii nişte oameni nevoiaşi. Ne gândim cum 

vom trăi si cum ne vom câştiga existența. Am decis să deschidem un 
hotel si ne-am împărțit deja sarcinile între noi". Kseniia, bunăoară, 
plănuia să devină cameristă.7 

În răspunsul lui, Nicolae și-a exprimat aprobarea pentru ideea 
unui hotel functional. El însuși se simțea mai bine, când pe timpul zilei 
putea efectua diverse munci manuale, însă nopțile îi aduceau mai 
multă alinare, putând să se cufunde în uitare.8 Era felul lui voalat de a 
admite cât era de disperat, ceea ce nu putea să-i scrie decât Kseniiei, 
din moment ce față de ceilalți din Casa Guvernatorului se pare cá nu 
arăta niciodată ce era în sufletul lui. 

Despre împărăteasa văduvă, Kseniia povestea că, după gripa de 
care suferise, acum se întremase si se plimba prin Ai-Todor. Mentiona 
că fratele lor Mihail, care fusese la un pas de a urca pe tron în timpul 
Revoluţiei din Februarie, fusese arestat de comuniști si adus la 
Petrograd. Însă Kseniia presupunea, fără să greşească, că Mihail fusese 
deja lăsat să se întoarcă la reşedinţa lui de la Gatcina. Revoluţia din 
Octombrie o umplea de groază. La fel ca Nicolae, era stupefiată de 
devastarea pivnitelor cu vinuri, din Palatul de larnă. În timp ce 
întreaga țară era sfâşiată de acte de violenţă și conflicte politice, ea era 
şocată de acest exemplu de delincventá a maselor, explicându-i lui 
Nicolae că ar fi preferat să audă că nemții, si nu rușii, ar fi săvârșit o 
asemenea „barbarie revoltátoare".9 Olga, sora mai mică a Kseniiei, era 
la fel de bulversată de vandalismul comis si îi scria lui Nicolae cá așa 
ceva nu s-ar fi întâmplat niciodată sub Guvernul Provizoriu: era foarte 
supărată de distrugerea unor splendide tablouri de Valentin Serov.10 
În 14 februarie 1918, Kseniia îi spunea lui Nicolae că trecuseră trei 
luni si jumătate de când erau izolaţi la Ai-Todor, lăsând să se înțeleagă 
că nu putea pleca de-acolo şi că nimeni nu avea voie să-i viziteze. Din 
ziare, a aflat despre actele de violență comise împotriva ofițerilor. 
Pomenea despre un „adevărat masacru” în Sevastopol, adăugând că 
tulburările se întinseseră până la Ialta, unde cadavre fuseseră azvárlite 
în mare.11 

Marele duce Mihail simțea mai acut primejdia. Exact înainte de 
înlăturarea lui Kerenski, Mihail îi scria mamei lui, în 24 octombrie 
1917, relatându-i că se îmbolnăvise de ulcer la stomac şi că şansele lui 
de a se muta în străinătate se risipiseră acum.12 La începutul 
Revoluţiei din Octombrie a scris din nou, spunând: „Ce momente 

cumplite trebuie sá pátimeascá fiecare". Se ruga lui Dumnezeu, pentru 
ea, sá aibá tária sá suporte aceastá traumá. Speránd ca vremuri mai 
bune să vină pentru „Rusia atât chinuită”, își dorea cu disperare să 
părăsească tara.13 Însă puţinele şanse pe care le-ar fi avut s-au 
spulberat când bolşevicii au preluat puterea. În 18 noiembrie 1917, o 
informa pe mama lui cá deja Comitetul Revoluționar Militar al 
Sovietului din Petrograd ordonase transferul lui înapoi în capitală. 
Marinarii din Helsinki supravegheau activitatea lui zilnică, însă 
atitudinea lor nu era amenințătoare. Mihail trăgea nădejde că situația 
se va îmbunătăţi, odată cu alegerea Adunării Constituante, și că familia 
va putea în sfârşit să plece în exil în străinătate. Renuntase să-și mai 
facă iluzii că Romanovii ar mai fi putut avea un viitor în Rusia.14 

17 

Casa Libertăţii 

Casa Libertăţii, asa cum a fost redenumită Casa Guvernatorului 
în conformitate cu vremurile revoluţionare, ar fi fost suficient de 
încăpătoare, dacă Romanovii şi-ar fi luat din Tarskoe Selo doar 
bucătarii si servitorii pentru menaj. Însă ei reduseseră doar 
nesemnificativ din anturajul lor și, la început, Pierre Gilliard a fost 
singurul membru important al suitei care a primit o cameră în 
reşedinţa familiei imperiale.1 Toti ceilalți s-au instalat vizavi, in Casa 
Kornilov, traversând drumul în fiecare zi pentru a-și îndeplini 
serviciile pentru Romanovi. În afară de membrii suitei imperiale, 
Pankratov si Kobáliüski erau singurele persoane care aveau 
permisiunea să pătrundă în incintă. Detaşamentul de gardă, asa cum 
fusese cazul şi la Tarskoe Selo, trebuia să rămână afară. În majoritatea 
zilelor, reşedinţa forfotea de oameni cu diverse treburi, până la ora de 
culcare, iar Romanovii încercau să se comporte aşa cum făcuseră 
dintotdeauna. Statutul și demnitatea rămâneau importante, deși 
Sydney Gibbes, mereu atent la respectarea uzanțelor si a bunelor 
maniere, observa cum unii dintre însoțitorii Romanovilor începeau să 
ridice privirea spre familia imperială cu mai multă îndrăzneală decât s- 
ar fi considerat acceptabil înainte, însă altminteri se păstra vechea 
etichetă de la Curte. Gibbes admira modul cum Romanovii reușeau să 
păstreze măcar o aparență de normalitate, în acele împrejurări 
schimbate.2 


Era un mod de viață claustrofob, iar certurile din anturaj au 
devenit frecvente, pe másurá ce izolarea párea tot mai apásátoare. Ilia 
Tatiscev încerca să fie impáciuitor cu toti: „Nu fiti răutăcioşi, nu fiti 
ráutáciosi!" 3 

Evident, soluţia era să fie găsite îndeletniciri în interiorul casei, 
ceea ce ar fi putut să mai risipească din melancolia generală. Gibbes și 
Gilliard îi țineau ocupați pe copiii lui Nicolae, predându-le lecţii si 
dându-le teme. Grădina oferea o altă supapă pentru descátusarea 
energiilor. Apoi, mai erau spectacolele de teatru. La un moment dat, 
Nicolae a participat şi el, preluând rolul principal din Ursul, de Anton 
Cehov.4 Nicolae personal a adaptat textul pentru reprezentatia 
teatrală, astfel încât Olga și Maria să poată juca și ele în piesă.5 
Romanovii se fotografiau unii pe alţii, developând si scoțând pozele la 
fata locului.6 Orele de seară și le petreceau jucând partide de besigue.1 

În 23 septembrie 1917, Maria Nikolaevna i-a scris împărătesei 
văduve - bunica ei -, ca să o linisteascá în privinţa situaţiei lor. Îi 
povestea cât era de încântată de mica lor grădină si de găinile, rațele si 
cei patru purcei de care familia avea grijă.8 Mai aveau si nişte curcani, 
de care inclusiv copiii se ocupau cu plăcere. În grădină exista un teren 
de tenis, deşi plasa lipsea. Anastasia Nikolaevna îi scria prietenei ei 
Ekaterina Zborovskaia: „Nu e prea rău, însă ne pierdem mult timp 
căutând mingile prin sant si prin locuri similare. Ne așezăm pe 
pervazul ferestrelor și ne distrăm, uitându-ne la lumea care trece pe 
stradă”. 9 Kolia Derevenko, fiul doctorului, venea în vizită ca să se 
joace cu Aleksei, în zilele fixate.10 Aleksei scria vesel în 5 noiembrie 
1917: „Dragă mama-mare, în timpul zilei tăticul taie lemne cu 
fierăstrăul, împreună cu surorile mele, sau curăță potecile. Sper cá te- 
ai însănătoșit după boală. Te sárutám toti cu drag si ne e dor de tine". 
11 La fel cum se întâmplase la Tarskoe Selo, Nicolae era acompaniat în 
muncile lui in aer liber de Dolgorukov, Tatiscev, Gilliard sau vreuna 
dintre fiicele lui; era ferm hotărât să își păstreze condiţia fizică. 
Alexandra își petrecea zilele în fotoliul ei, citind sau cosând. Fetele 
continuau să folosească aparatele lor de fotografiat, iar lui Kobâliński i 
se părea că atmosfera nu mai era așa de încordată ca la Palatul 
Aleksandru.12 

Privind de la ferestrele balconului jos în stradă, Romanovii 
încercau să se acomodeze cu ambianța din Tobolsk. Anastasia 

înregistra câteva lucruri, care i se păreau diferite de ceea ce văzuse în 
alte părți. Poşta, remarca ea, nu sosea cu trăsura ca la Tarskoe Selo, ci 
într-o sanie cu zurgălăi. larna, țăranii umblau în șube lungi pe care, în 
mod bizar, ei si locuitorii orașului le numeau „gâște'. Și, în timp ce 
majoritatea rușilor purtau iarna, pe zăpadă, cizme în culori mohoráte, t 
aranii din gubernia Tobolsk aveau cizmele vopsite in rosu.13 în mod 
evident, membrii familiei erau sincer interesaţi să afle cât mai multe 
despre acele părți din fostele domenii ale lui Nicolae, pe care le 
cunoscuseră doar superficial. Numai că deținuții Romanov nu aveau 
doar interdicția de a se plimba pe stradă, ci şi de a intra în legătură cu 
orásenii. Asta însemna că erau nevoiţi să obțină informaţii locale mai 
ales din ceea ce le povesteau însoțitorii lor, care puteau merge în oraș 
ori de câte ori voiau.14 

Casa Libertăţii era confortabilă, deși un pic cam răcoroasă și 
expusă la curenţi de aer; Tatiana Nikolaevna îi scria prietenei ei 
Mărgărită Hritovo că încăperile în care stăteau tatăl și fratele ei erau 
singurele încălzite corespunzător.15 Era un indiciu timpuriu al 
faptului că familia era nevoită să îşi chivernisească bugetul, cu mai 
multă atenție decât la Palatul Aleksandru. Nicolae și Alexandra nu se 
pricepeau prea mult la necesităţile practice şi, pur şi simplu, semnau 
facturi decontabile din fondurile de care dispunea Nicolae printr-o 
subvenție de la guvern. Mesele erau încă imbelsugate. Micul dejun era 
compus din două feluri, incluzând cafeaua de dimineaţă si o gustare 
(zakuska). Dejunul avea trei feluri de mâncare, urmat mai târziu de 
ceaiul de după-amiază, cu pateuri si prăjituri.16 Romanovii au început 
să ia masa împreună cu Botkin, Ilia Tatiscev, Vasili Dolgorukov, 
Anastasia Gendrikova, Ekaterina Sneider, Pietre Gilliard si Sydney 
Gibbes. Servitorii nu o duceau la fel de bine, însă puteau oricum să 
mănânce pe săturate și să ducă acasă pungi de mâncare pentru 
familiile lor, în oraș. Casa Libertăţii a avut un impact asupra economiei 
locale, întrucât personalul Romanovilor nu cumpăra prea multe 
provizii de pe piaţă. Aflând de criticile din oras, Pankratov a interzis 
oamenilor să scoată mâncare din incintă. Lucrul acesta i-a deranjat pe 
servitori, care se plângeau că leafa lor era insuficientă pentru a-și 
întreține familiile. Pankratov a ripostat că trebuiau să discute această 
problemă cu Nicolae.17 


Însă situația financiară a familiei nu era, de fapt, atât de 
înfloritoare, cum presupuneau majoritatea oamenilor din Tobolsk, iar 
la scurt timp după ce au venit de la Tarskoe Selo au apărut dificultăţi in 
păstrarea unei balante contabile judicioase în Casa Libertăţii. Nicolae 
nu mai avea acces la niciunul dintre conturile lui bancare personale, 
iar în lipsa unei finanţări adecvate din partea autorităţilor sovietice din 
capitală, gospodăria casei trebuia să se aprovizioneze pe credit. 
Datoriile creșteau inevitabil. Kobâliiski și-a dat seama că o asemenea 
situație nu mai putea continua mult timp. Când a făcut o cerere de 
sprijin financiar la sucursala din Tobolsk a Băncii de Stat, a fost sfătuit 
să se adreseze unui om de afaceri, pe nume lanușkevici, şi să-i ceară un 
împrumut. lanușkevici, care îşi păstrase încă o mare parte din avere, a 
acordat suma de 20.000 de ruble, cu condiția ca Evgheni Kobâlinski, 
Vasili Dolgorukov si Ilia Tatiscev să fie garanti ai rambursării banilor, 
iar toti trei au fost de acord. Nimic nu i-a fost dezváluit lui Nicolae. 
despre acest aranjament.18 Soluţia financiară găsită nu putea decât să 
amâne ziua fatală, când ultima rublă avea să fie cheltuită, iar membrii 
de vază ai suitei constientizau timorati cá Romanovii trăiau pe picior 
mare, având în vedere posibilitățile lor. 

Alexandra nu era dispusă niciodată să cheltuiască mai mult 
decât strictul necesar, însă nici ea nu se pricepea prea bine la aspectele 
financiare ale vieţii. La fel ca restul familiei, fusese mereu ferită de 
dificultățile cu care alții se confruntau zilnic în societate. lar în 
Tobolsk, cu atât mai mult, membrii familiei Romanov s-au trezit 
complet rupti de realitățile înconjurătoare. 

Singura șansă pentru Romanovi de a întrezări crâmpeie de viață 
din afara Casei Libertăţii a apărut atunci când au participat la sfânta 
liturghie din Biserica Bunei-Vestiri.19 Părintele Aleksei Vasilev a 
îngreunat însă, fără să vrea, această posibilitate, începând din 25 
decembrie 1917, când a rostit tradiționala rugăciune intru la mulţi ani 
şi sănătate pentru împărat și familia lui.20 Aceasta era modalitatea lui 
de a-şi exprima nemulțumirea față de refuzul lui Pankratov de a-l lăsa 
să predea catehismul pentru copiii Romanov.21 Vasilev era o 
personalitate de seamă a orașului, intrând în duma municipală pe 
listele Partidului Cadetilor; de asemenea, tinea lecţii de religie la liceul 
de băieți.22 Rugăciunea rostită de el a fost o provocare conștientă, 
deoarece repeta cuvinte care constituiseră tradiția oficială înainte de 

Revoluţia din Februarie.23 Soldaţii de gardă au făcut scandal. 
(Kobáliüski le permisese multora dintre soldații mai în vârstă să stea 
în interiorul bisericii, unde era cald.) Glasuri vehemente au amenințat 
să-l împuște pe preot. Episcopul Ghermoghen a solutionat tulburările, 
ostracizându-l pe Vasilev la o mănăstire, iar Kobâliński s-a abținut să-i 
pedepsească pe scandalagiii militari. Ghermoghen era o figură 
marcantă în Biserica Ortodoxă Rusă, preferând să demisioneze public 
din Sfântul Sinod în 1912, decât să accepte influența sporită a lui 
Rasputin. Deşi nu agrea controversele, nu se speria totuși în fața 
problemelor.24 De asemenea, era monarhist, iar când l-a îndepărtat pe 
Vasilev, scopul lui a fost să-l salveze pe el și restul clerului de măsurile 
de represiune din partea autorităților sovietice. 

A fost numit un nou preot, părintele Vladimir Hlânov, care se 
comporta cu mai multă discreţie decât Vasilev. Cu toate acestea, 
soldaţii au decis ca Romanovii să nu mai aibă voie să meargă la 
biserică, slujba religioasă pentru ei urmând să se desfășoare în Casa 
Libertăţii. Kobâlinski a reuşit să ajungă la un compromis, prin care 
familia putea să se deplaseze la biserică, însă nu cu aceeași 
regularitate.25 Chiar si aşa, simpatia clerului față de Romanovi a 
continuat să agite spiritele în rândul soldaţilor din corpul de gardă, 
care insistau să fie prezenți la liturghie în Casa Libertăţii. Tensiunea 
nervoasă a crescut, când a fost rostită o rugăciune pentru Sfânta 
Alexandra. Unul dintre soldati, auzind numele Alexandra, a presupus 
că rugăciunea era închinată împărătesei. Bănuiala lor era că preotul se 
ruga rostind numele familiei dinastice detronate. S-a produs tevatura 
obișnuită, până când cineva a pus mâna pe un calendar bisericesc și a 
putut demonstra că exista o sfântă cu acel nume.26 Familia trăgea 
astfel învățătura cá, și dacă se comportau așa cum li se cerea, încă nu 
era de-ajuns: toti trebuiau să se conformeze dorințelor celor care 
simpatizau cu guvernul sovietic. Or, nimeni nu putea prevedea ce ar fi 
putut decide sovieticii de la o zi la alta. 

Învățând de la alţii 

Romanovii au ajuns să fie fascinati de comisarul Pankratov, 
admiránd gentiletea, fermitatea și priceperea cu care administra 
treburile in Casa Libertăţii. Când dentistul lor preferat, Kostritki, a 
sosit din Crimeea ca să le facă un control stomatologic, a dat 

întâmplător peste un exemplar al amintirilor lui Pankratov despre 
exilul lui în Siberia. Însăși existenţa unei asemenea cărți ar fi putut 
adânci prăpastia dintre Pankratov şi locatarii din Casa Libertăţii. În 
schimb, așa cum i-a povestit dentistul lui Nicolae, conţinutul 
puneainev ident ă un om care nu avea niciun resentiment. Romanovii 
între timp au aflat detalii despre omorul care dusese la arestarea lui 
Pankratov. „De ce nu-i plac jandarmii?”, l-a întrebat Alexandra pe 
dentist. Alexandrei, viața lui dinainte i se părea de neînțeles. Pankratov 
părea un om atât de amabil și ireproşabil. împărătesei îi venea greu să 
creadă cá Pankratov ispásise o condamnare în una dintre temnitele 
soțului ei. S-a alăturat si ea celorlalți din familie, manifestându-și 
respectul față de comisarul lui Kerenski.1 

Pe măsură ce îl studia cu atenţie pe Nicolae, Pankratov înțelegea 
tot mai pregnant limitările acestuia. Comisarul i-a spus împăratului în 
față că rábufnirile de mânie populară, pe tot parcursul lungii lui 
domnii, nu au fost o întâmplare. Milioane de supuși de-ai lui Nicolae, a 
exclamat Pankratov, fuseseră máhniti de modul cum erau trataţi. 
Existaseră tulburări în timpul Războiului Ruso-Japonez din 1904 - 
1905. Existaseră izbucniri de violenţă în Barnaul și Kuznetk, în vara lui 
1914, când au sosit documentele de mobilizare - Pankratov fusese 
martor la toate astea în timpul exilului din Siberia și văzuse cum 
oamenii jefuiau depozitele de vodcă. A sugerat că mișcările de revoltă 
din Petrograd, din februarie si martie 1917, isi aveau originile în 
aceleași sentimente de obidă si înverșunare. Pankratov l-a rugat pe 
Nicolae să reflecteze bine de ce Germania si Austria evitaserá o situaţie 
de haos, similară cu aceea din Rusia, atunci» 

când intraseră în război. Argumenta că regimurile despotice 
sunt luate întotdeauna prin surprindere, când poporul decide în cele 
din urmă că a îndurat prea mult. Nu a reușit să-l convingă însă pe 
Nicolae, care s-a gândit câteva clipe, înainte de a întreba: „Dar de ce să 
devasteze palatul? De ce să nu se pună opreliste gloatei?... De ce să se 
permită tâlhăriile și distrugerea comorilor de artă?” 2 

Cei doi bărbaţi au constatat totuși că își puteau împărtăși 
diverse impresii în privința Siberiei. Pankratov devenea o figură 
excepțională în viața lui Nicolae. Până la Rasputin, nimeni dintre cei 
care ar fi pus la îndoială concepțiile fundamentale ale împăratului nu 
era tolerat în cercul lui. După moartea lui Rasputin, în Tarskoe Selo și 

la Tobolsk, nu mai rámásese nicio persoaná din suita lui Nicolae care 
să fi îndrăznit să-l contrazică. Nicolae trăia în interiorul unui cocon, pe 
care și-l tesuse singur si care putea asigura o izolare mai mare decât 
învelișurile protectoare din jurul monarhiilor străine rivale. Pankratov 
s-a apucat să desire sistematic firele subțiri care formau textura acelei 
plásmuiri. Ca fost prizonier al unui lagăr de muncă siberian, Pankratov 
cunoștea nemijlocit condiţiile traiului zilnic din Siberia; avea 
cunoștințe excepționale despre grupurile etnice din nordul înghețat. 
Pierre Gilliard a surprins o conversaţie, care a durat peste un ceas, în 
care Pankratov povestea explorările sale în bazinul fluviului Lena. Lui 
Nicolae și lui Pankratov le făcea plăcere să stea de vorbă împreună, iar 
Nicolae, uitând de ce Pankratov se aflase prin acele părți ale Siberiei, îl 
îndemna pe tovarășul său să îi povestească mai mult. Îi unea 
încrederea într-un viitor măreț pentru Rusia, în care tundra şi taigaua 
jucau un rol esenţial. Fostul împărat si fostul lui ocnas erau la unison în 
entuziasmul lor patriotic.3 

Alexandra nu împărtășea admiraţia soțului ei pentru Pankratov, 
iar atunci când trebuia să comunice cu el, prefera să îl folosească pe 
doctorul Botkin ca intermediar. Botkin era încântat să-i facă acest 
serviciu. Nutrea o înţelegere profundă pentru necazurile ei și o ajuta 
aşa cum dorea ea, transmițând cu regularitate solicitările ei 
autorităților competente.4 

Pankratov nu a agreat-o nici el vreodată pe împărăteasă. 
Stăpânirea ei de sine glacială, ori de câte ori el se afla prin apropiere, 
nu avea cum să-i fie pe plac, mai ales că Alexandra nu catadicsea să 
manifeste nici cea mai mică gratitudine pentru micile favoruri pe care 
el izbutea să le obţină pentru familie. În ciuda spiritului său generos, 
simţea un dispreţ tot mai pronunţat pentru modul ei de a se comporta. 
Și asta nu se datora doar faptului că el era un revoluționar populist, 
ostil guvernării fostei dinastii. La scurt timp după preluarea 
îndatoririlor sale în Tobolsk, în numele Guvernului Provizoriu, 
Pankratov a acceptat să conducă o comisie locală care strângea 
contribuții benevole pentru efortul de război al Rusiei contra 
Germaniei. Foarte repede, oamenii au început să se plângă de avaritia 
Romanovilor. Modul lui de depășire a impasului a fost să-i predea lui 
Tatișcev formularul de cerere pentru contribuţie si să aştepte să vadă 
ce avea să se întâmple. Nu i-a venit să creadă poveștile despre 

zgârcenia Romanovilor, până nu a descoperit cá familia imperială 
donase doar 300 de ruble. „Era aceasta avaritie ori lipsă de atentie?", 
întreba el. „Sau era un semn de răzbunare?” Pankratov considera că 
nicidecum nu era o întâmplare că împărăteasa fusese cea care a 
semnat cecul.5 

Restul familiei era cu totul altceva, iar Pankratov aprecia felul 
cum Nicolae şi fiicele lui se ofereau cu entuziasm să taie lemne pentru 
foc si să curețe zăpada de pe alei. Revolutionarul se așteptase să-i vadă 
comportându-se ca niște beneficiari rásfátati ai clasei privilegiate. 
Plăcerea cu care efectuau diverse munci fizice a fost o surpriză pentru 
el. Chiar si așa însă, Pankratov a continuat să creadă că întreaga familie 
fusese întotdeauna izolată în mod artificial de viața obișnuită din tara 
pe care o cârmuiseră. Mai mult chiar, în opinia lui, educaţia lor nu 
făcuse decât să le înfrâneze dezvoltarea personală. Nicolae și 
Alexandra își îngrădiseră familia cu reguli de etichetă, iar puterea si 
mândria dinastică le conferiseră o perspectivă îngustă şi nerealistă 
asupra vieţii. Totuşi, Pankratov nu a încetat niciodată să fie optimist. 
Avea suficientă experienţă de viață pentru a putea crede în potenţialul 
lor constructiv de cetățeni ai ţării, ceea ce îl determina să 
concluzioneze că nu era prea târziu pentru ei să înceapă să se schimbe 
ca oameni. (Desigur, nu avea cum să creadă că acest lucru ar fi fost 
posibil în cazul împărătesei, cu atitudinea ei neprietenoasă.) 6 

Observa tentativele nicidecum reușite ale lui Nicolae de a le 
asigura în continuare odraslelor sale instruirea necesară. Nicolae și-a 
asumat misiunea de a le preda istoria Rusiei, parcurgând cu Aleksei o 
carte despre domnia lui Petru cel Mare; era vorba, probabil, despre 
renumitul manual de S.A. Cistiakov, care a fost găsit ulterior printre 
lucrurile Romanovilor.7 Nicolae se lăuda într-o scrisoare către mama 
lui, în Kiev: „Îl învăţ pe Aleksei istoria Rusiei, pe care o iubesc și - pot 
să afirm - o cunosc bine". 8 Pankratov nu era de aceeași opinie si se 
îndoia ca Nicolae ar fi fost atât de competent în materie de istorie, în 
afară de partea despre armatele rusești si războaiele Rusiei; de fapt, 
nici Nicolae nu se ferea să admită că trecutul militar al Rusiei era ceea 
ce îl interesa cu precádere.9 

Cu toate acestea, Nicolae recunoștea necesitatea de a face 
schimbări în personalul didactic si, de aceea, s-a consultat cu 
Pankratov, cerându-i sfatul. Pankratov avea o părere proastă despre 

Anastasia Gendrikova si Ekaterina Sneider, care fuseserá profesoarele 
celor mici. A recomandat-o pe Klavdia Bitner, o femeie cu opt ani de 
experientá la o scoalá din Tarskoe Selo. (Pankratov a evitat sá 
menţioneze cá era iubita lui Kobâlinski.) împăratului i-a plăcut ideea si 
a spus că va discuta cu împărăteasa, care a fost de acord imediat.10 
Bitner sosise în Tobolsk cu același vapor cu care veniseră Pankratov și 
Nikolski. În timp ce reînnoda relația cu Kobâliński, căutase să obțină 
un post la liceu, ca profesoară de franceză. Potrivit doctorului Botkin, 
fiicele soților Romanov au susținut ideea ca Bitner să devină 
profesoara lor. Domnișoara Bitner s-a întors repede la Tarskoe Selo 
pentru a-și încheia contractul la şcoala de-acolo, înainte de a reveni la 
Tobolsk, în compania colegului ei, profesorul Sydney Gibbes. Era o 
femeie care ştia ce voia, așa că l-a informat pe Pankratov că ea dorea să 
discute clauzele slujbei ei, singură cu împărăteasa. Nicolae si fiicele lui 
au primit-o în biroul lui. Nicolae i-a explicat cu simplitate: „Soția mea 
vă așteaptă”. În conversaţia care a urmat, Alexandra a fost atât de 
curtenitoare şi de entuziastă, încât Bitner a decis să accepte 
invitatia.11 

Era plăcut surprinsă, constatând cât de amabilá putea fi 
împărăteasa în întâlnirile lor zilnice. Când Alexandra s-a interesat, din 
pură curiozitate, dacă profesoara îi trimitea bani mamei ei, Bitner i-a 
explicat cá era cam strâmtorată financiar, iar atunci Alexandra a ținut 
neapărat să-i dea ea niște bani.12 Bitner era la fel de impresionată si 
de Nicolae. Cu manierele lui impecabile, împăratul avea întotdeauna 
un impact favorabil asupra celor care nu se deciseseră încă să fie 
împotriva lui. Bitner a observat că, ori de câte ori se întâmpla să-și ia 
liber din motive de sănătate, Nicolae întotdeauna o întreba cum se 
simțea când revenea la lucru. A ajuns să-și dorească să facă ceva 
frumos pentru el.13 însă îi considera vinovaţi, pe el si pe Alexandra, 
pentru ceea ce ea constatase a fi o lipsă de cultură în cazul copiilor lor. 
După estimarea ei, copiii vádeau o ignoranță șocantă in materie de 
literatură rusă, istorie şi geografie. La partea de poezie, ştiau un pic din 
Puşkin și mai puţin chiar din Lermontov, însă nu auziseră niciodată de 
Nekrasov.14 Nici nu era de mirare că Nekrasov - un scriitor antitarist 
venerat de revoluționari, fără să fi fost însă un poet de primă clasă - nu 
se impusese atenţiei lor. În mod diabolic, Pankratov a îndemnat-o pe 
Bitner să le citească cu voce tare elevilor ei câteva dintre poemele lui 


1 


Nekrasov. Bitner a ales ,Rusoaicele" si „Gerilă, Nas-Rosu'. Apoi, i-a 
povestit lui Pankratov cá fiicele soţilor Romanov fuseseră încântate. 
„De ce nu ni s-a spus niciodată cá avem un poet atât de minunat?!", au 
exclamat ele.15 

Aleksei, în același timp, nu era nicidecum un elev model, iar 
Bitner era dezamăgită de preferința lui de a i se citi totul cu voce tare. 
Putea accepta că din cauza bolii ajunsese, probabil, să fie așa. 
împărăteasa îşi adora si îşi ocrotea fiul, însă în privința lecturilor nu 
părea prea indulgentă, comparându-l nefavorabil cu tatăl lui, care 
citise cu pasiune în copilărie.16 Din celelalte puncte de vedere, în orice 
caz, Aleksei a cucerit inima lui Bitner. Tareviciul era un băiat dulce si 
curajos, care nu putea suferi să ceară ajutor, decât dacă efectiv nu se 
putea descurca altfel. Bitner îi spunea adesea: „Aleksei Nikolaevici, te 
doare piciorul”. Invariabil, el răspundea: „Ba nu, nu mă doare”. Ea îl 
contrazicea: „Eu văd totuși că te doare". Însă băiatul era încăpățânat: 
„Ţie mereu ti se pare cá mă doare, când în realitate nu mă doare”. 
Amândoi ştiau adevărul, iar la un moment dat Aleksei i-a mărturisit 
indirect cât era de îngrijorat: „Tu crezi că o să scap vreodată de (boala) 
asta?" 17 

La cei treisprezece ani ai lui, căpăta deja o personalitate 
distinctă. Orice fel de risipă îl deranja. Desi nu împărtășea toate 
preferinţele culinare ale familiei lui, cu stoicism evita să ceară altceva 
de mâncare. De asemenea, avea convingerea că toate cheltuielile 
familiei trebuiau menținute la un nivel cât mai scăzut. Avea multă grijă 
de lucrurile lui.18 În mod ciudat, îi plăcea mai mult la Tobolsk, decât la 
Tarskoe Selo, declarând: „E mai bine aici. M-au minţit acolo. M-au 
mințit cumplit” 19, deși aparent nu a explicat niciodată ce motive 
avusese să se plângă astfel. În scurt timp, a ajuns să aibă suspiciuni şi 
în privinţa vieții în Casa Libertăţii, când unii dintre servitori au început 
să-şi permită anumite gesturi. Într-o zi, țareviciul a întrebat-o pe 
Bitner: „Spune-mi și mie, Klavdia Mihailovna, de ce toată lumea ne 
minte?” Bitner a replicat: „Cum vă minte? Cine vă minte?” Aleksei i-a 
explicat că doctorul Derevenko îi spusese să facă o baie. A fost dat 
ordinul pentru asta, iar Aleksei a stat și a aşteptat să audă că apa era 
gata pentru baia lui. După mult timp, i s-a spus că instalaţia sanitară 
era defectă. Însă a doua zi a aflat că Maria Tutelberg, una dintre 
cameriste, folosise baia în locul lui. Eticheta de la Curte era în 


degringoladá, iar mostenitorul tronului a sesizat cu perspicacitate 
acest lucru pe pielea lui.20 

19 

Timp liber la dispozitie 

Nicolae si Alexandra deveniseră cititori înrăiri după Revoluţia 
din Februarie. Străduindu-se să îi transmită fiului lor cunoașterea ei 
religioasă, Alexandra a studiat Meditaţii laDumnezeiascáLiturghie1, de 
Nikolai Gogol; iar spre propria-i edificare, a parcurs o istorie generală 
a creştinismului.2 În timp ce, la plecare, Alexandra își făcuse bagajul cu 
grijă, Nicolae omisese să-și aducă o rezervă de cărți de lat arskoe Selo. 
Din fericire pentru el, Pankratov i-a îngăduit să solicite titluri de la 
biblioteca liceului din Tobolsk. Nicolae a ales 
GorodTobolskiegookresnostfi, de K. Golodnikov. De asemenea, a 
devorat WeltgeschichteN de Oskar Jäger. Sydney Gibbes i-a împrumutat 
exemplarul sáu din AShortHistoryof theEnglishPeople, de J.R. Greene. 
(Gibbes avea mereu cartea la el, pentru eventualitatea în care s-ar fi 
trezit brusc in stare de arest) Volumul oferea o analizá veselá a 
veacurilor de dezvoltare a Angliei si se vânduse bine la Londra, în 
nenumărate ediții. Din câte povestea Gibbes, Nicolae a plecat cu cartea 
de la micul dejun și a terminat-o până la ora 11 a.m. În realitate, 
conform jurnalului său, lui Nicolae i-a luat douăsprezece zile ca să o 
citească până la capăt. Când i-a înapoiat cartea lui Gibbes, a menţionat 
că mai citise câteva lucrări de acest fel în tinereţe și îi mulțumea 
pentru prilejul de a-și fi reîmprospătat cunostintele.5 

Totuşi, îşi rezerva cea mai mare parte din timp pentru clasicii 
literaturii ruse din secolul al XIX-lea, care nu făcuseră parte din 
instruirea lui, deoarece tatăl sáu, Aleksandru al IIL - le-a, care avea 
prejudecăți în materie de cultură, considera că beletristica i-ar fi putut 
perverti gândirea. 

Începând din 26 septembrie 1917, Nicolae a avut plăcerea să-și 
completeze golurile din educaţie, citind povestirile lui Nikolai Leskov.6 
A fost atât de încântat de lectura aceasta, încât în 16 octombrie a citit 
cu glas tare pentru întreaga familie Tâlhăria, de Leskov7; iar, apoi, le-a 
citit Nuntdf de Nikolai Gogol. Mai târziu, a parcurs cu ei Dracula, de 
Bram Stoker9; cât despre lecturile lui individuale, Nicolae s-a întors la 
literatura rusă consacrată și, în martie 1918, a citit AnnaKarenina, de 
Levâolstoi, pentru prima oară. A recunoscut că romanul îl captivase 

intru totul.10 De aici, a trecut la Mihail Lermontov.11 Si pe urmá, in 
continuare, la romanele lui Vsevolod Soloviov.12 in acelasi timp, 
pentru familie a ales din opera lui Ivan  Turgheniev 
Povestirileunuivânător, urmate de romanele înajun, Fum şi 
Apeleprimăverii)3 

De asemenea, seara, spre amuzamentul tuturor, citea cu glas 
tare din aventurile lui Scarlet Pimpernel, de baroana Orezy.14 
Povestirile, a căror acțiune se petrece în timpul Revoluţiei Franceze, 
exprimau o simpatie profundă pentru regalitate si aristocrație, dar si 
un dispreț total față de sărăcimea Parisului. Prima aventură dădea 
tonul de la bun început: 

Vociferând, clocotinddefurie, dezlántuitd, vineogloatádefiinte 


caresuntomenesti doarcunumele, 
cácipentruochisiurechinupardecátniste creaturisălbatice, 
mánatedepatimijosnicesi de pofta răzbunăriiși aurii... 
Aproapepeparcursulintregiizile, ghilotinalucrasenemilosfăcându-și 
odioasatreabă:  totceeaceînveacuriletrecuteaduseseFranţei  glorieși 
grandoare, numedevitá vechesi 
sángealbastruplátiserdtributulpentrudorinta eidelibertatesi 


fraternitate.15 

Eroul lui Orezy era Sir Percy Blakeney - înalt, cu ochi albaștri -, 
care traversa pe furis Marea Manecii in misiuni clandestine pentru a 
salva aristocrati. Ín povestirile ei, nobilii, atât englezi, cât şi francezi, 
erau întotdeauna bărbați cu un fizic puternic si un spirit generos, în 
timp ce pe revoluționari, ca de pildă Maximilien Robespierre si Jean- 
Paul Marat, autoarea îi prezenta drept nişte indivizi mediocri, 
imbolditi de țeluri criminale. Când printre personajele cărților ei 
apăreau englezi şi englezoaice din păturile de jos ale societăţii, 
întotdeauna, spre deosebire de francezi, ei erau oameni decenti, leali si 
patrioţi, uneori chiar comici în manierismul lor. 

Neîndoielnic, concepțiile reacționare ale baroanei Orzcy făceau 
şi mai atractive scrierile ei, pentru Nicolae şi familia lui. Autoarea 
cunoscuse succesul încă din 1903, când piesa ei de teatru, 
TheScarletPimpernel, fusese jucată pe scena londoneză. Nicolae admira 
de mult timp opera ei, iar în 1917 citise deja toate cele cinci romane 
publicate până atunci.16 Fostul împărat trăia si el în detenție acum. Nu 
se confrunta - sau credea cá nu se confrunta - cu amenințarea unei 

execuţii capitale. Însă, cu siguranţă, aventurile povestite de Orezy erau 
o sursă de alinare sufletească, pentru el și familia lui. Agreau viziunea 
ei politică reacționară. (Orezy, scriitoare britanică de origine ungară, 
era o conservatoare tipică, descriindu-i invariabil pe evrei ca fiind 
murdari, váicáreti, uneltitori si perfizi, iar atunci când Sir Percy 
Blakeney s-a deghizat în negustor evreu, personajul s-a comportat 
întru totul conform acestui stereotip.) 17 Kobâlinski avea să-și 
amintească mai târziu că lui Nicolae, pur și simplu, „nu-i plăceau 
evreii” si că, de obicei, îi numea jidi(,jidani').18 Nicolae şi-a exprimat 
succint punctul de vedere într-o scrisoare către mama lui: „Un lucru 
este clar: și anume că, atâta vreme cât evreii vor rămâne la putere, 
totul va continua să se inráutáteascá - ce înseamnă Rusia pentru ei?" 
19 

În noiembrie 1917, îi scria surorii lui, Kseniia, incluzând o listă 
cu revoluționari de stânga, care adoptaseră pseudonime pentru a-și 
ascunde originea evreiască: 

Lenin - Ulianov (Tederblium) Steklov - Nahamkes Zinoviev - 
Apfelbaum Kamenev - Rozenfeld 

Gorev - Goldman 

Mehovski - Goldenberg Martov - Tederbaum Suhanov - 
Gimmer Zagorski - Krahman Meskovski - Gollender.20 

Atât pe Lenin, cât si pe alții i-a inclus greșit pe listă. Deşi unul 
dintre bunicii lui Lenin fusese evreu, printre strămoşii acestuia nu 
exista nimeni cu numele de Tederblium. Dar Nicolae nu tinea neapărat 
la rigurozitatea informaţiei. Mai degrabă, încerca să sublinieze că 
evreii erau capabili de orice subterfugii pentru a pune mâna pe putere 
- ceea ce, într-adevăr, Nicolae considera că se întâmplase în Rusia, de 
când el fusese înlăturat de la tron. 

Este adevărat că, raportați la procentul de evrei din populaţia 
imperiului, militantii evrei erau excesiv reprezentanți la fiecare nivel al 
conducerii bolșevice. De asemenea, aveau o pondere importantă în 
Partidul Mensevic si în Partidul Socialist Revoluționar, ba chiar si 
Partidul Constitutional Democratic, precum si alte organizaţii liberale 
includeau membri influenti de origine evreiascá. Alte grupári etnice si 
nationale furnizau, de asemenea, numerosi activisti, care detineau 
poziții de autoritate in mişcarea revoluţionară, inclusiv in rândul 
bolşevicilor, unde georgieni, letoni și polonezi aveau roluri marcante. 

Însă tinea de domeniul fantasticului să poti crede, cum făcea Nicolae, 
că evreii din Rusia în mod special ar fi pus la cale o conspirație politică 
şi religioasă centralizată. Nicolae, în plus, omitea rolul pe care el însuși 
îl jucase în atragerea ostilitátii din partea multor supuși evrei de-ai săi, 
care erau activi pe plan politic; fostul împărat nu făcuse un secret din 
simpatia lui pentru Uniunea Poporului Rus și alte organizaţii de 
extremă dreapta, care au contribuit la incitarea pogromurilor contra 
evreilor în perioada dinaintea războiului. Or, ar fi fost surprinzător ca 
amintirea acestor fapte violente să cadă în uitare sau să devină 
scuzabilă. Numele lui ajunsese de multă vreme sinonim cu intoleranta 
religioasă în ținuturile cândva cármuite de el. 

Nicolae însă își căuta mángáierea în evlavia lui de creștin, iar 
prin martie 1918 luase decizia să citească Biblia din scoartá-n scoarță, 
de la început până la sfârşit, un plan la care a renunțat repede, 
preferând alte cărți din biblioteca lui.21 Printre volumele citite de el s- 
a regăsit una dintre cele mai odioase lucrări tipărite vreodată, 
Blizgriadușcii Antihristitarstvo diavolanazemle22, de Serghei Nilus. 

Publicată de Biserica Ortodoxă Rusă în 1917, era o ediţie 
adăugită a unei cărți care apăruse prima oară cu unsprezece ani în 
urmă. Nilus era un preot animat de misticism și de un antisemitism 
fanatic. Capitolele reproduceau, cuvânt cu cuvânt, faimoasele 
„Protocoale ale inteleptilor Sionului”, care circulaseră în Rusia si în 
străinătate încă de la începutul anilor 1900. Textul „Protocoalelor” 
conținea aşa-zisa transcriere a unei convenții evreieşti internationale, 
care ar fi avut loc la Paris, pentru a organiza un complot, prin care 
evreii să poată subordona întreaga lume sub conducerea lor. În 
realitate, „protocoalele” erau un fals cu multiple origini obscure. Nilus 
le adusese în atenţia opiniei publice, în încercarea de a le abate atenția 
rușilor de la socialism, prin atátarea urii împotriva poporului evreu, 
considerat a fi cauza tuturor relelor din Imperiul Rus. În lupta politică 
generală de după Revoluţia din Februarie, înaltul cler al 

Bisericii Ortodoxe nu a simţit nicidecum imboldul de a 
imbrátisa cauza antisemitismului punându-i la dispoziţie lui Nilus 
editura lor ecleziastica. Faptul ca aceste Protocoale erau un document 
contrafăcut fusese stabilit printr-o anchetă declanșată de Stolîpin în 
1906, în urma căreia se spune că însuși Nicolae ar fi conchis: „Lăsaţi 
protocoalele. Sacrul nu poate fi apărat prin metode mársave". 23 


Cu toate acestea, Nicolae a revenit la acea carte in Tobolsk, ca si 
cum ancheta lui Stolîpin nici nu ar fi avut loc vreodată. Într-adevăr, 
începând cu seara de 9 aprilie 1918, a ales să le citească din ea cu voce 
tare soției şi copiilor lui. Alterna lectura cu pasaje din Evanghelii, 
deoarece era perioada Postului Mare și Romanovii studiau textele 
evangheliştilor. Însă Nilus a devenit o preocupare constantă pentru 
Nicolae, care a ales cartea părintelui ortodox ca text principal pe care 
să-l prezinte familiei în Vinerea Mare si în Duminica de Paşti; a 
continuat să le citească si în zilele următoare, până când a ajuns la 
ultima paginá.24 îi plăcea cum erau infierati atât francmasonii, cât si 
evreii; aşa cum conchidea el, era „o lectură foarte potrivită 
momentului".25 La fel ca Nilus, Nicolae îi acuza pe evrei că erau avizi 
să ajungă stăpâni în Rusia. În opinia lui, ruşii erau un „popor blând, 
minunat, bun" Cel puţin asa deducea Bitner din observațiile ei: Nicolae 
presupunea că, după ce valul revoluționar se va fi domolit, poporul lui 
va reveni la vechiul sistem de cârmuire, starea actuală de lucruri fiind 
doar ceva temporar. Bitner îi dădea dreptate lui Kobâlinski, care 
vorbea despre convingerea împăratului că evreii ajunseseră să 
exercite o influență dominantă asupra ruşilor si să îi conducă pe calea 
revolutiei.26 

Ín mod evident, Nicolae aproba ideea potrivit cáreia sustinátori 
marcanti ai religiei mozaice urziserá un complot international pentru 
distrugerea civilizaţiei. Cartea lui Nilus avea o inráurire fundamentală 
asupra gândirii lui Nicolae, care voia ca Alexandra și restul familiei să 
asculte fiecare cuvânt și să împărtășească repulsia lui față de această 
presupusă cabală mondială. 

20 

„Octombrie” în ianuarie 

Pe măsură ce lunile treceau, Nicolae încerca să rămână la curent 
cu evenimentele, iar la un moment dat a început să primească din nou 
Times de la Londra şi JournaldesDebats din Paris, în timp ce Alexandra 
citea publicația londoneză DailyGraphie) Membrii anturajului său 
continuau să îi comunice tot ce descopereau în ieșirile lor prin oras. 
Tobolsk, aidoma oricărei localități din tară, vuia de discuţii și zvonuri, 
iar oamenii aveau opiniile lor despre Sovnarkom. Însă informaţii 
exacte nu prea existau. Sovietul rămânea, aşa cum se întâmplase 
începând cu Revoluţia din Februarie, în mâinile mensevicilor si ale 

eserilor. Desi centrele industriale din Rusia cedau în fata înaintării 
politice a bolsevicilor, Tobolsk rámánea la fel cum fusese sub Guvernul 
Provizoriu si, chiar dacá Kerenski fusese inláturat de la putere, 
oamenii numiţi de el exercitau puterea acolo. Pankratov si Kobâlinski 
nu trăiau sub ameninţarea de a fi schimbaţi din funcţie. >» Sovnarkom 
avea prea multe situaţii critice de solutionat în Petrograd, pentru a-şi 
mai fi bătut capul cu un târg provincial liniștit, cum era Tobolsk. Atâta 
vreme cât Romanovii erau ținuți sub un control ferm si nu apărea 
pericolul vreunei tentative de evadare, Lenin şi conducerea bolșevică 
nu vedeau niciun motiv de a înlocui personalul care îi păzea. Pentru 
prima oară în viața lui, Nicolae nu mai prezenta prea mult interes 
pentru conducerea Rusiei. 

Auzind în 1 decembrie 1917 că bolșevicii semnaseră un 
armistițiu cu germanii, Nicolae notă în jurnalul lui: „Nu mi-aş fi 
imaginat niciodată un asemenea coşmar. Cum de și-au permis ticálosii 
ăştia de bolşevici să aibă tupeul de a-şi pune în aplicare visul lor 
obsesiv de a propune să încheie pace cu dușmanul, fără să consulte 
opinia poporului, într-un moment când adversarul a ocupat o mare 
parte din teritoriul țării?” 2 Arareori avea un limbaj atât de virulent în 
ceea ce scria pentru sine. Spera, poate, ca lumea să citească într-o bună 
zi cuvintele lui. 

Sovnarkom era decis să pună capăt luptelor pe Frontul de Est si, 
în acest scop, a trecut la demobilizarea armatei ruse. Soldaţii mai 
înaintați în vârstă au fost primii care au primit documentele de lásare 
la vatră, însă detașamentul de la Casa Libertăţii nu putea fi redus 
numeric, fără să nu fie periclitate măsurile de siguranță necesare. În 
general, în locul veteranilor demobilizati, veneau soldati mai tineri si 
mai intoleranti, dar pe care militantii revoluționari din oraş puteau să-i 
manipuleze mai usor.3 Era din ce în ce mai greu ca disciplina să fie 
păstrată. Când Romanovii au clădit un bulgăre mare de zăpadă în 
grădină, soldaţii de gardă l-au dărâmat, pe motiv că cineva ar fi putut 
să tragă cu arma în ei de pe stradă, iar atunci trupele ar fi fost 
considerate vinovate pentru că nu-și făcuseră datoria.4 Pankratov şi 
Kobáliüski nu puteau niciodată să se încreadă că ordinele lor aveau să 
fie aplicate în mod automat; întotdeauna, trebuiau să parlamenteze cu 
trupele, pentru a se asigura de supunerea lor. La fel cum procedase în 
Tarskoe Selo, Nicolae a încercat să-i cunoască pe soldati. Îi simpatiza în 

mod special pe caporalul Tur si pe sergentul Griscenko, făcându-i 
plăcere să stea de vorbă cu ei. Când unii membri ai detaşamentului 
erau înlocuiri, se întâmplase adesea ca soldaţii, înainte de plecare, să 
se furiseze la etaj și să sărute mâna împăratului, la despártire.5 însă 
toate aceste plecări îl descumpăneau, iar dacă întreba cine avea să 
păzească familia în continuare, nimeni din detașament nu știa să-i 
răspundă.6 

Soldatilor aparținând detașamentului din Tobolsk nu le 
convenea că erau obligați să îi păzească pe Romanovi şi mereu 
întrebau de ce li se cerea să rămână în cadrul regimentelor lor. Între 
timp, alti soldati soseau de pe frontul german si austriac, hoinárind 
liberi pe străzi; în scurt timp, numărul acestora a ajuns la 2000. 
Indisciplina lor a devenit de notorietate în tot orașul. Mantalele lor 
militare băgau spaima în multi locuitori si nelinisteau autorităţile, care 
răspundeau de securitatea celor din Casa Libertăţii, fiindcă aceste noi 
trupe cereau vărsare de sânge. Pentru prima oară de când fuseseră 
strămutați din Tarskoe Selo, asupra siguranţei fizice a Romanovilor 
plana un risc din ce în ce mai mare. Oamenii îi trimiteau lui Nicolae 
scrisori de amenințare, pe care Pankratov si aghiotantii lui le 
interceptau şi le ardeau. Cu mesajele pornografice, care se primeau 
pentru fiicele soţilor Romanov, se proceda la fel. Când suita imperială 
se plângea de rigorile regimului de detenţie, li se atrăgea atenţia că 
doar „detașamentul cu destinaţie specială” stătea între ei si un posibil 
atac violent. Pankratov i-a explicat fără menajamente acest lucru 
doctorului Botkin și l-a rugat să îl lămurească pe Nicolae, pentru binele 
întregii familii.7 

Ir-penumărate moduri, unele directe, altele mai voalate, 
Romanovii au fost instiintati că nu mai puteau conta pe un tratament 
privilegiat. Nicolae a primit o cartelá pentru produse rationalizate, pe 
care apáreau numele lui intreg, adresa si statutul social ca ,fost 
împărat” (eks-Imperator). Chiar si el avea nevoie de o asemenea cartelă, 
pentru a cumpăra articole de bază, ca de pildă faină, ulei de gătit, sare, 
lumânări, săpun, crupe şi mácinis de ovăz. Detinátorii de cartele aveau 
voie să cumpere produse de la magazinul orășenesc oficial sau de la 
Cooperativa de Consum.8 

Nicolae era îngrozit de tulburările care continuaseră în toate 
orașele ruseşti după abdicarea sa. Pentru Romanovi, cetățenii 

Tobolskului nu au constituit niciodatá un pericol deosebit, iar 
Kobáliüski avea dreptate, probabil, cánd sustinea cá multor oameni le 
făcea plăcere să îi vadă, însă erau prea înspăimântați pentru a arăta 
acest lucru în mod public.9 într-adevăr, foarte multă lume se bucura 
să-i urmărească atunci când se duceau la biserică, iar unii locuitori le 
trimiteau chiar bunátáti pregătite în bucătăriile lor, ca un simbol al 
gândurilor bune pentru ei. În Casa Libertăţii, delicatesele n-au lipsit 
niciodată în ultimele luni din 1917.10 însă tensiunea creştea chiar și în 
Tobolsk, in special printre soldati si foştii soldati. Nicolae observa 
aceste schimbări cu multă neliniște. Desi dispretuia instituţiile si 
procedeele democratice, spre surprinderea lui a început să-şi pună 
toate speranţele în mult aşteptata Adunare Constituantă. Adesea, îl 
întreba pe Pankratov când urma să aibă loc ședința acestui organism 
în Petrograd. Din păcate, Pankratov nu avea informaţii mai bune decât 
ceilalţi, în privinţa evenimentelor curente.11 

Întrucât scrisorile către şi de la Romanovi continuau să fie 
examinate înainte de a fi transmise mai departe, familia imperială a 
luat măsuri pentru a păstra confidentialitatea corespondenței. 
Alexandra, uneori, dădea mesajele ei pentru Anna Vărubova, scrise în 
slavona bisericească, unei foste infirmiere de latarskoe Selo, pe nume 
Juk.12 De asemenea, apela la Sydney Gibbes și la cameristă, Anna 
Utkina, pentru a-i duce corespondenţa la oficiul poștal.13 Anastasia o 
punea pe prietena ei Ekaterina Zborovskaia să îi scrie Annei 
Demidova, servitoarea familiei Romanov, în ideea că Demidova nu ar fi 
fost atât de strict supravegheată. Totodată, Anastasia a trimis câteva 
scrisori fără să le supună spre aprobare lui Pankratov.14 Și nici nu 
încerca să ascundă fată de lumea exterioară locul unde Romanovii erau 
ținuți sub arest - ceva mai devreme, scriindu-i prietenei ei 
Zborovskaia, a numit explicit Casa Libertăţii, indicând chiar și 
camerele unde stăteau toti și incluzând o fotografie a clădirii văzute 
din stradă.15 Oferise astfel toate sugestiile practice pentru o eventuală 
tentat-vá de salvare a familiei Romanov, care încerca să lase deschise 
orice posibilități de a-şi redobândi libertatea. 


Nicolae își dădea seama pe deplin de eforturile pe care 
Pankratov le făcea pentru a tine sub control toate tulburările iscate din 
partea detasamentului de pază. Era o sarcină extrem de anevoioasă, iar 

atât Pankratov, cát si Kobâlinski erau descumpániti de degringolada în 
care se aflau ordinea si disciplina. Soldatii se plángeau frecvent de 
calitatea mâncării de la popota cazărmii. Observau că, adesea, 
Romanovii lăsau carnea în farfurii si, în mintea lor, nu puteau pricepe 
de ce „Nikolașka”, cum îi spuneau ei împăratului, avea dreptul la un 
asemenea rásfát. Protestau că ei erau nevoiţi să doarmă pe scânduri, in 
timp ce el avea un pat confortabil. De asemenea, îi deranja faptul că 
erau plătiți mai prost decât fuseseră înainte de a veni la Tobolsk. Când 
garanţiile financiare pe care le primiseră în august 1917 au devenit 
caduce odată cu Revoluţia din Octombrie, au ameninţat că vor ieși în 
oras si vor jefui prăvăliile. Prudent, Kobâlinski le-a majorat solda și le- 
a îmbunătăţit alimentatia.16 Deşi măsurile adoptate au calmat situația 
pentru un timp, nemulțumirile au reapărut ulterior. Unii soldați, ca să 
se distreze, au scrijelit cuvinte obscene pe leagănele folosite de fiicele 
soților Romanov.17 


Între timp, agitația politică era în creştere în interiorul 
detasamentului, întrucât eserii, care fuseseră întotdeauna activi, au 
suferit o lovitură din partea unui vechi surghiunit politic, Pisarevski, 
editor al ziarului social-democrat RabociaiaPravda şi preşedinte al 
Sovietului din Tobolsk. Neintelegánd cá ruptura dintre bolşevici si 
menșevici avea prea puţină importanță în Tobolsk, Kobáliüski îl 
considera pe Pisarevski un bolșevic sadea. Pisarevski dădea crezare 
zvonurilor că Romanovii încercau să evadeze. Situația politică din 
regiune era în fierbere, iar Comitetul Executiv al Sovietului Regional 
vest-siberian din Omsk, condus de bolșevici, cerea în mod repetat ca 
familia imperială să fie băgată la închisoare. Orașul Tobolsk nu 
ajunsese deocamdată subordonat în exclusivitate puterii sovietelor si 
încă avea un guvernator al guberniei numit de Guvernul Provizoriu. 
Chiar dacă nu era bolșevic, Pisarevski simpatiza cu Sovnarkom, 
asumându-și misiunea de a afirma „puterea sovietică”. S-a dus la Casa 
Libertăţii, cerând să se vadă cu împăratul, după ce auzise zvonul că 
acesta ar fi fugit sau ar fi evadat în seara precedentă. Totul era o pură 
fabulatie, aşa cum a afirmat Pankratov cu tărie: toti Romanovii din 
Tobolsk fuseseră la biserică în acea dimineatá.18 

Totuşi, Pisarevski a refuzat să se dea bătut. Acceptând ideea că 
Romanovii erau încă la fata locului, convingerea lui era cá nu putea 

pune bază pe afirmatiile lui Pankratov. În unul dintre discursurile lui 
adresate detasamentului de gardă, Pisarevski l-a denunţat pe 
Pankratov drept un ,contrarevolutionar".19 

Olga si Tatiana au făcut febră in 14 ianuarie 1918, ziua de Anul 
Nou, conform calendarului rusesc pe stil vechi. După simptome, 
doctorii au bănuit că fetele erau bolnave de rubeolă, asa că restul 
familiei s-a dus pe jos la liturghia de la Biserica Bunei-Vestiri, fără cele 
două surori. Diagnosticul s-a confirmat a doua zi, deşi amândouă se 
simțeau cumva mai bine după douăzeci și patru de ore. Aleksei s-a 
molipsit și el de rubeolá în 16 ianuarie, la fel cum a pátit si Maria, peste 
alte douăzeci si patru de ore. Nicolae rămânea liniștit in fata acestei 
întorsături a lucrurilor. Era cu mult mai zdruncinat de dovezile tot mai 
vizibile de grosolănie din partea Regimentului 2 Pușcași, trupele din 
Regimentul 4 părând, în schimb, mai agreabile.20 Pretindeau să 
primească vodcă zilnic și o mărire a soldei, iar autorităţile, îngrijorate 
de riscurile unei răzvrătiri, au promis să le mărească salariul la 400 de 
ruble pe lună.21 

De la Petrograd, a venit ştirea că Sovnarkom desființase brusc 
Adunarea Constituantă, în 19 ianuarie 1918. Alegerile avuseseră loc, 
cum era prevăzut, în noiembrie 1917, însă rezultatul a fost o drastică 
dezamăgire pentru coaliția formată din Partidul Bolșevic și aripa de 
stânga a Partidului Socialist Revoluționar, care nu au obținut mai mult 
de un sfert din voturi. Eserii au câștigat mai multe locuri decât oricare 
dintre partidele rivale. Bolșevicii au susținut că lista candidaţilor 
fusese întocmită înainte de desprinderea din partid a eserilor de 
stânga, ceea ce însemna că Partidul Socialist Revoluționar era 
reprezentat în Adunarea Constituantă mai bine decât se cuvenea în 
realitate. În plus, decretele date de Sovnarkom, privind pacea și 
pământurile agricole, nu își exercitaseră pe deplin impactul înainte ca 
buletinele de vot să fi fost completate. Cu toate acestea, au fost alegeri 
libere, desfășurate în baza sufragiului universal pentru adulţi, mai ales 
că scrutinul avusese loc sub supravegherea unor oficialități ale 
sovietelor. Când Adunarea Constituantă s-a întrunit în 18 ianuarie 
1918, Viktor Cernov, liderul Partidului Socialist Revoluționar, a invocat 
dreptul de a forma guvernul, fiind susținut si de o manifestaţie publică. 
A doua zi, Sovnarkom a dat ordin ca lucrările Adunării să fie sistate. Se 
baza pe lipsa de reacție a marinarilor de la baza navală din Kronstadt, 


1 


al căror lider anarhist, Anatoli Jelezniakov, a anunţat táios: „Garda a 
obosit!” 

Nedispunând de trupe și armament pentru a opune rezistenţă, 
Cernov si alti lideri din Partidul Socialist Revoluționar au plecat în 
grabă la Samara, pe malul fluviului Volga, unde au format un alt 
guvern, denumit Comitetul Membrilor Adunării Constituante (sau 
„KOMUCI”, conform acronimului din limba rusă). Punând la punct o 
administraţie și organizându-și propria Armată a Poporului, scopul lor 
era să confiste puterea de la Sovnarkom si să revendice drepturile 
deputaţilor aleşi în Adunarea Constituantă. Din Samara, ei si alte forte 
s-au răspândit în alte orașe din regiunea fluviului Volga. Cernov i-a 
alungat pe bolșevici, înainte de a-şi pune în aplicare planul de a porni 
cu armata spre capitala Rusiei. În primele luni ale anului 1918, aceasta 
a fost principala ameninţare îndreptată împotriva „puterii sovietice”, 
pericolul venind din partea socialiștilor, care contestau legitimitatea 
Revoluţiei din Octombrie. 


Pankratov înțelegea perfect că toată această evoluție a 
evenimentelor periclita complet poziția lui la Casa Libertăţii din 
Tobolsk. Acceptase să fie comisar, dar doar până la întrunirea Adunării 
Constituante în capitală. Sovnarkom dizolvase Adunarea Constituantă 
şi lichidase toate structurile asociate cu Guvernul Provizoriu. Întrucât 
Kerenski fusese cel care îl numise în funcţie, Pankratov a tras concluzia 
că îndatoririle si utilitatea lui la post luaseră sfársit.22 Logica lui a fost 
confirmată când deputățţii din Tobolsk, aleși în Adunarea Constituantă, 
s-au întors de la Petrograd. În interiorul detaşamentului de gardă, au 
început acțiuni pentru a alege noi comandanţi, precum si un nou 
comitet al soldaților. Autorităţile Sovietului din capitală incitau si ele la 
luarea unor măsuri. Nu se împăcaseră niciodată cu situația din 
Tobolsk, care era un oraș unde bolșevicii aproape nici nu existau. Din 
acest motiv, au împuternicit Comitetul Executiv al Sovietului Regional 
vest-siberian din Omsk să supervizeze situația. În cadrul ierarhiei 
organizaționale a Sovietelor, Omsk răspundea oficial de întreaga 
regiune, iar acum Sovnarkom le cerea să impună un control adecvat 
asupra orașului, acordând o atenţie specială Casei Libertăţii. 

Dar în timpuri revoluţionare, nimic nu a putut vreodată să fie 
atât de simplu. Unele unități ale detasamentului abia așteptau să-l 

vadă plecat pe Pankratov, în timp ce altele sperau să-l convingă să mai 
rămână. Oricum, această dispută nu a făcut decât să întărească 
hotărârea lui Pankratov. Era timpul să plece, considera el.23 

Prin urmare, şi-a depus demisia la comitetul soldaţilor în 24 
ianuarie 1918, declarând că, în opinia lui, dacă ar mai fi rămas, exista 
riscul ca dezordinea să se accentueze. Președintele comitetului, Kireev, 
a confirmat că era de acord cu raționamentul lui Pankratov, printr-un 
document oficial.24 Pankratov își petrecuse cea mai mare parte din 
viață supus voinţei arbitrare a autorităților. Dacă s-ar fi întâmplat vreo 
nenorocire cu familia imperială, ţinea să aibă dovada că nu era din vina 
lui. Imediat ce a demisionat, s-a dus să-și ia rămas-bun de la Nicolae.25 
Atât el, cât şi Nicolae ştiau prea bine că urmările acestei măsuri nu 
aveau să fie de ajutor familiei Romanov. Nicolae îi scria mamei lui, pe 
un ton confidential și în limba engleză: „Omul care era peste noi a fost 
îndepărtat în cele din urmă de către soldaţii noștri. Nu-l mai avem 
decât pe dragul nostru colonel (Kobâliiski), care a venit aici cu noi. Nu 
citeşte scrisorile noastre, și nici pe cele pe care le primim de la tine; 
întotdeauna ni le aduce el personal, pentru a pretinde față de ceilalți că 
lucrurile decurg ca până acum”. 26 Nici chiar în engleză nu spunea 
lucrurilor pe nume, poate fiindcă voia să păstreze conținutul secret, în 
eventualitatea în care s-ar fi întâmplat ca bolșevicii să intercepteze 
scrisoarea şi să-şi bage nasul în ea. Probabil, Nicolae voia totodată să 
consemneze negru pe alb, pentru posteritate, care era starea de 
lucruri. 

A fost o zi cu schimbări zgomotoase, în care comitetul soldaților 
şi-a etalat autoritatea, dând ordin ca Sophie Buxhoeveden să fie 
evacuată din Casa Kornilov.27 Buxhoeveden nu era iubită de trupe. 
Din cauza unei crize de apendicită, nu putuse să îi însoțească inițial pe 
Romanovi la Tobolsk. După operaţie, a făcut călătoria de una singură, 
într-un tren plin cu soldati indisciplinati, dintre care unii treceau pe 
coridorul vagonului ei, zbierând: „Moarte burghezei!” Când s-a 
prezentat în Tobolsk, în 5 ianuarie 1918, unitatea de pază care era de 
serviciu a refuzat, la început, să o lase să intre. Aparent, soldaţii nu 
erau de acord cu vestimentația ei sofisticată, în special cu mantoul ei 
gri.28 Neavând de ales, s-a mutat în locuința unei domnişoare pe nume 
Mather, o prietenă de-a mamei ei din oraş.29 


Comitetul soldatilor nu a pregetat nicio clipá in a-i evacua 
totodatá pe Pankratov si pe Nikolski din Casa Kornilov.30 Cei doi au 
rámas stupefiati de acest comportament agresiv. Tatiana Botkina l-a 
auzit, fără să vrea, pe Nikolski spunând: „N-am crezut niciodată cá vom 
pleca de-aici înaintea voastră”. Nikolski căra o valijoară și purta „un 
monumental joben negru jerpelit, care îl făcea să semene, mai mult 
decât oricând, cu un tâlhar” Era morocános, iar când a fost întrebat 
încotro urmau să se îndrepte el și Pankratov, a ripostat: „Habar n- 
avem. Vom căuta un cotlon unde să ne oblojim ciuda si ranchiuna!" 31 
Pankratov și Nikolski au mai rămas o lună în Tobolsk, după care au 
plecat la Cita, unde au ajuns în martie 1918.32 Familia Romanov a 
înfruntat cu curaj noua situaţie. Le plăcea că iarna la Tobolsk era mai 
multă lumină naturală, decât avuseseră la Tarskoe Selo, iar Aleksei 
construia tunele în zăpadă și se juca, târându-se pe brânci prin ele.33 
Tot ce puteau face era să nu-şi piardă speranţa. 

În 28 ianuarie 1918, caporalul Pavel Matveev şi liderul 
comitetului de soldaţi, Kireev, un subofițer din Regimentul 1 Puşcași, 
au decis să-şi impună autoritatea asupra detasamentului de gardă. 
Kireev şi-a mutat patul în Casa Libertăţii şi s-a instalat în confortul 
salonului de-acolo. Lucrul acesta i-a deranjat şi i-a ofensat pe membrii 
familiei Romanov. Gheorghi, cunoscut de toti drept Jorjik, un ins 
crăcănat, care era fochistul lor în casă, a dat drumul la o ploaie de 
înjurături la adresa lui Kireev si a amenințat să-l arunce cu pat cu tot 
afară în stradă. Totuşi, adevărata putere era în mâinile soldaților. În 
ochii lor, Kireev încălcase spiritul democratic al timpului. Dacă ei erau 
nevoiţi să trăiască în condiţii aspre în cazarma de alături, de ce el să se 
lăfăiască în huzur? 34 L-au înlocuit cu Matveev, singur, care și-a luat o 
cameră vizavi, în Casa Kornilov, unde a pus un anunț pe care scria: 
„Domiciliul (sic) tovarăşului Pavel Matveevici Matveev”. Cineva i-a 
atras atenția pesemne că ortografiase greşit cuvântul „domiciliu”, așa 
că în scurt timp un alt anunţ mai modest a luat locul celui dinainte, 
informând simplu: „Cetăţeanul P.M. Matveev”. Ulterior, când a fost 
avansat în funcţie, a încercat să-și îmbunătăţească educaţia: și-a 
cumpărat un glob pământesc, niște cărți si a luat lecţii cu diversi 
profesori locali.35 

Detașamentul de gardă a cerut îndrumări de la Moscova şi a 
expediat o telegramă, solicitând să le fie trimis un comisar bolşevic. În 

acelasi timp, detasamentul a impus restrictii suplimentare, prin care 
membrii familiei Romanov nu mai aveau dreptul sá iasá la aer 
nesupravegheati. Însă în scurt timp soldaţii s-au plictisit să mai aplice 
ordinul, iar Romanovilor li s-a permis formal să facă mișcare afară câte 
două ceasuri, de două ori pe săptămână, fără supraveghere militară.36 
însă participarea la sfânta liturghie în biserică a fost interzisă în acelaşi 
timp, iar familia nu a mai avut voie să-și facă plimbarea pe jos până la 
Biserica Bunei-Vestiri.37 Romanovii știau că era foarte posibil ca în 
scurt timp condiţiile captivitátii lor să se inráutáteascá, iar întreaga 
familie trăia cu sentimentul unei primejdii tot mai mari.38 

21 

Discuţiile de la Moscova 

Sovnarkom a organizat una dintre puţinele discuţii despre 
chestiunea Romanovilor în 29 ianuarie 1918.1 A omis complet totuși 
să coroboreze subiectul cu instrucțiunile recente referitoare la 
Tobolsk. Decizia unilaterală a lui Pankratov de a demisiona nu a avut 
niciun impact asupra autorităților centrale, care considerau că 
făcuseră deja suficient, prin impunerea unui regim mai strict la Casa 
Libertății si prin transferarea supervizării situaţiei la nivelul 
Comitetului Executiv al Sovietului Regional vest-siberian din Omsk. 
Rămânea ca Sovnarkom să decidă cum să procedeze pe termen lung. 
Soluţia agreată de toti era ca Nicolae să fie adus în capitală, unde să fie 
judecat într-un proces public înscenat. Ideea Sovnarkom-ului era să 
folosească procedurile judiciare pentru a da în vileag abuzurile de 
putere şi privilegiile din timpul regimului țarist. Nicolae fusese izvorul 
întregii autorități politice. Alegerile pentru Adunarea Constituantă 
dovediseră că majoritatea bărbaţilor şi femeilor din Rusia și regiunile 
ei limitrofe respingeau bolşevismul. În mod evident, Sovnarkom 
trebuia să își popularizeze mai eficient scopurile, iar procesul lui 
Nicolae era un mijloc de a realiza acest lucru. Lenin si camarazii lui 
comisari ai poporului aveau nevoie cu disperare să facă publice pe 
scară largă argumentele lor pentru preluarea puterii si să obțină 
sprijinul necesar pentru orânduirea socialistă, pe care intenționau să o 
extindă pe tot cuprinsul Rusiei și, apoi, mai departe în Europa. 

Desi puneau la cale acțiuni subversive si un război revoluționar 
în Germania, membrii Sovnarkom-ului trebuiau să se conformeze 
clauzelor din tratativele lor cu Puterile Centrale. Odată ce armistițiul a 

intrat in vigoare pe Frontul de Rásárit, urmátoarea etapá era schimbul 
de reprezentanti diplomatici intre Petrograd si Berlin. Ambele párti 
detestau acest aspect. Autoritățile sovietice îi dispretuiau pe membrii 
elitei germane, considerándu-i niște imperialiști; miniștrii şi 
comandanții Germaniei vedeau în bolșevici pleava revoluţionară a 
lumii. Lenin însă a întrezărit șansa de a propaga cauza marxistă, 
trimițând o misiune la Berlin, iar Erich Ludendorff, conducătorul 
militar defacto al Germaniei, urmărea să se asigure că Rusia avea să 
intre sub controlul lui, în timp ce el se ocupa de anihilarea armatelor 
Aliaților pe Frontul de Vest. Misiunile diplomatice din Germania si 
Austro-Ungaria au ajuns la Petrograd în noaptea de 28 - 29 decembrie 
1917 şi s-au cazat la trei dintre cele mai bune hoteluri din oraș. Printre 
cei care stăteau la aceleași hoteluri, se aflau oficialii britanici, francezi 
şi americani, care erau atașați pe lângă misiunile diplomatice ale 
țărilor lor.2 În timp ce nemţii se căzneau să intimideze guvernul 
sovietic, constrângându-l să semneze o pace separată pe Frontul de 
Est, emisarii Aliaților susțineau că interesele Rusiei impuneau reluarea 
operațiunilor împotriva armatei germane. În condiţiile în care în joc 
era deznodământul Marelui Război, puterile beligerante au decis ca 
problema Romanovilor să iasă de pe agenda lor de lucru. 

Sovnarkom, între timp, recunoștea că planul lor pentru 
Romanovi putea să iasă prost. Deşi foarte puţini oameni deplânseseră 
răsturnarea monarhiei în primăvara lui 1917, Lenin si ceilalți ştiau că 
situația se putea schimba cu ușurință. Ţăranii, în mod special, ar fi 
putut protesta împotriva ideii de a-l supune pe Nicolae unui 
interogatoriu încrucișat, fiind chiar posibil să se işte un val de simpatie 
pentru fostul împărat. Sovnarkom anticipa, de asemenea, 
eventualitatea unei controverse privind sentința care ar fi urmat să fie 
aplicată. Dacă milioane de țărani aveau capacitatea să il 
compătimească pe Nicolae, era nevoie de prudență în modul cum 
acesta avea să fie tratat pe viitor. Trebuia să fie executat ori 
întemnițat? lar dacă era întemnițat, pentru cât timp? Doar Sovnarkom 
putea lua aceste decizii, însă Lenin nu vedea nicio necesitate de a 
acționa în pripă. Prioritar în acea perioadă, pentru coaliția de 
guvernare formată din bolşevici şi aripa de stânga a eserilor, era să 
dezbată dacă să semneze sau nu o pace separată cu Germania în 
Marele Război. Lenin era în favoarea semnării, numai că el era în 


minoritate, atât in Sovnarkom, cât si in Comitetul Central Bolsevic, în 
mod previzibil, decizia de a continua rázboiul sau de a semna pacea 
avea întâietate asupra chestiunii legate de soarta Romanovilor. 
Sovnarkom a hotărât doar să facă un prim pas, punându-l pe Nikolai 
Alekseev, eserul de stânga, care servea drept adjunct al Comisarului 
Poporului pentru Agricultură, să procure rezoluţiile care fuseseră 
votate privind familia imperială, la recentul Congres al Deputaţilor 
Țăranilor din Toată Rusia. Sovnarkom voia să sondeze opinia publică 
din mediul rural.3 

Alekseev s-a prezentat cu raportul care îi fusese cerut în 20 
februarie 1918, când problema sorții Romanovilor figura cu prioritate 
pe agenda de lucru; era însoţit de Moisei Untki, care conducea secția 
din Petrograd a noii politii politice cunoscute drept CeKa. După alte 
discuţii, Sovnarkom a decis să ceară Comisariatului Poporului pentru 
Justiție și unui număr de doi reprezentanţi ai Congresului Sovietelor 
de Deputati ai Țăranilor să pregătească un dosar de anchetă referitor 
la Nicolae. Momentul mutării lui Nicolae din Tobolsk a fost amânat, 
până când Sovnarkom va fi revizuit întreaga chestiune, însă în cele din 
urmă era un semn că demersurile se accelerau si deveneau urgente în 
ochii conducerii centrale a Sovietelor.4 

Pentru o perioadă de timp, nu s-a luat nicio măsură, în afară de 
un ordin bugetar din partea Comisarului Poporului pentru 
Proprietatea de Stat, eserul de stânga Vladimir Karelin, care a dat o 
telegramă în 23 februarie 1918, prin care se anunţa că Sovnarkom nu 
îşi mai putea permite să îi întrețină pe Romanovi la nivelul confortului 
curent. De atunci înainte, subventia de stat avea să fie fixată la suma 
lunară de 600 de ruble pe persoană. Niciun fel de fonduri nu se mai 
alocau pentru suită. Nicolae trebuia să opteze între a concedia o parte 
dintre membrii suitei, sau a scădea din propriul buget pentru a 
continua să-i plătească, așa că le-a cerut lui Tatiscev, Dolgorukov si 
Gilliard să găsească ei o soluţie de rezolvare a situaţiei. După o discuţie 
dureroasă, aceștia au conchis că nu exista altă soluție decât reducerea 
numerică a suitei. împăratul şi-a dat consimțământul şi s-a decis că 
aceia care nu dispuneau de mijloace băneşti personale sau care nu 
puteau fi păstraţi pe statul lui de plată, trebuiau să renunțe la postul 
lor în slujba familiei imperiale.5 Era prevăzut ca schimbarea să intre în 
vigoare la data de 1 martie.6 Gilliard nu avea să uite niciodată 

momentul cánd untul si cafeaua au devenit produse de lux ín familia 
Romanov.7 impáratul a renuntat la douásprezece persoane din suita 
sa; de asemenea, a redus salariul tuturor celor care au rámas.8 

De necaz, cei care fuseserá concediati au tras o betie cruntá - 
exista încă multă băutură în Casa Libertăţii. Unii dintre servitori s-au 
îmbătat atât de rău, încât au ajuns să se târască în patru labe pe lângă 
camerele familiei imperiale, pentru a ajunge la odăile lor, unde s-au 
prăbușit în comă alcoolică.9 Era încă o etapă a degradării morale care 
îşi spunea cuvântul. Până atunci, servitorii respectaseră standardele 
tradiționale de comportament, dar dacă serviciile lor nu mai erau 
necesare, considerau că nu mai aveau nici obligația de a respecta 
normele unei conduite decente. 

Alexandra a sperat să uşureze traiul servitorilor concediati, 
amenințați de spectrul şomajului, plătindu-le salariul pe încă trei luni. 
Dar când a verificat situaţia contabilă, a fost evident că nu dispunea de 
fondurile necesare pentru a face acest lucru. Soluţia ei era să reducă 
leafa personalului rămas, cu o treime din sumă pentru aceeași 
perioadă de trei luni, şi să folosească ceea ce se aduna astfel ca să îi 
plătească pe indivizii care erau dati afară, iar în acelaşi timp se gândea 
să facă si alte economii, pentru a compensa pierderile suferite de cei 
care rămâneau să lucreze pentru familie.10 Dar când ea și Gilliard au 
examinat registrele de socoteli, au descoperit că până la urmă găurile 
din buget erau mai mari decât își imaginase ea.11 L-a implorat pe 
Gilliard să le explice situaţia celorlalţi angajaţi. În mod inevitabil, 
Gilliard s-a confruntat cu un potop de nemulțumiri. Membrii 
personalului erau furioși, fiindcă li se tăia din salarii, chiar dacă erau în 
continuare bine hrániti si aveau un acoperiş deasupra capului într-o 
reşedinţă confortabilă.12 Devotamentul față de familia imperială a 
avut de suferit. Tatiana Botkina a remarcat că unele persoane din suită 
au început să invoce cheltuieli neverosimile si să se servească din 
pachetele cu alimente destinate familiei Romanov.13 

Sustinátori din afara Casei Libertăţii au contribuit în secret la 
consolidarea bugetului lui Nicolae. Vladimir Stein, fostul 
viceguvernator al Moghilevului, se deplasase la Tobolsk în ianuarie 
1918 si, revenind la Moscova, le-a povestit monarhistilor despre 
strâmtorarea financiară cu care se confrunta Nicolae. Ștein a strâns 
250.000 de ruble, înainte de a se întoarce la Tobolsk, unde le-a 


inmánat suma de bani lui Tatiscev si lui Dolgorukov.14 Nicolae l-a zárit 
fugitiv pe stradă, afară. Nota recunoscător în jurnalul sáu, în 26 martie 
1918, despre „o sumă decentă din partea oamenilor buni cunoscuţi de 
noi”. Stein a adus, de asemenea, ceai și cărți» pentru familia 
Romanov.15 

Familia nu avea niciun fel de informaţii despre ceea ce li se 
pregătea pe termen lung. Știau totuși despre o anumită discuţie din 
capitală, care avea să afecteze pe toată lumea. În 23 februarie 1918, 
Comitetul Central Bolsevic a fost de acord în cele din urmă cu 
argumentul lui Lenin că o pace separată era singura modalitate 
practică de a salva Revoluţia din Octombrie.16 încă din decembrie 
1917, Lenin convinsese o minoritate a membrilor partidului său să 
pledeze pentru acceptarea condiţiilor Germaniei de retragere a Rusiei 
din război. A întâmpinat rezistență din partea majorităţii. Pentru 
aceștia, nu avea niciun sens să fii bolșevic, dacă asta însemna să 
semnezi un acord cu cea mai rapace putere economică şi militară a 
Europei. Multi dintre ei puteau vedea suficient de limpede cá Rusia era 
în pragul unei înfrângeri inevitabile pe Frontul de Est. Într-adevăr, 
vechea armată rusă își manifestase nemulțumirea și părăsise 
tranșeele. Linia frontului propriu-zis nu mai exista, de fapt, iar nemții 
puteau năvăli spre Petrograd, oricând ar fi vrut. Pericolul era atât de 
mare, încât se luase decizia de a transfera capitala la Moscova, 
pregătind garniturile de tren necesare pentru a transporta de urgență 
guvernul sovietic și pe majoritatea conducătorilor lui. 

Tratatul a fost semnat în 3 martie 1918 la Brest-Litovsk, lângă 
Frontul de Est. Lenin a obţinut un „respiro” pentru Sovnarkom, însă cu 
prețul de a înlătura din coaliția de guvernare gruparea eserilor de 
stânga si de a scinda în două Partidul Bolşevic. Clauzele tratatului 
prevedeau ca Sovnarkom să renunțe la orice pretenţii de suveranitate 
asupra regiunilor limitrofe vestice ale fostului Imperiu Rus. Nemţii au 
intrat în Ucraina şi au înaintat mai departe, ocupând Crimeea, 
provincia Donului si nordul Caucazului. Au ajuns chiar până în Rostov, 
în sudul Rusiei. 

Romanovii nu au fost luaţi prin surprindere, în ciuda faptului că 
Pravda nu era unul dintre ziarele pe care ei le citeau. Când Lenin 
păruse să nu aibă nicio şansă de izbândă în efortul lui de a-i face pe 
bolşevici să înțeleagă care ar fi fost beneficiile unei păci separate, 

Alexandra a simţit instinctiv cá Lenin avea să obțină până la urmă ce 
voia. Alexandra scria în acest sens: „Nemţii sunt la Pskov. Pacea va fi 
încheiată în cele mai dezastruoase, rusinoase si cumplite condiţii 
pentru Rusia”. 17 Nu avusese niciodată o bună intuiție în materie de 
politică. Însă de data asta s-a dovedit că avea perfectă dreptate. Nicolae 
şi-a amintit că Alexandra fusese acuzată adesea că ar fi conspirat 
împotriva intereselor ţării. Acum, se întreba chiar el: „Cine este, de 
fapt, trădătorul?” Tratatul de la Brest-Litovsk era, în opinia lui, o 
ofensă pentru Rusia si o trădare față de Aliaţii occidentali. După cină, 
în 19 martie 1918, Nicolae exclamă: „Este o ruşine pentru Rusia şi 
echivalează cu un suicid! Nu mi-as fi închipuit ca vreodată Kaizerul 
Wilhelm si guvernul german să ajungă să dea mâna cu acești 
nemernici, care şi-au trădat tara!" 

Amărăciunea lui Nicolae era evidentă pentru toti. Mai târziu, 
Gilliard isi amintea: „Tratatul de la Brest-Litovsk l-a afectat profund si 
l-a deprimat atât de mult, încât a avut un efect asupra sănătății lui 
fizice. Începând din acel moment, (Nicolae) a îmbătrânit enorm. Noi 
toti am observat, în Tobolsk, paloarea lui înspăimântătoare, pungile 
mari de sub ochi si barba lui incáruntitá brusc”. 18 

Alexandra avea aceeasi opinie privind Tratatul de la Brest- 
Litovsk, consideránd cá doar Providenta ar mai fi putut remedia 
situatia. În 19 martie 1918, îi scria doamnei Sároboiarskaia: 

Cevremuritrăim?! Cevaaduceviitorul? Esteopacerușinoasă. 
Esteabsolutíngrozitorlace s-aputut ajungeíntr-un singuran. 
Unicalorrealizareestecáaudistrustotul. 
Armataesteanihilatăînmareviteză, | si | atuncicumsárezisti — fnfata 
inamicului? | Opaceumilitoare.  DarDumnezeuestemaipresusdetoateși 
poateElvafacecevaacoloundeoameniisunt, pursi simplu, neputinciosi. 
Cevasevaîntâmplapentruasalvalucrurile. Afisubjugulnemtilor 
estemairdudecátsubjugultátarilor. Nu, 
Dumnezeunuvaîngăduiunasemeneasupliciuși 
vafacedreptatecumsecuvine.19 

Alexandra se concentra asupra viitorului Rusiei. Nu îi trecuse 
încă prin minte, şi nici lui Nicolae, că tratatul ar fi putut avea 
consecințe pentru toti membrii familiei Romanov. De fapt, relaţiile 
Sovnarkom-ului cu Germania aveau să afecteze întreaga sferă publică 
în Rusia. Când liderii bolşevici au ajuns să se întrebe din nou ce era de 

fácut cu Romanovii, factorul tratatului cu Germania a fost intotdeauna 
precumpánitor în opţiunile lor. Si, pe nestiute, primejdia creştea. 

22 

Planuri de salvare 

Organizațiile monarhiste fuseseră uluite si demoralizate de 
prăbușirea dinastiei, iar valul evenimentelor din 1917 înainta într-o 
direcție complet opusă scopurilor lor. Îşi dădeau seama că orice 
tentativă de a-i salva pe Romanovi din Palatul Aleksandru ar fi fost 
fatală, din cauza garnizoanei locale populate de soldati care îl urau pe 
„Nikolașka”. Sovietul din Petrograd i-ar fi mobilizat imediat pentru a-i 
prinde şi a-i aresta pe membrii familiei, împreună cu eliberatorii lor. 
Nu exista niciun grup de conspiratori care să fi intenționat să acționeze 
în vreun fel. Monarhismul era o idee, si încă nu o mişcare. 

Strămutarea Romanovilor la Tobolsk, urmată de Revoluţia din 
Octombrie, îi îmboldise pe câțiva monarhiști să intre în acțiune, după 
atâtea luni de pasivitate. Dar, deşi ardeau de nerăbdare să facă ceva 
decisiv, nu a fost niciodată clar cum își imaginau ei să procedeze 
pentru salvarea familiei imperiale. Riscurile erau enorme. Dacă ar fi 
reușit totuși să pătrundă în Casa Libertăţii, detașamentul de pază ar fi 
opus rezistenţă şi s-ar fi vărsat mult sânge. În plus, în eventualitatea în 
care salvatorii ar fi izbutit să scape împreună cu familia imperială, ar fi 
fost urmăriți. Nu exista nicio şansă de a folosi transportul fluvial spre 
nord, către Oceanul Arctic, sau spre sud, până la Tiumen, înaintea 
dezgheturilor din primăvară. În lunile de iarnă, singura opțiune pentru 
a călători erau trăsurile cu cai sau săniile. Dacă grupul de fugari ar fi 
folosit drumul care ducea spre Tiumen sau spre Omsk, forțele 
bolșevice i-ar fi prins, de îndată ce Sovietul din Tobolsk ar fi dat alarma 
despre ceea ce se întâmplase. Cealaltă posibilitate ar fi fost ca grupul 
de eliberatori si fugari să se îndrepte spre pădurile de dincolo de 
fluviul aflat în vestul orașului, însă dacă ar fi ales această variantă, 
oricum ar mai fi trebuit să decidă încotro să meargă în continuare. 
Localitățile și oraşele erau pline de duşmani. Evadarea din Casa 
Libertăţii ar fi fost doar începutul dificultăţilor. 

Cea mai activă figură a cauzei monarhiste după Revoluţia din 
Februarie a fost Nikolai E. Markov, cunoscut în general drept Markov - 
II (sau Markov al II-lea), care condusese Uniunea Poporului Rus 
înainte de 1917 și fusese deputat în Duma, începând din 1907. 

Pántecos si pletos, Markov era un personaj socant. Fiind un antisemit 
virulent, folosea in glumă pseudonimul „Un neevreu', în articolele din 
ziare. Markov - Îl credea fanatic în autocratie, iar principala lui critică 
la adresa lui Nicolae ca tar era cá cedase de prea multe ori în fata 
opiniei politice liberale; refuza să accepte că Revoluţia din Februarie 
era un proces istoric ireversibil. Vedea în salvarea din detenţie a lui 
Nicolae şi în reinstaurarea lui la putere o necesitate urgentă. 

Se pare că bancherul si fabricantul de zahăr Karl larosinski ar fi 
furnizat suma de 175.000 de ruble pentru planurile care erau urzite de 
grupările monarhiste.1 larosinski era un specialist în operaţii 
financiare plin de energie, care a acumulat o vastă avere în timpul 
războiului. Detinea pachetul majoritar de acțiuni în cinci mari bănci si 
a făcut cunoştinţă cu familia imperială cu prilejul donării unor fonduri 
pentru spitalele de convalescenti, unde Alexandra şi fiicele ei au lucrat 
ca surori de caritate până la Revoluţia din Februarie.2 Când Kerenski a 
devenit preşedintele Consiliului de Ministri, larosinki i-a propus un 
plan pentru refacerea finanţelor deficitare ale ţării. Se oferea să 
furnizeze asistență din resursele lui personale, neîndoielnic și cu 
intenţia unui profit pentru el în viitor, în timp ce făcea tot posibilul să 
ajute Rusia. Kerenski a trimis proiectul spre examinare la Ministerul 
de Finanţe, care l-a respins imediat, iar după aceea larosinki a dispărut 
din viața publicá.3 Când bolșevicii au pus mâna pe putere la Petrograd, 
laroşinski l-a lăsat pe Markov - ÎI să-i împuie urechile cu masinatiile 
lui pentru eliberarea Romanovilor. 

Markov - ÎI îi scrisese împărătesei pe vremea când erau încă int 
arskoe Selo, folosind-o drept curier pe lulia (Lili) Dehn, confidenta 
Alexandrei. Când Romanovii au fost strămutați la Tobolsk, Markov - II 
a trimis un ofițer de încredere, din regimentul aflat în Crimeea, pentru 
a lua legătura cu ei, în vederea organizării unei evadări. Spera, 
totodată, să o coopteze şi pe Anna Vărubova, însă aceasta a refuzat să 
colaboreze cu el si s-a arătat nemulțumită de faptul cá Markov - ÎI 
trimisese deja un ofițer de armată în 


1. Nicolae al II-lea si fiul sáu Aleksei, într-un moment de 
relaxare, în apropierea liniei frontului, în timpul războiului. 

2. Nicolae al II-lea îmbrăcat în vechiul stil vestimentar specific 
conducătorilor din timpul Cnezatului Moscovei, pe care îl alegea 
uneori pentru apariţiile sale publice. 

3. Grigori Rasputin, omul care putea să aline crizele de hemofilie 
ale tareviciului Aleksei. 


4. Trenul imperial, în care Nicolae al II-lea semnase actul 
abdicării sale de la tron. Vremurile se schimbaseră, iar acum oamenii 
puteau să se adune ciorchine în jurul vagonului şi să vadă condiţiile în 
care îi plăcuse țarului să călătorească. 

5. Generalul Mihail Alekseev, şeful Statului-Major General: 
purtând ochelari, muncind din greu şi epuizat. Alekseev, cu tact, l-a 
presat pe Nicolae să abdice. 

6. Marele duce Mihail, care a respins invitaţia fratelui său 
Nicolae de a-i urma la tron ca tar. O decizie rațională. 


7. Una dintre ciornele succesive ale actului de abdicare. Nicolae 
a fácut modificári cu creionul. 

8. Nicolae si Alexandra în vremuri mai fericite, cu cele patru fiice 
Si cu fiul lor. 


9. Alexandra, îngândurată, îngrijindu-l pe fiul ei Aleksei. 
Alexandra se blama pentru boala de care suferea Aleksei. 
10. Alexandra, suferindă, in cáruciorul ei cu rotile, la Tarskoe 
Selo. 

11. O scrisoare de la ,, Nicky", trimisă din Tarskoe Selo mamei 
sale Maria Fiodorovna, scuzándu-se pentru scrisul tremurat si 
povestind că îi preda lui Aleksei noţiuni de istorie şi geografie. Folosea 
încă vechile lui coli de hârtie cu antetul imperial. 


12. Olga Romanova si Anna Várubova, confidenta nestatornicá a 
mamei ei. Kerenski a dat ordin ca Vărubova să fie îndepărtată de la 
Palatul Aleksandr. 


13. Monarhi veri, Nicolae al II-lea si George al V-lea, inainte de 
Primul Rázboi Mondial. 
Cei doi semánau leit. 


14. Aleksandr Gucikov, membru al Uniunii din 17 Octombrie, 
ministru de rázboi in primul cabinet al Guvernului Provizoriu. 

15. Aleksandr Kerenski, membru al Partidului Socialist 
Revoluționar, ministru al justiţiei, care a devenit preşedinte al 
Consiliului de Miniştri, în iulie 1917. 

16. Pavel Miliukov, membru al Partidului Constituţional 
Democratic (cádeti) și ministru al afacerilor externe după abdicarea lui 
Nicolae. 


17. Sir George Buchanan, ambasador al Regatului Unit al Marii 
Britanii la Petrograd, in timpul rázboiului. 


18. Lavr Kornilov, comandantul militar al Petrogradului, care a 
ajuns comandant suprem al armatei, în timpul guvernării Kerenski. 
Kornilov s-a întors împotriva lui Kerenski, în august 1917. 

19. Aleksandr Kerenski printre ofițeri de armată si soldati, 
înainte de Revoluţia din Octombrie. 

20. Casa Libertăţii. Tobolsk. unde Romanovii au fost ținuți 
prizonieri după plecarea din Tarskoe Selo. 

21. CD unitate a detasamentului de gardă, într-o zi de iarnă, în 
fața Casei Libertăţii. 

vestul Siberiei. În opinia Várubovei, Markov - ÎI nu făcea decât 
să zădărnicească eforturile ei de a asigura eliberarea Romanovilor; iar 
Boris Soloviov, care dirija din Tiumen operațiunea pusă la cale de ea, a 
luat măsuri pentru a-l împiedica pe emisarul lui Markov - ÎI să 
acționeze în Tobolsk.4 

Soloviov, ofiţer de armată, la vârsta de douăzeci și opt de ani în 
1918 avea renumele de a fi un monarhist înfocat. Cu un temperament 
furtunos, fusese la un pas să se ia la bătaie cu adjunctul ministrului de 
comerț si industrie din Guvernul Provizoriu, Piotr Placinski, care l-a 
agasat vorbind despre guvernarea samavolnică din timpul lui Nicolae 
al II-lea.5 în loc să revină la regimentul sáu, a preferat să lucreze 
pentru laroşinski, pe care el si alții l-au convins să finanțeze o misiune 
de salvare la Tobolsk.6 Oricum, Soloviov nu era doar un înflăcărat 
susținător al defunctei monarhii, ci fusese, totodată, un adept fidel al 
lui Grigori Rasputin. Prin intermediul lui Rasputin, i-a făcut curte fiicei 
acestuia, Matriona, cu care s-a si căsătorit. Pentru Nicolae si Alexandra 
era o recomandare extraordinară. Multi monarhiști ruși aveau încă 

opinii foarte diferite despre Rasputin; însă în tulburările politice 
radicale din 1917, când puțini erau cei care mai cutezau să îi ia 
apărarea lui Nicolae, Soloviov a dobândit o oarecare recunoaștere 
drept un om devotat din tot sufletul familiei Romanov. De asemenea, 
avea pregătirea militară necesară punerii în aplicare a unor proiecte 
riscante, care îi înfricoşau pe multi dintre foştii membri ai Curtii 
imperiale. Tánár si energic, Soloviov párea gata sá se sacrifice pentru 
salvarea lui Nicolae si a familiei sale. 

Ín 20 ianuarie 1918, a plecat din Petrograd intr-o cálátorie spre 
Tobolsk, via Ekaterinburg si Tiumen, cu bagaje care contineau bani, 
ciocolată, parfumuri, rufárie si cadouri de la oameni care îi cunoşteau 
pe Romanovi; de asemenea, avea cu el trei pachete cu scrisori de la 
Anna Várubova, precum si de la Vladimir si Evghenia Voeikov - soții 
Voeikov făcuseră parte din suita imperială înainte de Revoluţia din 
Februarie, el în calitate de comandant al Curtii, iar ea ca doamnă de 
onoare.7 Soloviov a avut grijă să-și ascundă identitatea, iar pe timpul 
şederii în Tiumen s-a prezentat sub numele de Stanislav Korjenevski.8 

Ulterior, avea să pretindă că îi dăduse banii primiţi pentru 
Romanovi valetului Aleksei Volkov, care îi înmânase la rândul lui 
împărătesei.9 încântată de cadou, aceasta a început o corespondenţă 
cu Soloviov.10 Volkov i-a transmis un mesaj din partea Alexandrei, 
care îl povátuia să intre în legătură cu părintele Aleksei Vasilev.11 
Soloviov era probabil cel căruia împărăteasa îi transmitea următoarea 
rugăminte, în 6 februarie 1918: ,Dati-mi de ştire ce părere aveţi 
despre situația noastră. Dorința noastră comună este să putem avea 
posibilitatea să trăim liniștit, ca o familie obişnuită, în afara politicii, a 
luptelor și a intrigilor. Fiţi sincer în ceea ce îmi veți scrie, fiindcă voi 
accepta scrisoarea dumneavoastră cu credința că sunteţi o persoană 
onestă”. 12 Soloviov a refuzat să manifeste un optimism exagerat: „Vă 
sunt profund recunoscător pentru sentimentele si încrederea 
exprimate... în general, situaţia este foarte dificilă și ar putea deveni 
critică. Am convingerea că este nevoie de ajutor din partea unor 
prieteni devotați, sau de un miracol, pentru ca totul să se termine cu 
bine și pentru ca dorința Voastră pentru o viață liniștită să se 
adeverească. Cu sinceritate, al Vostru devotat B (oris)". 13 

Cam în această perioadă, Soloviov a decis să treacă prin dreptul 
Casei Libertăţii, la lumina zilei. Așa cum fusese și intenţia lui, a fost 

zárit de Romanovi - Anastasia, Maria si Tatiana státeau la fereastrá in 
acel moment și priveau în jos pe stradă. împărăteasa i-a scris un bilet, 
pe care o servitoare i l-a dat lui Soloviov. Mesajul lui precedent fusese 
neclar în privinţa sanselor de a fi salvati, iar Alexandra nu vedea altă 
speranţă de eliberare decât cu ajutorul proniei cerești: 

Mi-ati confirmattemerile: vámultumesc pentrusinceritatesi curaj. 
Prieteniisuntoriundevadepartesi  nestiuti,  orialtminterinuexistadeloc, 
iareumărognecontenitluiDumnezeuși | fmipunsperantele doarinEl. 
Pomeneati  deunmiracol, darnuedejaunmiracolcáDumnezeuv-atrimis 
aici?! DomnulsăvăaibăînpazaLui - cu recunoștință, A.14 

Alexandra nu-l întâlnise niciodată pe Soloviov, însă își urma 
instinctele şi se bizuia pe el. Era disperată. Soloviov era una dintre 
puţinele persoane din afara suitei de la Curte care reușiseră să 
străpungă cordonul din jurul familiei Romanov și al împrejurărilor în 
care se aflau. În ochii ei, întruchipa cavalerul perfect, dispus să se 
jertfească pe sine pentru cauza dinastiei şi a credinţei creștine. 

Dar erau oameni în Tobolsk si în alte părți care îl judecau mult 
mai aspru pe Soloviov. Până si soţia lui avea ce să-i reproșeze. Pentru 
Matriona, căsnicia cu el a fost întotdeauna dificilă, mai ales că Soloviov 
o bătea adeseori.15 Se plângea, de asemenea, din cauza atitudinii lui în 
privinţa banilor. În jurnalul ei, în data de 2 martie 1918, menţiona că 
larosinski era unul dintre cei care îl susțineau financiar pe soţul ei: 
„Ştiu cát de multi bani i-a dat leroşinski (sic) lui Boria (i.e. Boris), însă 
el nu vrea să-mi dea niciun ban. Consideră că banii lui îi aparțin doar 
lui şi că banii mei sunt tot ai lui”. 16 În mod aproape cert, Soloviov 
băga în buzunar o parte din fondurile trimise pentru a ușura traiul 
Romanovilor sau pentru a-i salva. Se pare că nu transmisese 
împărătesei decât 35.000 de ruble, adică o mică parte din suma de 
175.000 de ruble de la laroșinski.17 Câţiva ani mai târziu, laroşinski va 
depune mărturie că el nu avusese niciun fel de relaţii directe cu 
Soloviov. Desigur, e posibil ca laroșinski să nu fi avut informaţii despre 
filiera exactă a transferurilor financiare, după ce banii plecau din 
Petrograd; şi nici nu se știe dacă suma era transferată global sau în 
tranșe separate. Oricum, Soloviov era considerat un escroc de către 
persoanele binevoitoare din anturajul familiei imperiale, care 
observau de aproape operaţiunea pusă la cale de el și de părintele 
Aleksei Vasilev în Tobolsk. 


Soloviov era un om care nu suporta sá fie contrazis. Era totodatá 
si duplicitar, iar dacă se întâmpla ca vreunii dintre recrutii lui militari 
să îi conteste autoritatea, nu pregeta să îi denunte în secret, invocând 
motive mincinoase în fața Sovietului din Tobolsk, care îi băga imediat 
în arest.18 Tatiana Botkina il dispretuia si nu avea o opinie mai bună 
nici despre Vasilev, un cleric care părea mai interesat să facă bani, 
decât să obțină eliberarea Romanovilor; presupunerea ei era că 
Vasilev trăgea sforile deopotrivă pentru a rămâne într-o lumină 
favorabilă, de pe urma căreia să poată profita, dacă s-ar fi întâmplat ca 
Nicolae să revină vreodată pe tron.19 

Se întâmpla adesea ca Soloviov și Vasilev să exagereze mărimea 
şi potenţialul ,organizatiei" lor, iar Vasilev, mare băutor, vorbea la 
beție despre un plan de a elibera familia.20 Cei doi pretindeau că ar fi 
infiltrat 300 de foști ofiţeri în structurile politice din Tobolsk. Desi 
accepta ideea că în Tobolsk existau asemenea recruți, Tatiana Botkina 
se întreba dacă erau într-adevăr atât de mulți oameni bine pregătiţi, 
cum susțineau Soloviov şi Vasilev.21 În opinia ei, cei doi nu erau decât 
nişte mincinosi si fantezisti. Când a făcut cunoștință cu unul dintre 
recrutii lor, acesta i-a povestit cum sosise în Tiumen și trăia acolo 
deghizat ca salahor.22 Tatianei Botkina i s-a părut semnificativ faptul 
că omul respectiv nu a mai ajuns la Tobolsk, ceea ce a făcut-o să 
concluzioneze că familiei imperiale i se dădeau speranțe fără niciun 
temei. În opinia ei, contele Iakov Rostovtev era singurul susținător 
financiar, care izbutise să îl trimită pe unul dintre oamenii lui din 
Tiumen în călătorie spre nord, transmițându-i astfel lui Dolgorukov 
80.000 de ruble, prin intermediul doctorului Botkin. (Se pare că 
aceasta este suma de bani pe care Dolgorukov avea să o ia cu el la 
Ekaterinburg, în aprilie 1918.) 

De asemenea, familia Botkin făcuse cunoştinţă cu un monarhist 
activ, * 

care a trăit câteva luni în Tobolsk; însă s-a dovedit că acesta 
făcea parte dintr-o grupare care omisese complet să elaboreze vreun 
plan serios pentru salvarea Romanovilor.23 Într-adevăr, exista 
bănuiala tot mai mare că Soloviov nu era doar un escroc, ci și un agent 
secret în slujba nemților. Dovezi concrete în acest sens au apărut abia 
în 1919, când asupra lui au fost găsite documente germane de spionaj, 


iar Botkina a ajuns la concluzia cá scopul lui fusese de a distruge 
familia imperială.24 

Soloviov si Vasilev nu i-au fácut o impresie buná nici tánárului 
subofiter Konstantin Melnik, care a stat in Tobolsk in septembrie 1917 
şi, apoi, din nou, in mai 1918. Acesta a ajuns la părerea cá 
,organizatia" lor era o sarlatanie. Din câte putea el să observe, cei doi 
confiscau o mare parte din banii destinati familiei Romanov si nu 
fáceau nimic pentru a aranja eliberarea lor. Dupá unele informatii, 
Vasilev ar fi cerut si ar fi primit 14.000 de ruble, pentru scopuri care 
nu i-au fost dezvăluite lui Melnik, însă Melnik era convins cá Vasilev nu 
avea nicidecum gânduri bune.25 

Serghei Markov era un alt tânăr membru al forțelor armate, care 
s-a pus la dispoziţia lui Markov - II, pentru a servi cauza monarhistă. 
În ultimele zile dinaintea abdicării, reușise să se infiltreze în Palatul 
Aleksandru, la Tarskoe Selo, unde o întrebase pe împărăteasă cum ar fi 
putut să o ajute.26 Ca ofițer demn aparținând Cavaleriei din Crimeea, 
Markov a considerat că răzvrătirile care au avut loc în Revoluţia din 
Februarie erau acte de > 

trădare.27 Markov a plecat spre Tobolsk în martie 1918, sub 
identitatea falsă a unui negustor pe nume Marcenko, pentru a elabora 
un plan de salvare adecvat.28 A ignorat o avertizare din partea 
liderului grupării sale, Markov - II, potrivit căreia fondurile erau 
insuficiente pentru o acţiune de o asemenea anvergură. În Tiumen, l-a 
căutat pe Soloviov, care intrase deja în legătură cu Romanovii. Tot ce a 
aflat de la Soloviov l-a convins că putea să-și ducă la bun sfârșit 
misiunea. Călătorind cu o sanie-poștalion, a sosit la Tobolsk şi a tras la 
un hotel aproape gol, nu departe de centru, unde nişte bolșevici erau 
principalii lui colocatari. Deşi aceștia acționau pentru distrugerea 
comerțului privat în Rusia, Markov a pretins că era un simplu 
negustor: trebuia să aibă grijă cum se comporta.29 

Discret, Markov a intrat în contact cu Sophie Buxhoeveden si i-a 
arátat pachetele pe care le adusese de la Petrograd. Buxhoeveden i le-a 
dat valetului Volkov, care le-a introdus in Casa Libertátii, 30 Markov s- 
a prezentat la eparhia localá, condusá de episcopul Ghermoghen, a 
doua zi după ce a participat la o slujbă în biserică, si a explicat cu ce 
scop venise in Tobolsk. 


Ghermoghen i-a spus: ,Dumnezeu te va ráspláti pentru asta". 31 
Markov a luat legătura si cu părintele Aleksei, la mănăstirea Abalak, 
unde locuia și Kirpicinikov, un servitor al Romanovilor.32 

Kirpicinikov era una dintre cele mai umile figuri din anturajul 
familiei Romanov; slugărea prin bucătărie si se ocupa de porcii pe care 
Romanovii îi cumpăraseră după ce ajunseseră la Tobolsk. (Creştea și el 
porcii lui, pe care îi tinea într-un tarc separat în curte.) Neîngrijit, dar 
extraordinar de vânjos, Kirpicinikov era iubit pentru lealitatea lui, însă 
cei din casá detestau faptul cá obisnuia sá gáteascá pentru familie si 
animale, folosind aceleasi oale si cratite. Kirpicinikov uita mereu care 
era părerea celorlalți, însă în unele zile mirosul era prea puternic, iar 
Romanovii și însoțitorii lor fugeau pe scări în sus, în încăperile de la 
primul etaj, închizând bine ușile în urma lor. Gibbes, cusurgiu de felul 
lui, nu suporta să fie în Casa Libertăţii când Kirpicinikov pregătea 
mâncarea pentru porci; decât să fi îndurat miasmele oribile, prefera să 
pretindă cá era bolnav de gripă si se băga în odaia lui, stând zile 
întregi, iarna, cu ferestrele deschise. Însă soldaţii din detașamentul de 
pază aveau încredere în Kirpicinikov, care putea astfel să aducă 
scrisori şi dulciuri în Casa Libertăţii, pentru familia Romanov.33 

Împărăteasa păstra o amintire vie despre Markov şi i-a răspuns 
pe un ton vesel la scrisoare, multumindu-i si pentru cărți. La trimis un 
dar prin părintele Aleksei: „Micului M., multe mulțumiri de la Şef şi un 
cadou de la înălțimile lor, o pipá mare din fildeș”. Preotul i-a explicat că 
Alexandra nu stiuse ce să îi dea, însă spera să-și amintească de ea de 
fiecare dată când își aprindea pipa.34 De asemenea, în scurt timp 
Alexandra s-a arătat îngrijorată pentru soarta lui Markov, având în 
vedere că era posibil să fie recunoscut atât de Kobâlinski, cât si de 
Bitner, care îl văzuseră la Tarskoe Selo si ar fi putut decide să îl 
denunțe. Desi le era de ajutor Romanovilor, Kobâliiski era unul dintre 
cei numiţi în funcţie de Guvernul Provizoriu și, în ultimă instanță - 
considera Alexandra -, nu trebuiau să aibă încredere în el. Îl sfátuia de 
aceea pe Markov să se întoarcă la Soloviov, care locuia acum în 
Pokrovskoe.35 Însă lui Markov nu-i stătea în fire să-și păzească pielea. 
După ce a schimbat astfel câteva mesaje cu împărăteasa, s-a plimbat o 
vreme prin fața Casei Libertăţii, ca să poată fi văzut de Romanovi. 
Întâmplarea a făcut ca Alexandra să fie pe balcon si să-l zărească 
atunci când trecea pe stradă. În 25 martie 1918, scria în jurnalul ei: „L- 

am vázut trecánd pe fostul meu ofiter din Crimeea, Markov, si pe Stein, 
de asemenea”. 36 

Totuși, mai mult de atât Markov nu a reușit să facă în încercarea 
lui de a-i salva. Episcopul Ghermoghen nici nu s-a mirat, deoarece el 
ajunsese deja la concluzia că mişcarea monarhista în Rusia rămânea 
slab organizată, după ce fusese spulberată de revoluţia care îi izgonise 
pe Romanovi de la putere.37 Markov era îndrăzneţ, chiar impertinent, 
însă nici el nu putea face mai mult, decât să se preumble tantos pe 
stradă, prin fata Casei Libertăţii. 

lritat de inertia celorlalți monarhiști, Markov făcea continuu 
planuri pentru eliberarea Romanovilor. Așa cum vedea el lucrurile, 
existau câteva posibilităţi. O soluţie ar fi fost ca Markov - ÎI să adune 
cât mai mulți ofițeri de cavalerie şi să-i trimită de urgenţă la Tobolsk. 
Îşi făcea socoteala că izolarea geografică a oraşului ar lucra în favoarea 
lor si conta pe ajutor din partea monarhistilor aflați la Tiumen. De 
asemenea, existau simpatizanți și în forțele Armatei Roșii, pe care 
Markov credea că i-ar fi putut organiza pentru a efectua un raid asupra 
Casei Libertăţii. O altă idee era să stârnească o răscoală țărănească 
fictivă împotriva bolșevicilor, în afara Tobolskului, și să profite de 
starea de urgență apărută pentru a aduce forțe armate în oraş, care să 
asigure eliberarea familiei imperiale. Markov credea că putea pregăti 
acest lucru, deschizându-le calea monarhistilor să dezerteze din 
Armata Roșie și să se strecoare în Tobolsk, rămânând ascunși până la 
momentul critic. Esenţial era să concentreze un nucleu militar decisiv 
> 

lângă Casa Libertăţii.38 

Nicolae căuta si el motive să-și păstreze optimismul. Simtea 
instinctiv cá, de fapt, Kobâlinski era bine intenționat si se arăta sever 
cu familia imperială doar de ochii soldaţilor din detașamentul de 
pază.39 Se înțelegeau bine amândoi, așa cum reiese din însemnările lui 
Nicolae în jurnalul sáu: „Kobâliński este cel mai bun prieten al meu". 
40 Tatiana Botkina considera că Romanovii se bucurau de mult sprijin 
în Tobolsk, numai că nimeni nu îndrăznea să-și arate simpatia fățiș; 
aşa cum le spunea unor apropiaţi de-ai ei, avea convingerea că Nicolae 
ar fi găsit nenumărați soldati si barcagii care să-l ajute, dacă ar fi făcut 
o tentativă concretă de a evada din captivitate.41 Se zvonea chiar că un 
grup de pușcași, sub comanda caporalului Malisev, îl anuntaserá pe 

Kobáliüski cá, dacă s-ar organiza vreo misiune de salvare în timp ce 
erau la post, ei nu ar interveni.42 Bizuindu-se pe asemenea indicii, 
Alexandra îi asigura pe membrii familiei și pe cei din suită cá în 
detașamentul de la Casa Libertăţii existau subofiteri care simpatizau în 
taină cu Nicolae şi nutreau un sentiment de vinovăţie pentru ceea ce 
avusese el de pătimit. Sublinia, de asemenea, că acei oameni continuau 
pe furiș să lase daruri cu pâine nedospită și flori pentru familia 
Romanov.43 

Cum, într-adevăr, se putea explica acest lucru, dacă toti îi urau 
pe Romanovi? Numai că Alexandra omitea faptul că fostul imperiu 
reprezenta o societate divizată si ca multe milioane de cetăţeni 
continuau să-l deteste pe Nicolae cel Sângeros sau, în cel mai bun caz, 
le era indiferentă soarta lui. Era firesc ca membrii familiei să încerce să 
se consoleze cu ideea că erau iubiţi de majoritatea ruşilor de rând. Însă 
gândurile lor erau rupte de realitate în acea Rusie revoluționară. 

23 

Viitorul Rusiei 

Pe toată durata captivitátii, Nicolae nu a manifestat niciodată 
regrete pentru felul cum își ocârmuise ținuturile. El şi Alexandra 
credeau cu înfocare că tulburările politice și militare din Rusia erau 
întru totul produsul unor forte alogene malefice. În viziunea lui 
Nicolae, Revoluţia din Februarie 1917 era o calamitate națională 
absolută, iar dacă s-a gândit vreodată că, în cazul în care s-ar fi 
comportat altfel, ar fi putut eventual să prevină dezastrul, a preferat 
să-şi păstreze pentru sine asemenea considerații, mándrindu-se, în 
schimb, că își îndeplinise îndatoririle, aşa cum îi explica lui Gilliard: 
„Am jurat când am urcat pe tron să păstrez intactă forma de guvernare 
pe care am primit-o de la tatăl meu și să o predau mai departe ca atare 
succesorului meu”. 1 După ce a părăsit Tarskoe Selo, nu a mai 
menţionat niciodată criza abdicării. Nu același lucru se putea spune și 
despre Alexandra, care în permanenţă avea resentimente pentru ceea 
ce se întâmplase si care era convinsă că Nicolae nu ar fi renunțat 
niciodată la tron, dacă ea ar fi stat cu el în Moghilev, si nu cu familia. 
Dar nu îi purta pică soţului ei pentru asta. Ceea ce se întâmplase era de 
domeniul trecutului, iar responsabilitatea ei acum era să facă față 
situaţiei, indiferent cum ar fi evoluat lucrurile; dragostea ei pentru 


Nicolae rámánea intactá, cum intactá era si nevoia ei pentru dragostea 
lui. 

Romanovii detestau tot ce avea legătură cu Revoluţia din 
Octombrie, iar cánd au aflat cá guvernul sovietic inlocuise calendarul 
iulian cu cel gregorian folosit in restul Europei, Nicolae a fost îngrozit. 
S-a trezit dimineaţa în 1 februarie 1918, constatând însă că data era 
depășită cu aproape două săptămâni. îl deranja ideea de a pierde 
treisprezece zile întregi şi prezicea: „Nu se va mai isprăvi de-acum 
înainte cu neînțelegerile și confuziile de tot felul”. 2 

Totuşi, Nicolae nu simțea nevoia să comenteze despre celelalte 
măsuri politice și economice adoptate de guvernul sovietic. Era cu 
totul altceva când venea vorba de chestiuni legate de Germania, război 
şi forţele armate rusești. În 20 februarie 1918, scria: „judecând după 
telegrame, războiul cu Germania s-a reluat, din moment ce armistițiul 
a expirat; se pare însă că nu ne-a mai rămas nimic pe front, armata a 
fost demobilizată, armele şi proviziile au fost azvârlite în voia sorții si a 
inamicului care ne atacă: ruşine si oroare! J 

Nicolae simțea durerea patriotului în fața înfrângerii militare; 
nu-și putea imagina că ar exista vreun om care să nu vrea să lupte 
împotriva germanilor. Avea mentalitatea ostasului care lupta pe viață 
şi pe moarte. Din punctul lui de vedere, onoarea Rusiei fusese terfelită. 
În 25 februarie 1918, adăuga: „Astăzi, au sosit telegrame care anunțau 
că bolşevicii, sau Sovnarkom cum își spun ei, trebuie să accepte pacea 
în condiţiile umilitoare ale guv (ernului) german, deoarece forțele 
inamicului înaintează si nu există nimic pentru a le opri. Este un 
coșmar”. 4 

Dar cum își explicau Nicolae sau Alexandra năruirea Rusiei? 
Când vorbea cu Gilliard, Nicolae îl blama pe Kerenski pentru 
prăbuşirea armatei, chiar dacă Kerenski nu dorise să se întâmple așa. 
Avea o părere mult mai sumbră despre Lenin și Troțki, pe care îi 
considera trădători cu bună știință, primind mari sume de bani ca să 
lucreze pentru germani.5 în viziunea lui, Tratatul de la Brest-Litovsk 
era o rușine pentru Rusia si o trădare față de Aliaţii occidentali. Pe 
măsură ce lunile treceau, pe Nicolae îl apăsau gânduri sfásietoare 
despre prăbuşirea armatei, dezmembrarea teritorială şi umilința 
diplomatică. Dizolvarea armatei în 1917 îl îndurerase la fel de profund 
ca trauma personală suferită de el. Dar nu-și imaginase niciodată ca un 

guvern rus sá poatá semna un tratat de pace de genul celui pe care 
Lenin tinuse mortis să îl obțină, cu toate cá Lenin însuși îl numea 
„obscen”. 

Nicolae şi Alexandra aveau un dispreţ suveran pentru Wilhelm, 
care în opinia lor depásise limitele unui comportament respectabil.6 
Pentru unele lucruri, nu exista nicio scuză, chiar și în vâltoarea 
războiului. Înainte de 1917, Alexandra îi spusese valetului Volkov: 
„(Wilhelm) este un actor, un cabotin remarcabil, un om prefăcut”. 
După semnarea Tratatului de la Brest-Litovsk, a exclamat: „Știam cât e 
de abject ca om, dar niciodată n-am crezut că s-ar putea cobori atât de 
jos, încât să bată palma cu bolşevicii. Ce infamie!" 7 Fiind prin naştere 
prințesă de Hesse, Alexandra nu dăduse niciodată prea multă 
importanţă familiei de Hohenzollern. Bitner a asistat la tiradele ei în 
Tobolsk împotriva Kaizerului și a Germaniei conduse de el. Alexandra 
îi explica lui Kobâlinski: „Lumea mă acuză cá îi iubesc pe germani. 
Nimeni nu știe cât de mult îl urăsc eu pe Wilhelm, pentru tot răul pe 
care l-a adus asupra Patriei mele!” A subliniat că se referea la Rusia, și 
nu la tara ei natală. împărăteasa prevestea că în curând și Germania 
avea să se dezmembreze, năruindu-se la fel ca Rusia - și nu spunea 
asta doar bucurându-se de nenorocirea altuia. Îi scria generalului 
Aleksandr Sâroboiarski, fostul ei pacient din spitalul de la Tarskoe 
Selo: „În opinia mea, această «molimă» se va întinde în Germania, însă 
va fi cu mult mai periculoasă şi mai rea acolo. Or, în asta văd eu unica 
salvare pentru Rusia". 8 

Când, în 19 martie 1918, Nicolae a aflat de la Vasili Dolgorukov 
despre o relatare din presă, potrivit căreia nemții cereau garanții 
privind sănătatea si siguranța familiei Romanov, fostul împărat a 
răbufnit indignat: „Dacă nu este vorba de o manevră pentru a mă 
discredita, oricum rămâne o mare ofensă care mi se aduce astfel!” 9 
întreaga familie s-a disociat de tot ce era german. Fiicele soţilor 
Romanov au aruncat cadourile pe care le primiseră de la Kaizerul 
Wilhelm într-un voiaj cu iahtul.10 

Romanovii se consolau cu fantezii despre soldátimea Rusiei. 
Alexandra îi scria Annei Vărubova: 

Estecevaciudatínfirearusilor - un 
inspoatefoarterepedesădevinăordinar, râu, crudsi irational, 
însăînacelași timpaceapersoanăpoatesăfieși altfel. 

Lucrulacestasenumeste lipsadecaracter. Esentialmente, sunttoti niște 
copiimarisi needucati. Esteunfaptbinecunoscutcă, 
învremeaunorrăzboaielungi, toatepasiunilesefntetesc. 
Esteoribilcesepoateîntâmplacândîncepsăomoare,  sămintă,  săfureși 
sáíntemniteze, însănoitrebuiesăîndurăm, sănepurificămși sárenastem.1 1 

Dupá ce Gárzile Rosii din Omsk s-au rázvrátit, Klavdia Bitner si- 
a pierdut rábdarea, cánd Alexandra a declarat cá, dacá ofiterii ar avea o 
initiativá, trupele s-ar supune.12 Alexandra a mai adáugat: ,Lumea 
spune că soldaţii sunt răi. Dar ei sunt buni. Doar uitá-te la ei. Îi vezi 
cum privesc în jur şi zâmbesc. Sunt oameni buni'. 13 Bitner, care 
socotea toate astea nişte aiureli fără sens, i-a spus Alexandrei că era 
ruptă de realitate şi nu avea habar ce gândeau, de fapt, soldaţii despre 
ea. Faptul că se comportau respectuos în prezența familiei nu avea 
nicio relevanță. În timp ce Alexandra credea că soldaţii ruși erau 
,minunati, simpli, buni”, Bitner insista că aceiași soldati se purtau 
îngrozitor cu ofițerii lor.14 

Nimeni, de fapt, nu îi vorbise Alexandrei atât de tranșant de 
când venise ea în Rusia, în 1894, și nu și-a putut stăpâni lacrimile. O 
înfuria în special afirmaţia lui Bitner care îi spusese că era ruptă de 
realitate. Alexandra a exclamat că ea ştia ce vorbeau alţii despre ea. 
Erau doar generalitáti incendiare. Asa cum se întâmplă adesea în orice 
dispută, niciuna dintre cele două femei nu enunta argumente perfect 
clare. Când a avut răgazul să reflecteze la ceea ce se spusese, Bitner a 
bănuit că Alexandra ar fi presupus că Bitner o critica pentru relaţia ei 
cu răposatul Rasputin. Lucrul acesta rămânea dureros și acum în 
sufletul Alexandrei.15 De fapt, Bitner se referea la ceea ce se 
întâmplase în forțele armate. Voia să o facă pe împărăteasă să 
înțeleagă, o dată pentru totdeauna, că nu ştia nimic despre greutățile 
prin care trecuse armata în Marele Război. În opinia lui Bitner, era 
absurd să subliniezi contrastul dintre ofițeri si soldati. Discutia lor în 
contradictoriu a continuat asa mult timp, fără ca vreuna dintre ele să 
cedeze câtuşi de puțin. Supărate si extenuate, s-au despărțit certate în 
ziua aceea, iar Bitner a refuzat să vină la cină împreună cu ceilalți, 
invocând o durere de cap. Alexandra i-a trimis un bilet, rugând-o să nu 
fie furioasă pe ea: cineva găsise ac de cojocul ei.16 

Dar împărăteasa nu avea de gând să-și schimbe felul de a fi şi, 
pur şi simplu, indiferent de subiect, nu se putea abtine să nu vorbească 

de parcă ea ar fi știut totul cel mai bine. În materie de religie, era fermă 
şi exigentă. Restul suitei a înțeles acest lucru si a suspendat scenetele 
de duminică seară - „spectacolele”, cum le numeau ei -, când a început 
Postul Mare, iar Gibbes a demontat instalația de lumini.17 Familia a 
început să postească în aşteptarea Paștelui, Alexandra pretinzând ca 
toată lumea din casă să facă la fel. Totuși, Bitner nu tinea post, de 
obicei, decât în săptămâna Patimilor, explicând că aceasta era intenția 
ei si acum. Toti au putut vedea pe fata Alexandrei cât de mult o deranja 
atitudinea ei. Însă Bitner, la fel ca Alexandra, nu avea de gând să-și 
schimbe felul de a fi.18 

Bitner avea sentimente mai bune pentru Nicolae. Din ceea ce 
vedea și auzea în Casa Libertăţii, obiectivul primordial al împăratului 
era să poată trăi ca sot si tată în sânul familiei lui. În viziunea lui 
Bitner, Nicolae tânjea să ducă o viață liniștită si nu ar mai fi acceptat 
niciodată să revină la tron.19 Gilliard avea să infirme acest punct de 
vedere, susținând că, cel puţin pentru o vreme, Nicolae și Alexandra au 
continuat să spere că până la urmă vor domni din nou. E posibil ca 
acesta să fi fost și motivul pentru care au renunțat la názuinta lor 
inițială de a pleca în exil în străinătate, sau poate, pur şi simplu, și-au 
dat seama că liderii sovietici nu aveau să îi lase niciodată să plece. 
Nicolae îi pomenea adesea lui Kobâlinski cât îi era de groază că el și 
membrii familiei lui ar putea fi expediati în străinătate.20 Cuplul 
imperial rămânea statornic în voinţa de a îndura orice vitregii le-ar fi 
rezervat soarta, iar din câte se pare Alexandra i s-ar fi confesat astfel 
lui Gilliard: „Prietenul nostru (Rasputin) prezisese toate aceste 
pătimiri, însă a spus că după tot acest Calvar va urma o lungă și 
prosperă perioadă de tihnă”. 21 În plus, fetele vorbeau adesea despre 
întoarcerea latarskoe Selo. Olga era o excepţie, intuind cumva că 
asemenea visuri erau nerealiste, iar tatăl ei părea să îi dea dreptate. În 
adâncul sufletului său, Nicolae admitea că nu avea să mai fie niciodată 
monarh.22 

Această chestiune o preocupa pe Bitner, care îl întreba pe 
tânărul Aleksei: „Cum ar fi dacă tu ai urca pe tron?" Cu iuteala unei 
săgeți, băiatul a spus: „Nu, s-a terminat cu toate astea!” Bitner a 
insistat: „Bine, dar dacă s-ar ajunge din nou în situația ca tu să 
domnești?” Aleksei i-a dat o replică interesantă: „Va fi necesar atunci 
să fie luate măsuri ca eu să ştiu mai mult despre ceea ce se întâmplă în 

jurul meu". O auzise cumva pe mama lui vorbind despre modul cum 
unii oameni îl pácáliserá pe tatăl lui? Era aceasta o stráfulgerare a 
capacității lui de a fi un conducător mai exigent - si mai eficient - decât 
fusese Nicolae? Bitner așa considera. În opinia ei, Aleksei avea deja 
ideile lui. L-a întrebat ce ar face cu ea, dacă ar fi țar. Băiatul i-a spus că 
ar construi un spital pe care ea să-l administreze și ar păstra totul în 
ordine.23 De asemenea, Bitner credea că Aleksei nu împărtășea 
reverenta familiei lui pentru Rasputin. Aceasta a fost concluzia ei, după 
un incident minor petrecut când făcea lecţii cu Aleksei, în timp ce 
băiatul era bolnav în pat. Pe másutá, se afla de obicei o fotografie 
înrămată a preacuviosului răposat. La un moment dat, rama cu 
fotografia a căzut de pe masă şi Bitner a vrut să o ridice de pe jos. 
Aleksei i-a spus să o lase acolo. În mod evident, suvenirul acela nu 
însemna mare lucru pentru el, Bitner sesizând chiar o undă de ironie 
în vocea lui.24 

Dacă, într-adevăr, Aleksei nu mai împărtășea admiraţia 
părinților lui pentru Rasputin, Nicolae și Alexandra, în schimb, 
rămâneau neclintiti în atitudinea şi sentimentele pe care le aveau de 
ani de zile. În opinia lor, nimic din ceea ce se întâmplase începând cu 
martie 1917 nu putea justifica sfârșitul Imperiului Rus. Fiind prea 
mândri ca să-şi plângă de milă, se pregăteau sufletește să îndure orice 
le rezerva viaţa in continuare. 

24 

Marşul tovarășilor 

Până si cea mai firavă șansă de eliberare s-a spulberat în 26 
martie 1918, când, complet pe neașteptate, un detașament al Gărzilor 
Roşii, alcătuit din 250 de luptători, a apărut în Tobolsk, trimis de 
Comitetul Executiv al Sovietului Regional vest-siberian din Omsk.1 
Pierre Gilliard anticipa tot ce putea fi mai rău. Trupele din Omsk erau 
gălăgioase și recalcitrante, iar ura lor împotriva dinastiei se manifesta 
printr-un comportament scandalos.2 Alexandra refuza să vadă 
lucrurile atât de sumbru ca Gilliard si se amágea cá unii dintre nou- 
veniți ar fi fost ofițeri monarhiști deghizați, însă era doar o ipoteză 
clădită pe speranţe. Spre deosebire de ea, Gilliard avea perspicacitatea 
de a sesiza aspectele dure ale realitátii.3 


Pe o distantá de sute de kilometri in jurul Tobolskului, Omsk si 
Ekaterinburg erau cele douá citadele ale bolsevismului. Omsk era 
capitala regiunii de vest a Siberiei, in timp ce Ekaterinburg era centrul 
regional al Uralului, insá intre cele douá orase exista o mare rivalitate 
privind problema Romanovilor.4 Autorităţile centrale delegaserá 
autoritatea asupra acestor chestiuni orasului Omsk, pentru simplul 
motiv că Tobolsk era situat în regiunea vestică a Siberiei, însă 
Ekaterinburg se fălea că ar fi avut mai multă vigoare revoluţionară şi, 
de aceea, dorea să îşi asume controlul situaţiei. Oricum, bolşevicii din 
cele două orașe erau de acord că situaţia curentă era intolerabilă. Din 
punctul lor de vedere, Tobolsk era un teritoriu inamic. Încă avea un 
soviet condus de eseri si de mensevici. Detașamentul militar care îi 
păzea pe Romanovi fusese încropit din regimente care serviseră în 
Tarskoe Selo. Kobâlinski fusese numit în funcţie de către Kerenski si 
rămăsese la post după plecarea lui Pankratov.5 Circulau nenumărate 
zvonuri potrivit cărora familia imperială spera să poată fugi în Japonia, 
folosind Calea Ferată Transsiberiană. Bolșevicii îşi făceau griji că nu 
exista nimeni în Tobolsk pe care să se fi putut bizui pentru a împiedica 
evadarea.6 în timp ce activiștii din Ekaterinburg dezbáteau ce era de 
făcut, cei din Omsk au actionat7 Conducătorul detașamentului, 
comisarul V.D. Dutman, a sosit cu două zile înainte de forța principală 
şi a rechizitionat o cameră în Casa Kornilov.8 Nu fusese așteptat, si nici 
invitat. Înalt, cu ochi albastri-cenusii si o figură impenetrabilă, avea 
alura unui om care stia cum să fie implacabil în susținerea cauzei 
revoluționare. (Și, într-adevăr, din câte se pare, el a fost cel care mai 
târziu a semnat condamnarea la moarte a episcopului Ghermoghen.) 9 
în plus, ceilalţi locatari din Casa Kornilov au devenit bánuitori, aflând 
că avea origini letone-evreiesti.10 în zilele care au urmat, a fost 
incapabil să țină în frâu Gărzile Roșii care veniseră după el din Omsk, 
sub comanda comisarului A.D. Demianov si a adjunctului său, 
Degtiariov. Demianov fusese exmatriculat dintr-un seminar de teologie 
ortodoxă; Degtiariov fusese cândva un subofițer de cavalerie și, pe 
vremea când studia la Universitatea din Sankt-Petersburg, făcuse parte 
din organizaţia ultrareactionará Uniunea Arhanghelului Mihail.11 
Dutman, Demianov şi Degtiariov făceau după cum îi tăia capul, 
neținând seama de legi sau de uzante. Tobolsk, orașul care scăpase de 


debandada din marile centre urbane, a fost aruncat în haos, când 
oamenii din Omsk s-au dezlántuit ca apucatii. 

În 29 martie 1918, au mărșăluit spre Casa Libertăţii şi au 
înfruntat detașamentul de gardă. Cu riscul de a declanșa violente, 
oamenii din Omsk au pretins să intre în clădire.12 Nimeni nu ştia cum 
să îi trateze. Discuţiile dintre cele două detașamente au calmat cumva 
situația, însă atmosfera a rămas incertă. 

A fost o usurare pentru locatarii din Casa Libertăţii, când 
Dutman a menționat că, deocamdată, principala lui prioritare era să 
pună Sovietul din Tobolsk sub controlul bolșevicilor si să facă din el 
centrul puterii în oraș. Toate celelalte instituții publice urmau să fie 
desființate, dacă nu se subordonau „puterii sovietice”. Demianov a 
anunțat închiderea vechilor organisme de guvernare locală, cum era 
bunăoară duma municipală, si înființarea unui „consiliu al economiei 
poporului” Transformările politice nu erau suficiente. Trezit din 
adormire, Tobolsk trebuia să treacă prin revoluția economică, aşa cum 
se întâmplase de câteva luni deja în alte centre urbane din Rusia.13 în 
timpul acestui proces, Dutman considera că nu avea niciun rost să 
perturbe activitatea lui Kobáliáski. În schimb, Dutman a aranjat să fie 
ales secretar al sovietului municipal, unde îşi petrecea aproape tot 
timpul. Kobâlinski urmărea evoluţia lucrurilor de la distanţă, deși avea 
şi el tendinţe antisemite, iar mai târziu s-a plâns cá bolsevizarea a 
servit ca autoritatea dominantă să ajungă în mâinile evreilor.14 însă 
Dutman îl lăsa în pace, iar Kobâlinski făcea si el ce putea ca să păstreze 
atmosfera liniștită din Casa Libertăţii și să-i ferească pe Romanovi să 
se frământe prea mult, cum pátea el, din cauza agravárii situației. 

Vladimir  Kosarev, președintele Comitetului Executiv al 
Sovietului Regional vest-siberian, le-a scris lui Lenin si lui Troțki, in 28 
martie 1918, din Omsk. Trecuseră aproape două luni de când 
Sovnarkom îl însărcinase să supervizeze politica din Tobolsk. Avusese 
de rezolvat o serie de dificultăți pe plan local în Omsk, înainte de a 
putea trimite un detașament la Tobolsk, situat la distanța de 650 de 
kilometri. Kosarev era un conducător bolșevic tipic, vibrând de zel 
revoluționar şi de inițiativă, însă Gărzile Roșii din Omsk răspundeau 
acum de oraș, iar Kosarev tinea legătura cu Dutman, Demianov si 
Degtiariov prin telegraf. Ceea ce a aflat a fost suficient pentru a se 
convinge că Lenin si Sverdlov subestimaseră pericolul situaţiei. 

Sovnarkom demobilizase armata imperială, fără să fi decis înainte ce 
aveau să pună în locul ei. Detasamentul de gardă de la Casa Libertăţii 
provenea din vechea armată, iar soluţia lui Kosarev era acum să îl 
înlocuiască cu trupe din Omsk. Le-a cerut lui Lenin și lui Sverdlov să îl 
împuternicească să numească alți comisari și să îi informeze în acest 
sens pe cei aflaţi în funcție la Tobolsk.15 

Situaţia din Tobolsk era si mai turbulentă chiar decât ar fi putut 
să își dea seama Kosarev de la o asemenea depărtare. Când Gărzile 
Roșii trimise de el din Omsk au dat buzna în oraș, tot cam atunci au 
venit din Tiumen, spre nord, alti cincizeci de luptători din Gărzile Roşii. 
Nicolae era oripilat, descriindu-i pe aceştia drept niște ,bolsevici- 
tâlhari” Unitatea armată din Tiumen a călătorit în cincisprezece troici 
cu zurgălăi. Oriunde mergeau, provocau o agitaţie şi o zarvă cumplită. 
Era limpede că locuitorii Tiumenului nu aveau habar de uzantele 
disciplinei militare. Dacă despre Gărzile Roşii din Omsk se putea spune 
că erau turbulente, atunci acești nou-veniti reușeau cu siguranță să 
aducă iadul pe pământ.16 Kobâlinski a rugat-o pe împărăteasă să nu 
mai stea afară pe balcon, timp de trei zile. S-a discutat chiar la un 
moment dat despre eventualitatea de a muta familia imperială într-o 
clădire a bisericii pe colina principală a orașului, unde ar fi fost mai în 
sigurantá.17 Informaţiile erau tot mai alarmante. 

Desi Nicolae nu putea observa mare lucru din interiorul Casei 
Libertăţii, putea în schimb foarte bine să-i audă pe pușcași cum cântau 
la balalaică până la cinci dimineata.18 Gărzile Roşii din Tiumen 
puseseră piciorul în prag si pretindeau să mănânce și să bea pe gratis. 
Trupele din Omsk erau la fel de alarmate de noua situaţie, cum erau și 
oamenii din subordinea lui Kobâliiski; cu toţii s-au unit si i-au azvârlit 
afară din oraș pe intruși, punând capăt scandalurilor.19 La o 
săptămână după sosirea lor la Tobolsk, spre satisfacția generală, 
Gărzile Roşii din Tiumen au plecat înapoi acasă.20 

Comitetul Executiv al Sovietului Regional Ural considera de 
câteva săptămâni că avea un rol de jucat în rezolvarea situaţiei din 
Tobolsk. Kosarev făcuse prea puțin de când primise însărcinarea din 
partea Sovnarkom-ului, iar pericolele în Tobolsk continuau să se 
amplifice vertiginos. Câţiva ani mai târziu, Aleksandr Beloborodov a 
spus că în Ekaterinburg exista temerea că germanii ar putea exercita 
presiuni asupra lui Lenin, pentru a obține eliberarea familiei imperiale. 

Conducătorii din Ural se împotriveau cu fermitate unui asemenea 
deznodământ și erau decisi, la nevoie, să îl „lichideze” pe Nicolae.21 
Deja în februarie 1918, plănuiau să guverneze în Tobolsk printr-o 
troică sub conducerea președintelui lor adjunct, Boris Didkovski. 
Comuniștii din Ekaterinburg trimiteau astfel una dintre cele mai 
complexe personalități din rândurile lor. Didkovski era un fost 
emigrant și un geolog licenţiat, care îmbina fervoarea revoluționară cu 
o bună cunoaștere a lumii din afara Rusiei. După Revoluţia din 
Octombrie 1917, a deținut posturi importante în industria aurului şi a 
platinei, răspunzând totodată de multe nationalizári în economia din 
Ekaterinburg - se inspira din anuarul telefonic al orașului, atunci când 
voia să decidă ce întreprinderi urmau să treacă în mâinile statului.22 
Instrucţiunile cu care a plecat din Ekaterinburg erau să preia controlul 
în Tobolsk, în colaborare cu Comitetul Executiv al Sovietului Regional 
vest-siberian din Omsk.23 

Si asa, la doar câteva zile după ce Gărzile Roşii din Omsk au 
apărut în Tobolsk, un alt detașament de Gărzi Roşii, format din 400 de 
luptători, a venit în oras din Ekaterinburg.24 Beloborodov si Didkovski 
plasaseră detașamentul sub comanda lui Pavel Hohriakov, care a 
călătorit deghizat în negustor, deoarece duşmanii bolșevismului erau 
numeroşi în vestul Siberiei. Hohriakov a pretins că era logodnicul unei 
bolșevice din Ekaterinburg, a cărei mamă locuia în ueză4-ul învecinat 
lalutorovsk.25 În realitate, Hohriakov provenea dintr-o familie de 
țărani din Viatka. În tinereţe, servise ca fochist pe nave de război ale 
marinei imperiale. Calm, echilibrat si fără apucături de láudárosenie, a 
devenit unul dintre bolsevicii fruntasi din Ekaterinburg. Era genul de 
revoluționar priceput să pună în practică sarcinile care i se 
incredintau. Fără să aibă calităţi de orator, inspira lealitate. Hohriakov 
era blând la vorbă, însă era mai dur decât părea. Se povestea cum, mai 
târziu, a împușcat cu mâna lui contrarevolutionari, aduși la 
Ekaterinburg de la Tobolsk și Omsk. Printre ei, se spunea, era un preot 
care era fratele episcopului Ghermoghen. Când preotul a implorat să 
fie lăsat în viaţă şi a cerut ca sentinţa să-i fie comutată în muncă silnică, 
cuvintele de alinare ale lui Hohriakov au fost: „Nu te neliniști, bătrâne. 


^ Subdiviziune teritorial-administrativă specifică Imperiului Rus, care s-a păstrat si 
în primii ani de existenţă a statului sovietic. începând din anul 1923, «ez^Z-ul a 
fost înlocuit cu raion. (N. red.) 


Nu te vom schingiui. Te vom impusca si asta va fi tot. Fárá suferinte 
inutile". 26 

Hohriakov avea trei adjuncti, care au sosit separat: Semion 
Zaslavski, Aleksandr Avdeev si Ivan Loghinov. Avdeev - subtiratic, 
scund, jerpelit si pletos - era strungar, avea aproape treizeci de ani si, 
la fel ca Loghinov, lucrase la fabrica din Zlokazovo. Pretindea cá fusese 
întemnițat de patru ori în închisoarea Kresti.27 Zaslavski era un 
metalurgist din Petrograd, trimis de Comitetul Central pentru a întări 
munca politicá in Ural, unde in scurt timp a ajuns sá conducá Sovietul 
din Nadejdin.28 O micá trupá de Gárzi Rosii le-a fost trimisá la 
inceputul lui aprilie. Si cei trei s-au abtinut sá cálátoreascá in grup; 
Tobolsk si imprejurimile lui erau teritoriu inamic, iar din cáte se párea 
Hohriakov si tovarăşii lui nu au fost nici pe departe multumiti de ceea 
ce au găsit în oraş. Într-adevăr, Hohriakov a trimis rapoarte în 
Ekaterinburg, exprimându-și marea îngrijorare în urma primelor lui 
experiențe la fața locului.29 Cei trei lideri bolşevici aveau intenţia să 
scape de influenţa celor din Omsk și să impună un lant de comandă 
care să se întindă până la Ekaterinburg. Hohriakov viza să obţină 
autoritatea în Sovietul din Tobolsk. Sarcina lui Avdeev era să câştige 
încrederea celor care răspundeau de Casa Libertăţii. Zaslavski trebuia 
să își concentreze eforturile asupra modalităţii de a-l muta pe Nicolae 
la Ekaterinburg şi de a-l plasa sub controlul conducerii din Ural.30 Nu 
avea să fie uşor să înfăptuiască aceste deziderate, iar Zaslavski a 
raportat că avusese o primire rece atât din partea lui Kobáliüski, cât si 
a Sovietului din Tobolsk.31 

Însă echipa din Ekaterinburg era ferm hotărâtă să își ducă la 
bun sfârșit misiunea; ca o măsură în acest scop, toate persoanele care 
plecau din Tobolsk erau verificate minutios.32 Voiau să elimine orice 
posibilitate ca Nicolae să poată fugi spre nord, pe fluviul Ob. O unitate 
alcătuită din cinci oameni înarmaţi a fost trimisă aşadar la Beriozov, 
centrul 2/-ului, pentru a monta blocaje rutiere. Alte unităţi au primit 
ordin să se deplaseze la Golâşmanovo și pe drumurile care duceau la 
Omsk. Instrucţiunile erau clare și lipsite de echivoc: orice individ ale 
cărui semnalmente corespundeau caracteristicilor fostului împărat 
trebuia să fie împuşcat. Așa cum s-a întâmplat adesea cu deciziile luate 
în Ekaterinburg, punerea lor în aplicare a fost cumva compromisă. 
Unitatea din Beriozov a fost pusă sub arest de către autorităţile locale, 

după ce făcuse lunga călătorie spre nord. Între timp, în unitatea din 
Golásmanovo s-a constatat că existau oameni care, după ce au plecat 
din Ekaterinburg, se láudau cá sarcina lor era, pur si simplu, „să-l ucidă 
pe Tar"; şi aceştia au fost arestați. Unii comercianţi bogaţi din ambele 
localități au luat măsuri împotriva intrușilor dubiosi.33 În felul acesta, 
Beloborodov şi tovarășii lui au înţeles că, dacă la Tobolsk existau 
cuiburi de activiști antibolsevici, situația din zona învecinată era chiar 
şi mai periculoasă. Ideea de a lăsa familia imperială în acea gubernie 
devenea tot mai absurdă. 

O altă relatare, se cuvine să adăugăm, prezintă lucrurile dintr-o 
perspectivă şi mai violentă. Se presupune că două grupuri înarmate au 
plecat din Ekaterinburg, ca să patruleze pe căile de ieşire din Tobolsk. 
Primul grup a fost într-adevăr arestat în Beriozov. Un al doilea grup a 
fost trimis de către Comitetul Executiv Regional Ural la sud de Tobolsk, 
unde în scurt timp a sosit în sătucul Goloputovskoe. Locuitorii de-acolo 
i-au omorât, după ce au aflat în numele cui actionau.34 

Orașul Tobolsk propriu-zis forfotea și vuia de detașamente 
armate din alte localităţi, chiar şi după plecarea Gărzilor Roşii din 
Tiumen, iar Kobâlinski avea să admită cá el nu mai putea tine pasul cu 
atâtea veniri și plecări.35 Au început să apară din nou tensiuni și 
conflicte între diversele detașamente armate. Oamenii lui Kobâliński 
au ajuns să fie ameninţaţi atât de contingentul din Omsk, cât şi de cel 
din Ekaterinburg, iar trupele din Omsk detestau Gărzile Roşii din 
Ekaterinburg, considerând că erau niște intruși scandalagii, care nu 
aveau niciun drept să facă pe şefii în vestul Siberiei. Kobálitski se 
simţea prins la mijloc. Trei deputati ai Sovietului Tobolsk au vizitat 
Casa Libertăţii, ca să afle ce se întâmpla acolo. Dar asta n-a făcut decât 
să sporească tensiunea. Au apărut, de asemenea, dispute provocate de 
pretenția detasamentului din Omsk de a prelua paza Romanovilor.36 
În acelaşi timp, Dutman si ceilalți conducători ai Gărzilor Roşii din 
Omsk considerau că ei aveau toate aprobările din partea Sovnarkom- 
ului pentru a exercita controlul asupra situaţiei politice. În oraş, aveau 
loc încăierări între diferite unități militare bolşevice. Când Hohriakov 
le-a cerut socoteală liderilor din Omsk, aceștia l-au înșfăcat și l-au 
acuzat de „provocări” contrarevolutionare. Doar după ce au intrat în 
legătură pe linia directă cu membrii Comitetului Executiv al Sovietului 


Regional Ural, cei care îl luaseră prizonier au fost de acord să îl 
elibereze, renunțând să-l execute cum intentionaserá initial.37» j 

Conducerea Gărzilor Roșii discuta despre posibilitatea de a-i 
transfera pe Romanovi în închisoarea din Tobolsk, aceasta devenind 
până la urmă strategia Sovietului din Ural. Kobáliüski s-a dus valvârtej 
să protesteze împotriva atitudinii Gărzilor Roșii. Când liderii acestora 
au respins argumentul lui că doar autoritățile de la Moscova puteau 
lua o asemenea decizie, Kobâliński le-a atras atenţia că oricum măsura 
lor era lipsită de simţ practic. În cazul în care familia imperială ar fi 
fost mutată la închisoare, ar fi trebuit ca întregul detașament de pază 
să fie încartiruit acolo.38 

În toată această perioadă, Romanovii au încercat să fie la curent 
cu noutăţile din oras, însă au constatat că antidotul cel mai bun la 
înrăutățirea situaţiei era să îşi vadă de viaţa lor aşa cum obișnuiseră 
până atunci. La micul dejun și prânz se serveau piftie de curcan, rață 
sălbatică, escalop de vițel si friptură de vită, împreună cu paste, care îi 
plăceau fostei împărătesc.39 Alexandrei nu-i plăcuse niciodată carnea 
în mod deosebit si adesea îl ruga pe servitorul Ivan Sedniov să îi 
pregătească mâncarea ei favorită - macaroane cu brânză, pe care 
bucătarul le făcea pe o spirtieră de voiaj.40 Restul familiei prefera 
felurile de mâncare obișnuite. Lucrurile s-au mai potolit după agitația 
din zilele precedente si exista speranţa ca viaţa să decurgă normal, fără 
noi tulburări din partea Gărzilor Roşii. Membrii familiei făceau mișcare 
în aer liber, citeau cărți și jucau jocuri amuzante, iar Nicolae, când nu 
muncea afară la treburile lui, stătea liniștit cu volumele preferate în 
locul lui favorit de pe acoperişul oranjeriei.41 Nicolae nota în jurnalul 
său în 1 aprilie 1918: „Am aflat de la neobositul nostru informator 
Aleksandr Kirpicinikov o mulțime de știri interesante despre bolșevicii 
care au sosit de la Omsk”. 42 

Însă familia nu putea face nimic în privinţa lucrurilor pe care li 
le spunea Kirpicinikov. Veștile erau întotdeauna proaste pentru ei si 
păreau să se inráutáteascá tot mai mult. 

25 

Tobolsk si Moscova 

După tratatul de pace, în Tobolsk au început să ajungă 
informaţii despre anvergura pătrunderii armatelor japoneze si 
germane în tará.1 Ziarele menşevice au continuat să apară în oras, 

criticând vehement măsurile economice si sociale ale bolșevicilor; 2 de 
asemenea, ziariştii denuntau tratatul ca fiind contrar intereselor clasei 
muncitoare? Toate acestea se întâmplau într-o perioadă când oamenii 
îşi realegeau sovietele și rásturnau majoritátile bolșevice. Tobolsk era 
un oraș mic, care nu ar fi prezentat niciun interes pentru guvernul 
sovietic, dacă aici nu ar fi fost găzduit fostul împărat.4 Trupele care îl 
păzeau erau cuprinse de furie din cauza indiferentei manifestate de 
Sovnarkom la adresa lor, desi situaţia din vestul Siberiei continua să se 
deterioreze. În Tobolsk, domnise haosul pe parcursul întregii luni, iar 
detașamentul de la Casa Libertăţii a decis să trimită la Moscova pe doi 
dintre oamenii lor, pe Pavel Matveev si un delegat pe nume Lukin, 
pentru a pleda cauza lor. Matveev si Lukin au plecat degrabă la 
Tiumen, unde au prins următorul tren care se îndrepta spre noua 
capitală.5 

În 1 aprilie 1918, Lukin a avut posibilitatea să prezinte un 
raport la birourile Sovnarkom-ului, descriind amănunţit tulburările 
recente care se produseseră la Casa Libertăţii şi în apropierea ei. A 
depus mărturie că mulți dintre camarazii lui dezertaseră deja din 
detaşament şi că aceia care rămăseseră erau nemulțumiți de neplata 
salariilor. Lukin a vorbit cu patosul specific unui soldat activ. Dacă 
autorităţile sovietice centrale doreau ca Romanovii să fie ţinuţi în 
captivitate în condiţii sigure, a spus el, trebuiau să modifice sistemul 
de organizare la Casa Libertăţii. Din tot ceea ce auzise, Vladimir Bonci- 
Bruevici, șeful de cabinet al lui Lenin, se convinsese că era necesar să 
se intervină urgent. Luând legătura cu oficialii de la Comitetul Executiv 
Central al Congresului Sovietelor, acesta a afirmat cu tărie: „Situaţia 
este gravă”. Conform unei diviziuni neoficiale a îndatoririlor între 
Lenin și Sverdlov, în calitate de președinte al Comitetului Executiv 
Central, Sverdlov era cel care se ocupa de problema Romanovilor. 
Sverdlov l-a chemat imediat pe Lukin la el, fiindcă voia să audă 
personal raportul lui.6 Prezidiul Comitetului Executiv Central s-a 
întrunit în aceeaşi zi, sub conducerea lui Sverdlov. Pe lângă bolşevici, 
la ședință au participat Spiridonova si Prosian, din partea eserilor de 
stânga. Toti cei prezenţi au aprobat schimbările avute in vedere la 
Tobolsk. Moscova urma să-și numească propriul comisar, care trebuia 
să aducă la Tobolsk un detașament cu totul nou, constând din 200 de 


oameni, dintre care treizeci proveneau din Detaşamentul de Partizani 
al Comitetului Executiv Central si douăzeci» 

din gruparea eserilor de stânga. Regimul de detenţie în Casa 
Libertăţii urma să fie modificat, astfel încât toti locatarii, inclusiv 
Dolgorukov, Tatişcev si Gendrikova, deveneau prizonieri, la fel ca 
Nicolae și familia lui, în timp ce Gibbes putea să aleagă dacă să trăiască 
acolo în aceleași condiţii, sau să rămână afară, fără niciun contact cu 
Romanovii. Sverdlov a oferit garanţia fondurilor financiare necesare. 
Aceste aranjamente urmau să fie doar temporare, întrucât Sverdlov a 
subliniat că planul era ca întreg grupul de arestaţi să fie transferat la 
Moscova, imediat ce acest lucru avea să devină posibil. A fost interzisă 
difuzarea informaţiilor. Fiind la curent cu tulburările din vestul 
Siberiei, Sverdlov voia ca măsurile adoptate în privința Romanovilor să 
rămână strict secrete.7 

Cu toate acestea, zvonurile au continuat să circule. Pentru o 
perioadă de timp, s-a spus că Troțki însuși ar fi urmat să vină la 
Tobolsk pe post de comisar, iar faptul că unele persoane din anturajul 
Romanovilor au luat în serios aceste bârfe arată cât de puţine 
informaţii aveau cu toții despre modul cum funcționau lucrurile în 
Comitetul Central Bolsevic.8 Troțki ar fi putut la fel de bine să își dea 
demisia din conducerea sovietică, dacă ar fi plecat tocmai în 
îndepărtatul Tobolsk. În realitate, isi concentra energia asupra 
cerințelor noului său post de Comisar al Poporului pentru Afacerile 
Militare. În rest, locatarii din Casa Libertăţii aveau toate scuzele dacă 
inteleseserá atât de greșit situaţia. Pravda nu se număra printre ziarele 
citite de ei. Și nici nu cunoşteau persoane care să fi fost la curent cu 
discuţiile din Sovnarkom. Toţi de-acolo îl auzeau pe împărat vorbind 
despre speranţa de a reveni într-o bună zi pe tronul Rusiei. lar de aici 
nu mai era decât un mic pas până la a exagera importanţa sorții 
Romanovilor pentru liderii bolșevici de la Moscova. 

Prezidiul a revenit la problema Tobolskului în 6 aprilie 1918, 
când a făcut alte revizuiri ale planului de măsuri pentru Romanovi. 
După înlocuirea gărzilor de la Casa Libertăţii, noul comisar, care nu 
fusese încă desemnat, trebuia să se ocupe urgent de strămutarea 
familiei în Ural. Tobolsk nu mai prezenta nicio încredere ca loc de 
detenţie, iar Ekaterinburg a fost preferat, în detrimentul orașului 
Omsk, ca autoritate competentă, până la momentul când Nicolae avea 

să fie adus în fata instanţei judecătorești la Moscova. Sverdlov s-a 
angajat să informeze autorităţile regionale sovietice din Ekaterinburg 
şi Omsk; nu mai voia să se repete haosul care caracterizase măsurile 
adoptate începând cu sfârşitul lunii ianuarie 1918. A menţionat că mai 
aştepta doar aprobarea din partea Sovnarkom-ului - în mod evident, 
era nevoie ca Lenin să își dea acordul pentru acţiunile prevăzute.9 

În 9 aprilie 1918, Sverdlov obținuse aprobarea lui Lenin în 
privința următorilor pași și a putut astfel să trimită o telegramă cu 
detaliile necesare în atenţia lui Beloborodov, care era preşedintele 
Comitetului Executiv al Sovietului Regional din Ural. Ekaterinburg 
trebuia să se pregătească pentru a-i lua în primire pe Romanovi. 
Sverdlov menţiona că era vorba despre un aranjament provizoriu. Dar 
omitea să amintească de existența unui plan pe termen mai lung, care 
prevedea aducerea lui Nicolae la Moscova pentru un proces public 
înscenat. Însă temporar Beloborodov urma să fie principalul lui cerber. 
Sverdlov l-a desemnat pe bolșevicul Vasili Iakovlev în funcția de 
comisar, cu misiunea de a superviza mutarea în Ural. Nicolae si familia 
lui urmau să-i fie predati lui Aleksandr Beloborodov, preşedinte al 
Comitetului Executiv al Sovietului Regional, sau comisarului militar al 
acestui organism, Filipp Golosciokin, cu sarcina de a fi ţinuţi si páziti 
într-un loc sigur. Sverdlov lăsa la latitudinea Sovietului Regional din 
Ural să decidă dacă Romanovii aveau să fie deținuți la închisoare sau 
într-o reședință urbană special adaptată pentru acest scop. Odată ce 
ajungeau la Ekaterinburg, Romanovii nu mai trebuiau sub nicio formă 
să fie mutati altundeva, fără permisiunea Moscovei, iar Sverdlov 
sublinia ca obligatorie garantarea integrităţii lor fizice.10 

Beloborodov si Goloșciokin formau un tandem formidabil. 
Amândoi erau bolşevici cu ştate vechi. În foarte scurt timp după ce 
sosise în Ekaterinburg în ianuarie 1918, Beloborodov s-a impus în fata 
conducerii locale și a fost ales preşedinte al Comitetului Executiv al 
Sovietului Regional din Ural.11 De statură mijlocie, uscátiv și palid, 
Beloborodov purta barbă și mustață meticulos îngrijite.12 Născut în 
1891, ca fiu al unui muncitor din așezarea minieră Solikamsk din Ural, 
Beloborodov era de meserie electrician. A intrat de tânăr în facțiunea 
bolşevică si a ispășit lungi condamnări la închisoare. Spre deosebire de 
tovarășii lui mai pricopsiti, el nu a emigrat niciodată și, având rădăcini 
puternice în regiunea din jurul orașului Perm, a avut întotdeauna un 

simt practic foarte dezvoltat. Prietenul lui, Golosciokin, avea ,cam 
patruzeci de ani, era de ináltime medie, corpolent, cu párul ondulat si o 
mustață scurtá".13 Porecla lui în organizaţia ilegală revoluționară era 
Filipp, aşa fiind îndeobşte cunoscut si în Ekaterinburg. Nu stătea jos 
niciodată, dacă nu era obligat. Aceasta era o consecinţă a vieţii în 
închisoare: încerca să se mențină în formă, rămânând mereu în 
mişcare. În călătoriile lui, a devenit legătura principală dintre Ural şi 
capitală după Revoluţia din Octombrie, iar de două ori a fost în 
misiune pentru a discuta cu Lenin si cu Sverdlov, la începutul anului 
1918. Deplasările lui au avut loc la sfârșitul lui februarie și în prima 
jumătate a lunii martie 1918. A fost delegatul trimis de regiunea Ural 
la congresul partidului în martie.14 

Aceia care ar fi urmat să-l însoțească pe Nicolae când avea să 
plece din Tobolsk trebuiau să câștige încrederea detasamentului de la 
Casa Libertăţii. Oamenii din Ekaterinburg se arătaseră deja complet 
„lipsiți de tact". Nici trupele din Omsk nu erau mai bune. Dimpotrivă, 
erau cu mult mai nepotrivite pentru o asemenea misiune. În realitate, 
era nevoie de o „persoană neutră”, care să facă față sarcinilor unei 
asemenea deplasări.15 În plus, din câte se părea, Sverdlov a trimis o 
telegramă Sovietului din Tobolsk, cu instrucțiunea de a răspunde de 
Casa Libertăţii până în momentul sosirii lui lakovlev. Fără să se poată 
bizui întru totul pe conducătorii din Ural, Sverdlov își făcea griji şi în 
privința detasamentului de gardă.16 Însă detasamentul trebuia să mai 
rămână la post câteva zile, iar in 11 aprilie 1918, după ce Matveev si 
Lukin s-au întors de la Moscova, a fost convocată urgent o ședință de 
informare a comitetului de soldati. Ca militari, cei doi delegati fuseseră 
avansati in grad, la Moscova, in semn de recunoastere a meritului de a 
fi alertat cu promptitudine conducerea sovietelor în privința 
evenimentelor din vestul Siberiei.17 

Lukin a raportat că în curând avea să sosească un alt comisar şi 
că trupele urmau să fie înlocuite cu un detașament nou, adus din afara 
Tobolskului. Punând în aplicare cu convingere ordinele venite din 
capitală, detașamentul a impus un regim de carantină în Casa 
Libertăţii, aşa cum se procedase anterior cu Palatul Aleksandru în 
Tarskoe Selo.18 Matveev a condus discuţiile, la care fuseseră invitati 
Dutman, Demianov şi Zaslavski. Spiritele s-au încins când intrușii din 
Ekaterinburg si Omsk au cerut să preia paza Romanovilor: nu 

avuseseră încredere niciodată in Kobâlinski sau în detașamentul de la 
Casa Libertăţii şi doreau să poată controla ei situaţia, înainte ca 
lakovlev să ajungă la Tobolsk. Matveev nici nu a vrut să audă de aşa 
ceva. El şi detașamentul păziseră familia în perfectă siguranță încă din 
vara precedentă şi paraseră orice ameninţare; erau ofensati de această 
ultimă provocare venită din afară, la adresa autorităţii lor. Dutman, 
Demianov şi Zaslavski erau furiosi. La plecare, au aruncat amenințări 
crunte pentru ceea ce s-ar fi putut întâmpla, dacă Matveev nu își 
revizuia decizia în termen de treizeci și șase de ore. Dacă se ambitiona 
să îi sfideze, trebuia să se aștepte la acte de violentá.19 Matveev si 
detașamentul și-au păstrat cumpătul. Știind care erau ordinele de la 
Moscova, erau pregătiți să înfrunte orice ostilitáti declanșate de 
trupele din Ekaterinburg și Omsk împotriva lor. Amenintárile fuseseră 
la ordinea zilei pe tot parcursul lunii martie. Matveev și Lukin l-au pus 
la curent pe Kobáliüski cu schimbările viitoare, astfel încât să poată 
organiza un front unit la Casa Libertăţii. 

A doua zi, Kobâliiski i-a adus la cunoştinţă lui Nicolae ordinele 
scrise primite de la Moscova. Au fost pregătite o serie de odăi, astfel 
încât persoanele desemnate din suită să se poată muta din Casa 
Kornilov.20 Mobilierul şi bagajele au fost transportate de vizavi.21 Cu 
şapte noi locatari, casa părea dintr-odată suprapopulată, cel puțin 
conform standardelor unei monarhii domnitoare. Nicolae presupunea 
că detașamentul de gardă spera să îl impresioneze prin fermitate pe 
noul comisar, care nu sosise deocamdată.22 

Totuşi, ordinele nu le-au picat bine celor din conducerea 
Sovietului regiunii Ural, iar în 13 aprilie 1918, Boris Didkovski le-a 
trimis o telegramă lui Lenin si lui Sverdlov, avertizând în privința 
pericolului continuu şi tot mai mare ca Romanovii să evadeze pe mare 
sau pe uscat - nu trebuia neglijat faptul că puteau să ajungă până în 
China. Pleda ca Hohriakov, asistat de Zaslavski și Avdeev, să primească 
autoritatea supremă în Tobolsk, unde situația scăpa de sub control, din 
cauză că Gărzile Roşii din Omsk refuzau să se supună sovietului 
municipal. Didkovski insista asupra posibilității iminente a unei 
ciocniri armate între trupele din Ekaterinburg, unitățile din Omsk și 
detașamentul de la Casa Libertăţii. Oferea serviciile oamenilor lui 
pentru a-i transporta pe Romanovi oriunde ar fi indicat Sverdlov.23 
Nu exista decât o singură modalitate de a interpreta telegrama: lui 

Didkovski îi displăcea ideea ca o persoană din afară, cum era lakovlev, 
să vină să le dicteze tovarășilor lui din Ural. Dar nu se punea în postura 
unui răzvrătit. Doar îl ruga pe Sverdlov să modifice planul formulat de 
Moscova, în lumina celor raportate de el despre Tobolsk. 

Între timp, au fost introduse noi restricții la Casa Libertăţii, 
unde detașamentul de gardă a efectuat o perchezitie in 15 aprilie 
1918. Nicolae era îmbrăcat în acel moment cu cerchesca lui, o tunică 
lungă caucaziană tradițională, cu cingătoare. Când soldaţii au observat 
că purta si pumnalul traditional, au pretins să perchezitioneze întreaga 
familie, în căutarea altor arme. Kobâlinski, ca de obicei, a trebuit să 
potolească pe toată lumea. Nicolae era supărat si furios, dar a predat 
pumnalul până la urmă, iar Dolgorukov si Gilliard au renunţat la săbiile 
lor de paradă, după ce Kobâlinski i-a asigurat pe toti că acesta era 
singurul mod de a-i potoli pe soldati.24 

Desi Kobâlinski reușea să-i împace pe toti în momentele critice, 
nervii lui au fost groaznic zdruncinati mai târziu, când soldaţii din 
propriul detașament i-au smuls epoletii de la uniformă. Privat de 
ultimul însemn vizibil al autorităţii lui, s-a dus direct la împărat cu 
intenţia de a demisiona. Nicolae, cu lacrimi în ochi, l-a cuprins cu 
brațul de după umeri și i-a spus: „Evgheni Stepanovici, te implor în 
numele meu, al soției mele si al copiilor, să rămâi. Vezi și dumneata cât 
suntem de răbdători. Trebuie să fii răbdător, de asemenea”. 25 S-au 
îmbrățișat şi s-au sărutat ca ruşii, iar Kobálitski a rămas în funcţie, 
însă necazurile lui cu soldaţii s-au înrăutățit. Lui Nicolae îi plăcea să 
poarte uniforma militară, iar când comitetul soldaţilor și-a anunţat 
intenţia de a-i smulge împăratului epoletii în același fel, Kobâlinski i-a 
avertizat că era foarte posibil ca Nicolae să opună rezistență fizică, 
ceea ce ar putea conduce la consecințe imprevizibile, dacă vărul lui 
britanic, George al V-lea, ar afla că se săvârșiseră fapte violente. Le-a 
recomandat celor din comitet să ceară opinia Moscovei. În felul acesta, 
Kobáliüski a câştigat timp pentru a discuta situația cu Nicolae. 
Rezultatul a fost că Nicolae a decis să poarte scurta lui neagră când se 
plimba afară. Totuși, a continuat să umble în uniforma militară când 
era în casă.26 

În alte părţi din oraş, situaţia era de asemenea în fierbere. 
Gărzile Roşii din Ural nu reuşeau să păstreze controlul, deşi Hohriakov 
ajunsese preşedinte al Sovietului din Tobolsk. În 20 aprilie 1918, 

Hohriakov i-a raportat lui Didkovski in Ekaterinburg cá avea mari 
dificultăți, iar a doua zi, când Golosciokin a aflat acest lucru, i-a trimis o 
telegramă în care îl mustra aspru. În opinia lui, Hohriakov își neglijase 
îndatoririle. Golosciokin a spus că avea să trimită alte trei unităţi, sub 
comanda lui Piotr Guzakov, pentru a aduce întăriri forțelor armate din 
Ekaterinburg. În același timp, i-a ordonat lui Hohriakov să anunţe 
public că, la cea mai mică împotrivire față de lakovlev, artileria va intra 
în acțiune pentru a zdrobi „cuibul contrarevolutiei".27 Deși 
conducătorii din Ural erau iritati de ordinele sosite recent de la 
Moscova, nu aveau să tolereze niciun fel de tulburări din partea celor 
din Omsk sau Tobolsk. Dar existau tensiuni și între conducerea din 
Ekaterinburg şi emisarii lor din Tobolsk. Era o situaţie instabilă, care 
avea să pună la încercare calitățile mult așteptatului comisar. 

26 

Comisarul lakovlev 

Vasili lakovlev, cum se numea noul comisar, era, de fapt, 
pseudonimul lui Konstantin Miacin, un prieten şi tovarăş de-al lui 
Sverdlov din anii când lucrau împreună pentru bolșevici, înainte de 
Marele Război. lakovlev si Sverdlov se tutuiau, iar Sverdlov îl stia pe 
Iakovlev drept, Anton”, care era un alt nume fictiv de-al lui.1 Iakovlev 
avea ochii negri, era zvelt si musculos. Își tundea mustata după moda 
englezească şi atrăgea atenţia prin felul de a-și azvârli mereu spre 
spate părul stufos. Stilul repezit de a vorbi nu lăsa niciun dubiu în 
privința pretentiei de a i se da ascultare: avea o prezență 
impunătoare.2 

Desi nu făcea parte din elita comuniștilor din Ural, care s-a 
format în anul după ce Nicolae a pierdut tronul, lakovlev cunoştea 
regiunea Ural încă din copilărie. Născut în 1886 şi crescut în gubernia 
Orenburg, lakovlev acumulase vertiginos o multitudine de experiențe 
de-a lungul vieții. Pentru scurt timp a urmat școala parohială, până 
când a intrat ucenic, întâi la un ceasornicar, iar apoi la un cizmar. A 
fugit de condiţiile aspre de muncă si şi-a croit o nouă viață, ca montor 
într-o uzină metalurgică, unde a aderat la Partidul Social Democrat al 
Muncitorilor din Rusia și a susținut facțiunea bolşevică. A devenit un 
militant prețuit în grupările de luptă din Ural, pe care bolşevicii le 
organizau ca să atace autoritățile politice și să comită tâlhării - 
bolșevicii nu aveau niciun fel de scrupule să-și sporească fondurile 

facțiunii lor prin asemenea mijloace. Dur si încrezător, lakovlev vádea 
un calm desăvârșit în fata primejdiei. Nu exista aproape niciun oraș 
din regiunea Ural in care el să nu fi operat ca „expropriator” bolșevic 
înarmat, pe vremea când Lenin căuta fonduri pentru scopurile politice 
ale facțiunii. Ultimul mare jaf armat al lui lakovlev a avut loc în 1909, 
într-un atac asupra poștei din Miass, la vest de Celiabinsk.3 

Tâlhăriile contribuiau la achitarea costurilor pentru școala de 
partid, pe care romancierul Maxim Gorki o organiza pe insula Capri, în 
sudul coastei Italiei. lakovlev s-a refugiat si el în străinătate, pentru a 
scăpa de urmărirea poliției ruse. Nedispunând de mijloace băneşti 
personale, și-a luat o slujbă ca electrician, lucrând în Liège si Bruxelles, 
unde a învățat limba franceză, păstrând însă legătura cu partidul. Abia 
după Revoluţia din Februarie 1917 s-a putut întoarce în Rusia, fără să 
riște o arestare. (La fel ca Lenin, a făcut acest lucru sub auspiciile 
autorităților germane.) S-a îndreptat spre Ufa şi s-a angajat la Uzinele 
din Sim, în regiunea Ural, unde a continuat să militeze pentru cauza 
bolșevică. Sovietul din Ufa l-a trimis ca delegat la Al Doilea Congres al 
Sovietelor, care a avut loc la Petrograd, în toamna lui 1917. A rămas 
acolo, contribuind la înființarea poliției politice CeKa, înainte de a cere 
să plece înapoi în Ural, ca să se recupereze după eforturile depuse. 
Autorităţile centrale au sugerat să devină comisarul militar din 
Ekaterinburg. Când a ajuns la fata locului, a descoperit că altcineva, 
nimeni altul decât Filipp Golosciokin, era deja în funcție. A urmat o 
scurtă dispută, dar, în loc să o prelungească, lakovlev s-a întors la Ufa, 
unde a adunat o mare cantitate de grâne, pentru a fi transportate la 
Petrograd, unde bântuia foametea, iar Ufa în schimb a primit bani şi 
armament.4 

S-a mutat la Moscova, când capitala a fost transferată de la 
Petrograd, iar Sverdlov l-a rugat să se ocupe personal de deplasarea 
Romanovilor în Ural.5 Sverdlov vedea în lakovlev omul potrivit pentru 
a face ordine în haosul din Tobolsk. lakovlev avea renume de 
revoluționar dur; şi era deja unul dintre nașii serviciului de securitate 
sovietic. Sverdlov, ştiind cât de încordată era atmosfera, a ales un 
individ care cunoştea bine regiunea Ural şi nu avea niciun motiv să 
tolereze hachitele liderilor din Ekaterinburg, care doar cu câteva 
săptămâni în urmă îi făcuseră o primire glacială. Sverdlov avea 


încredere in capacitatea lui lakovlev de a face față scandalurilor 
furtunoase din ambele locuri. 

În ciuda faptului cá Sverdlov îi alocase trupe din Moscova, 
Iakovlev a trebuit să facă o serie de aranjamente pentru a-și completa 
detașamentul militar. Iniţial, s-a dus în orașul său natal Ufa, unde 
cunoștea oameni pe care se putea bizui. Goloșciokin de la Comitetul 
Executiv al Sovietului Regional din Ural se afla acolo în acel moment și 
cei doi au putut discuta pe îndelete despre misiunea lui lakovlev, 
ajungând la un anumit grad de încredere reciprocă: lakovlev considera 
că era logic să obţină cooperarea din partea sovietului din 
Ekaterinburg. De la Ufa, a călătorit mai departe la Celiabinsk și a 
selectat voluntari pentru o unitate călare, de la uzina Miniar din 
apropiere. Nu a informat pe nimeni despre scopurile pe care le avea, în 
timp ce a condus detașamentul via Celiabinsk spre Ekaterinburg, unde 
a avut discuţii cu liderii din Ural, înainte de a se îndrepta cu trenul spre 
Tiumen. Le spusese deja oamenilor lui care era planul, iar entuziasmul 
general a crescut. Comitetul Executiv al Sovietului Regional din Ural a 
trimis vorbă la Tobolsk, ordonându-le oamenilor lor de acolo să se 
supună autorităţii lui lakovlev. Totul a decurs armonios, când 
Aleksandr Avdeev a venit de la Tobolsk, ca să-l întâmpine la Tiumen şi 
să-l însoțească pe ultimul tronson al călătoriei lui spre nord. 

Din Ufa, de unde era originar, se pare că lakovlev a adus cu el un 
telegrafist si un infirmier. În cazul în care apărea o situaţie 
problematică, trebuia să poată conta pe o comunicare sigură cu cei din 
capitală, și totodată anticipa intervale de timp când nu puteau avea 
acces la niciun fel de asistență medicală. împreună cu Galkin, 
telegrafistul, pe care îl folosea ca pe un fel de aghiotant, era pregătit să- 
şi impună autoritatea la destinaţie. 

Când a ajuns la Tobolsk cu contingentul lui, în seara de 22 
aprilie 1918, a aflat de scandalul provocat de Dutman, Demianov și 
Zaslavski. Necesitatea ca el să preia personal controlul situaţiei 
devenea tot mai imperioasă. Le-a dat de ştire gărzilor din Ekaterinburg 
si Omsk aflate în oraș cá el nu va tolera niciun fel de ingerintá si, de 
asemenea, a vorbit imediat cu membrii comitetului soldatilor. Apoi, a 
convocat o adunare generalá a intregului detasament de gardá. 
Fluturánd amenintátor mandatele semnate de Lenin, Sverdlov si V.A. 
Avanesov, secretar al Comitetului Executiv Central al Congresului 

Sovietelor, a anuntat ráspicat cá el - si nimeni altcineva - era investit 
cu puteri depline de a se ocupa de Romanovi. A dezvăluit cá le 
promisese deja celor din comitetul soldatilor cá va rezolva 
nemultumirile legate de neplata salariilor, in termen de o zi sau douá. 
Apoi a vorbit despre condiţiile serviciului militar. Odată cu 
demobilizarea vechii armate, a anunţat lakovlev, fiecare soldat din 
detaşament avea libertatea să plece sau să rămână. A cerut ca procesul 
de retragere să se desfăşoare în bună ordine. A susținut totodată că 
tensiunile cu celelalte detașamente armate din Tobolsk fuseseră 
soluționate. El le spusese ce dorea şi pretindea să i se dea ascultare.6 

Pavel Matveev, aflat în prezidiu, l-a asigurat de tot sprijinul şi a 
descris nenumăratele dificultăți cu care detașamentul de gardă se 
confruntase de la plecarea lui Pankratov. Dutman, Demianov și 
Zaslavski provocaseră numai necazuri, trecând adesea chiar la 
amenințări fizice directe.7 Zaslavski, care era prezent la adunare, a 
încercat să dea vina pe Demianov; şi-a justificat acţiunile, susținând că 
fuseseră întru totul în conformitate cu instrucțiunea primită de la 
Comitetul Executiv al Sovietului Regional Ural, care cerea să fie 
îmbunătăţite măsurile de siguranță la Casa Libertăţii, în acea perioadă 
când Sovietul din Tobolsk părea iremediabil divizat. Degtiariov şi-a 
manifestat indignarea față de aceste afirmații și l-a acuzat pe Zaslavski 
că aducea în discuţie o atmosferă de conspirație. A dat și el asigurări cá 
garnizoana locală va înceta să mai recurgă la fortá.8 Iakovlev câștiga 
dezbaterea. Când Matveev a ridicat problema doleantelor profunde 
legate de neplata salariilor, lakovlev le-a mulțumit trupelor pentru 
vitejia si lealitatea lor, promitándu-le că se va ocupa urgent de 
rezolvarea acestei chestiuni. Matveev i-a mulțumit pentru înţelegerea 
arătată, exprimându-și totodată speranţa că tensiunile din Tobolsk se 
vor diminua.9 

Romanovii erau lăsaţi să aştepte cu sufletul la gură. Temându-se 
de o nouă perchezitie, fetele şi-au aruncat scrisorile în foc, pentru ca 
Iakovlev să nu găsească în ele vreun motiv să le creeze necazuri (deşi o 
mare parte din corespondenţa lor a scăpat neatinsă). Maria şi 
Anastasia şi-au ars chiar şi jurnalele personale.10 încordarea a crescut 
când lakovlev a trimis vorbă că intenţiona să vină la Casa Libertăţii a 
doua zi la ora 11 a.m.11 


În realitate, lakovlev și-a făcut apariţia cu o jumătate de oră mai 
devreme, însoțit de telegrafistul Galkin, dar si de Kobâlinski, Matveev, 
Avdeev si un ofiter de serviciu nementionat. Alexandra nu era gata 
pentru a-i primi, însă lakovlev nu s-a oprit si a explicat care erau 
intențiile lui, în fata lui Nicolae si a trei dintre fiicele lui. Au rásuflat toti 
usurati, văzând zâmbetul lui lakovlev si atitudinea lui curtenitoare, 
atunci când s-a interesat dacă aveau motive să se plângă de 
detașamentul de gardă sau de condiţiile de locuit. Nicolae, afabil cum îi 
era felul, a răspuns că trupele nu-i creau niciun fel de probleme. 
Iakovlev a anunţat că era necesar să efectueze o perchezitie completă a 
clădirii, înainte de a lua alte decizii. Un scurt moment stânjenitor a 
apărut atunci când lakovlev a cerut să-l vadă pe Aleksei. Nicolae a 
ocolit solicitarea, spunând că fiul lui se simţea foarte rău. Cu fermitate, 
lakovlev a repetat cererea. Fetele tăceau, urmărind și ascultând 
disputa. În cele din urmă, Nicolae a fost de acord ca Iakovlev să intre în 
camera unde Aleksei zăcea la pat. În felul acesta, Iakovlev s-a putut 
convinge că băiatul părea grav bolnav; a consemnat concluzia că 
maladia era rezultatul unei moșteniri genetice de la ramura Hesse a 
familiei.12 

lakovlev s-a întors să o vadă pe Alexandra, peste treizeci de 
minute, când s-a mai uitat odată și la Aleksei.13 Nicolae și Alexandra 
nu au fost prea impresionați de noul comisar bolşevic, convenind însă 
că ar fi putut să fie cu mult mai rău. În niciun caz nu era un netrebnic, 
iar politetea lui era incontestabilă. Alexandra s-a arătat plăcut 
surprinsă: „Nu e nicio problemă: a vorbit frumos cu mine”. 14 Lui 
Gibbes, i s-a părut chiar un tip decent.15 Mundel, un adjutant mai în 
vârstă, care venise dintarskoe Selo împreună cu Romanovii, considera 
că era un intelectual, după modul cum gândea şi se comporta, 
remarcând totodată si utilizarea frecventă a unor expresii în franceză, 
iar Kobâlinski a oferit același verdict.16 

Cu toate acestea, lakovlev a refuzat să fie amabil cu deţinuţii, 
introducând o serie de restricții meschine în rutina lor zilnică. De 
asemenea, a ordonat o imputinare a regimului lor alimentar. Până la 
sosirea lui, Romanovii și suita lor aveau trei feluri de mâncare seara, la 
cină. Când lakovlev le-a tăiat zahărul din alimentaţie, nu mai aveau de 
ce să aştepte cu plăcere desertul.17 E posibil ca lakovlev să fi procedat 
astfel în mod instinctiv, în ideea că Romanovii trebuiau să înțeleagă că 

el era cel care ráspundea de Casa Libertátii. Sau, poate, pur si simplu 
considera cá fuseseră rásfátati prea mult, într-o perioadă când 
majoritatea ruşilor îndurau neajunsuri materiale din ce în ce mai mari. 
În orice caz, ceea ce îl preocupa pe el în mod special nu era regimul 
alimentar al Romanovilor, ci situaţia militară din Tobolsk. În primele 
două zile după ce a sosit în oras, a muncit febril pentru a se asigura că 
tinea lucrurile sub control, mai ales știind că în detașamentele Gărzilor 
Roșii din Omsk și Ekaterinburg existau elemente ostile. Avea și el 
propriul contingent înarmat și deja își impusese autoritatea asupra 
detasamentului de gardă de la Casa Libertăţii. Însă, dacă voia să evite o 
ciocnire armată în oraș, trebuia să convingă pe toată lumea că el era un 
revoluționar radical autentic. Forţa singură nu era suficientă. 

Opiniile unor oameni, totuși, erau imposibil de schimbat. Printre 
ei, era Semion Zaslavski, care în mod vădit avea intenţii nefaste în 
privința Romanovilor, chiar dacă pretindea că nu ar fi fost așa.18 
Ordinele de la Moscova erau ca familia să fie ţinută în perfectă 
siguranță. Zaslavski se comporta de parcă el nu ar fi trebuit să asculte 
de Sovnarkom sau de Comitetul Central. Nu acționa independent: aşa 
cum avea să devină limpede peste multe decenii, Zaslavski urmărea un 
plan secret de acțiune, care fusese aprobat de membrii conducerii 
sovietice a regiunii Ural. Deşi preferau să-l știe pe Nicolae în 
Ekaterinburg, și nu în Tobolsk, aceştia acceptau calm ideea de a-l ucide 
pe traseu, dacă ar fi apărut nişte „condiţii favorabile".19 Zaslavski avea 
instrucțiuni să pună în aplicare acest plan, în numele conducerii 
sovietice regionale. Lipsa lui de discreţie a făcut ca toată lumea din 
oraș să aibă o bănuială despre ce punea el la cale.20 Ba chiar i-a 
sugerat lui lakovlev să evite să stea lângă Nicolae, în timp ce îi 
transporta pe Romanovi spre sud, la Tiumen. Nici că s-ar fi putut să 
facă o aluzie mai clară la faptul că urma să aibă loc un atac armat 
pentru a-l impusca pe împărat.21 

lakovlev a fost suficient de alarmat, încât să îi ordone lui 
Avdeev, tovarășul lui Zaslavski din Ekaterinburg, să îl aresteze pe 
Zaslavski. Avdeev s-a conformat, iar lakovlev a fost mulţumit că 
avusese ultimul cuvânt în această înfruntare încordată. Dar era doar o 
victorie temporară; căci Avdeev a trimis repede un om ca să-l elibereze 
pe Zaslavski, care a părăsit imediat oraşul. Și nimeni nu știa ce ar fi 
putut să încerce Zaslavski în continuare.22 


TI 

Ordinul de mutare 

În 24 aprilie 1918, Iakovlev l-a informat pe Kobâliński despre 
ultimele instrucțiuni primite de la Moscova: împăratul si familia lui 
urmau să fie mutati din Tobolsk, fără întârziere. Vestea l-a socat pe 
Kobâliński, care a exclamat: „Dar cum rămâne cu Aleksei Nikolaevici? 
El nu poate călători. E bolnav!” Iakovlev i-a retezat-o scurt: „Uite ce e, 
lucrurile stau în felul următor. Eu am vorbit pe linia directă cu 
Comitetul Executiv Central. Ordinul este să lăsăm întreaga familie aici, 
dar să il transferám pe fostul Suveran”. Acestea fiind zise, i-a cerut lui 
Kobáliüski să îl însoţească la o discuție cu Nicolae, a doua zi după micul 
dejun. Tatiscev i-a spus lui Nicolae despre întâlnirea programată.1 

A doua zi, la ora fixată, Nicolae si Alexandra il aşteptau pe 
Iakovlev, care s-a comportat curtenitor, făcând chiar o plecăciune în 
fața lui Nicolae. Dar a ignorat-o pe Alexandra: în mod evident, avea 
lucruri importante în minte. Mesajul pe care l-a comunicat cuplului 
imperial i-a şocat pe amândoi: ,Tin să vá spun cá eu sunt 
împuternicitul extraordinar al Comitetului Executiv Central din 
Moscova si, în virtutea acestor prerogative, am datoria să transport 
întreaga familie în altă parte. Dar, din cauză că Aleksei Nikolaevici este 
bolnav, am primit ordinul suplimentar de a pleca doar cu 
dumneavoastră singur”. 2 Nicolae si-a pierdut răbdarea si a exclamat: 
„Eu nu plec nicăieri!” Iakovlev a rămas impasibil în fata acestei ieșiri si 
i-a explicat celui care urma să fie prizonierul lui realitățile neplăcute 
ale vieții: 

Vă cersánuvdcomportati asa. Eutrebuiesă-mi 
îndeplinescinstrucţiunile. Dacárefuzati sáplecati» nu-mi 
rámánedecátsáfacuzdefortá, saualtminterisárenuntla misiuneacaremi- 
afost încredințată. Înacelcaz» arputeasătrimităpealtcineva» 
caresáfiemultmaiputin umandecátmine. Păstraţi-vă calmul. 
Euráspundcucapulpentruviata dumneavoastrá. Dacánudoriti 
sácdlátoriti singur, puteți | cálátoricuoricinevreti dumneavoastră. 
Pregátiti-vd dedrum. Vomplecamâinelaorapatru( dimineaţa ). 

Acestea fiind zise, s-a înclinat din nou, s-a întors cu spatele și a 
plecat. Nicolae i-a făcut semn lui Kobâlinski să vină înapoi la ei, după 
ce îl conducea pe lakovlev la ieşirea din clădire: simțea nevoia să 
discute despre cum să procedeze cu noul ordin. Când a venit înapoi, 

Kobáliüski i-a găsit pe Nicolae si pe Alexandra prinşi într-o discuţie cu 
Dolgorukov si Tatiscev.3 

Nicolae a fácut o plimbare solitará pe terenul din jurul casei, 
timp de o oră, analizând ce opţiuni avea. Alexandra era înnebunită. Ca 
mamă, voia să rămână acolo cu fiul ei suferind, dar ca soţie se simţea la 
fel de obligată să meargă cu Nicolae. Nu putea să stea locului, în ciuda 
constituţiei ei fragile, şi vorbea plină de patos cu fiica ei Tatiana si cu 
Pierre Gilliard. Din când în când, vorbea ca pentru sine, de parcă ei nici 
n-ar fi fost de față. „Este prima oară în viața mea când efectiv nu știu 
cum să procedez”, a exclamat ea. I se părea îngrozitor când se gândea 
ce i s-ar fi putut întâmpla lui Nicolae, dacă ar fi fost să plece singur. Era 
convinsă că bolșevicii l-ar constrânge să ratifice prin semnătura lui 
Tratatul de la Brest-Litovsk - își imagina cum l-ar putea amenința cu 
repercusiuni grave asupra restului familiei, dacă s-ar fi împotrivit. 
Patrula frenetic prin cameră, încercând să ajungă la o concluzie. 
Tatiana şi Gilliard o implorau să se decidă. În cele din urmă, nu a mai 
putut suporta şi a adoptat unica soluție suportabilă pentru ea. „Gata, 
am stabilit”, a zis ea. „Datoria mea este să merg cu el. Nu-l pot lăsa să 
plece singur. lar voi veţi avea grijă de Aleksei aici”. 4 

Când Nicolae s-a întors înăuntru, Alexandra i-a spus: „O să merg 
cu tine. Nu te voi lăsa să pleci singur”. Nu avea de gând să o oprească, 
dacă era decisă să plece cu el. Așa cum Gilliard avea să consemneze, 
răspunsul lui Nicolae a fost concis si simplu: „Este decizia ta". Apoi au 
trecut pe engleză, probabil pentru a evita ca preceptorul elvețian să 
ştie ce vorbeau.5 

Nicolae l-a întrebat pe Kobâliiski unde plănuia lakovlev să îl 
ducă. Kobáliüski i-a spus că fuseseră unele aluzii referitoare la 
Moscova, ceea ce se potrivea de altfel cu remarca lui lakovlev, când 
spusese că se aștepta ca în total călătoria să dureze patru sau cinci zile. 
Romanovii şi anturajul lor anticipaseră de câteva săptămâni aşa ceva. 
Kobáliüski a adăugat și comentariul liniștitor făcut de lakovlev, care 
spera să se întoarcă la Tobolsk în aproximativ două săptămâni, ca să ia 
şi restul familiei imperiale. Pe Nicolae nu-l preocupau atât de mult 
aranjamentele exacte pentru călătorie, cât modul cum intenţiona 
conducerea bolşevică să îl trateze la destinația aceea rămasă încă 
nedezvăluită: „Mda, ce vor ei de la mine este să ratific Tratatul de la 
Brest-Litovsk. Dar mai bine îmi tai mâna, decât să semnez asa ceva!” 


Alexandra îi dădea dreptate. Repeta ceea ce hotărâse să facă, adăugând 
că prezenţa ei era crucială pentru capacitatea soțului ei de a triumfa 
asupra bolșevicilor: „Voi pleca și eu în această călătorie. Fără mine, îl 
vor sili să accepte orice, exact cum l-au mai silit şi înainte!” Se referea 
la ceea ce se întâmplase în Revoluţia din Februarie, care, de fapt, nu 
avea nimic de-a face cu bolșevicii. Privind înapoi la împrejurările 
abdicării lui Nicolae, Alexandra continua să îl blameze în mod special 
pe Mihail Rodzianko, care îl influentase pe soțul ei să renunţe la tron.6 

Alexandra era de acord că planul bolșevicilor era să-l forțeze pe 
Nicolae să valideze tratatul. I-a spus valetului Volkov: „O să-l las aici pe 
Aleksei Nikolaevici, aşa că să aveţi grijă de el. Am luat decizia că 
trebuie să împărtăşesc aceeași soartă ca Suveranul”. 7 Ultimatumul lui 
Iakovlev a venit într-un moment când Aleksei avea dureri cumplite în 
picioare. Plângea tot timpul si o striga pe mama lui. Lacrimile siroiau 
pe obrajii ei, la gândul de a-l lăsa acolo. Volkov nu o văzuse niciodată 
într-un asemenea hal.8 Doar nevoia de a se pregăti pentru călătorie o 
făcea să nu-și piardă minţile de deznădejde. De asemenea, trebuia să se 
arate curajoasă în fata fiicelor ei - Tatiana în mod special era într-o 
stare cumplită si îşi tot frángea mâinile de spaimă.9 Când Maria 
Tutelberg a compătimit-o pentru suferințele prin care trecea, 
Alexandra a replicat: „Nu exagera amărăciunea mea, Tutels. Este cel 
mai greu moment pentru mine. Stii prea bine ce înseamnă Fiul meu 
pentru mine. Trebuie să aleg între fiul meu si soțul meu. Dar am decis 
şi este necesar să fiu fermă. Trebuie să îl las pe băiat și să înfrunt viața 
sau moartea împreună cu soţul meu”. 10 

Lui lakovlev nu-i venea să creadă ce văzuse la Alexandra în acea 
zi. Ştia din ceea ce observase și auzise cât de devotată îi era ea fiului ei 
suferind, dar cu toate acestea, subit, plănuia să-l abandoneze în grija 
altora. Era absurd! Ce se întâmplase cu instinctul ei matern? 11 Nici 
raționamentul ei politic nu avea mai mult sens. Partidul lui lakovlev 
fusese pe punctul de a se sfásia din cauza Tratatului de la Brest- 
Litovsk. Lenin le băgase cu forța pe gât membrilor de partid tratatul de 
pace si era mai mult decât improbabil ca acum să redeschidă discuţia, 
ca si cum ar fi urmărit cu tot dinadinsul o validare din partea 
detestatului fost tar. 

Vizavi, la Casa Kornilov, lakovlev l-a întrebat pe Kobâlinski: 
„Cine merge până la urmă?” Admitea măcar ca Nicolae să ia cu el pe 

cine voia el. Singura restrictie se referea la volumul bagajului.12 
Kobáliüski a plecat degrabă la Casa Libertăţii, unde Tatiscev i-a spus ce 
se decisese. Nicolae dorea sá o ia pe Alexandra si pe fiica lor Maria in 
călătorie, împreună cu Evgheni Botkin, Dolgorukov, valetul Terenti 
Cemodurov, Ivan Sedniov si Anna Demidova. Kobâlinski s-a dus repede 
înapoi la lakovlev, care a spus: „Mi-e totuna!” Important pentru 
lakovlev era să se pună in miscare.13 Nerábdarea lui era lesne de 
înţeles. În ciuda investigaţiilor lui, nimeni nu-i putea spune încă unde 
era Zaslavski sau cine era cu el. lakovlev era un om de acțiune și tinea 
să realizeze transferul lui Nicolae în capitala regiunii Ural, înainte ca 
vreun bolșevic de-acolo să-l fi putut opri. Cu sagacitatea lui 
caracteristică, şi-a făcut socoteala că o plecare rapidă din Tobolsk i-ar 
pune pe picior greșit pe cei de teapa lui Zaslavski, care ar încerca să-l 
împiedice. l-a presat pe toti din echipa lui să se pregătească de drum. 

lakovlev a cerut clarificări de ultimă oră de la Moscova în 
privinţa cerinţelor operaţiunii. Drept răspuns, a sosit un mesaj de la 
LA. Teodorovici, membru în Comitetul Executiv Central al Congresului 
Sovietelor, prin care primea permisiunea ca doar „partea principală” 
să fie transferată la Ekaterinburg. (Teodorovici, scriind voalat pentru 
eventualitatea în care telegrama lui ar fi încăput pe mâini ostile, 
aproba planul lui lakovlev de a pleca imediat cu Nicolae, Alexandra si 
Maria.) Dar lakovlev rămânea totuși cu niște nedumeriri, asa că a 
solicitat informații în privința conducerii din Ural. Voia să stie dacă era 
adevărat că Golosciokin îl rechemase pe Zaslavski.14 

Din ordinul lui lakovlev, Kobâlihski a adunat detașamentul de 
gardă, ca să anunţe planul în condiţii de strictă confidentialitate. 
Iakovlev s-a adresat personal trupelor. Accentuând antipatia lui față de 
Romanovi, îl numea pe Nicolae „fostul Tar" La asigurat pe soldati că 
boala de care suferea Aleksei făcea imposibil ca toti membrii familiei 
Romanov să călătorească simultan în acel moment. Din acest motiv, îi 
lua în primul lot doar pe Nicolae, pe Alexandra și pe una dintre fiicele 
lor, ceilalți urmând să vină de îndată ce Aleksei se întrema suficient. 
Știind că era posibil ca unii soldati să obiecteze, Iakovlev a avertizat cá 
oricine refuza să se supună ordinelor era pasibil de a fi împușcat. A 
anunţat că îi ceruse lui Kobálitski să întocmească o listă cu soldații 
apti pentru escorta armată. Existaserá deja plângeri că, in lista lui, 
Kobáliüski îi indusese pe ofițerii Nabokov si Matveev. Putea fi acesta 

un tertip pentru subminarea cauzei revoluționare? lakovlev a respins 
un asemenea gând - în fond, şi Matveev era un bolșevic care se 
ridicase din rândul soldaţilor. Luase așadar decizia și acum pretindea o 
supunere totală.15 

Kobáliüski presupunea că lakovlev urmărea să plece înainte ca 
vreo persoană din conducerea Sovietului din Tobolsk să afle ceea ce se 
întâmplase. Problema era că trupele din detașamentul de gardă erau 
nemultumite de plan, în situaţia în care nu aveau să facă parte din 
escortă. lakovlev simțea că s-ar putea descurca mai bine cu oamenii 
aduşi de el de la Ufa. Însă s-a oferit să îi ia cu el pe Matveev, Lukin şi pe 
alti revoluționari de nădejde. Tinea să îi asigure pe toti că el nu punea 
la cale niciun fel de trădare.16 

Vremea era un factor important. larna ceda locul primăverii și 
fluviile din nord începeau să se topească. Gheaţa se prefăcea în 
mocirlá, însă dezgheturile abia începuseră, ceea ce însemna că pentru 
a ajunge la gara feroviară din Tiumen trebuiau să folosească trăsuri si 
cai, şi nicidecum vapoare.17 Indiferent de mijlocul de transport folosit, 
puteau apărea complicaţii politice, ştiut fiind că lakovlev nu avea cum 
să fie sigur că nu va avea probleme chiar și să ajungă până la periferia 
Tobolskului cu cei trei Romanovi. Prin urmare, l-a trimis în oraş pe 
tovarășul lui bolșevic din Ufa, D.M. Ciudinov, ca să obțină garanții din 
partea conducerii Sovietului că nu puneau la cale nimic potrivnic. 
Cealaltă misiune a lui Ciudinov era să adune un număr cât mai mare de 
tanz «taf-uri pentru escortă - a reușit să procure în total nouăsprezece 
trăsuri de acest fel.18 De asemenea, a aranjat ca surugiii să fie plătiţi la 
kilometru. Urmau să ia cu ei facturi, pe care le vor împărți pe traseu.19 

La Casa Libertăţii, se făceau de zor pregătiri, servitorul Fiodor 
Gorşkov împachetând lucrurile împăratului în patru geamantane.20 
Cei trei Romanovi se pregăteau pentru situaţii critice si au decis să-și 
ia cu ei şi paturi de campanie.21 

Familia imperială a cinat singură în ajunul plecării împăratului, 
în timp ce membrii suitei au luat masa separat. Toti erau tristi si 
deprimati.22 însă Romanovii fuseseră educati să dea dovadă de 
tenacitate în vremuri de restriște. Puteau autoritățile sovietice să le 
impună ce condiţii ar fi vrut ele, căci întotdeauna familia avea să 
accepte inevitabilul. Cu acordul lui lakovlev, împăratul si împărăteasa 
aveau să fie însoțiți de Dolgorukov, doctorul Evgheni Botkin, Terenti 

Cemodurov  (valetul împăratului), Anna Demidova (camerista 
împărătesei) si Ivan Sedniov. De asemenea, lakovlev acceptase 
rugămintea ca marea ducesă Maria să îşi acompanieze părinţii. 
Demidova vorbea despre temerile ei: „Oh! Domnule Gibbes, mi-e atât 
de frică de bolșevici, nu știu ce ne vor face”. Ceaiul le-a fost servit 
tuturor locatarilor la ora 11 p.m. Era ca un priveghi. Nu se vorbea 
aproape deloc. Nimeni nu simula veselia. Pe urmă, lakovlev a anunţat 
că urmau să plece pe întuneric. Servitorii au coborât la parter ca să 
aştepte ordinele, care au fost date în cele din urmă în toiul nopții, la 
ora 3 a.m. Nicolae si Alexandra au coborât scara, urmând apoi o 
despărțire dureroasă, când și-au luat rămas-bun de la Aleksei si de la 
ceilalți copii. Alexandra si Maria mergeau în fata lui Nicolae. Sosise 
momentul plecárii.23 

S-a iscat o neînțelegere când lakovlev a anunţat că voia ca 
Nicolae şi Alexandra să călătorească în vehicule diferite. În timp ce 
Nicolae nu avea nicio obiectie să stea în trăsură cu lakovlev, Alexandra 
era oripilată la gândul prezenţei lui Pavel Matveev. O împărăteasă, fie 
ea și o fostă împărăteasă, nu suportă să stea în apropierea unui soldat 
jerpelit. A cerut ca fiica ei să fie lângă ea. lakovlev a cedat, nevăzând 
niciun rost să mai continue disputa. Dolgorukov stătea cu Botkin, iar 
Cemodurov cu Sedniov. lakovlev l-a mutat pe Matveev pe un loc lângă 
Demidova.24 Uitându-se în fata lui, Ia Nicolae, l-a întrebat de ce era 
îmbrăcat doar cu o manta. Câţiva membri din suită au reacționat, de 
parcă a-i pune o astfel de întrebare lui Nicolae ar fi echivalat cu o gravă 
încălcare a regulilor de protocol - erau de o pompozitate 
extraordinară. Însă Iakovlev se gândea cu simt practic la frigul de- 
afară. Nicolae a răspuns că aceasta era ținuta lui întotdeauna când 
pleca în călătorie, ceea ce lui lakovlev i s-a părut de-a dreptul prostesc. 
Iakovlev a strigat spre Ivanov, valetul tareviciului: „Adu-i ceva”. Totuși, 
Ivanov era obișnuit cu o formă de adresare mai ceremonioasă, când 
era vorba de Nicolae; l-a întrebat, așadar, pe lakovlev la cine se referea. 
Iakovlev a arătat spre Nicolae si a exclamat: „Cum adică la cine m-am 
referit? La el, bineînţeles!” Precizarea l-a determinat în cele din urmă 
pe Ivanov să aducă din casă o pătură pentru fostul Tar al întregii 
Rusii.25 

28 

Spre sud, la Tiumen 


Convoiul a fost astfel organizat, incát sá fie pregátit pentru orice 
atac violent in drum spre Tiumen. lakovlev nu primise nicio informatie 
despre locul unde se afla Zaslavski, asa că trebuia să-și ia măsuri 
pentru tot ce putea fi mai rău. Ca fost jefuitor de bănci si revoluționar 
ilegalist, stia cum să facă planuri pentru orice situaţie de criză. În 
prima trăsură, a plasat doi pușcași cu armele pregătite; în a doua 
trăsură, se afla un mitralior. Aceşti trei soldați constituiau o avangardă, 
cu ordinul de a trage în orice atacatori. lakovlev si Nicolae aveau să 
călătorească în cea de-a patra trăsură, Alexandra si Maria - în cea de-a 
şasea. Dolgorukov și Botkin au fost repartizați în a noua trăsură, iar 
Tatișcev în cel de-al doisprezecelea vehicul. Sub acoperirea 
întunericului şi cu minimum de zgomot, cuferele Romanovilor au fost 
încărcate în trăsurile aflate pe locurile treisprezece până la 
cincisprezece.1 Tensiunea nervoasă i-a cuprins pe toti. După ce toată 
lumea a urcat în trăsuri, s-a dat ordinul de plecare. Fostul împărat al 
întregii Rusii, soţia lui si una dintre fiicele lor au pornit la drum. 

Chiar şi în acest moment, lakovlev a refuzat să divulge 
destinația, iar Nicolae şi Alexandra au continuat să se frământe de grija 
fiului pe care îl lăsau în urmă. Însă vremea era rece şi nu aveau timp de 
gânduri negre. Când trăsurile si caii au traversat orașul, a devenit 
evident că un grup de o mărime considerabilă se pusese în mișcare cu 
toată forța. Exact înainte ca întregul convoi să fi dispărut din peisaj, 
Gibbes a făcut o fotografie, cu expunere lungă, a vehiculului 
împărătesei.2 Deja în depărtare se záreau cei cinci călăreţi pe care 
Iakovlev îi trimisese în recunoaștere, pentru a spiona fiecare popas 
prevăzut al itinerarului, cu ordinul de a fi pregătiți să raporteze 
personal, de îndată ce convoiul apărea la orizont.3 

Iakovlev a impus un ritm rapid şi a refuzat să oprească pentru 
pauze de ceai. Dacă pasagerii şi escorta lor doreau să bea ceva, 
trebuiau să aştepte până la popasul pentru noapte sau să ia din mers o 
inghititurá de apă.4 Drumul pe care înaintau spre sud era accidentat si 
noroios în acea perioadă din an, iar din această cauză călătoria era 
lipsită de confort. Un vânt rece si muscátor sufla de ceasuri întregi, iar 
în scurt timp roţile s-au acoperit de gheaţă. Fiecare trăsură a pierdut 
măcar o roată sau a fost grav avariată la un moment dat. lakovlev a 
aranjat patru popasuri pentru schimbarea cailor în prima zi, înainte ca 
trăsurile să se oprească la levlevo, odată cu lăsarea serii. Convoiul 

strábátuse o sutá patruzeci de kilometri, care au inclus o traversare 
dificilă a apelor adânci ale râului Irtis. Romanovii si suita lor, răbdători 
dar extenuati, au fost mulțumiți să descopere cá Iakovlev găsise o casă 
mare și curată pentru odihna de peste noapte. Întrucât nu închiseseră 
ochii două nopți la rând, toti trei au adormit adânc imediat.5 

Numai lakovlev nu-și permitea să se odihnească. Avdeev 
ajunsese si el la levlevo cu o unitate armată, dând curs ordinului lui 
Iakovlev de a rechizitiona un tren în Tiumen pentru transportarea mai 
departe a Romanovilor.6 însă întâlnirea lor la levlevo s-a soldat cu 
reacţii furioase din partea câtorva dintre oamenii lui Avdeev, ceea ce l- 
a determinat pe lakovlev să îl închidă pe unul dintre protestatari.7 
Devenise limpede că exista un complot pentru a dezarma convoiul și a- 
i lua prizonieri pe Romanovi, pus la cale de Zaslavski și Hohriakov, 
care se pregăteau să atace. lakovlev le-a trimis o telegramă lui 
Didkovski si  Goloşciokin, protestând nemulțumit de ceea ce 
descoperise: „Luaţi urgent măsuri, altminteri va fi vărsare de sânge. 
Informati Tiumen în detaliu. Zaslavski a sters-o pe furis din Tobolsk; 
nu am reușit să-l prind. Plec acum din levlevo”. Iakovlev a cerut ca 
preşedintele Sovietului din Tiumen, Nemtov, să pregătească totul 
pentru sosirea convoiului; a dat ordin unităţilor lui să îl întâmpine pe 
traseu.8 Au fost transmise instrucțiuni pentru o plecare la 5 a.m., în 
dimineața următoare, în realitate, lakovlev era atât de obosit, încât nu 
s-a putut trezi la timp, iar convoiul s-a pus în mișcare mai târziu decât 
fusese programat.9 

Nicolae încerca să observe cât mai mult din ceea ce se întâmpla, 
însă de la Iakovlev afla prea puţine informaţii. După ce l-a interogat pe 
soldatul din Ekaterinburg, arestat în ajun, lakovlev s-a convins că 
puteau avea necazuri şi în continuare. Nevrând să-i neliniștească pe 
Romanovi, lakovlev a preferat să nu le spună nimic despre pericolele 
ce îi aşteptau.10 

A doua zi, trásurile şi căruțele au pornit la drum cu cai odihniti. 
Toată lumea a trebuit să coboare pentru traversarea râului Tobol. 
Nicolae, sociabil ca întotdeauna, a intrat în vorbă cu Piotr Guzakov, 
prietenul si adjunctul lui lakovlev, pentru a afla care erau intențiile lor 
în acel moment. Vremea se schimbase si era o zi caldă, cu soare, însă 
condiţiile de deplasare rămâneau anevoioase. Drumurile, pline de praf 
în spațiu deschis, deveneau mocirloase prin pădure. Pasagerii îndurau 

hurducăturile trăsurilor, ceea ce îl făcea pe Nicolae să se îngrijoreze 
pentru sănătatea soției lui.11 Stând ceasuri întregi lângă lakovlev, nu 
avea cum să nu poarte o conversaţie cu el. Discuţiile i-au adus câteva 
surprize lui lakovlev, în special când Nicolae a afirmat că, în materie de 
religie, credea în deplina libertate de conștiință a fiecăruia. Iniţial, 
Iakovlev nu a ştiut dacă era o glumă sau o mistificare. Nu putea să nu 
se gândească la persecuțiile evreilor, dinainte de 1917. Dar Nicolae se 
uita la el cu atâta seninătate, încât lakovlev a dedus că vorbea serios.12 

Iakovlev a făcut modificări în aranjamentul convoiului, după ce 
au traversat râul Tobol, și s-a aşezat în aceeaşi trăsură cu adjunctul său 
Piotr Guzakov, în timp ce Ciudinov, care conducea detașamentul, a luat 
locul lui lakovlev lângă Nicolae. Trebuind să se protejeze de noroiul 
împroşcat cu violenţă de roțile trásurilor care goneau pe drum, orice 
conversație era aproape exclusă. Nicolae și-a scos tabachera şi i-a 
oferit o ţigară lui Ciudinov. Acesta l-a refuzat, dar când au avut un 
moment de respiro, Nicolae a încercat din nou, întrebându-l: „În ce 
şcoală militară şi-a făcut pregătirea comisarul vostru?” Ciudinov a 
replicat: „Din câte ştiu eu, a făcut doar studii de electrician la o școală 
tehnică din Belgia”. Nicolae a remarcat: „Da, este evident că a umblat 
prin lume. Pare un comisar ceva mai atipic”. 13 În ciuda neplăcerilor 
fizice, călătoria era palpitantá pentru toti. Ciudinov avea să-și aducă 
aminte cum stătuse de vorbă cu un țăran cu barba căruntă, in drum 
spre unul dintre locurile unde au schimbat caii: 

Țăranul: „Tinere,  fiiatâtdebunși spune-mi și mie, 
pentrunumeleluiDumnezeu, undeilducoameniiăștia 
petátuculnostrutarul(tar batiușka)? Cumvala Moscova?” 

Ciudinov: „La Moscova, tataie, la Moscova!” 

lar când plecau de la același olăcar, Ciudinov a auzit pe altcineva 
spunând: „Slavă Domnului, acum o să fie ordine!” 14 Nu este limpede 
dacă omul acela dorea ca Nicolae să fie pedepsit sau să revină la tron. 
Genul acesta de ambiguitate nu era ceva neobișnuit în acea vreme, 
când nu prea multi ruși aveau o idee clară despre cum s-ar fi putut face 
ca în tara lor să fie stabilitate si prosperitate. 

Schimbarea cailor de poştă se făcea conform unui tipic 
prestabilit. Ciudinov îl striga pe cáláretul care rămăsese mai dinainte 
în satul respectiv, iar caii pregătiți erau aduşi imediat. De obicei, nu 
dura mai mult de cinci minute cu totul.15 Pokrovskoe a fost unul 


dintre locurile memorabile în care au schimbat caii. Întâmplarea a 
făcut ca operațiunea de înhămate a cailor să aibă loc exact în fata casei 
lui Rasputin. Romanovii au fost înduioșaţi, când au observat cá 
întreaga familie a prietenului lor decedat îi privea dinăuntru. Nu a fost 
permis niciun contact, iar Ciudinov a stat cu un pistol Mauser atintit 
spre casă, pentru a fi sigur că ordinul avea să fie respectat. Însă lumea 
vorbea că soția si mama lui Rasputin s-ar fi închinat și s-ar fi rugat lui 
Dumnezeu, când călătorii au poposit în apropiere. Imediat ce caii au 
fost inhámati la vehicule, convoiul a pornit mai departe cu toată 
viteza.16 

Fiecare nouă zi punea la încercare tenacitatea lui lakovlev. 
Sverdlov îi dăduse misiunea de a-i duce pe Romanovi teferi în Ural, dar 
cu toate acestea exact conducătorii bolșevici din regiunea Ural erau cei 
care la fiecare pas conspirau împotriva eforturilor lui. lakovlev avea 
senzaţia că el era singurul împuternicit oficial care îndeplinea 
dorințele Moscovei. După ce au traversat râul Irtîş, lakovlev a stat de 
vorbă cu adjunctul său, Piotr Guzakov, care avea vești alarmante. Mai 
devreme Guzakov se întâlnise întâmplător cu Gusiatki, comandantul 
adjunct al trupelor din Ekaterinburg, care plecase din Tobolsk înaintea 
grupului lui lakovlev. De data aceasta, lakovlev avea motive serioase 
de îngrijorare, deoarece Gusiatki îi soptise lui Guzakov cá exista într- 
adevăr un complot de a ataca trăsurile și a-l ucide pe Nicolae. 
Informaţia confirma ceea ce lakovlev suspectase pe toată durata 
călătoriei. Era furios, iar când s-a întâlnit cu Gusiatki, i-a spus că nu ar 
ezita să-l execute pe el si întreaga lui unitate militară, dacă ar indrázni 
să tragă fie si doar o singură impuscáturá.17 

Dar lucrurile nu se opreau aici. Aleksandr Nevolin din Gărzile 
Roşii de la Ekaterinburg a venit pe furiș să vorbească cu el în acea 
seară si i-a dezvăluit că planul complotistilor rămânea în vigoare. 
Potrivit lui Nevolin, Gusiatki le-ar fi spus trupelor lui că lakovlev 
plănuia să-i transporte pe Romanovi la Moscova, lăsându-i să plece în 
exil în străinătate. Contraplanul lui Gusiatki prevedea, în schimb, să-l 
ducă pe Nicolae la Ekaterinburg. O parte din oamenii lui Gusiatki şi-au 
exprimat îngrijorarea, când acesta le-a spus că urmărea să atace 
convoiul Romanovilor, cu intenţia clară de a-l lichida nu doar pe 
Nicolae, ci si pe lakovlev cu detașamentul lui. Nevolin întrebase: 
„Vasăzică o să ne comportám ca niște tâlhari de drumul mare?" S-a 


1 


iscat o ceartá in toatá regula, in care Gusiatki a constatat enervat cá 
Nevolin se bucura de multá sustinere, iar Nevolin, temándu-se pentru 
viața lui, a plecat pe furis la detaşamentul lui Iakovlev.18 

Devreme in dimineața următoare lakovlev a dat ordinul de 
plecare, impunând din nou un ritm alert de deplasare. Kobâlinski 
ceruse detasamentului să îl ţină la curent pe parcursul drumului, asa 
că Nabokov i-a trimis o telegramă din Pokrovskoe, comunicându-i că 
totul era in regulă.19 Informația era corectă doar în privința 
numărului de kilometri strábátuti, fiindcă în rest pasagerii si cea mai 
mare parte a escortei lor militare ajunseseră în punctul unei extenuări 
totale. Pe o porțiune a drumului plină de hârtoape, tarantas-ul în care 
se aflau Alexandra şi Maria s-a stricat, așa că au trebuit să se 
adăpostească într-o colibă din apropiere, până a fost adusă o altă 
trăsură.20 Un ultim schimb al cailor de poștă a avut loc în satul Borki. 
Doctorul Botkin avea deja o criză de hidronefroză, iar din acest motiv 
s-a luat decizia de a fi lăsat să se însănătoșească, urmând să vină şi el 
mai târziu. La Borki, convoiul a băut ceai și a luat o gustare în clădirea 
şcolii. De data asta, lakovlev a preferat să nu se mai grăbească, ci să 
organizeze cu meticulozitate etapa a opta, si ultima totodată, a 
deplasării până la Tiumen. Îngrijorat de ceea ce s-ar fi putut să-i 
aştepte în continuare, le-a spus oamenilor lui să fie pregătiți pentru 
orice, iar apoi a dat ordinul de plecare în lunga fază rămasă a călătoriei 
până la Tiumen. Luna răsărise frumos pe cer, înainte ca întregul convoi 
să intre în oraș la ora 9: 15 p.m.21 

Saisprezece cavalerişti din avangarda detasamentului au fost 
trimişi de la Tiumen, pe o distanţă de şaisprezece kilometri în josul 
râului, ca să îi iasă în întâmpinare lui lakovlev. Conducătorul lor, pe 
care îl chema Permiakov, îi îndemna să gonească în galop: „Să-i arătăm 
fostului Tar disciplina si puterea Armatei Roșii, cea mai liberă armată 
din lume!" 22 Vorbea cu autoritatea dobândită în acțiune, când folosise 
trupele pentru a dezarma Gărzile Roşii din Tiumen, după o serie de 
tâlhării.23 Când convoiul şi întăririle lui se apropiau de periferia 
orașului, o escortă suplimentară compusă din aproximativ cincizeci de 
călăreți a venit să formeze un lant protector.24 în întunericul nopții, 
trăsurile şi escorta lor au traversat Irtisul pe un pod mobil si au ajuns 
la gara feroviară.25 


Serghei Markov, care se mutase la Tiumen dupá ce nu reusise sá 
îi elibereze pe Romanovi in Tobolsk, credea cá, dacă o tentativă 
hotărâtă ar fi fost pusă în mișcare, ar mai fi existat încă șansa de a 
salva familia imperială. Inventiv şi optimist ca întotdeauna, Markov se 
infiltrase în Armata Roșie, dându-se drept un simpatizant al 
sovieticilor, şi fusese atât de abil în deghizarea lui, încât primise 
comanda unei unități de şaptezeci de recruți. Cu siguranță, avea 
cutezanta necesară de a-și asuma riscul unei asemenea încercări. Si 
pare destul de plauzibil că până la urmă ar fi reușit poate să își 
păcălească oamenii pentru a organiza un atac asupra convoiului lui 
lakovlev. Este îndoielnic însă dacă ar fi izbutit să îi salveze pe 
Romanovi, mai ales ținând seama de pericolul ca aceștia să piară în 
schimbul de împușcături. În orice caz, Markov nu mai era în libertate 
pentru a acționa. La începutul lunii aprilie, Sovietul din Tobolsk, 
suspectând că adevărata lui loialitate nu era față de Sovnarkom, l-a 
aruncat în închisoare. Din celula unde era deținut, a aflat despre 
sosirea lui Nicolae.26 Până si în aceste condiţii, situaţia locală rămânea 
suficient de incertă, încât lakovlev să nu renunțe la precautiile lui. 
Chiar dacă antibolșevicul Markov era după gratii, cine putea garanta că 
nu ar mai fi avut complici încă în libertate?! Și unde, ah, unde, puteau fi 
oare bolsevicul Zaslavski si soldaţii lui? 

Un tren era pregătit pentru lakovlev si Romanovi la gara 
feroviară din Tiumen. Garnitura era compusă din doar patru vagoane, 
un vagon clasa întâi şi trei vagoane clasa a treia.27 Viitorii călători, 
extenuati după călătoria lor, au fost bucuroşi să coboare din cele trei 
tarantas-Nîn Supravietuiserá grelei încercări a deplasării în asemenea 
vehicule. Nu le-a convenit starea compartimentelor, în care nimeni nu 
se sinchisise să facă curat şi să măture28, dar nu s-au plâns. Măcar nu 
mai aveau să fie zgáltàiti toată ziua pe drum si știau unde dormeau în 
acea noapte. La 10 p.m., s-au băgat în pat la culcare.29 

În acest răstimp, lakovlev se consulta cu conducerea de la 
Moscova, prin aparatul Hughes.30 L-a lăsat pe Avdeev în tren, cu 
ordinele stricte de a nu pleca de-acolo, în mod evident fiindcă era 
nevoie ca o persoană investită cu autoritatea necesară să îi 
supravegheze pe Romanovi. Numai că lui Avdeev nu-i convenea ca 
lakovlev să discute cu Moscova, fără prezența unui martor. Totuși, 
când Avdeev s-a dat jos din tren pe peron, ca să meargă cu el, oamenii 


1 


lui lakovlev l-au oprit ferm. Întorcându-se spre Guzakov, a întrebat: 
„Ce, asta înseamnă că sunt arestat?” Când a fost limpede că Iakovlev 
intenționa să fie singur la aparatul telegrafic, Avdeev a strecurat un 
bilet, pe fereastra vagonului, pentru tovarășul său Ivan Loghinov, în 
care îi spunea să informeze Ekaterinburg despre ceea ce se întâmpla - 
ceea ce Guzakov, în acest caz, a executat.31 

lakovlev l-a rugat pe Sverdlov să aprobe schimbarea planului, 
tmán d seama de faptul cá nu se putea avea încredere în membrii 
conducerii din Ekaterinburg. Reprezentanţii lor la Tobolsk 
intentionaserá clar să anihileze ,bagajul"; ba chiar îl îndemnaseră să 
nu stea în trăsură lângă vreun membru al familiei Romanov. În mod 
evident, obiectivul lor fusese să atace convoiul înainte de a ajunge în 
Tiumen. lakovlev le zădărnicea orice tentativă, plasând trupe de-ale lui 
pe întregul traseu. Însă unităţile armate din Ekaterinburg continuau să 
exercite presiuni asupra lui, cu scopul de a-l descuraja. Avertiza că era 
posibil ca o acțiune periculoasă să aibă loc înainte ca trenul să ajungă 
la Ekaterinburg. Potrivit lui lakovlev, Golosciokin era singurul 
conducător din Ural care nu dorea să distrugă ,bagajul'. De aceea, 
menţinerea planului initial ar fi o mare nesábuintá. Cerea așadar 
permisiunea de a se îndrepta, în schimb, spre Omsk. De acolo, arăta el, 
avea să ia un tren spre vest, pe varianta sudică a căii ferate, prin w-z-Z- 
ul minier al râului Sim, unde stia că putea găsi un loc de detenţie sigur. 
Altminteri, el nu mai putea garanta siguranța Romanovilor plasați în 
custodia lui.32 

Sverdlov, instalat confortabil la telegraful Hughes din biroul său 
la Moscova și având pe cap nenumărate alte treburi, s-a interesat dacă 
vechiul său tovarăș de luptă exagera cu temerile lui. După tot ceea ce 
trăise de la plecarea din Tobolsk, lakovlev avea toate motivele să fie 
alarmat. Nu cerea milă, ci doar ca simţul practic să prevaleze în situația 
de acum. Dacă ar trebui să se conformeze vechiului plan, consecințele 
ar putea fi dezastruoase. În fata unei asemenea fermitáti, Sverdlov a 
aprobat schimbarea destinaţiei și a promis să transmită noi 
instrucțiuni, pregătind astfel întâlnirea lui lakovlev cu Viktor Kosarev, 
preşedintele Comitetului Executiv al Sovietului Regional vest-siberian 
din Omsk.33 

lakovlev i-a trimis o telegramă lui Golosciokin, în care se 
plângea furios de atitudinea lui Zaslavski, Hohriakov si Gusiatki. 

Bizuindu-se pe buna-credintá a lui Golosciokin, își exprima îndoiala că 
acesta ar fi avut cunostintá de crimele plánuite de tovarásii lui din 
regiunea Ural. Zaslavski, afirma lakovlev cu tărie, uneltea să atace 
trenul înainte ca vagoanele să ajungă la Ekaterinburg. Complotistii nu 
izbutiseră să îşi realizeze obiectivul între Tobolsk și Tiumen; acum, se 
pregăteau să atace trenul pe linia ferată de la Tiumen spre capitala 
regiunii Ural. lakovlev i-a spus lui Goloșciokin că era hotărât să se 
opună cu forța „acestor flăcăi”; a subliniat că el îndeplinea ordinele lui 
Sverdlov şi a cerut sprijinul lui Goloşciokin.34 Știa că era posibil să nu 
fie suficientă o aprobare scrisă de la Sverdlov, aflat atât de departe la 
Moscova. Dacă putea, voia să convingă Comitetul Executiv al Sovietului 
Regional Ural să îi ceară lui Zaslavski să renunţe la planul criminal. Dar 
tot intenționa să evite Ekaterinburgul, dacă putea. Sverdlov îi spusese 
să înceapă consultări când ajungea la Omsk. Pentru lakovlev era mai 
bine, decât dacă i s-ar fi spus să meargă la Ekaterinburg, însă tot nu era 
satisfăcător. Miza acțiunilor lui era încă mare, or, el voia să joace la fel 
de dur cum făcuse întotdeauna. 

După ce a venit înapoi la tren, lakovlev le-a spus subalternilor 
lui: „Plecăm la Omsk și de acolo, via Celiabinsk, la uzinele Ust-Katav din 
«zz/-ul Sim”. Când Avdeev a obiectat şi a refuzat să meargă, lakovlev l- 
a pus la punct. lakovlev avusese de-a face cu oameni mai duri decât 
Avdeev şi curajul lui fizic era incontestabil. Avdeev a mai făcut un 
ultim efort de a se împotrivi, cerându-i explicaţii lui lakovlev pentru 
faptul că îl izolase în tr-n. I s-a răspuns simplu că trebuia ca cineva să îi 
țină pe Romanovi sub supraveghere permanentă. Abia atunci a 
acceptat Avdeev să se supună.35 Nu era doar importanța majoră pe 
care disciplina de partid o avea pentru orice bolșevic, ci şi faptul că 
Avdeev nu avea nicio posibilitate de a se consulta cu tovarășii lui din 
Ekaterinburg. Ordinele Moscovei primau asupra oricăror alte 
considerente, iar lakovlev își juca si acum cărțile cu aplombul lui 
obișnuit. Pentru moment, părea nici să nu conteze dacă șefii 
comuniștilor din Ural dezaprobau această atitudine. 

29 

Destinația urmează să fie confirmată 

În 28 aprilie 1918, la 5 a. m, exact înainte să se crape de ziuă, 
mecanicul și fochistul au pregătit locomotiva, iar trenul a pornit spre 
vest, în direcția Ekaterinburg - exact opusul planului pe care Iakovlev 

i-l indicase lui Avdeev.1 Trenurile in Rusia se deplasau lent, în 
comparație cu cele de pe multe căi ferate din Europa Centrală si de 
Nord, si chiar pe liniile principale era rar ca un tren rusesc să atingă în 
medie mai mult de patruzeci de kilometri pe oră. (Pe liniile secundare, 
viteza medie practicată era si mai scăzută chiar.) 2 Drumul până în 
regiunea Ural avea să dureze aproape toată ziua. Cel puţin, aceasta era 
impresia pe care lakovlev le-a dat-o tuturor celor care stăteau pe 
peronul gării din Tiumen. Îl instruise deja pe mecanicul locomotivei cá 
adevărata intenţie era să oprească trenul la primul macaz, să întoarcă 
locomotiva cu o sută optzeci de grade şi să se îndrepte spre Omsk. Deși 
acest lucru ar fi presupus să treacă înapoi prin Tiumen, lakovlev a 
calculat că putea realiza această manevră, înainte ca vreo oficialitate 
din oraş să ghicească ce urmărea el. Voia să îi inducă în eroare pe cei 
care acționau împotriva lui, iar în Omsk, simțea el cu convingere, va 
avea șansa de a decide exact ce să facă mai departe, fără să se simtă 
amenintat.3 

Totusi, Loghinov si Gusiatki, aflati in Tiumen, s-au dumirit in 
timp util ce se întâmpla si au trimis o telegramă Comitetului Executiv 
al Sovietului Regional din Ural, despre redirectionarea trenului spre 
Omsk. Depeşa lor a ajuns la Ekaterinburg la ora 10 a.m., iar când i-a 
fost adusă lui Beloborodov, acesta a convocat imediat Comitetul 
Executiv al Sovietului Regional, pentru a-l înfiera pe lakovlev ca 
trădător al revolutiei.4 Nimeni din Ekaterinburg nu știa deocamdată că 
Iakovlev se consultase cu Sverdlov și obținuse aprobarea lui. Singurul 
lucru care conta pentru conducătorii din Ural era că lakovlev, în mod 
deliberat, îi transporta pe Romanovi sub jurisdicția unei alte autorități 
decât a lor. Toate avertismentele lui Zaslavski în privinţa lui păreau să 
se fi confirmat. Comitetul Executiv a evocat, de asemenea, modul 
respectuos în care lakovlev vorbise cu Nicolae și dispusese măsuri 
favorabile pentru familia Romanov în Tobolsk. Faptul că Iakovlev nu se 
consultase cu Ekaterinburg privind schimbarea itinerarului le 
accentua suspiciunea, mai ales că nu excludeau posibilitatea ca 
Iakovlev nici să nu se oprească la Omsk. Beloborodov și tovarășii lui 
făceau presupuneri că, în realitate, comisarul preferat al lui Sverdlov 
nu era altceva decât un monarhist ascuns, care plănuia să continue 
călătoria până la Vladivostok, unde ar fi urmat să-l lase pe Nicolae să 
plece în străinătate. 


Un asemenea complot ar fi fost groaznic pentru Nicolae, intrucát 
ar fi însemnat să-și lase copiii (fiul si trei fiice) în mare pericol în 
îndepărtatul oraş Tobolsk. Însă conducerea din Ural ajunsese să 
creadă numai lucruri rele despre lakovlev, iar unii dintre 
revoluționarii de-acolo susțineau ideea de a-l ucide pe Nicolae, fără să 
mai stea pe gânduri. Printre aceștia erau eserii de stânga Hotimski și 
Poliakov, precum și bolșevicii Boris Didkovski, Gheorghi Safarov, Ivan 
Tuntul şi Piotr Voikov. Safarov a vorbit în numele lor, când s-a plâns de 
organizarea întregului transport, de la plecarea din Tobolsk: „Tovarășe 
Goloşciokin, să ne spună nouă comisarul militar cum a fost posibil ca 
țarul Nicolae să fugă la Omsk!', a pretins el. Voikov a zbierat: 
„Ticălosul!” 5 Palid si agitat, Golosciokin a făcut tot posibilul să explice 
ceea ce se întâmplase, însă nu a putut risipi sentimentul acut că el, un 
bine-cunoscut confident de-al lui Iakovlev, tinuse ascunse informaţii 
importante, fără să le aducă la cunoştinţa superiorilor săi. Comitetul 
Executiv a decis să ia legătura cu Moscova si, în același timp, să dea 
alarma telegrafic la fiecare gară de pe linia ferată spre Omsk: lakovlev 
nu trebuia lăsat să isi continue planul de a ocoli Ekaterinburg. În 
această privinţă, cel puţin, toată lumea a fost de acord.6 

Furios, Beloborodov l-a informat printr-o telegramă pe Sverdlov 
că, de fapt, comisarul ,lui" indusese în eroare pe toată lumea si, contrar 
ordinelor, se îndreptase spre Omsk. Nimeni, afirma el, nu cunoștea 
destinaţia finală a trenului, iar, prin comportamentul lui, lakovlev era 
un trădător. 

A dezvăluit că Sovietul Regional din Ural dăduse ordin să fie 
arestat și transferat, împreună cu Nicolae, la Ekaterinburg.7 

În telegrama adresată gărilor de pe linia ferată Tiumen-Omsk, 
Beloborodov îl acuza pe lakovlev că nesocotise ordinele Moscovei. 
Comitetul Executiv al Sovietului Regional din Ural conchisese că 
Iakovlev „trădase revoluția” si, prin faptele lui, iesise „din rândurile 
revoluționarilor”. Beloborodov cerea ca lakovlev să fie arestat și, dacă 
opunea rezistență, să fie împușcat pe loc. De asemenea, întregul 
detașament al lui lakovlev trebuia să fie reținut de forțele sovietice. 
Beloborodov se aştepta la acte de violență si menţiona că și ceilalți 
pasageri puteau fi uciși - aici intrând obligatoriu si Romanovii. Cerea 
să nu se lase nimeni influențat de documentele pe care era posibil ca 
lakovlev să le invoce pentru a-și justifica faptele. Bolșevicii, eserii de 

stânga si maximalistii de extremă stângă din conducerea regională a 
regiunii Ural erau de acord să pună capăt „uneltirii criminale".8 
Sovietul Regional din Ural a dat ordin ca un tren să plece în mare 
viteză, pentru a-l intercepta pe lakovlev cu grupul lui. Începuse 
urmărirea pentru prinderea Romanovilor.9 

lakovlev i-a lăsat pe Romanovi și pe cei care îi însoțeau să 
coboare din tren ca să ia un pic de aer, cu puțin timp înainte de a 
ajunge la Isim, o localitate situată la aproximativ 320 de kilometri la 
sud-est de Tiumen.10 A fost de acord cu trimiterea unei telegrame la 
Tobolsk, conținând următorul mesaj: „Călătoria decurge bine. Hristos 
să vă ocroteascá. Cum se simte cel mic cu sănătatea? lakovlev”. 11 
Aproape sigur textul era compus de Nicolae sau Alexandra și transmis 
spre aprobare lui lakovlev. Acesta dorea că Romanovii să se simtă 
confortabil în drum spre Omsk. În ceea ce-l privea, el se concentra 
asupra călătoriei pe care o aveau de făcut. În ciuda nenumăratelor 
presiuni asupra lui şi a incertitudinii privind posibilele măsuri ale 
conducerii din Ural, îşi păstra calmul, chiar dacă Alexandra afișa trufia 
ei obişnuită. Pur şi simplu, nu se putea stăpâni. Îi displăcea să treacă pe 
lângă diverşi oameni pe culoar în drum spre toaletă. Întrucât nu avea 
cum să scape de gărzile lui lakovlev şi de personalul feroviar, a început 
să se dea jos din pat la patru sau la cinci dimineața, când se 
presupunea că nu era nimeni în preajmă, iar dacă vedea pe cineva, se 
răsucea pe călcâie și se întorcea în compartimentul ei.12 

Romanovii s-au simţit odihniti, când s-au trezit după prima 
noapte petrecută în tren. Văzând pe geam numele gărilor prin care 
treceau, au putut să-şi dea seama că se deplasau spre Omsk. Dar 
lakovlev refuza si acum să le spună unde îi ducea, iar Nicolae, la fel ca 
Beloborodov, se întreba dacă nu era vorba chiar de Vladivostok. Dacă 
ar fi fost adevărat, singurul plan credibil părea ca familia imperială să 
fie trimisă clandestin în străinătate. O altă posibilitate era ca lakovlev 
să aibă în vedere un viraj brusc la joncțiunea cu breteaua sudică a liniei 
ferate transsiberiene, ducându-i spre vest la Moscova. Au avut un 
dejun plăcut la Vagai, la ora unsprezece, când lakovlev a ordonat un 
popas. Nicolae a lăsat în seama Mariei sarcina de a obţine informaţii de 
la cei patru pușcași, care stăteau de pază în celălalt capăt al vagonului. 
Dar fata nu a reuşit să afle nimic, fiind posibil ca nici ei să nu stie ceva 
concret. Romanovii s-au amuzat privind pe fereastră, încercând să 

záreascá lumea care sárbátorea Duminica Floriilor. S-au dus devreme 
la culcare, dupá o ciná rece; si tot nu stiau nimic despre intentiile lui 
Iakovlev.13 

Desi fusese constrâns de lakovlev să accepte schimbarea 
destinaţiei, Avdeev a continuat să discute planurile cu el. lakovlev i-a 
spus că intenţiona să-i ducă pe Romanovi până la Moscova - acum nu a 
mai pomenit nimic de Ekaterinburg; i-a reamintit lui Avdeev că 
instrucțiunile lor erau de a-i conduce în siguranță pe Romanovi și a 
repetat temerea lui cá Zaslavski pândea undeva din umbră, cu intenții 
ucigase. Considerând că situaţia era incertă, a oprit trenul din nou la 
Liubino şi, lăsând grupul de călători cu instrucțiuni de a fi strict páziti, 
a plecat, cu o mașină rechiziționată, până la Omsk, ca să afle cum 
stăteau lucrurile acolo.14 Avea așteptări bune. Viktor Kosarev, 
membru în Comitetul Executiv al Sovietului Regional vest-siberian, era 
un vechi tovarăş de partid de-al lui. Frecventaseră împreună cursurile 
şcolii de partid din Capri si lakovlev putea spera să obţină ajutorul lui 
împotriva pretențiilor celor din Ekaterinburg.15 

Kosarev avea rezerve în privința atitudinii lui lakovlev si 
trimisese câteva unități armate la mica gară din Kulomzino, situată la 
câțiva kilometri la vest de Omsk, pe linia ferată Ekaterinburg- 
Celiabinsk. A făcut acest lucru după ce a primit telegrama de la 
conducătorii sovietici din Ural. A trimis în plus încă 2000 de soldaţi cu 
mitraliere şi artilerie, care să îi aresteze pe lakovlev si pe Romanovi. 
Ajungând la gara din Omsk, care era la peste trei kilometri în afara 
orașului, lakovlev a înţeles imediat că trebuia să vorbească pe linia 
directă cu Sverdlov. Doar Moscova putea să-l mai salveze de la 
dezastru, pe el, împreună cu prizonierii lui imperiali.16 Sverdlov s-a 
arătat din nou de partea lui și a trimis o telegramă lui Kosarev, 
spunându-i că lakovlev merita „încredere desăvârşită”, fiindcă acționa 
întru totul conform instrucțiunilor de la centru.17 lakovlev, între timp, 
a descoperit că Zaslavski, inamicul planurilor lui, era undeva în Omsk. 
La scurt timp după aceea, s-a raportat ca Zaslavski dispăruse, sub 
pretextul că se întorcea cu treburi la Ekaterinburg. lakovlev suspecta 
că mișcarea aceasta făcea parte dintr-un complot de asasinat. A luat 
legătura telefonic cu Golosciokin și a întrebat dacă membrii conducerii 
din Ural îl rechemaseră cumva pe Zaslavski. Goloşciokin a infirmat că 


s-ar fi dat un asemenea ordin. lakovlev stia acum că planurile mârşave 
rămâneau în vigoare si că Zaslavski era în spatele lor.18 

Sverdlov a trimis o depeşă la Comitetul Executiv al Sovietului 
Regional din Ural, luându-i apărarea lui lakovlev împotriva acuzatiei 
de trădare şi subliniind că acesta se supunea instrucțiunilor sale. L-a 
avertizat pe Beloborodov să nu întreprindă nimic fără acordul 
Moscovei: „Repet: niciun fel de ingerintá". 19 Comitetului Executiv nu 
i-a convenit să afle că Sverdlov avusese consultări secrete cu lakovlev. 
Atitudinea lui Sverdlov le-a stricat aranjamentele liderilor din Ural, 
care susțineau că era prea târziu să „anuleze” instrucțiunile date de ei 
la Omsk și la celelalte orașe de pe linia ferată, pentru arestarea lui 
Iakovlev. Aceasta era, se pare, un tertip menit să obțină garantia că lui 
Iakovlev i se va ordona să se îndrepte imediat spre Ekaterinburg. L-au 
informat pe Sverdlov că întreaga chestiune era analizată la Conferinţa 
Partidului Regional Bolsevic.20 Regretau în general cá Sverdlov nu în 
inuse la curent cu schimbarea „obiectivelor Sovnarkom-ului” Când nu 
a mai venit niciun răspuns de la Sverdlov, l-au contactat pe Lenin 
printr-o telegramă și au întrebat: „Ce părere aveţi de asta?" Cereau un 
„răspuns clar si direct”. Repetau cá lakovlev sávársise „o tâmpenie 
colosală, cu aprobarea voastră, mutând «bagajul» spre Omsk” Dar 
încheiau oferind garanții privind siguranţa fizică a Romanovilor, „cu 
condiția ca întreaga afacere să se deruleze de-acum înainte prin 
Sovietul Regional".21 

Beloborodov i-a telegrafiat lui Kosarev, pentru a invalida 
conținutul telegramei nr. 3507, despre cum să se procedeze cu 
Iakovlev. În acelaşi timp, arăta că obținuse acordul lui Lenin si al lui 
Sverdlov pentru a întoarce trenul cu Romanovii spre vest, pe linia 
Omsk-Tiumen către Ekaterinburg. Mentiona că Moscova urma să îl 
informeze pe lakovlev despre acest plan.22 Beloborodov a trebuit, de 
asemenea, să-l avertizeze pe Zaslavski să se potolească, ordonându-i să 
nu întreprindă nicio acțiune care ar fi putut zădărnici livrarea 
Romanovilor, teferi şi nevátámati, la Ekaterinburg. Reproducea textul 
în care Sverdlov întreba respectuos dacă membrii conducerii din Ural 
ar fi mulțumiți ca Moscova să îi ceară lui lakovlev să se îndrepte spre 
Tiumen si să predea „întregul bagaj” Sovietului Regional din Ural. 
Anexa consimțământul exprimat de Didkovski, Safarov, Hotimski şi 
Preobrajenski. Beloborodov voia ca în mintea lui Zaslavski să nu 

rămână nicio îndoială asupra strategiei convenite de comun acord 
între Moscova si Ekaterinburg; îi dădea dispoziţie lui Zaslavski să plece 
imediat la Tiumen. Cu intenţia de a atenua orice posibil resentiment 
rămas în mintea lui Zaslavski, Beloborodov îi cerea să îl aștepte pe 
Iakovlev la gară, unde să-i prezinte mandatul şi instrucțiunile primite 
pentru a-i conduce nevátámati pe cei trei Romanovi, împreună cu 
Iakovlev, în capitala regiunii Ural.23 Până în acel moment, Zaslavski 
actionase ca un asasin din umbră; acum, urma să iasă la lumină si să ia 
în primire așa-zisul „bagaj. Rolul lui lakovlev era tot mai neînsemnat. 

Când lakovlev a vorbit din nou cu Moscova, prin aparatul 
Hughes, Sverdlov l-a dezamăgit, ordonându-i să abandoneze ideea de 
a-i aduce pe Romanovi la Omsk: „Noi am convenit niște lucruri cu cei 
din Ural. Ei au luat măsuri - au dat garanții, conducătorii regionali şi- 
au asumat personal răspunderea. Transferi întregul bagaj în Tiumen și 
îl predai reprezentantului Comitetului Regional Ural. Este obligatoriu. 
Du-te cu ei, oferă-i asistenţă reprezentantului”. 24 lakovlev trebuia să 
rămână si el în tren până la Ekaterinburg si să predea „întregul bagaj” 
celor care aveau să-i întâmpine. Sverdlov i-a mulțumit pentru munca 
depusă: „Ai realizat lucrul cel mai important”. 25 A adăugat că lakovlev 
trebuia să primească întăriri militare din Omsk, de la Kosarev, înainte 
de a se duce înapoi la Romanovi. Era o recunoaștere implicită a 
faptului că pericolele nu fuseseră înlăturate. Conducătorii din Ural 
erau indivizi recalcitranti, ceea ce presupunea cá nu se putea exclude 
posibilitatea ca vreun subterfugiu violent să persiste încă în mintea 
lor.26 

La scurt timp după miezul nopţii, în 29 aprilie 1918, Kosarev a 
discutat prin aparatul Hughes cu Gheorghi Safarov, membru al 
Prezidiului Comitetului Executiv al Sovietului Regional din Ural. 
Iakovlev nu plecase încă înapoi la Liubino, unde îi lăsase pe Romanovi; 
de fapt, şi el se consulta cu Moscova la un alt asemenea aparat. Kosarev 
a primit asigurări din partea lui Safarov că membrii conducerii din 
Ural lămuriseră neînțelegerile cu Sverdlov si că Iakovlev, indiferent 
dacă îi convenea sau nu, trebuia să aducă „bagajul” la Ekaterinburg. 
Safarov a vrut să ştie dacă sosirea lui lakovlev în Omsk se soldase cu 
vreun act de violentă - în mod evident, avea interesul să adune 
acuzații împotriva lui. Situaţia era ciudată, deoarece această 
convorbire avea loc exact în timp ce bolșevicii din Ekaterinburg contau 

pe faptul cá lakovlev avea să procedeze întocmai cum îi ceruse 
Sverdlov. 

Kosarev a refuzat să coroboreze în vreun fel denigrările aduse 
lui lakovlev. În schimb, a repetat solicitarea lui Sverdlov ca sovietul din 
Ural să nu facă nimic contrar scopurilor Moscovei.27 Kosarev a trimis 
o telegramă anulând telegrama nr. 3507 a lui Beloborodov, din ziua 
precedentă. Subliniind cá lakovlev venise la Omsk în baza aprobării 
date de Sverdlov personal, urmărea să îi facă pe toti bolşevicii să 
conlucreze armonios.28 

lakovlev a mai făcut o ultimă tentativă de a-l convinge pe 
Sverdlov că z/z-ul minier al râului Sim rămânea o opţiune mai sigură 
decât Ekaterinburg. Lucrul acesta, argumenta el, ar face posibil ca la 
momentul decis autoritățile centrale să poată aduce ,bagajul la 
Moscova. Era sceptic însă că o asemenea măsură ar mai fi putut să fie 
aplicată, odată ce Nicolae ar fi fost predat conducerii din Ural. Sustinea 
că Guzakov si Avdeev recunosteau la unison persistenta pericolelor. 
Când Sverdlov a refuzat să modifice planul, lakovlev a promis să se 
supună instrucțiunilor Moscovei, însă a accentuat că el nu putea să-și 
mai asume răspunderea morală pentru ceea ce avea să se întâmple în 
continuare. Se plângea de condiţiile haotice în care funcționa telegraful 
si ruga ca V.I. Nevski, comisar al poporului, să le dea ordin oamenilor 
lui să nu mai accepte nicio telegramă cu mesaje deviind de la planul pe 
care îl stabilise Sverdlov. Acestea fiind zise, a promis din nou să ducă 
,bagajul" la Ekaterinburg.29 

Conducerea din Ural trimisese deja un detașament de luptă la 
Kulomzino și bloca accesul spre breteaua sudică a Căii Ferate 
Transsiberiene, pe care Iakovlev si Romanovii s-ar fi putut întoarce la 
Celiabinsk. lakovlev era incoltit politic si geografic. Cu inima grea, și-a 
luat la revedere de la Kosarev și s-a întors la Liubino, unde a dat 
ordinul de revenire la Tiumen. Pentru a le ascunde Romanovilor 
realitatea, le-a spus că fusese nevoit să modifice planul, din cauză că un 
pod de pe linia ferată spre Omsk fusese distrus.30 

De asemenea, a ignorat cu bună știință un anumit punct din 
înţelegerea lui cu Sverdlov. În loc să facă joncțiunea cu Zaslavski, a 
trecut prin Tiumen, fără să oprească, în toiul nopţii. Adversarul din 
Ekaterinburg al lui lakovlev, Gusiatki, care rămăsese în Tiumen, a 
pornit în urmărirea lui, după ce a aflat acest lucru. Nimeni nu putea ști 


1 


cu certitudine încotro se îndrepta lakovlev, multi temându-se să nu 
dirijeze trenul pe linia lateralá spre Sadrinsk si sá dispará astfel cu 
Romanovii. Curând, Gusiatki a rásuflat însă ușurat, descoperind cá 
lakovlev se conforma cererii lui Goloşciokin și călătorea spre 
Ekaterinburg. Când Nicolae a aflat această informatie, moralul lui s-a 
prăbușit. Ştia despre asprimea revoluţionarilor din Ural, chiar dacă nu 
cunoștea nimic despre dedesubturile încâlcite ale ideilor lor marxiste. 
S-a apropiat de Pavel Matveev pe coridorul vagonului si l-a întrebat: 
„Spune-mi, s-a decis definitiv că vom sta la Ekaterinburg?” Când 
Matveev a confirmat știrea, Nicolae a oftat, zicând: „Aș prefera să merg 
oriunde, numai nu în Ural'. Matveev a încercat să-l linisteascá, 
spunându-i că nu conta ce loc era ales în zona puterii sovietice. 
Sumbru, Nicolae a remarcat că, dacă era să dea crezare presei locale, 
muncitorii din regiunea Ural vădeau o cruntă ostilitate împotriva 
lui.31 

Iakovlev nu se grábea. După ce trenul a pornit spre vest, a dat 
ordin de două ori pentru o oprire și le-a permis Romanovilor să-și 
dezmorteascá picioarele. La primul popas, a insistat ca membrii 
familiei imperiale să rămână în apropierea liniei ferate. La următorul 
popas, le-a dat voie să se plimbe pe un câmp, în compania lui. Tuturor 
le-a crescut moralul.32 Însă aceste halte nu făceau decât să amâne 
inevitabilul pentru lakovlev si Romanovi deopotrivă. La 8: 40 a.m., în 
30 aprilie 1918, trenul a ajuns în gara nr. 1 din Ekaterinburg - Nicolae 
a consemnat cu meticulozitate acest lucru.33 O gloată se adunase 
acolo, iar lakovlev a oprit trenul la scurtă distanţă înainte de peron, 
încercând să evalueze situaţia. Și-a aliniat oamenii de o parte si de 
cealaltă a vagoanelor, amenințând să le ordone mitralierilor să 
deschidă focul, dacă lumea nu se împrăștia. Nimeni nu i-a dat atenţie. 
Cineva a zbierat: „Arată-ni-l pe parazit!” Veniseră să-l vadă pe Nicolae 
- şi poate chiar să-l agreseze.34 lakovlev îi spusese lui Sverdlov că 
trimiterea Romanovilor la Ekaterinburg prezenta nenumărate riscuri. 
Sverdlov ignorase observaţiile lui, însă se părea că presentimentele lui 
Iakovlev erau pe punctul de a se adeveri. 

30 

Spre Casa Ipatiev 

În timp ce lakovlev improviza un itinerar de la Tobolsk la 
Tiumen, Omsk şi Ekaterinburg, autoritățile de la Moscova le-au dat 

conducătorilor din Ural un răgaz de câteva zile pentru a se decide cum 
sá-i pázeascá pe Romanovi, odatá ce acestia aveau sá ajungá in sfársit 
în regiunea Ural. Era nevoie de un loc pe care să-l poată izola cu 
ușurință si care să nu poată fi luat cu asalt. Opţiunea cea mai evidentă 
era inchisoarea orasului. Beloborodov si Golosciokin au fácut o vizitá 
acolo, ca să vadă dacă nu ar fi putut să-l plaseze pe Nicolae într-o aripă 
de construcție separată de ceilalți pușcăriași. Au conchis repede că 
arhitectura clădirilor nu făcea posibil acest lucru. Ceea ce l-a mai 
convins, în plus, pe Beloborodov a fost faptul că Șecinov, care 
administra penitenciarul, fusese directorul adjunct al închisorii din 
Perm, când el fusese deținut acolo in 1911 - 1912; de fapt, Secinov 
personal dăduse ordin adesea ca Beloborodov să fie băgat la carceră, 
drept pedeapsă pentru comportamentul lui. În consecință, 
Beloborodov l-a luat cu el pe Hotimski, șeful eserilor de stânga din 
Comitetul Executiv Regional, pentru a investiga alte posibilități, 
examinând minuţios întregul cartier central în căutarea unui loc 
adecvat pentru detentia Romanovilor.1 

După ce au examinat diferite clădiri publice, și-au restrâns 
căutările la locuințele cetățenilor înstăriți și au inspectat casa 
doctorului K.S. Arhipov, un liberal din Ekaterinburg, care cooperase cu 
bolșevicii. Nu se poate şti dacă lui Beloborodov nu i s-a părut 
nepotrivit să rechizitioneze palatul Arhipov, însă cert este că în cele 
din urmă au ales reşedinţa familiei Ipatiev, pe Voznesenski Prospekt 
colt cu stráduta Voznesenski. 

Nikolai Ipatiev, inginer minier si negustor, avusese de cástigat 
de pe urma prosperității economice a orașului în anii dinaintea si din 
timpul Marelui Război. Era un bogătaș influent din clasa de mijloc, iar 
proprietatea lui era considerată o țintă adecvată pentru expropriere, 
fie numai şi temporar. Casa lui Ipatiev era o clădire mare din piatră, cu 
două niveluri, unul dintre ele formând un demisol. Era un imobil 
confortabil pentru el și familia lui. Acoperișul de tablă era vopsit în 
verde şi zidurile exterioare fuseseră văruite. O mică grădină se 
întindea pe latura casei care dădea spre strádutá.2 Pe o altă latură, 
casa avea vedere în jos spre un lac mare; de asemenea, casa era plasată 
pe un deal.3 Aceste două caracteristici recomandau clădirea sub 
aspectul securității. De asemenea, construcția era plasată aproape de 
centrul oraşului: conducerea sovietului agrea ideea unei case plasate 

in raza sa rapidá de actiune. Singurul dezavantaj era faptul cá exact 
vizavi, pe Voznesenski Prospekt, se afla consulatul Marii Britanii.4 Însă 
conducătorii sovietului din Ural intenționau să protejeze casa de 
privirile indiscrete ale britanicilor, transformând reședința într-o 
adevărată închisoare, căreia nu i-ar mai fi lipsit decât numele aferent. 

Prima lor cerință era să obţină evacuarea clădirii. În 27 aprilie 
1918, deja cu o zi după ce fostul împărat plecase din Tobolsk, Nikolai 
Ipatiev a primit o vizită din partea comisarului pentru spaţiu locativ în 
regiunea Ural, A.N. Jiliiski, care a dat ordin ca familia să părăsească 
locuința în patruzeci şi opt de ore. O confirmare scrisă avea să fie 
adusă a doua zi. Ipatiev nu avea dreptul să afle identitatea noilor 
locatari: i s-a spus doar că erau oameni „care nu vor distruge 
lucrurile”. Membrii familiei Ipatiev s-au apucat innebuniti să-și facă 
bagajele, încercând să ia cu ei cât mai multe obiecte. De fapt, n-au avut 
timp să adune decât câteva mici bunuri personale. Conducătorii din 
Ural au insistat ca piesele mari de mobilier să rămână pe loc. Ipatiev si- 
a luat măsura de precauție de a încuia vesela și nişte covoare, însă 
ulterior i s-a cerut - sau mai degrabă i s-a ordonat - să predea cheile: 
autoritățile intenționau să pună totul la dispoziția noilor locatari, de 
îndată ce aceștia soseau la Ekaterinburg. Ipatiev era nemulțumit, dar s- 
a mai liniștit un pic abia când Pavel Bikov, un bolșevic fruntaș si 
membru al Comitetului Executiv Regional, a venit să facă un inventar 
al conţinutului casei.5 

Ca proprietar înstărit, Ipatiev urma oricum să-şi piardă toate 
drepturile civice si personale, în condiţiile noii Constituţii sovietice 
propuse. Era un „burghez', membru al clasei sociale detestate si 
persecutate de autoritățile sovietice. Era un personaj stigmatizat, care 
trebuia să aibă grijă să nu supere CeKa. Asa că și-a abandonat casa si 
majoritatea bunurilor sale, plecând să locuiască la niște rude, familia 
Golkondski, în afara Ekaterinburgului, în satul Kurinskoe.6 Nu-i 
rămânea decât să spere că bolșevicii fuseseră sinceri când îi spuseseră 
că aveau să aibă grijă de casă, până când el ar fi urmat să reintre în 
posesia ei. Bikov şi-a încheiat inventarul si a depozitat articolele pe 
care nu le considera de folos pentru Romanovi și detașamentul de 
gardă.7 Sarcina cea mai dificilă era să transforme reşedinţa într-o 
fortăreață urbană. Goloșciokin i-a mai dat comisarului pentru spațiu 
locativ, Jilihski, încă patruzeci si opt de ore, pentru a duce la bun sfârșit 

misiunea primită. Jilinski a recrutat o sută de muncitori pentru a 
renova interiorul și a organiza securitatea exterioară a clădirii. A fost 
montat un gard dublu, pentru ca nimeni să nu poată intra în casă 
neanuntat - din cauza gardului exterior, din stradă nu se mai vedea 
nimic, în afară de ferestrele de la etajul de sus. Jiliiski a impus un ritm 
de lucru frenetic, iar lucrările au fost terminate la timp pentru sosirea 
lui Nicolae.8 

Conducătorii comuniști din Ural nu au putut păstra secretul în 
privința planului si multi locuitori din Ural au aflat că cei trei 
Romanovi aveau să se mute acolo, iar când s-a auzit că trenul lor 
plecase din Tiumen spre oraș, o gloată gălăgioasă s-a adunat în gară și 
în jurul clădirii. La începutul secolului XX în Rusia, se întâmpla frecvent 
ca oamenii să vină în număr mare la gară, sosirea trenurilor rămânând 
un punct de atracție pentru toti. Zvonul că fostul împărat urma să 
apară acolo a sporit, în mod firesc, interesul publicului.9 

Totuşi, atmosfera era atât de agitată când locomotiva a oprit în 
gara nr. 1, încât Nicolae a presupus că izbucnise probabil o nouă 
dispută între lakovlev şi conducătorii bolşevici din Ural. În realitate, 
Beloborodov si Golosciokin pierduseră controlul situaţiei în gară si în 
jurul clădirii, unde tot mai multă lume se aduna ca să-i zărească pe 
Romanovi.10 Unii au venit din curiozitate, alții ca să-și verse necazul 
împotriva lui Nicolae și a rudelor lui. Spiritele s-au încins, se strigau 
ameninţări: „Să le venim de hac! Sunt în mâinile noastre în sfârşit!” 
Gărzile aduse de bolşevicii din Ural au început să dea semne de 
nervozitate pe peron, pe măsură ce actele de violență păreau tot mai 
iminente. În acel moment, lakovlev a coborât din vagon şi a ordonat 
soldaţilor lui să formeze un cordon în jurul trenului, cu mitralierele 
pregătite să tragă. A fost uimit când l-a văzut chiar pe comisarul gării 
întărâtând mulțimea şi strigând: „lakovlev! Scoate-i din vagoane pe 
Romanovi. Vreau să-i scuip în faţă!” Trupele din jurul trenului s-au 
pregătit să deschidă focul, atunci când a devenit limpede că unii dintre 
soldaţii de pe peron îl susțineau pe comisar si agitau amenintátor 
armele încărcate.11 

Soluţia, în opinia lui lakovlev, era să mute trenul si pasagerii în 
gara nr. 2, situată în cealaltă parte a orașului și la câțiva kilometri 
depărtare de periferie. Până la gara nr. 2, care era folosită pentru 
marfare, ar mai fi avut un drum de cincisprezece minute pe calea 

ferată, existând astfel speranța ca locomotiva să poată ajunge acolo 
înaintea mulțimii. Dar făcând acest raționament, lakovlev nu tinuse 
seama de dificultățile care continuau pe peron, în gara nr. 1. Au mai 
trecut, așadar, alte trei ore de parlamentări, în care lakovlev a trebuit 
să dea asigurări cá Romanovii vor fi páziti cu strășnicie si că nu exista 
nicio stratagemá pentru eliberarea lor. La rândul lui, lakovlev a pretins 
să i se garanteze că deținuții de care răspundea el nu vor suferi niciun 
fel de vătămare. A subliniat din nou cu tărie că instrucțiunile lui 
Sverdlov erau de a veghea la siguranţa fizică a lui Nicolae. După ce 
îndurase nesfârşite amenințări de când plecaseră din Tobolsk, 
Iakovlev pretindea acum o garantie peremptorie din partea conducerii 
regiunii Ural. lar în tot acest răstimp mulțimea a refuzat să se 
împrăştie. Însă când oboseala a început să îi afecteze pe toti, s-a ajuns 
la un acord, iar mecanicul a putut pregăti locomotiva pentru drum.12 

În mod deloc surprinzător, certurile violente au reînnoit 
temerile lui lakovlev privind securitatea pasagerilor. Când trenul a 
oprit în gara nr. 2, a amânat momentul predării prizonierilor săi în 
mâinile bolşevicilor Beloborodov și Didkovski. De data asta, nu au mai 
avut loc negocieri, iar liderii din Ural, furioși în continuare din cauza 
atitudinii lui, i-au ordonat răspicat să îi scoată pe Romanovi din 
vagon.13 

De asemenea, nu mai putea face apel la Moscova. Beloborodov 
era acum stăpân.14 într-un ultim gest de sfidare, Iakovlev şi-a aliniat 
detașamentul în jurul trenului, până s-a asigurat că putea conta pe un 
transfer în bună ordine. l-a luat câteva minute să cerceteze 
împrejurimile. Însă tergiversarea nu putea să se prelungească. Cu o 
evidentă reticentá, i-a adus din vagonul lor pe Nicolae, Alexandra si 
Maria, strigándu-le numele cánd ii incredinta personal lui Beloborodov 
si Didkovski.15 Cei doi conducátori din Ural i-au inmánat un proces- 
verbal de primire oficial: 

30aprilie1918: Eu, 
subsemnatulAleksandrGheorghieviciBeloborodov, Presedinte 
alSovietuluiRegionalalDeputatilor Muncitorilor, Táranilor si Soldatilor 
dinregiuneaUral, amprimitdelaVasiliVasilevicilakovlev, 
ComisaralComitetuluiExecutiv 

Central,  următoarealivraredinorașul  Tobolosk:  1)fostulțar 
NikolaiAleksandroviciRomanov; Z)fostatarind 

AlexandraFiodorovnaRomanova; si 
3)fostamareducesáMariaNikolaevnaRomanova, pentrua-iretine 
subpazáínorasul Ekaterinburg. 

A. Beloborodov 

B. Didkovski(membrualSovietuluiRegionalUral)3G 

Formalismul administrativ era o trásáturá distinctivá a 
bolsevismului pe tot cuprinsul zonei de putere a sovietelor. Nici 
Ekaterinburg nu făcea excepție de la regulă, iar prin această recipisá 
birocratică sovieticii din Ural îi demonstrau lui lakovlev că autoritatea 
lui ca însărcinat plenipotenţiar al Sovnarkom-ului luase sfârșit. 

Nişte soldati i-au însoţit pe Romanovi până la două limuzine, cu 
care urmau să fie conduși la reședința Ipatiev. Trei lideri bolșevici 
urmau să supervizeze nemijlocit operaţiunea: Didkovski s-a aşezat 
într-un automobil, pe scaunul din față, cu Nicolae si Alexandra pe 
locurile din spate, iar Beloborodov și Avdeev s-au urcat în celălalt 
automobil. Planul era să se îndrepte în mare viteză pe Voznesenski 
Prospekt, până la Casa Ipatiev. Nu exista o coloană de mașini pentru 
escortă. După tevatura de la gara nr. 1, Beloborodov decisese că, dacă 
reducea cât mai mult numărul celor implicaţi direct în această acțiune, 
putea fi mai simplu ca, odată ajunși la destinație, să-i strecoare 
neobservati pe Romanovi în clădire. Această hotărâre era o abatere de 
la planul original pentru ziua respectivă, când, conform dispoziţiilor lui 
Goloşciokin, un camion plin cu Gărzi Roșii ar fi urmat să păzească 
„bagajul” pe traseu. În realitate, Didkovski, Beloborodov şi Avdeev 
formau acum întreaga escortă. Avea fiecare câte un revolver: 
Didkovski - un Nagant, Beloborodov - un Browning si Avdeev - un 
Mauser. Ín eventualitatea unei tentative organizate de a-i salva pe 
Romanovi, șansele de izbândă ar fi fost relativ bune.17 

În ciuda acestor precautii, lumea aflase si se adunase deja în fata 
Casei Ipatiev. Golosciokin a zbierat un ordin și mulțimea de curiosi s-a 
risipit.18 Romanovii au pășit bucuroși înăuntru. Lunga și extenuanta 
lor călătorie luase sfârșit. Fără să fi știut însă, intrau într-o casă de 
unde nu aveau să mai iasă niciodată vii. 

Dar cu asta nu au încetat și necazurile pentru lakovlev şi 
detașamentul pe care îl adusese din Tobolsk. După ce i-au predat pe 
cei trei Romanovi, ei înşişi au fost tratați drept suspecti. lakovlev si 
oamenii lui din Tobolsk trăgeau ponoasele pentru pierderea reciprocă 

a increderii, survenitá intre Iakovlev si Beloborodov. Era evident cá 
membrii conducerii din Ural acceptaserá ca lakovlev să continue să îl 
supravegheze nemijlocit pe Nicolae, chiar și după plecarea din Liubino, 
deoarece era singura modalitate practică de a asigura sosirea 
Romanovilor în Ekaterinburg, iar în plus nici nu doreau să se pună rău 
cu Sverdlov. Dar acum soldaţii detasamentului sufereau grave 
consecințe pentru nesupunerea lor de până atunci. În loc să fie 
felicitati pentru îndeplinirea unei misiuni epuizante în împrejurări atât 
de dificile, ei au fost reținuți cu forţa în Ekaterinburg, unde, cum aveau 
să susțină ulterior, ar fi stat închiși într-o pivniţă timp de trei zile.19 
Nabokov si Lebedev au fost tratați mai rău decât Matveev, care a fost 
deținut în altă parte decât ei si a putut cumva să comunice cu 
Beloborodov si Golosciokin.20 Bolșevic ca si ei, Matveev s-a înfuriat 
când i s-a sugerat că ar fi susținut un plan pentru evadarea lui 
Nicolae.21 

Iakovlev însuși, acompaniat de oamenii lui, a fost adus în fata 
Comitetului Executiv al Sovietului Regional Ural, care s-a întrunit de 
urgență, pentru a judeca recentul comportament al comisarului trimis 
de la centru. A fost o şedinţă furtunoasă, Zaslavski si Avdeev acuzându- 
l că actionase ca un supus leal de-al lui Nicolae, și nu ca un 
revoluționar. S-a ajuns la schimburi de cuvinte pline de ură. Iakovlev 
nu s-a lăsat intimidat. Ca dovadă că fusese perfect îndreptăţit să 
procedeze asa cum făcuse, a prezentat dovada cu conversațiile lui cu 
Sverdlov. În mod inevitabil, lucrul acesta demonstra amploarea 
neîncrederii lui în conducerea din Ekaterinburg, însă totodată scotea 
în evidenţă faptul că ceruse consimțământul lui Sverdlov pentru a-i 
duce pe Romanovi în munții din gubernia lui natală, Ufa. Mai presus de 
toate, era o mărturie a faptului cá lakovlev se consultase cu Sverdlov 
pe parcursul ultimelor zile, la Tiumen si Omsk. lakovlev i-a denunțat 
pe Zaslavski si pe Avdeev pentru intenţia de a-l ucide pe Nicolae, desi 
Sverdlov îi ordonase să îi protejeze pe toti Romanovii - acesta era 
singurul motiv, a spus el, pentru care ceruse permisiunea lui Sverdlov 
de a se indrepta spre Ufa. Desi Sverdlov revenise asupra ideii, era cert 
că cel puțin pentru un timp a aprobat ca destinaţie alternativă orașul 
Omsk.22 


lakovlev şi-a dovedit nevinovátia si Prezidiul Comitetului 
Executiv al Sovietului Regional din Ural a recunoscut că, într-adevăr, 
lakovlev nu era un trădător. Cu toate acestea, animozitatea dintre 
Beloborodov şi lakovlev a continuat. Verdictul nu a excelat prin 
generozitate. Procesul-verbal al şedinţei a consemnat că lakovlev se 
arătase exagerat de nervos şi suspicios. Nu s-a ținut seama de faptul că 
membrii conducerii din Ural îi dăduseră lui lakovlev motive să pună la 
îndoială faptul că, în unanimitate, ar fi fost cu toţii decisi să se supună 
ordinelor Moscovei.23 

Oricum, nu mai existau alte ameninţări care să vizeze siguranța 
şi reputația lui lakovlev, iar Beloborodov le-a telegrafiat lui Lenin si lui 
Sverdlov că Nicolae, Alexandra și fiica lor Maria erau deținuți în 
condiţii de securitate la Ekaterinburg. Tensiunile din sânul partidului 
s-au aplanat. Beloborodov a comunicat Moscovei cá aștepta 
instrucțiuni pentru viitor.24 Liderii din Ural au arătat fără echivoc că 
nu mai doreau să lucreze din nou cu lakovlev. Golosciokin, cu care 
cândva Iakovlev se intelesese bine, i-a spus: „Oh, Iakovlev, ţi-ai pierdut 
spiritul revoluţionar!” 25 Comitetul Executiv l-a trimis pachet înapoi la 
Moscova. Soldaţii lui au fost dezarmati, şi-au primit solda si au fost 
lăsaţi la vatră; erau liberi să se întoarcă la casele lor sau la Tobolsk. De 
atunci înainte, bolșevicii din Ekaterinburg aveau să răspundă de paza 
Romanovilor.26 Primul impuls al lui lakovlev a fost să ia tot 
detașamentul cu el în capitală, ca să-i pună pe soldati să confirme toate 
tribulatiile pe care le trăise de la plecarea din Tobolsk. Era foarte sigur 
că Lenin si Sverdlov ar fi fost ingroziti să afle toate acele lucruri. 
Totuși, lakovlev s-a întors întâi la Ufa și, în 3 mai 1918, a prezentat un 
raport în fata unei adunări a doua grupuri de soldati din Armata Rosie. 
Era încă afectat de modul cum îl trataseră bolșevicii din Ekaterinburg. 
El isi făcuse datoria aşa cum stabilise cu Sverdlov, dar întâmpinase 
mereu numai minciuni şi pericole.27 Abia după aceea a plecat la 
Moscova. Nu mai avea soldaţii cu el, aşa că s-a dus singur.28 

31 

Regiunea Ural si bolşevicii ei 

Ekaterinburg, locul unde fuseserá adusi Romanovii, fusese ales 
fiindcă reprezenta un centru dinamic al bolșevismului, ai cărui 
conducători își puseseră deja amprenta asupra întregului partid. 
Comitetul Central Bolsevic ales în aprilie 1917 îl includea pe lakov 

Sverdlov, care a plecat din regiunea Ural pentru a prelua functia de 
secretar. Un alt membru al Comitetului Central din Ural era Nikolai 
Krestinski, iar din august, Evgheni Preobrajenski a fost cooptat si el, ca 
membru supleant. Printre alti reprezentanti din Ural care au preferat 
să rămână la Ekaterinburg se numărau Beloborodov, Didkovski, 
Golosciokin, Safarov şi Zaslavski. Fiecare dintre aceştia se plasa pe 
poziții radicale în nenumăratele dispute privind strategia de partid. 
Din ce în ce mai mult, erau considerați comuniști de stânga. Ei fuseseră 
cei care militaseră contra unui tratat de pace separat cu Puterile 
Centrale. Ei fuseseră cei care insistaseră pentru schimbări economice 
fundamentale. Ei erau cei care urmăreau să-și împlinească visele 
marxiste fără zăbavă, susținând vehement că rostul înfăptuirii 
Revoluţiei din Octombrie era să profite de ocazia de a instaura pe loc 
comunismul. Pentru restul lumii, Lenin și Troțki păreau niște bolșevici 
radicali care nu acceptau niciun compromis, însă comuniștii de stânga 
îi criticau pentru prudenta lor nejustificată, iar regiunea Ural era locul 
ideal pentru încercarea lor de a pune ideile în practică. 

Deşi se dezvoltase, devenind unul dintre cele mai mari orașe ale 
imperiului, Ekaterinburg continua să fie clasificat pe hărţi drept un 
târg provincial al guberniei Perm. Luni de zile după Revoluţia din 
Octombrie. 

Perm păstrase instituţiile administrative care functionaserá sub 
Guvernul Provizoriu. Mai mult chiar, mensevicii si eserii au continuat 
să conducă Sovietul din Perm până în iarnă, în timp ce bolşevicii au 
preluat puterea la Ekaterinburg la câteva zile după formarea 
Sovnarkom-ului în Petrograd.1 

Oraşul devenise cunoscut datorită activităţii industriale, ce se 
dezvoltase foarte rapid în regiunea Ural, începând cu sfârșitul secolului 
al XIX-lea, şi Căii Ferate Transsiberiene. Modernitatea și tradiţia 
coexistau în toată» > 

regiunea. Vechiul negot cu blănuri a rămas cel mai important 
eveniment al târgului anual de la Irbit, care, la nivelul întregului 
imperiu, era al doilea ca mărime după renumitul târg de la Nijni 
Novgorod pe malurile Volgăi.2 Însă sectorul minier a fost cel care a 
impulsionat avântul economic. De multe decenii, lângă Ekaterinburg 
exista o importantă producţie de cărbune și fier. Prospectorii ruși au 
explorat în număr mare regiunea Ural si au descoperit cea mai vastă 

rezervă de platină din lume - un minereu deja important în industrie. 
Cromitul a fost o altá descoperire atrágátoare, iar in acelasi timp au 
fost incepute lucrári de extragere a cuprului, manganului si azbestului. 
O zonă denumită familiar Muntele Magnetic, la sud-vest de Celiabinsk, 
a fost rezervată pentru explorări, în baza ipotezei, ce avea să se 
confirme, că ar fi conținut mari resurse de metale, foarte apreciate pe 
piaţa internațională.3 

Desi erau mândri că reuşiseră să aducă sub aripa lor un centru 
,proletar" mare cum era Ekaterinburg, bolșevicii ştiau prea bine că, in 
realitate, clasa muncitoare nu se conforma nicidecum stereotipului 
consacrat de marxismul convențional. Mulţi muncitori din Ural își 
păstrau legăturile cu mediul rural şi se trăgeau din familii de ţărani, 
care fuseseră nevoiţi să trudească în fabrici si mine încă din timpul 
domniei lui Petru cel Mare. Fusese o formă de serbie industrială. 
Táránimea şi-a construit aşezări în jurul manufacturilor, fiind ceva 
normal ca familiile de muncitori să aibă atât o casă, cât și o grădină 
unde lucrau pământul. Muncitorii erau pe jumătate țărani si pe 
jumătate proletari. Îndeobşte, familiile lucrau de generaţii întregi în 
aceeaşi fabrică. 

Graţie acestei legături cu mediul rural, regiunea a reprezentat 
dintotdeauna un bun teren de recrutare pentru socialiștii 
revoluționari, iar rivalitatea lor cu bolșevicii s-a păstrat și după 
Revoluţia din Octombrie. Timp de câteva săptămâni, au menţinut o 
relație tovărășească. Eserii din Ekaterinburg - ba chiar si multi dintre 
menșevicii de-acolo - nu împărtășeau ostilitatea față de bolșevici, care 
era specifică pentru capitală, în sovietul municipal, opiniile virau deja 
în favoarea „puterii sovietice” instaurate la începutul toamnei, iar când 
sovietul reales de curând s-a întrunit în 7 noiembrie, prezența 
bolşevicilor a crescut și s-a aprobat apelul lui Lenin pentru răsturnarea 
Guvernului Provizoriu. Comitetul Revolutionar-Militar al Sovietului 
din Petrograd nu a pierdut timp în acea zi să mai organizeze o 
răzvrătire şi să îşi afirme puterea la cel de Al Doilea Congres al 
Sovietelor. Delegații din Ural la acel congres, fie că erau bolșevici sau 
nu, au susținut cu ardoare Revoluţia din Octombrie.4 

Bolşevicii din Ekaterinburg nu au pregetat să treacă la măsuri 
menite să le afirme crezul politic în toată regiunea. Încă din 8 
noiembrie 1917, sovietul municipal s-a declarat autoritatea exclusivă a 

provinciei. Reprezentantul plenipotentiar al Guvernului Provizoriu a 
fost demis si ziarul local al cadetilor a fost inchis. Opozitia era aproape 
inexistentă, iar când sindicatul lucrătorilor postali a organizat o grevă, 
care a rupt orașul de restul ţării, efectul a fost de a-i tine în carantină 
pe inamicii bolsevismului. Bolșevicii şi-au asumat sarcina de a înfăptui 
transformările aduse de revoluţie. La început, mensevicii si eserii au 
colaborat cu ei, intrând în Comitetul Militar-Revolutionar al Sovietului, 
în 14 noiembrie, însă tensiunile dintre partidele socialiste au reapărut. 
Revoluţia lui Lenin si Troțki în capitala rusă era brutală, dar fragilă, iar 
menșevicii și eserii au intrat ferm în opoziţie și şi-au păstrat libertatea 
de manevră.5 Totul era în joc, pe măsură ce se apropia data alegerilor 
pentru Adunarea Constituantă, iar denunturile reciproce între partide 
au ajuns la ordinea zilei. 

În 6 decembrie 1917, când au fost anunțate rezultatele si 
amploarea înfrângerii electorale a coaliției Sovnarkom a devenit 
evidentă, bolşevicii locali au repetat proclamația Sovietului din 
Ekaterinburg ca unic rezervor al puterii locale: erau ferm decişi să 
împiedice posibilitatea ca eserii să formeze un nou guvern pentru 
tará.6 în 26 decembrie, sovietul municipal a cerut măsuri pentru a-i 
opri pe cádeti să isi preia mandatele în Petrograd. În opinia 
bolșevicilor, Partidul Cadetilor întrecuse orice limite, susținând 
tentativa de lovitură de stat organizată de Kornilov în august 1917 si 
eforturile armate ale generalilor Kaledin si Dutov de a răsturna 
Sovnarkom-ul. Deputátii bolşevici în Adunarea Constituantă, conduși 
de Nikolai Krestiński şi Lev Sosnovski, au primit instrucțiuni să susțină 
necondiționat decretele revoluționare ale lui Lenin.7 Așa cum era de 
aşteptat, eserii din Ekaterinburg au adoptat o poziție complet opusă si 
au cerut să fie respectată voința Adunării Constituante. La înfuriat 
măsura luată de Sovnarkom de a desființa Adunarea Constituantă în 6 
ianuarie 1918, iar firava armonie dintre socialiștii din Ural s-a 
destrămat.8 

Întreaga organizație a partidului socialist-revolutionar din oraş 
a fost desființată, iar liderii au fost arestaţi și aduşi la judecată într-un 
proces public, menit să dea în vileag presupusa lor activitate 
contrarevolutionará, de la prăbușirea Romanovilor  încoace.9 
Comitetul Executiv al Sovietului Regional din Ural a fost imediat asaltat 
de cetățeni care cereau eliberarea lor. Bolșevicii nu-și puteau permite 

să ignore opinia străzii, deoarece rásturnaserá Guvernul Provizoriu în 
numele poporului. Întrucât eserii își păstrau renumele de 
revoluționari autentici, CeKa din Ekaterinburg a acceptat cu regret să-i 
elibereze pe unii dintre cei intemnitati.10 

Bolşevicii au mers înainte cu programul general de 
naţionalizare industrială în ianuarie si februarie 191811, ceea ce nu a 
făcut decât să precipite colapsul economic. Producţia lunară de fontă 
brută a scăzut de la 81.000 de tone în ianuarie 1917 la 34.000 de tone 
în mai 1918.12 Când producţia de fier şi cărbune s-a diminuat drastic 
în bazinul Donului, Sovnarkom și-a îndreptat atenţia spre minele din 
Ural ca furnizor principal. Dar speranţa într-o asemenea redresare s-a 
transformat curând în dezamăgire. Bolșevicii din regiune se pricepeau 
mai bine la naționalizarea manufacturilor, decât la regenerarea 
producţiei. Activitatea industrială a ajuns să fie sistată în multe centre 
miniere şi unități economice. Muncitorii erau tot mai îngrijoraţi la 
gândul că, dacă șomajul avea să mai continue, puteau ajunge muritori 
de foame. Menşevicii şi eserii au început să fie aleşi din nou în soviete. 
În unele localități, bunăoară la Zlatoust, bolșevicii au dat ordin 
unităților înarmate să deschidă focul asupra protestatarilor din clasa 
muncitoare. Revoluţia roşie devenea şi mai roșie, într-un mod pe care 
puţini îl anticipaseră. Pentru a-și întări puterea, bolșevicii de 
pretutindeni au oferit salarii mai mari și ratii suplimentare de alimente 
liderilor lor si detasamentelor militare.13 

Între timp, multi ofițeri de armată antibolsevici se adunaseră în 
Orenburg, sub comanda generalului Aleksandr Dutov. Cavalerist greu 
încercat în lupte, Dutov isi petrecuse anul 1917 printre unitățile 
militare de cazaci, devenind unul dintre conducătorii lor în luna 
octombrie. Niciun alt ofiţer de armată din provinciile Rusiei nu a fost la 
fel de eficient în adunarea unei forțe militare pentru a răsturna 
Sovnarkom. În 15 noiembrie 1917, a preluat controlul la Orenburg, 
declanșând astfel războiul civil în Ural. Pe parcursul câtorva luni, și-a 
alcătuit propria armată la Orenburg, recrutând voluntari.14 Preocupat 
şi de politică, generalul Dutov fusese ales în Adunarea Constituantă, 
din partea guberniei Orenburg. După desființarea forțată a Adunării de 
către autoritățile din Petrograd, generalul Dutov și-a oferit serviciile 
fostului organism constituțional, chiar dacă a ales să rămână la 
Orenburg.15 


Sovietul Regional din regiunea Ural s-a confruntat cu prima 
amenințare gravă, care îi punea în pericol însăși existenţa ca organ al 
puterii, atunci când Dutov a pornit vijelios spre nord, în direcția 
Ekaterinburg. O ,contributie" financiară de 10 milioane de ruble a fost 
impusă ca taxă claselor de mijloc pentru finanţarea noii Armate Roşii. 
În realitate, s-au strâns doar 2 milioane de ruble, însă liderii bolşevici 
au reuşit să pregătească detașamente militare, care să poată opune 
rezistență în fața atacului lui Dutov. Primele victime printre soldaţii 
Armatei Roşii s-au înregistrat în 31 ianuarie 1918.16 

Ekaterinburg, un oraș condus de „roşii”, s-a afirmat ca putere 
supremă în toată regiunea Ural, unde s-a înființat un Comitet Executiv 
al Sovietului Regional Cu toate acestea, bolșevicii întâmpinau 
rezistență chiar în oraş. Uniunea Pedagogică din Ural i-a scos pe 
profesori la grevă contra puterii sovietice. Beloborodov a reacționat 
prompt, desfiintánd vechea administrație de învățământ și apucându- 
se să creeze un sistem complet nou. Profesorii care simpatizau cu 
Sovnarkom-ul erau chemați să predea în şcoli. Însă recrutarea 
dascălilor nu era mai simplă decât se dovedea, bunăoară, si găsirea 
banilor necesari pentru a susține bugetul regiunii. În noiembrie 1917, 
Congresul Metalurgistilor din Ural a cerut să fie procurate fonduri de 
la bănci si întreprinderi industriale. Pe măsură ce nationalizárile au 
devenit iminente, s-a produs o scurgere de fonduri, deoarece 
proprietarii căutau cu disperare să își plaseze valorile în locuri unde 
expropriatorii bolşevici nu aveau acces.17 Când bancnotele au 
dispărut de pe piaţă, liderii din Ural au imprimat propria lor monedă 
regională.18 De asemenea, au cerut sprijin financiar de la Moscova. 
Însă criza economică s-a înrăutățit tot mai mult, iar discrepanta dintre 
retorica sovietică si realizările concrete ale sovieticilor a crescut.19 

În decembrie 1917, când Sovnarkom a decretat trecerea tuturor 
băncilor în proprietatea statului, bolșevicii din Ural au spart seifurile 
bancare din Ekaterinburg şi au confiscat bunurile. În acelaşi timp, au 
abolit sistemul judiciar tradiţional. Vechile instanţe judecătorești au 
fost desființate, iar un tribunal revoluționar a început să funcționeze în 
teatrul «răului Isetului Superior - primul proces i-a avut ca acuzați pe 
nişte indivizi care îl uciseseră pe un membru al Gărzilor Roșii. Secția 
soldaţilor din sovietul municipal îi presa pe bolşevici să accelereze 
demobilizarea vechii Armate Ruse, începând cu lăsarea la vatră a 

ostasilor invalizi si a celor evacuati din zona frontului; se cerea 
totodatá indepártarea comandantilor militari.20 

La inceputul lui 1918, Golosciokin se lámurise deja cá situatia 
financiară a sovietelor era dezastruoasă în toată regiunea Ural. A cerut 
o mai mare eficiență din partea bolșevicilor, care nu făcuseră aproape 
niciun fel de pregătiri pentru a guverna. Acum, când puterea era în 
mâinile lor, trebuiau să o folosească în mod eficient.21 În comitetele de 
partid bolşevice, se cerea întărirea disciplinei, pentru a contracara 
eventualele atacuri armate lansate de inamicii Sovnarkom-ului. 
Bolşevicii erau renumiți pentru susținerea centralismului politic. 
Aveau un singur conducător, necontestat, pe Vladimir Lenin, pe care 
toti îl credeau capabil să impună orice dorea în partidul său. Însă, în 
realitate, organizarea internă a partidului era haotică. De asemenea, în 
partid existau veterani influenţi, care detestau ideea impunerii unei 
subordonări ierarhice asupra celorlalți tovarăşi. Safarov, care se 
întorsese în Rusia odată cu Lenin, mutându-se apoi la Ekaterinburg, 
avertiza în privinţa pericolului unei centralizări excesive. Le reamintea 
tuturor cum marxiștii germani adoptaseră calea conducerii de la 
centru și se treziseră până la urmă cu stratageme ostile unei revoluții 
autentice.22 Alţii nu erau de acord cu centralizarea administraţiei 
feroviare a ţării. Instinctiv, mulţi bolșevici din Ural socoteau că doar 
sovietele locale erau capabile să atingă nivelul de operativitate pe care 
îl doreau muncitorii din regiune.23 

Membrii claselor de mijloc din Ekaterinburg au avut de suferit 
pe plan financiar din cauza revoluţiei, unii dintre ei - ca Nikolai Ipatiev 
- pierzându-și casele, luate cu forța de noile instituţii sovietice. 
Automobilele, seifurile și maşinile de scris erau, de asemenea, articole 
supuse confiscării, operaţiunea fiind oficializată odată cu înființarea 
unei Comisii de Rechizitionare a Bunurilor.24 

Bolşevicii sperau să poată păstra serviciile specialiștilor 
profesioniști, cum erau profesorii şi doctorii, însă în același timp 
afirmau ca prioritare interesele clasei muncitoare. Profesia medicală a 
fost printre primele activităţi în care s-a introdus „munca obligatorie”, 
ca îndatorire cetáteneascá. Au fost emise decrete prin care medicii 
internişti si chirurgii trebuiau să asigure îngrijiri populației într-un 
cadru stabilit de comisariatul pentru sănătate al orașului. Bolșevicii 
cereau ca săracii să fie tratați cu prioritate. Au fost înființate clinici 

gratuite. S-au amenajat dispensare pentru asistenta medicalá pe timp 
de noapte. Farmaciile au fost ,municipalizate", ceea ce insemna cá 
treceau sub administratia orasului, iar farmacistii trebuiau sá accepte 
sá lucreze ca angajati ai acesteia. O schemá salariatá obligatorie a fost 
stabilitá pentru toti doctorii. Fiecare urma sá cástige 300 de ruble pe 
luná, cu un adaos de 50 de ruble pentru fiecare membru al familiei. 
Datoria lor era să muncească în conformitate cu ordinele 
comisariatului. Comisarul pentru Sănătate, Nikolai Sakovici - un eser 
de stânga si medic totodată -, a anunţat că dacă el decidea să trimită pe 
cineva să trateze o epidemie de dizenterie, bunăoară, într-un loc sau 
altul, ordinul lui trebuia respectat întocmai.25 

La fel ca în cazul altor schimbări revoluţionare, hotărârile scrise 
pe hârtie erau arareori aplicate complet sau măcar parțial. Sakovici 
spera să obțină acceptul doctorilor locali la un congres medical, pe 
care l-a organizat în martie 1918, însă aceştia au refuzat să participe. A 
încercat din nou în mai, însă când a sugerat că sistemul sanitar trebuia 
să fie scos de sub influenţa politică, conducerea bolșevică din Ural s-a 
opus. Doctorii au participat de data asta, însă doar cât a fost necesar 
pentru a-și formula obiecțiile fată de reforme.26 

În acea perioadă, plutea în aer sentimentul acut că „puterea 
sovietelor” se apropia de sfârșit. Deși grupurile profesionale se 
opuneau Revoluţiei din Octombrie, nu aveau totuși capacitatea de a 
înfrunta Gărzile Roşii din Ekaterinburg şi nu puteau recurge decât la o 
rezistență pasivă, refuzând să activeze în diferite agenţii economice si 
sociale ale administratiei.27 S-au retras din posturile respective si au 
încercat să trăiască din economii. Aceasta nu putea fi decât o soluţie 
provizorie, în acea perioadă de inflație violentă, când rubla se 
devaloriza de la o zi la alta, iar pretențiile fiscale ale bolșevicilor și ale 
partenerilor lor eseri din coaliție creşteau în regiunea Ural. Penuria de 
alimente era o altă dificultate, iar cartela de ratii a devenit 
indispensabilă pentru traiul zilnic al oricui. Conducătorii sovietici 
regionali preamăreau lupta de clasă, în care vedeau principiul 
călăuzitor al revoluţiei începute de bolșevici în Petrograd și 
Ekaterinburg, iar ,burghezia" era în ochii lor plină de dușmani 
inveterati ai poporului. 

Tratatul de la Brest-Litovsk a dus la destrămarea coaliției de 
guvernare, atunci când eserii de stânga au demisionat din funcțiile pe 

care le ocupau în Sovnarkom şi i-au denunţat pe bolşevici. În 
Ekaterinburg, cele două partide au continuat să coopereze, deși 
colaborarea lor trecea prin momente dificile. Eserii de stânga din Ural 
ştiau că Beloborodov și tovarășii lui împărtășeau ostilitatea lor față de 
pacea separată încheiată de Lenin cu Germania. Solidaritatea cu 
bolșevicii din Ekaterinburg părea un obiectiv oportun pentru eserii de 
stânga, care şi-au păstrat astfel sediul în clădirea Adunării Comerciale 
de pe Voznesenski Prospekt din Ekaterinburg.28 împreună, cele două 
partide înfruntaseră furtunile politice ale unei lungi ierni de restriște. 
Deşi pericolele militare, în special din partea generalului Dutov, 
continuau să se manifeste în diferite locuri din regiune, „puterea 
sovietelor” primea tot mai puţin sprijinul muncitorilor din industrie. 
Însă Comitetul Executiv al Sovietului Regional din Ural era mândru de 
realizările lui şi continua ferm să păstreze spiritul revoluționar în 
Ekaterinburg. Beloborodov și tovarășii lui considerau că orice 
dificultăți locale puteau fi eliminate, dacă ei manifestau ataşamentul 
necesar față de cauza revoluționară. Bolșevicii si eserii de stânga din 
oraș erau uniti în ura lor față de pacea separată cu Germania; si 
năzuiau cu fervoare să aducă înapoi Sovnarkom-ul pe calea unei 
ofensive necondiționate împotriva capitalismului și imperialismului 
din Rusia şi din lume. 

32 

Între timp, la Tobolsk 

Conducerea din Ural a considerat că în Casa Ipatiev nu era 
oportun să fie cazați cei mai mulți dintre membrii suitei, care veniseră 
cu Nicolae, Alexandra si Maria Nikolaevna. La o perchezitie corporală, 
CeKa a găsit asupra lui Dolgorukov o serie de articole dubioase: o mare 
sumă de bani, precum si două hărți ale Siberiei, pe care erau subliniate 
toate căile de navigație fluvială. A fost suficient pentru ca Dolgorukov 
să fie trimis la închisoarea din Ekaterinburg.1 Tatişcev a suferit același 
tratament, fără vreun pretext asemănător. În realitate, comuniștii 
doreau să îi lipsească pe Romanovi de sprijinul unor oameni cu 
experiență politică sau militară. De asemenea, l-au întemnițat si pe 
Fiodor Gorşkov, pe care, din cauza sănătății şubrede, Nicolae îl 
eliberase din slujbă.2 

O înăsprire a măsurilor de control s-a produs simultan în 
Tobolsk, unde președintele sovietului, Pavel Hohriakov, a demarat o 

campanie de represiune politicá. El era principalul emisar al 
Ekaterinburgului în oras, iar influența crescândă a Comitetului 
Executiv Regional din Ural s-a confirmat cánd la Tobolsk au ajuns in 
cele din urmá mesajele cá Nicolae, Alexandra si Maria fuseserá dati pe 
mâinile bolșevicilor de acolo. Secretul a ieșit la iveală prima oară în 3 
mai 1918, când Kobáliüski a primit la Casa Libertăţii o telegramă de la 
Pavel Matveev, care relata despre peripeţiile călătoriei convoiului. 
Până atunci, se presupusese că destinația era Moscova.3 Acum, toate 
drumurile păreau să ducă la Ekaterinburg, iar Hohriakov a rămas 
singura autoritate, atunci când Moscova l-a desemnat, printr-o 
telegramă, comisar pentru Casa Libertăţii, în locul lui lakovlev, ceea ce 
îl îndrituia să facă frecvente vizite de supraveghere la fata locului.4 La 
Tobolsk era tot mai evidentă puterea lui apăsătoare. În 28 aprilie 
1918, a ordonat arestarea episcopului Ghermoghen, înainte de a-l 
transporta în regiunea Ural.5 Opozant neobosit al Revoluţiei din 
Octombrie, Ghermoghen se implicase în tentative sporadice de salvare 
a Romanovilor. La Tobolsk, nu existau bolșevici autohtoni, iar 
antibolşevismul era larg răspândit printre locuitori. Telul lui 
Hohriakov era să facă din oraș o redută sigură pentru Sovnarkom: era 
decis să depisteze orice inamic al „puterii sovietelor”, care urma să fie 
ori întemnițat, ori împușcat. 

În cadrul campaniei de întărire a securităţii, a efectuat o 
perchezitie amănunțită a baroanei Buxhoeveden si a lucrurilor ei. 
Componenţa trupelor continua să se schimbe, pe măsură ce unii erau 
lăsaţi la vatră, iar alţii, incluzând niște letoni, soseau să se înroleze.6 
Hohriakov a intensificat procesul de primenire a trupelor, 
dispensându-se de ceea ce mai rămăsese din contingentul lăsat acolo 
de lakovlev si înlocuindu-l cu Gărzile Roșii aduse de el din 
Ekaterinburg.7 De asemenea, a cerut conducerii din Ural să îl trimită la 
Tobolsk pe Rodionov, un eser de stânga și membru al Comitetului 
Executiv al Sovietului Regional, pentru a prelua controlul de zi cu zi la 
Casa Libertăţii, deoarece comandantul numit de lakovlev se apucase 
de băut şi nu mai era de încredere.8 

Rodionov, asemenea lui Hohriakov în urmă cu câteva 
săptămâni, a evitat să vină prin Tiumen, unde ar fi putut avea 
neplăceri.9 Sosind la Tobolsk în 6 mai 1918, a adus o scrisoare şi noi 
ordine de la Beloborodov, care i-a spus că opt dintre soldaţii lui 

lakovkev fuseseră arestați, ca urmare a unei simple neînțelegeri 
trecătoare - a mai adăugat că totul se rezolvase cu bine si că se 
despártiserá prieteni. Fireşte, afirmaţia era o exagerare. După toate 
probabilitățile, Beloborodov stia cá multi dintre camarazii lui Matveev 
rămăseseră în Tobolsk si puteau oricând să creeze necazuri. După ce 
câștigase lupta cu lakovlev pentru reținerea lui Nicolae în 
Ekaterinburg, Beloborodov dorea acum ca totul să fie în perfectă 
ordine si în Tobolsk. Dar mai voia totodată ca bolsevismul să triumfe, 
dându-i dispoziție de aceea lui Hohriakov, în calitate de președinte al 
Sovietului din Tobolsk, să fixeze o ,contributie" financiară specială din 
partea claselor de mijloc şi să trateze necruţător orice atitudine 
contrarevolutionará. Hohriakov trebuia să continue campania 
represivă si să îi trimită la Ekaterinburg pe toti nemultumitii 
periculoşi.10 întâmplarea a făcut ca Nabokov şi Matveev, ofițeri din 
escorta lui lakovlev, să sosească de la Ekaterinburg în 8 mai 1918, 
împreună cu cinci camarazi.ll Nu meritau niciun fel de atenţie, 
socoteau Hohriakov şi Rodionov, iar faptul că fuseseră în termeni 
cordiali cu lakovlev nu mai era în avantajul lor. lakovlev era și el de 
domeniul trecutului. 

Tânăr, bine făcut și zvelt, Rodionov avea experiență militară şi 
apucături brutale. Membrii familiei imperiale și ai suitei aşteptau cu 
neliniște sosirea lui, însă nimănui nu i s-a părut atât de aspru, pe cât se 
temuseră. Tatiscev l-a recunoscut din perioada când fuseseră amândoi 
în aceeași unitate militară în străinătate, înainte de Marele Război. l-a 
spus acest lucru lui Rodionov si i-a cerut ajutorul. Potrivit lui Gilliard, 
Rodionov ar fi răspuns: „Știu că ești un om bun. Nu te-ai arătat 
niciodată dispretuitor față de oameni. Sunt dispus să te ajut, atât cât 
îmi stă în putinţă în situația dumitale actuală”. Tatișcev i-a zis: „Am 
doar o singură rugăminte si ti-as fi recunoscător dacă ai putea să mi-o 
indeplinesti, si anume să nu má desparti de Suveranul meu și să am 
voie să rămân cu el, orice s-ar întâmpla”. Dar Rodionov nu a putut să-i 
promită aşa ceva. După cum i-a explicat, el era doar un membru al 
Comitetului Regional și nu putea acționa pe cont propriu. Era dispus să 
fie amabil, însă nu avea de gând să facă vreo concesie neautorizată.12 

Autoritatea lui Kobâliński încetase deja, iar după un protest al 
trupelor a pierdut chiar şi dreptul de a mai intra în Casa Libertăţii. 
După ce a intervenit pe lângă Hohriakov, restricțiile au început să fie 

anulate, însă sosirea lui Rodionov a avut efectul de a le impune la loc. 
Ín 11 mai 1918, a preluat toate responsabilitátile lui Kobâlinski, iar de 
data asta nu s-a mai revenit asupra deciziei. Kobáliüski s-a îmbolnăvit 
de supărare şi a căzut la pat.13 înlocuirea personalului a continuat în 
același mod. În 17 mai 1918, Rodionov a demis întregul detaşament de 
gardă existent, înlocuindu-l cu forțele aduse de el de la 
Ekaterinburg.14 Concomitent, a înăsprit măsurile pentru paza 
Romanovilor. Îngrijorat de zvonurile despre comploturile pentru 
salvarea lor, Rodionov le-a dat ordin să doarmă cu ușa de la dormitor 
întredeschisă pe timpul nopţii. În mod firesc, fetele Romanov s-au 
alarmat din această cauză, dar când Aleksei Volkov a obiectat în 
numele lor, Rodionov a replicat: „Soldaţii mei nu vor trece prin dreptul 
ușilor deschise. Dar dacă nu vá conformati cerintei mele, am 
autoritatea deplină de a vă impusca pe loc”. Asprimea înlocuia treptat 
amabilitatea.15 

Tratamentul sever s-a accentuat. Klementi Nagornii, loialul fost 
marinar angajat pentru a avea grijă de Aleksei, a fost perchezitionat la 
intrarea în Casa Libertăţii, când s-a întors din oraș, asupra lui fiind 
găsită o scrisoare pentru tarevici de la fiul doctorului Derevenko. 
Rodionov i-a spus lui Hohriakov că acest lucru demonstra necesitatea 
de a înăspri și mai mult condiţiile de detenţie. De asemenea, a confiscat 
un pumnal pe care îl avea Aleksei. Când călugărițele veneau în vizită la 
Casa Libertăţii, soldaţii le perchezitionau, iar Rodionov posta un soldat 
în cameră în timpul slujbelor religioase. Olga simţea că nu mai suportă, 
spunând că dacă ar fi știut dinainte, ar fi preferat ca preotul să nu mai 
vină deloc.16 

De la bun început, intenţia fusese ca tinerii Romanovi care 
rămăseseră în Tobolsk să plece la părinţii lor, de îndată ce starea 
sănătății lui Aleksei se ameliora. Alexandra a trimis un mesaj la 
Tobolsk, cerându-le alor ei să aducă cât mai multe din lucrurile de preț 
ale familiei când veneau la Ekaterinburg. Mentiona codificat acest 
lucru, numind bijuteriile ei ,doctorii".17 în acest timp, mesele în Casa 
Libertăţii continuau să respecte rutina stabilită. Meniul rămânea de o 
calitate decentă, iar Romanovii aveau la dejun chiar şi friptură de 
vitá.18 Necesitátile zilnice ale familiei nu erau niciodată neglijate. 
Aleksei continua să se întremeze și, la mijlocul lunii mai, spre 
încântarea surorilor lui, se simţea mult mai bine.19 Instinctiv, Tatiscev 

si Gilliard cáutau sá decaleze cát mai mult cu putintá plecarea la 
Ekaterinburg; simțeau cu destulă indreptátire că toată lumea putea fi 
mai în siguranță la Tobolsk. Însă cele trei fiice ale soților Romanovi 
doreau enorm să fie cu părinţii lor, iar Tatiscev si Gilliard considerau 
că nu aveau dreptul să împiedice acest lucru.20 

Al doilea grup cu Romanovi a plecat din Tobolsk cu vaporul Rus 
la ora unsprezece, în 20 mai 191821. La bordul vasului erau Olga, 
Tatiana, Anastasia şi Aleksei, însoțiți de douăzeci şi şase de membri ai 
suitei, care rămăseseră cu ei când au plecat Nicolae, Alexandra și 
Maria. Kobâlinski a rămas la Tobolsk. La drept vorbind, fiind numit în 
funcție de Kerenski, nu făcea parte din suită, însă avusese grijă de 
Romanovi cum putuse el mai bine si era foarte prețuit de ei, iar acum 
doar boala îl împiedica să nu meargă cu ei.22 Rodionov răspundea de 
călătorie. I-a încuiat pe Aleksei si pe Nagornii în cabina lor, o măsură 
aspră, din moment ce nu a considerat necesar să procedeze la fel cu 
surorile lui Aleksei, iar Aleksei nu era nicidecum prea zglobiu în starea 
lui de atunci.23 Peste două zile, au ajuns la dana din Tiumen. Maria, 
fiica lui Rasputin, era din întâmplare în port, unde cumpăra bilete 
pentru a pleca în nord, la Pokrovskoe. La zărit pe Aleksei și pe 
Anastasia Gendrikova, profesoara lui, uitându-se la ei pe hubloul 
vaporului şi, cu toate că nu au putut comunica, Maria nota: „Erau ca 
nişte îngeri”. 24 Romanovii au fost strict supravegheau, în timp ce erau 
conduși la gara feroviară, unde s-au suit în trenul care aștepta să-i 
transporte la Ekaterinburg. Un vagon de clasa a patra fusese rezervat 
pentru ei.25 

Au ajuns cu trenul la Ekaterinburg la ora douá noaptea, in 23 
mai 1918. În următoarele şapte ceasuri, locomotiva i-a purtat înainte si 
înapoi între cele două gări feroviare ale orașului. Rostul acestui carusel 
pe linia ferată era să elimine orice risc de a avea spectatori în 
momentul coborârii pe peron.26 Aleksei și surorile lui au fost primii 
preluări din vagon după ora nouă şi conduși la Casa Ipatiev. Tatiana 
avea în braţe câinele ei de companie.27 Când bolşevicii au revenit la 
tren în jurul amiezii, i-au luat din vagonul lor pe Tatiscev, Gendrikova 
şi pe colega ei, profesoara Ekaterina Sneider. Apoi, au revenit să-i preia 
pe bucătarul Haritonov, servitorul Sedniov, valetul Volkov si servitorul 
Trupp. Sophie Buxhoeveden, simțindu-se poate abandonată, s-a mutat 
în același vagon cu Gilliard şi ceilalți. În cele din urmă, Rodionov le-a 

spus celor din suită, care rămăseseră în tren, că „nu mai era nevoie de 
ei” şi că erau „liberi”, pentru ca apoi ordinul să prevadă că li se cerea să 
părăsească de tot gubernia și să se întoarcă la Tiumen.28 în registrul 
gărzilor de serviciu de la Casa Ipatiev, s-a consemnat că sosiserá Olga, 
Tatiana, Anastasia si fratele lor Aleksei, împreună cu cei câţiva 
servitori pe care îi aduseseră de la Tobolsk. Familia lui Nicolae era 
reunită.29 

33 

Pătimind la Ekaterinburg 

Nicolae, Alexandra si Maria sosiseră la Casa Ipatiev în ajunul 
zilei de 1 Mai. Pásárelele ciripeau în copaci a doua zi dimineaţă, înainte 
de începerea manifestatiilor în cinstea sărbătorii. Din clădire, se auzea 
distinct fanfara Gărzilor Roşii in mars.1 Ascultându-i, Nicolae nu avea 
de unde să ştie cât de schimbătoare era atitudinea opiniei publice din 
Ekaterinburg. La Uzinele de pe cursul superior al Isetului, muncitorii 
au încercat să proclame o „zi a răzbunării”, pentru a-i pedepsi pe 
membrii familiei imperiale. Lucrul acesta la înspăimântat atât de rău 
pe Beloborodov, încât a luat măsuri ca unii membri din conducerea 
Sovietului Regional să fie prezenţi cu schimbul în Casa Ipatiev, timp de 
douăzeci şi patru de ore.2 Prioritatea lui era să convingă cât mai mulți 
muncitori să se înroleze în Armata Rosie, în acel moment când forțele 
antisovietice plănuiau să se lupte pentru a prelua controlul în Ural. 
Soldaţi și civili au defilat fluturând drapele pe străzile centrale, de 
unde puteau fi auziti de locuitorii din Voznesenski Prospekt. Bogátasi 
din clasa de mijloc erau siliți să sape tranșee. Se ináltau baricade. Cei 
suspecti erau luaţi ostatici și ținuți la închisoare, sub ameninţarea de a 
fi executati.3 

Conducerea comunistá din Ural le-a spus prizonierilor Romanov 
cá nu vor avea parte de nicio indulgență. Alexandra s-a simţit ofensatá 
de pretenţia lui Didkovski şi a lui Avdeev de a-i inspecta lucrurile 
personale - nu vedea nicio justificare pentru o asemenea măsură. 
Avdeev, proaspăt sosit de la Tobolsk și recent numit comandant al 
Casei Ipatiev, i-a respins reclamatia, argumentând că autoritățile 
trebuiau să îşi ia măsurile lor de siguranță. Remarca lui l-a scos din 
sărite pe Nicolae: „Dracu' ştie ce mai e şi asta. Până acum, am avut 
parte de un tratament curtenitor şi de oameni cumsecade 
pretutindeni... dar acum?!” Avdeev i-a explicat răstit că Ekaterinburg 

nu era Tarskoe Selo si cá dacá Nicolae fácea scandal, aveau sá-l izoleze 
de familia lui. Cànd Nicolae a refuzat sá se calmeze, Avdeev a mai 
adáugat cá, dacá fostul impárat continua sá fie recalcitrant, urma sá fie 
luat de-acolo si pus la muncá silnicá.4 Argumentul a fránt orice spirit 
de rezistență în Nicolae si Alexandra. Nu-si puteau imagina viața 
despártiri unul de celálalt sau de copiii lor, dintre care patru nu 
sosiserá incá de la Tobolsk. 

Avdeev si Didkovski au vrut sá fie siguri cá Romanovii tráiau 
doar din alocatiile lor de la stat si cá nu puteau subventiona o 
rezistență armată. Investigatiile lor au arătat cá Nicolae si Alexandra 
nu aveau nici mácar o copeicá, iar fiica lor Maria avea asupra ei 
şaisprezece ruble, în timp ce unul dintre servitorii lor, Fiodor Gorskov, 
avea cu el 6.000 de ruble. Bolșevicii au luat aproape toti banii, lăsându- 
le proprietarilor nişte chitante pentru sumele confiscate.5 

Sverdlov trimisese noi instrucțiuni, în 3 mai 1918. Telegrama a 
scos în evidență faptul că Sverdlov îl susținea în continuare pe 
lakovlev, însă totodată demonstra că evenimentele fuseseră mai 
rapide decât posibilitatea unui control subtil de la Moscova. Sverdlov a 
dat ordin ca Nicolae să fie păzit „în cel mai strict mod cu putință”, in 
timp ce lakovlev trebuia să se întoarcă la Tobolsk și să organizeze 
transferarea Romanovilor care rămăseseră acolo.6 Beloborodov a 
oferit un răspuns táios. Romanovii erau deja „în cel mai strict arest” si 
nimeni din exterior nu avea voie să-i viziteze. Ínsotitorii Romanovilor, 
inclusiv Botkin, erau tratati ca si cum ar fi fost arestati, iar Dolgorukov 
şi episcopul Ghermoghen erau la închisoare. Diverse hârtii găsite 
asupra lui Dolgorukov indicaserá un posibil plan de evadare - 
Beloborodov i-a spus lui Sverdlov să nu plece urechea la alte plângeri 
apropo de asta de la alte persoane. Conducerea din Ural respingea 
ideea că lakovlev trebuise să ia măsuri de precauţie pentru a proteja 
„bagajul” după plecarea din Tobolsk, iar Beloborodov a relatat cá 
despărțirea între cele două părți fusese rece, desi Comitetul Executiv îl 
absolvise de orice intenții  contrarevolutionare şi pusese 
comportamentul lui pe seama nervozității. lakovlev, a subliniat el, nu 
mai era in Ekaterinburg, ci la uzinele de fier din Asa-Balasev, în «za/-ul 
ráului Sim.7 

Comitetul Executiv a redus numárul servitorilor. Nicolae a dat 
vina pe Beloborodov. De câte ori venea în inspecţie, Beloborodov 

demonstra cá el avea cea mai mare influentá in conducerea din Ural.8 
Nicolae a ajuns să nu-l poată suferi si l-a întrebat pe unul dintre 
soldaţii din gardă care era religia lui Beloborodov și a celorlalţi lideri. 
Întrebarea lui avea la bază porniri antisemite, deoarece Nicolae 
conchisese că Beloborodov nu putea fi decât evreu. A fost surprins 
când soldatul i-a explicat că lucrurile nu stăteau așa și că Beloborodov 
era rus.9 Cu toate acestea, a continuat să-l deteste pe el împreună cu 
întregul Comitet Executiv, pentru toate nenorocirile care se abătuseră 
asupra lui. Regreta modul cum erau tratați membrii suitei lui. 
Dolgorukov, Tatişcev şi Gorskov, precum si Ivan Sedniov și Klementi 
Nagornii erau întemnițați în închisoarea din Ekaterinburg. În 28 mai 
1918, Sedniov şi Nagornii i-au scris lui Beloborodov, cerând 
permisiunea de a se întoarce în provinciile lor de baștină; admiteau că 
nu mai erau în slujba Romanovilor si cá nu aveau să mai fie 
niciodată.10 în cele din urmă, optsprezece membri din suită au plecat 
cu trenul înapoi la Tiumen, deși la jumătatea drumului pe calea ferată 
au fost opriţi la Kamâșlov timp de zece zile.11 

Goloşciokin a selectat cu grijă o serie de susținători bolșevici, 
care să facă parte dintr-un detașament armat, pentru a-i păzi pe 
Romanovi, sub comanda lui Avdeev.12 în ritm constant, numărul lor a 
crescut. Serghei Mracikovski, proaspăt întors de pe „frontul Dutov" 
unde condusese o unitate de Gárzi Roşii, a vizitat fabrica din Sâsert si a 
recrutat treizeci de» 

muncitori cu 400 de ruble pe lună. Peste o săptămână, Pavel 
Medvedev, un fost miner de-al locului, a revenit la aceeași fabrică şi a 
mai selectat douăzeci de voluntari. Uzinele metalurgice din Zlokazovo 
au fost un alt teren de recrutare, iar Avdeev s-a dus personal acolo în 
căutare de voluntari. Deși majoritatea soldaţilor din noul detașament 
de gardă erau ruși, pe lângă ei se aflau şi letoni. Aceste două fabrici 
erau cunoscute drept centre de sustinere a bolsevismului.13 Nu era 
dificil să ademenesti oameni să se» > 

Înroleze în armată. Pe măsură ce activitatea în industrie scădea, 
era tot mai greu să găsești de lucru, iar soldaţii din detașamentul de 
gardă de la Casa Ipatiev erau bine plătiţi si hrániti, în acea perioadă 
când veniturile şi rezervele de alimente scădeau drastic. Într-un 
interval scurt de timp, unitatea a ajuns să fie compusă din cincizeci de 
soldati, toti loiali din punct de vedere politic. Golosciokin, Mracikovski 

şi Avdeev formaseră astfel un detașament de luptă in Ural, cu recruți 
de la fabricile din zonă. Disciplina a fost strictă de la bun început. 
Comitetul Executiv tinea să evite genul de rábufniri care avuseseră loc 
adesea la Tobolsk.14 

Avdeev îşi petrecea fiecare zi la Casa Ipatiev, de la ora nouă 
dimineaţa la ora nouă seara. Adjunctul lui, Aleksandr Moskin, si Pavel 
Medvedev locuiau acolo în permanentá.15 Serviciul de pază era 
organizat în patru schimburi pe zi.16 Munca soldaţilor era simplă. 
Medvedev le-a explicat că un soldat de gardă trebuia să stea la post și 
să nu adoarmă.17 Nicio femeie nu avea voie să intre în clădire.18 

Singura mângâiere pentru Romanovi era credinţa lor religioasă, 
însă bolşevicii nu-i lăsau să meargă la biserică, iar în Casa Ipatiev nu au 
fost permise decât câteva slujbe religioase. Părintele loann Storojev a 
slujit liturghia pentru ei în 4 mai 1918. Următoarea slujbă a fost 
amânată cu încă o lună. De fapt, doar de patru ori membrii clerului au 
avut voie să oficieze pentru familia imperială.19 Storojev avea să-și 
amintească de o duminică - era, de fapt, 2 iunie -, când un soldat 
jerpelit si neinarmat a apărut la el acasă după prima slujbă din acea zi 
şi i-a spus: „Eşti chemat să slujeşti pentru Romanov”. Când preotul s-a 
interesat pentru cine era slujba religioasă, soldatul a răspuns: „Păi, 
pentru fostul Tar". (Trupele din Ekaterinburg refuzau să îi recunoască 
lui Nicolae vreo prerogativă a statutului său anterior.) Storojev a 
acceptat, cu condiţia să fie însoțit de diacon, Buimirov. Însă Avdeev 
aprobase ca Storojev singur să țină slujba. Văzând că preotul nu 
accepta alte condiţii, soldatul a cedat si i-a condus pe cei doi clerici la 
Casa Ipatiev. Avdeev le-a dat drumul înăuntru, însă nu a fost de acord 
ca împăratul să primească sfânta împărtășanie de la Storojev - 
bolșevicii nu riscau ca, într-un asemenea ritual, fostul împărat să poată 
primi si altceva, printr-o siretenie. Storojev i-a explicat că nu putea 
exista o liturghie, nici într-o formă mai scurtă, fără o sfântă 
împărtăşanie, aşa că până la urmă Avdeev a cedat.20 

Familia imperială așteptase cu nerăbdare slujba religioasă. O 
masă fusese pregătită ca un altar de circumstantá, iar Aleksei zăcea 
bolnav în pat, în timp ce mama lui ședea pe un scaun lângă el. Conduși 
de Nicolae, toți Romanovii s-au ţinut bine - sau așa i s-a părut lui 
Storojev, chiar dacă Alexandra era cam dărâmată fizic. Nicolae a 
intonat cu fervoare Tatăl Nostru. Când slujba s-a încheiat, preotul s-a 

întrebat dacă să ofere crucea spre a fi sárutatá de membrii familiei. El 
şi Nicolae au aruncat o privire spre comandant, înainte de a face asta, 
iar restul familiei a urmat exemplul fostului țar, cu excepţia lui Aleksei, 
la care Storojev a venit personal cu crucea în mână.21 

Cât priveşte pregătirea meselor, Avdeev insistase inițial ca 
mâncarea pentru Romanovi și servitori să fie adusă direct de la un 
restaurant sovietic din apropiere, urmând doar să mai fie încălzită. 
Dar, după ce s-a convins că stăpânea situația multumitor de bine, le-a 
permis servitorilor din casă să gătească pentru familie.22 Stareta de la 
o mănăstire din Ekaterinburg trimitea două máicute în haine mirene la 
Casa Ipatiev, cu alimente care să completeze meniul familiei. Printre 
acestea erau smântână, ridichi, supă de peste, castraveciori, cârnaţi si 
pâine. Avdeev nu vedea nimic rău în asta și făcea chiar sugestii despre 
alimente care i-ar fi putut prii bietului Aleksei.23 Dar recomandările 
lui nu erau lipsite de viclenie, fiindcă, atunci când primea proviziile 
alimentare, Avdeev își lua ce voia pentru el şi detașament, înainte de a 
preda ce mai rămânea pentru Romanovi.24 Tacâmurile nu erau 
suficiente - la un moment dat, de exemplu, erau două linguri în minus, 
când se mânca supă.25 Câteodată, Avdeev, în tentativa de a-şi impune 
autoritatea, opta să ia masa cu Romanovii. Avea o atitudine arogantă și 
grosolană, iar odată, când se servea dintr-un platou comun, l-a lovit cu 
cotul pe împărat în fatá.26 Alteori, de asemenea, era beat în timpul 
serviciului.27 

Condiţiile de viață s-au înrăutățit si mai mult când, in 14 mai 
1918, Nicolae a aflat de la dr. Botkin cá membrii familiei Romanov nu 
mai aveau voie să facă mișcare afară în curte, decât o oră pe zi. Când 
Nicolae le-a cerut gărzilor o explicaţie, i s-a spus: „Ca să semene cu 
regimul din puşcărie”. 28 A doua zi, a apărut un lucrător ca să 
vopsească toate geamurile de la ferestre. Romanovii nu puteau să mai 
vadă nimic pe stradă, iar când se plimbau în curte la 3: 15 p.m., nu erau 
lăsaţi niciun ceas măcar, înainte de a li se ordona să intre în casă. 

Nicolae primea tot mai puţine știri despre ce se întâmpla în 
Ekaterinburg sau altundeva în Rusia. Nu mai veneau vizitatori sau 
ziare cotidiene, iar scrisorile care soseau conţineau prea puţine 
informaţii despre treburile publice, deoarece expeditorii ştiau că nu 
trebuiau să-i provoace pe cei care cenzurau conținutul mesajelor. 
Pentru Nicolae, care era preocupat de consecințele colapsului militar 

al Rusiei, suspendarea stirilor era extrem de supărătoare. Întreaga 
familie voia să fie la curent cu ceea ce Moscova, dacă era cazul, avea să 
decidă până la urmă în privinţa sorții lor. Una dintre puţinele lor surse 
de informare era Derevenko, doctorul care locuia în Ekaterinburg. 
Avdeev a văzut ce se întâmpla și a stabilit că Derevenko putea să se 
ocupe de sănătatea Romanovilor doar sub supravegherea lui, or, erau 
zile când absenţa lui Avdeev făcea ca doctorul să nu poată intra în Casa 
Ipatiev.29 Până atunci, Romanovii putuseră să îl folosească pe 
Derevenko pentru transmiterea și primirea diverselor informații. 
Avându-l acum pe Avdeev în coaste, doctorul nu mai putea să spună 
sau să audă lucruri care le-ar fi creat necazuri lui Nicolae si 
Alexandrei.30 

Romanovii nu stinseră niciodată prea mult despre politica 
internă a bolșevicilor, iar acum ştiau cu atât mai puţin. În timp ce 
Pankratov, Kobáliüski şi chiar lakovlev actionaserá ca un tampon între 
ei şi „puterea sovietelor”, toate autorităţile din Casa Ipatiev erau ostile 
familiei. Părea logic pentru Nicolae să poată primi presa bolşevică. 
Când Vbrobiov, editorul ziarului bolşevic regional, a pretins tariful 
normal pentru abonamentul pe o lună, Nicolae a achitat suma cerută. 
De asemenea, căuta să afle noutăţi de la gărzi. Când a întrebat care era 
mersul războiului, Pavel Medvedev a replicat că lupta se purta acum 
între ruși si ruşi.31 

Lui Nicolae îi plăcea să-i întrebe pe soldaţii pe care îi întâlnea 
când se înrolaseră în armată, iar când vreunul dintre ei menţiona un an 
sau altul înainte de 1917, îl numea „soldatul meu”. Când răspunsul era 
1917 sau 1918, comenta că era un flăcău.32 Într-o zi, Nicolae l-a 
întrebat pe Medvedev de ce culegea și rupea în bucăţi frunzele de 
brusture. Răspunsul primit spunea multe despre situaţia economică: 
Medvedev folosea planta în loc de tutun.33 Nicolae l-a compătimit 
duios pentru soarta lui; chiar și liderii bolșevici recunoşteau că familia 
evita cu bună știință multe dintre hainele de lux. Nicolae purta niște 
cizme vechi cârpăcite. Fetele Romanov, care nu aveau semetia mamei 
lor, se duceau adesea la bucătărie ca să frământe aluatul pentru pâine 
sau să ajute la pregătirea mâncărurilor.34 Fetele si fosta împărăteasă 
coseau si tricotau, ca să-şi umple timpul, iar Aleksei făcea lántisoare 
pentru soldaţii lui de jucărie. Nicolae trebăluia pe-afară, ca la Tarskoe 
Selo şi Tobolsk, însă în scurt timp autorităţile i-au interzis până şi să 

curete prin grádiná.35 De asemenea, suferea din cauza hemoroizilor si 
trebuia să stea lungit jos cu o compresă care să-i aline durerile, iar 
doctorul Botkin a aranjat să i se aducă mâncarea la pat.36 

Între timp, Ekaterinburg devenea un magnet pentru grupările 
monarhiste. Una dintre acestea flinta în cadrul Diviziei 1 de Cavalerie a 
Gărzii și „se autointitula Unitatea de Artilerie Grea. Colonelul Kiril 
Sobolev a primit misiunea să cerceteze posibilitățile la fata locului. În 
mai 1918, acesta a venit să se instruiască, chipurile, la Academia 
Militară a Statului-Major, însă, în realitate, cu intenţia de a plănui cum 
să fie salvați Romanovii. Examinând cu atenție împrejurimile și 
măsurile de securitate drastice din jurul Casei Ipatiev, s-a convins cá 
atacarea imobilului ar fi fost un gest sinucigaș. Deşi a rămas la 
Academie si a purtat discuţii cu ofițeri simpatizanți ai cauzei 
monarhiste, s-a abținut de la orice actiune.37 

La hotelurile din Ekaterinburg continuau să sosească vizitatori, 
care cereau sovietului regional permisiunea de a se întâlni cu 
împăratul, iar consulatul britanic situat pe aceeași stradă vizavi a 
montat la înălțime un punct de observaţie, de unde să poată urmări ce 
se întâmpla în Casa Ipatiev.38 Conducătorii comuniști din Ural refuzau 
orice solicitare de întrevedere cu Nicolae. Cererile nu făceau decât să-i 
agite pe bolşevici, care se temeau profund de pericolul unei conspirații 
armate. Sophie Buxhoeveden, Pierre Gilliard și Sydney Gibbes insistau 
în continuare pe lângă consulatele occidentale, cerându-le să fie găsită 
o modalitate de a obţine eliberarea lui Nicolae şi a familiei lui.39 Însă 
diplomaţii străini nu puteau întreprinde nimic în situaţia existentă, 
constatând că demersurile lor referitoare la Casa Ipatiev nu făceau 
decât să agraveze starea de agitaţie printre conducătorii comuniști din 
Ural. lar maiorul Magic, care făcea parte din statul-major al forțelor 
armate sârbe şi vorbea fluent limba rusă, insista cu tărie că el trebuia 
să discute despre mersul Marelui Război cu Nicolae. Au sosit si alti 
sârbi, printre care un caporal pe nume Vozetic şi un oarecare Smirnov, 
angajat în anturajul reginei Serbiei. A devenit limpede că acționau în 
numele prințesei Elena Petrovna, de origine sârbă, soţia vărului lui 
Nicolae, prințul loann Konstantinovici, care era închis în regiunea 
Ural.40 

Beloborodov si Golosciokin nu ar fi acceptat niciodată ca o rudă 
prin alianţă a familiei Romanov, în plus şi de altă etnie, să intre în Casa 

Ipatiev, darámite să mai si discute despre Marele Război. În numele 
cauzei sovietice, pentru a elimina orice posibil rău, era necesar ca 
familia imperială să rămână complet izolată.41 De fapt, Nicolae nu a 
fost niciodată un prizonier întru totul inocent, cum pretindea el. Unul 
dintre funcționarii CeKa, LI. Radziński, a susținut mai târziu cá Nicolae 
scria versuri ridiculizându-i pe bolşevici - se spune că ar fi fost găsite 
în sertarul noptierei sale.42 Dar acesta era un gest minor de 
nesupunere din partea lui. Cu altă ocazie, când a scris rudelor lui, a 
strecurat în plic o schiță a Casei Ipatiev, cu indicații despre cine putea 
fi găsit în fiecare cameră. Planul casei ar fi putut fi de folos unor 
atacatori, dacă s-ar fi întâmplat să pătrundă vreodată cu forța în 
clădire. În mod evident, Nicolae spera într-o tentativă de salvare din 
exterior, însă nu tinuse seama de faptul că fiecare scrisoare trecea întâi 
prin mâinile lui Avdeev. 

Avdeev s-a înfuriat. În loc să discute cu doctorul Botkin ca de 
obicei, La chemat pe Nicolae în persoană. Nicolae a cerut ca Botkin să 
fie lăsat să-l însoţească. Când Avdeev a respins solicitarea, Nicolae s-a 
dus în schimb cu una dintre fiicele lui. Avdeev i-a făcut semn din mână 
să se aşeze. Nicolae a refuzat, preferând să rămână în picioare. Dacă își 
închipuia că acest lucru i-ar fi dat un atu psihologic, în curând s-a 
convins că se înșelase. Avdeev a început prin a declara că, în ultima 
scrisoare expediată, a fost găsită o schiță a clădirii, ceea ce contravenea 
regulilor în vigoare. Nicolae a protestat zgomotos, susținând că auzea 
pentru prima oară de așa ceva. Avdeev nu s-a lăsat intimidat; i-a 
explicat că oricine putea să-şi dea seama că indiscutabil pe acea hârtie 
era scrisul fostului împărat. Nicolae și-a pierdut tot avântul, 
recunoscând că schița era făcută de el și promițând să nu se mai 
comporte niciodată așa. A fost avertizat fără menajamente că, dacă nu 
se ținea de cuvânt, va fi aruncat de unul singur în închisoare. A fost 
suficient pentru a-i frânge orice gest de împotrivire: nu suporta ideea 
de a fi despărțit de familia lui, aşa că a revenit la o acceptare pasivă a 
stării de fapt.43 

Piotr Voikov si LI. Radziiski i-au testat sinceritatea, ticluind 
două scrisori provocatoare adresate Alexandrei. Voikov, Comisar 
Regional pentru Aprovizionarea cu Alimente, s-a implicat în acţiune, 
deoarece stia franceza, după ce lucrase ani de zile în străinătate. El a 
dictat textele, pe care Radziüski le-a scris cu cerneală roşie si le-a 

semnat „Un Ofițer Rus” Scopul era de a-i păcăli pe Romanovi, 
influențându-i să fie de acord cu o conspirație care nu exista.44 Unul 
dintre soldații din detașamentul de gardă le-a pasat o scrisoare la 
sfârșitul lunii iunie 1918, de la cineva care se semna de data aceasta 
„Un Ofiţer al Armatei Ruse” si îi anunţa că situația militară se 
inráutátise pentru bolșevici: Samara, Celiabinsk și Siberia căzuseră 
acum în mâinile inamicilor lor, iar Legiunea cehoslovacă a foștilor 
prizonieri de război, care se ridicase împotriva Sovnarkom-ului, se afla 
la doar optzeci de kilometri de Ekaterinburg. Conform scrisorii, 
iminenta unei înfrângeri militare sporea pericolul ca bolșevicii se 
acționeze împotriva lui Nicolae și a familiei lui. Autointitulatul ofițer le 
cerea ca, în pregătirea unei tentative de salvare, să trimită o schiță cu 
interiorul Casei Ipatiev.45 Au urmat alte câteva schimburi de scrisori, 
iar „ofițerul” le-a recomandat locatarilor să doarmă îmbrăcaţi cu 
hainele lor de zi si să fie pregătiți să coboare de la o fereastră din față, 
în plină noapte. Romanovii au căzut în capcana întinsă, cerând 
totodată garanția că nu va avea loc nicio vărsare de sânge, iar 
conducătorii din Ural şi-au văzut confirmată intuiţia că Nicolae ar fi 
fost dispus să coopereze în orice încercare reală de a fi eliberati.46 

Suspiciunile au crescut de ambele părţi. În 10 iunie 1918, 
soldaţii au ráscolit prin geamantanele depozitate în vestibul si au luat 
din ele o multime de lucruri, cu care Romanovii veniserá de la Tobolsk. 
Nu s-a dat nicio explicatie. Nicolae era convins cá acele obiecte aveau 
sá ajungá in casele soldatilor, fiind pierdute pentru totdeauna: 
„Dezgustător!” 47 A remarcat o schimbare în atitudinea generală a 
unității de pază, în special o reticentá de a vorbi cu el, pe care oamenii 
nu o avuseseră până atunci. Avea impresia că soldaţii erau nelinistiti 
de ceva: „Imposibil de înţeles!” 48 Apoi, în 15 iunie 1918, doctorului 
Derevenko i s-a interzis să mai intre în clădire. Stătea afară şi se ruga 
să i se dea voie măcar să lase laptele și ouăle. Doctorul Botkin, care 
locuia în Casa Ipatiev împreună cu Romanovii, a cerut să trimită o 
scrisoare sovietului regional, pentru a cere extinderea la două ore pe zi 
a mișcării afară în aer liber şi permisiunea de a deschide ferestrele.49 
Niciuna dintre solicitările medicilor nu a avut succes. În ochii 
conducerii din Ural, Romanovii îşi compromiseseră definitiv reputaţia 
şi asa pătată, iar nicio rugăminte în numele lor nu mai avea șanse să fie 
împlinită. 

Adâncul înţeles al lumii 

Ceea ce susținea moralul membrilor familiei erau dragostea lor 
reciproca și credinţa creştină. În consecinţă, dacă autorităţile sovietice 
ar fi vrut să-i zdrobească sufletește, calea cea mai evidentă ar fi fost să 
îi separe pe Nicolae și pe Alexandra de copiii lor și să le confiște textele 
religioase. Ceea ce l-ar fi distrus în egală măsură pe Nicolae ar fi fost 
interdicția de a mai avea acces la lectură. Autorităţile Sovietului din 
Ural i-au refuzat accesul la cărţi de la biblioteca locală, aşa cum făcuse 
în Tobolsk, iar întrucât membrii importanti ai suitei lui nu mai aveau 
dreptul să intre în Casa Ipatiev, nu mai putea nici să împrumute 
volume de la ei. Alexandra continua să se cufunde în studii erudite 
despre creștinism și, prin forța împrejurărilor, cuplul imperial a 
încetat să mai aibă acele conversații vibrante, care sustinuserá căsnicia 
lor în anii când se aflaseră la putere. Dar Nicolae putea să recurgă încă 
la cărțile pe care le aduseseră cu ei de la Tobolsk, la care se adăugau și 
cele pe care le-a găsit pe rafturi în Casa Ipatiev, lectura fiind pentru el o 
modalitate de a-și calma gândurile. 

Prima carte citită acolo de Nicolae era de la Alexandra, un 
exemplar în franceză al volumului LaSagesseetladestinéede scriitorul 
belgian Maurice Maeterlinck.1 Era o culegere de reflecții şi aforisme, 
care s-a bucurat de mult succes în anii dinaintea războiului. Acest 
volum împreună cu alte scrieri importante i-au adus lui Maeterlinck 
Premiul Nobel pentru Literatură în 1911. Nicolae a terminat repede 
cartea; a fost atât de impresionat, încât a început să le citească 
membrilor familiei, seara, cu voce tare, fragmente grăitoare.2 

Cu un stil languros și un subiect straniu, LaSagesseetladestinée 
şi-a pierdut de mult timp admiratorii. Nicolae nu a consemnat 
niciodată ce i-a plăcut la această carte, însă este de presupus că a găsit 
o consolare în paginile unde Maeterlinck invoca o compasiune pentru 
dificultățile lui Ludovic al XVI-lea în timpul Revoluţiei Franceze: 

Totuși, sănu-ljudecăm peLudovicalXVI- 
leadinpunctulnostrudevedere. | Maidegrabd,  săneimaginămiînlocullui, 
cuincertitudinileși  nedumeririlelui, cudificultátile şi  tenebrelelui. 
Estepreaușor sáprevedemceeacearfitrebuitsdfiefácut, cándstim 
dejatotceeace s-aíntámplat. Și noideopotrivă, cunecazurilenoastre, 
cușovăielile noastre, cuignorareaîndatoririlor, vatrebuisdfimjudecati 

încercândsăseregăseascăurmaultimilornoștri paşi ^ penisipulmicutei 
coline, deundenestrăduiamsădescoperimviitorul. Știm noimaibine decât 
LudovicalXVI-leacesecuvinefácutinacestmoment? 


Lacetrebuiesdserenunte și cetrebuiesăfieapărat? 
Vomplutinoioaremaisagacedecătelprintreîndreptăţirile rațiunii 
omenești și justificărilecircumstanțelor? Și 


nuseîntâmplăadeseacaezitareaconștientă 
săaibătoatetrăsăturileuneiîndatoriri? 

Dacă vreun domnitor în lume pătimise la fel printr-o 
asemănătoare vale a plângerii, acela cu siguranță a fost Nicolae al 
Rusiei, în martie 1917. 

Nicolae încercase să procedeze corect conform viziunii lui 
asupra lumii, exact ceea ce Maeterlinck susținea în favoarea lui 
Ludovic al XVI-lea: 


Dinexemplulnefericituluirege, putemtotuși săînvățăm 
unlucruimportant, și anumecă, atuncicándsuntemínfata uneimarisi 
nobileîndoieli, secuvineîntotdeaunasămergemcubravurăînainte, 


neabătutși infinitdincolodeceeaceniseparerezonabil, realizabilsi just. 
Ideeapecareoavemdespreíndatoriri, justiţie si adevăr, oricátdeclard, 


deinaintatási deindependentáni s-ar părea, 
nuesteniciodatălafelcumvadeveniînmodfiresculterior, pestecátiva ani, 
pestecátevaveacuri. 


Nu este greu să ne închipuim cát de mângâietoare au fost, 
probabil, aceste cuvinte pentru un om care mersese „curajos înainte”, 
convins că își făcea datoria, în pofida pretențiilor adversarilor politici. 

Mai mult chiar, potrivit lui Maeterlinck, Ludovic al XVI-lea a fost 
o victimă timpurie a impactului pe care l-au avut asupra regatului său 
o serie de idei noi și perturbatoare: 


Și cepoatefipelumemailiniștitor, maiaproapedenoi, 
maiprofundomenesc, decátideeadreptátii? Esteregretabil, 
dinperspectivatihneiluiLudovicalXVI-lea, cá s-aîntâmplat 
caaceastăideesăsetrezeascălaviaţă tocmaiîntimpuldomnieilui; 
esteaproapecamtotcei-ar puteaelreproșa destinului; 
iarmajoritateareprosurilor pecaresi noiilefacemfndeobste | auaceeasi 
valoare) 


La sfárgitul secolului al XVIII-lea, in Franta se manifestase 
Iluminismul european, promovánd ratiunea, stiinta si dreptatea, odatá 

cu înlăturarea tradiţiilor absurde si a asupririi cármuitorilor. La 
începutul anului 1917, în Rusia circulau doctrine menite să creeze o 
societate mai dreaptă. Toate aceste idei politice nu erau de dată 
recentă, ci fuseseră cultivate de decenii de către inamicii regimuluit 
arist. Nicolae le respinsese întotdeauna, iar după ce a pierdut puterea, 
nu a pus niciodată la îndoială presupunerile lui. Este posibil să fi găsit 
o consolare, oricât de deplasată ar fi părut, în sentimentele exprimate 
de Maeterlinck. 

L-a mângâiat, probabil, deopotrivă şi argumentul autorului, care 
afirma că ocármuitorii nu erau vinovați pentru lipsa lor de prevedere: 

Săneînvățăm | sdactiondm | casi cumtotulne-ar  fisupusnouă, 
pástrándínsdínsufletvocatia | deaneínclinacunoblete | ínfata forțelor 


márete pecarelevomíntálni. 
Estenecesarcamânasăcreadăcătotulafostprevăzut; | dartotodatăsăștim 
căoideesecretă, inviolabilă, 


incoruptibilănutrebuiesănesocoteascăniciodatăcătotceeaceestemăreţest 
e  aproapeiîntotdeaunaneprevăzut.  Lucrurileneprevăzuteși  neștiute 
săvârșesc ceeacenoinune-am fi încumetatsăîncercăm, 
însănunevorveniînajutor, 
decâtdacăvorgăsiîninimanoastrăunaltarcaresălefieînchinat. 
latăcumiînfaptelelorextraordinareoameniiceimaiînzestraţi cuvoință, 
caNapoleonbunăoară, știu sáfacálochazardului) 

Maeterlinck înfățişă tabloul politicii ca pe o forță neîmblânzită a 
naturii: 


Íntálnimperioadeaprigeínistorie, aidomaunorfurtunipemare. 
Sosesti | dinacalmiasesurilor,  alergifntr-un  sufletpeplajă, privesti 
depefalezelefnalte, astepti ceva, 


scrutezitalazurileenormecuunfeldecuriozitatecopilărosdepasionată. $i 
dintr-odată vineunvaldetreiorimaiínaltsi maifuriosdecátcelelalte.7 

Nu este greu să ne imaginăm că un împărat rus care făcuse 
atâtea greșeli ce puteau fi evitate s-a simţit imbárbátat, probabil, de 
ideea că istoria poate ajunge să-l îngenuncheze până și pe cel mai 
puternic dintre tari. 

Maeterlinck sublinia că soarta joacă un mare rol în faptele 
oamenilor, dar cá a crede orbește în rațiune este complet greșit: 

Afi înțelept | nuînseamnăsă-ţi  venereziraţiunea însăși, 
lafelcumnuînseamnănicisăfieducataceastăraţiune 


sátriumfefáráanevointá asuprainstinctuluiinferior. 
Acesteaarfidoartriumfuristerile, 
dacánuaraveadaruldeadisciplinaratiunea 
săsesupunăpedeplinunuiinstinctdeoaltănatură - instinctul sufletului? 

Nicolae, mereu fatalist din fire, descoperise un autor care 
confirma prin scrierile lui ceea ce el știa instinctiv. 

După LaSagesseetladestinée, Nicolae a revenit la literatura rusă, 
citind Neunâvaiușcie rossiiane, de N.A. Leikin, o carte care nu făcea 
parte din canonul clasic al secolului al XIX-lea, dar care constituia o 
sursă vie de informaţii despre păturile sociale aflate la un nivel sub 
aristocrație și conducerea supremá.9 Nicolae simţea că știa prea puţin 
despre poporul lui, începând poate să recunoască în sfârșit cá gresise 
ignorând si dispretuind negustorimea în anii când fusese pe tron.10 
Leikin, rămas într-o rivalitate amiabilă cu Anton Cehov, până la 
moartea survenită în 1906, fusese celebru pentru articolele sale 
despre negustori, publicate în PetersburgskaiaGazeta. Subiectul lui de 
predilecție erau comercianții din capitală, din care se trăgea si el. 
Leikin scria cu umor și simpatie față de negustorii si meseriasii cu 
venituri mijlocii. Prezenta pe un ton afectuos vestimentația, mâncarea 
şi manierele lor, dar nu omitea nici slăbiciunile lor, la fel nici 
snobismul care îi caracteriza.11 Însă dincolo de satira lui, Leikin se 
mândrea că era rus. Descria amalgamul etnic al orașelor din Rusia în 
care cultura rusă, aşa cum se cuvenea, triumfa pașnic asupra rivalelor 
ei din imperiu.12 

Totodată, Nicolae citea cărți care prezentau o perspectivă mai 
sumbră asupra societăţii ruse. Inginerul Ipatiev lăsase în bibliotecă 
operele complete ale lui Mihail Saltikov-Scedrin, asa că în scurt timp 
Nicolae s-a apucat să citească DomniiGolovliov. Romanul constituia o 
condamnare necruțătoare a vieţii si negotului într-un târg provincial. 
Bătrânul Golovliov, un negustor rapace, și-a tiranizat fiii si i-a 
transformat în copii fidele ale caracterului său ranchiunos și plictisitor. 
Cititorii din secolul al XIX-lea îl admirau pe Saltikov-Scedrin, 
considerându-l un observator judicios al locurilor stătute, care 
trebuiau ráscolite, înainte ca Rusia să poată merge pe calea 
progresului. Nicolae nu a consemnat reacţia lui la acest roman, nefiind 
nici măcar cert că l-ar fi citit până la finalul deprimant, de altfel. (Dacă 


l-a parcurs páná la capát, capacitatea lui de adaptabilitate in conditiile 
arestului la domiciliu era, într-adevăr, extraordinară.) 

După Saltikov-Scedrin, a trecut la Războiși pace, deâolstoi. 
Pentru ruşii educati, Tolstoi era unul dintre cei mai mari scriitori 
clasici naționali, iar dacă e să ne ghidăm după însemnările din jurnalul 
său personal, Nicolae nu citise nimic din opera lui până în acel 
moment, la Ekaterinburg. În ciuda faimei sale internaţionale, Tolstoi a 
continuat să sufere restricții din partea cenzurii, până la moartea sa în 
1910; de asemenea, fusese excomunicat de Biserica Ortodoxă Rusă. 
Însă exista ceva în Războiși pace care îl atrăgea puternic pe Nicolae. 
Romanul prezintă eforturile Rusiei în perioada invaziei și a înfrângerii 
suferite în fata celebrei Grande Armée a lui Napoleon, urmate de 
victorie. Când Nicolae a fost silit să renunţe la tron în 1917, Rusia nu 
fusese încă învinsă, ba dimpotrivă. Însă a intervenit o perioadă de criză 
acută, când condiţiile pe front s-au înrăutățit cumplit, după abdicarea 
lui. Mai mult chiar, Tratatul de la Brest-Litovsk indica o pierdere 
teritorială si militară în fata germanilor la fel de dureroasă ca atunci 
când ruşii au fost înfrânți de francezi, în 1812. Dar până la sfârşitul 
acelui an, ruşii exploataserá vulnerabilitátile logistice ale strategiei 
napoleoniene, iar faimoasa Grande Armée, umilită, a fost forțată să se 
retragă, în timp ce Napoleon însuși a fugit la Paris, ca să scape cu viaţă. 

Atât de mare era entuziasmul lui Nicolae pentru Războiși pace, 
încât în serile de mai le-a citit membrilor familiei amplul final al 
romanului.14 Erau capitole impresionante despre incendierea 
Moscovei în 1812, de către autorităţile ruse, cu scopul de a-i lipsi pe 
francezi de roadele victoriei lor militare. Unul dintre eroii romanului, 
Pierre Bezuhov, porneşte într-o misiune personală eşuată, vizând 
asasinarea lui Napoleon. Între timp, armatele rusești se regrupează 
pentru un contraatac si, în scurt timp, francezii sunt impinsi într-o 
retragere umilitoare. Nu este greu să ne imaginăm cum descrierea 
armatei franceze înfrânte a ridicat moralul lui Nicolae si al 9 familiei 
lui, la gândul că o soartă similară îi aştepta poate și pe ocupanții 
germani. Romanovii se agátau de puținele speranţe care le mai 
rámáneau. 

Rázboiul civil 


Mutarea Romanovilor la Ekaterinburg fusese plánuitá pornind 
de la premisa cá puteau fi tinuti acolo in mai multá sigurantá decát la 
Tobolsk, in aşteptarea momentului când Moscova avea să-i preia 
pentru un mare proces public. Singurul aspect corect în tot acest 
raționament se referea la faptul că Tobolsk, ca loc de detenţie, nu 
prezenta nicio încredere. Bolșevicii nu avuseseră niciodată un fief în 
zonă, iar autoritatea Sovnarkom-ului se datora în totalitate unor 
factori militari externi din Petrograd, Omsk si Ekaterinburg. Faptele de 
violență erau deocamdată nesemnificative ca amploare sau intensitate. 
Un detașament al Gărzilor Roșii a descins în forţă la Golásmanovo, în 
iunie. Când preotul satului a tras clopotele de la biserică anunțând 
venirea lor, Gărzile Roşii au crezut că dădea alarma pentru ca 
antibolşevicii să fugă din ascunzătoare. După un schimb de 
impuscáturi, preotul a fost luat prizonier şi trimis în fata plutonului de 
executie.1 

Ín primele luni ale anului 1918, majoritatea conflictelor armate 
in Ural si regiunile invecinate au rámas locale, neavánd din punct de 
vedere practic prea multá relevantá pentru Moscova sau Petrograd, iar 
situația era aceeași în mare parte din celelalte teritorii ale fostului 
Imperiu Rus. Deşi discutau frecvent despre posibilitatea izbucnirii 
războiului civil, bolșevicii au înţeles destul de greu că după confiscarea 
puterii trebuiau să se aştepte la o rezistență armată la nivel naţional. 
Armata Poporului a KOMUCI urmărea să pătrundă în regiunile centrale 
ale Rusiei, de îndată ce aduna suficiente trupe şi echipamente militare. 
După ce aceasta s-ar fi întâmplat, războiul ar fi urmat să se desfăşoare 
între două forte de stânga, una condusă de eseri, cealaltă - de 
bolșevici. Dar se constituiau şi armate care aderau la dreapta politica. 
Generalul Kornilov, după ce scăpase din captivitate, s-a alăturat 
generalului Alekseev, în adâncul ținuturilor sudice ale Rusiei, unde 
recrutau o armată de voluntari. Iniţial, aceasta consta în principal din 
foşti ofițeri, însă Alekseev plănuia să înroleze cát mai multi soldati si, 
cât de curând posibil, să pornească spre Moscova. Amiralul Kolceak 
avea un scop similar în partea centrală a Siberiei. Era doar o chestiune 
de timp înainte ca toate pregătirile militare să ducă la izbucnirea unui 
război civil generalizat și să-i forțeze pe bolşevici să organizeze o 
apărare riguroasă a oraşelor pe care le dominau în centrul Rusiei. 


Cu toate acestea, Lenin era convins cá rázboiul civil se incheiase 
încă din februarie, când „Roșiii” din sudul Rusiei au învins o mică 
unitate armată a cazacilor conduşi de Afrikan Bogaevski. În aprilie, 
Lenin încă arăta o automultumire pronunțată pe plan militar: 

Sarcinadeaanihilarezistenta 
exploatatorilorafostdejaîndeplinităînperioada 
cuprinsăîntre25octombrie1917și(aproximativ)februarie1918saudataca 
pitulariiluiBogaevski. 

Încontinuare, urmează... sarcina - care  esteurgentă, 
maialesîncondițiile specificealemomentuluiprezent - de atrecela 
administrarea Rusiei.1 

Crezul bolşevicilor era că, atâta timp cât puteau să se bucure de 
sprijin în rândul muncitorilor din industrie, securitatea lor era 
garantată. În februarie, după demobilizarea vechii armate imperiale, 
au început să-și formeze propria forță militară, Armata Roşie a 
Muncitorilor si Țăranilor, însă fără grabă, mai ales în condiţiile în care 
prejudecățile împotriva militarilor de carieră rămâneau puternice 
printre membrii din fruntea partidului. 

Bolşevicii şi eserii de stânga din Ekaterinburg își concentrau 
pregătirile militare cu scopul apărării împotriva armatei conduse de 
generalul Dutov. Se estimează că existau 12 375 de luptători ai 
Gărzilor Roşii în Ural, în ultimele luni ale iernii, și că alți 3.000 erau 
incartiruiti in Ekaterinburg.3 Comitetul Executiv al Sovietului Regional 
i-a organizat în două grupuri. Primul grup era condus de Ivan Malisev, 
al doilea de Serghei Mracikovski. Malisev şi-a condus oamenii la 
Orenburg, la începutul anului 1918, pentru a ataca o unitate armată a 
atamanului Dutov. Mracikovski se ocupa de pregătirea apărării la 
Ekaterinburg.4 Dar aceşti luptători voluntari nu se puteau compara cu 
soldaţii din armata regulată. Gărzile Roşii din localitate se 
deprinseseră să acționeze după bunul lor plac, fără să se supună 
ordinelor. Nu le convenea să dea ascultare instructorilor, care îi 
învățau cum să folosească armele; le displácea și ideea de a merge în 
marş disciplinat sau de a respecta formaţia de luptă. Conducătorii 
bolșevici nu făceau decât să inráutáteascá si mai mult situaţia. A. 
Kadomtev era celebru ca veteran al unităţilor armate ale facțiunii, în 
Revoluţia din 1905. Era mândru de realizările bolsevismului, fără 
vreun sprijin din partea corpului de ofițeri ai Armatei Ruse, pe care îi 

detesta. Pentru el, era bine ca fiecare unitate a Gárzilor Rosii (sau 
drujind) să acționeze din proprie inițiativă. Erau preferaţi recrutii din 
fabricile industriale. În primele ciocniri militare, s-a întâmplat adesea 
ca focurile de armă să nimerească greșit, atunci când inamicul apărea 
in fatá.5 

Dar in afara regiunii Ural, existau alte forte armate care s-au 
raliat trupelor lui Dutov. Dintre acestea, Armata Poporului a KOMUCI 
îşi exercita autoritatea militară pe o arie largă, pornind din regiunea 
Volgăi, şi căuta formaţiuni armate organizate pentru a ataca 
Sovnarkom si sediile guvernamentale locale ale acestuia. Deocamdată, 
Comitetul Executiv al Sovietului Regional Ural nu se confrunta cu o 
amenințare directă din partea KOMUCI si a aliaţilor ei, însă era absolut 
necesar să se pregătească pentru orice schimbare subită a situației, 
ceea ce a dus la măsuri menite să întărească capacitatea de apărare a 
Ekaterinburgului. 

Campania de înrolare în regiunea Ural s-a intensificat după ce 
tratatul de pace cu Germania a fost semnat la Brest-Litovsk, iar unii 
dintre voluntarii din Ural aveau să susțină - ce-i drept, ca prizonieri ai 
forţelor contrarevolutionare, când era de așteptat să încerce să pară 
mai patrioţi decât erau de fapt - că ei názuiau să lupte cu nemții, dar în 
schimb au fost mobilizați împotriva lui Dutov.6 Conducerea bolșevică 
regională încuraja această atitudine. Deşi nu puteau să rupă în bucăți 
tratatul de pace si continuau să creadă că Lenin făcuse o greşeală 
cumplită, încercau să tragă cât mai multe foloase de pe urma acestei 
nesábuinte, făcând pregătiri militare; de asemenea, se opuneau 
oricărei tentative de a face noi concesii în favoarea Imperiului 
German.7 Speranţa lor era ca, până la urmă, Comitetul Central al 
Partidului să îşi recunoască erorile şi să proclame o cruciadă armată 
împotriva capitalismului mondial. Recrutarea trupelor avea loc în 
ideea de a fi pregătiți pentru un „război revoluţionar”, care i-ar plasa 
pe ,Rosii împotriva Germaniei si Austro-Ungariei, ar răsturna 
regimurile politice din Europa Centrală și ar instaura conduceri 
comuniste pe tot cuprinsul continentului. Liderii din Ural ştiau că nu 
puteau începe un asemenea război pe cont propriu. Așteptând 
producerea unor evenimente propice la nivel național, urmăreau să își 
înăsprească autoritatea în toată regiunea Ural. lar pentru aceasta era 
nevoie, mai presus de toate, de o campanie decisivă pe „frontul Dutov"; 

recrutii erau trimişi totodată în sate, pentru a rechizitiona grâne de lat 
aránimea recalcitrantă.8 

Situația militară s-a înrăutățit si mai mult după transferarea 
Romanovilor la Ekaterinburg. Deşi acțiunea nu avea nimic de-a face cu 
regiunea Ural, impactul local avea să devină în curând profund. 

Violenţa a atins apogeul în Ural odată cu revolta Legiunii 
Cehoslovace, care a izbucnit în Celiabinsk, localitate situată la doar 225 
de kilometri la sud de Ekaterinburg si legată de oras printr-o linie 
ferată directă. Legiunea era o forță armată constând din prizonieri de 
război cehi şi slovaci, care se deplasau în grupuri la Vladivostok. 
Intenţia lor era să reintre în Marele Război de partea Aliaților în 
Europa de Vest. După Brest-Litovsk, Troțki, în calitate de Comisar al 
Poporului pentru Afaceri Militare, a căutat să păstreze cât de cât 
colaborarea cu Aliaţii, ca o contrapondere față de germani. El si Lenin 
erau conștienți că era posibil ca Tratatul de la Brest-Litovsk să nu 
rămână în vigoare. Exista oricând posibilitatea ca Germania să 
cotropească Rusia şi să îi răstoarne pe bolșevici de la putere. Pentru a 
preveni înrăutățirea relaţiilor cu Berlinul, Troțki a continuat să stea de 
vorbă cu diplomaţii americani, francezi si britanici, conlucrând 
totodată cu Robert Bruce Lockhart, principalul emisar al Regatului 
Unit în Moscova. Permisiunea ca Legiunea Cehoslovacă să plece în 
străinătate a fost unul dintre gesturile Sovnarkom-ului menit să 
demonstreze că autorităţile sovietice nu erau încă întru totul sub 
controlul Germaniei. De asemenea, exista speranţa că în acest fel Aliații 
vor fi convinși să nu trimită o expediţie militară împotriva Rusiei 
Sovietice. 

Însă măsura adoptată rămânea riscantă, ceea ce l-a determinat 
pe Troțki, care nu avea încredere în comandanții Legiunii Cehoslovace, 
să emită un ordin ce prevedea ca pe timpul călătoriei prin Rusia forțele 
Legiunii să fie dezarmate. În primele ciocniri din Celiabinsk, forțele 
bolșevice nu au avut nicio șansă în fata soldaţilor din fosta armată 
austro-ungară, care luptaseră pe Frontul de Est și își păstraseră 
moralul si dârzenia. Cehoslovacii au pus mâna pe centrul de telegrafie 
şi au transmis o chemare la arme grupurilor care erau dispersate la est 
şi la vest de Celiabinsk, în lungul Căii Ferate Transsiberiene. La fiecare 
gară de pe linia feroviară, au zdrobit rezistența Gărzilor Roşii și au 
telegrafiat veştile victoriei în atenția camarazilor lor din alte părți. 


Planul cehoslovacilor, asa cum s-a decis repede, era sá adune 
laolaltă toate grupurile lor si să se alieze cu KOMUCI pentru a-i 
răsturna pe bolșevici de la putere. Din Celiabinsk, au trimis unități 
armate în vest, pentru a cuceri o serie de localități miniere, printre 
care Miass şi Zlatoust în direcția Ufa. O forță armată a cehoslovacilor s- 
a deplasat, de asemenea, spre nord, pe tronsonul Celiabinsk- 
Ekaterinburg, oprindu-se la Kâştim; totodată, s-au deplasat la est de 
Celiabinsk, pe Calea Feratá Transsiberiană, și au cucerit Sadrinsk si 
Kurgan. Omsk a capitulat în fața trupelor cehoslovace în 7 iunie.9 
Victoriile lor au încurajat detașamentele armate antibolșevice să 
înceapă operaţiunile. Mai la nord, Tiumen a fost cucerit de o forță 
armată antibolșevică. Nijni Taghil a urmat la scurt timp după aceea. 
Aceste înfrângeri erau pierderi grele pentru administraţia regională, 
deoarece Tiumen se afla direct la est de Ekaterinburg și Nijni Taghil la 
nord, încercuirea efectuată de inamic în jurul Ekaterinburgului era 
aproape completă la începutul lui iulie 1918.10 Din Ekaterinburg, nu 
se mai putea călători spre nord şi nici spre sud, iar dacă bolșevicii 
voiau să inspecteze Alapaievsk, trebuiau să folosească linia secundară, 
pentru a evita Nijni Taghil. Comitetul Executiv al Sovietului Regional 
Ural pierduse aproape întreaga autoritate asupra guberniilor din 
regiune. 

Panica a cuprins Ekaterinburg la aflarea veştii despre cucerirea 
localității Celiabinsk. Odată cu intensificarea amenințării armate, 
Sovietul din Ekaterinburg a mobilizat o celulă operativă formată din 
reprezentanţi ai conducerii, cu scopul de a întări Armata Roşie, pentru 
a putea face față unui eventual atac lansat de Legiunea Cehoslovacă.11 
Gările feroviare erau ticsite de oameni.12 Bolșevicii din Ekaterinburg 
aveau nevoie de ajutorul tuturor voluntarilor pe care îi puteau găsi, 
pentru a opri înaintarea cehoslovacilor. S-au întors spre anarhiști, pe 
care îi evacuaserá recent din sediul lor politic din oras. Pericolul 
Legiunii Cehoslovace i-a reunit din nou, într-o nouă colaborare a 
Gărzilor Roşii cu grupările militare anarhiste.13 

Cercul puterii sovietice se îngusta rapid. La mijlocul lunii iunie, 
Omsk a cedat sub atacul cazacilor siberieni si al cehoslovacilor, care au 
preluat totodată controlul căii ferate în apropiere de Tiumen. Forţele 
,rosii" şi conducătorii lor politici au recurs la o retragere strategică.14 
Revoltele muncitorilor din regiunea Ural împotriva bolşevicilor au fost 

numeroase la începutul verii15  Nemultumirile provocate de 
incapacitatea Sovnarkom-ului de a aduce redresarea economică 
promisă căpătau amploare, iar resentimentele față de teroarea 
politieneascá erau intense. Lenin şi tovarășii lui le promiseseră luna de 
pe cer, în anul precedent. Muncitorimea industrială din Ural se simțea 
înșelată în aşteptări. Se cereau tot mai des noi alegeri pentru soviete în 
întreaga regiune.16 Într-un viitor foarte apropiat, era posibil ca 
Legiunea Cehoslovacă să atace Ekaterinburg, în condiţiile în care 
şansele ca apărarea orașului să poată opune rezistență erau slabe. 
Bolşevicii aveau doar aproximativ o mie de oameni sub arme, printre 
care se aflau Gărzile Roșii, a căror disciplină militară lăsa mult de dorit. 
O mare parte din armamentul lor era de proastă calitate - multi soldati 
aveau doar puşti de vânătoare.17 

În decurs de câteva zile, întreaga linie ferată dintre Volga si 
Vladivostok iesise vertiginos de sub controlul sovieticilor. Forţele 
armate bine organizate, oricât de mici ar fi fost, puteau avea un impact 
militar uriaș, dacă erau suficient de motivate în acţiunea lor. 
Conducerea bolșevică din capitală constientiza acut pericolul în care se 
afla. Fără pușcașii letoni răspândiţi în Kremlin și în împrejurimi, 
Sovnarkom-ul putea oricând să fie luat prin surprindere de un atac 
inopinat. Tot la fel, era întru totul posibil ca Legiunea Cehoslovacă, 
nemaiputând să aibă încredere în Lenin si Troțki, să acționeze ca 
avangarda unei ofensive menite să zdrobească Revoluţia din 
Octombrie. 

* 

Manevrele germanilor 

Germanii au obtinut ceea ce doreau, prin Tratatul de la Brest- 
Litovsk: Frontul de Est era închis, iar diviziile armatei germane puteau 
fi transferate ca să lupte contra britanicilor si francezilor, înainte ca 
aceștia să poată primi întăriri de la americani. Din Ucraina, puteau fi 
obținute alimentele necesare pentru soldații si civilii germani. 
Germania dobândise în sfârşit controlul vastelor teritorii din vestul 
Rusiei, care erau atât de tentante pentru întreprinzătorii germani. 
Rusia însăși putea deveni în curând un vasal economic. 

Dar erau Lenin și Troțki vrednici de încredere pe viitor? Ar fi 
fost o imprudentá pentru Ludendorff si Hindenburg, adevărații stăpâni 
în Germania, să nu pună la îndoială declaraţiile Sovnarkom-ului. Lenin 

cástigase votul pentru o pace separată, în pofida opoziţiei din 
interiorul coaliției. Comisarii Poporului din partea eserilor de stânga 
şi-au dat demisia din funcții (chiar dacă alti eseri de stânga au 
continuat să lucreze în administraţie, la niveluri inferioare). Opozantii 
bolșevici ai tratatului îşi mențineau obiecțiile. Troțki, în special, era 
suspect, deoarece acceptase pacea doar cu mare reticentá si nu 
contenea să intre în grațiile diplomaților trimiși de Aliați - el si 
emisarul britanic, Robert Bruce Lockhart, petreceau mult timp 
împreună, or, nimeni nu putea fi sigur că Troțki nu avea să revină la 
ideea lui conform căreia trebuia ca Rusia să continue războiul. De fapt, 
mulți bolșevici l-ar fi aplaudat pentru o asemenea decizie. Regimul 
sovietic propriu-zis trecea prin dificultăți uriașe şi era întru totul 
plauzibil ca guvernul să se prăbușească, pe măsură ce nemulțumirile 
creșteau printre muncitorii din industrie si țărani. Ținând seama de 
toate aceste motive, diplomaţia germană practica o politică duplicitară, 
colaborând cu conducerea bolșevică, dar căutând concomitent 
posibilități pentru o alianţă cu rușii progermani. 

Cea de-a doua pistă diplomatică devenea zilnic tot mai realistă, 
pe măsură ce grupările antibolșevice din Rusia încercau să găsească 
modalităţi de a răsturna Sovnarkom-ul si luau în considerare un sprijin 
militar şi financiar din partea Germaniei. Raționamentul lor era de 
ordin practic. Ajungând la concluzia că forţele rusești nu mai aveau 
capacitatea să înfrunte Germania, prevedeau înfrângerea Aliaților în 
Marele Război. În ipoteza în care Germania cârmuia în Europa de Est, 
mulți patrioţi ruși aveau în vedere o adaptare la noua realitate, în 
speranța de a obține mijloace pentru răsturnarea bolsevismului. Voiau 
să convingă Berlinul că o altă conducere politică la Moscova era 
oricum de preferat comuniștilor, cu ale lor atacuri antireligioase, 
anticapitaliste si antimonarhice, cu care amenințau fiecare țară din 
Europa, inclusiv Germania. 

Contele von Mirbach a amânat până în 26 aprilie 1918 
deschiderea ambasadei germane la Moscova, pe Denejníi Pereulok 
(Stráduta Banilor) nr. 5. Pe aceeași alee se afla și sediul misiunii 
militare franceze, iar cele două grupuri de diplomaţi se sfidau reciproc. 
Limuzinele lor oficiale erau adesea la un pas de a se ciocni, atunci când 
din ambiție transformau Denejnii Pereulok în pistă de curse 
automobilistice.1 Mirbach a dat tonul pentru colegii lui: se comporta 

ca si cum bolşevicii erau doar temporar la cârma statului rus, nelăsând 
altminteri niciun dubiu în privința simpatiilor sale fundamentale, prin 
vizitele pe care le făcea unor monarhiști de frunte; a reușit să obțină 
chiar o întrevedere cu Natalia, cumnata lui Nicolae al II-1ea.2 Nicolae ar 
fi fost îngrozit să audă așa ceva, din moment ce pentru el Germania 
continua să fie principalul duşman al ţării lui. Însă Mirbach avea în 
vedere o altă Rusie pe viitor, unde germanii ar rămâne forța 
dominantă, iar bolşevicii nu ar mai exista. Era previzibil ca în cazul 
victoriei, Kaizerul Wilhelm să vrea să restaureze o formă de monarhie 
în Rusia. Între timp, Mirbach a cerut oficial ca firmele germane 
confiscate după 1914 să fie înapoiate proprietarilor de drept. 
Sovnarkom a fost nevoit să dea curs solicitării, făcând astfel o excepţie 
de la planul de exproprieri în folosul statului: toate proprietățile 
aparținându-le germanilor aveau să rămână intangibile.3 

Monarhistii ruși au profitat de oportunitate ca să se adreseze 
ambasadei germane, cerându-i sprijinul pentru a convinge conducerea 
sovietică să amelioreze condiţiile de detenţie pentru Romanovi.4 Desi 
Mirbach a primit în trei ocazii asemenea solicitări de la fostul senator 
Dmitri Neidgart, nu a făcut decât să își exprime compasiunea, fără să 
promită cá va acționa în vreun fel.5 Neidgart, lesne de înţeles, a rămas 
demoralizat de această reacție. Aleksandr Trepov, care fusese pentru 
scurt timp prim-ministru pe timpul lui Nicolae, la sfârşitul lui 1916, s-a 
alăturat altor activiști monarhiști în încercarea unei abordări diferite. 
Ideea lor era să se ducă la Marele Mareșal al Curţii, contele Pavel 
Benckendorff, și să-l convingă să intervină pe lângă Mirbach, în 
virtutea ideii că, după Tratatul de la Brest-Litovsk, doar germanii 
dețineau autoritatea de a garanta siguranţa familiei Romanov. Trepov 
voia să lanseze nemților un avertisment: în cazul în care vreo 
nenorocire s-ar fi abătut asupra Romanovilor, el și prietenii lui aveau 
să spună lumii că Germania era vinovată.6 Mirbach, aristocrat și 
diplomat de profesie cum era, l-a primit pe Benckendorff cu multă 
curtoazie, dar nu s-a arătat cu mult mai încurajator decât fusese cu 
Neidgart. A susținut că soarta lui Nicolae al II-lea trebuia să fie lăsată în 
mâinile poporului rus. El nu putea fi de acord decât să analizeze ce ar fi 
putut face Germania pentru ,printesele germane".7 

Au existat câteva indicii că germanii ar fi întreprins după aceea 
câteva demersuri timide. La un moment dat în aprilie 1918, Mirbach s- 


1 


a prezentat la Sverdlov, in numele familiei imperiale germane si al 
reginei Spaniei, cu solicitarea ca Romanovii sá fie transferati la 
Petrograd. Aparent, Sverdlov i-ar fi spus cá va incerca sá facá tot ce 
putea, subliniind însă cá era dificil să colaboreze cu autorităţile 
sovietice locale; şi nici nu voia să fie făcut vinovat pentru eventualele 
neplăceri survenite în Ural.8 Nu era însă opinia tuturor funcționarilor 
de la ambasadă că partea germană, dacă ar fi dorit cu adevărat, nu ar fi 
putut să insiste pentru a obține eliberarea din detenţie a lui Nicolae, ca 
o clauză a acordului de pace de la Brest-Litovsk. Dar aceiași diplomați 
admiteau, de asemenea, că autorităţile de la Berlin ar fi putut stârni 
împotrivirea socialiștilor din Reichstag, dacă vreo iniţiativă de acest fel 
ar fi fost întreprinsă - şi, oricum, Nicolae ar fi fost în pericol să fie 
asasinat, dacă ar fi fost eliberat.9 Cu toate acestea, în jurul datei de 15 
mai 1918, Gilliard a intrat la bănuieli când a auzit că o misiune a Crucii 
Roşii din Germania fusese recent în Ekaterinburg, iar în timp ce era la 
un restaurant cu Buxhoeveden si Aleksandra Tegliova, au zărit niște 
infirmiere germane, discutând în gura mare pe limba lor.10 

Există slabe indicii că familia imperială ar fi încercat şi altceva în 
afară de a se conforma cerințelor impuse de cei care îi țineau captivi. 
Însă e posibil să se fi întâmplat diverse lucruri în umbră. Prin iunie 
1918, Serghei Markov, neobositul posibil salvator al familiei, decisese 
că salvarea Romanovilor nu ar putea avea loc decât cu ajutorul 
Germaniei.11 De asemenea, credea că propriul său șef, Markov - II, 
colabora deja cu ,nemtii", ceea ce părea să explice de ce atât de puțini 
voluntari sosiserá la Tiumen la începutul anului - iar Markov - ÎI nu îşi 
putea permite să deranjeze guvernul german dându-i posibilitatea lui 
Nicolae să se plaseze în fruntea unei mişcări menite să anuleze 
Tratatul de la Brest-Litovsk. Nemţii, considerau ei, nu ar susține decât 
o acțiune vizând evadarea Romanovilor în străinătate.12 Generalul de 
divizie Vladimir Kislitin avea să depună mărturie în 1919 că l-a întâlnit 
pe Serghei Markov la Berlin, în decembrie 1918. Markov i-a arătat o 
scrisoare pe care o avea, chipurile, de la Alexandra din Tobolsk către 
fratele ei prințul Ernst de Hesse. Deşi scrisoarea a rămas sigilată, 
Kislitin era sigur cá a recunoscut scrisul Alexandrei pe plic.13 
Asemenea altor foști ofițeri din Armata Rusă, Markov era bine tratat de 
către germani. Volubil si expansiv, susținea cá mai demult Kaizerul - 


care nu mai era la putere deja - se oferise sá le ducá pe Alexandra si pe 
fiicele ei la Berlin, insá Alexandra refuzase categoric.14 

Markov nu a dezvăluit niciodată ce credea el cá era în scrisoare, 
iar povestea a intrat în mormânt odată cu el. O întâmplare si mai 
extraordinară chiar a fost relatată de Vasili Golitin, un tânăr aristocrat, 
fiu al unui general din vechea Armată Rusă. Golitin afirma că întâlnise 
în Ekaterinburg un subofițer pe nume Praslov, care vorbise cu un 
comisar care auzise de la un comisar „roșu' cá un general german 
venise la Ekaterinburg si se întâlnise chiar cu Nicolae în Casa Ipatiev. 
După toate aparențele, când i s-a cerut să valideze tratatul de pace, 
Nicolae respinsese sugestia. La care, generalul l-ar fi avertizat că avea 
să sfârşească prin a fi ucis, iar Nicolae i-a răspuns că era gata să-şi dea 
viața pentru Patrie.15 Este îndoielnic că o asemenea întrevedere ar fi 
putut avea loc cu adevărat, însă totodată ar fi fost ciudat ca serviciile 
de informaţii germane să nu fi întreprins nimic pentru a descoperi ce 
se întâmpla în Ural. Într-o asemenea situaţie, nici nu era de mirare că 
zvonurile înfloreau. 

Între timp, germanii si austriecii se comportau cu semetie si 
superioritate în acele vaste teritorii ale fostului Imperiu Rus pe care le 
ocupau. Ori de câte ori cucereau vreun oraș important, se organiza o 
mare paradă militară. Soldaţii se aliniau pe ambele laturi ale 
bulevardelor centrale, pentru a tine la distanță mulţimea. Fiecare 
soldat purta o crengutá de brad la coif. Cavaleria defila la loc de cinste. 
Fanfara militară acompania regimentele în marș, iar evenimentul era 
filmat pe peliculă. Locuitorii priveau amutiti cum marii comandanți 
germani si austrieci celebrau victoria. În zilele următoare, magazinele 
aveau să fie redeschise și cumva viața normală își relua cursul. 
Administratii-marionetá erau instalate cu sprijinul unor ucraineni si 
ruși servili, însă în rest nu se făceau alte tentative de a deghiza 
realitatea unei suprematii germane - până și austriecii păşeau în 
umbra lor.16 Ucraina devenea un loc de refugiu pentru locuitorii care 
fugeau din teritoriile conduse de sovietici. Politica germană nu avea 
niciun interes să perturbe vechea ordine socială, iar familiile de 
aristocrați și bogátasi puteau să apară în public, fără a risca molestările 
la care fuseseră supuşi adesea în 1917. Unii dintre ei au început să își 
facă socoteala că, dacă Rusia pierduse războiul pe Frontul de Est, 


Germania imperialá ar putea constitui un instrument util pentru a-i 
indepárta de la putere pe bolsevici. 

Prin urmare, în timp ce Nicolae al II-lea rămânea ostil față de 
orice reconciliere cu Germania imperială, diverşi ofițeri monarhiști din 
vechea Armată Rusă erau dispuși să accepte un eventual ajutor din 
partea germanilor, pentru a organiza un atac în Ural şi a-i salva pe 
Romanovi. Unii comandanţi militari germani din Kiev agreau această 
posibilitate, însă colegii lor din diplomaţie nu erau la fel de entuziaști. 
Generalul A.I. Mosolov, care cândva slujise la Curtea imperială, i-a 
cerut ambasadorului Mumm în capitala ucraineană clarificări despre 
intenţiile Berlinului. Mumm a replicat tăios că el nu credea „că 
problema salvării țarului era importantă pentru Germania".17 

Conducătorul căderilor, Pavel Miliukov, care sustinuse cu 
ardoare o victorie militară a Aliaților în 1917, a fost printre primele 
personalități publice din Rusia care a făcut o întoarcere de 180 de 
grade în politică, ajungând astfel să ceară sprijinul armatei germane. 
La sfârşitul lunii mai 1918, a trecut în secret noua graniță ruso- 
ucraineană, sub pseudonimul „profesor Ivanov". Susținând că vorbea 
în numele mișcării secrete antisovietice de Centru Dreapta, constituită 
recent, a intrat în legătură cu autoritățile germane de ocupaţie. A 
solicitat acordul Germaniei pentru sprijinirea ofiţerilor ruși din 
Armata de Voluntari a lui Alekseev, în vederea organizării unui puci 
militar împotriva Sovnarkom-ului, la Moscova. Armata germană ar fi 
avut un rol decisiv în blocarea accesului spre capitală, sub amenințarea 
unui atac contra bolșevicilor. Germania, speră Miliukov, putea să 
furnizeze Armatei de Voluntari armamentul și munitiile necesare.18 

Dar Miliukov trebuia să fie foarte discret. Dacă s-ar fi aflat că se 
dusese să se umilească la nemți, bolșevicii ar fi făcut din asta un 
adevărat scandal în Rusia, distrugându-i reputaţia. În Kiev, Miliukov l-a 
rugat pe un coleg din Partidul Cadetilor, N.P. Vasilenko, care deținea 
un portofoliu ministerial în guvernul condus de protejatul germanilor, 
Pavlo Skoropadski, să acționeze ca intermediar între el și germani. 
Chestiunea era delicată, deoarece până nu demult Miliukov fusese un 
susținător inversunat al necesităţii de a repurta o victorie zdrobitoare 
asupra Germaniei, criticând totodată aspru Tratatul de la Brest-Litovsk 
semnat de conducerea bolșevică. Misiunea lui Miliukov în Ucraina 
comporta si un straniu aspect dinastic. Persoana de legătură a lui 

Vasilenko in administratia militará germaná era maiorul Haase, care 
avea un rol important în problemele de securitate și politică externă, 
sub comanda generalului Hermann von Eichhorn. Haase era, de fapt, 
prințul Ernst de Hesse, nimeni altul decât fratele fostei împărătesc 
Alexandra. În mod firesc, Haase era circumspect. Tratatul de la Brest- 
Litovsk adusese beneficii cauzei germane în Marele Război, permițând 
transferarea trupelor de pe Frontul de Est în nordul Franţei. În cazul în 
care Miliukov ar fi ajuns la putere, Haase dorea asigurări că efortul de 
război al Germaniei nu ar avea de suferit.19 

La întâlnirea cu Haase din 21 iunie, Miliukov a pretins că 
generalul Alekseev și Armata de Voluntari nu mai refuzau să analizeze 
în mod obiectiv contextul militar și se arătau receptivi la ideea de a 
colabora cu Germania. (Afirmația era o pură fantezie din partea lui 
Miliukov, care spera poate ca, în timp, iluzia lui să se adeverească.) 
Prințul a insistat ca Miliukov să-i expună viziunea lui despre viitorul 
Rusiei. Miliukov îi îndemna pe germani să își modereze pretențiile şi 
explica totodată că, deşi el dorea să vadă Rusia reunită cu Ucraina, 
avea în vedere o relație flexibilă si spera ca Germania să fie satisfăcută 
cu această soluţie. Dorind dintotdeauna o monarhie constituțională, 
Miliukov declara că voia ca marele duce Mihail să preia tronul. Îi 
plăcea firea blajină a lui Mihail şi nu prevedea nicio dificultate în a-l 
manipula. Inconvenientul evident era că marele duce Mihail se afla 
arestat în mâinile bolșevicilor, însă Miliukov rămânea optimist. Pentru 
el, succesiunea la tron era doar o „chestiune tehnică”. Dacă se dovedea 
că Mihail nu era disponibil sau nu se lăsa convins să accepte 
propunerea, sugera el, autoritățile puteau să îl însoare pe marele duce 
Dmitri Pavlovici cu fiica lui Nicolae, Olga, prima născută dintre copiii 
lui.20 

Din câte se pare, Miliukov nu avea scrupule să afișeze un 
asemenea cinism în soluţiile pe care le propunea pentru rudele 
apropiate ale prinţului. Marele duce Dmitri fusese implicat în 
complotul de asasinare a lui Rasputin, pentru care Nicolae îl pedepsise, 
trimițându-l pe frontul din Persia. După Revoluţia din Februarie, 
asemenea tuturor celorlalți Romanovi, a trebuit să părăsească serviciul 
militar si a optat să se refugieze la misiunea britanică din Teheran. 
Lucrul acesta nu pleda nicidecum în favoarea lui, în ochii nemților. Mai 
mult chiar, viziunea lui Miliukov despre o viitoare administraţie a 

Rusiei excludea posibilitatea ca Nicolae sá reviná la tron, ceea ce ar fi 
putut avea consecinte supárátoare pentru sora lui Ernst, Alexandra. 
Miliukov presupunea, probabil, cá Ernst admitea cá Nicolae fusese un 
incontestabil dezastru ca împărat. În orice caz, o căsătorie între două 
rude apropiate - Dmitri si Olga - nu era nicidecum un proiect pe care 
nişte geneticieni să-l fi aprobat. Miliukov construia ipoteze nesăbuite. 
Cuprins de disperare pentru soarta Rusiei, se agăța de orice iluzie. 
Lipsit de tact, implora autoritățile germane să admită că era în 
interesul lor să trateze cu el, un patriot rus, şi nu cu internationalistii 
comuniști fanatici de la Moscova. 

Miliukov pierduse din vedere că Armata de Voluntari condusă 
de Alekseev îşi recruta corpul de ofițeri printre cei care fuseseră 
educati să vadă în nemți inamicul tării. O schimbare de mentalitate in 
favoarea Berlinului ar fi fost mai mult decât complicată. În 4 iulie, 
Miliukov a primit un mesaj de la Alekseev, care îi spunea răspicat că el 
nu avea nicio intenţie să adopte o „orientare” germană.21 în plus, 
Aliaţii occidentali începeau să ofere ajutor financiar organizaţiilor care 
se angajau să lupte împotriva nemților. 

Cu toate acestea, Miliukov refuza să se dea bătut. Rămânând mai 
departe în Kiev, s-a întâlnit din nou cu prințul Ernst în 10 iulie, pentru 
a insista în vederea unei cooperări între Germania și rușii antibolsevici 
ca el. Sustinea că Tratatul de la Brest-Litovsk, în loc să consolideze 
supremaţia Germaniei, însemna un pas prea îndepărtat pentru 
germani, dacă se gândeau cu adevărat la interesul lor national - dar nu 
a explicat de ce gândea așa. A confirmat din nou aderarea lui la 
principiul monarhic si a insistat că țăranii, dacă nu si muncitorii, ar 
primi bucuroşi un nou tar.22 însă fără sprijinul lui Alekseev, 
speranțele lui de a-i răsturna pe bolșevici de la putere erau aproape 
zadarnice. Oricum, la plecarea din Kiev, nu reușise să ajungă la niciun 
fel de acord cu germanii. Situaţia s-a înrăutățit odată cu decizia 
colegilor săi cádeti de a se retrage din gruparea de centru dreapta, 
ceea ce crea obstacole în calea reluării unor legături favorabile cu 
Aliaţii occidentali.23 Chiar şi aşa, bolşevicii nu puteau ignora posibilele 
pericole pe care le prezentau relaţiile internaţionale, din moment ce 
continuau să se teamă că inamicii ruși ai politicii lor ar fi putut ajunge 
la o înțelegere cu Germania imperială. Era foarte plauzibil ca nemţii să 


nesocoteascá Tratatul de la Brest-Litovsk şi să îşi caute parteneri de 
dialog la Moscova mai maleabili decât Lenin și Troțki. 

Y1 

Ultimele zile in Casa Ipatiev 

Ín luna mai 1918, existau deja tot mai multe dovezi ale unor 
delicte sávársite de detasamentul de pazá de la Casa Ipatiev. Avdeev a 
efectuat o anchetă la sfârşitul lunii si, ca o consecinţă, l-a concediat pe 
adjunctul său Aleksandr Moskin, pentru furturi din bunurile familiei 
Romanov. Însă Avdeev era si el un individ corupt. Când, la scurt timp 
după aceea, a fost găsit vinovat și el de furt, Comitetul Executiv al 
Sovietului Regional din Ural l-a eliberat din funcţie, iar de atunci 
Avdeev nu a mai fost văzut niciodată in Casa Ipatiev.1 

Cekistul Iakov Iurovski a fost numit comandant în locul lui 
Avdeev, cu sarcina de a pune ordine în sistemul de pază. Noul 
comandant era un tip voinic, rumen în obraji, cu o personalitate pe 
măsura fizicului.2 lurovski lucrase ca infirmier de regiment în spitalele 
militare din timpul războiului. După Revoluţia din Februarie, a fost 
ales în Sovietul din Ekaterámburg. Se spunea că și-ar fi început cariera 
ca eser.3 Dacă aşa era, nu ar fi fost nicidecum o schimbare neobișnuită 
în politica acelor vremuri. În 1917, bolşevicii actionaserá ca un magnet 
pentru mulți oameni, care vedeau în ei singurul partid capabil să 
îngenuncheze capitalismul si să pună capăt Marelui Război. Asemenea 
altor tineri militanti, lurovski s-a remarcat în vâltoarea luptelor din 
țară si s-a ridicat în comitetul CeKa din regiunea Ural, după ce 
bolșevicii au pus mâna pe putere și au înființat Sovnarkom. 

Membrii conducerii din Ural au cerut să se facă ordine în 
detașamentul de pază. Nu i-au spus nimic lui lurovski despre ce se 
intenționa în cele din urmă cu Romanovii, mai ales că nici ei în acea 
fază nu știau mai mult decât bârfele obișnuite de la Moscova; oricum, e 
puțin probabil ca discuţiile din Sovnarkom despre judecarea lui 
Nicolae într-un proces public să fi scăpat Comitetului Executiv al 
Sovietului Regional și oficialităților de încredere de aici.4 

La prima inspecție efectuată în Casa Ipatiev, lurovski s-a lămurit 
că administrarea sub conducerea lui Avdeev suferise de incompetentá 
şi corupţie. A decis să introducă noi soldati în detașamentul de gardă, 
chiar dacă cei de până atunci fuseseră angajaţi doar la sfârșitul lui 
aprilie; a adus cu el membri ai secției pentru scopuri speciale, 

aparținând conducerii din Ekaterinburg, pentru a crea un nucleu de 
nádejde.5 Iurovski nu avea o părere bună despre muncitorii ruşi pe 
care Avdeev îi recrutase de la fabricile din Ural și, în locul lor, a adus 
câțiva letoni de încredere. Lăsându-i în continuare pe ruşi să patruleze 
în exteriorul casei, a rezervat sarcina securităţii interne pentru echipa 
lui de letoni. Urmărind întărirea disciplinei, a avut în vedere totodată 
şi avantajul de a pune de pază soldati care vorbeau prost rusește fiind 
incapabili să discute dezinvolt cu Romanovii.6 A reorganizat drastic 
spaţiile de locuit, lăsându-i pe nou-veniti să monopolizeze etajul de jos 
al Casei Ipatiev.7 Ori de câte ori era de serviciu, lurovski anunța că 
vechile obiceiuri nu mai erau tolerate. Așa cum era de aşteptat de la un 
ofițer CeKa, reședința a fost transformată într-o fortáreatá-inchisoare. 

Beloborodov a venit în vizită pentru a-l informa nemijlocit pe 
Nicolae despre schimbarea de personal. Furturile din bunurile lor 
aveau să fie stârpite, iar Iurovski împreună cu un asistent au întocmit 
un inventar al inelelor si brátárilor de aur. Au luat bijuteriile cu ei 
pentru a le păstra în siguranță, dar nu înainte de a-i instiinta cá 
fuseseră detectate în oraș vânzări ilegale ale unor bijuterii, pentru care 
Avdeev fusese găsit vinovat. (Nicolae se gândea în sinea lui că Avdeev 
nu fusese capabil să stăpânească detașamentul de pază, şi i-a fost milă 
de el.) 8 Totuși, lurovski avea un alt punct de vedere. Dacă Avdeev 
căzuse pradă ispitei, la fel s-ar putea întâmpla cu oricare dintre letoni. 
Lucrurile nu erau întotdeauna atât de simple cum își imaginase el, 
după cum a putut constata când a fost nevoit să-i lase împărătesei o 
brățară pe care aceasta a exclamat că o purtase pe mână timp de 
douăzeci de ani şi că ar fi avut nevoie de o cheie ca să o scoată.9 
Iurovski s-a întors a doua zi cu o casetă conținând toate bijuteriile pe 
care le luase si le-a cerut Romanovilor să certifice că nu lipsea ceva. 
Acestea fiind zise, a sigilat caseta şi le-a înmânat-o spre păstrare.10 

Lista învinuirilor aduse lui Avdeev s-a mărit: omisese să 
întocmească un plan de evacuare în caz de incendiu; lăsase liberă 
corespondența dintre Romanovi și prieteni de-ai lor din afara oraşului; 
iar máicutele de la o mănăstire din apropiere continuau să aducă 
alimente în Casa Ipatiev.11 

lurovski a fost sever de la început. A respins rugămintea lui 
Nicolae de a avea voie să curețe prin grădină.12 A fixat pentru 
membrii familiei aceleași ratii alimentare în vigoare pentru cetăţenii 

de rând din Ekaterinburg si i-a oprit pe oamenii din afară să mai aducă 
bunátáti în completarea regimului lor alimentar. Voia să-l reducă pe 
Nicolae la „condiţia unui burghez oarecare” Nu se mai tolera niciun fel 
de privilegii. A respins obiecțiile bucătarului Haritonov, care s-a plâns 
că nu putea pregăti o mâncare decentă pentru cei din casă, folosind 
doar o sută de grame de carne. lurovski a explicat că Romanovii 
trebuiau să se învețe să trăiască asemenea unor prizonieri, si nu ca 
nişte membri respectați ai dinastiei imperiale de odinioară.13 Când 
cálugárita Maria Krohaleva a apărut ca de obicei la ușă cu un coș de 
alimente, lurovski a întrebat-o: „Cine ţi-a dat voie să aduci lucruri 
aici?” Krohaleva a explicat că Avdeev permisese să fie aduse alimente, 
la recomandarea doctorului Derevenko. Răspunsul nu l-a mulțumit pe 
Iurovski, care s-a interesat de unde era laptele. Krohaleva a răspuns cá 
vácutele aparțineau fermei mănăstirii. Onestitatea evidentă de pe 
chipul ei l-a potolit pe lurovski, care a început și el să facă sugestii 
despre ce altceva ar mai putea procura de la mănăstire. (La fel ca 
predecesorul lui, urmărea probabil să amelioreze regimul alimentar 
pentru toti cei din casă.) 14 

Desi a ingrádit practicile ilegale precedente, Iurovski nu a fácut 
totuși nimic în privința standardelor generale de comportament. 
Cekiştii ca lurovski aspirau la ordine politică şi împărtăşeau disprețul 
bolșevicilor pentru prejudecățile claselor de mijloc. Indiferent de 
mediul din care proveneau, toti cultivau o vulgaritate ostentativă. Unul 
dintre soldati, Faika Safonov, mâzgălea obscenitáti si alte înjurături 
scabroase pe perete și cânta melodii triviale. Permisiunea pentru 
slujbele religioase era greu de obținut. Mai mult, un glonț a fost tras 
spre Anastasia, când aceasta a vrut să se uite de la o fereastră afară pe 
stradă. lurovski si Nikulin se distrau pe cinste. Serile, așezat la pian în 
camera comandantului, Nikulin interpreta cântece revoluționare, iar 
Iurovski îi tinea isonul. Nikulin a adus-o chiar si pe iubita lui blondă in 
casă.15 

Relatări despre neajunsurile de la Casa Ipatiev au început să 
ajungă la Moscova, iar Sverdlov şi-a amintit avertizările pe care 
lakovlev le dăduse mereu despre membrii conducerii din Ural și 
atitudinea lor scandaloasă. Și-a exprimat îngrijorarea într-un mesaj 
trimis lui Beloborodov, explicându-i ce i se povestise. Beloborodov l-a 
asigurat că totul era în regulă acum, după ce Moșkin fusese arestat și 

Iurovski il inlocuise pe Avdeev, iar intreaga unitate de gardá fusese 
restructurată. Prin urmare, Moscova nu avea motive să se 
neliniștească.16 Dar zvonurile nu conteneau în Ural. Unul dintre ele 
susținea că bolşevicii îl omorâseră pe Nicolae împreună cu toată 
familia lui. Viceconsulul Franţei, care stătea la consulatul britanic din 
Ekaterinburg, a trimis o telegramă în 9 iulie, respingând aceste 
zvonuri.17 Dar de îndată ce vreo plăsmuire de acest gen era infirmată 
cu succes, o alta începea deja să se răspândească în oraș. Ekaterinburg 
vuia de presentimente despre iminenta venire a Legiunii Cehoslovace, 
iar multi se întrebau ce avea să se întâmple până la urmă cu familia 
imperială. 

Părintele loann Storojev a simţit cá Romanovii erau deprimati, 
atunci când a venit să oficieze o slujbă religioasă pentru ei în 14 iulie. 
Nevoia lor de purificare spirituală era aproape palpabilă si, desi le 
fusese interzis să vorbească cu el după slujbă, preotului i s-a părut că 
una dintre fete i-a mulțumit în soaptá. Trăirea intensă din acele clipe l- 
a vlăguit. În biroul comandantului, după aceea, lurovski l-a întrebat: 
„De ce respiri aşa de greu?” Preotul a răspuns: „Sunt trist fiindcă a fost 
o slujbă atât de scurtă, dar mă simt slăbit si transpir. M-a luat răceala 
probabil”. Iurovski a găsit în sfârşit ceva în comun cu clericul si a spus: 
„Păi, mai bine să închidem fereastra, ca să nu fie curent”. Storojev i-a 
spus că oricum el pleca acasă. lurovski l-a îndemnat să mai stea un pic 
dacă voia, adăugând înțelegător: „Da, acum și-au spus rugăciunile si se 
simt cu sufletul împăcat”. Apoi, a adăugat: „Eu n-am negat niciodată 
influența religiei, şi spun asta cu toată sinceritatea”. Luat prin 
surprindere de aceste cuvinte, Storojev i-a mulțumit că fusese de acord 
ca slujba religioasă să aibă loc. luroyski a părut agasat de această 
remarcă, rástindu-se tăios: „Dar de ce crezi dumneata cá noi 
interzicem aşa ceva?” Storojev a intuit că era imprudent să mai 
continue conversaţia. Iurovski a dat mâna cu preotul, înainte ca acesta 
să plece.18 

După ce Storojev şi diaconul lui, Buimirov, au părăsit Casa 
Ipatiev, fiind singuri au putut să reflecteze la experiența din acea zi. 
Buimirov a dat glas unei impresii instinctive: „Ştii, părinte preot, eu 
cred că s-a întâmplat ceva cu ei acolo”. Storojev era de aceeași părere, 
dar l-a rugat să explice de ce credea asta. Buimirov i-a răspuns că 
niciun membru al familiei Romanov nu a cântat în timpul slujbei. 

Familia imperială obișnuia să participe intens la momentele liturghiei. 
Reticenta lor, se gândea el, avea pesemne o semnificație nefastă.19 

De fapt, Romanovii prinseseră aluzii despre ceea ce se petrecea 
pe plan militar în zona din apropierea Ekaterinburgului, cu toate că 
gărzile nu le spuneau aproape nimic, ba uneori chiar le furnizau 
dinadins informaţii eronate. Însă, din ceea ce vedeau şi auzeau, puteau 
deduce că se produceau mari schimbări, care ar fi fost puţin probabil 
să aducă mai multă siguranță pentru persoanele lor. Ascultând 
zgomotele de pe străzi, au detectat huruitul familiar al pieselor de 
artilerie în mișcare. Ştiau că foştii prizonieri de război austrieci erau 
pregătiți pentru apărare împotriva ofensivei preconizate a cehilor. 
Ironia situației o amuza pe Alexandra, care nota în jurnalul ei, în 13 
iulie, că atât forțele cehe, cât si cele austriece erau alcătuite din soldati 
care fuseseră cândva prizonieri ai rușilor.20 Tulburările care 
avuseseră loc în afara Casei Libertăţii la Tobolsk păreau minore acum, 
în comparaţie cu vuietul războiului care se precipita în Ural, urmând să 
ajungă la Ekaterinburg. Plasat marginal în raza războiului civil care 
căpăta amploare, orașul avea să devină acum unul dintre principalele 
fronturi militare, iar Nicolae si familia lui intuiau că luptele vor avea 
aproape cu certitudine consecințe nefaste pentru ei. 

Capcana Ekaterinburg 

Sovnarkom si Comitetul Central Bolsevic puteau oferi asistență 
Ekaterinburgului doar din când în când. Comunicările erau sporadice 
si instabile, sistemul de telegrafie ajungând să fie atât de defectuos, 
încât mesajele între cele două centre erau redirectionate uneori prin 
Petrograd, ceea ce încetinea considerabil schimbul de informații. 
Bolşevicii îşi  consolidaseră puterea cultivând un spirit de 
independență la nivelul activiștilor de partid din provincie. Adesea 
Lenin trebuia să stea deoparte, lăsându-i pe cei din teritoriu să susțină 
cauza partidului, aşa cum considerau ei de cuviință. Sovnarkom și 
Comitetul Central Bolsevic trimiteau emisari în provincii, ori de câte 
ori era posibil, însă comitetele de partid locale cereau mereu mai multi 
delegati. Partidul Bolşevic avea o lipsă cronică de personal. Cunoscând 
o creștere exponențială începând cu primăvara lui 1917, bolșevicii nu 
avuseseră timp să pregătească numărul de cadre necesar unui partid 
de guvernământ ca să poată administra tara. Uneori, lui Lenin nu-i 

rámánea decát sá emitá decrete si sá ceará organizatiilor de partid de 
la niveluri inferioare să dea dovadă de iniţiativă in găsirea unor 
modalităţi de a le aplica. Le spunea că decretele propriu-zise aveau un 
caracter ,demonstrativ', neconstituind neapărat niște instrucțiuni 
legale detaliate. El şi Sverdlov susțineau cá asa mergeau lucrurile în 
febra revolutiei.1 

Lenin și Sverdlov păstrau o strânsă comunicare cu cei de la 
Ekaterinburg, inițiind frecvente conversații prin aparatul Hughes în 
timpul călătoriei lui Nicolae de la Tobolsk la Ekaterinburg.2 În 2 mai 
1918. 

Sovnarkom a discutat despre Romanovi pentru prima oară după 
sosirea lor în Ekaterinburg, care avusese loc în urmă cu trei zile. 
Rapoartele din Ural confirmau că nu exista niciun pericol real în 
privinţa unei evadări. Era necesar un anunț public despre transferarea 
lui Nicolae, iar Sverdlov a trebuit să redacteze un text concis pentru 
presa sovietică.3 Altminteri, nu se spunea aproape nimic despre ceea 
ce se întâmpla cu Romanovii. O excepţie a fost făcută în 16 mai 1918, 
în Izvestia, care a publicat un interviu dat de lakovlev despre călătoria 
de la Tobolsk. Iakovlev menționa conversațiile pe care le avusese cu 
Nicolae și Alexandra. Vorbea despre Nicolae fără animozitate, criticând 
doar „fenomenala limitare” de care dădea dovadă, însă pe Alexandra 
nu a pregetat să o acuze de viclenie de joasă speţă si mândrie; în rest, a 
omis orice referire la disputele dintre bolșevicii din Tobolsk, Omsk și 
Ekaterinburg.4 

În 19 mai, Comitetul Central Bolsevic a pus din nou pe ordinea 
de zi problema „Nikolai Romanov”. Sverdlov a menţionat că recent 
Prezidiul Comitetului Executiv Central, condus de el, pusese în discuție 
„soarta” Romanovilor. A raportat cá în Ural conducătorii bolșevici 
insistau pentru o rezolvare a chestiunii. La sugestia lui Sverdlov, s-a 
decis să fie amânată orice acţiune, continuând totodată să fie 
menţinută siguranţa fizică a lui Nicolae. Sverdlov urma să le transmită 
această decizie oamenilor din Ural și să le ceară să înțeleagă condiţiile 
dificile tot mai mari de la Moscova.5 Cu toate acestea, Comitetul 
Central a continuat să facă pregătirile necesare pentru un proces 
înscenat. În acest scop, în 4 iunie 1918, Comisariatul Poporului pentru 
Justiție l-a pus pe tovarășul Bogrov la dispoziția Sovnarkom-ului. 
Bogrov urma să adune toată documentaţia necesară pentru instanța de 

judecată, astfel încât autoritățile să poată avea un dosar credibil 
împotriva lui Nicolae.6 Era aceeași situaţie ca în februarie 1918, când 
Sovnarkom solicitase prima oară aceluiași Comisariat al Poporului să 
pregătească rechizitoriul. Acum, Comisariatul Poporului pasa 
problema înapoi la Sovnarkom, trimitándu-l pe tânărul Bogrov să îi 
ajute. 

Au apărut știri în ziarele moscovite necontrolate de bolșevici, 
conform cărora Gărzile Roșii îl omorâseră pe Nicolae în Ekaterinburg.7 
Răspândirea acestei informaţii, care putea strica relaţiile atât cu 
nemții, cât şi cu Aliaţii, a alarmat guvernul sovietic. În plus, conducerea 
din Ural avea reputaţia de a acționa adesea pe cont propriu. Trebuia cu 
orice preţ să cunoască adevărul. În 20 iunie, secretarul personal al lui 
Lenin, Vladimir Bonci-Bruevici, a trimis o telegramă, întrebând dacă 
zvonurile conform cărora conducerea din Ural l-ar fi executat pe 
Nicolae erau adevărate. A durat trei zile până ca mesajul să ajungă la 
Ekaterinburg. Bonci-Bruevici a trebuit să repete întrebarea a doua zi.8 

Moscova nu reușea să afle ce se întâmpla în Ekaterinburg, 
existând totodată suspiciunea că Beloborodov si tovarășii lui nu 
furnizau întotdeauna informaţii netendentioase. Când un nou zvon s-a 
răspândit în capitală despre faptul că Romanovii fuseseră uciși de 
Comitetul Executiv Regional, Lenin și Sverdlov au solicitat o mărturie 
independentă, de la fata locului. Reinholds Berzins, comandantul-sef al 
Frontului Siberian si din Nordul Uralului, a primit ordinul sá efectueze 
o inspectie a Casei Ipatiev. Leton de origine, conducátorul militar 
Berzins era considerat la Moscova un om de încredere deoarece nu 
avea niciun interes în această afacere. În 27 iunie, a transmis printr-o 
telegramă la Moscova constatările inspecției lui la fata locului. 
Povestea despre execuția împăratului, îi asigura el pe Lenin si 
Sverdlov, era o simplă „provocare” lipsită de orice credibilitate.9 Însă 
incidentul arăta că dacă Ekaterinburg nu avea prea multă încredere în 
Moscova, şi reciproca era valabilă în privința Moscovei. În fond, nu era 
nicidecum o notă bună pentru gradul de pregătire militară a 
sovieticilor, dacă unuia dintre comandanții de frunte ai Armatei Roșii i 
se cerea să-și abandoneze îndatoririle operaționale, pentru a efectua o 
anchetă la fata locului privind câţiva deținuți civili. 

Comitetul Executiv al Sovietului Regional din Ural se confrunta 
cu adversitáti tot mai intense în Ekaterinburg, ceea ce membrii 

acestuia si câteva alte oficialități, ca Berzins, bunăoară, ştiau prea bine. 
Mihail Efremov, conducătorul CeKa din oras, a organizat un raid în 
birourile căderilor, în mai 1918, pentru a confisca dosarele şi a-i aresta 
pe principalii conducători.10 O opoziţie si mai periculoasă a apărut 
atunci când eserii au început să pregătească unităţi armate în pădurea 
din împrejurimile localităţii. Zece luptători ai Gărzilor Roșii au fost 
trimiși să îi lichideze. Nereușind să-i găsească, acțiunea lor s-a dovedit 
zadarnică, iar posibilitatea unei provocări militare interne la adresa 
bolșevismului a crescut.11 în 17 mai, Gărzile Roșii au năvălit în zona 
Isetului Superior şi au înăbușit o revoltă a eserilor, executând treizeci 
de militanti luați prizonieri.12 Anarhiștii aveau si ei propria forță 
armată în oraş și îi criticau permanent pe bolșevici. Liderul lor, Piotr 
Jebenev, a înălțat un steag negru deasupra sediului care aparținuse 
anterior unui inginer pe nume Jeleznov. CeKa a lansat un ultimatum, 
cerându-le să evacueze clădirea, altminteri urmând să fie luaţi cu asalt, 
iar ulterior, când s-a descoperit ascunzătoarea lor cu mitraliere, 
administrația sovietică regională s-a convins cá anarhistii puseseră la 
cale un atac primejdios.13 

Măsurile de control pe Voznesenski Prospekt erau stricte, însă 
alte zone centrale ale oraşului rămâneau mai vulnerabile. În 12 iunie 
1918, liderii bolșevici au depistat o posibilă tentativă de subminare 
prin înarmarea soldaţilor răniți care se mai aflau în oraș. Informaţiile 
secrete obținute de Gărzile Roşii despre înaintarea forțelor 
cehoslovace în Siberia și în regiunea Volgăi produseseră o spaimă 
teribilă. Omsk fusese cucerit de cehoslovaci doar cu patru zile în urmă. 
Acum, se părea că antibolșevicii organizau un asalt intern asupra 
puterii sovietice. Au fost luate măsuri preventive, care includeau 
sechestrarea ca ostatici a unor oameni de afaceri și intelectuali. Dacă o 
revoltă s-ar fi produs în Ekaterinburg, acești indivizi urmau să fie 
executaţi pe loc.14 

Încă de la sfârşitul lunii mai, Beloborodov trebuise să se 
pregătească pentru pericole majore, ținând seama de nenumăratele 
rapoarte pe care le primea despre trenurile care transportau continuu 
soldaţii din Legiunea Cehoslovacă. O unitate formată din 500 de 
marinari din Kronstadt a sosit în oraș pentru a da un imbold spiritului 
revoluționar, însă prezenţa lor a provocat scandaluri, în special după 
ce au pus stăpânire pe distileria de vodcă și băutura găsită acolo.15 

Ekaterinburg trebuia să îşi pregătească trupe pentru apărare, ceea ce a 
dus la intensificarea măsurilor de recrutare a localnicilor în cadrul 
forţelor ,rosii'. Nu se găseau însă prea multi amatori, întrucât se 
zvonise că trupele Comitetului Executiv al Sovietului Regional din Ural 
aveau să se lupte curând cu unități militare, care zdrobiseră deja toate 
detașamentele armatei sovietice cu care se  confruntaseră. 
Beloborodov căuta să păstreze un optimism de fațadă. În timp ce 
antibolşevicii din oras au început să spere într-o izbândă rapidă a 
cehoslovacilor, Beloborodov a decis să le dea o lecţie despre duritatea 
şi necrutarea specifice bolşevicilor. În primul rând, a arestat un număr 
de bogátasi din oras si i-a pus la muncă silnică. Trebuiau săpate 
tranşee la marginea orașului, așa că administraţia sovietică din 
Ekaterinburg a anulat rutina socială convențională în asemenea 
situaţii de criză. Au apărut imediat obiecţii din partea celor reținuți, 
unii dintre ei invocând infirmitáti fizice. Sakovici, comisarul pentru 
sănătate, i-a scutit pe trei dintre ei, în numele Sovietului Regional din 
Ural - ulterior, a pretins că obiceiul său de a exonera oamenii de 
obligațiile lor atrăgea asupra sa riscul de a fi mobilizat el însuși să sape 
şanţuri de apárare.16 

Bolșevicii din Ural se mândreau cu atitudinea lor de a refuza 
calea compromisului, așa cum făcuse Lenin. Continuau să susțină ferm 
ideile pentru care pledaseră în 1917 şi, cu toate că evitau să 
destabilizeze direct Sovnarkom-ul, făceau tot posibilul să radicalizeze 
măsurile bolşevice. La Moscova, presupuneau ei, exista riscul ca Lenin, 
artizanul Tratatului de la Brest-Litovsk, în ceea ce priveşte partea rusă, 
să ajungă sub presiuni şi mai mari din partea Berlinului. Prin urmare, 
se supuneau lui Lenin si Sovnarkom-ului său, fără a avea încredere, 
totuși, în el. 

Comitetul Executiv Regional a suspectat că, probabil, se punea la 
cale ceva nefast, în momentul când a fost emis un ordin prin care o 
serie de aristocrați importanţi din regiunea baltică trebuiau să fie 
trimişi din Ekaterinburg la Petrograd. Acești oameni sosiseră recent în 
Ural, pentru a fi folosiți ca ostatici politici. Printre ei, se afla contele 
Lieven. Pe de o parte, Beloborodov si tovarăşii lui nu concepeau ca 
Sovnarkom-ul sá cedeze in fata cererii Germaniei ca acestia sá fie 
eliberati.17 Pe de altá parte, Comitetul Executiv al Sovietului Regional 
din Ural nici nu putea, pur şi simplu, să îi dea cu tifla lui Lenin. Întrucât 

cehoslovacii se apropiau tot mai mult, bolsevicii din Ekaterinburg 
aveau nevoie de tot sprijinul pe care Moscova l-ar fi putut furniza. 
Stiind cá fortele de care dispuneau local erau necorespunzátoare, 
Beloborodov si Golosciokin nu-si permiteau sá supere conducerea 
centrală a partidului, într-un moment când sperau să primească 
susținere militară. În plus, situaţia financiară a Ekaterinburgului era 
falimentară, ceea ce făcuse ca la începutul lui mai 1918 să apeleze la 
Moscova pentru a-i scoate din impas - iar Sovnarkom trimisese un 
tren plin cu bancnote. Comitetul Executiv al Sovietului Regional din 
Ural trebuise să împresoare străzile centrale cu unități ale Gărzilor 
Roșii, în timp ce lăzile cu bani erau aduse de la gară.18 

Comitetul Executiv al Sovietului Regional și-a dat seama că nu 
putea asigura o apărare eficientă a orașului, luând astfel măsuri în 
vederea unei eventuale evacuări a personalului și a fondurilor băneşti, 
înainte de sosirea cehoslovacilor. Conform unor rapoarte demne de 
încredere, inamicul înainta din două direcţii, fără să întâmpine vreo 
rezistenţă... În timp ce Legiunea Cehoslovacă se deplasa spre vest în 
lungul Căii Ferate Transsiberiene, o altă forță armată venea dinspre 
Kuzino.19 Panica începea să crească în rândul simpatizantilor 
Sovnarkom, pe măsură ce cehoslovacii ajungeau tot mai aproape. Mult 
aşteptatul deznodământ militar devenea iminent; toți voluntarii din 
Gărzile Roşii au fost mobilizați pentru luptă. Safarov şi alti tovarăși din 
conducere au făcut vizite rapide la fabrici, pentru a se asigura că toti 
luptătorii aveau să se prezinte la datorie, străduindu-se totodată să 
recruteze noi voluntari.20 Muncitorilor li se povestea despre ororile 
care îi așteptau, dacă forţele contrarevolutionare ar ieși victorioase. 
Însă fiecare lider din Ural ştia de asemenea că bolșevicii nu puteau 
opune rezistență mult timp. Cu prioritate, așadar, toate lucrurile de 
valoare au fost adunate și depozitate la gară, pentru a fi transportate 
spre vest. Următoarea destinaţie nu putea fi decât Perm. 

33 

Moscova, o placă turnantă 

În timp ce situația continua să se deterioreze, strategia 
bolşevicilor se concentra mai departe asupra judecării lui Nicolae într- 
un proces înscenat la Moscova, de îndată ce împrejurările aveau să 
permită acest lucru. Lenin și Sverdlov se temeau ca liderii din Ural să 
nu împiedice un asemenea deznodământ, găsind un pretext de a-l 

ucide înainte, mai ales că, la începutul lunii iulie 1918, s-a zvonit din 
nou că bolșevicii l-ar fi omorât, de fapt, pe Nicolae în Ekaterinburg; 
când Troțki, în calitate de comisar al poporului pentru afacerile 
militare, a fost întrebat dacă acest lucru era adevărat, a tratat cu 
nepăsare problema. După cum nota un diplomat german de la 
ambasada din Moscova, Troțki a răspuns sincer: „Nu ştiu; este o 
chestiune care nu mă priveşte. Nu pot să mă preocup de viaţa fiecărui 
cetățean rus". 1 Când voia el, Troțki putea să fie prețios ca un vicar si 
impasibil ca un judecător. Îi plăcea să îi epateze pe membrii ambasadei 
germane, in special pe cei de sorginte nobilă, cu nonsalanta lui 
sfidătoare. 

Totul era o mascaradă. În realitate, în culisele scenei politice se 
discuta mult pe această temă la vârful Partidului Bolșevic, iar Troțki 
sustinuse vehement necesitatea unui simulacru de proces public 
pentru Nicolae. Însă evenimentele se precipitau deja periculos, pentru 
ca Sovnarkom să mai fi avut încă posibilitatea înscenării unui 
asemenea spectacol. La un moment dat mai devreme, la începutul verii 
1918, Sverdlov vorbise la o întâlnire cu ușile închise, la care 
participaseră cincizeci sau poate şaizeci de lideri din organizația de 
partid de la Moscova, unde a relatat că bolșevicii din Ural se 
interesaseră cum ar reacționa autorităţile centrale, dacă ei ar decide să 
execute întreaga familie imperială. După cum povestea chiar el, și-a 
permis un zâmbet când a răspuns: „Cred că voi respecta opinia noastră 
generală, dacă voi răspunde că această problemă nu ne privește direct 
pe noi. (Noi susţinem principiul) «Toată puterea pentru organele din 
teritoriu», iar dacă tovarășii din provincie consideră că acest pas este 
necesar din rațiuni locale, atunci au tot dreptul să îl facă; noi nu avem 
de gând să obiectám!" 2 Acesta a fost începutul eforturilor conducerii 
supreme de a se distanţa de orice nenorocire care s-ar fi putut abate 
asupra Romanovilor. Guvernul sovietic căuta să se exonereze de orice 
posibilă íinvinovátire. Însă, deocamdată, politica oficială rămânea 
neschimbată: Nicolae urma să fie adus în capitală pentru a fi judecat în 
fata tribunalului. 

În 4 iulie 1918, când Goloşciokin a sosit la Moscova pentru 
Congresul Sovietelor şi pentru consultări cu autoritățile centrale, nu 
avea niciun presentiment în această privinţă. Era ceea ce bolșevicii din 
Ekaterinburg înțelegeau prin „trimiterea artileriei grele".3 Misiunea lui 

era de a discuta másuri pentru viitor, cu Sverdlov si Lenin. Liderii 
bolșevici din ambele centre înțelegeau necesitatea unui plan de 
acțiune propriu-zis. Ofensiva cehoslovacilor împotriva 
Ekaterinburgului era aşteptată în câteva zile, iar bolşevicii din Ural 
trebuiau să ştie pe ce ajutor puteau conta din partea capitalei. De 
asemenea, trebuiau să discute ce era de făcut cu deținuții Romanov. 
Ținând seama că exista posibilitatea ca Ekaterinburg să cadă în fata 
atacului cehoslovacilor într-un viitor apropiat, păstrarea prizonierilor 
la Casa Ipatiev devenea în mod clar nerecomandată. 

Goloşciokin, Lenin şi Sverdlov nu anticipau nicidecum că factorii 
care stăteau la baza strategiei de securitate aveau să sufere o 
schimbare drastică, şi nici că acele transformări urmau să aibă loc în 
Moscova si în restul regiunilor din centrul Rusiei, si nu în Ural, de fapt. 
Congresul Sovietelor s-a deschis de o manieră previzibilă, în Teatrul 
Bolşoi din capitală. În atmosfera gălăgioasă din sală, din cele mai bune 
loje rezervate lor, reprezentanții misiunilor diplomatice urmăreau 
mersul lucrărilor. Pe o latură era Mirbach, cu colegii lui austrieci, 
unguri, bulgari și turci; era prezent de asemenea si șeful serviciilor 
secrete germane, Rudolph Bauer. Vizavi, pe cealaltă latură a sălii, 
sedeau reprezentanții Aliatilor.4 Lenin a vorbit despre Tratatul de la 
Brest-Litovsk, Troțki despre gradul de pregătire a Armatei Roşii. Nicio 
umbră de dezacord nu a întunecat armonia dintre cei doi comisari. 
Maria Spiridonova si eserii de stânga, acționând încă fățiș în cadrul 
regimului sovietic, au înfierat politica Sovnarkom-ului; Boris Kamkov a 
răcnit că erau toti niște ticăloși lipsiţi de suflet, iar ridicând privirea 
spre grupul lui Mirbach a strigat: „Jos cu asasinii!” 5 

Acelaşi spirit contestatar se reflecta și în culisele vieţii politice. 
Comitetul Central al eserilor uneltea în secret o adevărată campanie de 
terorism în Moscova. Ideea nu era de a-i omori pe Lenin si pe Troțki, ci 
de a organiza o „provocare” care să compromită definitiv Tratatul de la 
Brest-Litovsk si să-i aducă pe bolșevici înapoi pe calea „războiului 
revoluționar”. Intentionau să facă asta asasinându-l pe ambasadorul 
Mirbach, ceea ce considerau ei că avea să forțeze Berlinul să rupă 
relațiile cu Moscova. 

În 6 iulie 1918, Iakov Bliumkin, un eser de stánga in várstá de 
optsprezece ani care lucra pentru CeKa, a reusit prin tertipuri sá 
pătrundă în ambasada Germaniei și să-l impuste pe Mirbach. Imediat, 

Sovnarkom a scos în afara legii întregul partid si i-a arestat pe câţiva 
dintre lideri. Dzerjinski a plecat valvârtej la sediul partidului lor, ca să 
pună lucrurile la punct, dar a fost făcut prizonier de eserii de stânga. A 
fost eliberat abia când pușcașii letoni au intervenit în forță. Lenin si 
Karl Radek - unul dintre experții de frunte ai partidului în problemele 
germane - au plecat degrabă la ambasadă, ca să transmită 
condoleantele lor oficiale, sperând ca astfel să evite ocuparea militară 
a Moscovei de către germani.6 Au afirmat că doreau respectarea 
tratatului de pace semnat la Brest-Litovsk. Subiectul era dificil pentru 
Radek, care era cunoscut drept un opozant vehement al tratatului. 
Lenin îl folosea ca o dovadă vie a faptului că membrii conducerii 
sovietice erau ferm hotărâți să respecte ceea ce fusese convenit între 
Rusia si Germania. Nemţii au cerut arestarea şi pedepsirea ucigasilor si 
a „mentorilor ideologici” care îi ghidaseră; de asemenea, au pretins 
dreptul de a trimite trupe în Rusia.7 Dorind cu disperare să le facă pe 
plac, guvernul sovietic a ordonat executarea lui V.A. Aleksandrovici, 
eserul de stânga care ocupa funcția de preşedinte-adjunct al CeKa. 

Cu aceasta, lucrurile s-au calmat, germanii lăsând să se înțeleagă 
că apreciau reacția oficială bolșevică. Radek glumea, spunând cá 
rămăseseră posturi vacante în detașamentele de voluntari pentru 
generalii lui Nicolae al II-lea, ca să verse lacrimi de crocodil în cortegiul 
funebru al lui Mirbach.8 Anatoli Lunacearski, comisarul poporului 
pentru instrucție publică, i-a asigurat pe diplomații francezi si britanici 
că situația de criză se încheiase. Aidoma altor bolșevici, se temea și el 
că Aliaţii ar fi putut să înceapă un război preventiv, pentru a salva 
Rusia de la pericolul unei posibile ocupaţii germane.9 

Nu era doar o reacție paranoică, date fiind eforturile făcute de 
Aliați pentru a se descotorosi de bolșevici. Diplomatii francezi si 
britanici împreună cu serviciile de informaţii îl încurajau pe Boris 
Savinkov, care punea la cale o rebeliune organizată de Uniunea pentru 
Apărarea Patriei si a Libertăţii, în Iaroslavl, la 250 de kilometri în 
nord-est de Moscova.10 Ideea era de a incita la rezistență împotriva 
bolsevismului în orașele din partea centrală si de nord a Rusiei, iar 
Savinkov spera să capete sprijin din partea așa-numitei Armate Albe, 
pe care generalul Alekseev o organiza în sud.11 Francezii, în special, îi 
lăsau impresia lui Savinkov că Aliaţii s-ar fi pregătit pentru o adevărată 
invazie.12 În 6 iulie, când eserii de stânga l-au împușcat pe Mirbach, 

grupările armate ale lui Savinkov au continuat revolta, ocupând 
Iaroslavl şi orașele din apropiere.13 Savinkov fusese înșelat de Aliați; 
în scurt timp, a descoperit că nu primea niciun fel de ajutor din partea 
Aliaților, atunci când forţele „roşii” au atacat forțele rebele.14 

Toate aceste evenimente au răsturnat cu susul în jos politica 
moscovită. Nimic nu mai putea fi previzibil, chiar dacă germanii se 
declarau mulțumiți de reacția bolșevicilor în urma asasinatului. Totuși, 
nimeni din Sovnarkom nu considera că putea avea încredere în ei. Nu 
ar fi fost exclus ca Berlinul să plănuiască în secret să subjuge Rusia și 
să instaleze un regim marionetă, aşa cum făcuse în Ucraina. Restul 
acelei veri trebuia să fie dedicat îmbunării autorităţilor germane. Când 
Goloşciokin sosise la congres, intenția conducerii bolşevice era încă de 
a-l aduce pe fostul împărat în capitală pentru înscenarea unui proces. 
Însă, cu siguranță, un asemenea proces ar fi avut efectul de a-i agita și 
mai mult pe conducătorii germani. Asasinatul a pus capăt planului. 

În 9 iulie 1918, conducerea Sovietului Regional din Ural s-a 
întrunit într-o şedinţă comună cu şefii Comitetului Regional al 
Partidului Bolșevic, pentru a analiza situația apărută în urma 
impuscárii lui Mirbach si a revoltei eserilor de stânga. Cu cincisprezece 
voturi pentru și cinci abţineri, au trimis un mesaj de solidaritate la 
Moscova, declarând cá eserii de stânga se plasaseră „în afara 
rândurilor Revoluţiei” Sedinta lăsa ușa deschisă eserilor de stânga din 
Ekaterinburg care doreau să treacă la bolsevici.15 în Ural, cele două 
partide fuseseră cândva unite în opoziţia lor față de tratatul de pace. 
Lucraseră în coaliție împreună, iar eserii de stânga detinuserá funcții 
importante la nivel regional, chiar şi după semnarea Tratatului de la 
Brest-Litovsk. deși tenin ordonase executarea câtorva dintre liderii lor 
din Moscova, Beloborodov era încă dispus să-i primească fără 
resentimente, cu condiţia să recunoască autoritatea Sovnarkom-ului. 
Dovada unor dezacorduri între Moscova și Ekaterinburg persista. 

Liderii de la centru supravegheau de la distanță evenimentele 
din Ural. Lenin s-a implicat mai direct în comunicarea dintre Moscova 
şi Ekaterinburg, începând din 6 iulie. Voia să finalizeze dispoziţiile 
referitoare la trei finlandezi reținuți în Ekaterinburg. În 13 iulie, 
Safarov l-a asigurat că rezolvase cazul lor.16 De asemenea, Lenin a 
primit telegrame ca răspuns la întrebările despre verii lui, Aleksandr si 
Vladimir Ardasev, care operau în Ekaterinburg, iar in 17 iulie CeKa din 

Ural avea sá il informeze cá Aleksandr Ardasev, de orientare democrat 
constitutional, fugise după ce organizase o revoltă la Uzinele de pe 
Isetul Superior - drept represalii, doi dintre nepotii lui fuseserá luati 
ostatici.17 Sistemul de telegrafie lucra eficient, insá lent: de obicei, 
dura trei zile pentru ca un mesaj emis din Moscova sá ajungá la 
Ekaterinburg.18 În 7 iulie 1918, înainte ca Golosciokin să plece din 
Moscova, Lenin a dat ordin ca Beloborodov să poată fi contactat pe 
linie directă de la Kremlin.19 Din experienţele recente, se convinsese 
că era necesar ca el şi Beloborodov să poată avea un mijloc mai rapid 
de a schimba informaţii. Știind cât de gravă era situația militară atât în 
Moscova, cât şi în Ekaterinburg, prevedea că urmau să fie luate 
anumite decizii privind deținuții din Casa Ipatiev. Lenin si Sverdlov nu 
concepeau să îi lase pe liderii din Ural să ia asemenea hotărâri pe cont 
propriu. 

Omul care nu a vrut să fie tar 

În toate celelalte teritorii aflate sub controlul sovieticilor, 
pericolele continuau să crească pentru membrii familiei extinse a 
Romanovilor. Gărzile Roșii l-au înșfăcat pe Gheorghi Mihailovici, din 
Ritierve, și l-au pus sub arest la domiciliu în Vblogda. Autorităţile au 
decis că măsura nu era suficient de sigură, asa cá prin aprilie 1918 era 
transferat înapoi la Petrograd, sub o drastică supraveghere.1 
Preocuparea oficialităților sovietice privind soarta Romanovilor s-a 
extins până în Ural, unde Comitetul Executiv Regional voia să fie sigur 
că niciunul dintre ei nu putea să fugă. Conferința partidului din 
gubernia Viatka a vrut să se descotorosească de Romanovii de-acolo si 
a votat să îi trimită la Ekaterinburg. Marii duci Serghei Mihailovici, 
Konstantin Konstantinovici, Igor Konstantinovici, prințul loann 
Konstantinovici, marea ducesá Elizaveta Fiodorovna si contele 
Vladimir Palei au fost transportaţi la Alapaievsk, o localitate situată la 
peste o sutá patruzeci de kilometri la nord-vest de Ekaterinburg.2 
Prinţesa Elena Petrovna - soţia prințului loann - a fost mai norocoasă. 
Íntrucát fácea parte din familia regalá sárbá, in acel moment 
conducerea centralá a partidului a preferat sá evite un incident 
international inutil. 

Rudele ei de sánge au continuat sá interviná in favoarea ei, 
pentru a fi lásatá in libertate. Initial, i s-a permis sá stea la hotelul 

Ataman din Ekaterinburg, însă Comitetul Executiv al Sovietului 
Regional din Ural nu agrea ideea ca ea să poată circula liberă prin oraş, 
aşa că a mutat-o la Perm si apoi la Moscova. A fost disperată când CeKa 
a fortat-o să plece, lăsându-și soțul în Ural.3 

Dar neavând încotro, și-a strâns lucrurile, consolându-se cu 
gândul că avea să fie alături de copiii ei, pe care fusese nevoită să îi lase 
în Petrograd. În realitate, era folosită ca un pion în politica externă 
sovietică: Comitetul Central Bolsevic avea în vedere să o „dea la 
schimb” pentru nişte comunişti de frunte întemnițați în străinătate. 
Merita negreşit să pună în libertate un membru neînsemnat al familiei 
Romanov, dacă asta însemna să poată obține eliberarea unor lideri 
marxiști de extremă stânga, cum erau Karl Liebknecht sau Rosa 
Luxemburg. De fapt, guvernul german a rămas indiferent la orice 
demers de acest fel, iar abia la sfârșitul anului următor bolșevicii au 
putut să facă schimb între prințesa Elena si Béla Kun, după prăbușirea 
revoluţiei comuniste ungare.4 Însă ideea plutea în aer, cel puţin la 
Moscova, acesta fiind de altfel unul dintre motivele pentru care 
Comitetul Executiv al Sovietului Regional din Ural continua să aibă 
retineri în privința rolului de conducător al lui Lenin. Beloborodov si 
tovarășii lui se temeau că Lenin ar fi putut, pur si simplu, să-i elibereze 
pe Romanovi, sub presiuni directe din partea Germaniei, la fel cum 
cedase şi în privința Tratatului de la Brest-Litovsk. 

Comitetul Executiv era conștient că în regiunea Ural măsurile de 
securitate nu erau satisfăcătoare. Chiar dacă în Ekaterinburg condiţiile 
de siguranță erau bune, responsabilitatea Comitetului se întindea 
asupra întregii regiuni, unde cekistii aveau nevoie de întăriri. 
Transferarea atâtor Romanovi la Alapaievsk impunea o mai bună 
organizare şi comunicare. În mai 1918, Comitetul Executiv a luat 
măsuri înacest sens, contopind secţiile CeKa din Perm si Ekaterinburg, 
sub comanda unui nou birou al CeKa pentru Ural. Birourile au fost 
instalate în vastul Hotel American, iar CeKa din Ekaterinburg s-a mutat 
din sediul pe care îl avusese pe Strada Ofiterilor.5 9 

Mihail, fratele lui Nicolae, a fost lăsat în Perm. Marele duce 
Mihail, care refuzase invitația de a prelua tronul în Revoluţia din 
Februarie, trăise liniştit în oras, cu soția lui, de când autorităţile 
sovietice îl expulzaseră din Petrograd. Cuplul îl avea cu ei pe devotatul 
secretar personal Nikolai Johnson. Erau cazați în apartamentul 

imperial la unul dintre cele mai bune hoteluri si circulau nestingheriti 
prin oras. La un moment dat, într-o seară la teatru, spectatorii au 
aruncat cu flori în direcția lor.6 Acei oameni amabili ar fi făcut mai 
bine să evite asemenea gesturi de simpatie. Întotdeauna, la Perm 
existaseră mai puțini bolșevici decât la Ekaterinburg, şi de aceea poate 
țineau cu dinţii să-şi păstreze puterea, ceea ce îi făcea însă să fie mai 
dispuşi să recurgă la violență. Presupuneau, probabil, că o 
demonstraţie de cruzime ar anula orice tentativă de a fi îndepărtați din 
localitate. Din punctul de vedere al partidului, principalul dezavantaj al 
oraşului Perm era numărul mic de fabrici, mine si uzine industriale. 
Bolşevicii compensau acest inconvenient printr-o ostentativă 
disponibilitate de a lupta, iar metodele lor agresive îi făceau o forță 
redutabilă. Faptul că Mihail continua de atâta timp să stea la un hotel 
important era o provocare pentru pretențiile lor. Dacă se considera 
normal ca alti Romanovi să fie ținuți închişi, se punea totuși întrebarea 
ce trebuia făcut și în cazul lui Mihail. 

Una dintre cele mai influente figuri în discuţiile dintre bolșevici 
era Gavriil Miasnikov, liderul organizaţiei din Perm a partidului. 
Íncápátánat şi versatil, Miasnikov pásea tantos cu cizmele lui înalte, 
afisánd un aer agresiv, accentuat si de mustata lui rásucitá spilcuit la 
vârfuri. Fácea ce voia în numele partidului, iar bolșevicii din 
Motoviliha, în împrejurimile oraşului Perm, s-au obișnuit să i se 
supună. După ce a acceptat să lucreze pentru administraţia sovietică 
din Perm, s-a întors în oras, unde putea să-și permită si mai mult să se 
comporte după bunul lui plac. 

Propunerea lui pentru soluţionarea problemei lui Mihail 
Romanov era să-l răpească și să-l omoare. Ideea de a-l tine undeva 
închis nu-i surâdea lui Miasnikov, care acționa ca și cum ar fi crezut cá 
singurul Romanov bun era un Romanov mort. A pregătit terenul, 
punându-l pe preşedintele din Perm al CeKa, Sorokin, să semneze un 
ordin oficial. Când Sorokin a ridicat obiecţii, Miasnikov, furios, a făcut 
scandal. În cele din urmă, Sorokin s-a lăsat convins, iar în felul acesta 
terenul era pregătit pentru ca Miasnikov să poată pune la cale 
operațiunea dorită. Pentru reușita acțiunii, era esenţial să se păstreze 
o confidentialitate absolută. În regiunea Ural, autorităţile sovietice 
ajunseseră să prefere o anumită metodă de lichidare a persoanelor. 
Victimele, dacă nu erau împușcate în închisoare, aflau că urmau să fie 

mutate în altă parte, din rațiuni de securitate. În mod tipic, erau duse 
cu maşina la marginea orașului și, când ajungeau într-o zonă 
păduroasă, li se spunea să coboare. Acolo, departe de ochii lumii, erau 
executate - uneori, cadavrele erau azvârlite în unul dintre 
numeroasele puțuri de mină dezafectate din Ural. 

Problema pentru Miasnikov era cum să-l convingă pe Mihail să 
părăsească hotelul. Miasnikov a recurs la măsura extremă de a tăia 
cablul telefonic si de a-i încuia pe servitori în odăile lor. În felul acesta, 
a putut să intre în apartamentul lui Mihail și să-i spună că era în 
pericol de a fi asasinat. Pozând drept protectorul lui, Miasnikov l-a 
convins pe Mihail ca, împreună cu Johnson, să părăsească hotelul într- 
o trăsură păzită.7 Planul a funcționat la perfectie. Mihail si Johnson au 
acceptat să fie transportaţi, dar când au ajuns la o pădure, li s-a dat 
ordin să coboare. Pustile erau atintite spre ei. Nu aveau nicio șansă să 
scape, iar în câteva clipe au fost ciuruiti de gloanţe. 

Lenin nu a spus și nu a scris absolut nimic despre natura 
amestecului său în acest omor. Era un gest deliberat, din simplul motiv 
că dorea să evite orice acuzații privind responsabilitatea sa personală. 
Pe tot parcursul anului 1917, a avut grijă să nu lase nicio urmă prin 
care numele lui să poată fi asociat cu subsidiile financiare pe care 
Comitetul Central Bolşevic le-a primit de la guvernul german. Nu 
există, de fapt, niciun indiciu că Lenin ar fi ordonat sau aprobat ordinul 
de lichidare a lui Mihail, iar dacă Miasnikov din Ural s-ar fi consultat cu 
el, este de presupus că acesta ar fi consemnat așa ceva în memoriile lui. 
Desi el si Lenin aveau opinii diferite în privinţa războiului sau a păcii, 
în rest impártáseau aceeași nonşalanţă când venea vorba de uciderea 
inamicilor ruși ai Sovnarkom-ului. Insistând pentru dictatură si 
teroare, Lenin cultiva un climat de opinie în care omorurile 
necruțătoare făceau parte integrantă din îndatoririle revoluționarilor 
devotați. Vorbise si scrisese astfel in 1917, iar tiradele lui sângeroase 
se intetiserá în lunile de după Revoluţia din Octombrie. Miasnikov, un 
bolșevic veteran, știa că prea puţini dintre liderii partidului se gândeau 
cu milă la modul cum trebuia rezolvată problema Romanovilor. 

Despre atitudinea generală pe care Lenin o avea față de 
Romanovi există totuși o mărturie din partea unui membru al 
plutonului cekiștilor care l-au executat pe Mihail Romanov în Perm. 
Individul respectiv era A.V. Markov. Mai târziu, în 1918, acesta s-a 

prezentat la Moscova, unde a luat legătura cu Sverdlov. Sverdlov l-a 
dus să discute cu Lenin, care l-a întrebat despre omorul din Perm. 
Markov l-a asigurat că acțiunea se derulase simplu, fără complicații. 
Lenin nu s-a obosit să insiste pentru alte amănunte. (Execuţia lui 
Mihail fusese, în realitate, o acțiune sinistră.) S-a mulțumit să laude 
eforturile lui Markov si ale bolșevicilor locali: „Ei bine, ati procedat aşa 
cum trebuie și corect”. 8 Aceasta era atitudinea obișnuită a lui Lenin, 
care, de asemenea, expedia furios telegrame tuturor celor care nu 
acționau cu o cruzime exemplară. În anul următor, avea să-l 
dojenească pe nimeni altul decât Beloborodov: „Este necesar nu să îl 
înfrângem pe inamic, ci să îl anihilăm. Nu te limita la jumătăţi de 
măsură”. 9 

Dar la mijlocul anului 1918, întreaga Rusie era prinsă intr-unt 
esătură de zvonuri. Unul dintre zvonuri sugera că Mihail urmărea să 
preia tronul, la care renuntase în Revoluţia din Februarie. Pe ziduri, în 
orașe, au început să apară afişe si manifeste, despre care se pretindea 
că ar fi fost semnate de el. Generalul Alekseev, care continua să adune 
o armată de voluntari pe teritoriul rus situat la nord de Marea Azov, a 
fost tulburat de această veste. Ca monarhist, tinea la familia Romanov, 
chiar dacă recomandase ca Nicolae să abdice. Însă dorea ca noua lui 
forță armată să opereze în baza unor realități cunoscute. Situaţia era 
confuză pentru el. În iunie 1918, după ce a efectuat investigaţii 
serioase, a conchis că de la marele duce Mihail nu plecaseră niciodată 
asemenea afişe sau manifeste. Era la fel de sceptic si în privința 
zvonurilor că unii Romanovi ar fi reușit să ajungă in Anglia.10 însă, la 
fel de bine, generalul Alekseev stia si că informaţiile lui nu erau nici pe 
departe exhaustive. De asemenea, auzise şi aluzii la faptul că marele 
duce nu ar mai fi în viaţă si că fusese ucis de bolşevici. Care era 
adevărul? Alekseev nu avea cum să stie. Izolat în sudul Rusiei, era la fel 
de contrariat ca aproape toţi cei din afara cercurilor bolșevice de la 
vârf, din Perm si Ekaterinburg.11 

Opţiuni limitate 

În 13 iulie 1918, Sovnarkom și-a înăsprit măsurile împotriva 
Romanovilor, hotărând că toate proprietățile aparţinând lui Nicolae și 
ale familiei lui urmau să devină „moștenirea” Republicii Sovietice 
Federative Socialiste Ruse. Prin aceasta, se înțelegea tot ceea ce 

dețineau ei în Rusia si în străinătate. Decretul se referea la orice 
persoană care avea calitatea de membru al familiei în anuarul 
genealogic oficial; actul era semnat de Lenin şi de şeful său de cabinet, 
Vladimir Bonci-Bruevici.1 Dispoziţiile din decret au rămas secrete 
timp de câteva zile, deşi terenurile familiei Romanov fuseseră deja 
expropriate prin  Decretulasuprapământului, emis de Lenin în 
Revoluţia din Octombrie; la fel cum liderii sovietici nu avuseseră 
niciun fel de reținere în a confisca deja alte bunuri aflate în 
proprietatea familiei. Se prea poate însă ca Lenin, știind că familia 
imperială urma să fie executată, să fi dorit să confere acelor 
exproprieri un temei legal adecvat. De asemenea, e posibil să fi 
discutat despre măsuri drastice cu Goloşciokin, în săptămâna 
precedentă la Moscova, ori eventual cu Beloborodov prin aparatul 
Hughes. Și poate intenționa să preîntâmpine eventualitatea în care 
Romanovii care se refugiau în străinătate ar fi putut formula pretenții 
asupra proprietăţilor lui Nicolae. Lenin, prin excelență, nu avea niciun 
respect pentru lege, iar pentru el constituţiile reprezentau o 
„escrocherie burgheză”. Însă era, de asemenea, şi avocat de profesie, 
care înțelegea cât de necesar era ca nimeni, în Rusia sau în străinătate, 
să nu poată interveni în vreun fel în treburile guvernului. 

În a doua săptămână a lunii iulie 1918, Lenin și Sverdlov erau 
preocupaţi de asasinarea lui Mirbach, precum şi de revoltele din 
Moscova si laroslavl. De aceea, este foarte posibil ca membrii 
conducerii bolșevice din capitală să nu fi ajuns până atunci la o decizie 
definitivă în privința Romanovilor. Un lucru era clar: în acel moment 
Moscova nu mai era un loc propice pentru judecarea fostului împărat. 

Dar mai există si o altă interpretare. Comisarul care răspundea 
de aprovizionarea cu alimente, Piotr Voikov - potrivit unor memorii 
publicate în Occident de către dezertorul G.Z. Besedovski -, a afirmat 
ulterior că noua politică a conducerii regionale din Ural dusese la un 
moment dat la o diferență de opinii cu Moscova. Însă Voikov adăuga că 
şi la Moscova părerile erau împărțite, în sensul cá Lenin intenționa să îl 
țină viu pe Nicolae, ca o monedă de schimb în tratativele cu nemții, în 
timp ce Sverdlov şi Krestinski îi susțineau pe cei din Ural. Se pare însă 
că Lenin şi-a modificat poziția când a aflat de atacul iminent al Legiunii 
Cehoslovace. Totuși, Comitetul Central a avertizat că era necesar să se 
păstreze secretul despre moartea Alexandrei si a copiilor Romanov, in 

acea perioadă când autorităţile germane discutau despre posibilitatea 
de a le acorda azil politic şi, de asemenea, existau încă mari temeri de a 
nu irita Berlinul după asasinarea lui Mirbach.2 Este o teorie întru totul 
credibilă, desigur, dar totodată și imposibil de dovedit. Mai mult chiar, 
este foarte posibil ca Voikov să fi repetat ca papagalul linia oficială ce 
avea să fie adoptată curând, potrivit căreia decizia finală a fost luată 
unilateral în Ekaterinburg. O altă variantă este ca Lenin şi Sverdlov să-i 
fi dat lui Goloşciokin la plecare o serie de soluţii aprobate, lăsând ca 
alegerea finală să fie luată de Comitetul Executiv Regional. 

Desi nu există decât dovezi slabe despre responsabilitatea lui 
Lenin pentru deciziile luate în această etapă, cu certitudine a purtat 
răspunderea pentru înlesnirea acțiunilor premergătoare execuțiilor. În 
1918, pe tot parcursul verii, Lenin i-a dojenit pe bolșevicii pe care îi 
suspecta că nu ar fi avut cruzimea necesară față de dușmanii 
Revoluţiei din Octombrie. Crea si legitima un climat de violență. A avut 
ocazia de a opri omorurile din Ural, după ce a aflat cum îl lichidase 
Miasnikov pe Mihail Romanov, însă în realitate s-a abținut să își 
manifeste în vreun fel dezaprobarea. De fapt, este foarte posibil ca 
Lenin însuşi să-i fi dat în secret lui Golosciokin permisiunea pentru 
aplicarea unei pedepse similare în cazul deținuților din Casa Ipatiev.3 

În 12 iulie 1918, după ce Goloşciokin s-a întors de la negocierile 
lui din Moscova, sovietul regional s-a întrunit pentru a analiza ce 
posibilități de acțiune existau. Potrivit relatării făcute peste câţiva ani 
de către Pavel Bikov, membru al Comitetului Executiv, prima mare 
întrebare cu care se confrunta comandamentul militar era, pur şi 
simplu, cât timp ar putea Ekaterinburg să reziste în fata unui atac.4 
Răspunsul era evident. Forţele armate cehoslovace cucereau fiecare 
oraș unde ajungeau. Celiabinsk devenise centrul lor militar în Ural, 
până când au decis să trimită regimente în regiunea Volgăi pentru a 
face conexiunea cu Armata Poporului, organizată de KOMUCI, în timp 
ce alte regimente sub conducerea unui comandant rus, locotenent- 
colonelul Serghei Voitehovski, se îndreptau spre Ekaterinburg.5 
Conducerea comunistă din Ural ştia că măsurile de apărare a oraşului 
erau insuficiente şi că forţele Gărzilor Roșii erau inferioare noului lor 
inamic, în materie de disciplină și experiență. Acest context militar a 
pecetluit soarta Romanovilor ţinuţi în captivitate. Orice idee de a-i 
aduce în fata justiției la Ekaterinburg sau altundeva era nerealistă. 

„Puterea sovietelor” era sub amenințarea anihilárii pe cuprinsul 
intregii regiuni, iar Ekaterinburg si Perm rámáneau, de fapt, singurele 
centre urbane mari aflate încă in mâinile bolşevicilor. În loc să-i mute 
pe Romanovi spre vest, Comitetul Executiv a decis să îi execute. S-a 
considerat că era o variantă mai bună decât să fi riscat ca familia 
imperială să încapă pe mâinile contrarevolutionarilor, si oricum în 
Comitetul Executiv existau câţiva indivizi care intentionaserá să-i 
ucidă cu mult înainte de vara lui 1918.6 

Un bărbat neidentificat apăruse la Casa Ipatiev în 9 iulie 1918. 
Când i s-a cerut să plece de-acolo, a reacționat cu expresii injurioase. 
Gărzile l-au dus la sediul CeKa.7 în condiţiile inráutátirii situaţiei 
militare, orice incident avea un mare potenţial de risc. Nervii tuturor 
erau întinși la maximum. O altă întâmplare ciudată din acele zile a fost 
deplasarea prin oras a doctorului Arhipov, căruia, e bine de știut, 
bolșevicii nu-i rechizitionaserá casa. Arhipov s-a dus la toate prăvăliile 
unde se gândea el că ar fi putut găsi acid sulfuric. După toate 
aparențele, a căutat să cumpere 180 de litri de acid sulfuric - o 
cantitate enormă pentru un medic oarecare, însă intenţiile ucigaşe 
aveau să devină evidente doar ulterior.8 

În 14 iulie 1918, Goloşciokin a ieşit la o plimbare pe jos cu 
adjunctul său Anucin, comisar militar în conducerea din Ural. Safarov a 
mers cu ei. Asa obișnuiseră întotdeauna să se sfătuiască bolșevicii 
înainte de 1917, când voiau să evite privirile indiscrete ale 
proprietăreselor și ale poliţiei, iar acum primejdia care plutea 
deasupra Ekaterinburgului era atât de stresantă, încât liderii locali au 
simţit nevoia să iasă din sălile unde stăteau îndeobște în ședințe. Stiau, 
totodată, că putea fi ultima lor şansă de a face mișcare în aer liber, 
înainte ca luptele să se apropie de orașul lor. Cei trei bolșevici au căzut 
de acord asupra necesităţii urgente de a-i executa pe toți Romanovii. 
Alții din grupul lor au respins propunerea. Printre aceştia se afla 
Nikolai Ufimtev, membru al Comitetului Executiv al Sovietului 
Regional, pentru care era mai logic să fie ucisă doar Alexandra, 
susținând că fosta împărăteasă purta cu precădere vinovăția pentru 
proasta guvernare a Romanovilor. În principal, Ufimtev pornea de la 
presupunerea cá Nicolae, dependent de soția lui, nu era capabil să ia 
hotărâri de capul lui; totodată, Ufimtev dezaproba orice sugestie de a-i 
omori pe copii. Grupul de bolşevici s-a întors în oraș, fără să fi ajuns la 

o concluzie în privinţa celor care trebuiau să fie omorâţi. Masacrul era 
pe agenda conducerii din Ekaterinburg, însă lista cu victimele avute în 
vedere nu fusese încă stabilită.9 

În 16 iulie, lurovski a sosit la Casa Ipatiev la ora opt dimineaţa, 
fiind urmat de Beloborodov. După ce au inspectat clădirea, au plecat la 
alte întâlniri, lăsându-l pe Nikulin să supravegheze situația, până când 
lurovski avea să revină acolo în acea seară.10 Beloborodov luase 
decizia de a trece la execuţii, imediat ce primea aprobarea de la 
Moscova. 

Comitetul Executiv al Sovietului Regional din Ural s-a întrunit 
mai târziu în acea zi la Hotelul American - sediul regional al CeKa -, 
pentru a asculta raportul lui Goloșciokin despre deplasarea lui la 
Moscova. Goloşciokin locuia deja acolo împreună cu şefii CeKa.11 Unii 
dintre cei prezenţi la şedinţă s-au arătat dezamágiti că Golosciokin nu 
putuse să obțină de la Sverdlov aprobarea explicită de a ucide familia 
Romanov. Safarov l-a întrebat cu subinteles pe Golosciokin cam cât 
timp credea el că Ekaterinburg putea rezista în fața asaltului 
cehoslovacilor.12 Cum si unde să aibă loc omorurile? Si cine să fie 
omorât? După dezbateri, s-a decis ca misiunea să fie înfăptuită în 
interiorul Casei Ipatiev. Asta însemna să fie masacrați nu numai 
membrii familiei imperiale, ci şi doctorul, bucătarul, valetul, camerista 
şi băiatul de la bucătărie care îi ajuta. Raționamentul era crud: își 
legaseră soarta de Romanovi, iar acum trebuiau să suporte 
consecintele.13 

Dar cum trebuiau sá fie organizate omorurile? Propunerea lui 
Beloborodov era să însceneze o tentativă de evadare fictivă a 
Romanovilor, în timp ce agenti CeKa îi transportau în pădurea de la 
marginea oraşului şi îi executau. Însă Nicolae trebuia păstrat viu. Ideea 
era ca el să fie executat public, după ce se dădea citire textului cu 
acuzaţiile care i se aduceau. Goloşciokin s-a opus acestei propuneri, 
din raţiuni practice; nu vedea cum s-ar fi putut înscena o tentativă 
credibilă de evadare. El propunea ca familia să fie dusă, pur si simplu, 
în pădure, unde să fie împușcată, iar cadavrele să fie azvârlite în nişte 
puțuri de mină. Voia ca simultan să dea un anunț sfidător, conform 
căruia Romanovii fuseseră mutati într-un loc mult mai sigur. Voikov 
avea altă idee, propunând ca membrii familiei Romanov să fie duși la 
fluviu, legati cu greutăţi si lăsaţi să se înece.14 Până la urmă, varianta 

lui Golosciokin a fost adoptatá de majoritatea participantilor la 
şedinţă. Planul lui avea avantajul de a fi simplu si, totodată, foarte uşor 
de ascuns față de opinia publică. 

Iurovski, care a primit ordinul de a pune în aplicare măsurile 
propuse, s-a dus înapoi pe Voznesenski Prospekt şi a făcut pregătirile 
necesare. l-a spus lui Pavel Medvedev, care se ocupa de coordonarea 
de rutină a detasamentului de pază, să-i anunţe pe soldaţii de gardă 
despre planul de a executa familia imperială.15 De asemenea, a dat 
instrucțiunea de a-l muta din clădire pe băiatul de la bucătărie în Casa 
Popov, unde erau incartiruiti soldaţii din Armata Roșie - lurovski, ca 
un luptător pentru clasa muncitoare, a decis, se pare, ca viaţa flăcăului 
să fie crutatá. De asemenea, i-a dat ordin lui Medvedev să adune toate 
revolverele de la soldaţi. Când Medvedev i-a adus armele, lurovski a 
explicat: „Astăzi vom impusca întreaga familie”. Iurovski hotărâse să 
utilizeze ca pluton de execuţie un grup bine selectat dintre soldaţii 
detasamentului, care să aibă la dispoziție cele mai bune arme. I-a zis 
lui Medvedev să le spună gărzilor să nu se alarmeze, când aveau să 
audă impuscáturi. În tot acest răstimp, Iurovski a fost energic, concis si 
concentrat.16 

Întrucât Moscova trebuia să fie informată despre intenţiile 
Ekaterinburgului, Golosciokin si Safarov i-au trimis împreună o 
telegramă lui Zinoviev la Petrograd, în 16 iulie 1918. În acea perioadă, 
telegrama devenise cea mai sigură modalitate de a schimba mesaje cu 
Moscova, iar Zinoviev urma să îi transmită lui Sverdlov conţinutul, cu o 
copie pentru Lenin. (în mod evident, ordinul lui Lenin, prin care ceruse 
să poată comunica direct, prin telegraf, cu Comitetul Executiv Regional, 
nu fusese transpus în practică.) Faptul că telegrama era semnată de 
Golosciokin si Safarov, si nu de Beloborodov, nu avea nicio importanţă. 
Orasul era pe punctul de a fi atacat, iar grupul aflat la conducere isi 
impártea sarcinile, in timp ce se pregáteau pentru evacuare. 
Conducerea din Ural dorea aprobarea de la Lenin si Sverdlov pentru a- 
i ucide pe Romanovi. Zinoviev a sesizat imediat importanta mesajului 
Si a transmis la rándul lui o telegramá, cu urmátorul comentariu 
despre continutul telegramei din Ekaterinburg: ,Informeazá Moscova 
cá, din cauza circumstantelor militare, procesul convenit cu Filipp 
(Golosciokin) nu poate fi amánat. 


Dacă opiniile voastre sunt negative, rugăm comunicati cu 
maximă urgență:  Golosciokin si Safarov. Contactaţi direct 
Ekaterinburg: Zinoviev”. 17 

Telegrama de la Petrograd a fost înregistrată ca primită în 
Moscova la ora 9: 22 p.m,, în 16 iulie 1918 - sau 11: 22 p.m. ora locală 
din regiunea Ural.18 Conţinutul mesajului părea fără sens, doar dacă 
nu era redactat conform vreunui cod convenit în prealabil. La fel cum 
Sverdlov şi lakovlev în aprilie se referiseră la familia Romanov, în 
timpul călătoriei lor spre Siberia, folosind cuvântul ,bagaj", acum 
Goloşciokin si Safarov evitau probabil termenul ,executie", preferând 
„proces”, considerat mai inofensiv. Niciunul dintre conducătorii 
bolșevici nu putea ignora posibilitatea înfrângerii sovieticilor în 
războiul civil, iar dacă s-ar fi întâmplat ca vreunii dintre ei să fie 
capturați de inamic, nu se puteau aștepta la un tratament indulgent, 
dacă din comunicările lor ar fi reiesit o complicitate în planul de a-i 
lichida pe Romanovi. Oricum, bolșevicii erau precauti în privința 
opiniei publice si nu voiau să riște dezaprobarea maselor largi pentru 
uciderea lui Nicolae sau, mai ales, a copiilor lui nevinovați. lar în anii 
de dinaintea Revoluţiei din Februarie fuseseră maeștrii mesajelor 
codificate. După Revoluţia din Octombrie, când au dobândit controlul 
asupra rețelei telegrafice, au refuzat, din prudenţă, să renunţe la 
asemenea măsuri de precauţie. În plus, Goloşciokin şi Safarov ştiau că 
Lenin şi Sverdlov aveau să înțeleagă la ce se refereau în mesaj, din 
moment ce stabiliseră cum să comunice unii cu alţii. 

În tot acest răstimp, în Casa Ipatiev, plutonul de execuţie era 
pregătit să treacă la acţiune în orice moment. Însă Iurovski nu putea să 
facă nimic până când conducerea Comitetului Executiv nu primea veşti 
din capitală si nu îl împuternicea să actioneze.19 Devine ridicolă, 
aşadar, ideea că membrii conducerii din Ural ar fi acționat din proprie 
inițiativă si nu ar fi informat Moscova decât ulterior. 

La Moscova, lucrurile s-au petrecut cu repeziciune: Lenin și 
Sverdlov s-au consultat, înainte de a înmâna un mesaj uneia dintre 
gărzile de corp ale lui Lenin, A.I. Akimov, care s-a dus cu motocicleta 
până la clădirea telegrafului central, urmând ordinele lui Sverdlov. 
Acesta, în mod atipic, i-a spus să acționeze cu mare discreţie si să vină 
înapoi cu banda si copia telegramei. Când telegrafistul a refuzat să se 
supună, Akimov a scos revolverul. Apoi, Akimov s-a întors la Kremlin 

şi şi-a reluat îndatoririle sale obișnuite. Telegrama a fost expediată la 
Ekaterinburg prin aceeași rută ocolită via Petrograd şi, apoi, Perm.20 
Nicio urmă a acelei telegrame nu a ieşit vreodată la iveală. Deci nu 
există încă nicio dovadă concretă că Lenin și Sverdlov au ordonat 
moartea lui Nicolae și a familiei lui. S-a întâmplat așa în mod deliberat. 
S-a avut grijă ca în arhivele Sovnarkom, ale Comitetului Executiv 
Central sovietic și ale Comitetului Central al partidului să nu figureze, 
pe cât posibil, niciun document care să arunce vina asupra conducerii 
bolșevice din Moscova. În deceniile de după iulie 1918, au existat 
indivizi care au negat că membrii conducerii bolșevice centrale ar fi 
avut cunoştinţă de decizia de a-i executa pe Romanovi în Casa Ipatiev. 
De fapt, mulți dintre admiratorii lui Lenin continuă să aibă această 
convingere, chiar și în ziua de azi.21 

42 

Moartea în pivniță 

lurovski făcuse pregătirile necesare, însă a preferat să nu 
împărtășească altcuiva detaliile planului, înainte de momentul acţiunii 
propriu-zise. 

A trebuit totuși să îi explice lui Medvedev că așteptau un semnal 
de la Comitetul Executiv al Sovietului Regional din Ural. Nimic nu 
putea să se întâmple, până când un tovarăș nu venea la Casa Ipatiev si 
nu rostea parola „curăţarea hornurilor”. Între timp, lurovski a 
dezvăluit plutonului de execuţie ales care era planul, iar când a 
precizat detaliile, a auzit un murmur de dezacord. Pe unii dintre letoni 
îi deranja ideea de a ucide niște tinere lipsite de apărare. lurovski a 
preferat să-i înlocuiască, decât să lucreze cu nişte oameni care să nu fie 
devotați întru totul îndatoririlor revolutionare.1 Ştia că urma să fie o 
treabă sângeroasă si avea nevoie de casapi nemiloși. După ce a 
finalizat selecția, a spus fiecărui soldat în parte în cine trebuia să tragă. 
Pe urmă, a distribuit revolverele Nagant.2 De ce revolvere, şi nu puşti? 
Probabil, fiindcă intenționa să-i ia pe Romanovi prin surprindere, iar 
aceștia nu aveau cum să-și dea seama ce li se pregătea, dacă soldaţii 
aveau doar arme de mână. 

Pe parcursul acestor etape, bubuiturile artileriei cehoslovacilor 
s-au auzit tot timpul, devenind din ce în ce mai zgomotoase.3 
Detașamentul de pază realiza că se apropia punctul culminant al crizei. 
Totuşi, nimic nu putea să se petreacă în interiorul Casei Ipatiev, până 

când Moscova nu își dădea acordul si nu se primea telegrama de 
confirmare. Gărzilor li s-a spus să aştepte și să aibă răbdare. Sub nicio 
formă, Romanovii nu trebuiau să afle ce li se pregătea. Afară pe stradă, 
fără ştiinţa familiei dinăuntru, bolșevicii au instalat mitraliere si au 
blocat accesul oricăror persoane.4 

Ceasurile de aşteptare au încordat nervii tuturor, pe măsură ce 
se apropia miezul nopții, iar Iurovski nu putea să-și dea seama care era 
cauza impasului în care se aflau. Încordarea creştea. Pe la ora unu 
noaptea, era de-a dreptul îngrijorat: nu se primise încă niciun semnal 
de la conducere. Cu cât aşteptarea se prelungea, cu atât era mai greu ca 
plutonul de execuţie să mai aibă moralul ridicat. Într-un final, la ora 1: 
30 noaptea, un tovarás de la partid a apărut la punctul de pază si a dat 
consemnul codificat „curăţarea hornurilor” lurovski putea trece la 
acţiune. Sosise clipa. În calitate de ofiţer cekist, Iurovski era dispus să 
facă orice considera că ar putea servi intereselor revoluției, iar dacă 
primise ordinul să îi omoare pe detestatii Romanovi, el era nerăbdător 
să-şi îndeplinească misiunea. Dar la fel ca în atâtea situații începând 
din februarie 1917, conducătorii nu puteau fi siguri că oamenii aveau 
să li se supună. Din fericire pentru el, își selectase cu grijă plutonul si 
ştia că soldaţii aveau să înfăptuiască orice le-ar fi comandat el.5 

Iurovski personal l-a trezit din somn pe doctorul Botkin şi i-a 
spus să se îmbrace. S-a folosit de pretextul tulburărilor din oraș, care 
făceau necesară mutarea Romanovilor într-un loc mai sigur. Același 
mesaj le-a fost repetat membrilor familiei imperiale, cărora li s-a spus 
să se îmbrace şi să coboare în pivniţă. În mod deliberat, lurovski a 
evitat să-i grăbească, dorind să păstreze o atmosferă calmă, și în ciuda 
caracterului neobișnuit al unei comenzi absolut nemaiauzite, familia 
nu și-a pierdut cumpătul, având răgazul să se spele, înainte de a se 
prezenta în fata gărzilor.6 

La ora 2 noaptea, Nicolae, ţinându-l pe Aleksei în brațe, a 
coborât de la etajul de sus în pivniţă. lurovski a preluat controlul 
situaţiei, când toti s-au adunat. Înainte de a li se adresa celor de-acolo, 
le-a spus Alexandrei si lui Aleksei să se așeze pe două fotolii aduse 
special. Celorlalti li s-a cerut să rămână în picioare. Iurovski era însoțit 
de Nikulin; de asemenea, erau de față Pavel Medvedev, Mihail 
Medvedev, Piotr Ermakov și șapte letoni. Fiecare dintre aceștia tinea 
mâna încleștată pe unul dintre cele douăsprezece revolvere Nagant pe 

care lurovski le sechestrase mai devreme.7 (Potrivit mărturiei 
ulterioare a lui Medvedev, Iurovski i-a ordinat să iasă din pivniță si să 
asculte dacă de-afará se auzeau impuscáturile8, însă, probabil, a spus 
asta în speranţa desartá de a nu fi învinuit.) Apoi, Iurovski a anunţat 
sec ordinul de a-i executa, primit de la Comitetul Executiv al Sovietului 
Regional din Ural. Nicolae s-a întors spre el și, uluit, a încercat să pună 
o întrebare.9 

Iurovski a repetat anunţul și, fără să şovăie, a strigat: ,Foc!" Asa 
cum fusese stabilit, el a atintit arma spre Nicolae și l-a ucis. Unele 
dintre celelalte impuscáturi nu şi-au atins ţintele, iar gloantele au 
ricosat din pereţi. Desi s-a tras de la mică distanţă, nu toti soldaţii au 
ochit precis, iar conform unor relatări Mihail Medvedev, care făcea 
parte din organizaţia CeKa a regiunii Ural, ar fi fost ucigașul lui Nicolae, 
după ce ceruse în mod special să fie victima sa.10 În afara casei, se 
luaseră măsuri ca nişte camioane să tureze motoarele la maximum, 
pentru a acoperi zgomotul care venea din interiorul clădirii. 
impuscáturile au continuat, până când lurovski a comandat încetarea 
focului, după ce s-a convins că nimeni nu supravietuise. Pe urmă, a 
examinat fiecare victimă în parte.11 

Era un spectacol macabru. Pivnita avea aspectul unei cămări de 
măcelărie, împroşcată de sânge peste tot, cu trupuri sfârtecate şi oase 
dezgolite de carne. Pavel Medvedev avea să ateste că toate victimele 
erau decedate, cu excepţia lui Aleksei, care gemea încă. lurovski l-a mai 
împuşcat de două sau de trei ori, ca să-l lichideze definitiv. Unii 
membri ai plutonului de execuţie nu au mai putut suporta scena, iar 
Iurovski a strigat la Pavel Medvedev să se ducă să calmeze soldaţii de 
gardă aflați în clădire. Auziseră focurile de armă și voiau să ştie ce se 
întâmplase. Câţiva dintre ei l-au abordat, înainte ca el să fi apucat să le 
spună ceva. l-au atras atenţia că va trebui să își asume răspunderea 
pentru ceea ce se sávársise, fiindcă ei nu voiau sub nicio formă să fie 
blamati cumva pe viitor. Medvedev le-a dat ordin să se întoarcă la post. 
Când lurovski a aflat de suspiciunile lor, i-a spus lui Medvedev să se 
ducă înapoi şi să discute din nou cu gărzile. lurovski adusese la 
îndeplinire sarcina pe care i-o trasase Comitetul Executiv şi nu voia ca 
lucrurile să se complice, așa cum se putea întâmpla în cazul în care 
comentariile critice ar fi ajuns la urechile locuitorilor din Ekaterinburg. 

Gărzile trebuiau să-și ţină gura despre ceea ce se întâmplase în Casa 
Ipatiev.12 

Iurovski a dat instructiuni ca oamenii sá spele dusumelele si 
peretii pivnitei.13 Au fost aduse gáleti, mopuri si máturi. Era o treabá 
neplácutá si dificilá, intrucát au trebuit intái sá dea la o parte 
cadavrele, hainele si resturile corporale, înainte de a trece la curățarea 
locului. După aceea, gărzile au vrut să se ducă să se odihnească la Casa 
Popov, unde erau încartiruiți. Medvedev le-a interzis acest lucru, de 
teamă că ar fi putut răspândi informaţia în tot oraşul. În schimb, i-a 
obligat să doarmă în încăperea saunei din Casa Ipatiev.14 

Între timp, cadavrele Romanovilor și ale servitorilor fuseseră 
stivuite grămadă într-un camion, cu care au fost transportate în afara 
orașului Ekaterinburg, sub comanda lui Piotr Ermakov. Intenţia era de 
a incinera cadavrele si de a le arunca într-un put de mină. Drumul era 
plin de hártoape si deplasarea a durat mai mult decât se preconizase. 
Când camionul a ajuns la destinaţie, Ermakov a dat ordin ca trupurile 
neinsufletite să fie perchezitionate, pentru a fi găsite eventuale 
bijuterii sau alte bunuri, asa descoperindu-se cá Romanovii își 
ascunseseră în haine tot felul de mici obiecte de pret. Cadavrele au fost 
aşezate grămadă, cu rochii si haine cu tot în ideea că acestea puteau să 
se aprindă imediat, după care deasupra mormanului au fost turnate 
canistre cu benzină, înainte ca un chibrit să fie scăpărat, iar flăcări 
uriaşe să se ridice până la cer. Incinerarea a fost executată în pripă, iar 
Ermakov a decis că, pentru a nu rămâne urme, era mai înțelept să 
mute rămășițele la un alt put de mină din apropiere, unde să le imbibe 
în acid sulfuric. Deşi nu putea înţelege cum de i-ar fi trecut prin minte 
cuiva să coboare într-o mină dezafectată, Ermakov ştia că trebuia să se 
asigure că trupurile victimelor aveau să fie de nerecunoscut. 

Ermakov acționa în baza unor ordine. Era de așteptat ca 
Legiunea Cehoslovacă să pătrundă în oras, peste câteva zile cel mult. T 
aranii, care locuiau în vecinătatea puturilor de mină si cărora li s-a 
spus să nu se apropie de camion, nu aveau cum să nu observe rugul 
care ardea si nici să păstreze secretul despre ceea ce văzuseră. 
Conducerea comunistă din Ural nu avusese în vedere toate implicaţiile 
planului, or, nu era nevoie să fii un geniu pentru a-ți da seama ce se 
putuse întâmpla acolo, în pădure. Bolșevicii plănuiau deja evacuarea 
din Ekaterinburg: știau că, doar dacă nu se producea vreun miracol, 

cehoslovacii si aliatii lor rusi aveau sá fie noua putere din oras. 
Britanicii aveau in continuare un consulat vizavi de Casa Ipatiev, pe 
aceeasi stradá. Chiar dacá fuseserá indusi in eroare de motoarele de 
camion turate la maximum in timpul uciderii familiei imperiale, nu se 
putea să nu fi suspectat ceva dubios, iar oricum lurovski avusese deja 
dificultăți să stopeze complet răspândirea informaţiilor. Mai mult 
chiar, omul de afaceri Ipatiev avea să-și revendice în curând 
proprietatea, ceea ce însemna că putea povesti tuturor ceea ce găsise 
acolo. 

Prin urmare, lurovski si echipa lui urmăreau să şteargă urmele 
cât mai bine. Focul şi acidul sulfuric puteau rezolva problema la putul 
de mină; periile şi soluțiile de curățare aveau să termine treaba la Casa 
Ipatiev. Când conducerea bolșevică ar fi urmat să părăsească de tot 
capitala regiunii Ural, ei si nelegiuirile lor ar dispărea, pur si simplu. Au 
realizat aproape tot ce voiau. Marea lor scamatorie se produsese: 
prizonierii Romanovi pieriseră in văzduhul nopții. 

43 

Evacuarea bolșevică 

Beloborodov a expediat de urgenţă o telegramă codificată, în 
atenția lui Vladimir Gorbunov, aghiotantul lui Lenin, la ora 9 p.m., în 17 
iulie 1918. Textul consta dintr-o singură frază: „Spune-i lui Sverdlov că 
întreaga familie a împărtășit soarta capului ei, în mod oficial familia va 
pieri în timpul evacuării”. 1 Conform relatării ulterioare a lui LI. 
Radzihski, una dintre secretarele lui Sverdlov - o oarecare 
Vinogradskaia - i-a spus cá vestea l-a luat prin surprindere pe 
Sverdlov.2 

A doua zi, Sverdlov a adus telegrama de la Ekaterinburg la 
Comitetul Executiv Central al Congresului Sovietelor, unde a obtinut 
aprobarea pentru ceea ce fácuse conducerea din Ural, iar Sverdlov, 
Sosnovski si Avanesov au primit sarcina de a redacta un anunt. Planul 
era sá pretindá cá doar Nicolae fusese executat. De asemenea, Sverdlov 
intentiona sá publice o serie de documente despre Romanovi, inclusiv 
jurnalul personal al lui Nicolae.3 Mai tárziu, in aceeasi zi, a prezentat 
ştirea la o ședință a Sovnarkom-ului, prezidată de Lenin, la care 
participa si Trotki. Sovnarkom a luat doar notá de stirea despre 
execuţia lui Nicolae si a ratificat decizia, care era atribuită „Sovietului 
din Ekaterinburg".4 Aceasta a fost originea liniei de partid sovietice 

oficiale, conform căreia inițiativa pentru execuţie venise în 
exclusivitate din orașul situat în Ural, și nu din Moscova, iar bolșevicii 
din Ekaterinburg actionaserá întru totul ca o consecință a amenințării 
armate din partea „bandelor cehoslovace”. În plus, se pretindea că 
ceilalți Romanovi din Casa Ipatiev fuseseră duși într-un loc mai sigur. 
Aşa începuse povestea marii minciuni, cu Sverdlov ca autor principal.5 

Rămâne un mister de ce sovieticii au refuzat să dezvăluie exact 
câți Romanovi fuseseră omorâri, iar deocamdată niciun document nu a 
ieşit la iveală ca să prezinte motivul pentru care Sverdlov şi Lenin s-au 
comportat de această manieră. Probabil, știau prea bine că execuţia 
celor cinci copii Romanovi avea să provoace o amplă repulsie, acasă și 
în străinătate. De asemenea, sunt plauzibile si considerentele de 
politică externă. Conducerea comunistă de la Moscova trebuia să evite 
orice pretext care ar fi putut să justifice o intervenție armată a 
Germaniei. Întrucât Alexandra era prin naştere prinţesă de Hesse, 
germanii se interesaseră frecvent despre siguranţa ei și a odraslelor 
sale, iar Kaizerul Wilhelm al II-lea era absolut capabil să le ordone 
comandanților si diplomaților săi să dea prioritate salvării 
Romanovilor aflați în viaţă, dar tot la fel de bine se putea înfuria, dacă 
ar fi aflat că fuseseră toti lichidati. Mai bine, așadar, se gândiseră 
pesemne Lenin si Sverdlov, ca toată lumea să creadă că doar un adult 
de sex bărbătesc pierise in Casa Ipatiev. 

După ce și-a făcut treaba la Moscova, Sverdlov a purtat o 
conversație cu Beloborodov prin telegraful Hughes.6 Sverdlov ştia că 
în regiunea Ural aveau loc evenimente extraordinare și, de aceea, a 
cerut conducerii regionale să îi furnizeze cele mai proaspete 
informaţii. Ce se întâmplase la Alapaievsk? Cu ce se îndeletnicise CeKa? 
Beloborodov nu putea sau nu voia întotdeauna să ofere răspunsuri 
complete. Insista că totul nu era pierdut în Ekaterinburg. Poate încerca 
să demonstreze că avea spiritul de luptă al unui adevărat lider 
bolșevic. Toţi bolşevicii din administraţie, în afară de Gărzile Roșii, 
fuseseră deja evacuați. Activistii din Ural aveau de gând să apere 
orașul. Sverdlov i-a dat lui Beloborodov permisiunea de a publica 
decizia Comitetului Executiv Central; l-a îndemnat insistent pe 
Beloborodov să reziste atacului armat si a făgăduit să trimită întăriri 
militare - sau măcar câteva sute de muncitori din Moscova și 
Petrograd, care să facă propagandă pentru cauza comunistă. l-a 

reamintit lui Beloborodov că ceea ce s-a întâmplat în culise era exact la 
fel de important ca viitorul conflict desfășurat fátis.7 

Este de presupus că Beloborodov nu a fost prea impresionat de 
promisiunea şi sfaturile lui Sverdlov, într-un moment când trenuri 
pline cu cehoslovaci fioroși se pregăteau să atace Ekaterinburg. Dacă 
Sverdlov ar fi putut să trimită o armată de soldati disciplinati şi bine 
pregătiți în mânuirea armelor, poate că lucrurile ar fi stat altfel. Dar, în 
calitate de comisar al poporului pentru afacerile militare, Troțki 
concentra forțele Armatei Roşii în regiunea Volgăi, pe frontul contra 
armatei KOMUCI. 

Singura consolare pe care putea să o ofere Sverdlov era că 
războiul cu Germania nu mai era verosimil și că germanii nu mai 
țineau mortis să trimită unul dintre batalioanele lor la Moscova, asa 
cum pretinseseră după asasinarea lui Mirbach. 

Starea de panică provocată de situația militară a atins apogeul 
în Ekaterinburg. Măsurile de securitate au fost menținute ca de obicei 
la Casa Ipatiev, iar abia în după-amiaza zilei de 17 iulie 1918 lui Filipp 
Proskuriakov si camarazilor lui din detașamentul de gardă li s-a spus 
că puteau să plece și să-și vadă de treburile lor în oras. lurovski, 
Nikulin și Medvedev au supervizat acțiunea de împachetare a 
lucrurilor familiei Romanov, ceea ce a continuat timp de două zile 
după execuţii. Cei care se ocupau de acest lucru erau calmi, iar unii au 
crezut chiar că erau un pic chercheliti. Soldaţii nu vedeau niciun motiv 
să nu-și însușească diverse obiecte de valoare. Mihail Letemin a luat un 
câine pe nume Jack, care se atasase de el. În noaptea de 18 iulie, s-a 
decis că sarcinile fuseseră îndeplinite, iar Pavel Medvedev le-a explicat 
gărzilor care erau planurile conducerii din Ural pentru detașamentul 
de pază: toți urmau să plece din Ekaterinburg8, întrucât puteau deveni 
o țintă evidentă pentru forțele antibolșevice; până la sfârşitul zilei, 
jumătate din efectivul detasamentului plecase deja.9 Ordinul lui 
Beloborodov de a-i transporta în afara razei de pericol pe aceşti soldați 
de încredere confirma - dacă mai era nevoie de vreo dovadă - cá nu 
intenționa, de fapt, să lupte pentru apărarea orașului. „Puterea 
sovietelor” sfârşea jalnic. 

De la Casa Ipatiev au fost aduse geamantanele, care au fost 
încărcate într-un tren. Apoi, lurovski a plecat cu letonii săi.10 A trebuit 
să trimită o telegramă lui Beloborodov din gara localităţii Bisert, în 20 

iulie, anunțând cá, in graba de a părăsi Casa Ipatiev, uitase pe masă 
2000 de ruble; ruga pe cineva sá meargá acolo si sá-i recupereze 
banii.11 

Înainte de a pleca din Ural, conducerea a considerat cá era mai 
prudent să facă un anunţ la o mare adunare populară. În 19 iulie, o 
mulțime de oameni s-au adunat în fata Operei pe Glavnii Prospekt, 
pentru a-l asculta pe Goloșciokin. Vrând să curme zvonurile despre 
Romanovi, Golosciokin a ținut un discurs înfocat, sárbátorind execuţia 
lui Nicolae cel Sângeros. Conform variantei evenimentelor, pe care o 
ticluise de comun acord cu Sverdlov, a susținut că ceilalți prizonieri 
Romanov fuseseră mutati în alt loc, pentru siguranţa lor; de asemenea, 
aşa cum se stabilise, a repetat ideea că decizia fusese luată doar de 
comuniștii din Ural - proteja Moscova de orice sugestie privind 
complicitatea ei. Multi dintre cei de față au fost nemulțumiți de 
raportul lui Golosciokin si au strigat: ,Arátati-ne cadavrul!” 12 Dar a 
fost singurul moment de infierbántare a opiniei publice. Oamenii din 
Ekaterinburg aveau prea multe probleme personale, ca sá se mai 
preocupe si de soarta Romanovilor.13 

Plecarea detasamentului de gardă făcea parte din planul pe care 
Beloborodov il concepuse pentru evacuarea oficialitátilor sovietice, a 
bolsevicilor si a unitátilor Armatei Rosii. Cánd trenurile ajungeau in 
oraș, luau oameni si bagaje, iar apoi se îndreptau spre vest. Singura 
modalitate de a scăpa pe calea ferată era înspre Perm. Funcţionarii şi 
activiștii aveau prioritate. Multe soţii, împreună cu copiii, erau incluse 
în grupurile care plecau, de teamă că cehoslovacii s-ar fi putut răzbuna 
pe ele, în absența bărbaților lor. Fiecare dintre aceste femei a primit 
300 de ruble, pentru subzistentá.14 (Nu toate persoanele au putut fi 
evacuate astfel, iar unele familii abandonate aveau să fie arestate si 
interogate imediat.) Beloborodov intenționa să adune toti oamenii si 
toate resursele materiale de importanţă crucială pentru o eventuală 
reacție militară a Sovnarkom-ului. Acest lucru însemna devalizarea 
băncilor, pentru a procura bani lichizi, și a farmaciilor, pentru a obține 
produse medicale.15 Tot ceea ce putea fi de folos pe viitor autorităților 
sovietice era încărcat în căruţe si transportat la gară. Intenţia era ca 
dușmanii bolșevicilor să se confrunte cu o penurie pe toate planurile. 

Câțiva soldati din detașamentul de pază au rămas la Casa Ipatiev 
până în 21 iulie, când reședința a reintrat în posesia fostului 

proprietar.16 Bolsevicii erau conştienţi cá in Ekaterinburg lumea s-ar 
fi putut revolta, dacă s-ar fi aflat cât de multe persoane din familia 
imperială fuseseră ucise.17 O mică problemă putea apărea din cauză 
că lurovski, cu două zile înainte de omoruri, le ceruse cálugáritelor de 
la mănăstire să aducă ouă și lapte pentru Romanovi. Tot atunci, le 
dăduse şi un mesaj de la una dintre fetele Romanov, care le ruga să-i 
mai procure niște aţă de cusut. Cálugáritele au apărut la Casa Ipatiev în 
17 iulie, la doar câteva ceasuri după măcelul din pivniță. Au observat o 
mașină necunoscută afară, dar nu li s-a părut nimic dubios. Mai ciudat 
a fost faptul că nimeni nu venea să le deschidă. Când în cele din urmă a 
apărut un soldat, máicutele au întrebat: „Unde este lurovski?” Li s-a 
răspuns că era încă la micul dejun. După alte momente de aşteptare, un 
alt soldat a ieşit şi le-a anunţat: „Nu mai au nevoie de lapte. Sunt 
bolnavi. Asteptati încă un pic”. A dispărut si el, iar călugărițele, ciulind 
urechile, au auzit pe cineva întrebând: „Ce să le spunem?” Când uşa s-a 
deschis din nou, un alt soldat le-a spus brutal: „Auziţi, să nu mai 
aduceţi nimic de-acum înainte. Plecati de-aici!” 18 

Era un incident ieşit din comun. Nimeni în Ekaterinburg nu ar fi 
refuzat nişte produse hrănitoare, în acea perioadă de mari lipsuri 
alimentare. Singura explicaţie putea fi doar că locatarii nu se aşteptau 
să mai rămână mult timp acolo. Dar, chiar dacă și-au dat seama cá 
acolo avusese loc un masacru, au avut totuși prezenţa de spirit de a nu 
comenta nimic în fața soldaţilor. O persoană care a bănuit ceea ce se 
întâmplase era Evghenia Poppel, cumnata lui Nikolai Ipatiev. Poppel 
urmărise de la distanță evenimentele de pe Voznesenski Prospekt, iar 
în 22 iulie 1918, după ce a descoperit că ultimii bolșevici părăsiseră 
clădirea, a trimis o telegramă codificată cumnatului ei: „Ocupantul a 
plecat”. 19 

În închisoarea din oraş, situaţia s-a schimbat, când comisarii le- 
au ordonat prizonierilor care ştiau o meserie, în special croitori și 
cizmari, să facă muncă voluntară. Au eliberat multi infractori de drept 
comun, ba chiar si pe câţiva dintre ostatici. Însă deţinuţilor din suita 
Romanovilor li s-a refuzat un asemenea tratament. La un moment dat, 
Comitetul Executiv al Sovietului Regional din Ural a început să 
transfere puscáriasii spre vest, în ideea de a nu încăpea pe mâinile 
antibolsevicilor. Printre cei transferați, se aflau profesoarele Anastasia 
Gendrikova si Ekaterina Sneider, împreună cu Aleksei Volkov, în timp 

ce celălalt valet, Terenti Cemodurov, a fost lăsat mai departe în 
închisoare. Când au întrebat care era destinaţia, unul dintre soldati le-a 
spus că mergeau la Moscova. Volkov se temea că, de fapt, urmau să fie 
executați. Când au ieşit pe poarta închisorii, le-a şoptit lui Gendrikova 
şi Sneider să încerce să scape, fugind. Amândouă au refuzat: erau 
bolnave și, oricum, nu înțelegeau pericolul în care se aflau. Volkov, din 
devotament, a rămas alături de ele şi, în realitate, micul grup a fost 
mutat de la Ekaterinburg la închisoarea din Perm.20 

Abia în 23 iulie, Uralskirabocii, ziarul regional al Partidului 
Bolsevic, a anunţat omorul. În conformitate cu varianta oficială, nu a 
fost menţionată decât moartea lui Nicolae. În editorial, Safarov declara 
grosolan: „(Nicolae) a trăit prea mult, bucurându-se de indulgenta 
revoluției, ca un ucigaş încoronat”. Hotărârea era atribuită Sovietului 
Regional din Ural. Safarov afirma că Guvernul Provizoriu fusese plin de 
monarhiști şi simpatizanți de-ai lor. Revoluţia din Octombrie marcase 
un început în cristalizarea schimbărilor ce aveau să îmbunătățească 
soarta poporului muncitor. Însă pericolele crescuseră. Revolta 
cehoslovacilor de-a lungul Căii Ferate Transsiberiene făcuse posibilă 
dezlántuirea unor pogromuri de către aceeași organizaţie a Sutelor 
Negre care îi masacrase pe evrei în regiunile limitrofe vestice ale 
imperiului, înainte de Marele Război. 

Generalul Alekseev recruta o forță armată, pentru a aduce 
înapoi la tron dinastia Romanov. Safarov se arăta alarmat de 
încercarea lui Miliukov de a obţine un sprijin din partea Kaizerului. În 
această situație, declara el, Nicolae nu mai avea dreptul la viață. Într- 
adevăr, nu avusese loc niciun proces în fața unei instanțe de judecată. 
Însă Safarov era mândru de decizia bolşevicilor de a face ceea ce 
trebuia pentru a păstra schimbările înfăptuite de Sovnarkom odată cu 
îndepărtarea Guvernului Provizoriu.21 

În aceeași zi, raportul Armatei a Treia către comandantul 
suprem al Armatei Roşii, LI. Vatetis, în Kazan, a fost sumbru. Nu 
existau forțe armate disponibile pentru a stăvili înaintarea inamicului 
spre Ekaterinburg. Localitatea Kuzino era în mare pericol.22 Până 
atunci, existase o mică șansă de ajutor din afară pentru conducerea din 
Ural. Când Vatetis a spulberat orice speranță, Ekaterinburgul bolșevic 
a rămas sortit înfrângerii. 

Omoruri, mușamalizări, impostori 


Carnajul din Ekaterinburg a fost urmat, peste douázeci si patru 
de ore, de o operatiune similará in Alapaievsk unde, din luna mai 1918, 
alti Romanovi fuseserá tinuti prizonieri in scoala Napolnaia de la 
periferia localității. Aici, beneficiaserá de un regim de detenție mai 
puţin sever decât ceea ce înduraseră Nicolae si familia lui, având 
libertatea să se plimbe pe străzi şi să discute cu locuitorii. Letonii care 
îi pázeau nu erau nici ei atât de stricti ca soldaţii de la Casa Ipatiev, 
permițându-le marilor duci mai tineri să joace fotbal si popice cu 
flăcăii din oras. Romanovii îşi ocupau timpul cum puteau si ei mai bine. 
Aveau grijă de grădina şcolii; de asemenea, citeau cărți din literatura 
rusă, la fel Vechiul si Noul Testament.1 Totuși, la începutul lunii iulie 
1918, autorităţile le-au retras dreptul de a se mai plimba în oraș, iar în 
jurul şcolii a fost instalat un gard de sârmă ghimpată. Un sant adânc a 
fost săpat pentru a preveni orice atac sau evadare. Oficialitáti cekiste 
au sosit în orăşel în 17 iulie 1918, exact când cadavrele Romanovilor 
din Casa Ipatiev erau transportate la locul abjectei incinerări din 
pădure.2 

În noaptea de 17 - 18 iulie, cekiștii, împreună cu câţiva 
conducători sovietici din Alapaievsk, au apărut neanuntati la şcoala 
Napolnaia, în câteva căruţe înhămate cu câte trei cai, și i-au informat 
pe deținuți că urmau să fie transferați într-un loc mai sigur, deoarece 
un atac al forțelor antibolșevice era iminent. Marilor duci li s-a spus să 
se pregătească de plecare, dar să-și ia doar un bagaj uşor. Li s-a promis 
că toate celelalte lucruri ale lor le vor fi returnate la momentul 
oportun. Peste o jumătate de ceas, se puseseră în mişcare. Stratagema 
secretă era să fie duși la un put de mină din apropiere, unde urmau să 
fie uciși. Când căruțele ieșeau din Alapaievsk, s-au auzit impuscáturi si 
explozii de grenade. Dar nu era decât un tertip al cekiștilor, pentru a le 
da impresia că şcoala era deja atacată de contrarevolutionari - 
autoritățile voiau să poată pretinde că alţii fuseseră vinovaţi pentru 
dispariția Romanovilor în schimbul de focuri care ar fi avut loc. Când 
căruțele au ajuns la mină, deținuților li s-a ordonat să coboare. 
Maltratati, au fost apoi azvárliti în mod sinistru în putul de mină. În 
gaura cáscatá în pământ, asasinii au aruncat pietre si táráná. O singură 
impuscáturá a fost trasă, care l-a nimerit pe Serghei Mihailovici în cap, 
omorându-l pe loc. Ceilalţi rămăseseră încă în viaţă și, printre gemetele 
de durere, au început să cânte tropare.3 


A fost un măcel fără satâre. De sus, de pe marginea putului de 
mină, cekiștii înarmaţi auzeau urletele, însă nu puteau vedea cum 
victimele lor se sufocau, suferind de sete și foame, fără să primească 
niciun fel de ajutor medical. Romanovii au murit sfásietor de încet, cu 
trupurile frânte când se prábusiserá în hăul din pământ. Nici chiar 
scenariul oribil organizat de Iurovski în pivnita Casei Ipatiev nu fusese 
atât de macabru. 

În 20 iulie 1918, ziarul bolşevic din Ural, tipărit în Ekaterinburg, 
publica ştirea că deţinuţii Romanovi evadaserá din școala Napolnaia in 
timpul unui atac lansat de „bandiţi”, iar în acel moment nu se stia nimic 
despre locul unde s-ar fi putut afla.4 în timpul procesului de evacuare 
care se desfásurá deja in oras, vestea despre moartea altor Romanovi 
nu a avut impact. De data asta, nu a mai fost nicio adunare publică, 
niciun discurs ţinut de Golosciokin și niciun articol semnat de Safarov. 
În orice caz, era de așteptat ca execuţia fostului împărat să provoace o 
reacție mai mare, decât ,disparitia" unor rude din familia lui extinsă. 
Masacrul cumplit de la marginea localităţii Alapaievsk nu a mai fost 
menţionat de atunci în presa sovietică din regiunea Ural. De fapt, doar 
foarte puţine informații - sau minciuni - despre Romanovi aveau să fie 
găsite în ziarele din Moscova, în afară de publicarea în 19 iulie a 
textului unui decret al Sovnarkom, privind confiscarea tuturor 
proprietăților aparținând familiei Romanov.5 Lenin și Sverdlov 
încercau să minimalizeze semnificația evenimentelor din Ekaterinburg 
şi să îngroape cu totul ştirile despre Alapaievsk. Nu s-a difuzat niciun 
fel de informatie despre locul unde, chipurile, se aflau închiși soţia si 
copiii lui Nicolae. Lenin si Sverdlov sperau ca execuția unui fost 
împărat să aibă o importanţă secundară pentru majoritatea ruşilor, în 
acel moment când războiul civil atingea o mare intensitate. 

Cu statele străine, situația era diferită. Sovnarkom nu avea 
deocamdată decât puţini reprezentanţi oficiali în străinătate, din cauză 
că niciun guvern Aliat nu îi primea. Elveţia, Germania și Suedia erau 
excepţiile notabile. Comisarul poporului Mihail Pokrovski, care 
participase la o şedinţă a Sovnarkom în 18 iulie, îi scria soţiei sale 
aflate în misiunea diplomatică sovietică de la Berna despre acel 
eveniment. Pokrovski nu era un politician sentimental, însă, în fraza în 
care povestea că fostul tar fusese omorât „ca un câine”, persista o urmă 
a șocului pe care îl simtise.6 


Berlin era centrul international al activității diplomatice 
sovietice. Adolf loffe a fost trimis acolo ca şef al misiunii diplomatice, 
pentru a ţine legătura cu germanii, după semnarea Tratatului de la 
Brest-Litovsk. loffe locuise în Viena ani de zile înainte de Marele 
Război, vorbea fluent germana şi era un om cu o educaţie aleasă. 
Totuşi, timp de câteva săptămâni, a fost împiedicat să-şi îndeplinească 
îndatoririle, din cauza zvonurilor despre soarta Romanovilor. În 24 
iunie 1918, îi scrisese lui Lenin, avertizându-l în privința unor 
consecinţe oribile, dacă Nicolae al II-lea ar fi fost executat. Când 
Richard von Kühlmann, ministrul afacerilor externe al Germaniei, a 
deschis subiectul, loffe replicase că el nu avea informaţii despre Ural, 
însă subliniase că ofensiva Legiunii Cehoslovace, coroborată cu o 
ostilitate larg răspândită față de germani, făcea posibilă izbucnirea 
furiei populare în Ekaterinburg. Acesta era eufemismul lui pentru a 
spune că muncitorii voiau capul lui Nicolae. loffe dorea ca Lenin să ia 
măsuri pentru ca, indiferent ce se întâmpla cu Romanovii, nimeni din 
conducerea comunistă de la Moscova să nu poată fi blamat pentru 
eventualele fapte de violență; de asemenea, cerea să fie ținut la curent 
cu evenimentele.7 Între timp, nemții au solicitat Sovnarkom-ului să 
garanteze siguranța Alexandrei şi a copiilor, însă loffe tot nu primise 
niciun mesaj de la Moscova despre ceea ce se întâmplase, deși stăruia 
să fie pus la curent, astfel încât să-şi poată face treaba mai bine.8 Dar 
vorbea în zadar. În cercurile conducerii bolșevice, loffe era cunoscut 
drept un om integru, prea integru pentru a face ceea ce se spune că ar 
face diplomaţii: să mintă în străinătate pentru tara lor. Lenin a adoptat 
o atitudine cinicá. Deşi pretuia abilitatea lui loffe în relaţia cu 
Germania, refuza să îi dezvăluie adevărul despre măcelul care avusese 
loc. 

Totuşi, Kaizerul se interesa personal de soarta familiei vărului 
său şi le cerea miniștrilor lui să facă investigaţii despre ceea ce se 
petrecuse în Ekaterinburg. Fratele împărătesei Alexandra avea același 
obiectiv. Dar, cu atât mai mult, când i s-a raportat despre insistenţele 
germanilor de a afla adevărul despre cele întâmplate, Lenin a decis să 
îl țină în continuare în beznă pe loffe. În toamna lui 1918, când 
Dzerjinski a lăsat deoparte un timp îndatoririle lui în Moscova și s-a 
deplasat în secret la Berlin, cu misiunea de a instiga la o revoluţie 
comunistă, Lenin i-a spus: „Ai grijă ca loffe să nu afle nimic! îi va fi mai 

ușor astfel să spună minciuni acolo, in Berlin!” 9 Nedezmintindu-se, 
loffe răspundea la întrebări, negând categoric că vreun alt Romanov, 
decât Nicolae, ar fi fost executat - avea să mai treacă un an înainte ca 
loffe, care pe-atunci fusese deja expulzat din Germania, să smulgă 
adevărul de la Dzerjinski.10 

Secretul omorurilor nu fusese niciodată inviolabil în rândul 
bolșevicilor, printre care se răspândeau zvonuri, născociri, dar şi 
mărturii exacte. Acest climat confuz fusese construit în mare parte în 
mod deliberat de către bolșevicii din regiunea Ural. Fiodor Lukoianov, 
şeful CeKa din Ekaterinburg, i-a spus surorii lui că doar Nicolae fusese 
împuşcat. Aceasta nu l-a crezut, considerând că Fiodor încercase doar 
să o menajeze pe mama lor, care asculta discuţia, iar în scurt timp un 
alt bolşevic i-a spus adevărul că întreaga familie pierise ucisă.11 
înainte de evacuare, cei mai mulți bolșevici ştiau că familia împăratului 
pierise odată cu el în Ekaterinburg.12 Beloborodov a confirmat acest 
lucru în conversații, deşi continua să împiedice discuţiile despre 
detalii.13 Si, odată cu trecerea timpului, Beloborodov a considerat că 
era mai bine să se distanteze de orice complicitate în decizia de a-i 
ucide, însă nu putea să eludeze complet orice responsabilitate, decât 
dacă se încumeta să sfideze varianta oficială, potrivit căreia 
Ekaterinburg, şi nu Moscova, avusese rolul esenţial în adoptarea 
deciziei - aşa că, oarecum stângaci, adăuga că el dormise când aveau 
loc executiile.14 

Ascunderea realitátii de cátre autoritáti i-a determinat sá 
pretindá cá ar fi un membru sau altul al familiei Romanov. Ín opinia 
primilor investigatori antibolsevici, conducerea CeKa încuraja activ 
aceste imposturi, cu scopul de a produce si mai multă confuzie, iar un 
mod simplu de a face acest lucru era să răspândească niște bârfe 
despre diverse apariţii ale Romanovilor. Locul de la sine înţeles pentru 
aşa ceva a fost în primul rând Perm, orașul unde bolșevicii din Ural s- 
au retras după ce au părăsit Ekaterinburg, si într-adevăr la Perm, în 
foarte scurt timp, au apărut tot soiul de ticniti si terchea-berchea care 
susțineau că evadaserá din Casa Ipatiev. Până la sfârșitul verii, existau 
mai multi „Romanovi” decât numărase întreaga familie în ultima 
generație. Sovnarkom ar fi preferat ca lumea să nu se mai gândească la 
ceea ce se întâmplase cu cele mai apropiate rude ale lui Nicolae, aşa că 
multitudinea de imposturi venea în sprijinul acestui deziderat. Unii 

dintre servitorii familiei Romanov rămași în viață, extenuati si 
dezorientati de experiențele lor, spuneau lucruri care întăreau 
neadevărurile despre omorurile din Ekaterinburg. Valetul Cemodurov, 
care a reuşit să ajungă la Tiumen în a doua jumătate a lunii august 
1918, asigura pe toată lumea că împăratul şi familia lui trăiau încă. 
Declara că în Casa Ipatiev fuseseră ucişi doctorul Botkin, Nagornii si 
ceilalți însoțitori ai Romanovilor.15 

Serghei Markov, veşnicul lor posibil salvator, a fost păcălit şi el. 
După ce a fost eliberat din închisoare la Tiumen, a plecat într-o scurtă 
călătorie la Ekaterinburg, pentru a investiga situația personal, exact 
cum făcuse în Tobolsk. S-a întors la Petrograd a doua zi după 
asasinarea lui Mirbach și se afla încă acolo, când au fost date 
publicității comunicatele despre execuţia lui Nicolae. În 22 iulie, şi-a 
asumat riscul de a merge la consulatul german, unde a cerut stăruitor 
ca Berlinul să intervină și să salveze viața celorlalți 

Romanovi. Nu stia nimic despre adevăratul număr al cadavrelor. 
Ideea lui era de a cere ajutor, determinându-i pe fratele împărătesei si 
pe sora ei lrena să înlesnească un acord pentru eliberarea celor închiși 
în Ural.16 Markov nu era omul care să bată în retragere la primul 
obstacol. În august, a plecat la Kiev, cu intenţia de a convinge 
autoritățile germane să-l ajute să îi salveze pe Romanovii rămaşi în 
viață, fără să-i fi trecut vreodată prin minte că întreaga familie 
imperială fusese masacrată.17 

45 

Ocupaţia cehoslovacă 

Cehoslovacii au intrat în Ekaterinburg, fără să întâmpinevreo 
opoziţie, în zorii zilei de 25 iulie 1918. Ultima garnitură de tren cu 
bolşevici plecase în seara precedentă. Locuitorii oraşului care urau 
guvernarea sovietică au ieșit pe străzi să sărbătorească plecarea lor, 
iar peste două zile, la defilarea trupelor victorioase au purtat lozinci, 
fluturând steaguri şi aruncând cu flori spre eliberatori. Fanfara sporea 
atmosfera festivă generală, interpretând marșuri germane, care nu 
păreau să deranjeze pe nimeni. Clopotele băteau în turlele bisericilor. 
În parcul orășenesc, a fost organizat un banchet. A fost instituit un nou 
guvern al regiunii Ural, condus de Pavel Ivanov, care a promis să 


unească toate grupările politice democratice. Lumea scanda: „Trăiască 
Adunarea Constituantă!” 1 

În zilele următoare, cei care fuseseră evacuaţi din locuințele lor 
s-au întors să-și preia proprietăţile, printre ei numărându-se si Nikolai 
Ipatiev. Multe clădiri frumoase fuseseră vandalizate luni de zile. 
Companiile comerciale si industriale fuseseră devalizate înainte de 
fuga bolşevicilor. Economia orașului era la pământ. Din fericire, 
circulația feroviară și telegraful funcționau încă, bisericile erau 
deschise si preoţii nu se mai temeau să meargă pe stradă. Profesorii si 
celelalte categorii profesionale sperau în îmbunătăţirea situaţiei pe 
viitor. Însă toată lumea își dădea seama că orice ameliorare pe plan 
general avea să fie un proces treptat si de lungă durată. Pe tot 
cuprinsul regiunii, nenumărate fabrici si mine își închiseseră porţile. În 
unitățile economice rămase deschise, producția aproape încetase, iar 
proprietarii care le revendicaseră aveau mari dificultăți să relanseze 
activitatea. Spitalele, farmaciile şi alte servicii medicale ajunseseră 
într-o stare deplorabilă. Capitala regiunii Ural nu mai era un centru 
comercial și industrial dinamic, cum fusese încă din anii 1890. 

Din oras nu plecaseră însă toti membrii administraţiei sovietice 
şi ai Partidului Bolsevic din Ekaterinburg. Unele familii au refuzat să isi 
părăsească domiciliul său, în alte cazuri, nu au putut găsi locuri în 
trenuri. Evacuarea se transformase într-o fugă haotică, iar unii dintre 
cei rămași erau suficient de detasati de bolsevismul dur, încât să isi 
dea seama că, oricât de dificilă putea deveni existenţa în Ekaterinburg, 
refugiaților din Perm avea să le meargă cu mult mai rău. În plus, 
perspectiva unei recrutări în Armata Rosie nu era nicidecum o tentatie 
pentru toti. 

Desi discuţiile despre soarta Romanovilor erau contradictorii, 
ipoteza că întreaga familie pierise în 17 iulie 1918 era deja tot mai 
răspândită. Multi dintre locuitorii Ekaterinburgului auziserá o variantă 
sau alta a evenimentelor, chiar dacă detaliile difereau în funcție de 
sursa de informare.2 De altfel, în familiile de bolşevici subiectul era 
discutat frecvent, mai ales că indivizii care cunoșteau realitatea aveau 
conștiința încărcată și voiau să scape de povara acelui secret.3 Mai 
mult chiar, locuitorii de pe Voznesenski Prospekt auziseră cu urechile 
lor ceea ce se întâmplase. Viktor Buivid, care locuia în casa de la nr. 47, 
fusese trezit din somn de impuscáturile care rásunau în liniștea nopții. 

Intuind ce se întâmplase, a rămas în casă, de teamă să nu fie arestat.4 
Însă relatarea nu se confirma în mod unanim. Frizerul Fiodor Ivanov 
avea o mulțime de clienți bolșevici şi, în repetate rânduri, întrebase ce 
se petrecea în oraș. În timp ce îl tundea pe un funcționar bolşevic, a 
aflat că „îi dăm papucii lui Nicolae astăzi”. Ivanov s-a întrebat ce se 
întâmplase de fapt, dar abia mai târziu a aflat adevărul despre omor. 
La fel ca ceilalţi, nici el nu avea încredere în versiunea oficială, dar nici 
nu dispunea de informaţii contrare temeinice.5 

Alti cetățeni din Ekaterinburg se întrebau dacă împăratul fusese 
într-adevăr executat, chiar şi după ce bolșevicii au anunţat moartea 
lui.6 Tot orașul vorbea şi făcea presupuneri. Una dintre primele măsuri 
luate de cehoslovaci a fost eliberarea prizonierilor politici, pe care 
bolșevicii nu-i luaseră cu ei. Printre aceştia se afla Fiodor Gorşkov, însă 
nici Gorskov nu stia mai multe despre ceea ce se întâmplase cu 
Romanovii şi servitorii lor. De fapt, ştia chiar mai puțin decât alţii, dat 
fiind că el fusese în puşcărie săptămâni întregi.7 

Încă din 30 iulie 1918, autorităţile militare cehoslovace au 
demarat o anchetă în Ekaterinburg, de care urma să se ocupe Aleksei 
Namiotkin, un judecător de instrucţie din localitate. Forţele victorioase 
cercetaserá deja interiorul Casei Ipatiev, unde era suficient să arunci o 
privire la pereţii si pardoseala pivnitei ca să iti dai seama că acolo 
avusese loc un masacru. Pereţii pivnitei erau ciuruiti de gloanţe, iar 
resturile de haine şi lucruri personale azvârlite pe jos denotau violența 
faptelor. Doar dacă, în mod complet improbabil, soldaţii nu se 
împuşcaseră între ei, singura explicație evidentă era că unii dintre 
Romanovii deținuți în Casa Ipatiev, dacă nu chiar toti, fuseseră 
împuşcaţi în acea pivniță. Nimeni nu avea încredere în anunţurile 
făcute de bolșevici în oraș sau la Moscova, aşa că imediat a început o 
acțiune de căutare a cadavrelor, care s-a intensificat după ce unii 
locuitori au pomenit de un mic convoi straniu ce se îndreptase la un 
moment dat spre minele din apropiere. Dar cine fusese ucis? Să fi fost 
doar Nicolae sau fuseseră omorâri, de fapt, şi alți membri ai familiei, 
împreună cu servitorii lor? Oare reuşise cineva să scape cu viață? Erau 
cumva autentici vreunii dintre cei care pretindeau acum a fi membri ai 
familiei? Cine efectuase execuția si cine o ordonase - si de unde venise 
comanda, din Ekaterinburg sau din Moscova? 


Oricum, cehoslovacii aveau în minte si altceva decât ancheta 
despre soarta Romanovilor. La origine, obiectivul lor a fost să ajungă la 
Vladivostok, de unde să se îmbarce pe vapoare, pentru a ajunge să 
lupte alături de Aliați pe Frontul de Vest. Ciocnirile cu sovieticii, 
începând din mai 1918, îi făcuseră să se răzgândească, fiind totodată 
încurajați de către trimisii Aliaților în Rusia să rămână acolo şi să se 
lupte cu bolşevicii. Au acceptat, așadar, modificarea planului, care era 
în consonantá cu interesele lor. În esenţă, și-au făcut calculul că, dacă îi 
ajutau pe antibolșevici să răstoarne guvernul sovietic si să anuleze 
efectele Tratatului de la Brest-Litovsk, aveau să intre în grațiile Angliei, 
Franţei si Statelor Unite ale Americii. La sfârşitul Marelui Război, 
considerau ei, acest avantaj ar permite crearea unei Cehoslovacii 
independente, născută din ruinele Austro-Ungariei, principalul 
partener militar al Germaniei. 

Deși Legiunea Cehoslovacă ocupase Ekaterinburg aproape fără 
nicio rezistenţă, bolșevicii nu renuntaserá la speranţa de a recuceri 
orașul. Marea majoritate a forțelor Roșii simulaseră doar o retragere la 
Perm. În realitate, cele mai multe trupe primiseră ordinul să se 
ascundă în pădurile din jurul Ekaterinburgului și să aștepte noi 
instrucțiuni. În scurt timp, a devenit evident că cehoslovacii lăsaseră în 
urmă o garnizoană de doar 800 de soldaţi, înainte de a porni spre 
Perm. În 31 iulie 1918, Rosiii au lansat un contraatac inopinat. Panica 
s-a răspândit în oraş, până la sosirea unei forțe militare sârbe de la 
Celiabinsk, care a dispersat rapid ofensiva forţelor bolșevice. 
Suprematia ocupantului cehoslovac a fost reafirmatá.8 

Între timp, s-au purtat lupte intense în regiunea Volgăi, unde 
KOMUCI a ocupat Kazan şi a pus la cale o ofensivă împotriva Moscovei. 
Forţele armate KOMUCI au preluat controlul in guberniile Samara si 
Ufa, precum si pe porțiuni vaste de teritoriu in guberniile Saratov, 
Simbirsk, Kazan și Viatka. Slab condusă şi necorespunzător organizată, 
Armata Rosie a cedat în fata acestei campanii. Troțki nu avea niciun fel 
de experiență în domeniul militar, în afară de activitatea lui de 
corespondent de război în Balcani, în 1912 - 1913. Totuşi, era 
extraordinar de tenace, încrezător în forțele proprii şi avea o 
remarcabilă capacitate de adaptare. Socialiștii revoluționari au 
sărbătorit nenumărate victorii, până la sosirea lui în împrejurimile 
Kazanului. Graţie impetuozitátii lui Troțki, Armata Rosie a dobândit un 

oarecare profesionalism, dupá ce el a insistat sá foloseascá experienta 
unor fosti ofiteri imperiali dispusi sá colaboreze. Fiecárui esalon al 
ierarhiei militare îi adăuga un comisar politic, asigurându-se astfel de 
devotamentul forțelor sale armate. Când se adresa trupelor, vorbea pe 
un ton mândru si mobilizator, dar, totodată, si amenintátor pentru 
dezertorii pasibili de pedeapsa capitală. Având la dispoziţie o 
locomotivă si vagoane amenajate special, cunoscute drept „trenul lui 
Troțki”, acesta se deplasa de la un punct fierbinte la altul, iar prin 7 
august, Kazan cedase în fata asaltului Armatei Roșii. 

Forțele KOMUCI s-au dovedit incapabile să recruteze atât un 
personal de comandă adecvat, cát și un număr suficient de soldati. Desi 
țăranii au votat pentru socialiștii revoluționari, nu erau dispuși totuşi 
să lupte pentru ei. Prin urmare, a fost de mare sprijin pentru KOMUCI 
faptul că Legiunea Cehoslovacă s-a oferit să intre într-o coaliție 
militară împotriva Armatei Roșii. KOMUCI deţinea încă puterea în 
gubernia Ufa din sud-vestul regiunii Ural, iar cehoslovacii păstrau 
Celiabinsk și acum ocupaseră Ekaterinburg. Cucerirea Kazanului de 
către Armata Roşie a fost o lovitură pentru planurile KOMUCI, însă 
războiul dintre KOMUCI si Sovnarkom nu se încheiase încă, un război 
între două conduceri politice de stânga, care se înfruntau violent. 

Atitudinea bolşevicilor s-a înăsprit rapid odată cu intensificarea 
luptelor. Lenin anunţase o Dictatură a Aprovizionării cu Alimente, în 
luna mai, care prevedea că unitățile armate aveau dreptul şi datoria de 
a rechizitiona grâne si alte produse agricole, indiferent de dorințele 
țărănimii. De asemenea, a adoptat o campanie de naţionalizare mai 
accelerată - anterior, recomandase în această privință o atitudine 
prudentă pentru comuniștii de stânga, inclusiv pentru Comitetul 
Executiv al Sovietului Regional din Ural. Cu toate acestea, decretase 
deja că toate băncile şi multe uzine metalurgice treceau în proprietatea 
statului, iar acum zelul de a expropria afacerile private satisfăcea din 
plin tot ce revendicau comuniștii de stânga.9 Era o luptă pe viață si pe 
moarte. Singura neliniște a lui Lenin era ca bolşevicii să nu fie capabili 
de cruzimea necesară pentru asemenea măsuri. Le-a spus comuniștilor 
din Penza să fie necrutátori cu inamicul, in special cut aranii mai 
bogaţi, cunoscuţi drept culaci: 


Interesele întregii revoluţii necesitaacestlucru, fiindcd,ultima 
bătăliedecisivă'împotriva  culacilorsedesfășoară  acumpretutindeni. 
Unexemplutrebuiesăfiedat: 

1. Spánzurati(si asigurati-vd cáspánzurareaseproduce direct sub 
ochii oamenilor nu mai puțin de o sută deculacicunoscuti, 
oamenibogati, exploatatori. 

2. Publicatiile numele. 

3. Confiscári toategránelelor. 

4. Luări ostatici, înconformitatecutelegramadeieri. XQ 

Acesta era bolsevismul inrosit cu sângele viitoarelor victime. 

De această dată, țăranii mai bogați au fost cei pe care i-a înfierat 
drept ,paraziti". îl numise la fel si pe Nicolae, iar pentru cei 
contemporani cu el şi din generaţiile ulterioare, care se îndoiau de 
dorința lui de a extermina familia Romanov, mesajul către bolșevicii 
din Penza este un element incomod. Realitatea era că el și majoritatea 
colaboratorilor lui din conducerea bolșevică aveau convingerea că nu 
puteau să câştige războiul civil, decât dacă dezlántuiau o violență 
cumplită, atât fățiș, cât și pe ascuns. Sovnarkom și Comitetul Central 
Bolsevic trebuiau să centralizeze şi să coordoneze statul sovietic, în 
aşa fel încât, prin măsurile adoptate, să poată zdrobi armatele care se 
adunau împotriva lor. Nemţii încă se mai gândeau dacă să nu îi înlăture 
efectiv, ocupând ei Petrograd şi Moscova. Aliaţii debarcau forțe 
expeditionare: britanicii au cucerit Arhanghelsk, francezii au luat 
Odessa. Foști ofițeri ai armatei ruse, care refuzau cu dispreţ să se 
înroleze în forțele socialiste KOMUCI, instruiau armate în sudul Rusiei 
şi în Siberia centrală. Sovnarkom nu monopolizase niciodată puterea 
politică în Rusia, iar teritoriul pe care îl controla era mai mic la 
mijlocul lui 1918 decât fusese la începutul aceluiași an. Partidul 
Bolşevic si Armata Roşie refuzau să renunţe la speranţă. Telul lor era 
să câştige războiul civil si apoi să pornească o campanie pentru 
înfăptuirea revoluției comuniste în toată Europa. 

Legiunea Cehoslovacă refuza să se lase descurajată. După ce 
zdrobiseră „puterea sovietelor” între Celiabinsk si zona centrală a 
Siberiei, comandanții ei plănuiau să înfrângă Armata Roşie. Ca parte a 
eforturilor lor, sperau să primească un sprijin politic util de la 
investigațiile lui Namiotkin în Ekaterinburg. Deși războiul avea să fie 
câştigat prin mijloace militare, luptele propriu-zise aveau să 

beneficieze de mai multá sustinere, dacá se putea demonstra cát de 
brutal se comportaserá bolsevicii in zona de ocupatie sovieticá - iar 
episodul din Ekaterinburg a devenit un element important în calculele 
cehoslovacilor. Numai că Namiotkin s-a dovedit a fi un personaj dificil. 
Deşi cehoslovacii oferiseră un serviciu util ca eliberatori ai oraşului, se 
cuvenea ca ruşii să guverneze în Rusia. Prin urmare, Namiotkin a cerut 
ca un împuternicit local, si nu o forță de ocupaţie străină, să confirme 
numirea lui, de o manieră convențională. Cehoslovacii au considerat 
acest lucru drept un subterfugiu sau, mai rău chiar, l-au suspectat de 
ostilitate politică. În 7 august, în loc să caute o modalitate de a lucra cu 
Namiotkin, cehoslovacii l-au înlocuit cu judecătorul Ivan Sergheev.11 
Ekaterinburg devenise un fief temporar al cehoslovacilor, după ce 
bolșevicii fugiseră; dar, abia în 8 septembrie 1918, forţele ruşilor Albi, 
care îşi consolidaseră poziția în Siberia, s-au simţit suficient de 
puternice, încât să preia conducerea în oraş, unde „comandantul ceh” 
s-a retras din functie.12 

Sergheev a rezistat mai mult timp în funcţie si a făcut progrese 
în derularea anchetei. Zeci de locuitori din Ekaterinburg au fost 
convocati să dea depozitii, printre ei numărându-se si câțiva insi care 
făcuseră parte din detașamentul de pază de la Casa Ipatiev sau care 
aveau legături de familie cu bolșevici locali importanti; textul 
interogatoriilor a fost transcris şi semnat de către martori. S-a întocmit 
un inventar al lucrurilor care aparținuseră cândva Romanovilor. 
Telegramele către si de la conducerea comunistă din Ural au fost 
copiate, iar, acolo unde era necesar, au fost decodate. Sergheev și 
echipa lui au furnizat numeroase dovezi, pe care Nikander Miroliubov, 
care şi-a păstrat funcția de Procuror al Palatului de Justiţie din Kazan 
după ce a început să lucreze pentru administrația Kolceak în Omsk, le- 
a inclus în raportul preliminar din 12 decembrie 1918. A redactat, de 
asemenea, un succint rezumat al datelor care se conturau deocamdată 
din depozitiile martorilor si din cercetările fizice efectuate. Lucrând 
rapid, în condiţii nicidecum prielnice, Miroliubov a ajuns la concluzii 
care aveau să se dovedească, în cea mai mare parte, corecte. Totodată, 
a avut dreptate în afirmația lui principală: familia Romanov fusese 
executată în pivniţă, la primele ore ale zilei de 17 iulie 1918, şi nimeni 
nu scăpase cu viatá.13 

Romanovi supravietuitori 

Anuntul executiei lui Nicolae a amplificat temerile Occidentului 
pentru siguranța Romanovilor care mai trăiau. Bolsevicii îi vânau 
nemilos pe toti cei asociați cu familia regală. La începutul lunii 
septembrie 1918, Anastasia Gendrikova, Ekaterina Sneider și Aleksei 
Volkov au fost scoși, până la urmă, din închisoarea din Perm. În 
momentul când se apropiau de o pădure situată la periferie, marinarul 
care primise sarcina să îi însoțească i-a făcut semn lui Volkov să fugă 
cât putea el de repede. De data asta, Volkov nu a mai stat pe gânduri. A 
tásnit printre copaci, în timp ce trei gloanţe i-au șuierat deasupra 
capului. Din fericire, nimeni nu s-a obosit să-l urmărească. Însă, tot de 
data asta, nu a mai existat scăpare pentru Gendrikova şi Sneider, care 
au fost impuscate pe loc.1 

Împărăteasa văduvă Maria şi marea ducesă Kseniia erau, 
evident, în pericol. Din 1917, trăiseră retrase la Ai-Todor. Când 
Ucraina şi Crimeea au fost ocupate de germani după Tratatul de la 
Brest-Litovsk, împărăteasa şi marea ducesă nu fuseseră molestate de 
revoluționari. Bolșevicii au rămas atunci în Sevastopol şi în zona 
învecinată, însă activitatea lor se limita în pregătirea unor tentative 
ocazionale de a sabota administraţia germană din principalele oraşe 
ucrainene. Între timp, Armata de Voluntari a generalilor Kornilov și 
Alekseev a devenit forța dominantă în vecinătatea orașului Ialta. Nu 
întâmpinau nicio dificultate din partea forțelor germane staționate în 
apropiere. La rândul lor, şi ei socoteau că era mai prudent să nu-i 
şicaneze pe ocupanti. În calitate de conducători ai Armatei Ruse în 
1917, insistaseră ca fiecare petic de pământ din solul patriei să fie 
apărat împotriva cotropitorilor străini. Dar Kornilov si Alekseev 
detestau ceea ce bolșevicii făcuseră la Brest-Litovsk, așa că Sovnarkom 
a devenit pentru ei principalul inamic, în locul Germaniei. Când forțele 
germane au început să se retragă odată cu înfrângerile suferite de 
Germania pe Frontul de Vest, cei doi generali au desemnat trupe de 
cavalerie și infanterie, pentru a-i păzi pe Romanovii din Grimeea. Trei 
sute de ofițeri ruşi erau incartiruiti la palatul de la Ai-Todor. Până când 
bolșevicii au pătruns în peninsulă, multi dintre aceşti ofițeri au avut o 
viață mondenă activă. În plus, două escadroane de cavalerie patrulau 
prin trecătorile din munți. Era o misiune confortabilă pentru ei, ofiţerii 
având ocazia să bea şi să petreacă.2 


Maria Fiodorovna si Kseniia au încercat să ducă o existenţă cât 
mai normală cu putință în acele împrejurări, detestând ideea de a 
părăsi tara. La fel ca Nicolae în ultimele lui luni de viaţă, si ele credeau 
că datoria lor era să rămână, nu să fugă din Rusia. 

Autorităţile militare germane le-au lăsat în pace și le-au tratat 
cu respect. Atâta vreme cât Germania avea încă o şansă de victorie în 
Marele Război, cele două doamne erau în siguranţă la Ai-Todor. Dar 
situaţia lor a devenit incertă, pe măsură ce bătăliile de pe Frontul de 
Vest au început să le aducă victorii după victorii Aliaților. Regina Maria 
a României, refugiată la laşi în apropiere de frontiera română cu Rusia, 
ştia cât de periculoasă devenea situaţia în Crimeea. Cunoscută rudelor 
ei cu porecla de „Missy”, i-a scris in 1 septembrie 1918 împărătesei 
văduve - mătușa ei Minnie -, ca să-i transmită condoleanţe pentru 
Nicolae. „Nici nu îndrăznesc măcar să pomenesc numele lui Nicky, 
adăuga ea. O asemenea tragedie îi învăluie numele, încât nu ne rămâne 
decât să cădem în genunchi și să-l implorăm pe Dumnezeu să ne 
întărească (în fata suferinței)”. Deplora acea „comedie a păcii”, care 
urmase după Tratatul de la Brest-Litovsk.3 Missy, care devenise regina 
României în luna octombrie a anului 1914, o implora în continuare pe 
împărăteasa văduvă să fie rațională si să plece în străinătate. Odată ce 
nemții se retrăgeau din Est, îi explica ea, toti Romanovii 
supraviețuitori aveau să fie în pericol de moarte din partea 
bolșevicilor; insista, aşadar, ca mătușa ei să îi permită unui canadian, 
colonelul Boyle - „un om extraordinar de curajos si destoinic" -, să o 
transporte din mediul acela periculos, cu un vapor românesc.4 

Boyle avea o reputaţie formidabilă. Lucrul acesta era 
surprinzător mai ales în ochii autorităților canadiene, care iniţial 
refuzaseră să îl înroleze în armată, din cauză că avea deja peste 
cincizeci de ani. Dar faptele sale de vitejie nu-și găseau egalul în forțele 
militare ale Aliaților. Familia regală a României îl adora fiindcă, în 
noiembrie 1917, el şi căpitanul George Hill de la serviciul britanic de 
informații reușiseră să transporte pe furis bijuteriile coroanei 
României de la Moscova la lași, după ce sechestraseră niște trenuri, 
care treceau prin Kiev spre granița română.5 Dacă exista vreun om 
care să poată aranja o evadare pentru cele două doamne Romanov, 
acela era Boyle. 


Pe măsură ce treceau săptămânile, proiectul reginei României 
devenea din ce în ce mai convingător pentru toti, în afară de 
împărăteasa văduvă. Ofensiva Germaniei din primăvara lui 1918 pe 
Frontul de Vest a fost o ultimă tentativă de a obţine victoria. Resursele 
economice ale Germaniei se imputinaserá; moralul populației se 
prábusea în Berlin si în alte orașe mari, iar nemulțumirile politice 
creșteau simţitor. Spre consternarea lui Hindenburg si a lui 
Ludendorff, armatele britanice şi franceze au organizat o apărare 
eficientă. Pe tot parcursul verii, Aliații nu s-au retras de pe linia 
frontului, ba chiar i-au împins un pic înapoi pe nemți. Sosirea trupelor 
americane a dat elan Aliaților, aducând totodată tristețe printre 
membrii înaltului Comandament german. În octombrie, situația 
logistică era atât de disperată, încât Hindenburg și Ludendorff, până 
atunci sárbátoriti ca nişte eroi naţionali, au demisionat din funcţii. 
Știau că Marele Război era pierdut si nu voiau să-și asume 
responsabilitatea de a accepta termenii pe care i-ar fi putut impune 
Aliaţii. Puterea germană era pe punctul de a se prăbuși în nordul 
Franţei. Lumea a început să se gândească la ceea ce avea să se 
întâmple în Rusia si Ucraina, după ce ocupaţia militară germană lua 
sfârșit. 

Când veştile de pe front au ajuns rapid în Europa Răsăriteană, 
familia regală a României și-a reînnoit eforturile de a asigura evadarea 
Romanovilor din Crimeea. Colonelul Boyle era dornic să facă acest 
serviciu. Imediat, s-a oferit să conducă o expediţie de la gurile Dunării 
până în Crimeea. Voinic si neînfricat până la nesábuintá, nu a cerut 
prea multe lucruri înainte să se îmbarce. În afară de 200 de marinari şi 
combustibil pentru motoarele vaporului, a prevăzut că va avea nevoie 
de mult vin, ca să-i îmbuneze pe bolșevicii cu care avea să se 
întâlnească înainte de a ajunge la Ai-Todor si de al căror ajutor ştia cá 
va avea nevoie. Viaţa aventuroasă din laşi îl învățase cât de important 
era să-ţi faci prieteni și să îți mituiesti cunoscutii. Avea un stil cu totul 
personal, optând chiar să ia cu el în voiajul pe mare limuzina 
premierului român, în care intenţiona să o transporte de la palat pe 
împărăteasa văduvă.6 

Debarcând de pe mare la Ialta, la mijlocul lunii noiembrie 1918, 
Boyle a luat legătura cu membrii conducerii bolşevice și a organizat un 
splendid dineu pentru ei. Singurul lucru de care nu a pomenit a fost 

scopul vizitei lui. Stia cá autoritátile nu concepeau ca vreun Romanov 
să scape teafár din mâinile lor. A doua zi, el si un ghid rus au plecat cu 
limuzina spre locul unde se afla Maria Fiodorovna. Din personalul ei, 
care scăzuse numeric în ultimul an, făcea încă parte o redutabilă 
englezoaică pe nume „Miss Dane". Boyle a înțeles imediat cât de mult 
se inráutátise situația celor de-acolo. Hainele lor erau destul de 
murdare, iar unul dintre ofițeri avea un petic de piele pe cizme. Totuși, 
împărăteasa văduvă a refuzat să plece. Deși impresionată de invitația 
lui Boyle, Maria Fiodorovna a spus: „Sunt o femeie bătrână acum. Viaţa 
mea aproape s-a sfârşit. Aici, am posibilitatea să contribui la 
organizarea unei rezistențe împotriva bolșevicilor. Nu-i poţi lua cu un 
e pe toti cei care au sacrificat totul pentru mine si familia mea. lar eu 
nu pot să-i abandonez'. 7 Avea o asemenea tărie de caracter, încât 
atunci când sovietul local i-a cerut să obțină acte de identitate, înainte 
de a putea să primească ratia de zahăr, împărăteasa s-a semnat simplu 
„Maria” Funcţionarul bolșevic a obiectat, spunând că numele era 
insuficient. La care ea a replicat cu mândrie: „Eu mă semnez «Maria» 
de cincizeci de ani; iar dacă nu este suficient, mă pot lipsi de zahăr”. 8 
Boyle a părăsit coasta Crimeii demoralizat, mai ales că nu i se 
întâmpla îndeobşte ca acțiunile lui să nu fie încununate de succes. În 
timp ce călătorea pe mare, a zărit o flotilă navală britanică venind spre 
peninsulă, cu o misiune similară cu a lui. Era prima oară, de la 
începutul Marelui Război, când Marina Regală trecea prin Dardanele. 
Lucrul acesta devenise posibil acum, deoarece nemţii capitulaserá 
necondiţionat în fata Aliaților, în 11 noiembrie 1918. Kaizerul abdicase 
cu câteva zile în urmă, iar de ambele părți situația strategică se 
schimbase pe continent. Aliaţii Occidentali au început să anuleze 
Germania ca putere continentală, procedând totodată la anularea 
cuceririlor ei teritoriale în Ucraina și ținuturile baltice. Rămânea încă 
să elaboreze si o strategie privind Rusia comunistă, care să însemne 
mai mult decât doar sprijinirea armatelor antibolşevice ce se formau 
în continuare. Bolșevicii, la rândul lor, urmăreau să instituie controlul 
Sovnarkom-ului asupra Ucrainei si Crimeii şi să-şi îndrepte Armata 
Roşie spre Varşovia și Berlin. Moscova considera încheierea Marelui 
Război - sau a „războiului imperialist”, cum îl numeau bolșevicii - 
drept punctul de pornire a unei competiții pentru supremație în toată 


Europa. Zona din jurullaltei avea sá deviná in mod inevitabil scena 
unei actiuni militare, imediat ce nemtii plecau de-acolo. 

În cele din urmă, Maria Fiodorovna a început să accepte 
argumentele în favoarea evacuării, dându-și seama de pericolele tot 
mai mari. Boyle a dat ordin vasului său să-l însoțească înapoi în 
Crimeea pe viceamiralul Arthur Calthorpe, comandantul suprem al 
flotei din Mediterana, nutrind speranțe mai mari de a o convinge pe 
Maria Fiodorovna, decât fusese cazul în urmă cu câteva zile.9 
Calthorpe și-a jucat şi el rolul, scriindu-i împărătesei în 19 noiembrie 
1918 că regele George era „foarte îngrijorat” de siguranţa ei și îi 
propunea, prin intermediul comandantului Turle, să o ducă în secret la 
Constantinopol, iar de acolo, pe un cuirasat, într-un loc sigur din 
Europa.10 Alexandra, regina mamă, a trimis din Anglia o telegramă 
surorii ei Maria, în 21 decembrie 1918: 

ScumpaMinnie. 
Tocmaiamfostinformatăcăarțifoarteindicatsăpleciimediat, 
pânănuaparaltecomplicaţii | si  grozăvii, așa  căterogsătedecizi, 
fnaintesánufiepreatárziu, şi  săviilamineaici,  înAnglia, imediat. 

Aducutinepecinevreitu. 

Sorataiubitoare. 

Alix". 

Vinovátia si compasiunea sincerá se intrepátrundeau acum. 

Împărăteasa văduvă și fiicele ei simțeau cá nu erau informate 
corespunzător despre ceea ce se petrecea în tara lor. Neavând 
încredere în relatarea sovieticilor despre soarta familiei lor la 
Ekaterinburg, l-au trimis pe Pavel Bulighin, un căpitan din garda lor de 
corp, în Siberia, via Odessa, într-o călătorie ocolitoare ca să afle care 
era realitatea.12 însă, în scurt timp, informaţiile din Petrograd au 
devenit atât de clare și de şocante, încât Maria Fiodorovna s-a convins 
că era obligatoriu să plece. În 24 ianuarie 1919, târziu, patru Romanovi 
deținuți în închisoarea Fortáretei Petru şi Pavel - marii duci Nikolai 
Mihailovici, Pavel Aleksandrovici, Dmitri Mihailovici si Georghi 
Mihailovici - au fost scoși din celulele lor si împuşcaţi. Intenţia 
aparentă era să răzbune astfel uciderea liderilor marxiști de extremă 
stânga germani, Rosa Luxemburg și Karl Liebknecht, la Berlin, de către 
nişte trupe paramilitare antisocialiste. Maria Fiodorovna nota în 
jurnalul ei: „Ziarele anunţă ştirea înfiorătoare, potrivit căreia patru 

victime - Pavel, Mitia, Nikolai si Gheorghi - au fost impuscati. Nu pot 
să cred cá este adevărată - este o faptă atât de dezgustătoare si de 
barbară”. 13 

Împreună cu fiica ei Kseniia si marele duce Nikolai Nikolaievici, 
Maria Fiodorovna nu se mai frământa la gândul de a-şi părăsi ţara în 
voia sorții potrivnice; s-au îmbarcat, așadar, cu toţii pe HMS 
Marlborough şi au acceptat ospitalitatea viceamiralului.14 în 14 aprilie 
1919, George al V-lea îi scria mătușii lui, multumind Providentei că 
împărăteasa văduvă avea un voiaj tihnit pe Mediterana. Curând, avea 
să ajungă în Malta, unde putea să explice „dorinţele ei pentru viitor".15 
în 16 aprilie 1919, regina Alexandra, prin intermediul Amiralității, a 
trimis o telegramă pe Marlborough, menţionând că răsufla usuratá 
ştiind cá Maria scăpase din ghearele bolsevicilor.16 în 22 aprilie 1919, 
după ce a primit un mesaj jalnic de la Maria Fiodorovna, regina a 
răspuns că înțelegea foarte bine „cât de amărâtă, sfâșiată si nefericită 
se simtea".17 Romanovii s-au mutat pe un alt vas în La Valetta. În 21 
aprilie 1919, regele îi trimitea o nouă telegramă, de la castelul 
Windsor: „Sunt încântat cá ati ajuns cu bine si că ati acceptat să veniţi 
la (reşedinţa) Lord Nelson. Abia aştept să vă văd în curând. Cu drag, 
George”. 18 

Ar fi putut să se arate la fel de generos şi cu Nicolae, în urmă cu 
doi ani, numai cá nu a vrut. Nu avea de unde să știe deocamdată că, si 
dacă nu şi-ar fi retras acordul, este îndoielnic că Nicolae ar fi putut să 
plece. Aşa cum stăteau lucrurile însă, avea pe conștiință soarta tragică 
a lui Nicolae. 

Desi cele două familii - sau ceea ce mai rămânea din ele în cazul 
Romanovilor - s-au reconciliat, doar Kseniia a fost dispusă săâși 
petreacă exilul în Marea Britanie. Nikolai a rămas în sudul Franţei; a 
renunțat la orice pretenţie la tronul Rusiei - un gest prudent, din 
moment ce nişte veterani din estul Siberiei voiau să-l proclame ţar. 
Maria Fiodorovna a stat un timp la sora ei regina Alexandra, dar s-a 
decis să accepte invitaţia de a se întoarce în Danemarca, țara ei natală, 
pe care o părăsise în 1866, când - pe-atunci era prințesa Dagmar - s-a 
măritat cu viitorul tar Aleksandru al III-lea. În timp ce bolşevicii si 
Armata Rosie se luptau să își păstreze și să îşi extindă controlul asupra 
Rusiei, Romanovii care scăpaseră cu viață s-au resemnat să trăiască 
retrași si liniștiți în străinătate. 


47 

Ancheta antibolsevicá 

Ín noiembrie 1918, climatul politic în Siberia s-a schimbat, când 
ofițerii Armatei Ruse au răsturnat administrația pro - KOMUCI din 
Omsk și l-au proclamat pe amiralul Aleksandr Kolceak drept 
Conducător Suprem al întregii Rusii. Dispretuind guvernul KOMUCI, 
amiralul a dat ordin ca cei rămași în funcţie să fie arestați sau 
concediati în tot vestul Siberiei - îi considera aproape la fel de vinovaţi 
ca bolşevicii, pentru dezmembrarea Rusiei de după Revoluţia din 
Februarie. Armata Albă condusă de Kolceak a câștigat imediat 
pretioasa loialitate a Legiunii Cehoslovace și putea astfel să se 
pregătească de război împotriva Armatei Roșii. Forţele armate ale lui 
Kolceak au primit imediat sprijin logistic şi financiar din partea 
Aliaților occidentali. Kolceak a refuzat să declare public cá sustine 
cauza monarhiei, ştiind că ar fi riscat să piardă sprijinul Aliaților; 
poate, a înțeles totodată că numărul recrutilor dornici să se înroleze în 
Armata Albă ar scădea, dacă anunţa intenţia de a reinstala la putere 
dinastia Romanov. Mulţi dintre comandanții săi rămâneau devotați 
jurământului de credinţă militar față de Nicolae al II-lea, iar amiralul 
încuraja continuarea anchetei masacrului din Ekaterinburg. 
Rezultatele investigației, oricare ar fi fost ele, aveau să-i pună într-o 
lumină proastă pe bolşevici. 

După ce și-a adus forțele armate la Ekaterinburg, Kolceak a 
ordonat o ofensivă fulger spre vest. Încă de la mijlocul verii, restul 
regiunii Ural fusese într-o fierbere politică. Otelária de la Ijevsk s-a 
ridicat împotriva bolșevicilor, după ce alegerile Sovietului din Ijevsk, în 
luna iulie, au dus la înlocuirea majorității bolşevice. Bolșevicii au 
reacționat violent, aducând în localitate Gărzile Roşii din Kazan. Dar 
situația rămânea explozivă, iar în 7 august muncitorii antibolsevici s- 
au răzvrătit împotriva puterii comisarilor, pe care i-au înlăturat 
complet de la putere.1 

Bolsevicii au trimis de urgență întăriri pentru Armata a Treia, 
staționată în Perm, pentru a opri înaintarea Albilor. Armata Roşie 
reuşise deja să se impună în bătăliile de lângă fluviul Volga. Dar 
comandanții militari avertizau că apărarea oraşului Perm era o 
misiune dificilă. Au fost săpate santuri defensive. Trupele au fost 
instruite de către comisari politici, care le explicau că în acel moment 

erau în pericol toate cuceririle Revoluţiei din Octombrie. Cu moralul 
ridicat şi bine organizată, Armata Albă condusă de Kolceak trecea 
vijelios peste orice obstacol. La fel cum descoperiseră și cehoslovacii în 
ofensiva din vară, nici de data asta bolșevicii nu au opus o rezistență 
solidă. Panica a cuprins partidul, sovietul și trupele Armatei Roşii, iar 
după înfrângerea suferită în bătălia pentru Perm a urmat o fugă 
generală disperată. Orașul a fost complet abandonat în 25 decembrie 
1918, după cea mai ineficientă tentativă de apărare cu putinţă. A 
urmat o evacuare haotică, ceea ce a dus la pierderea și mai multor 
bunuri si valori decât se întâmplase în evacuarea planificată dinainte a 
Ekaterinburgului. Comitetul Central Bolsevic era îngrozit. Ceea ce se 
petrecuse la Ekaterinburg fusese grav, însă starea de derută din Perm 
era cu mult mai catastrofală, iar dacă lucrurile aveau să se repete la fel 
în continuare, Kolceak putea deveni în curând stăpân la Kremlin. 

Cât despre ancheta privind soarta Romanovilor, cucerirea 
orașului Perm făcea posibil ca multe dintre întrebările care îi 
contrariaseră pe Ivan Sergheev şi pe Nikander Miroliubov să poată fi 
lămurite cu ajutorul unui nou grup de martori. Albii capturaseră câțiva 
bolșevici şi simpatizanți de-ai lor, care jucaseră un rol în detentia sau 
execuția familiei imperiale. Mihail Letemin făcuse parte din 
detașamentul de pază de la Casa Ipatiev. Potrivit unei surse sovietice, 
acesta a fost arestat în Ekaterinburg, după ce a fost văzut plimbând 
câinele pe care şi-l însușise. Din câte se pare, cel care recunoscuse 
animalul de companie fusese valetul Cemodurov.2 Letemin refuzase să 
se înroleze în Armata Roșie și să plece odată cu cei evacuaţi; de fapt, 
ideea de a lupta cu arma în mână îl înfiora: „Eu nu m-am înrolat pentru 
asta - m-am înrolat doar pentru echipa care făcea de gardă la casa cu 
destinație specială”. Sustinea că dorise doar să salveze câinele, ca să nu 
piară de foame. Investigația a consemnat depozitia lui, dar a ignorat 
pretextele invocate de el; oricum, decizia lui de a rămâne în 
Ekaterinburg avea să-i fie fatală. La perchezitia efectuată la domiciliul 
lui Letemin, a fost 


22. Nicolae si Alexandra în balconul lor, din Casa Libertăţii, la 
Tobolsk. 

23. Scrisoarea lui Nicolae adresatá mamei lui, dupá douá zile de 
la Revoluţia din Octombrie, deplângând faptul că familiei Romanov i se 
interzisese să se mai plimbe prin Tobolsk. 

24. Nicolae si Aleksei, ocupándu-se de păsări la Casa Libertăţii: 
activitatea fizică era distracţia familiei. 
1 


25. Olga Romanova, trăgându-l cu sania pe fratele ei Aleksei, în 
curtea Casei Libertăţii. 


26. Vasili Pankratov, fostul puscárias numit reprezentant 
plenipotentiar pentru supravegherea Romanovilor in Tobolsk. 
Poartá hainele lui siberiene preferate. 


27 Evgheni Botkin, devotatul medic personal al Romanovilor. 
Botkin a murit împreună cu ei în iulie 1918. 

28. Sydney Gibbes, englez și preceptor al copiilor Romanov. 

Pedant, Gibbes detesta, în Tobolsk, amestecul în viața lui 
personală. 

29. Baroana Sophie Buxhoeveden, confidenta Alexandrei. Când a 
sosit în Tobolsk, a enervat imediat gărzile şi a fost evacuată din Casa 
Kornilov. 


30. Pierre Gilliard, preceptorul elvetian care o ajuta pe 
Alexandra sá tiná socotelile financiare ale familiei. 


31. Gara nr. 1 din Ekaterinburg, unde multimea era prea ostilá, 
pentru ca Nicolae, Alexandra si Maria să fi putut cobori din tren. 

32. Reşedinţa rechizitionatáà a lui Nikolai Ipatiev, unde 
Romanovii au fost adusi de la Tobolsk. 


33. Aleksandr Beloborodov, presedinte al Comitetului Executiv 
al Sovietului Regional din Ural. Fost puscárias al inchisorii din Perm. 

34. Filipp Golosciokin, comisar militar al Comitetului Executiv al 
Sovietului Regional din Ural. Golosciokin a discutat adesea despre 
problema Romanovilor cu Lenin, înainte ca Nicolae si membrii familiei 
lui sá fie executati. 

35. lakov Iurovski, ultimul comandant al Casei Ipatiev si 
organizator al execuției din iulie 1918. 


36. Vladimir Lenin, conducător al partidului bolșevic si 
presedinte al Sovnarkom. Lenin a fácut tot posibilul pentru a sterge 


urmele participárii lui la discutia despre uciderea Romanovilor. 

37. lakov Sverdlov, secretar al Comitetului Central Bolsevic si 
preşedinte al Comitetului Executiv Central al Congresului Sovietelor. 
Tovarăş apropiat al lui Lenin în anul de după Revoluţia din Octombrie. 

38. Peretele pătat de sânge în pivnita Casei Ipatiev, după 
execuția Romanovilor. 

39. Tren blindat folosit de o unitate de luptá a cehoslovacilor in 
1918. Cehoslovacii aveau locomotivele bine protejate impotriva 
atacurilor lansate pe traseu de fortele probolsevice. 


40. Dosarul cu documente esentiale din ancheta privind soarta 
Romanovilor adunate de Nikander Miroliubov. Acesta si-a pástrat 
functia de procuror al Palatului de Justitie din Kazan. 


41. împărăteasa văduvă 
Mar ia Fiodorovna, aşezată în fata fiului ei Nicolae, la răspântia 
veacurilor. 


După ce Nicolae a plecat din MoghileX în martie 1917, Maria 
Fiodorovna nu s-a mai văzut niciodată cu Nicolae şi familia lui. 

42. Telegramă de la Alex (regina Alexandra) către Minnie (Maria 
Fiodorovna), în 21 decembrie 1918, în care o imploră să plece în exil. 
Maria Fiodorovna se simţea vinovată la gândul de a părăsi tara. găsit 
un maldăr de lucruri aparținând lui Nicolae și Alexandrei.3 După ce au 
obținut de la el informaţiile pe care le voiau despre sechestrarea 
Romanovilor în Casa Ipatiev, Albii l-au ucis. 


Ín 17 ianuarie 1919, amiralul Kolceak l-a desemnat pe generalul 
Mihail Diterihs să preia conducerea anchetei. Diterihs, care până de 
curând comandase trupe pe front, nu avea niciun fel de experiență 
juridică, însă Kolceak a considerat că prezenţa lui putea să dea un suflu 
nou investigaţiilor propriu-zise. Sergheev căzuse deja în dizgratia 
comandanților militari. În ochii lui Diterihs, judecătorul era atras de 
ideile eserilor şi nu era un patriot. De asemenea, Diterihs credea că 
Sergheev nu avea niciun fel de simpatie pentru Nicolae şi familia 
imperială, vádind în plus şi semne de incompetentà profesională: îi 
reproşa, în special, faptul că îi interogase atât de superficial pe oficialii 
sovietici şi pe membrii Gărzilor Roşii luați prizonieri. Dar lucrul cel 
mai grav, potrivit lui Diterihs, era posibilitatea ca Sergheev să fi fost de 
origine evreiască - iar faptul că se mărturisea creștin nu schimba cu 


nimic opinia lui Diterihs. În 25 ianuarie 1919, i-a cerut lui Sergheev să 
îi predea dosarele pe care le adunase de la începerea investigatiilor.4 

Diterihs a adus la Omsk tot ce a primit şi a căutat soluţii de a 
înviora ancheta. Odată ce scăpase de Sergheev, putea să recruteze un 
alt anchetator, care să aibă o experienţă juridică temeinică. Alegerea 
lui Diterihs s-a oprit asupra unui judecător din Omsk, pe nume Nikolai 
Sokolov, care era cunoscut pentru meticulozitatea cu care se apleca 
asupra faptelor si detaliilor. Mai presus de toate, Sokolov era rus prin 
naștere și educaţie, creştin, patriot şi monarhist, fără niciun fel de 
toleranță față de bolşevicii evrei, cum era bunăoară Troțki (sau 
Bronstein, cum îl numea el). Sokolov trebuise să se ascundă pentru a 
nu fi prins de Gărzile Roşii în timpul unei evadări dificile din Penza. În 
5 februarie, Kolceak l-a convocat la un interviu si l-a întrebat ce 
considera că îi era necesar pentru buna desfășurare a anchetei. 
Sokolov a revenit a doua zi și i-a înmânat lui Kolceak o listă cu 
cerinţele lui practice pentru misiunea pe care o prelua. Kolceak i-a 
explicat că în timp de război condiţiile de lucru nu puteau fi nicidecum 
ideale pentru scopul propus, dar l-a rugat să se ocupe de investigaţie 
cât putea el de bine. Sokolov s-a apucat de treabă, pornind de la 
dosarele pe care le primise de la Diterihs; de asemenea, a procedat la 
interogarea unor martori, atât în Omsk, cât si în alte părți, prin 
intermediul subalternilor săi.5 

Diterihs era un naționalist împătimit, crezând din tot sufletul în 
măreția „poporului rus creştin”; totodată, era un antisemit 
înverşunat.6 Tinea mereu să sublinieze că nenumărați revoluționari își 
schimbaseră numele și accentua că atât Sverdlov, cât si Golosciokin nu 
erau ruşi.7 

Totuşi, Sokolov era cel care se ocupa de munca de zi cu zi, iar 
Diterihs prefera să nu se amestece. Sokolov avea o afecțiune profundă 
pentru monarhul ucis, dar în momentul în care şi-a preluat funcția, a 
lăsat deoparte orice sentimente si s-a concentrat să determine fapte 
verificabile, în foarte scurt timp, s-a informat asupra progreselor 
considerabile făcute de Aleksei Namiotkin si Ivan Sergheev în 
derularea anchetei, cerându-le totodată membrilor echipei lui să 
depisteze noi martori și să examineze probe inedite. În rapoartele care 
soseau pe masa lui de lucru, scormonea întotdeauna după probe 
convingătoare; subalternii lui au învăţat să evite orice neglijență în 

serviciu. Toti isi dádeau seama cá Sokolov era un profesionist 
adevărat, pedant în privinţa detaliilor si refuzând întotdeauna să ia de 
bun ceea ce i se spunea. Păstra cu scrupulozitate transcrierile 
interogatoriilor luate de el si de subalternii lui. (Pe termen lung, acest 
lucru nu avea să fie pe placul superiorilor săi, în special al lui Diterihs, 
care a ajuns să vrea să monopolizeze meritul pentru investigaţie și 
care, totodată, nu aprecia la Sokolov faptul că nu împărtășea ipotezele 
lui mai simpliste despre revoluția din Rusia.) 

Deşi fusese eliberat din funcție, Sergheev a prezentat concluziile 
activităţii sale în 20 februarie 1919. Acumulase suficiente informaţii, 
încât să poată înăbuși zvonurile potrivit cărora ar fi existat 
supraviețuitori printre membrii familiei împăratului aflați în Casa 
Ipatiev. De asemenea, a dat numele servitorilor care fuseseră uciși. Cât 
despre Pavel Medvedev, aflat în pușcărie în acel moment, Sergheev nu 
avea nicio îndoială că acesta nu dăduse mărturii false sau că nu 
participase activ la omorurile din Casa Ipatiev.8 

Una dintre sarcinile urgente cu care se confrunta Sokolov era să 
verifice veridicitatea nenumăratelor relatări, potrivit cărora un 
membru al familiei Romanov sau mai multi chiar ar fi, scăpat din 
mâinile celor care îi țineau prizonieri. Câțiva martori continuaseră să 
repete un zvon sau altul, deşi recunoșteau cu nonsalantá cá îl știau 
doar din auzite.9 Un oarecare Fiodor Sitnikov a depus mărturie că 
stătuse de vorbă cu o femeie care se prezenta drept marea ducesă 
Anastasia, însă când i s-a cerut coroborarea faptelor, nu a putut să mai 
adauge informații care să contribuie la accelerarea investigatiei.10 De 
asemenea, o ,dovadá" puternică a venit de la investigatorul militar 
Aleksandr Krista, care căuta meticulos în Perm persoane pretinzând că 
ştiau ceva despre ce se întâmplase cu Romanovii. Krista era printre cei 
care primiseră ordinul de a extinde ancheta în orașul Perm, după 
decembrie 1918, când Kolceak înlăturase conducerea sovietică locală. 
În scurt timp, a întâlnit oameni care spuneau că o văzuseră pe 
Anastasia sau pe vreo altă persoană de sex femeiesc din familia 
Romanov, inclusiv chiar si pe fosta împărăteasă. Natalia Mutnân, sora 
unui funcționar bolșevic din Ekaterinburg, relata că le zărise pe câteva 
dintre ele în detenţie în Perm: la un interogatoriu, a numit patru fiice 
Romanov, la un altul a menţionat doar trei.11 


Krista nu era singura persoaná care refuza sá accepte cá un 
pluton de executie bolsevic i-ar fi ucis pe toti Romanovii din Casa 
Ipatiev. Procurorul-adjunct Tihomirov era convins cá, dupá executia 
lui Nicolae, ceilalti membri ai familiei fuseserá scosi pe furis din Perm 
si transportati undeva mai departe, pe teritoriul ocupat de sovietici. 
Dădea crezare zvonului despre prezența Anastasiei in Perm, 
prezentând dovada unei rețete medicale prescrise pentru ea de un 
doctor pe nume Utkin. Problema era că rețeta respectivă era scrisă pe 
un formular tipizat aparţinând unui doctor Ivanov.12 

Treptat, competenţa profesională a lui Krista a fost pusă la 
îndoială, la fel cum s-a întâmplat şi cu condiţiile de lucru cu care se 
confruntau alti investigatori, printre care V. Iordafiski, care se plângea 
că autoritățile militare refuzau să le acorde cooperarea necesară, 
preferând adesea să păstreze informaţiile doar pentru ei.13 Cercetând 
afirmațiile lui Krista, a tratat cu scepticism declaraţia lui Utkin, care 
pretindea că ar fi tratat-o pe Anastasia în Perm, din moment ce 
medicul nici măcar nu a recunoscut-o din fotografii. De asemenea, 
lordanski nu vedea niciun motiv de a respinge depozitia lui Pavel 
Medvedev, care se aflase în Casa Ipatiev în noaptea de 16 - 17 iulie 
1918, potrivit căruia toti cei şapte membri ai familiei imperiale 
Romanov si servitorii lor, care erau prezenţi acolo, fuseseră ucisi.14 
Pavel Samarin, procurorul Permului, a raportat opiniile lui unor 
autorități superioare. Când a ajuns să-l cunoască personal pe Krista, i 
s-a părut cá era un individ láudáros si alunecos. Potrivit lui Samarin, 
Krista se lăsase păcălit de oricine îi povestea despre cum un membru 
sau altul al familiei Romanov fusese văzut în condiţii de captivitate, 
undeva în Perm. Samarin era şocat de naivitatea lui Krista, în special 
când informațiile proveneau de la femei. Natalia Mutnân, i s-a raportat 
lui Samarin, se pricepuse de minune să-l îmbrobodească.15 

Impostorii nu erau un fenomen nou. Mai multi indivizi 
apăruseră deja în Siberia, pretinzând că făceau parte din familia 
Romanov. Chiar și atunci când familia se afla în captivitate în Tobolsk, 
DailyGraphic din Londra publicase un articol fantasmagoric, potrivit 
căruia marea ducesă Tatiana ajunsese în America. Numărul acestor 
impostori a crescut enorm după execuțiile din Ekaterinburg, iar de 
obicei în scurt timp se dovedea că erau niște farsori.16 


Totuşi, Sokolov considera că trebuia să îl ia in serios pe doctorul 
Utkin, ținând seama că aparţinea profesiei medicale și făcea afirmaţii 
atât de importante. Pentru ca ancheta să aibă legitimitate si autoritate, 
toate declaraţiile contradictorii trebuiau examinate minuţios. S-a 
stabilit data unui» > 

nou interogatoriu pentru doctorul Utkin, de data asta Sokolov 
fiind cel care a pus întrebările. Nu a fost impresionat de medic, care din 
nou s-a dovedit incapabil să își susțină depozitia, vorbind la fel de 
neconvingător, cum relataseră și anchetatorii anteriori. Sokolov a tras 
concluzia care se impunea de la sine și a fost de acord cu cei care 
spuneau despre Krista cá era prost si incompetent.17 În 1 aprilie 1919, 
Sokolov a fost în măsură să aștearnă pe hârtie concluziile lui 
preliminare. Acestea nu difereau prea mult, în punctele esenţiale, de 
concluziile formulate anterior de Sergheev: Sokolov era absolut 
convins, bazându-se pe o cantitate covârșitoare de probe credibile, că 
familia imperială fusese ucisă in Casa Ipatiev, împreună cu doctorul 
Botkin, servitorul Trupp, bucătarul Haritonov si camerista Demidova. 
Îl identifica pe Iurovski drept conducătorul echipei de ucigași, cu 
Nikulin și Medvedev pe post de principali complici. A stabilit 
momentul morţii în intervalul dintre miezul nopţii si ora 3 a.m. Într-un 
cuvânt, raportul lui de anchetă era un exemplu de profesionalism în 
domeniu.18 

Acum, războiul civil se întorcea împotriva lui Kolceak. Armata 
Roşie, Partidul Bolsevic şi guvernul sovietic s-au redresat, după ce au 
pierdut orașul Perm. La congresul partidului, în martie 1919, s-a decis 
centralizarea autorității sub egida partidului, iar schimbările au fost 
drastice si imediate. Bolșevicii fuseseră întotdeauna destul de 
necrutátori. Acum, arsenalul lor s-a îmbogățit cu  strictetea 
organizațională, ceea ce le-a dat posibilitatea să recruteze oameni 
dintr-un vast bazin demografic şi să beneficieze de pe urma faptului că 
dețineau controlul asupra mărfurilor din depozitele industriale și 
asupra rețelei de căi ferate. În iunie 1919, au recucerit Ufa, în sudul 
regiunii Ural; în luna următoare, au reocupat Celiabinsk. Luptele s-au 
întețit pe parcursul verii, când Perm şi Ekaterinburg au căzut din nou 
sub ocupaţia bolșevicilor, după ce amiralul Kolceak a eșuat în tentativa 
de a stabiliza linia frontului în lungul râurilor Tobol si Işim. În 
noiembrie, Albii au trebuit să se retragă până la Omsk. Troțki și înaltul 

Comandament al Armatei Roşii erau atât de încrezători în victoria 
finală, încât au putut să desfășoare forte în Ucraina si sudul Rusiei, 
împotriva celeilalte mari Armate Albe, care fusese formată de Alekseev 
şi Kornilov, dar care, după moartea lor, se afla sub comanda 
generalului Anton Denikin. 

Sokolov a continuat munca de interogare a martorilor și de 
examinare a telegramelor bolșevicilor, precum şi a lucrurilor familiei 
Romanov, cât a putut el de bine. A fost întocmit un inventar riguros al 
depozitiilor si al probelor materiale păstrate. Din cauza ofensivei 
victorioase a Armatei Roşii, Sokolov s-a mutat spre est, în lungul Căii 
Ferate Transsiberiene, în localitatea Cita. Nemaiavând posibilitatea să 
ceară echipei lui să caute noi probe în Ekaterinburg și în împrejurimile 
orașului, s-a văzut nevoit să se bazeze în munca lui pe transcrierile si 
însemnările pe care le adusese cu el din Ural. Din „alb”, Ekaterinburg 
redevenise „roşu'. Nervii îi erau puși la încercare din cauza atitudinii 
necooperante a autorității militare. De fapt, Solokov avea dușmani 
printre Albi, care nu făceau niciun secret din faptul că intenționau să 
atenteze la viața lui. Sokolov a surprins o discuţie între niște 
conspiratori aflați în compartimentul de lângă el, în vagonul de tren, şi 
cu acel sânge rece care îl caracteriza i-a rugat: ,Vorbiti mai încet, 
domnilor, vá rog. Ştiţi, întâmplarea face să fiu chiar alături!” Neabătut, 
în 7 octombrie 1919, a mai scris un raport, care, fără să fie complet 
încă, adăuga noi informaţii importante. I l-a trimis lui Miroliubov, 
plângându-se în același timp de autoritățile militare și regretând că nu 
reuşise să pună mâna pe lurovski şi pe Goloşciokin. În rest, acest ultim 
raport menționa cheltuielile pentru plata numerosilor agenti pe care a 
trebuit să îi angajeze.19 

Exigentele perioadei de război şi rivalitatea cu autorităţile 
militare nu erau singurele surse de tensiune dintre Sokolov și 
comandamentul armatei. Un alt motiv decurgea din opinia ofițerilor 
superiori ai Armatei Albe, care considerau că Sokolov nu avea viziunea 
necesară unui antibolsevic convins. Diterihs îi ura pe evrei si nu-i 
suporta pe liberali sau nici chiar pe conservatorii moderati. Fiind 
pătruns de ideile monarhismului creştin ortodox îmbrățișat de 
camarazii săi comandanți, considerase cá Namiotkin si Sergheev erau 
deschişi compromisurilor politice, care au caracterizat perioada când 
Guvernul Provizoriu s-a aflat la putere. Însă Diterihs avea încredere cât 

de cát in Sokolov, lăsându-l să isi desfășoare ancheta, până când unul 
dintre ofiţerii însărcinaţi cu siguranța echipei lui Sokolov, căpitanul 
Pavel Bulighin, l-a informat pe Diterihs despre pericolul fizic la care 
era expus Sokolov din partea dușmanilor lui. (Era vorba despre același 
Bulighin care venise în Siberia din ordinul împărătesei văduve.) 
Bulighin a subliniat faptul că, dacă cineva arunca o grenadă de mână 
lângă Sokolov, exista riscul să se distrugă simultan un vraf întreg de 
documente ale anchetei. Diterihs era îngrozit, dar în 19 decembrie 
1919, în loc să fi întărit măsurile de protecție în jurul lui Sokolov, fără 
drept de apel i-a confiscat toate cutiile. Sokolov a simţit că nu mai 
suporta această persecuție si a doua zi i-a scris procurorului 
Miroliubov, cerându-i să fie eliberat din functie.20 

În timp ce pretioasele lui cutii cu documente erau mutate înapoi 
spre vest pe calea ferată spre Verhne-Udinsk, Sokolov era furios și plin 
de amărăciune. Avea convingerea cá Diterihs actionase in mod 
deliberat în acest mod, pentru a-l împiedica să se mai ocupe de 
anchetă. În realitate, așa cum Bulighin a descoperit dintr-o discuţie 
personală, Diterihs a crezut sincer că făcuse singurul lucru care putea 
garanta salvarea probelor primare. Totuși, situaţia militară continua să 
se inráutáteascá pentru Albi în Siberia, ceea ce l-a determinat să 
transporte cutiile peste granița chineză la Harbin, unde consulatul 
Marii Britanii a acceptat să aibă grijă de ele. În acelaşi timp, le-a cerut 
britanicilor să înlesnească voiajul lui Sokolov în siguranță până la 
Harbin, unde să-i înapoieze cutiile si să îl ajute să plece cu ele în 
Europa. Sokolov, profesionist prin excelență, a lăsat deoparte orice 
resentimente si a plecat din Siberia, preluându-şi în cele din urmă 
cutiile, pe care le văzuse ultima oară în Cita. Din întâmplare, Pierre 
Gilliard era deja în Harbin, unde a văzut starea de confuzie generală de 
la ambasada britanică, cu acel du-te-vino permanent de persoane 
oficiale. Gilliard a considerat necesar că cineva trebuia să aibă grijă 
efectiv de cutii și a conchis că generalul francez Maurice Janin era 
singurul individ care, în acel moment, avea suficientă autoritate, încât 
să aranjeze transportul la Vladivostok, pentru o expediere mai departe 
în Europa.21 

În mod firesc, Sokolov nu voia să se despartă din nou de cutiile 
lui cu documente, însă în final a recunoscut că aceasta era singura 
modalitate realistă de a le scoate cu bine din Asia. După toate 

peripetiile prin care trecuse, Sokolov avea in minte un singur lucru: sá 
finalizeze ancheta, după ce ajungea in Europa Occidentală. Hotărârea 
lui rămânea fermă, în ciuda tuturor vicisitudinilor. Chiar dacă 
bolșevicii erau pe punctul de a câștiga războiul civil, nu exista niciun 
motiv de a fi lăsaţi să își propage minciunile despre execuțiile din Ural. 
Stabilirea adevărului istoric a devenit țelul vieţii lui Sokolov. 

Dispută fără oseminte 

În martie 1919, când bolșevicii s-au întrunit în Moscova pentru 
congresul partidului lor, opinia publică nu era încă edificată despre ce 
se întâmplase cu Romanovii. Obiceiul era ca delegaţii să transmită 
întrebări prezidiului pe biletele de hârtie. Unul dintre delegati l-a 
întrebat pe Lenin de ce Nicolae nu era adus la Moscova pentru un mare 
proces public.1 Fireşte, doar un bolșevic neinformat putea să pună o 
asemenea întrebare. Pravda si alte ziare anuntaserá execuţia în urmă 
cu opt luni, așa că nu e de mirare că procesul-verbal nu consemnează 
că Lenin s-ar fi obosit să dea un răspuns. Însă, oricât de stupidă era 
întrebarea, este cert că sovieticii contribuiseră la răspândirea 
confuziei, iar minciuna oficială, potrivit căreia doar Nicolae fusese 
executat, circula încă. Zvonurile au continuat să se răspândească și 
impostorii răsăreau încă în satele si orașele din provincie. Povestea 
conform căreia soția si copiii lui Nicolae fuseseră transferați într-un loc 
sigur nespecificat, la mare distanţă de Ekaterinburg, a dat naștere altei 
întrebări evidente: si, atunci, unde sunt ei acum? Această combinație 
de reticentá și minciuni din partea autorităţilor sovietice a deschis 
calea pentru alte fabulatii, iar reactionarii Albi au scos în faţă o serie de 
potențiali moştenitori dinastici care să urce pe tronul Romanovilor.2 

Această situaţie nu a impus o schimbare a variantei adoptate de 
Moscova; de fapt, ca și mai devreme, o doză de confuzie era cumva pe 
placul conducătorilor comuniști. Dar suficiența lor s-a văzut 
zdruncinată în 1920, când refugiații Albi din Istanbul au făcut prima 
tentativă serioasă de a da publicităţii informații documentate despre 
omorurile din Casa 

Ipatiev. Comuniștii puteau controla ce se tipárea în Rusia 
sovietică, dar nu și ce publicau editurile din străinătate. Această 
cărticică, difuzată în comunităţile de emigraţi din Europa şi aiurea, 
conținea informații documentate ce contraziceau fundamental 


versiunea Moscovei. Lucrarea prezenta ceea ce descoperiserá Aleksei 
Namiotkin si Ivan Sergheev ín vara lui 1918. Ín particular, descria ce 
bijuterii și obiecte aparținând Romanovilor fuseseră descoperite în 
timpul anchetei. Mentiona interogatoriile lui Fiodor Gorşkov, Pietre 
Gilliard şi Mihail Letemin și povestea cum țăranii relataserá 
întâmplările ciudate de la puturile de mină. De asemenea, cartea se 
referea la schimbul de telegrame dintre Moscova și Ekaterinbug. 
Concluzia era necondiționată: prizonierii Romanov din Casa Ipatiev 
fuseseră toti împușcați şi nimeni nu scápase.3 

În acelaşi an, Robert Wilton a publicat un atac usturător 
împotriva ficţiunii oficiale bolșevice. Prin intermediul lui Diterihs si ai 
lui Sokolov, pe care îi admira, a avut acces la dosarele anchetei, iar ca 
jurnalist și-a dat seama cá important era să îşi publice cartea cât mai 
rapid cu putinţă. Însă rezultatul nu a fost dintre cele mai bune. Si asta 
din cauză că Wilton a aranjat dovezile de o manieră extrem de 
tendentioasá, ca să poată da vina pentru toate omorurile pe o 
conspirație evreiască. Potrivit lui Wilton, Sverdlov, care era evreu, a 
fost capul complotistilor, în timp ce rusul Lenin era doar un „figurant', 
iar liderii de la fata locului ar fi fost cu toţii evrei si ei. Wilton susținea 
chiar că motivul pentru care judecătorul Sergheev refuzase să 
dezvăluie legătura cu evreii în raportul său era fiindcă el însuși era 
evreu. Din aceeaşi cauză, Wilton a considerat necesar să denigreze 
cartea apărută la Istanbul, care fusese publicată mai devreme în același 
an. Cu un zel antisemit virulent, susținea că autorii cărții au omis să 
menţioneze originile iudaice ale asasinilor, tocmai fiindcă şi ei erau de 
origine evreiască? 

Totuşi, Wilton accepta măcar că toti deţinuţii din Casa Ipatiev 
fuseseră omorâţi, ceea ce generalul Diterihs a venit să întărească, în 27 
februarie 1921, când a acordat un interviu unui ziar din Vladivostok. 
Extremul Orient siberian nu căzuse încă în mâinile bolșevicilor, în 
principal deoarece Lenin se ferea să nu îi sicaneze pe japonezi, ceea ce 
a făcut posibil ca forțele Albilor, care fuseseră împinse afară din 
regiunea Ural, să poată controla în continuare orașul. Diterihs știa că 
informaţiile comunicate de el aveau să fie transmise imediat în 
străinătate.5 

După ce a explicat cum Kolceak îl împuternicise să se ocupe de 
anchetă, Diterihs a anunţat principalele lui constatări: „Întreaga familie 

imperială si marii duci au fost uciși. Familia imperială în Ekaterinburg, 
marii duci în Alapaievsk, la şaizeci de kilometri (sic) de Ekaterinburg. 
Familia imperială a fost ucisă din ordinul Sovietului Regional din Ural 
în noaptea de 16 - 17 aprilie (5/c)". 6 În afară de menţionarea greşită 
a lunii calendaristice, era un anunţ care nu putea fi ignorat cu ușurință 
de către conducerea sovietică, în acea perioadă când încerca să 
stabilească relaţii diplomatice si comerciale cu alte țări, unde soarta 
Romanovilor rămânea controversată. Tratativele de comerţ cu Regatul 
Unit se apropiau de punctul culminant, când a fost difuzat anunţul lui 
Diterihs. Autoritățile centrale sovietice cunoşteau adevărul 
argumentului lui si anticipau dificultăți în menținerea fictiunii că doar 
Nicolae fusese împuşcat; fiindcă Diterihs, preluând controlul cutiilor 
anchetei antibolșevice, predase douăzeci şi nouă dintre ele vasului 
britanic Kent, care le-a transportat în Europa de Vest, unde erau în 
sigurantà.7 

Dupá ce minciuna lor a fost datá in vileag, autoritátile comuniste 
şi-au schimbat discursul. Informaţiile actualizate nu au apărut la 
Moscova, ci în Ural, unde secția din Ekaterinburg a Editurii de Stat a 
publicat volumul Revoluția muncitorilor, în continuare, intenția nu era 
de a dezvălui detaliile complete despre omorurile din Casa Ipatiev, 
însă în mod limpede conducerea stia că trebuia să declare câți 
Romanovi muriseră. 

Cartea începea cu un capitol intitulat „Ultimele zile ale ultimului 
țar”, de Pavel Bikov, care făcuse parte din Comitetul Executiv al 
Sovietului Regional din Ural in 1918 si vizitase Casa Ipatiev în numele 
acestui organism. Despre soarta Romanovilor stia la fel de mult ca 
oricare altă persoană care lucra încă în Ekaterinburg. Bikov relata 
mutarea lui Nicolae si a familiei lui de latarskoe Selo şi, apoi, de la 
Tobolsk, înainte de a ajunge la ultimul lor loc de detenţie în Casa 
Ipatiev. Ca motiv al transferării lor în regiunea Ural, invoca riscul tot 
mai mare pe care îl prezenta o posibilă tentativă de a fi salvati din 
captivitate. Chiar şi în Ekaterinburg, existau indicii ale unei conspirații. 
Potrivit lui Bîkov, membrii Comitetului Executiv Regional din Ural au 
luat singuri decizia finală de a-i ucide pe Romanovii aflaţi pe teritoriile 
controlate de ei. Implicit, Lenin şi Sverdlov nu aveau nimic de-a face cu 
acest lucru.8 Bikov a renunţat la orice prefăcătorie, conform căreia 
doar o singură persoană ar fi murit în Casa Ipatiev. După cum scria el, 

in 17 iulie 1918 a avut loc „execuţia lui Nikolai Romanov si a tuturor 
celor care erau cu el'. Afirma táios cá toti fuseseră puși la zid si 
împușcați. Pretindea că plutonul de execuţie fusese format doar din 
patru persoane.9 Motivele din spatele acestui ultim detaliu, fals, sunt 
neclare, însă măcar se recunoştea faptul că toţi prizonierii din Casa 
Ipatiev fuseseră lichidati.10 

Posledniedniposlednogotaria a fost următorul volum, despre 
acest subiect, care a apărut în Rusia. Din nou, a fost aleasă o editură din 
provincie. Apărută la Tver în 1922, cartea plasa acțiunea înapoi în timp 
la Tobolsk, unde existase „o concentrare de elemente 
contrarevolutionare, precum și o întreagă serie de ştiri instigatoare 
despre fuga și prinderea fostului tar". De asemenea, textul se referea la 
semnele unor comploturi ulterioare în Ekaterinburg. Sosirea maiorului 
Magic, din statul-major sârb, ca emisar al reginei Serbiei, demonstrase 
că se pregătea ceva. Responsabilitatea pentru decizia de a-i omori pe 
Romanovi era atribuită Comitetului Executiv al Sovietului Regional din 
Ural. ,Fantezistii" proliferau. Cartea dezvăluia detalii în premieră, ca de 
pildă faptul că Nicolae si familia lui fuseseră duși in pivnita Casei 
Ipatiev, înainte de a fi impuscári. Adevărul se îmbina cu noi 
neadevăruri; bunăoară, cartea susținea că trupurile celor uciși 
fuseseră duse într-o pădure de lângă Uzinele de pe cursul superior al 
Isetului, aproape de satul Palkina, unde au fost incinerate. Falsificarea 
datelor geografice urmărea, probabil, ca puturile de mină să nu devină 
un loc de pelerinaj pentru monarhiști. Însă se accentua faptul că toti 
Romanovii deținuți în Ekaterinburg, Perm şi Alapaievsk fuseseră 
executati.11 

Ín acelasi timp, Albii au fost acuzati pentru ráspándirea zvonului 
fals, potrivit căruia Nicolae si familia lui nu fuseseră executați, ci 
transportați din Ekaterinburg altundeva - un ,zvon" pe care chiar 
autoritățile sovietice îl lansaseră în paginile ziarului Pravda. Cu toate 
acestea, publicaţiile Albilor au început să fie folosite ori de câte ori 
coroborau linia oficială a Moscovei, iar recentele declaraţii ale lui 
Diterihs la Vladivostok au fost utilizate în sprijinul ideii adevărate că 
nimeni nu scăpase cu viață din pivnita Casei Ipatiev.12 

Diterihs a repetat si el această idee în Ubiistroţarskoi 
semiicilenovDomaRomanovinnaUrale, o carte pe care a publicat-o de 
urgență în 1922, înainte de a părăsi teritoriul fostului Imperiu Rus, 

indreptándu-se spre China. Amiralul Kolceak fusese deja ucis, fiind 
prins în estul Siberiei de eserii de stânga care, în februarie 1920, l-au 
predat bolșevicilor. După un scurt proces judecat de tribunalul 
revoluționar, a fost împușcat, iar trupul lui a fost azvârlit în apele 
îngheţate ale râului Angara. După ce armata lui Kolceak fusese 
înfrântă, Diterihs nu mai era condiționat de considerentul politic de a 
nu spune lucruri care ar fi putut deranja guvernele unor țări ca Statele 
Unite ale Americii, Franța şi Marea Britanie. Una dintre primele lui 
măsuri a fost să ridice stindardul monarhist, ceea ce Kolceak nu putuse 
niciodată să facă, dacă voia să păstreze sprijinul Aliaților. De fapt, 
Diterihs l-a proclamat ca nou Tar al întregii Rusii pe Nikolai 
Nikolaievici, vărul lui Nicolae al II-lea. Cartea era pentru Diterihs 
mijlocul de a se preamări singur, punând în umbră contribuţia pe care 
Namiotkin, Sergheev şi Sokolov o avuseseră în derularea anchetei. 
Diterihs era omul care declara public ceea ce gândea. Bolșevicii, până 
la ultimul dintre ei, scria el, erau niște fanatici păcătoşi, care acționau 
sub conducerea evreilor.13 

Între timp, Nikolai Sokolov şi-a îmbunătăţit ancheta pe care o 
întrerupsese în Cita. Urgent pentru el era să găsească un loc de refugiu 
în Europa Occidentală. În 19 februarie 1920, i-a scris lui Sydney Gibbes 
(„Sidnei Ivanovici”), sperând că acesta l-ar fi putut ajuta să întreprindă 
călătoria. Nevoit să rămână în Harbin, pe partea chineză a graniţei cu 
Rusia, Sokolov își făcea griji pentru siguranța materialelor pe care le 
adusese din Ural. Avea în bagaj cinci cutii mari ale lui și se temea ca 
agenții bolșevici să nu încerce să i le confiste, în timp ce traversa China 
spre sud.14 După ce a ajuns la Beijing, a pornit spre Shanghai, de unde 
s-a îmbarcat pe un vas cu destinația Europa.15 După ce a debarcat la 
Dubrovnik, a plecat la Paris, de unde i-a trimis o scrisoare împărătesei 
văduve Maria Fiodorovna. A fost dezamăgit de reacția ei. Maria 
Fiodorovna nu era pregătită psihologic să accepte că fiul ei şi familia 
lui muriseră; de aceea a respins rugămintea lui de a sta de vorbă cu ea 
şi nu a manifestat niciun fel de cooperare, în afară de a-i acorda un 
ajutor financiar. Si marele duce Nikolai Nikolaievici a refuzat să discute 
cu el. Cu amáráciune, Sokolov spunea cá, dacá ar fi stiut cum avea sá fie 
tratată munca lui anevoioasă, ar fi lăsat cutiile anchetei la niște țărani 
ruși din Manciuria, decât „să le fi pus pe tavă pentru diverşi sforari 
politici".16 


Îl durea sufletul când vedea cum era calomniat public de către 
anumiți monarhiști emigraţi, care doreau să creadă că unii dintre 
Romanovi supravietuiserá masacrului din Ekaterinburg. Dar obligația 
morală a învins suferința, iar Sokolov s-a cufundat în cele paisprezece 
volume de însemnări făcute pe parcursul anchetei. Nu a dat atenţie 
insistențelor venite din partea asistentilor lui, care îl îndemnau să nu 
se mai frámánte pentru detalii si sá isi publice cartea fárá zábavá. 
Ambitia lui era sá redacteze un raport magistral, adecvat pentru un 
proces judiciar.17 

Ín corespondenta privatá, Sokolov a manifestat cáteva opinii, 
care erau pregnante în ceea ce scrisese si Diterihs. Fiind un monarhist 
loial memoriei lui Nicolae al II-lea, Sokolov nu agrea corpul diplomatic 
rus rămas la post în Europa de Vest, de pe vremea Guvernului 
Provizoriu. Convingerea lui maniacă era că, în curând, unii dintre 
diplomaţi, ca ambasadorul Girs la Roma, aveau să acționeze în 
străinătate pentru bolşevici. Blama Guvernul Provizoriu, fiindcă îl 
pusese pe „Suveran” în stare de arest, asternánd astfel calea care a dus 
la execuţia lui. Nutrea convingerea că toti cei din clica lui Rasputin 
avuseseră cumva legături cu reţeaua de spionaj germană. Sublinia că 
numeroşi indivizi din anturajul lui Rasputin erau evrei și presupunea 
că asemenea oameni nu aveau cum să fie patrioţi în acea perioadă de 
pericol național pentru Rusia. Vedea mâna Germaniei în vicisitudinile 
care s-au abătut asupra Rusiei după Revoluţia din Februarie. Cu 
indreptátire, menționa cu probe că era posibil ca Boris Soloviov, 
autointitulatul salvator din Tobolsk în 1918, în realitate să fi uneltit 
pentru compromiterea sanselor unei evadări reuşite. Dar Sokolov 
mergea chiar mai departe decât ceea ce putea demonstra prin 
documente, atunci când susținea că transferarea lui Nicolae, din 
Tobolsk la Ekaterinburg, fusese consecința unor presiuni ale 
germanilor asupra Sovnarkom-ului.18 

Sokolov a lăsat deoparte însă majoritatea acestor speculații, 
atunci când a redactat lucrarea sa 
Enquétejudiciairesurl'assassinatdelaFamillelmpérialeRusse, | care a 
apărut prima oară într-o ediție franceză, in 1924.19 Graţie unei analize 
meticuloase a faptelor, cu citate din documente, depozitii si 
interogatorii, cartea a avut răsunet pe plan internaţional. Publicată în 
scurt timp în limba rusă, în comunitatea de emigranţi, precum și în 

limba engleză, ancheta lui Sokolov a devenit in Occident lucrarea de 
referintá despre acest subiect.20 Ín aspectele esentiale, principalele 
descoperiri despre omoruri au fost confirmate prin constatările făcute 
ulterior. Sokolov însă era epuizat de eforturile sale și ignorat de 
emigrația rusă; a murit în orășelul Salbris din Loir-et-Cher, în același 
an în care cartea sa apărea pe piaţă. 

Majoritatea volumelor care au fost publicate în primii ani după 
moartea lui Nicolae se concentrau asupra ultimei zile din viaţa lui. 
Sokolov furniza mai multe informaţii decât Wilton sau Diterihs despre 
lunile precedente, însă, în general, el urmărea misiunea de anchetare a 
omorurilor. Au apărut o serie de memorii scrise de foști membri ai 
suitei imperiale, care au reușit să ajungă în Europa. Prima carte de 
acest fel a fost a lui Pierre Gilliard, care în 1921 publicase o relatare 
despre experiențele trăite alături de familia imperială.21 Fiica 
doctorului Botkin, Tatiana Botkina, si Sophie Buxhoeveden au 
continuat în același ton, iar generalul Aleksandr Sâroboiarski a 
publicat corespondența sa cu împărăteasa.22 Imaginea zugrăvită de 
toti aceștia era a unei familii ireprosabile: Nicolae apărea ca un blajin 
patriarh; ţarul si țarina formau un cuplu devotat, chiar dacă Alexandra 
se întâmpla să fie prea autoritară cu ceilalți, inclusiv cu cei din suita ei; 
fiicele şi fiul erau nişte copii nevinovaţi si drăgălași. Uneori, memoriile 
admiteau că prezența lui Rasputin în preajma familiei imperiale 
avusese consecințe nefaste, însă, în general, autorii considerau de la 
sine înțeles că Nicolae autocratul avea dreptul să domnească 
autocratic. Existau puţine analize politice ale contribuţiei pe care 
Nicolae o avusese în propria-i cădere de la putere în timpul Revoluţiei 
din Februarie - și aproape niciun comentariu despre reacţia lui față de 
evenimentele din 1917 - 1918. 

Alti refugiați ruși erau mai puţin generosi în privința ţarului 
defunct, însă niciunul dintre ei, cu excepția pasageră a lui Aleksandr 
Kerenski din Guvernul Provizoriu, nu intraseră în contact direct cu 
vreunul dintre Romanovi după Revoluţia din Februarie. Încercând să 
explice cauzele prăbușirii dinastiei, formulau verdicte incriminatoare 
asupra lungii domnii a lui Nicolae, în ceea ce privea politica, economia 
şi strategiile sociale. Cei mai multi dintre ei dădeau prea puţină atenţie 
figurii împăratului ca om. 


Atitudini de acest fel apăreau si în cazul comentatorilor 
occidentali, cu excepția monarhistilor declaraţi. Cei care au salutat 
Revoluţia din Octombrie îl caricaturizau pe împărat, numindu-l 
„Nicolae cel Sângeros”, și nu manifestau niciun fel de milă pentru 
soarta lui; iar majoritatea scriitorilor, care deplorau haosul creat de 
bolşevici, nu pregetau să îl blameze tot pe Nicolae, pentru faptul că 
adusese Rusia în starea în care fusese posibil ca bolșevicii să ajungă la 
putere. Rezultatul neintentionat al acestor luări de poziţie a fost de a le 
da monarhistilor, ruşi sau străini, prilejul de a domina discuţia despre 
personalitatea și ideile lui Nicolae, precum și despre comportamentul 
său față de servitori, curteni, gărzi şi duşmani politici. Începând cu 
mijlocul anilor 1920, dezbaterile în afara Rusiei au fost deviate de 
întrebarea dacă o anumită femeie găsită într-un azil de boli mintale în 
Berlin si cunoscută drept Anna Anderson era cu adevărat marea 
ducesă Anastasia. Procedurile judiciare si o anchetă finanțată de 
fratele Alexandrei, prințul Ernst de Hesse, au negat autenticitatea 
pretențiilor ei, ceea ce nu a făcut însă decât să incite ziarele din 
multetári să susțină cazul ei. Tot acel talmes-balmes de pseudodovezi 
care a rezultat astfel a avut efectul de a concentra atenţia lumii asupra 
fatidicelor execuții din Casa Ipatiev.23 

Nicolae a fost transformat într-o variantă caricaturală a lui 
însuşi, care nu semăna deloc cu omul istoric și fostul conducător. 
Ironia a făcut ca tocmai sovieticii să publice o carte - memoriile lui 
Vasili Pankratov -, care reda cel mai bine o imagine credibilă a lui 
Nicolae în ultimele luni de detenţie, descriind obiceiurile lui modeste, 
încercările ineficiente de a-l școli pe Aleksei și entuziasmul de a afla cât 
mai multe lucruri despre Siberia. A mai existat, de asemenea, un volum 
documentar, Padenietarskogo rejima, care a apărut la mijlocul anilor 
1920, conținând înregistrarea stenografică a lucrărilor Comisiei 
Extraordinare de Investigații a Guvernului Provizoriu şi incluzând 
mărturii ale multor personalități politice, care fie l-au slujit pe Nicole, 
fie au contribuit la înlăturarea lui de la tron. Altminteri însă 
autoritățile de la Moscova au preferat să tragă cortina peste asemenea 
chestiuni si ori de câte ori era menționat numele împăratului defunct, 
acesta nu primea un tratament mai bun decât le-ar fi acordat el însuşi 
comuniștilor pe care îi detesta.24 

Postfatá 

Ultimele șaisprezece luni din viața lui Nicolae al II-lea fac 
obiectul unei fascinatii de durată. În afara Rusiei, în mod caracteristic, 
Nicolae al II-lea a fost descris ca un tată si sot iubitor sau ca un fost 
conducător ucis cu violență. Multe cărți au insistat asupra trăsăturilor 
lui nobile în timpul captivităţii, în condiţii din ce în ce mai aspre, la 
Tarskoe Selo, Tobolsk şi Ekaterinburg. Această imagine stereotipá a 
culminat în volumul NicholasandAlexandra, de Robert și Suzanne 
Massie, care a devenit un bestseller internaţional în 1967. Autorii 
scoteau în evidență sinistra scenă a execuţiei colective din Casa 
Ipatiev.1 Descrierile au impresionat milioane de cititori, care erau 
receptivi la ideea potrivit căreia comunismul în Rusia fusese o baie de 
sânge în primul an de după Revoluţia din Octombrie - iar cuplul 
imperial era exonerat de orice gânduri sau acțiuni care ar fi putut 
conduce la înlăturarea țarului de la putere în 1917. O descriere mai 
puțin sentimentală a evenimentelor care au dus la Revoluţia din 
Februarie era prezentată în pelicula companiei britanice Hammer Film 
Productions, RasputintheMadMonk, avându-l pe Christopher Lee în 
rolul principal. Filmul punea accentul pe forțele oculte care operau în 
spatele tronului lui Nicolae. (în mod ciudat, scenariul îl omitea pe tar 
din lista personajelor.) Ideea generală era că, în momentul când 
Romanovii au pierdut puterea, Rusia a făcut un salt dezastruos pe o 
cale ce exacerba toate tendinţele străine și grotești, pe care până 
atunci le eliminase constant.2 

Scriitorii sovietici au ignorat orice asemenea orientări. Începând 
de la Lenin și Stalin, linia oficială a fost întotdeauna că monarhii 
influentau prea puțin treburile publice, fiind mai degrabă marionetele 
unor forțe economice puternice. Nicolae a fost plasat și el în acest 
model de analiză, întrebarea pentru dezbaterea oficială era dacă 
ultimul tar s-a dedicat apărării intereselor elitei latifundiare străvechi 
sau dacă și-a aliniat administraţia cu cerințele unor noi forte financiare 
şi industriale. De asemenea, întrebarea era dacă Imperiul Rus sub 
Nicolae al II-lea a fost cu adevărat o mare putere independentă sau 
doar jucăria statelor imperialiste străine, îndeosebi a Regatului Unit și 
a Franţei. Nicio istorie completă a domniei lui Nicolae al II-lea nu a fost 
aprobată pentru publicare în URSS, înainte sau după cel de-al Doilea 


Rázboi Mondial. Sinistra poveste a ultimelor zile ale familiei imperiale 
la Ekaterinburg a fost tinutá sub obroc. 

Ín spatele válului de mister, Moscova a fácut efortul de a aduna 
documente si márturii despre soarta Romanovilor in perioada 1917 - 
1918. Nikita Hrușciov, succesorul lui Stalin în funcţia de secretar 
general al partidului, a cerut să se elucideze lucrurile rămase ascunse 
din trecutul sovietic. Principalul lui obiectiv era să găsească informații 
incriminatoare despre Stalin. Celălalt deziderat imperativ al lui 
Hruşciov era să descopere lucruri menite să glorifice cariera lui Lenin, 
care a devenit singura figură unificatoare pentru marxism-leninismul 
din URSS. S-au întreprins eforturi asidue pentru a scoate la iveală orice 
element edificator pentru „viața și opera lui Lenin” Cât priveşte 
uciderea lui Nicolae, membrii plutonului de execuţie de la Casa Ipatiev, 
care mai trăiau încă, au fost interogati, iar interogatoriile respective au 
fost înregistrate pe bandă. Unul dintre scopurile oficialităților era de a 
demonstra că Lenin nu a avut nimic de-a face cu ordinul de a-i executa 
pe membrii familiei Romanov. Cei interogati s-au conformat 
disciplinati cerinţelor care li se impuneau. Însă o urmă de jenă persista 
în declaraţiile lor despre mácelul din Casa Ipatiev, așa că în final 
înregistrările sonore aferente au fost arhivate. Mai mult chiar, nu a 
existat nicio încercare serioasă de a realiza o cronică dedicată în 
întregime lungii perioade de domnie a lui Nicolae al II-lea ca împărat 
sau sorții lui ca prizonier al Guvernului Provizoriu si al Sovnarkom- 
ului. Pentru a preîntâmpina orice reaparitie a sentimentelor 
monarhiste sub succesorul lui Hruşciov, Leonid Brejnev, s-a decis chiar 
demolarea muzeului care fusese cândva Casa Ipatiev din Ekaterinburg. 

Istoricii occidentali nu au reacționat decât parțial la teoriile 
sovieticilor, accentuând tema evadării, iar credulitatea privind 
posibilitatea ca unii Romanovi să fi reușit să fugă din Ekaterinburg nu 
se limita doar la cazul „Anastasia”. În 1976, doi jurnaliști de 
investigaţie de la BBC, Anthony Summers și Tom Mangold, au publicat 
o carte, FileontheTsar, care avea pretenţia să infirme întreaga poveste 
despre uciderea lui Nicolae și a familiei lui. Summers și Mangold 
susțineau că unul sau mai mulți membri ai familiei ar fi evadat, 
ascunzându-se într-un loc sigur în Perm.3 Dovezile erau inconsistente, 
iar încercările lor de a le comenta păreau jalnice. Am studiat și eu 
acelaşi „dosar'(care constă în principal în ceea ce s-a păstrat din 

corespondența primită si trimisă de Nikander I. Miroliubov, 
procurorul Palatului de Justitie din Kazan) la Hoover Institution de la 
Universitatea Stanford si pot afirma cá Summers si Mangold au omis sá 
cerceteze exact acele declaratii din respectivele scrisori care 
contraziceau afirmatia lor despre seriozitatea unor martori ca Natalia 
Mutnán. Cu toate acestea, cartea continuă să fie retipărită. Mai mult, 
ipoteza fundamentală a lucrării, privind transferul colectiv al 
Romanovilor în Perm sau în împrejurimile orașului, a continuat să 
incite imaginația câtorva scriitori. Deşi britanicii par să fi monopolizat 
piața poveştilor abracadabrante despre Romanovi, autorii americani 
nu se lasă nici ei mai prejos. Poate că voluptatea scrierilor despre viața 
privată a membrilor Casei de Windsor a format gustul publicului 
pentru detalii despre toate dinastiile domnitoare, din trecut şi prezent. 

Interesul privind persoana lui Nicolae al Ildea a scăzut în rândul 
istoricilor de profesie, care au fost mai atrași de împărații ruși din 
epocile mai vechi, cum ar fi Petru cel Mare și Ecaterina cea Mare. O 
excepție în acest sens a fost biografia echilibrată scrisă de Dominic 
Lieven în 1993, care îl plasa pe ultimul tar în contextul politic al 
timpului său; de asemenea, Richard Wortman a relevat recent 
simbolurile şi ceremoniile elaborate de Nicolae pentru a răspândi 
ideile sale despre ce fel de Rusie dorea să creeze.4 Geoffrey Hosking a 
examinat relația încordată dintre tar si remarcabilul său premier 
conservator Piotr Stolipin.5  Heinz-Dietrich Lowe a explorat 
conexiunile dintre Nicolae, pe de o parte, si doctrinele si organizaţiile 
antisemite, pe de altă parte, înainte de 1917.6 Simon Sebag Montefiore 
a analizat eșecurile lui Nicolae al II-lea ca ocármuitor al Rusiei, arătând 
totodată că mariajul lui Nicolae cu Alexandra a fost o îmbinare de 
sustinere si pasiune reciprocă.7 Helen Rappaport a investigat 
particularitátile situației din Ekaterinburg.8 Relatările de acest fel au 
rupt benefic cu traditia abordárilor siropoase, care au fost cándva la 
ordinea zilei. Totodată, au scos în evidență motivul pentru care Nicolae 
al II-lea se cuvine să rămână în atenţia istoricilor. 

Nicolae al II-lea a câștigat în mare parte respectul opiniei 
publice după 1991, când URSS s-a dezmembrat și comunismul a fost 
înlăturat de pe scena istoriei. Când preşedintele Eltin a descris 
deceniile care au trecut de la Revoluţia din Octombrie drept „un 
coșmar totalitar”, dinastia Romanov a început să fie văzută într-o 

lumină mai favorabilă decât fusese permis sub dictatura comunistă. 
Chiar si asa însă, în multe discursuri Nicolae a rămas o figură 
reacționară sumbră, iar Genrih loffe a susținut cu fermitate teoria că 
doar cei din Ekaterinburg, și nu conducerea de la Moscova, au adoptat 
hotărârea finală de a-i ucide pe Romanovi.9 Dar un curent de opinie 
mai puternic îl descria pe Nicolae cu mai multă simpatie, considerând 
că fusese in mod fatal victima lui Lenin. De fapt, imaginea romantică at 
arului şi a familiei lui a devenit o temă preferată a istoriilor populare. 
Un rol important în promovarea unor asemenea portretizări l-a avut 
dramaturgul Edvard Radzinski.10 

O sumedenie de cercetători de specialitate - V.V. Alekseev, A.N. 
Avdonin, Vladimir Hrustaliov (împreună cu istoricul american Mark 
Steinberg), L.A. Likova, I.F. Plotnikov si Iuri Juk - au scos la iveală între 
timp izvoare istorice inedite despre captivitatea Romanovilor si 
moartea lor. Au avut înțelepciunea de a evita controversele occidentale 
despre Anastasia sau ceilalți asa-zigi evadați din Ekaterinburg.11 S-au 
concentrat asupra informaţiilor din Rusia, fără să aibă posibilitatea să 
acorde aceeaşi atenție şi materialelor complementare aflate în 
Occident, și au avut tendința să se limiteze la întrebări despre 
culpabilitatea lui Lenin și împrejurările detenţiei şi ale execuţiei în 
regiunea Ural. Unii dintre ei nutresc, de altfel, și simpatii monarhiste. 

Reabilitarea Romanovilor a continuat prin decizia lui Eltin de a 
reinhuma rămășițele lor pământești în Catedrala Sfinţii Petru si Pavel 
din Sankt-Petersburg, în 17 iulie 1998, exact când se împlineau optzeci 
de ani de la asasinarea lor. Lângă Ekaterinburg, în puturile de mină 
dezafectate si în jurul lor au fost efectuate săpături si expertize 
medico-legale, iar osemintele excavate au fost supuse unor teste ADN, 
stabilindu-se astfel că aparțineau familiei Romanov. Eltin fusese 
secretarul de partid din Ekaterinburg care, în 1973, îndeplinise ordinul 
lui Brejnev de a demola fosta Casă Ipatiev, o acțiune pe care ajunsese 
să o regrete. Totuși, Biserica Ortodoxă Rusă nu a aprobat întru totul 
rezultatul investigaţiilor, deoarece printre fragmentele de oase si 
veşminte găsite nu se aflau rămășițele tuturor prizonierilor Romanov. 
În mod previzibil, acest lucru a dat un nou elan celor care urmăresc să 
convingă lumea că unul sau mai mulți membri ai familiei ar fi scăpat cu 
viață. Preşedintele Putin, care i-a urmat lui Elțîn în anul 2000, a 
încurajat în continuare respectul public pentru Romanovii uciși. În 

ciuda unor rezerve privind recenta investigatie stiintificá, patriarhul 
Aleksei al II-lea a fost leal memoriei Romanovilor si i-a canonizat ca 
„mucenici pátimitori', care au căutat să trăiască după principiile 
Evangheliilor. 

Nicolae si familia lui au avut un sfârșit cumplit în Casa Ipatiev. 
Demnitatea de care a dat dovadă fostul împărat în timpul captivitátii a 
fost impresionantă. Era cu adevărat un sot si un tată devotat, care, 
printre alte motive, a renunţat la tron în Revoluţia din Februarie și 
deoarece nu putea concepe să fie despărțit de fiul său Aleksei, bolnav 
de hemofilie. Ceea ce i-a zdruncinat încrederea ca monarh a fost 
retragerea sprijinului din partea înaltului Comandament al armatei. 
Competența lui de a cârmui Rusia nu fusese niciodată mai mult decât 
mediocră, iar intransigenta lui autocratică a compromis orice şanse de 
trecere treptată la o constituție mai echilibrată pentru ţară. Imaginea 
larg răspândită despre el ca un monarh ireprosabil este 
neconvingătoare. În exercitarea puterii şi nu numai, era un naționalist 
extremist, un nostalgic iluzionat şi un antisemit virulent. În timpul 
detenţiei la Tarskoe Selo, Tobolsk și Ekaterinburg, s-a străduit să 
înțeleagă mai bine prin ce trecuse, citind lucrări de istorie despre 
dificultățile de care avuseseră parte strămoșii lui dinastici. De 
asemenea, a ales să studieze cărți din care se putea informa despre 
clasele sociale din imperiul său, pe care neglijase să le cunoască 
temeinic. Cuplul imperial continua să aibă o viziune falsă şi idealizată 
despre ruşi ca popor. Nicolae și Alexandra nu au reflectat în acea 
perioadă la cauzele înlăturării lor de la putere, iar atunci când încerca 
să înțeleagă ce se întâmplase, Nicolae dădea vina pe forțe alogene care 
îi amăgiseră şi îi manipulaseră pe foștii lui supuși. 

Ancheta antibolşevică din 1918 - 1919 a avut drept obiectiv 
perioada de detenţie și execuţia. Merită laude pentru stabilirea corectă 
a celor mai multe fapte, în condiţiile dificile în care au lucrat 
investigatorii, înregistrările interogatoriilor inițiale stau la baza acestei 
cărți. Desigur, acum putem examina documente şi memorii pe care 
Nikolai Sokolov nu le-a avut la dispoziţie. Este posibil, în sfârșit, așa 
cum am putut vedea, să elucidăm câteva controverse mai vechi: despre 
ruta aleasă de lakovlev pentru transferarea de la Tobolsk a familiei 
Romanov; despre măsurile politice luate de conducerea din Ural la 


inceputul lui 1918; despre rolul lui Lenin ín stabilirea strategiei din 
vara aceluiasi an; si despre relatiile dintre Moscova si Ekaterinburg. 

Scopul meu mai larg a fost sá il studiez pe tar dupá abdicare si 
până la moartea sa, din unghiuri personale si politice combinate, si să 
determin în ce măsură atitudinea lui s-a schimbat privind Rusia, 
politica, guvernarea, războiul si relaţiile internationale, dar si propria-i 
persoană, după abdicarea sa de la tron. Jurnalele sale personale, 
conversațiile consemnate și deprinderile de lectură sunt revelatoare 
pentru gândirea sa, atunci când nu s-a mai aflat la cârma treburilor 
publice. Scopurile lui supreme înainte de 1917 au dat naştere unor 
dezbateri pe parcursul multor decenii, persistând încă întrebarea dacă 
Nicolae al II-lea era într-adevăr atât de rigid în opiniile lui pe cât 
susțineau duşmanii săi. Dovezile existente sugerează că acei dușmani 
nu vorbeau în necunostintá de cauză. În captivitate, a avut răgazul să 
îşi recunoască eventual greşelile și să își rectifice principiile 
fundamentale. În realitate, nu a făcut nimic de acest fel. Deși, târziu, a 
admis că dacă fiul său, Aleksei, ar fi putut să-i urmeze la tron, s-ar fi 
putut încerca eventual instituirea unei monarhii constituționale, 
Nicolae al II-lea nu și-a exprimat niciodată regretul că el însuși se 
împotrivise unui asemenea deznodământ atunci când era la putere. 

Cu toate acestea, Nicolae era o persoană mult mai complicată 
decât ar fi putut bănui cineva, deoarece prefera să păstreze doar 
pentru sine cele mai multe gânduri și idei, fără să le împărtășească 
miniștrilor, revoluționarilor sau chiar curtenilor săi apropiați. Cel mai 
bun prilej de a comunica totuși cu alții l-a avut atunci când i-a cunoscut 
pe împuternicitul Pankratov si pe comisarul lakovlev. Pentru 
Alexandra, aceeași oportunitate a apărut prin conversațiile ei cu 
profesoara copiilor, Bitner. Nicolae era mai dispus decât Alexandra să 
fie atent la concepţiile oamenilor cu care nu era de acord. Totuși, nu 
obișnuia să-și modifice în vreun fel convingerile lăuntrice, ceea ce din 
punct de vedere psihologic nici nu este de mirare. În 1913, Nicolae al 
II-lea sărbătorise tricentenarul dinastiei Romanov. Patru ani după 
aceea, a pierdut puterea, când muncitorii şi soldaţii s-au unit în 
manifestații politice împotriva lui Nicolae cel Sângeros. Fireşte, nu voia 
să accepte că el însuși provocase o mare parte din acele tulburări 
sociale și nici nu făcea vreun efort pentru a înţelege în vreun fel 
Revoluţia din Februarie sau Revoluţia din Octombrie 1917. 


După abdicare, a trăit în izolare, într-o Rusie care trecea 
neîncetat prin transformări. Guvernul Provizoriu a modificat 
trăsăturile fundamentale ale politicii oficiale, înainte de a fi răsturnat 
de către bolșevici, care au aplicat o serie de măsuri revoluționare și 
mai radicale.» 

Membrii conducerii comuniste de la Moscova si Ekaterinburg îl 
urau si îl dispretuiau prea mult pe Nicolae, pentru a fi încercat să-l 
înțeleagă pe el ca om sau să-i înțeleagă punctul de vedere. Așa cum 
este deja clar, Lenin si Comitetul bolșevic erau consultați în mod 
regulat de tovarășii lor din regiunea Ural despre ceea ce se întâmpla la 
Ekaterinburg în săptămânile dinaintea omorurilor care au avut loc în 
Casa Ipatiev. Lenin si Sverdlov au șters cu abilitate urmele oricărei 
răspunderi personale pentru ordinul de execuţie, si nici ei, nici 
tovarășii lor de partid nu s-au sinchisit să arate vreo compasiune 
pentru soarta fostului împărat și a familiei lui. Pentru bolșevici, era 
limpede ca lumina zilei că viitorul aparținea definitiv și pentru 
totdeauna cauzei revoluționare. Până în 1991, sloganul oficial a fost: 
„Lenin a trăit. Lenin trăiește. Lenin va trái!" Exhumat din străfundurile 
umede și reci ale unei mine dezafectate din Ural, Nicolae a dăinuit 
tenace dincolo de moarte. La fel ca în cazul lui Lenin, miturile despre 
ultimul tar se contrapun drastic datelor istorice verificabile. Aşa a fost 
de la săvârşirea faptelor sângeroase din Ural în 1918 si tot asa va fi, 
probabil, în continuare. 

